
Idet jeg med nærværende Del har ført Kjøbenhavns 
Historie frem til Kristian den Femtes Død, maa jeg gøre 
opmærksom paa, at Fremstillingen paa visse Punkter har 
kunnet blive fyldigere end i de foregaaende Dele, fordi Kil- 
derne begynder at flyde rigeligere i den sidste Halvdel af 
det 17. Aarhundrede. Der er Kæmnerregnskaber for 1673 
—78, Raadstueprotokoller for 1683—85, 1688—95, Magi- 
stratens Domprotokoller for 1685 og 1694, Skifteprotokoller 
for 1681, 1693, 1695 og 1699, hvilke Brudstykker vel vemode- 
lig minder os om, hvilke ypperlige Kilder, der gik tabt ved 
ildebranden 1728, men dog modtages med Tak, fordi de 
giver og Oplysninger, som ingen andre Steder kunde søges. 
Af andre Kilder maa end videre særlig nævnes Indlæggene 
til de kgl. Reskripter foruden mange andre Expeditioner, 
som den ny Kollegieindretning fremkaldte. 

Den her omhandlede Periode er en af de mærkeligste i 
Kjøbenhavns Historie, idet der i den blev paatrykt Staden 
det Præg, som den bevarede indtil henimod Midten af nær- 
værende Aarhundrede, i administrativ Henseende i mange Ret- 
ninger lige til 1858. Stadens hurtige Tiltagen i hin Periode 
kan lignes med den i vore Dage, men vi haabe at blive for- 
skaanede for den efter den ældre Fremgang paafulgte 
Stansning i Udviklingen og økonomiske Tilbagegang. Jeg 
har saavidt muligt søgt at bevare et Skær af Samtidens 
Udtryksmaade ved at bruge ordrette Citater istedenfor at 
omskrive Kildernes Ord, men bruger ligesaa lidt her som 





ellers den gammeldags Retskrivning, der i de fleste Hen- 
seender ikke betegner andet end vor nuværende Udtale. Det 
er mig modbydeligt at se visse Forfatteres Forsøg paa at 
give Fortiden et komisk Præg ved at bogstavere gammel- 
dags, hvorved de forleder ukyndige til at læse som der er 
skrevet og derved give Ordene en anden Udtale, end disse 
nogensinde kan have haft. 

Om jeg vil kunne fortsætte nærværende Skrift til 1807, 
hvortil der vil udkrævee 3—4 Aars Forarbejder, afhænger 
næst efter Liv og Sundhed af, om der fremdeles vil blive 
ydet mig den pekuniære Støtte, som mit Skrift, uagtet dets 
mange Mangler, dog aldrig hidtil har savnet. For Under- 
støttelse til nærværende Del maa jeg takke Kommunal- 
bestyrelsen og Direktionen for den Hjelmstjerne-Rosencroneske 
Stiftelse. 

Første Bog. 


Stadens ydre Udseende. 

I. 


Befæstningen. De ny Voldarbejder 1667 og følgende Aar. Vester- 
port. Nørreport. Østerport. Qvintus og Nyholm. Bastionernes 
Navne. Portenes Lukning. Demarkationslinie. Kastellets Anlæg. 


Uagtet det heldige Udfald af Belejringen kunde man 
indse, at det ikke var Fæstningsværkernes Fortrinlighed, der 
havde frelst Kjøbenhavn, men at det for Fremtidens Skyld 
var af største Nødvendighed at befæste Staden paa en ganske 
anden Maade end hidtil. Man havde ogsaa set, hvilken 
Fare Forstaden frembød for den belejrede By, idet Fjenden 
vilde have sat sig fast deri, hvis den ikke var bleven afbrudt, 
medens han dog alligevel fandt nogen Dækning i dens 
Haver og Grøfter. Kongen befalede derfor 4. Juni 1661, 
at hele Pladsen mellem Fæstningen og Søerne ikke mere 
maatte bebygges, men at Grundejerne skulde have Vederlag 
i Ladegaardsmarken, hvilket sidste dog ikke skede, idet 
Ladegaardsmarken fik anden Anvendelse. Samme Aar be- 
gyndte man at anlægge en ny Ravelin ved Nørreport og i 
det hele at arbejde paa Voldenes Istandsættelse, hvilket 


udførtes ved Borgerskabets Folk, uagtet Borgerne samtidig 
; 1 


2 Voldarbejde 1667—69. 


ansattes til Fortifikationsskat. Ogsaa paa Kristianshavns 
Befæstning arbejdedes der i dette Aar”). 

Noget større Arbejde foregik dog ikke førend 1667, 
da Niels Rosenkrantz var bleven udnævnt til Stadens 
Kommandant og med en Arbejdsstyrke af 3000 Mand be- 
gyndte paa Voldenes Udvidelse, saaledes at de fik den 
Skikkelse, hvori vi saa dem i vore Dage. Han begyndte 
ved Vesterports Bro og anlagde 2 Bastioner paa begge 
Sider af Porten. Dette beskrives af den svenske Gesandt 
som et anseligt og fast Værk, bestaaende af høje og 
tykke Volde samt dybe og brede Grave. Den ny Bro ved 
Vesterport blev 16. Novbr. indviet af Kongen, der skulde 
være den første, som kørte over det ny Værk”). Det 
hedder herom i Bordings Danske Mercurius: 


»Han gennem Vestervold, som er opbygt af ny, 
indfér selv allerførst, der han kom hid til By, 
han selv den første var, som højen Kat med Ære 
paa sit Kartovemaal velkommen bad at være. 
Hans Naade selv var den, som den nybygte Bro 
paa sig at age frem først vilde sig betro", 


Paa Kristianshavn havde Ruse faa Aar i Forvejen 
bygget en Port, men 1668 anlagde Niels Rosenkrantz 
de 4 Bastioner mellem Amagerport og Kalveboderne, des- 
uden den ny Vesterport og de 2 Bastioner, Helmers 
(hvilken ikke blev færdig forrige Aar) og Hane Bolvær- 
ker, der næsten blev fuldendte. 1669 endelig udførtes 
endnu 2 Bastioner for Kjøbenhavn, formodenlig de 2 paa 
hver Side af Nørreport, og 3 paa Kristianshavn foruden 
Broen over Stadsgraven ud til Amager; dog forsinkedes Ar- 
bejdet i dette Aar ved en vedholdende Regn i Oktober og 


') K. D. VI. 348, 361—62, 366. P. W. Beckers Saml. I. 251, 254. 
?) Arbejdet paa Broen stod ikke længe paa, ti Kontrakten om 
dens Opførelse af Johan Heideman og Jens Madsen er dateret 
15. April 1667. (Krigsministeriets indkomne Sager 1667). 


Voldarbejde 1667—69. Den ny Vesterport. 3 


Vandflod i November!). Soldaterne laa 1667 i Lejr udenfor 
Vesterport, de 2 følgende Aar paa Amager. 

Den, der ønsker en udførlig Beskrivelse af Værkets 
Fremgang i 1668, henviser vi til A. Hjørrings Beskrivelse 2). 
Af denne ses, at der blev paalagt en Skat af 5 p. C. af 
Grundtaxten, at udgive i de 5 Sommermaaneder, hvilket 
beløb sig til omtrent 25,000 Rdl. De Soldater, der ar- 
bejdede, var saavel af den hvervede Garnison fra Kjøben- 
havn og fra Kronborg, Laaland og Fyn, som ogsaa Bønder- 
soldater fra Sæland, hvor 5 Bønder lagdes i Lægd om at 
stille 1 Mand, og deres Tal i alt ansloges til 35003). Der 
arbejdedes dette Aar under heldige Forhold, idet Frosten 
først indfandt sig Nyaarsaften. 

Den ny Vesterport, der i Stedet for den gamle ved 
Enden af Vestergade opførtes lige ud for nuværende Frede- 
riksberggade, hvor den stod til vore Dage, prydedes med 
Kristian IV.'s udhugne Billede og andet Stenhuggerarbejde 
fra den gamle Port. Samtidig lagdes Vandhvælvingen 
igennem Volden udfor Studiestræde, til at lægge Vandrørene 
igennem; den var for en stor Del opført af Murstenene fra 
den nedbrudte Løngang fra Slotsholmen over Stranden, 
hvilken de 4 Murmestere, der skulde bygge Vesterport, 
Vandhvælvingen og Vagten indenfor Vesterport, fik i Be- 
taling for deres Arbejde. En Forstyrrelse skede i Vold- 
arbejdet 2. Juledag 1668, idet Kammen ved Vesterport, der 
dæmmede for Vandet i Gravene, gik itu og Vandet strømmede 
ind over de ikke færdige Fæstningsværker. Det var dog 
ikke noget stort Uheld, ti Kammen dæmmede for de gamle 
Grave, der dog skulde uddybes og føres igennem ud til 
Stranden. 


'!) M. Henriksen, Ligprædiken over Niels Rosenkrantz. P., W. 
Beckers Saml. II. 207, 269, 270, 275. 2?) K. D. V. 756—65. 
3) Den svenske Gesandt anslaar Tallet til 15—1700, men dette 


er sikkert urigtigt. 
1% 


4 Den ny Nørreport. 


Uagtet Hjørring fremstiller det hele i et røsenrødt 
Skær, fortæller den svenske Gesandt, at det stadige Regnvejr 
i Avgust Maaned 1668 gjorde stærk Hindring i Arbejdet og at 
Soldaterne ikke kunde udholde daglig at arbejde i Vandet, 
saa mange blev syge og døde!). Med Hensyn til Betalingen 
ses det, at 1669 fik hver Soldat 3 Skilling om Dagen, men 
1674 kun 2 Skilling. Civile Arbejdsfolk fk 5 Skilling. 
Ved disse Befæstningsarbejder skede der ogsaa For- 
andring i andre Forhold; man ser, at der imellem Vester- 
og Nørreport var bygget Huse saa nær ved Volden, at de 
maatte nedbrydes. Jermers Taarn, der hidtil havde staaet 
synligt i Volden, blev nu skjult og det kunde ikke mere 
bruges som Straffeanstalt for Soldater. 6. April 1670 be- 
falede Kongen Kommandanten at oprette et Stokhus paa et 
andet bekvemt Sted, eftersom det, der stod under Volden 
ved Helmers Bolværk, nu paa Grund af Jordens Opkastelse 
paa Volden var ubekvemt?). 1670 flyttedes Soldaternes 
Hytter fra Amager til Egnen udenfor Nørreport; at der ogsaa 
arbejdedes 1671, ses af, at der da udstedtes Befaling om at 
give hver Soldat 2 & Brød daglig?). 
9. Nov. 1670 befalede Kongen sin Bygmester Hans 
Steenvinkel at forfatte en sirlig Model til den ny Nørre- 
port, at den kunde blive sat i Værk til Foranret, og der blev 
givet Anvisning paa Sten fra Burrhis Laboratorium i Kon- 
gens Have"). I Bordings Mercurius skrives fra Marts 1671: 
»Som nu saa lystelig den milde Vaar sig skynder, 
Soldaten her igen for Kjøbenhavn begynder 
ved gavnlig Skanseværk at lade se sin Flid 
og ej med Lediggang hendrive maa sin Tid. 
Man stræber, om man skønt i Jorden dybt skal grave, 
det salte Vand omkring den ganske Stad at have, 
hvorfor man og den Port, som ud til Norden gaar, 
har nederbrudt i Grund og om at gøre faar". 

1) Beckers Sml. II. 285. 2) K. D. VI, 632. ?) K. D. VI. 581, 542, 


561. +) K. D. VI, 553. 1672 blev der udvist 6 Kanoner fra 
Bremerholm til Portens Hjørnestøtter (K. D. VI, 502). 








Den ny Østerport. 5 


Man byggede altsaa 1671 den ny Nørreport, der stod til 
1856 og som ogsaa paa sin ydre Portal bar dette Aarstal, 
om den end ikke blev ganske fuldendt dette Aar. Den var 
den anseligste af alle S8&tadens Porte!). Den gamle Nørre- 
port, der stod til vore Dage for Enden af Nørregade, 
blev anvendt til Krudttaarn. 1684 befalede Kongen, at 
Træværket ved Nørreport, nemlig Portene, Rækværket 
og Vindebroen i Lighed med Vesterport skulde males 
rødt ?). . 

Fra April til Oktober 1674 arbejdedes i Graven ved Øster- 
port, ligesaa 1675. Sidstnævnte Aar opførtes et Krudttaarn 
i Tiger-Bolværk paa Kristianshavn, ligesom den store Corps 
de Garde paa Rosenborg Bolværk og en ny Corps de Garde 
ved Stranden ved Feltherrens Logemente; dette er den 
til vore Dage staaende Slotsholmsvagt ved Ministeriebygnin- 
gen.?) Befæstningsarbejderne blev afbrudte ved den skaanske 
Krig, men det maa antages, at de i Hovedsagen var færdige, 
da denne begyndte, ti Regeringen kunde med Fortiden for 
Øje ikke uden Hovedstadens Befæstning indlade sig paa en 
ny Krig. 

1682 foretoges der Forandringer med Østerport. Rente- 
kamret afskedigede 12. Maj 1682 alle derved ansatte Kon- 
sumtionsskrivere, Kontrollører og andre Betjente, eftersom 
Kongen ,havde resolveret at lade noget forandre paa Forti- 
fikationen ved Østerport og samme Port derover er befalet 
at skal ganske tillukkes og afskaffes". Det fremgaar heraf, 
at Østerport blev flyttet, men enten har den været 26 
Aar under Bygning eller ogsaa er der bygget en foreløbig 
Port i den gamles Sted, der stod mellem Rosenkranzes og 
Peuchlers Bastion ved Enden af Rigensgade, hvor der endnu 
er en aaben Plads. Det berettes nemlig i Torms Opteg- 


1!) 8e Afbildningen i Kjøbenhavn paa Holbergs Tid. S. 258. >”) 
Rentekamrets Kopibog 13. Okt. 1684. ?) Kbhvns. Grundskats- 
reguskab 1674—75. 





6 Kristianshavus Vold. Nyholm. 


nelser: ,, Østerport var ikke hvor den nu er, ejheller med 
Mur, blev 1708 færdig”). 

1682 nævnes endnu Hytter udenfor Portene til Soldater, 
der arbejdede paa Befæstningen, men denne var vistnok nu i 
det hele færdig for Kjøbenhavns Vedkommende, dog for en 
Del temmelig ufuldkommen, ti fra Nørreport til Kastellet 
var Gravene uden Vand og kun forsvarede med Pallisader. 
Først 1704 og følgende Aar blev de lagt længer ud og 
uddybede; af en Skrivelse fra Rentekamret af 3. April 1684 
8e8 det dog, at dette Aar en Del Soldater af Vicekomman- 
dant Sten Bille var kommanderet til Arbejde ,,ved Nørreport 
og andensteds ved Befæstningen". 

Med Hensyn til Kristianshavn hedder det i samtidig 
Beretning: ,9. Maj 1685 blev Begyndelsen gjort med at 
føre Kristianshavns Vold igennem Stranden til Toldboden, hvil- 
ket er naat til Fuldkommenhed med Bastioner og Kurtiner, 
saa at den hele Havn er bragt ind under Stadens Befæst- 
ning?). I en svensk Gesandtskabsberetning fra Aaret 1689 
omtales ,det for 4 Aar siden anlagte Værk ved Kristianshavn 
hen ad Toldboden, hvilket Værk endnu ikke er i nogen 
Defension, men staar alene 2 å 3 Alen over Jorden, saa 
Vandet ikke kan skylle derover" 3), Samtidig med at denne 
Vold blev gjennemført, lagdes Grunden til Nyholm, paa det 
Sted hvor Flaadens Leje var ,i Hukken"; udenfor Flaaden 
sænkedes en Kølhalingspram og Skibet ,, Svenske Didrik" for 
at beskytte denne mod Isgang, og allerede 1685 var der saa 
megen fast Grund, at Vagten kunde flytte fra Skibene paa 
Land, ligesom der 2 Aar senere kunde bygges 2 Vagthuse paa 
Nyholm:). Det hele Værk var fuldendt 1692, i hvilken 
Anledning der blev slaaet en Medaille, paa hvis Revers ses 
Nyholm og det ny Værk. Opfyldningen var allerede ble- 


1) Suhms Ny Samlinger IV, 6. ?) Kristian V's Tageregister S. 
184—85. 7) D. Saml. 2. R. V. 291—92. ') Garde, Den danske 
og norske Sømagt I, 296. 


De ny Bastioners Navne. 7 


ven begyndt 1671 eller før, idet der nævnte Aar her fandtes 
2 høje Pæle med Hænder ovenpaa for at betegne, hvor 
Skibene skulde udkaste deres Ballast. 1672 befalede Kongen 
at føre Natterenovationen sammesteds hen!). 

Der var med alt dette dog endnu næppe tilvejebragt de 
afskaarne Voldlinier, som vi saa i vore Dage, thi hvad mon 
Nutidens militære Avtoriteter vilde have sagt til Brolægnings- 
inspektøren, om han havde bedt om Tilladelse til at tage Sand 
fra Volden. 1674 opføres følgende Post i Kæmnerreguskabet: 
»Givet Adjutanten 2 Rdl., fordi han bragte Bevilling fra Kom- 
mandanten til at tage Sand til Brolægningen i Ny Nørrevold". 
Det var hele 119 Læs, der blev kørt bort derfra. 

Bastionerne fik Navn efter de øverste Officerer under 
Belejringen og de Ingenigrofficerer, der havde ledet Befæstnin- 
gen, i følgende Orden: Rysenstens Bastion efter Ruse, senere 
Baron Rysensteen (se S. 10), dernæst Ulriks, siden Holchs, 
efter Kristian IV's Søn, den tapre Ulrik Kristian Gylden- 
løve, der døde under Belejringen; Gyldenløves Bastion efter 
Frederik III's Søn Ulrik Frederik Gyldenløve, der spillede 
saa stor en Rolle i Kristian V's Tid; Schacks Bastion efter 
Feltherren Hans Schack; Helmers og Hanens Bastioner be- 
holdt de gamle Navne, som de havde haft den Tid, de kun 
kaldtes Bolværk eller Skanser; Ahlefeldts Bastion efter 
Generalmajor Klavs v. Ahlefeldt, der under Stormen kom- 
manderede fra Vandkunsten til Helmers Skanse; Stadsober- 
stens Bastion efter Stadshauptmand Frederik Thuresen, der 
paa dette Sted havde sit Telt, det hed da Møllebolværket ; 
derpaa kom Rosenborgs Bastion og Qvitzaus: Bastion efter 
Oberstløjtnant Henning Qvitzau, der under Stormen holdt 
denne besat; Peuchlers Bastion efter den hollandske Kom- 
mandør Eustatius Peuchler, der holdt dette Punkt besat; 
Rosenkrantzes Bastion efter Niels Rosenkrantz, der baade 


1) K. D. VI, 586. 

udmærkede sig under Belejringen og efter denne ledede en 
stor Del af Befæstningen. 

Ogsaa mod Strandsiden blev der befæstet, skønt ikke 
saa meget som paatænkt fra Begyndelsen af. 7. Marts 1685 
befalede Rentekamret at tage Syn over det Bolværk langs 
Strandsiden fra det nye Kvæsthus til Toldboden, der var 
anlagt 1680, og desuden over et Batteri udenfor Dronnin- 
gens Have, en Bro ved Kastelsporten og en for Sofie Ama- 
lienborg Have!). En Del af sidstnævnte Befæstningsarbejde 
var allerede bestemt 1664 at skulle udføres af Ruse i Fore- 
ning med Kastellet mellem dette og den islandske Reberbane; 
det fremgaar af et Syn 1666, at det da endnu ikke var fær- 
digt, men paa Grundtegningen fra 1674 ses mellem Kastellet 
og St. Anna Plads en Vold og en lille Bastion, hvori en Vejr- 
mølle; da disse ikke ellers ses, er de sikkert forsvundne ved 
Indretningen af Amalienborg Have efter dette Slots Brand. 

I øvrigt var Voldene nu lukkede for Borgerne, hvor- 
over disse følte sig haardt krænkede. Ogsaa Hundene 
var fredløse der, og der udleveredes Krudt og Kugler til 
Soldaterne, naar de skulde paa Hundejagt. Om Søndagen 
holdtes Portene lukkede, men Kongen bevilgede 24. Jan. 
1680, at de Personer, der bode uden for Portene, om Søn- 
og Helligdage imellem Prædikenerne maatte gaa ud og ind 
ad Portene, hvorfor Klapperne paa Vindebroerne skulde ned- 
lades og Dørene paa Portene aabnes for dem; der skulde 
gives dem Tegn, som de kunde levere tilbage ved deres 
Tilbagekomst, for at forebygge Misbrug. En ny kgl. Befa- 
ling af 4. Sept. 1680, der under Stadens Segl blev opslaaet 
paa Portene, udtalte, at foruden for de nævnte Personer maatte 
Portene Søn- og Helligdage og om Fredagen ikke aabnes 
for nogen, hvem det være vilde, undtagen for de Præ- 
ster, der skulde forrette Gudstjeneste udenfor Byen, og 
saaledes skulde de holdes lukkede, indtil Aftensang var ude. 


T) Rentekamrets Kopibog. 

De, der bode i Byen og havde lovligt Ærende, kunde dog 
Kl. 122—1 komme igennem" Dørene paa Portene, og i den 
Tid var det uforment at gaa ud og ind uden Ophold eller 
Fremvisning af Sedler"). En saadan Afspærring blev dog 
utaalelig i Længden. Ved Frdn. af 2. og 23. Juli 1695 til- 
lodes det, at Nørreport maatte være aaben en Time, efterat 
Vagtklokken havde ringet, i hvilken Tid der dog skulde 
ydes en vis Betaling; ligeledes vilde Porten være aaben alle 
Dage, påa hvilke der prædikedes, imod at man under Guds- 
tjenesten betalte samme Portpenge. 

For at hindre en Fjende i at sætte sig fast i Byens For- 
stæder var det, som omtalt, forbudt at bygge Huse udenfor 
Portene. Kristian V. befalede 30. Marts 1672, at alle Huse 
mellem Søerne og Gravene skulde nedbrydes, og at Grundene 
der skulde være ubebyggede?). Som en Følge deraf flyttede 
Blegmændene ud paa den anden Side af SortedamssøZ). Ved 
kgl. Res. af 3. Okt. 1685, der er paategnet et Kort, der 
nu findes i Geh. Arkivet, sættes Demarkationslinien et Stykke 
udenfor Blegdamsvejen tværs over Fælleden, saaledes at den 
skar Østerbrogade en 4—500 Alen udenfor Blegdamsvejen, 
Nørrebrogade i samme Afstand udenfor Fælledvejen, Lade- 
gaardens yderste Grav og gamle Kongevej ved Værnedams- 
vejen. Der kgl. Resolution lød saaledes, at der skulde anlægges 
en Allé langs hele Linien, og hvor denne skar Østerbrogade, 
Nørrebrogade og Gamle Kongevej, skulde der bygges tre 
Værtshuse; endvidere hed det: ,alle Husene baade uden 
saa vel som inden for denne Allé, undtagen Ladegaarden og 
Blegdamshusene, skal afbrydes og her i Byen indflyttes, og 
som Møllerne mere Huse ved Møllerne sætter end som aller- 
naadigst tilladt er, saa ville vi, at alle Huse, som dennem 
ej bevilget er, i lige Maade afbrydes og indflyttes skal", 


') Afskrift i Raadstuearkivet. 7”) K. D. VI. 590. >?) Det ses af 
deres Fæstebreve (K. D. III. 809—10), at disses ældste Date- 
ringer er fra 1669—74. 

Alléen kom aldrig i Stand, lige saa lidt som de tre 
Værtshuse, om hvis Opførelse Magistraten 12. Dec. 1685 
fik kgl. Befaling”). 

Grunden til, at man ikke gjorde Fæstningen saa stærk 
hen imod Øserport som pau de andre Sider, var den, at 
man i Kastellet mente at have et fast Værn paa den Kant. 

Fra Holland indkaldtes 1661 Ingeniøren Henrik Ruse 
(udtales Ryse), der havde gjort sig bekendt ved Befæstnin- 
gen af Haarburg. Han nævnes af den svenske Gesandt i et 
Brev af 7. Juni 1661, hvori der fortælles, at han havde 
forlangt 200,000 Rdl. for at anlægge et Citadel, men at 
denne Fordring ansaas for ubillig. Samme Sommer lod han 
i en Have opkaste en Model af det paatænkte Citadel, lige- 
som han forfærdigede en Model til en ny Befæstning om 
Kjøbenhavn. 26. Juli samme Aar sluttedes Kontrakt med 
ham om Kastellets Anlæg, der skulde være færdigt til Mor- 
tensdag 1664. At Opførelsen af Kastellet i det mindste i 
visse Kredse vakte Misfornøjelse, fremgaar af nysnævnte 
Gesandts Beretninger, hvori det i Febr. 1662 siges, at den 
indgav de fleste ,sælsomme Tanker", og at man har ment, at 
Øjemedet med dets Anlæg var at holde Byen i Ave og sikre 
Kongens Person, fremgaar af Rygterne om, at der skulde an- 
lægges et andet ved Slottet med Grave omkring, omtrent som 
Engelsborg i Rom; ja i Marts skal ,,Borgerstandens og Gejst- 
lighedens Deputerede", det vil sige nogle Borgere og Præster 
fra Kjøbenhavn have 2 Gange søgt Avdiens hos Kongen og 
forestillet denne, at han havde tilstrækkelig prøvet Borgernes 


1) Efter en Tegning, der ledsagede Reskriptet, skulde Hoved- 
bygningen bestaa af et Bindingsværks Forhus med 78 Alens 
Facade og Indkørsel gennem Husets Midtparti, der' havde 2 
Etager. I øverste Etage skulde være en Sal og 3 smaa 
Kamre, forneden i Forhuset og i 2 Sidefløje 10 Gæstekamre og 
2 større Logementer for adskillige Personer, desuden en stor 
Stue ,til det gemene Folk" og 3 Værelser med Køkken til 
Værten. Bag i den rummelige Gaard skulde være Stalde. 

Troskab, saa han ikke behøvede noget Kastel for sin konge- 
lige Persons Sikkerhed. Imidlertid var Opførelsen besluttet, 
og i April hedder det, at der arbejdes paa Kastellet med 
Flid og Alvor. Da der nu samtidig kom Befaling om Gader- 
nes Regulering i den ny By og derfor flere Huse og Haver 
maatte nedrives, fik man den Tanke, at Meningen herfned var, 
at man fra Citadellet skulde kunne beskyde alle de Gader, der 
gik ud imod det, og Misfornøjelsen tiltog, ligesom ej heller 
Alle billigede Anlægget fra et militært Standpunkt. Den 
Trøst, som man gav Borgerne, at de alene skulde have Magt 
over denne Fæstning og Laas og Nøgle til den, var næppe til- 
strækkelig til at borttage deres Mistanke, og dette Løfte opfyld- 
tes da ej heller”). Hvad de lige Gader angaar, der skulde 
gaa til Kastellet, da var disse allerede afsatte paa Planen fra 
1650 og Ruse fortsatte i saa Henseende kun den ældre Plan, 
der ikke kunde falde ham til Last. En Gennemførelse af 
Bebyggelse paa denne Maade med regelrette Firkanter og 
snorlige Gader er da ogsaa noget, den nyere Tids Bygnings- 
kunst har godkendt. 

At Kastellets første Opførelse skriver sig fra 1662, ses 
ogsaa af en kgl. Befaling af 1. Maj, at Oberst Ruse skulde 
have ,til at bruge i det ny Kastel" den Klokke, som stod ved 
Vandet i Nærheden af Tøjhuset, formodentlig for at bruges som 
Signal for Arbejdsfolkene; i Oktober udgik der Befaling om 
at levere 100 Pæle og Vragmaster fra Bremerholm til Pæle og 
en Bom, ligesom der skulde hugges Fasciner ved Papirmøllen?). 

Borgerskabets Misfornøjelse vendte sig til Had mod 
Ruse; da Kongen i April 1663 var paa Frederiksborg, for- 
taltes det, at Ruse ikke turde vise sig paa Gaden, da man 
offentlig havde truet ham paa Livet. Den kgl. Befaling om 
Gadernes Omlægning blev foreløbig ogsaa stillet i Bero. 
Derimod arbejdedes der paa Kastellet. 1663 udskrev man 


1) P, W. Beckers Saml. I. 243—44, 251, 254, 276, 279—80, 282, 
286, 291, 293—94, 309. ?) K. D. VI, 874, 377. 

500 Bønderkarle til at gøre Arbejdet, men Ruse tilstedede 
ingen Uvedkommende Adgang; saaledes blev Axel Urup, der 
i sin Tid havde forestaaet Kjøbenhavns Befæstning, udvist, 
da han en Gang havde forsøgt at komme ind; Ruse und- 
skyldte sig rigtignok med Kongens strenge Forbud. Oberst 
Mikkel Skov fortæller i sine Optegnelser, at han 27. Juli 
1663 tilligemed sit Følge var den allerførste, der paa en Rejse 
til Helsingør med en Vogn og 2 Rideheste kom over Ka- 
stellets ny anlagte men ikke ganske færdige Broer"), I Sep- 
tember var Arbejdet vistnok vidt fremrykket — paa Porten 
imod Byen staar endnu Aarstallet 1663 —, ti Kongen med 
nogle Raader iagttog da fra Kastellet et svensk Orlogsskib, 
medens Dæmningerne dog ikke endnu var blevne faste, naar 
en stærk Pladskregn i Juni 1664 kunde anrette Skade der- 
paa. Imidlertid havde man dog i Foraaret 1664 kunnet 
plante Træer paa Voldene ved Gartner Klavs Hettave, idet 
der var udstædt Befaling om at lade ham faa fra Kronens 
Skove de unge Træer, han behøvede, nemlig Ypern, Lind, 
Abild, Esk, Bøg, Eg, Pil, Birk, ,,Qveckentræer" (Rønnebær), 
vilde Pære- og Æbletræer, samt Hagedorn (Hyben). 
Feltmarschal Wirtz, der var meget misfornøjet med det 
hele Arbejde, bevægede Kongen i Dec. 1664 til at nedsætte 
en Kommission, bestaaende af ham selv, Axel Urup og Jør- 
gen Bjelke, der fra Grunden af skulde undersøge Befæstnin- 
gen, og den Mand, der har optegnet dette, føjer til: ,Skulde 
den Ulykke møde Ruse, som de her i Staden i Almindelighed 
ønske ham, vilde det blive til Fornøjelse for dem”. Det 
hed sig ogsaa efter Kristian V's Tronbestigelse, at Ruse ikke 
kunde komme til Kjøbenhavn, da denne Konge aldrig havde 
været tilfreds med hans Opførelse af Kastellet og andre af 
hans Værker. Om dette Syn kom i Stand den Gang, er dog 
uvist, men 8. Sept. 1666 fik Haus Schack, Axel Urup og 
Frederik v. Ahlefeldt kgl. Befaling om tilligemed den kgl. 


Il) D. Mag. 3. R. I, 282. 

Bygmester Albertus Mathisen, Kronprinsens Ingeniør Kriger, 
og 2 af de bedste Murmestre og Tømmermænd at syne ikke 
alene Bygningerne men ogsaa Værkerne, Fæstningen og 
Fortifikationen og derefter give Beretning om, hvad Ruse 
havde udført efter sine Kontrakter og hvad han endnu ikke 
havde fuldbragt og efterkommet. 

De nævnte Synsmænd afgav deres Erklæring 4. Dec. 
1666. De havde først efterset de med Ruse sluttede Kon- 
trakter og dernæst undersøgt, hvorledes disse var blevne 
opfyldte. Der var 5 Kontrakter; den ene af 26. Juli 1661, 
der alene angik selve Anlægget; den anden af 3. April 1663 
om Opførelse af Kommandanthus, Provianthus, 31 Barakker 
(Kaserner), 3 Sortier, 1 Pælehus; den tredie af 31. Avg. 
1663 om Opførelse af 7 Corps de Garder (Vagthuse), 34 
Skilderhuse og Kastellets Brolægning; alt dette skulde 
være færdigt til Mortensdag 1664; den fjerde Kontrakt 
af 20. April 1664 angik .et Officershus, Tøjhus, 12 Barak- 

ker, Fundament til et kongeligt Hus og Kristianshavns 
Port, der skulde være færdige til St. Hansdag 1665; den 
femte Kontrakt angik egentlig ikke Kastellet, men Graven 
ved Østerport, Borttagning af de 4 Triangler (er det hvor 
Vartov stod?), Opførelsen af den ny Ravelin med en Corps 
de Garde, Reduten, Kastellets Forbindelse med Stadens Be- 
fæstning mod Søen, Corps de Garden i det halve Pæleværk, 
143 Favne Pallisader ved Toldboden, alt til St. Hansdag 1665. 

Af Synet fremgaar det, at Kastellet i det hele var 
færdigt; Kommandanthuset var den forhenværende Toldbod, 
der var nedrevet og genopbygget i Kastellet, hvor Ruse, 
saa længe Arbejdet stod paa, havde Tilladelse til at bruge 
det til Bryggers og Bagers. Iøvrigt fandt man, at Husene 
ikke var de 8 Tommer over Stenbroen, som det var bestemt, 
Vinduerne var af Fyr istedenfor af Eg og var i det hele 
ikke, som de burde være, Loftsbjælkerne var vel af godt 


') Beckers Saml. II, 2—8, 4, 20, 32, 50, 207. K. D. III, 595. VI 
415—16. Danske Samlinger 2. R. III, 85. : 

Træ, men daarligt tømrede, Skorstenene paa italiensk Maade, 
saaledes at Skorstensfejeren ikke kunde gaa igennem dem. 
Iøvrigt ses det, men det anføres ikke som Dadel, at den 
halve Del af hver Vinduesaabning var af Træ, og den halve 
med Glasruder. 

Af Ruses Svar herpaa ses det, at man da allerede tænkte 
paa at flytte Østerport, thi han siger, at ,naar man staar 
paa Stadens Contrascarpe, kan man se noget af den foran 
Kastellet liggende Plan, men der bliver Plads til 4000 Mand 
som ganske bliver dækkede, og det vil alt blive afhjulpet, 
naar Østerport bliver lagt derhen”. 

Grunden til, at Husene ikke kom højere op over Bro- 
lægningen, var den, at den sumpige Grund sank, og naar 
der fandtes nogen Ting i daarlig Stand, var det, fordi 
Garnisonen stjal Træ, Jærn, Sten og hvad den kunde, hvilket 
vilde vare ved, indtil Kastellet blev bebot og forsynet med 
en Kommandant. 

Han fremstillede iøvrigt de mange Vanskeligheder ved 
dette Foretagende, Soldaternes store Uvillighed, Arbejdsløn- 
nen, der var bleven en halv Gang større end beregnet, Be- 
sværligheden ved Optagelsen af de mange og store Sten, 
Dødeligheden blandt Materialhestene, af hvilke han i et Aar 
havde mistet over 100. Vandet havde gjort stor Skade og 
havde brudt over Dæmningerne, saa man 4 Gange havde 
maattet begynde fra ny, 3 store Ladninger skønt Træ var 
forliste, Fasciner maatte hentes 4!/, Mil borte, og Skibene, 
der skulde hente dem, blev ofte holdt tilbage af Modvind. 
Hvad der endnu mere gjorde hans Arbejde besværligt, var, 
at de 138,258 Rdl., han skulde have, kom saa langsomt ind, 
at han kun i rede Penge havde faaet 60,200 Rdl., medens 
han for de øvrige havde faaet Udlæg i Jordegods, der ikke 
gav 3 p. Ct. af Kapitalen. Alene ved Jordarbejdet havde 
han tilsat 42,000 Rdl. 

Det Jordegods, Ruse fik i Udlæg for Arbejdets Udfø- 
relse, var det kgl. Slot Bøvling ved Lemvig. Ruse, der var 
bleven adlet 1664, fik sit Gods 1671 ophøjet til et Baroni 


Kastellets Anlæg. 15 


under Navnet Rysensteen, og Navnet Rysensteens Bastion og 
Rysensteens Badeanstalt har bevaret hans Navn i Kjøben- 
havn, ligesom hans Efterkommere gennem hans Datter findes 
i den adelige Familie Juul Rysensteen. 

Den svenske Gesandt Liliencrona fik 1672 Lejlighed til 
at bese Citadellet og beskriver det i en Beretning til sin 
Konge. Det var forsynet med dobbelte brede Grave og havde 
5 store Bastioner, de tre mod Søsiden og Indløbet til Hav- 
nen; det var vel forsynet med tilhørende Batterier og grove 
Stykker (Kanoner); ligeledes var Udenværkerne ud til selve 
Stranden forsynede med 24 smaa Stykker. De to Bastioner mod 
Landet og Staden havde kun forlorne Batterier og faa Styk- 
ker, og den ene Kurtine var brøstfældig, men blev nu istand- 
sat. Paa alle Bastionerne eller Bolværkerne, som de endnu 
kaldtes, var 56 store og smaa Stykker, deriblandt 5 hele 
og 12 halve Kartover, de andre Stykker var mest grove 
Jærnstykker. Garnisonen bestod af 400 Mand under en 
Oberstløjtnant og var fordelt i Barakker, der, om fornødent 
kunde huse 2000 Mand. Det var vel forsynet med Åmmuni- 
tion og Proviant, men Stedet var sumpagtigt, hvilket frem- 
kaldte usund Luft, saa Mandskabet ofte led af Sygdomme!). 

1687 blev det tilladt at opføre en Vejrmølle paa Vol- 
den ved Kongens Port?). 


II. 


Havnens elendige Tilstand.  Kanalernes Udgravning. Nyhavn. 
Bolværk. Broerne. Inddæmninger paa Kristianshavn. 


Den gamle Havn eller Kanalerne, som de allerede da 
kaldtes, lod meget tilbage at ønske. 28. Marts 1663 befa- 
lede Kongen Henrik Bjelke at have Tilsyn med, at de for- 
svarlig forsynedes med Bolværk og ikke, som det nu var 


'y D. Sml. 2. R. III, 322. ?”) K. D. VII, 165, 

Tilfældet, blev opfyldte med Sand eller anden Urenlighed. 
18. Marts 1667 advarede Kongen dem, der bode ved Stran- 
den, mod at kaste Urenlighed, som førtes ud af deres Huse, 
i Havnen, ,eftersom denne skammelig befindes med Skarn 
at opfyldes og fordærves"; Angiveren af en saadan Over- 
trædelse skulde hver Gang have 20 Rdl., eller ogsaa skulde 
den skyldige straffes paa Bremerholm i Jærn. 

Ved den Side af Slotskanalen, der vendte ud mod Vand- 
kunsten, var der ingen Forbindelse med Havet som en 
Følge af den paabegyndte Opfyldning af de Grunde, hvor 
siden Frederiksholm blev bygget. Kongen befalede derfor 
23. Maj 1669 for at raade Bod paa ,den usunde Stank, som 
af Kanalen kommer", at lade Dæmningen gennemskære, at 
Vandet kunde forfriskes ved frit Løb fra og til Stranden, og 
alle Stadens Beboere af hvilken som helst Stand, der holdt 
Heste og Vogn, blev tilholdte hver at bortføre 5 Læs Jord 
til dette Arbejdes Udførelse!). 

25. Juli 1671 udkom en Forordning, der forbød at 
udkaste Ballast eller anden Urenlighed af Skibe uden paa 
et bestemt Sted mellem Kristianshavn og Flaaden mellem 2 
høje Pæle med Hænder ovenpaa, fra Pramme eller Baade; 
dette er altsaa Begyndelsen til Nyholm. De, der kastede 
Skarn fra Huse, Gader eller Broer, skulde første Gang bøde 
4, anden Gang 8 Rdl. til Havnemesteren, og var det Tjeneste- 
folk, der ikke kunde betale, skulde en Kvindesperson sættes 
i Børnehuset, men en Mand paa Bremerholm i et Aar. 

Uagtet dette Forbud blev Havnen mere og mere til- 
stoppet, hvilket følgelig var bevirket ved Opdæmningen af 
Grundene ved Frederiksholms Kanal, saa der intet Udløb 
kom til den Side. Det er et sørgeligt Billede, de 32 Mænd 
24. Juli 1674 giver af Havnens Tilstand; ,,Eftersom Stadens 
gamle Havn eller Revier befindes at være af Urenlighed saa 
forfyldt, at store Skibe er derved længe siden betaget den 





1) K. D. III, 655. VI, 881, 505—06. 

skønne Belejlighed, som de tilforn har haft baade udi Lad- 
ning og Losning, da Revieren var ren og udi sin Esse, hvor 
de fra Slotsholms Bro og langs til og udenfor Bommen udi 
anselig Mængde har kunnet ligge, Staden til mærkelig Gavn, 
Sirat og Renommé, samt Borgerskabet, især de langs Revieren 
boende, til god Næring og Fordel, hvorimod nu fast intet 
andet end smaa Skuder og Fartøj, ja næppelig en Pram 
med sin fulde Last fra Bommen indtil Vejerhaset, og endda 
besværlig nok undertiden, særdeles ved lavt Vande kan ind- 
flyde, saa den Herlighed, Fordel og Belejlighed, Stadens 
Indbyggere i Almindelighed inden den afbrudte gamle Øster- 
vold, og særdeles de langs Revieren boende, har haft, derover 
befindes at lide stor Skade og Inkommoditet, idet at Skibs- 
rummene, fornemlig Vedskuderne, nu søge den ved H. Høje 
Ex. Gyldenløves Plads nylig indrettede Kanal, hvorved Ind- 
vaanerne oppe i Byen boende, med hvis de derfra skal lade 
føre, højlig inkommoderes osv., og endelig foraarsager saadan 
Havnens Urenlighed en meget stor Stank, hvilken lettelig 
stor Svaghed kunde antænde!).” 

Det hjalp kun lidet, at Kongen 16. Dec. 1674 befalede 
at rense Havnen og Kanalerne med Muddermaskine. Da 
der 1679 indkom Forslag om Gadeløgter, mente de 32 Mænd, 
at der var andre Ting af større Vigtighed, bl. andet ,,Stadens 
skønne Kanal, som nu med Skarn og Dynd ganske er opfyldt, 
saa at næppelig en Pram eller Baad til Stadens Vejerhus 
kan opflyde, hvilket er at beklage, og for alting fornøden 
var de Midler at optænke, at den jo før jo bedre kunde 
vorde renset.” 

1680 bestemtes det, at Udgifterne til Havnens Renselse 
skulde afholdes af Portpengene, og der blev nu fra næste Aar 
af foretaget grundige Rensninger. Da der i Somren 1685 
skulde renses med den store Mudderpram og der behøvedes 
flere end de 10 dertil hørende Pramme, fik Magistraten 


—— 


7) Indlæg til Reskr. 12. April 1675. 


18 Kanalernes Urenlighed. 


Befaling om at skaffe saa mange andre Pramme til Hjælp, 
som kunde tilvejebringes. 

En medvirkende Grund til Kanalernes Opfyldning var 
Udløbet af Rendestene og af de Render, der gik ud fra 
Husene ved Stranden. 10. Nov. 1681 befalede Kongen, 
eftersom der til næste Foraar skulde fortsættes med Havnens 
»Renovering", at der skulde gøres en Dæmning tværs over 
Kanalen ovenfor Holmens Bro, ligesom der var en Dæmning 
ved den ny Bro (ved Knabrostræde); der skulde sørges for, 
at Vandfaldet fra Rendestenene blev ledet andetsteds hen, 
dels ud i den ny Havn ved Kalveboderne, dels gennem 
Grønnegade til Gotersgade og derfra til Nyhavn, og hvad 
der ikke kunde komme den Vej, i bedækkede Trærender ud 
ved Knippelsbro; desuden skulde alle Afløbsrender fra 
Husene ved Stranden tillukkes. Et lignende Paabud udkom 
31. Marts 1683. 

Ved Forordningen 2. April 1682 blev det af samme 
Grund forbudt Skibene at indtage eller udskyde Ballasten i 
Havnen eller Kanalerne, men dette skulde ske paa det dertil 
forordnede Sted imellem de høje Pæle med Hænder ovenpaa 
(se foran S. 7). Hvor Rendestenene løb i Kanalerne, skulde der 
gøres tætte Kister, at Sandet ikke løb ud, og det blev paa 
det strengeste forbudt at kaste noget i Havnen; ej heller 
maatte der ske nogen Fortøjning, Kølhalen eller Kalfatring 
paa Skibe uden paa de dertil indrettede Steder, enten hvor det 
allerede var indrettet ved det ostindiske Hus eller hvor det blev 
indrettet herefter. Da Bolværker og Stenbroen ved Stranden 
led Skade ved at Brænde blev sat i Favn, skulde Havne- 
fogden sørge for, at der var et flytteligt Favnemaal, der 
kunde benyttes paa Skibene selv; det blev ogsaa forbudt at 
fæste Skibenes Tov ved Bolværkerne, men der skulde rundt 
omkring Kanalerne nedrammes Pæle med store Ringe, 
hvori Tovværket kunde fæstes. 

Ikke mindre Skade tilføjedes der Havnen ved det Sand, 
der indførtes af Sandbaade end ved det, som udskylledes med 

Rendestenene. Forordningen af 21. Maj 1680 forbød endog 
aldeles Indførsel af hvidt Sand, hvad enten det var Strø- 
eller Skuresand, men Husmødrenes Klager bevirkede, at det 
allerede 15. Jan. 1681 blev tilladt at indføre hvidt Sand 
gennem Portene. Dog nu kom Prammændene og klagede 
over, at de svækkedes i deres Næring, og Kongen tillod 
9. Juni 1688, at Sand uforment maatte indføres ved Pramme 
og Baade, da der dog daglig indførtes Sand ved Vogne. 
Dette gav igen 1691 Anledning til Klage fra Politimesteren. 
Sandførerne havde nu i nogle Aar indført mere Sand end 
nogen Tid tilforn og næsten overalt i Kanalerne opkastet 
det, saa disse fyldtes igen, især hvor Prammene holdt 
Liggeplads, paa hvilke Steder der nu kun var 3—4 Fod 
Vand; værst var det ved Nybørs. Bolværkerne forfaldt 
ogsaa og Rendestenenes Udløb tilligemed de underjordiske 
Render fra Husene var ikke til ringe Præjudice.  Politi- 
mesteren søgte derfor om et nyt Forbud mod Indførsel af 
Sand og om Nedsættelse af en Kommission, der" kunde over- 
veje, hvorledes Kanalen fra Oversekretær Moths Gaard (paa 
Slotsholmen) til Kristianshavns Bro kunde blive renset, saa 
Islandsfarerne og andre Skibe ligesom i fordums Dage kunde 
komme til at losse ved Vejerhuset; samme Kommission burde 
tillige finde en Plads for Ballastbaadene og forordne Pæle, 
de saakaldte Duc d'alber, paa begge Sider af Langebro og 
andre Steder indenfor Toldboden, hvorved Skibe kunde 
fastgøres, da der ingen saadanne maatte hefte ved Siden af 
Holmen eller nævnte Bro. En saadan Kommission blev 
nedsat 24. Marts 1691"), og Politimesteren fik Befaling 
30. Juni om at indrette en Sandkiste ved Frederiksholms 
Kanal ved Bugten ligefor Trompetergangen (paa Slots- 
holmen), altsaa hvor Sandkisten var til for faa Aar siden, 
og dette skulde være det eneste Sted, hvor Sand herefter 
maatte losses. Der blev taget strenge Forholdsregler mod 


1) K. D. VI, 784, 767, VII. 341—42 med Indlæg. 

at spilde Sand, og det blev forbudt andre end Prammands- 
lavet at indføre dette. Ogsaa Ballastbaadene anvistes der 
en bestemt Plads mellem Ballastpælene og Kristianshavns 
ny Værk (Qvintus). Samme Aar bestemte Kongen en Be- 
holdning af Accisen til Rensning, og man skulde synes, at 
der nu maatte være raadet Bod paa den slette Tilstand, hvorfor 
man undrer sig over et kgl. Reskript af 21. Maj 1692, der 
begynder sauledes: ,Saasom for os Tid efter anden er 
bleven foredraget den slette Tilstand, som en Del Kanaler 
og Bolværker skal befinde sig udi"; Kongen vilde derfor, at 
der i indeværende Aar skulde gøres en ,,Begyndelse" med 
deres Renselse og Bolværkernes Reparation, hvorfor han 
oprettede en Kanaldirektion bestaaende af Ole Rømer, 
Politimester Klavs Rasch, Raadmand Morten Nielsen og Bartold 
Stuve, der skulde sætte dette i Værk og fra Magistraten 
modtage de Kanalerne tilhørende Midler - og gøre Regnskab 
derfor. 

Denne Kommission skulde overveje og iværksætte, 
at Kanalernes Renselse og Bolværkernes Reparation kunde 
begynde dette Aar, og da der ingen Midler var tilstede, 
valgtes Morten Nielsen og Bertold Stuve, den første, 
»Ssom bor-ved Kanalen, der baade har Vilje og Evne til, 
om man trængte for et tusind RØRdlr.s Forskud og ellers der- 
udinden ikke er en uvittig Mand," den anden ,,en Mand, som 
hos Borgerskabet er myndig og vel lidt, der kunde have Vi- 
denskab, at alting vel employeres og dem forklare dessen Nytte, 
hvorved de saaledes faciliteredes og hvad Udgift til saadan 
Brug tilkommende og andre følgende Aaringer saa successive 
kunde behøves at paaskyde og udgive!)". Denne Direktion 
blev 18. Jan. 1696 slaaet sammen med den over Gaderne?2). 

Allerede 1661 blev en Raadmand og 4 af de 32 
Mænd beskikkede til at have særligt Opsyn med Stadens 


1) K. D. VII, 88—85 med Indlæg. 2?) K. D. VI, 568—69, 734, 
VII, 45, 104, 341, 847—48, 349, 3885—86, 472—73. 2) K. D. III 
548—49, VI, 705—08, VII, 116—17, 178—79. 

og Havnens Bygning, saaledes at Stadens Bygmester 
eller Havnens Forstander ikke kunde afholde nogen 
Udgift uden deres, hele Magistratens og de andre 
32 Mænds Samtykke. Men Havnens Bestyrelse gik snart 
ud af Magistratens Haand; 1679 er det Admiralitetet, der 
beskikker Fiskal Mikkel Mikkelsen til Havnemester Kaptejn 
Povl Justesens Efterfølger; hans Efterfølger Kaptejn Anders 
Horndal beskikkedes 1685 af Kongen, men hans Efterfølger 
Kaptejn Niels Olsen af Admiralitetet. I Mikkel Mikkelsens 
Instrux hedder det, at han efter Kristian IV's Anordning 
tilligemed 4 kgl. Skippere hvert Aar skulde være tilstede, 
naar Søtønderne blev lagte paa Strømmen, saa selv de største 
Orlogsskibe magelig kunde sejle der. Han skulde have 
Tilsyn med, at der intet blev kastet i Havnen eller Ka- 
nalerne, at Skibe ikke fortøjede ved Knippelsbro eller laa i 
Vejen i Havnene, at der under højeste Straf ikke kogtes paa 
Skibe indenfor Toldbodbommen eller havdes anden Ild. Som 
Løn fik han foruden sin Fiskalsløn en Hvid af hver Læstes 
Drægtighed af "ethvert Skib, der kom indenfor Toldbod- 
bommen. 

Ved Forordningen af 15. April 1682 blev der paalagt 
dem, der havde Afløbsrender fra deres Gaarde ned i Ka- 
nalen, en Afgift af 5 Rdl. aarlig til Havnens Renselse, men 
dette blev ikke efterkommet, uagtet der ved Misbrugen med 
disse Render tilføjedes Havnen langt mere Skade, end Af- 
giften kunde oprette; ved Reskr. af 16. Maj 1693 befaledes 
Havnedirektionen at sørge for at inddrive denne Afgift, der 
i de mange Åar imidlertid var løbet op til ikke ubetydeligt. 
Paa Ejernes Klage nedsatte Kongen den imidlertid temmelig 
betydeligt"). i 

Med Havnens ydre Form foregik der en stor Foran- 
dring, idet den gamle Kanal, der ved Løngangen ved Vand- 
kunsten havde udmundet i Kalveboderne, 1681 blev forlænget. 


!) K. D. VII 417, 438—49. 

Efterat Volden 1667 var forlænget fra Løngangsstræde til 
nuv. Langebro, blev Stranden imellem den ny Vold og 
Slotsholmen efterhaanden opfyldt, og der blev allerede dette 
Aar udstedt Skøde paa en Grund ud til den Gade, der nu 
hedder Frederiksholms Kanal, skønt den da ikke var til 
uden paa Kortet. Denne Kanal, ved hvilken Slotsholmen 
fik sin nuværende Form, blev først udgravet 1681, hvilket 
berettes af Mag. Henrik Gerner i et Brev af 30. Maj!). 
Han fortæller, at der daglig arbejdedes paa dens Udgravning 
af Soldater, der laa i Lejr udenfor Vesterport, samtidig 
med at den gamle Havn blev renset, hvilket gav stor Stank 
i Byen, som kunde foraarsage Sygdom. I Mudderet og i 
Jorden fandt man mange nyfødte Børns Lig, saa der gik 
Forbøn i Kirken for, at Gud vilde aabenbare de skyldige, 
hvilket ogsaa opfyldtes med Hensyn til en Goldamme hos 
Vigant (der bode hvor nu Prinsens Palais er), der blev 
saa betaget af Formaningen i Kirken, at hun af sig selv 
bekendte, at hun paa et Sted havde nedsat to Børn. Ved 
denne Forlængelse fik den gamle Kanal altsaa ny For- 
bindelse med Stranden, om Forbedringen, som vi har set, 
end ikke blev saa stor, som man havde tænkt sig. 

En andeu Kanal var Nyhavn, der allerede var projek- 
teret 1669, da U. F. Gyldenløve fik Skøde paa den Grund, 
hvor Charlottenborg staar. 28. Dec. 1670 fk Henrik 
Bjelke, Kort Adelaer og Oberst Niels Rosenkrantz kgl. Be- 
faling om at overveje, hvorledes den kunde indhegnes paa 
begge Sider og ved Torvet og hvorledes Gaderne paa begge 
Sider af den kunde brolægges og vedligeholdes, da Kongen 
næste Åar vilde lade Havnen op til Torvet udføre. Dette 
skede dog ikke det Aar, ti 6. Sept. 1671 befalede Kongen, 
at da han ,,udi tilkommende Sommer" vilde lade Kanalen 
indskære, skulde de, der havde Pladser ud til denne, lade 
disse indpæle inden 6 Uger, og endnu 20. Juni 1673 


1) Bircherods Dagb. S. 207—08. 








Nyhavn. 23 


— skrev Kongen, at han i denne Sommer vilde lade ,den be- 
gyndte Kanal" kontinuere, hvorfor de, der havde Pladser, 
straks skulde udføre ovennævnte Arbejde. Dette foregik 
dog saa langsomt, at Kongen i Sept. lod Magistraten til- 
holde Kæmneren straks at lade Arbejdet gøre og lade 
Ejerne give de dertil anvendte Tømmermænd deres behørige 
Dagløn. Den, der forestod Kanalens Gravning, var oven- 
nævnte Niels Rosenkrantz, om hvem det i den over ham 
udgivne Ligprædiken hedder, at han udførte den 1673 ,med 
manges Forundring påa en ganske kort Tid". Fra Okt. 
1673 hedder det i Bordings Danske Mercurius: 


»Det ny begyndte Verk og vide Grøftes Rende, 

som gaar til Kongens Torv, er kommen nu til Ende, 
selv og Hans Majestæt tilstede var saa nær, 

at se det salte Vand sig først indtrænge der. 


Da Arbejdet var udført, havde man ingen Penge; blandt 
andre lovede Gyldenløve at forstrække med 2000 Rdl., for 
hvilke han ønskede Betalingen udlagt i Last-, Havne- og 
Vinterlejepenge af Skibe, der laa i Kanalen, men disse Ind- 
tægter tilkom Stadens Kasse fra gammel Tid af, saa dem 
kunde han ikke faa. Gyldenløve udbetalte ogsaa først Pengene 
1675, og har vel da paa anden Maade faaet Sikkerhed. 

24. Dec. 1679 fik Holger Vind, Niels Juel, Otto Skeel, 
Peder Resen, Hans Nansen og Peder Bladt Befaling om at 
indgive Forslag om den ny Kanals Reparation og Vedlige- 
holdelse. Dens Bolværk var nemlig gjort meget slet, uagtet 
Magistraten og Rosenkrantz ofte nok erindrede om at for- 
færdigede det af stærkt Materiale og forsynet med stærke 
Hamre, Bolte og Pæle. Beboerne paastod derimod, at 
Grunden til Bolværkets Ødelæggelse var, at alt Stadens 
Brænde lossedes der og at det var Magistratens Pligt at 
vedligeholde det for Accisen. Imidlertid fik de 6. Juni 
1680 kgl. Befaling til hver for sit Fortov at lade 

Havnen reparere, hvis de ikke vilde have deres Pladser 
forbrudt!). 

Det var følgelig en stor Fordel at have Bolværk ud til 
en Havn, hvorfor der jo vel kunde være noget rimeligt i, 
at Grundejerne skulde rense den smalle Kanal udenfor en 
Grund, de havde faaet uden Vederlag, men dette var ellers 
ikke paabudt dem, der bode ved de ældre Havne. Bolvær- 
kerne skulde Ejerne selvfølgelig holde vedlige, da de havde 
Indtægt deraf. Bolværket mellem Vejerhuset og Holmens 
Bro var derimod Byens, og da det 1696 og foregaaende Aar 
var gjort i Stand, medgik dertil en saa stor Sum, at Havne- 
kassens Midler slap op, hvorfor man lignede Udgifterne paa 
Grundejerne ved Stranden, af hvilke nogle ogsaa godvillig 
betalte, men andre gjorde Indsigelse, hvorfor de blev pantede, 
men derefter fritog Kongen dem for Betalingen 1699, og de 
udpantede fik deres Gods igen?). 

Da der klagedes over, at Havnen fra Holmens Bro og 
forbi Børsen paa Grund af Bolværkernes Brøstfældighed saa- 
ledes Aar for Aar tilstoppedes af Urenlighed, der ved Regn- 
vejr flød ud i Kanalen, at man kunde frygte for, at med 
Tiden Skibe ikke kunde løbe af Stabelen paa Holmen, blev 
de, der ejede Fortovene her, tilholdte til straks at gøre Bol- 
værkerne i Stand2). 

I en Indstilling fra Magistraten af 4. Jan. 1679 om- 
tales dens Forhold til Bolværkerne. Fra Årilds Tid havde 
den og Staden oppebaaret Accisen, havde ladet opbygge 
Højbro grundmuret, som tilforn var af Tømmer, holdt den 
siden vedlige saa og Havnen derfra til den gamle Kongens 
Løngang, dog ikkun med at rense Grunden for Mudder ved 
Møller og Pramme. Fra Vejerhuset ned til Kanalen i Kallebo 
og siden derfra paa den søndre Side op til Højbro lader 
enhver for sit Fortov Bolværk opsætte og det underholde. 
Fra Vejerhuset til Holmens Bro paa den nordre Side under- 


1) K. D. VI, 570—71, 612, 622, 628, 634—385, 654—55, 716, 739. 
2?) K, D. VIL, 499, 520, 561, 561, 569—70, 7) K. D. VII, 70. 

holdes Bolværket af Havnens Penge. Fra Højbro forbi 
Slottet til Kristianshavns Bro lader Hs. kgl. Majestæt Bol- 
værkerne sætte og vedligeholde; i den Kanal mellem Holmen 
og Staden, paa den ene Side H. kgl. Majestæt og paa den 
anden Side enhver for sit Fortov. I den Havn bag Børsen 
og i Havnene paa Kristianshavn enhver for sit Fortov!). 

Iøvrigt havde man ved Havnens Regulering borttaget 
det smukke Bolværk af hugne Sten, som Kristoffer Valken- 
dorf i sin Tid havde ladet opsætte paa begge Sider af Høj- 
bro, og anvendt Stenene til Amalienborg, uden at Byen fik 
nogen Godtgørelse derfor?). 

Under Havnevæsenet hørte de Broer, der førte over 
Kanalerne. Omtrent 1681 anlagdes en Gangbro, Nybro, 
for Enden af Knabrostræde over til Slotsholmen, hvilken 
Bro maatte træde i Stedet for den 1668 nedbrudte Løngang, 
da der under Opfyldningsarbejderne paa Frederiksholm ikke 
kunde være nogen Udgang fra Slotsholmen den Vej. Efter 
Nybro fik Nybrogade Navn. Den hed ogsaa Rødebro, saa- 
ledes 1699, da der ansattes en Bromand, der skulde have 
Tilsyn med den og Holmens BroZ?). 

Over Frederiksholms Kanal anlagdes Stormbro og 
Prinsensbro. Først anlagdes Stormbro, men denne blev, som 
det hedder i en Skrivelse fra 1682 ,saa falskelig muret og 
forarbejdet, at den hel udygtig er og ganske af Grunden vil 
optages, fordi Kalken ikke har været ret tilberedt", og Mur- 
mestrene dømtes ved Retten til at gøre den om. Prin- 
sensbro, der laa med den ene Ende til Prinsensgade (nu 
Ny Kongensgade) og med den anden Ende til Ridehuset paa 
Slotsholmen, hvorfor den ogsaa hedRidehusbroen, blev opført 
af den hollandske Murmester Evert Jansen, med hvem der 
sluttedes Kontrakt i Maj 1682; han skulde for hver af dens 


'”) Afskrift i Raadstuearkivet. Om Havnene paa Kristianshavn se 
Khvn. Hist. og Beskrivelse IV, 270—73. ?) Kbnh. Hist. og 
Besk. IV. 183. 2) K. D. VI, 792 VII, 576. 

6 murede Piller have 600 Rdl. og, naar Arbejdet var fær- 
digt, en Diskretion af 50 Rdl. Til begge Broerne behøvedes 
der efter Evert Jansens Overslag 278,000 Vaterklinker. 

Man fik nu 2 forsvarlige Broer, hvad Nederdelen angik, 
men det øverste forfaldt snart.  Materialforvalteren G. Vos- 
bein sendte 18. Juni 1695 følgende Klage til Rentekamret : 
»Eftersom de to Broer for Storm- og Prinsegade over Kana- 
len, hvor det kgl. Herskabs Passage daglig falder, er saa brøst- 
fældig, at ingen Kørsel er mere og hans prinselige Højhed 
Prins Karl, da han for faa Dage siden over Prinsensgades 
Bro kørte, snart var kommen til Ulykke, saasom en af hans 
Pager med Hesten styrtede og gjorde en Revolte paa Broen, 
som jeg tit og ofte for at forekomme videre Ulykke Havne- 
fogden har foreholdt sligt Magistraten at tilkendegive, men 
dog var der intet gjort"!). 

Det er næsten utroligt, at Adgangen til Kongens Resi- 
densslot var livsfarlig, men Grunden har sikkert været den, 
at den ene Avtoritet har villet skyde Vedligeholdelsen over 
paa den anden; Pengemidlerne var knappe i alle Kasser. 
Uagtet Rentekamret 18. Juni 1695 skrev til Magistraten om 
denne Sag, blev det dog Havnevæsenets Pligt at vedligeholde 
de to Broer. 

Højbro, hvis Vedligeholdelse tilkom Staden og Kon- 
gen i Forening, blev ogsaa ombygget i denne Periode. I 
Christian V's Tageregister anføres, at Højbro er begyndt at 
bygges af ny 7. April 1694. Samme Aar blev O. Rømer paa 
Grund af andre overvældende Forretninger fritaget for at 
have Tilsyn med Højbros Bygning, hvorimod - den øvrige 
Kommission, Klavs Rasch, Raadmand Morten Nielsen og Ber- 
tel Stuve fik Befaling om straks at foretage denne Bygnings 
Anordning og Tilendebringelse. Til denne Reparation i 


') Om disse Broers Opførelse se Rentekamrets kjøbenhavnske 
Kontors Kopibog for disse Aar. Breve om kgl. Slotte 1677— 
79 i Kongerigets Arkiv. Indlæg til Reskr. 30. Maj 1682. 

Forbindelse med Kanalens Rensning og Forfærdigelse blev 
der paabudt en Havneskat af 2!/, p. €. af Grundtaxten!). 

Holmens Bro, over hvilken Amagerbønderne skulde 
køre, da det var dem forbudt at færdes over Højbro, synes 
ikke at være nnderkastet nogen større Reparation i denne 
Periode. 

Knippelsbro derimod siges 1671 at være meget brøst- 
fældig, hvorfor der blev taget Syn over den. Kongen befa- 
lede, at den straks skulde repareres, uagtet det var vunskeligt 
at tilvejebringe de 4764 Rdi., en Istandsættelse skulde koste, 
der for en Del blev tagne af Havnepengene. Allerede 1670 
var det blevet forbudt at fortøje Skibe ved Broen, da disse 
tilføjede den stor Skade, hvilket Forbud oftere gentoges. 21. 
Maj 1684 fik Klavs Rasch kgl. Approbation paa et Forslag 
til en ny Reparation og Befaling til at have Tilsyn med Ar, 
bejdet, for hvilket der blev anvist Betaling paa Rentekamret. 
Denne Bygning stod paa i 3 Aar og kostede over 15,000 
Rdl. Allerede 1664 blev der ansat en ,Broknægt" ved 
denne Bro ligesom en anden ved de 2 andre Broer paa 
Kristianshavn. 1687 fik Brovægteren Instruktion om baade 
at sørge for, at den ikke beskadigedes af Skibe og at den 
holdtes ren. Vindebroen var aaben visse Timer, og udenfor 
disse maatte Brovægteren have særligt Tilsyn med, at Broen 
ingen Overlast led. Idet altsaa Broen var aaben for alle Fartøjer 
længre Tid ad Gangen, kan det forstaas, at samme Bro- 
vægter baade kunde være Portner i Kristianshavns Port og 
holde Slotspladsen ren?). 1692 tilskrev den kgl. Bygmester 
Hans Stenvinkel Rentekamret, at Vindebroens Arme nødven- 
dig maatte beklædes med Kobber, ,,saafremt Vindebroen skulde 
blive ved Magt og ikke foraarsage større Omkostning og 
befrygtende Ulykker, som ellers deraf snarligen komme 
kunde". Denne Udgift blev derpaa udredet af Portpengene 2). 

1) K. D. VIL, 410—11, 434. 2?) K, D, VI, 538, 564, 569,707, VII, 


71—72, 136, 200—01. Suhms ny Saml. I, 31. 3?) Rentek. 
Kopibog 20. Avg. og 1. Sept. 1692. 

Fra ældre Tid var der til Broens Vedligeholdelse henlagt en Afgift, 
der udrededes af Amagerbønderne, hvilke Penge udbetaltes af 
hver Bys Foged, saaledes gav Store Magleby 83 Rdl. 2 Mrk. 

Paa Kristianshavn var den røde Bro, der gik over 
Kanalen ved Torvet; om denne hedder det 1688: , Hvad 
den røde Bro angaar, hvoraf Rækværket paa den ene Side 
ligger nedfaldet og ellers er saa brøstfældigt, at man med 
Frygt og Fare maa køre derover, er den ingen Tid bleven 
repareret af Byens Kæmner, men er holdt vedlige af Hans 
kgl. Majestæt for 300 Rdl., som Amagerne aarlig kontribuerer 
til denne saa vel som til Langebros Vedligeholdelse" !), 

14. Nov. 1695 toges der if. den foran S. 19 omtalte 
Befaling Syn over, hvor der i Havnen mellem Toldboden 
og Millers Havn paa den anden Side af Knippelsbro skulde 
sættes ,Duc d'alber" eller Pæle til Søfartens Bekvemhed. 
Man fandt da, at foruden de gamle Pæle, der skulde istand- 
sættes, burde der opsættes 23 ny, næsten alle omkring 
Kvæsthusgade; en siges at skulle sættes ,for Pynten af St. 
Anne Bro", hvoraf ses, at denne forlængst forsvundne Lo- 
kalitet endnu bevaredes i Mindet og har ligget et lille 
Stykke fra Toldboden, thi efter denne nævnes Enkedronnin- 
gens Slot (Amalienborg) og de 2 Pynter af Kvæsthuset; en 
Del skulde sættes paa den østre Side mellem Kongens Flaade 
og Ballastpælene (Nyholm) og ved disse sidste, hvor Vinter- 
lejeskibene laa. 

Paa Kristianshavn foretoges ogsaa flere Inddæmninger. 
Det vil erindres, at Strandgade fra først af var den yderste 
Gade mod Kjøbenhavn og at den kun var bebygget paa 
Amagersiden, medens hver Grund havde Bolværksret paa den 
anden Side af Gaden mod Kjøbenhavn. Her foretoges stadig 
Opfyldningsarbejder; det største var dog langs den Dæm- 
ning, der førte til Knippelsbro; den var 1689 bleven saa 
bred, at der havde kunnet dannes en Gade, den nuværende 


!) Indlæg til K. D. VII, Nr. 850. 

Brogade, og som var bebygget paa begge Sider. Brogade kunde 
dog ikke anlægges uden Stridigheder, thi Johannes Mooch, 
der ejede nuv. Nr. 16 og 18 i Strandgade, paastod, at Grunden 
paa den vestre Side af Dæmningen var hans Fortov, og lod 
den indhegne 1681, medens Underfogden paastod, at den 
tilhørte Byen. Kommissionen for Gadernes Indrettelse lod 
imidlertid Gaden anlægge og der beskikkedes flere Gange 
Mænd, der skulde taxere den Skade, Joh. Mooch led, men 
der kunde ikke komme nogen Overenskomst i Stand. 1691 
befalede Kongen Klavs Rasch, at Gaden med det forderligste 
skulde anlæggés og bringes i god Stand, og der skede da 
ogsaa en Vurdering af Joh. Moochs Grund, der ikke bereg- 
nedes til mere end 1400 Kvadrat Alen, og vurderedes til 
3517/8 Rdl., der endnu ikke var betalt 1709!). 

Hvor meget der iøvrigt blev inddæmmet, er noget van- 
skeligt at se, thi hele Strækningen inden for Qvintus er paa 
somme Kort betegnet som fast Land med afsatte Gader, 
medens de andre Kort ikke viser andet end Vand. Der er 
dog én Plads, der ved denne Tid var ved at komme frem 
nemlig Kristiansholm. Kaptejn Johan Georg Motzman fik 
nemlig 7. Sept. 1695 kgl. Tilladelse til her at opfylde en 
Grund, der skulde indrettes til en Kølhalingsplads. 1697 
bevilgedes det ham selv at holde Pram for at føre hans 
eget Gods til og fra hans Plads og Bygning i Vandet lige 
overfor Kvæsthusgade. Han havde imidlertid ikke Formue 
til at fuldende Værket, der 1714 blev tilkendt Krigshospi- 
talet til Dækning af hans Gæld til dette; siden kom Holmen 
til Søetaten, og da Arsenalet skulde bygges her under Kri- 
stian VI, fik Motzmans Plads Navn af Christiansholm?). 

1675 fik Grev Hans Schack af Kongen 2 Grunde mel- 
lem Strandgade og Overgade med 400 Alens Bredde til hver 
af disse Gader; desuden havde han 1671 faaet en Plads ved 


1) K. D. VI, 769, 777. VII, 177, 370, 589,598, 611, 657, 696. VIII, 
104—05. ?) Sterms Beskrivelse af Kbnh. S. 441—48, K. D. 
VII, 519. 

Overgade; han opfyldte saa Grunden og byggede Hus der, 
men solgte det hele Aaret efter for 3000 Rdl. til Militær- 
og Søetaten, der her anlagde et Laboratorium!), der bestod, 
indtil det i nyere Tider maatte vige for Burmeister & Wains 
Maskinværksteder. Grunden blev 1676 betegnet som lig- 
gende tværs over for Tøjhuset, hvilket var rigtigt paa en 
Tid, da Strandgade ikke var bebygget imod Kjøbenhavn. 
Efter at have omtalt Byens ydre Omkreds, Fæstnings- 
værkerne og Havnen, vil vi gaa over til de Forandringer, 
som foregik med det Indre af Byen i det foreliggende Tidsrum. 


III. 

Stadens Udvidelse. Ny Kjøbenhavn. De store Grunde der. Ama- 
lienborg. Frederiksholm. Nybrogade. Frederiksborggade. Ny- 
gade. Voldgaderne. Slotsholmen. Kristianshavn. 

Ifølge den oprindelige Plan skulde ,,Ny Kjøbenhavn" 
have indeholdt mange flere Gader, end det siden fik, som 
medfølgende Grundplan udviser. Omtrent hvor Toldbodgade 
nu findes, skulde gaa en Kanal ved Navn Kongens Kanal, 
der omtrent ved Forlængelsen af Fredericiagade afsatte Prin- 
sens Kanal, der skulde gaa lige til Store Kongensgade; paa 
den anden Side af Prinsens Kanal hed Kanalen langs Stran- 
den Dronningens Kanal og endte et Stykke indenfor Told- 
boden, hvor den afsatte en anden Kanal mod nord. Imellem 
Stranden og Kongens og Dronningens Kanal skulde være en Op- 
-. dæmning, der hed Kongens og Dronningens Dam. Gaderne i 
den ny By skulde gaa aldeles lige. Hvor Amaliegade gaar, 
var Danmarks Gade, der skulde fortsættes over nuv. Char- 
lottenborg Have, og begge de ældre Strandstræder skulde for- 
svinde. Fortsættelsen af Danmarksgade paa den anden Side 
Prinsens Kanal hed Ditmarskensgade. Den nuværende Bred- 
gade hed Norgesgade og fortsattes hinsides Prinsens Kanal 
af Stormarngade. Imellem Bredgade og Store Kongensgade var 


1) K. D. VI, 652, 664. 

Vendersgade, der hinsides Prinsens Kanal hed Holstensgade. 
Nuv. Store Kongensgade, der oprindelig skulde have heddet 
Gotersgade, ligesom Gotersgade hed Ny Kongensgade, hed 
påa den anden Side af Prinsens Kanal Slesvigsgade, men her 
maatte først borttages noget af de yderste Dele af Nyboder, 
for at den kunde blive lige. Borgergade og Adelgade var 
anlagte som nu, men allerede den Gang var Adelgade ansat 
med en lige Retning gennem Nyboder, hvad den først fik i 
vore Dage. 

En stor Del af Rosenborg Have skulde ogsaa indtages 
til Byggegrunde; den nuv. Kronprinsessegade, der først blev 
anlagt i Begyndelsen af dette Aarhundrede, findes saaledes 
paa Planen med Navnet Herregade, og Rigensgade er fortsat 
tværs over Haven lige til Gotersgade. Sølvgade skulde 
ikke gaa længer end til Rigensgade; Klærkegade skulde 
fortsættes til Volden og endnu forbindes med Sølvgade ved 
Blygade; for Enden af denne sidste og langs Klærkegade var St. 
Anne Kirke med Kirkegaard. Kokkegade skulde hedde Kirke- 
gade, idet den ogsaa førte til nævnte Kirke.  Meriansgade 
skulde hedde Korngade og skulde ved Vitriolgade danne 
Forbindelse med 2 Gader langs indenfor Volden, Allungade 
og Stenkulgade, hvilket sidste Navn længe bevaredes som 
Navn paa en Del af Østervoldgade. Hjertensfrydgade skulde 
hedde Hestegade og førte som nu til den aabne Plads ved 
Enden af Rigensgade, udenfor hvilken den ny Østerport laa. 
Længer var Nyboder ikke bebygget den Gang, men paa 
Pladsen udenfor, der siden hed Grønland, var afsat langs 
Volden Kaabergade og Jærngade, der ved Vildtpretgade og 
Fægade stod i Forbindelse med Goterstorv, der laa mellem 
Adelgade og Borgergade lidt ind i Esplanaden. Imellem 
Borgergade og Store- Kongensgade, i Esplanaden, laa Ven- 
derstorv, imellem Store Kongensgade og Bredgade, hvor 
Toldbodvejen og Husarkasernen nu findes, skulde være 
Danmarkstorv, der var bestemt til Korntorv, medens Pladsen 
østen for Frederiks Hospital skulde hedde Norgestorv. 

I Overensstemmelse med denne Plan var Skøderne paa 
Grundene udstædte, og man havde indrettet de ny Bygninger 
efter de projekterede Gader, om Bebyggelsen end var for- 
holdsvis ringe. 

Kongen befalede 31. Okt. 1661 alle Grundejere inden 
Aar og Dag at lade deres Fortov brolægge, hvis de 
ikke uden videre Proces vilde have forbrudt deres Bygge- 
pladser, ligesom de ej heller havde opfyldt deres Forplig- 
telse til at opføre forsvarlige Købstedbygninger. 

Paa Grund af den ringe Bebyggelse kunde det imidlertid 
ikke volde saa særdeles stort Besvær, om den første Plan for de 
ny Gadeanlæg blev fravegen, men det fremkaldte alligevel 
den største Uvilje, at Kongen 1662 lod Ruse lægge en 
ny Plan, hvilken er den, der ligger til Grund for den nu- 
værende Bebyggelse. Ruse lod strax opsætte Pæle, hvorefter 
de ny Gader skulde anlægges, men Folk rykkede ,mut- 
villig" Pælene op, hvorfor Kongen 12. Jan. 1663 truede 
Gærningsmændene med Straf som for vitterligt Tyveri. 
Endnu mere oprørt blev Stemningen, da der 18. Marts 
samme Aar udkom den Forordning, at Beboerne i Kongens- 
gade, Borgergade og den ny anlagte Dronningensgade (Tvær- 
gade) straks skulde afbryde alle de Bygninger, der var til 
Hinder for de afstukne Gader, men de i Norgesgade skulde 
afbrydes indtil den gamle Gade!). Inden 10 Dage skulde 
de saaledes afgrænsede Grunde hegnes med Plankeværk, og 
inden 1. Juni skulde Husene være nedbrudte. Inden samme 
Tid skulde enhver lade Gaden foran sin Grund forhøje og 
brolægge til Midten. Enhver Plads til Gaden skulde være 
bebygget, og der maatte ikke være Haver til Gaden. Havde 
nogen ikke Midler til at bygge, var han forpligtet til at 
afstaa sin Grund til andre for en billig Betaling eller ogsaa 
skulde den være forfalden til Kongen. Kongen ender sin 
Befaling med, at den alene gælder de nævnte 4 Gader, men 


") Den gamle Bredgade gik ind paa det Thottske Palais? Grund. 

ikke de andre, hvor imidlertid ogsaa Ejerne skulde være be- 
tænkte paa at rette deres Huse og Pladser efter det ny Bestik. 
Den svenske Gesandt meddeler allerede 20. April: 
»Iværksættelsen af den kgl. Befaling om Gadernes Reno- 
vation!) er sat i Bero; den Utaalmodighed og Desperation, 
som Ålmuen havde lagt for Dagen, synes at have bevirket 
denne Stansning. Medens Kongen var i Frederiksborg, har 
Monsieur Ruse ikke vovet at komme paa Gaden, da man 
offentlig har svoret ham Døden". Og 28. April skrev 
han: ,0Om Arbejdet med Kjøbenhavns Gader tales der ikke 
mere; Borgerne roser sig af, at de ved deres bevægelige og 
indstændige Bønner have bevirket en Opsættelse af dette 
Værk, som med sar stor Strenghed var blevet paabudt”. 
Allerede en Maanedstid efter talte man dog om, at ,,Gade- 
renovationen" skulde begynde; da nogle Borgere havde 
ytret deres Utaalmodighed herover, mente nogle, at en 
pludselig Sammenkaldelse af Rytteriet og en Inspektion af 
alle Vagterne i en Nat havde til Øjemed at sætte Skræk i 
Borgerskabet. É 
Forordningen blev da ogsaa ordret gentaget 13. Juli 
1664. Den svenske Gesandt meddeler nogle Dage efter, at 
den foraarsagede saa meget større Skræk hos Borgerskabet, 
som man havde ment sig forskaanet derfor, og man be- 
klagede især dem, der havde bygget Huse i Henhold til den 
ældre Plan og nu igen maatte nedrive disse. Forordningen 
er uden Tvivl ogsaa bleven efterkommet, ti da der 10. Marts 
1668 udkom en ny Befaling om Indplankning og Brolægning 
af Byggepladser, er der ikke mere Tale om de nævnte 4 
Gader, men om Gotersgade; dog er her ikke Befaling om, 
at Grundene just skulde være bebyggede til Gaden2). 
Noget af Arbejdet lod Kongen dog udføre for egen 
Regning. 21. Avg. 1663 befalede han Ruse at lade op- 


?!) Hermed menes ikke, hvad vi kalder Renovation, men Gadernes 
Fornyelse, Omlægning. 2?) K. D. III 542, 571, 578—79, 611— 
12, VI, 454—55. Beckers Samlinger II. 1—2, 3, 5, 35—86. 

fylde, brolægge og forfærdige den ny Kongensgade fra Stald- 
mester Merles Hus (ved Gotersgade)!) indtil den første Bro 
ved Kastellet og anlægge tre Hvælvinger eller Mure under 
Gaden, ligesom .en bred Gade eller Stenbro igennem Ka- 
stellet; desuden skulde han lade det ny Torv jevne og 
brolægge?). Dette var aabenbart det første gennemførte 
Gadeanlæg, hvorved der kunde haves Forbindelse med Ka- 
stellet og derigennem videre frem ad Helsingør til. 

Hele Strækningen, der ogsaa officielt hed Ny Kijøben- 
havn?), men oftest S. Anna Kvarter, blev dog først efterhaan- 
den bebygget. Store Strækninger var Havepladser. 

Paa den med nærværende Skrift følgende Grundtegning, 
der er forfattet i de sidste Aar af Kristian V's Rogeringstid 
af Cornelius Lerche og dediceret Kronprinsen, vil man faa 
et Begreb om det ny Kjøbenhavns sparsomme Bebyggelse 
omkring Åar 1700, om der end i Kristian V's Tid blev 
bygget meget. I Aarene 1668—77 blev der saaledes bygget 
87 ny Huse, og 1689 var der ialt 371 Ejendomme, af 
hvilke nogle havde flere Smaahuse til Udleje, i det ny 
Kvarter. Ud til Toldboden, der var anlagt i Kristian IV's 
Tid, gik en Vej gennem Vandet, den nuværende Toldbodvej, 
og hvor nu alm. Hospital og Pladserne mellem dette og 
Toldboden findes, gik Vand, der dog var bestemt til Op- 
fyldning og derfor ved en smal Dæmning var skilt fra 
Havnen. Imellem Nyboder og Toldboden laa store Pladser 
men uden videre Bebyggelse. Den store Amalienborg Plads 
ligger hen som Have. Bredgade, Store Kongensgade, Borger- 
gade, Adelgade og Drouningens Tværgade, der er fortsat 
lige til Rosenborg Have, ses, ligeledes Prinsensgade.  Der- 
imod vil man vanskelig paa Kort fra denne Tid finde Hel- 
singørsgade; Grunden hertil er den, at denne Gade skulde 
have været reguleret, men den laa formodenlig længe hen 








1) Blev ved denne Tid nedrevet for Gadeanlæggets Skyld (Kbnh. 
Hist. og Beskr. IV, 890). 7?) Geh. Ark. Reg. 80, 2, l. 
3) Saaledes 1688. K. D. VII, 241. 

som Levning af den fordums Landevej og uden Bebyggelse, saa 
den regnedes ikke som Gade; den er dog opført som saadan 
i Grundtaxten 1689. Den skulde endog i Kristian V's Tid 
have været forlænget til Store Kongensgade, men en Haand- 
værkers Hus laa i Vejen, og denne vilde ikke afstaa sin 
Grund. Det fortælles da, at Kongen selv red til Stedet 
med nogle Ministre og Stadsbygmesteren; Husets Ejer kom 
ud, men da Kongen tilbød ham Godtgørelse for Huset, svor 
han paa ikke at ville afhænde det, tog Kongens Hest ved 
Bidslet og drejede den om, idet han sagde, at der gik 
Veien til Slottet. Den godmodige Konge lo og red bort; 
Huset stod endnu ved Slutningen af forrige Aarhundrede!). 

Sølvgade gaar kun til Rigensgade, hvilken sidste Gade 
ikke er bebygget uden med nogle enkelte Bygninger, der er 
lagte som en Gaard med 3 Fløje og en lang Sidebygning, 
hvilket er de kgl. Uldmanufakturer. Kun den yderste Del 
af Rigensgade fra Stokhusgade af synes at være indrettet 
regelret. Langs Volden ved Rosenborg staar enkelte Huse, 
der neppe alle hørte til Slottet. 

Mange af Grundene i Ny Kjøbenhavn var meget store, 
hvilket ses ved at forfølge Matrikelnumrene i Gruudtaxten 
fra 1689 til vore Dage. Assessor Henrik Ehms Gaard med 
3 store Huse og hosliggende smaa Vaaninger og Skibs- 
kraner er nu Nr. 59 i Nyhavn og de mellemliggende Ejen- 
domme til Kvæsthusgade og Nr. 4 i sidstnævnte Gade. 
Admiral Markvard Rothsteens Gaard med hosliggende Have og 
Lejevaaning er nu Nr. 10—14 i lille Strandstræde og Told- 
bodgade Nr. 2—8, 5—11, hvilken sidstnævnte Gade altsaa 
er lagt gennem hans Grund. Admiral Jens Rothsteens 
Gaard med 4 Vaaninger og stor Plads er nu St. Annæ 
Plads Nr. 18—22 og Lille Strandstræde Nr. 22—26, altsaa 
hele Grunden mellem Toldbodgade og Strandstræde; det 
var her Kruses Hestemøller blev anlagte. Villum Lydersen 


1) Suhms samlede Skrifter XIII 16. 
gå 

Garvers Gaard er nu Nyhavn Nr. 41—49; altsaa er Toldbod- 
gade lagt igennem hans Grund. Lyder Vitkens Have og 12 
Vaaninger er nu Store Strandstræde Nr. 13—33; Justitsraad 
Lerches Have og 7 Vaaninger er Nr. 35—43 i StoreStrand- 
stræde og Garnisons Kirkeplads; Frederik Gieses Gaard med 
hosliggende Lejevaaninger er hele den Firkant, der be- 
grænses af Gotersgade, Grønnegade, Ny Adelgade og Kongens 
Nytorv; Monsieur Wittenbergs Enkes 6 Vaaninger og store 
Lysthave er nu Nr. 17—23 i Bredgade; Sekretær Fleischers 
Gaard, Haveplads og Vaaning Nr. 25 i Bredgade; Niels 
Christoffersens Lejevaaning og Gaard Nr. 27—31 i Bred- 
gade; Oberst Plesses Hoved- og Lejegaard med en Bygge- 
plads er Nr. 33—37 i Bredgade og flere Ejendomme i 
Dronningens Tværgade (Hotel Phoenix med omliggende 
Grunde); det senere Grev Danneskjold Lavrvigs Hotel, 
hvoraf en Del nu er Grev Moltkes Gaard, var 1689 for en 
stor Del Enkedronningens Pommeranshus, der gik ud til 
Store Kongensgade. Frederiks Kirkeplads tilhørte 1689 
Årvingerne efter Maleren Abraham Wuchters; Grunden mellem 
denne Plads og Toldbodvejen var 1689 Hofraad Hesses 
Gaard, Have og Lejevaaning samt store øde Plads. Præ- 
sident ved Hofretten Niels Simonsens Hovedgaard med 
Byggeplads samt 8 ny Vaaninger er med Undtagelse af de 
2 Hjørnegrunde hele Strækningen med de ulige Numre i 
Store Kongensgade mellem Gotersgade og Dronningens 
Tvergade og Nr. 17—27 i Tvergade.  Møntmester Sesse- 
mands Gaard er Nr. 21—25 i Borgergade fra Hjørnet af 
Helsingørsgade. Sivert Malers 4 Vaaninger og Lysthave er 
Nr. 82—86 i Adelgade, Mester Michaels 2 Vaaninger og 
Have er Nr. 88 og 90 i Adelgade, der gaar ud til Borger- 
gade, Anders Bentsen Tømmermands Byggeplads og Bleg- 
have er Nr. 65—87 i Adelgade fra Dronningens Tværgade 
og ud efter. Bendix Grothschillings Gaard, Have og 2 Vaa- 
ninger er Nr. 20 og 22 i Helsingørsgade. 

Den ny Del af Byen havde daarligt Afløb; saaledes 

klages der 1684 over, at Kongens Køkkenhave (en Del 
af Rosenborg Have), det ny Manufakturhus (i Rigensgade) og 
en stor Del af Byens Gader led stor Skade af ideligt Spilde- 
vand fra Parkerne i Rosenborg Have og omliggende Render. 
Rentekamret resolverede derfor 14. Okt. 1684, at der skulde 
lægges lukkede Render fra Lemforts Plads; denne strakte sig 
iangs Rosenborg Have fra Sølvgade til Dronningens Tvær- 
gade og et Stykke derover; i det Skøde, Sakarias Lemfort 
havde faaet, betingedes det, at Grave og Vandløb fra 
Rosenborg Have skulde beholde deres fulde Gang”). Denne 
Grund har saaledes for en stor Del staaet i Morads, saa 
Vandet har staaet op i Sølvgade. If. Rentekamrets Be- 
faling blev der nu lagt lukkede Render ned til Moradset 
ved Eukedronningens Palais (Amalienborg), hvilke Render 
skulde tages fra det nedlagte Rosenborg Springvands Værk?). 
Nærmere Stranden ses det ogsaa, at der endnu langt senere 
var moradsigt og fuldt af Vandhuller, saaledes i Omegnen 
af Kastellet ved Enden af Store Kongensgade og især imellem 
Amalienborg og Toldboden. 
1685 skriver Henrik Gerner: 


»Hvor skulde vel min Pen Amaliborg optegne, 
og al den Herlighed, som der er, ret opregne? 
Der alt langt mere er, end jeg udsige kan, 

ti Haven ene har Skov, Frugt og Springevand". 


Ved Belejringen ødelagdes den Have, Dronningen havde 
psa Tivolis nuværende Omraade, hvorfor Sofie Amalie fik en 
anden anlagt ved Store Strandstræde og den islandske 
Reberbane. Det var et stort Areal, der gik fra nuv. S. 
Annæ Plads til Fredericiagade. 1664 udstedtes kgl. Be- 
faling om at køre Renovation ud til Dronningens Have ved 
Reberbanen?), og paa den Maade er den sumpede Grund 
bleven opfyldt; Fugtigheden baade af Grunden selv og fra 


1) K. D. VI, 621. ?) Rentek. Kjøbenh. Kontors Kopilog. ?) K. 
D. VI, 896, 401, 404. 

det tilløbende Vand blev optaget af en Grøft, der gik uden 
om Haven og bl. a. optog Vandet fra Rosenhorg Have, 
hvis Afløb tæt ovenfor er omtalt; 1668 befalede Kongen at 
lade denne Grøft mellem Kongens og Dronningens Haver 
oprense ved Soldater!). Dette Aar blev der foretaget en 
Del Arbejde paa Havens Udsmykning, om en Del end gaar 
paa Rosenborg i A. Hjørrings Beretning for 1668: ,,Her blev 
i dette Aar anvendt stor Flid og megen Omkostuing paa 
Bygning og Lusterværk baade i Kongens og Dronningens 
Have paa de herlige og anselige Pommeranshuse og paa de 
store Lysthuse, Rendebaner og hine mange Billeder af Sten 
og Træ og meget Gardinsværk, som blev sat for Kvartererne 
" om Urterne og udi Gangene, saa og ved Siderne af Haven 
udi stor Mangfoldighed, som og kunstige Pyramider og 
Spidse og Siratporte udi Haverne, item ny extraordinære 
Vandspring og kostbare Vandkonst der sammesteds, hvilket 
altsammen ikke er kommet til en Fuldkommenhed udi dette 
Åar, derfor gæmmes det til den fjerde Traktat at skrive om, 
naar den bliver fuldfærdiget ?).” 

Da Haven var bleven færdig, byggede Dronningen et 
lille Slot, der efter hende fik Navnet ,,Sofie Amalienborg", 
hvilket laa i Baggrunden af Haven, nærved nuværende 
Fredericiagade, og altsaa omtrent hvor det nuværende Ama- 
lienborg findes. Det havde 3 Etager og en Kuppel paa 
Midten, en høj Stentrappe førte op til anden Etage og lige 
for denne var en Allée; paa begge Sider laa lange lave 
Bygninger, der hver havde en høj Pavillon. Slottet er vist- 
nok bygget i Aarene 1669—73; fra 6. Avg. 1670 er der 
Regning paa Smedearbejde ,udi H. M. Dronningens den 
store Bygning i den store Have." 12. Marts 1673 ind- 
viedes en Kirke paa Slottet, og der indrettedes Bolig til en 
Præst i Pommeranshuset; ved denne Tid maa Slottet an- 


1) K. D. VI, 488. ?) K. D. V. 769—70. 

tages at være fuldendt. Samtidig omtales den store 
Vandkunst, der var 18 Alen imod Grotten og 18 Alen imod 
Gaden. 

Her døde Sofie Amalie 1685 og Slottet blev ogsaa siden 
bebot af kongelige Personer, saaledes nævnes 1689 Prin- 
sessens Forgemak og Kabinet, og Prinsens Forgemak og 
Sovekammer paa den anden Stok. Det vil siden blive for- 
talt, hvorledes en stor Del af Slottet brændte i April 1689, 
hvorpaa en Del af Møblerne flyttedes til Rosenborg og 
Kjøbenhavns Slot. Malerierne, der for en stor Del frem- 
stillede fyrstelige Personer, især Enkedronningens nærmeste 
Slægt, førtes til Rosenborg. Kirken indrettedes til Garni- 
sonskirke samme Åar fra Maj til Oktober; den stod endnu 
1701 og er ventelig bleven benyttet lige til Indvielsen af 
den nuværende Garnisonskirke!). 

Amalienborg, der sædvanlig kaldtes Dronningens Have, 
gav Anledning til, at Rosenborg kaldtes Kongens Have som 
Modsætning, hvilken Benævnelse formodentlig skriver sig fra 
Kristian V's Tid. Man har kunnet køre gennem Amalien- 
borg og Rosenborg Haver, ti det fortælles, at Kristian V i 
Januar 1696 en Morgen først gik i Staldene, derfra sin 
sædvanlige Tur til Tøjhuset, hvor han lod sig sætte over til 
Broen ved Amalienborg (nu Kvæsthusbroen), hvor han satte 
sig i en Chaise og kørte igennem Amalienborg og Rosenborg 
Have til Jægersborg ?). 

Efter Amalienborgs Brand befalede Kongen O. Rømer 
at gøre Forslag om Pladsens Benyttelse. Hans Forslag, der 
approberedes af Kongen 16. Avg. 1690 med det Tillæg, at 
han selv skulde være ,,Direktør over Værket", gik ud paa, 
at Plantagen skulde afhugges og en ny plantes. Pladsen 
skulde langs Amalienborggade, hvorved forstaas 8. Anne 
Plads, og ved Enden imod Grotten, hvorved forstaas Bredgade, 


1) I Kongerigets Arkiv opbevares en Del Regnskabsbilag for 
Amalienborg, men der er ikke noget fuldstændigt Reguskab. 
?) Nyt hist. Tidsk. II 625. 

omgives med en 30 Alen bred og 5 Alen dyb Grav, men 
imod Slottet og imod Stranden begrænses ved Plankeværk. 
Af denne Grav, der blev opfyldt ved Anlægget af det ny 
Amalienborg ved Midten af det 18. Aarh., var endnu Lev- 
ninger ved Aar 1772, ti Rahbek omtaler i sine Erindringer") 
paa S. Anne Plads en Rendesten, som han faldt i, da den 
var for bred til at skræve eller springe over; der var vel 
en Bro derover, men den kunde han ved Aftenstid ikke faa 
Øje paa. 

Fra Holland skulde forskrives saa mange unge Linde og 
Ypern, som behøvedes, og man skulde gøre sig Umage for at 
faa en Person hid, som forstod sig paa at opelske slige 
Træer. Slottet skulde helt nedbrydes til Fløjenes Platformer 
og desuden saa meget af den gamle Reberbane, som stod i 
Vejen for Plantagen, ligeledes Maskinhuset, der synes at 
have hørt til Reberbanen, saa at Gravene kom til at gaa 
tæt op til det grundmurede Hus ved Iskælderen ved Enden 
af Reberbanen, hvilket Hus, der maa have ligget et Stykke 
paa den anden Side af det nuværende Amalienborg, skulde 
blive staaende 2). 

1701 stod, som omtalt, endnu Kirken, men ogsaa en 
hel Del andre Bygninger; der nævnes baade Modelhuset, 
Skriverstuen, Sukkerbageriet, Køkkenet, Grotten, Porthuset ; 
en Mængde Smaahuse, i alt 38, der for en Del lejedes 
ud, blev længe staaende; nogle af disse Vaaninger var ind- 
rettede i den gamle islandske Reberbane, som Sofie Amalie 
havde erhvervet sig tilligemed dennes Grund 2). 

I samme Forslag omtales den ny Gade, der skulde gaa 
fra Kvæsthuset forbi de ny Møller langs Graven ud til 
Norgesgade, hvilket er den nuværende S. Anne Plads, 
hvis halve Bredde altsaa blev optagen af Graven; Navnet 


1) Rahbeks Erindringer I 134. ?) Geh. Ark. Aflev. fra Just. Min. 
Skab 14, 147. 7) En Del af disse laa vistnok langs S. Anne 
Plads, hvor der længe laa Smaahuse (jfr. Carl Bernhards No- 
velle Tante Franciska). 

Amalienborggade fik ingen Hævd. 1692 blev en Grund paa 
Hjørnet af Strandstræde udlagt til Gadens Anlæg og sam- 
tidig fritog Kongen alle Beboere paa Amalienborg Plads for 
alle Skatter!). 13. Sept. 1692 bevilgede Kongen en Sum 
til Anlægget af en Toldbodvej, der skulde gaa fra Strand- 
stræde ud imod Toldboden, hvilken ogsaa tildels blev anlagt 
og gik langs Amalienborg Haves Plankeværk, det er den nu- 
værende Toldbodgade2). 

1694 tænkte Kongen paa af opbygge Amalienborg paa 
ny og underhandlede i den Anledning med den navnkundige 
svenske Bygmester Tessin, men Planen blev ikke udført). 

Paa den ene Side af S. Anne Plads blev Garnisons- 
kirke bygget, men den var endnu ikke færdig i denne 
Periode. 18. Dec. 1688 havde Kongen købt en Grund paa 
Hjørnet af Adelgade og Dronningensgade af Vincens Lerche 
for 1000 Rdl., hvilken han 6. April 1689 skænkede til Bygge- 
grund for en luthersk Kirke for den hollandske Menighed, 
men 13. Sept. 1697 skænkede til en Garnisonskirke, ligesom 
han gav dertil alle Materialier, som kom tilveje ved Ned- 
brydelsen af Kirken paa Amalienborg og den dertil stødende 
Bygning. Endvidere bevilgede Kongen Bøder for 3!/, Aar, 
som ellers skulde have tilfaldet Kristianshavns Kirke!). 

De S. 40 omtalte ny Møller var de 6 Hestemøller, hvor- 
paa Kammerraad Edvard Kruse 11. Nov. 1690 havde faaet 
kgl. Privilegium, nu Nr. 18—22 paa St. Aune Plads. 

Kvæsthusgade har Navn af det Kvæsthus eller Sygehus 
for saarede Søfolk, der imellem 1680 og 1690 blev bygget, 
hvor nu det forenede Dampskibsselskabs Lokaler findes. 

Kvæsthuset, der 16599) var blevet indrettet i Segl- 
huset paa Holmen, forblev der til 1675, uagtet dets Midler 
nogen Tid var underlagte Børnehusdirektionens Bestyrelse? ). 


1) K, D. VII, 3882—88. ?) Indlæg til Reskr. 13. Sept. 1692. 
3) Secher, Danmark I, 170. 1) K. D. III, 512, 514—15, 516 
—17. %) Kbnh. Hist. og Beskr. III, 856. 9?) Indlæg til Reskr. 
29. Dec. 1674. K. D. VI, 607—08, 660; VII, 48, 110, 292. 

7. Dec. 1674 indstiller Statskollegiet, at Kongen isteden- 
for de Værelser, som Frederik III havde forundt de Kvæ- 
stede i Seglhuset og som nu igen maatte bruges til Opbevaring 
af Flaadens Segl, vilde skænke Materialer til Opførelsen af 
et nyt Kvæsthus og tillade, at Tømmer, Lægter og Jærn 
maatte nedføres med Kongens egne Skibe. Allerede 1673 
var en Del af de Kvæstede lagt ud i Børnehuset, men fra 
Nyaarsdag 1675 gik Direktionen over til Admiralitetet, og 
dette maa have sørget for andre Sygeværelser, men under 
den følgende Krig fik man Brug for de Lokaler, der kunde 
findes. Guldhuset i Rigensgade, der var indrettet til Manu- 
faktur, blev nu overdraget Kvæsthuset, der fik en ny Fun- 
dats 1682, men allerede 1683 købte Kongen Huset igen for 
5000 Rdl., og det er atter flyttet. 1688 ses Toldbetjent 
Søren Sørensen at have købt dets Plads med dets forfaldne 
Bygninger, men da havde man allerede faaet den prægtige 
Gaard færdig. 

1688 omtales ,den ny indrettede Kvæsthusgade" og 
1690 faar en Mand særlige Privilegier, fordi han havde byg- 
get i denne Gade , paa sligt et moradsigt og sumpigt Sted". 

Toldbodgade kom ikke alene til at gan fra St. Anne 
Plads til Toldboden, men den blev ført lige ud til Nyhavn. 
1691 fik en Mand i Lille Strandstræde Godtgørelse for den 
Skade, hans Grund havde lidt ved Ny Kaunals og Toldbod- 
gades Indrettelse!). 

Begge Strandstræderne var ældre Gader, medens Gaden 
langs Nyhavn blev anlagt efter denne Kanals Gravning. 

Størst Omhu anvendtes dog paa Udsmykningen af det 
ny Kongetorv. 

Henrik Gerner synger 1691: 

»Hvor nu er Kongens Torv, der var før Grav og Volde 
om gammel Kjøbenhavn; hvor før var Hestestolde, 
Morads og ringe Værk, der nu staar Hus og Mur, 
opbygte regelret, foruden Bod og Skur". 


1) K. D. VII, 241, 831, 337. 

Udenfor den gamle Østerport laa længe de nedrevne 
Volde og halv opfyldte Stadsgrave i en uordentlig Blanding 
i Bakker og Dale, hvilket gav Anledning til det skæmtefulde 
Navn Hallandsaas, idet man fandt en vis Lighed med den 
øde Strækning af dette Navn mellem Skaane og Halland. 
Saaledes laa Pladsen længe hen, en Del af Grunden var 
endog skødet bort til de nærmeste Grundejere, der langt 
ud paa det nuværende Kongens Nytorv mellem Østergade og 
Vingaardstræde havde anlagt Haver. 

Paa Hallandsaas saa det end mere uhyggeligt ud med 
den store røde Vippegalge, som Ruse havde ladet opsætte, 
men som dog blev nedtaget 1668.  Pladsens officielle Navn var 
dog allerede længe før Kongens Torv eller det ny Kougetorv, 
men først, da Kristian V. var bleven Konge, blev der sørget 
for et anstændigere Udseende især af Hensyn til det Palais, 
som Gyldenløve 1669 fik i Sinde at opføre. 4. Juni 1670 
udstædtes Befaling til at brolægge Torvet uden nogen For- 
sømmelse og samtidig befaledes de, der havde Pladser til 
Torvet, at lade brolægge foran disse, saa vidt Ingeniøren paa- 
viste, og opføre tilbørlige Købstedbygninger.  Grundstenene 
af de gamle Huse blev det Gyldenløve tilladt at opgrave og 
bruge til sin Gaards Bygning. 4. Juli 1672 fik Grundejerne 
Befaling om, at de ikke maatte opføre Bygninger til Torvet, 
uden de var paa 2 Etager og saavidt muligt efter samme 
Model, og de, der ikke byggede inden Aar og Dag, skulde 
have deres Grunde forbrudt. Paa samme Maade skulde der 
forholdes med de tilstødende Kongens-, Dronningens- og 
Nordre (Norges) Gade. 28. April 1676 hlev der truffet sær- 
lige Bestemmelser med Hensyn til Torvets Renholdelse, og 
det blev forbudt at udkaste Uhumskhed og andet Skarn og 
Urenlighed her, hvilket hidtil var sket. 

Paa Torvet var et Vagthus, der blev flyttet 1680 til 
det Sted, hvor Hovedvagten stod i vore Dage, og paa dets 
forrige Plads lod Kongen paa Beboernes Bekostning indrette 

»Noget andet til Stadens Sirat og deres Fornøjelse, som Huse 
og Gaarde der sammesteds ejer", 

Det gik dog ikke saa rask hermed, I en Rentekammer- 
skrivelse af 11. Okt. 1682 til Raadmand Hans Stampe hed- 
der det: ,,Eftersom paa Kongetorvet i sig selv, foruden hvis 
Indbyggerne sammesteds paa den vestre Side (altsaa mod 
Østergade) allerede til Rendestenenes Forandring og Broens 
Sænkelse paa deres egen Bekostning for deres Fortov har 
ladet gøre, enånu en Del Jord skal være at bortføre og 
Stenbroer at lægge, som Raadmanden, saa vidt Aarsens Tid 
og Vejrlig vil tilstede, paa kgl. Majestæts Vegne har paa- 
taget sig at lade forrette", blev der givet ham Anvisning 
paa Betaling i næste Aars Regnskab for Grundskatten, hvil- 
ket han aflagde. 

I Midten af Torvet blev nu indrettet en aflang Plads, 
der ikke blev brolagt og som gik temmelig nær ind imod 
” Husene. 17. April 1683 befalede Rentekamret at købe Ene- 
bærstager og Skovle, ,som til Træer at plante paa Kongens 
Nytorv skal bruges"!). Denne Plads kaldtes ,,Krindsen" 
(Kredsen). Den kan dog ikke have: været beplantet, dengang 
Kristian V 13. April 1685 holdt sit storartede Ridderspil 
indenfor Skranken?). 

1688 prydedes Pladsen med Kongens endnu staaende 
Rytterstatue?). 

Ved Forordningen 20. Nov. 1683 indrettedes der et 
Hestemarked paa Torvet hver anden Onsdag, hvilket var 
tjenligt ,baade for Fremmede, som her ankommer og gode 
Heste til deres Ekvipage behøver, saa og for dem, som bor 
paa Landet og sig paa Stutteri at tillægge vil beflitte". 
Markedet skulde holdes ,, omkring det derpaa staaende Træ- 
værk". 1684 blev der tillige indrettet Halmtorv og Torv for 
Brændsel og Fuglevildt?). 


1) Rentek. Kopibog. ?) Meiborg, Billeder af Livet ved Christian 
den Femtes Hof, S. 53 fig. 2) Et Vers om denne Statue fra 
1699 se D. Saml. VI, 66—67. +) K. D. VI, 539, 542, 544, 596 
671, 739—740. VII, 78. 

Den første Bebyggelse af den nyere Art var Gylden- 
løves Palais. Paa Grunden, af hvilken en Del havde tilhørt 
Ulrik Kristian Gyldenløve!, fik Ulrik Frederik Gyldenløve 
Skøde af Kongen 22. Marts 1669; den sagdes da at strække 
sig fra det Sted ved Kvæsthuset (Sejlhuset)?), hvor Slagter- 
boderne staar, til Hjørnet af Gaden langs den projekterede 
Kaual og fra Torvet ud imod Stranden indtil Dybet). 
Gyldenløve, der 1670 af Kongen havde faaet Kallø i Foræ- 
ring, men ikke kunde finde sig tilfreds i denne Afkrog, ned- 
brød det gamle Slot og benyttede Materialerne til sin Byg- 
ning"), og 29. Sept. 1671 fritog Kongen ham for Grundskat 
og andre Paalæg af den Bygning, han agtede at lade op- 
bygge ved den ny Kanal. Aaret efter blev Grundstenen lagt. 

I Bordings Danske Mercurius for Marts 1672 skrives: 


»Paa Kongens store Torv Hr. Gyldenløve figer 
at faa sin Bygning op, før Sommeren afviger, 
har og den Ære nydt, som sker ej hver gemen, 
at Kongen dertil selv har sat den første Sten. 
Den ædle Prins Georg og sin Sten dertil lagde, 
de store Kongens Mænd og hjulpe til og sagde: 
Gid Ejermanden her i Glæde, Fred og Ro 

vel mangen Dag og Aar lyksaligen maa bo". 


I Nov. 1673 klages sammesteds over, at Gyldenløve var 
i Norge: 


nHans herlige Palads, hvis Bygning skulde fremmes 
ved hans Nærværelse, desmidlertid forglemmesf, 


Grunden til, at det gik langsomt med Bygningen, var 
dog Mangel paa Haandværkere. 16. Juli 1672 befalede 
Kongen Magistraten at skaffe Bygmesteren Evert Jansen 
10—12 af de dygtigste Mursvende, som uden vidtløftigt Op- 


!) Jfr. Kbnh. Hist. og Beskr. II, 349. 2) Smatds. III, 855, 
3) K., D. VI, 498—99. +) K. Hansen, Ridderborge I, 194. 
5) K. D. VI, 597. 

hold og for billig Betaling kunde udføre Kongens saa vel 
som Gyldenløves Arbejde!). Grunden til Forsinkelsen laa 
vistnok i Uvilje mod de af Gyldenløve indkaldte fremmede 
Haandværkere. Saaledes klagede Didrik Cornelius van Ysen- 
dich i Jan. 1678 over, at han for 5!/, Aar siden var for- 
skreven af Gyldenløve for at tømre og arbejde paa dennes 
Hus paa Kgl. Majestæts Torv, men Krigen forhindrede hans 
Arbejde og siden fik han kun lidt at gøre der, da Tømrer- 
og Snedkerlavet formente ham at arbejde. Tømrerlavet er- 
klærede derpaa, at denne Person, som var Katholik og hver- 
ken havde anmeldt sig for Øvrighedsn eller Lavet, ikke var 
anderledes kendt, end at han i nogle Aar saa vel som andre 
Fuskere her i Hobetal rev de indfødte Brødet af Munden, 
og Gyldenløves Arbejde kunde lige saa godt og billigt for- 
rettes af Lavet?). 

Paa Forhusets Skorstene staar Aarstallet 1677 som 
Vidnesbyrd om, naar Bygningens Murværk var tilendebragt?). 
Der kan gærne endnu være gaaet nogen Tid, inden Bygnin- 
gen var færdig, men 21. April 1683 havde Gyldenløve Konge- 
familien til Gæst, hvilken han hædrede med Fyrværkeri!). 

Paa Kongens Nytorv var samtidig med Charlottenborg 
bygget det kgl. Kanonstøberi, Gæthuset, der i vore Dage var 
den militære Højskole og stod, hvor nu Tordenskjoldsgade 
og noget af det kgl. Theater findes. Det blev taget i Brug 
1673. Paa Torvets andre Sider rejste sig snart ny Bygnin- 
ger. Hvor det Thottske Palais staar, ejede Niels Juel alle- 
rede 1661 en Gaard, hvis Grund blev forandret ved de ny 
Gadeplaner, og 1683 ejede han 2 Gaarde pua Torvet. Da 
han samme Aar andragede, at han her vilde opføre ,en real 
Bygning" af Grundmur, fik han 10 Aars Frihed for Grund- 
skat og Toldfrihed for Materialerne; da Bygningen var færdig, 


1) K. D. VI, 597, ?) Afskrift i Raadstuearkivet. ?) P. Weilbach, 
Kunst og Æsthetik 1870, S. 171, hvor ogsaa Stilen omtales. 
+) Bircherods Dagb. S. 221. I Reg. 30 i Geh. Ark. findes 
en Del Dok. og Tegninger af Gyldenløves Gaard. 

fik han 1686 paa Grund af den store Bekostning 20 Aars 
Frihed"). 

Imellem Gotersgade og Ny Adelgade laa Sekretær Gieses 
Gaard (se foran). Det nuværende Håtel d”Angleterre tilhørte 
1661 Joakim Gersdorf, 1668 Niels Trolle, hvis anden Gaard 
påa Østergade var brændt 1666; 1689 er Pladsen forøget 
med Grund fra de gamle Fæstningsværker og tilhørte Grev 
Ahlefeldt, der tidligere havde ejet en Gaard bag Børsen, der 
tilligemed hans Bibliothek var brændt 16822). Paa det an- 
det Hjørne af Østergade bode 1661 Jørgen Rosenkrantz, 
1668 Rentemester Sten Hondorf og 1689 Gehejmeraad Otto 
Skeel. Hans Nabo var 1689 Hans Knudsen Leegaard. Den 
Gaard, hvori å Portas Kafé nu findes, tilhørte 1661—89 
Fru Abel Sandberg. Gaarden mellem sidstnævnte og Hotel 
du Nord tilhørte 1661 Knud Urne og 1689 Kancelliraad 
Reinhold Meyer, og Hotel du Nord tilhørte Henrik Bjelke 
1661 og til hans Død. Hans Søn Admiral Kristian Bjelke 
fik 1687 14 Aars Frihed for Grundskat, da han vilde ind- 
rette og forandre Gaarden ,med videre og sirligere Bygnin- 
ger"3), ,,Erichsens Palais" tilbørte Raadmand Arent Berntsen 
til hans Død 1680"). Det ses heraf, at for en meget stor 
Del var Pladsen omgivet af Bygninger, der tilhørte Stands- 
personer, hvis Midler tillod dem at opfylde Kongens Ønske 
om at gøre Torvet til den anseligste Plads i Staden. 


Den Havbugt, der gik ind mellem det nuværende Tivoli 
og Slotsholmen, og som vistnok var det Vand, der oprinde- 
lig hed Kalveboderne, var meget grundet og opfyldt med 
Smaaholme. Da Fæstningsværkerne 1667—68 blev førte ud 


") K. D. VI, 863—64, 368. VII, 40, 44, 52, 151. 7?) Bircherods 
Dagb. S. 215. ?) K. D. VII, 177. +) Pers. Tidsk. 1887, S. 272. 

lige til den nuværende Langebro, blev dette Vand, der i de 
senere Aar sikkert ogsaa var blevet opfyldt med Renovation, 
bestemt til belt at inddæmmes; men dette skede paa den 
Maade, at man tegnede et Kort over Grunden med afsatte 
Gader og Byggepladser og dernæst tilbød Grundene til Folk, 
der selv vilde og kunde have Bekostningen med Opfyldningen 
og dernæst forpligtede sig til at bygge inden en given Tid. 

16. Jan. 1668 fik Generalmajor Ruse Befaling til at 
udføre et saadant Kort, hvorefter der kunde udvises Pladser 
til enhver af dem, der underdanigst supplicerede om Pladser 
udi ,det ny Værk bag Slottet", og de første Skøder udstedtes 
derefter Y. Sept. samme Aar. I Løbet af 9 Aar blev alle 
Grundene afsatte, næsten alle til fornemme Folk, der fandt 
disse Ejendomme saa nær ved Slottet fordelagtige for sig. 
Denne Bydel fik Navnet Frederiksholm efter Kongen, 
men kaldtes ogsaa i daglig Tale Kalveboderne!). 

Slotsholmen var forbunden med Egnen omkring Vandkun- 
sten ved Løngangen, en dækket Bro, der gik over Stranden, 
men havde fremkaldt mange Klager over, at Havnen blev til- 
stoppet ved den. Da nu Stranden skulde opfyldes udenfor den, 
blev den unyttig og blev brudt op 1668, i det dens Sten 
blev givne i Betaling til de 4 Murmestere, der skulde for- 
færdige den ny Vesterport med dens Vagt og Vandhvælvin- 
gen. Ad denne Bro kørte Kurprinsen af Sachsen, da han 
1666 overraskede Kongefamilien med sit Besøg?). 

3. Juli 1673 nedsatte Kongen en Kommission, der skulde 
ordne Forholdene her, idet man skaffede sig Underretning 
om, i hvilken Henseende den ene Nabo hesværede sig over 
den anden, da der klagedes over, at adskillige ikke bebyg- 
gede, indhegnede eller brolagde deres Pladser, men endog 





1) De fleste Bygninger i Kalveboderne blev opførte af Hans 
Wiedewelt, der ogsaa byggede Kapellet ved S. Petri Kirke, 
Reformert Kirke, Operahuset, Gyldenløves og Thotts Palais, 
ligeledes Højbro (F. G. Meier, Johannes Wiedewelt S. 14—15). 
2) K. D. V, 762. P. W. Beckers Samlinger II, 167. 

opfyldte dem med Tømmer, Grus og Sten, saa Naboerne ikke 
kunde have fri Fart og Kørsel til deres Gaarde og Bygnin- 
ger. Det gik ikke saa hurtigt med Bebyggelsen, som det 
var bestemt i Skøderne, i hvilke det fordredes, at Grundene 
skulde være bebyggede inden 3 Aars Forløb, hvis Pladserne 
ikke skulde være forbrudte til Kongen!). Paa Grund af 
Krigen 1675—79, da det var saa vanskeligt at tilvejebringe 
Tømmer og andre Bygningsæmner, saa Kongen igennem 
Fingrene hermed, indtil han 31. Maj 1680 truede med, at 
hvis øde Pladser baade her og paa Kristianshavn ikke inden 
et Aar var bebyggede med gode Købstedbygninger, skulde 
de uden videre Undskyldning være hjemfuldne til hvem, der 
vilde lade dem bebygge. Det hjalp næppe meget, at Gene- 
ralfiskalen i den følgende Tid beslaglagde Grunde, men sik- 
kert mere Betydning fik en kgl. Bevilling af 12. Maj 1683, 
der udlovede 10 Aars Skattefrihed for dem, der paa Frede- 
riksholm enten havde bygget eller vilde bygge grundmurede 
Huse paa 2 Loft og 34 Alens Fagade til Gaden. 23. Juni 
8. Åar gives der videre 6 Aars Skattefrihed for Bindings- 
værks Bygninger paa 2 Loft og med Kælder under, medens 
en Befaling udgik til Magistraten om endnu ikke at tiltale 
dem, der var saa vidt med deres Bygninger, at de kunde 
blive færdige inden Udløbet af 1683. Samme Aar fordeltes 
Gaderne saaledes, at alt, hvad der laa norden for Stormgade, 
skulde høre til vor Frue, og Stormgades Sydside med alt, 
hvad der laa derfra til Havnen, til St. Nikolaj Sogn?) 

Den ny Stadsdel beskrives saaledes af H. Gerner 1685: 


»En lækker Bygnings By man vesten ser for Slottet, 
der Kallebo før var; han havde blevet spottet, 


1) Det ses, at der 1677 var bygget paa Stormgades søndre Side 
6 Huse og paa den anden Side 1, Løngangsstrædes søndre 
Side 3, nørre Side 4, Ny Vestergades søndre Side var ube- 
bygget, men paa den nørre Side var 9, Ny Kongensgade 
søndre Side 1, nørre Side 4. 2?) K. D. VI, 439, 475, 618, 
736, VII, 47—48, 50, 53, 87—88. 

som havde villet sagt, at inden tyve Aar 

paa denne vilde Plads en prægtig Bygning staar. 

Der fordum Fladvand var, moradsigt, uanseligt, 

der var ej ryddet Grund, der var ej meget renligt, 

men før den Grund blev klar og Bunden blev bered, 
. det kostede vel mer, end nogen tror og ved. 

Før man fik gennemgaaet Søbunden og opnaade 

den faste Blaalers Grund og fandt den rette Maade, 

det sigend” salte Vand at hindre i sin Gang, 

det kostede Umag og megen Pengeklang. 

Der vel den Bygning er, hvis Fødders Undersaale 

har meget mere kost, end Værten kunde taale, 

det er dog dyre Sko, som mero koste kan 

end Klæder til en Krop, med Hat og Hattebaand. 

Dog hvad det haver kost, maa man nu ej fortryde, 

man ved den gode Havn Oprejsning god skal nyde, 

de Bygninger og selv er af den Pris og Værd, 

at dertil Købmænd faas, som nok er uforfærd”. 


Gaderne havde i det hele de samme Navne som nu, ti 
vel var der et Forslag om at kalde dem Pave-, Kejser-, 
Kurfyrste-, Kardinal-, Abbed- og Munkegade, men i de kgl. 
Skøder bruges de samme Navne, som nu, dog hed Frede- 
riksholms Kanal undertiden Slotsstranden, og Stormgade 
Slotsgade, medens ogsaa Løngangsstræde kan være kaldt 
Stormgade, men de nuværende Navne er alle fastslaaede ved 
Grundtaxten 1689. Ny Vestergade var det officielle Navn, 
men den hed i Folkemunde Vigantsgade efter Vigant Michel- 
becker, der byggede en anselig Gaard, hvor nu Prinsens Palais 
er. Ny Kongensgade hed ogsaa Prinsensgade. 

Naar et saadant stort Arbejde som Frederiksholms An- 
læg blev udført, skulde man tro, at der blev sørget for, 
at Omgivelserne kom til at ligge i nogenlunde ordentlig 
Stand. Tværtimod, om det nu skriver sig fra de mili- 
taire Avtoriteters Forsømmelighed eller Magistratens Raad- 

vildhed, vides ikke, men det ser dog underligt ud, naar der 
skrives i Kæmnerreguskabet 1678: ,,Borttaget den store 
Mødding, som i nogle Åar var bleven samlet paa Hjørnet 
af Magstræde, 214 Læs". Eller naar Magistraten søger om 
at faa Pladsen ved Vesterport indrettet til Halmtorv, hvilket 
ogsaa skede ved Reskr. 11. Juli 1682, og da omtaler: ,,Ef- 
tersom i Hans kgl. Majestæts Fraværelse er gjort den An- 
stalt, at de store Bakker, som laa fra Vesterport til 
Hospitalet (Vartov), ere mestendels bortførte og hvad som 
endnu resterer skal blive bortført”. 

17. Juli 1683 befaler Kongen, at ,den store Parti Jord, 
som ligger paa Vandkunsten, uforbigængelig maa bortføres", 
for at Brolægningen langs Frederiksholms Kanal kunde gaa 
for sig"). 

Ved Volden mellem Vartov og Blaataarn stod 43 Smaa- 
huse, der kaldtes Rundelen, formodentlig fordi de stod inde 
i en endnu ikke opfyldt Bastion; de nævnes i Grundtaxten 
16892). De tilhørte mest Soldater og Holmens eller Tøj- 
husets Folk; et af dem nævnes som et gammelt Vagthus. 
De er formodentlig Minder om den Tid, Fæstningsarbejdet 
blev udført. 

En anden Udvidelse, der var bevirket af Kanalernes 
Udgravning, var Anlæget af Nybrogade. Da en Del af 
den forrige Havn her kunde udlægges til Bebyggelse, befalede 
Kongen 19. Jan. 1684, ,,at Gaden fra Broen (Nybro ved En- 
den af Knabrostræde) hen til Rundingen af Kanalen bliver 
19!/, Alen, siden bøjer sig Linien forbi Rundingen op til 
den Gade, som Oberst Munch bor udi (Raadhusstræde, det 
forrige Vandmøllestræde), hvor den igen møder Linien, som 
kommer fra det grundmurede Hus paa Hjørnet af Magstræde, 
hvor Gaden for samme Huses Skyld ikke kan blive bredere 
end 17 Alen"2). Nybrogade vedblev dog længe at være Bag- 
grund til Magstræde. 

1) K. D. VI, 10, 50—51. ?) K. D. III, 695. 2) K. D. VII, 62 


—68 med Indlæg. 
AX 

Over 2 tillukkede Stræder, der forbandt Snaregade og 
Læderstræde med Stranden, blev der taget Syn 14. Marts 
1673. Det ene var ved Birgitte Hans Mandixens Ejendom 
i Snaregade (nu Assistenshuset), der med en Port var luk- 
ket i begge Ender, men dog af Årilds Tid havde været et 
frit Byens Stræde og de tilgrænsende Genboer til en fri 
Passage, hvilke Genboer gærne vilde have det aabnet. Det 
bestemtes, at det kunde holdes aabent om Dagen, men luk- 
kes om Natten ,formedelst Urenligheds Samling og anden 
Uskikkeligheds Begængelse", Det samme bestemtes om det 
andet Stræde, Nissegangen, men man mente ogsaa, at det 
kunde forblive ved det gamle, saaledes, at de af Genboerne, 
der begærede det, kunde faa Nøgle til Strædet!). 

Samme Skæbne havde Peder Madsens Gang nær lidt. 
I et Brev til Griffenfeldt fra Fru Else Parsberg af 3. Marts 
1675 skrives: ,Jeg talede vel et Par Ord forgangen med Ed. 
Højgrevelige Excellence, om han vilde være saa god og være 
mig behjælpelig med, at jeg maatte lade lukke Peder Mad- 
sens Gang, eftersom der bor kun Skarns Folk, de fleste der 
er, og er ikke nyttig til andet end til at skjule mange Skarns 
Folk, som, naar de gør Klammeri paa Gaderne, da retirere 
sig derind, og Pladsen har jeg købt til min Gaard, men har 
dog ladet tale med Borgmester og Raad derom, som nu 
endelig har resolveret, at jeg skulde supplicere til Hans 
Majestæt derom, som jeg tror nu vel, at er sket. Jeg har 
og bedet Kommandanten, at naar han har den Ære at tale 
med Eders Excellence, at han da vilde tale derom". Hun 
ejede formodentlig det nuv. Hotel d'Angleterre og vilde 
bygge, hvilket var afhængigt af, om Strædet maatte lukkes 
eller ikke?). 

Ogsaa nærmere ved Højbro udvidedes Færdselen. 7. April 
1683 resolverede Kongen, ,,at der imellem Vejerhuset og Be- 
gyndelsen af Snaregade ned til Kanalen skal gaa en Gade, 


1) Raadstuearkivet. 2?) 0. Wolff, Griffenfeldts Levned S. 179. 

som skal være 18 Alen bred, tæt forbi de Vaaninger, som 
ligge imellem Snaregade og Kanalen. Paa den anden Side 
ved Vejerhuset bliver en Plads ligesaa bred og saa lang? 
som Vejerhusets Bygning er, som Byen beholder at bygge 
pas, og som er i Linie med begge Ender af Vejerhuset, 
udenfor hvilken Pladses Begreb alle Slagterboder og Fjelle- 
boder skal straks nedbrydes for at have en magelig Fart fra 
Husene ved Stranden igennem ommeldte ny Gade langs ned 
med Kanalen". Dette vurderedes til en Udgift for Staden af 
2300 Rdl.) 

Endvidere blev der if. kgl. Befaling af 19. Maj 1694 
gjort en lige Linie langs med Kanalen fra Hans Ogelbys 
Gaard ved Vejerhuset paa det ene Hjørne af Snaregade 
(nuv. Åssistenshus) og til Hjørnet af Knabrostræde, saaledes 
at Grundejerne fik de ubebyggede Pladser udenfor deres Ejen- 
domme indtil den afstukne Linie efter deres Grundes Bredde, 
imod at de ud til Kanalen opsatte ,en skikkelig grundmuret 
Bygning" eller en Brandmur af 4 Alens Højde og mod Be- 
taling til Havnekassen af 1 Sletdaler for hver Kvadratalen. 
Bolværkerne var ved den Tid ogsaa komne i en lige Linie 
langs Kanalen, undtagen paa dette Stykke, hvilket nu ogsaa 
skede, hvorved Gaden langs Kanalen blev meget bredere end 
tilforn?). Iøvrigt var der næppe alligevel ret god Færdsel 
langs Stranden. Fra Vejerhuset til Vandkunsten laa store 
Tømmeroplag?) og Vejerhuset tilligemed de derved liggende 
Slagterboder og Vragerbroen opfyldte Pladsen henimod den 
Plads ved Højbro, hvor Fiskerkonerne sad. 


1) Raadstuearkivet. ?) K. D. VII, 435 og Indlæg dertil. ?) Og- 
saa paa Frederiksholm, og det formodentlig ogsaa langs Stran- 
den, laa Tømmeroplag. Henrik Gerner skriver nemlig 1691: 

rnAnse kun Kallebo med sine Hus og Haver, 

som ved Kanalen staar, hvor man sig flittig laver 
paa et og andet godt, der er en Stabelstad, 

der Tømmerlast og Bord med Stabler op paa Rad". 

Frederiksborggade gik ikke længer end til Rosen- 
borggade og stod gennem Mikkel Vibes Gade i Forbindelse 
med Rosengaarden. I Marts 1672 befalede Kongen, at 
Frederiksborggade skulde forlænges til Kjøbmagergade, og 
at som en Følge heraf saa mange Huse skulde afpæles, som 
det var nødvendigt at afbryde. Sagen trak imidlertid ud 
paa Grund af Krigen, saa Indpælingen ved Ingeniør Sten- 
vinkel først foregik 1680, hvorfor Kongen befalede Magistra- 
ten 28. Sept. straks at lade Husene afbryde og godtgøre 
Ejerne. deres Tab af Grundskatten, ligesom den skulde 
hjælpe Beboerne til at faa Boliger inden Vintren for billig 
Leje, hvilken Kongen ogsaa vilde lade betale af Grundskatten. 
Paa den Maade forsvandt 21 Huse i Mikkel Vibesgade helt 
eller tildels, og den ny Gade blev ført i lige Linie til Hjør- 
net af Pustervig og Kjøbmagergade!). Allerede 1670 var 
det ny S. Gertrudsstræde, der omtrent svarer til det nuvæ- 
rende S. Gertrudsstræde og som ved Hjørnet af Rosenborg- 
gade var meget snever, blevet udvidet efter en lige Linie?). 

En voldsom Ildebrand fremkaldte Nygades Anlæg. 
»15. Nov. 1685 straks efter Midnat opkom i Badstuestræde 
en stor Ildebrand, som formedelst en temmelig Blæst samme 
Tid hastig formerede sig og holdt ved indtil under Høj- 
messe, da Bøn udi alle Kirkerne blev gjort for saadan Guds 
Vredes Afvendelse, og imidlertid lagde henved 40 Gaarde, 
store og smaa, udi Aske, af hvilke nogle vare udi Vimmel- 
skaftet, de andre udi bemeldte Badstuestræde og Endeløs- 
stræde foruden adskillige smaa Vaaninger ibidem, item nogle 
af deres Baghuse, hvilke bode paa Gammeltorv, som og bleve 
ruinerede" 3), 

Endeløsstræde gik ud fra Brolæggerstræde, men var luk- 
ket ved den Ende, der vendte mod Vimmelskaftet, hvor det 
begrænsedes af nuv. Nr. 47. Knabrostræde gik da ikke længer 


1) K. D. VI, 587, 747—48. De nedbrudte Huse vurderedes til 
9613 Rdir. 2?) K. D. VI, 530—81. 2) Bircherods Dagb. S. 236. 

end til Brolæggerstræde, saa det maa have været vanskeligt 
for Brandvæsenet at komme frem til Ilden. Der fremstod 
derfor en Plan om at forlænge baade Endeløgsstræde og 
Knabrostræde til Vimmelskaftet, hvilket dog ikke skede, men 
derimod bestemtes det at nedlægge Brygger Lavrids Ibsens 
Gaard paa Gammeltorv, der var en langagtig Grund, og ud- 
lægge den til Gade ligesom at føre Gaden videre gennem 
to andre Grunde til Vimmelskaftet, at der kunde blive en 
lige Gade mellem Gammeltorv og Amagertorv. 

Det var nu ikke saa let at faa en Ejendom nedlagt, ti 
Pengene var ikke tilstede. Lavrids Ibsen kunde derfor 1687 
faa Tilladelse til at brygge i Gaarden, saa længe han blev 
boende der, medens han var fri for Grundskat. Først 17. 
Febr. 1691 befalede Kongen, at Gaarden straks skulde sættes 
til Avktion og derpaa nedrives, da Gaden skulde , indrettes 
med forderligste" og straks brolægges. 18. Juli samme Aar 
fik Politimesteren Ordre til at sørge for, at dette skede 
snarest muligt og det efter Ole Rømers Anvisning. 

Lavrids Ibsen var imidlertid død, og hans Enke havde 
endnu i Juni 1692 ikke faaet sin Betaling, hvorfor hun ud- 
virkede en kgl. Befaling om at udrede de 5000 Sletdaler 
(=— 3333 Rdl). Desuden blev Gaden lagt igennem Justits- 
raad Peder Lassons Enkes og Jørgen Liebendahls Grund, 
hvorfor den sidste fik 500 Rdl., medens Fru Lasson, der ejede 
Gaarden paa Hjørnet af Klædeboderne og Skovbogade, fik Ud- 
læg i noget af Jørgen Liebendahls Grund. Efter Forordningen 
skulde hun, der fik Fagade til den ny Gade, opføre Bygning 
ud til denne. 1693 fik hun Udsættelse i et Aar, men da 
hun endnu 1695 ikke havde bygget, maatte hun stille For- 
sikring for til næste Aar at ville bygge en grundmuret Byg- 
ning eller i det mindste en forsvarlig Mur, og gjorde hun 
ikke dette, skulde Politimesteren lade opføre Muren paa 
hendes Bekostning. Hun satte imidlertid alene et Planke- 
værk op og Politimesteren skred ikke ind; dette gik ogsaa 
indtil 14. April 1703, da den ny Konge gentog sin Faders 

Befaling, men Plankeværket blev endda staaende, indtil det 
i samme Efteraar faldt ned af sig selv, og da befalede Kon- 
gen paany Politimesteren at tilholde hende straks at efterleve 
den udgangne Forordning, og da skede det vel. Der hvor 
Fru Lassons Plankeværk stod, er nu Nygade Nr. 4!). 

Nygade blev paa en Maade indviet ved Kronprinsesse 
Lovises Indtog 5. Dec. 1695, da Processionen gik igennem 
den, istedenfor at man i tidligere Tider havde maattet gaa 
igennem Klædeboderne og Skovbogade2). 

Paa Kort fra Kristian V's Tid ser man Gammelholm 
og Grundene østen for Kristianshavn indenfor Kvintus op- 
fyldte med Gader, hvilket kun er et Projekt, der aldrig kom 
i Gang. Herom synger H. Gerner 1691: 


»Nu er vort Kjøbenhavn omcirkelet med Skanser, 
her bygges skal endnu en liden lækker Stad, 
som Frihed have skal i nogle Aar paa Rad. 

Her Jøder bygge maa og andre Gæster flere, 

de være hvo de vil; hvo Byen vil formere 

og søge hendes Gavn, sit eget uforgæt, 

ham skal det lades til at nyde Friheds Ret", 


Det var altsaa Meningen at oprette en Stad for fremmede 
Religionsbekendere ligesom Fredericia og Frederiksstad. 

Eftersom man skred frem med den indre Bys Regulering, 
fik man Øje for den forfaldne Tilstand i Voldgaderne, hvis 
de da kunde kaldes Voldgader, ti det var snarere Renova- 
tionskuler, der laa mellem Voldene og Borgernes Huse og 
Plankeværk, end Gader. Der var gjort en Begyndelse med 
Strækningen mellem Gotersgade og Nørreport, og Kommis- 
sionen for Gaderne indstillede til Kongen 19. Sept. 1685: 


2) Om en efter Fru Lassons Død i hendes Gaard 1707 funden 
Skat se P. Lassons Fundationer og K. D. VII, 11, 130. 
3) K. D. VII, 178, 184, 312, 316, 835, 336, 349, 351, 386, 387, 
418, 456—57, 463, 702, 711. VIII, 105. 

»Da med de fornemste af Stadens Gader er kommet 
saa vidt, at man bør, ligesom imellem Rosenborg Have og 
Nørreport sket er, være betænkt paa at begynde med Far- 
tens og Vandfaldets Indrettelse udi den Distrikt langs Volden 
indværts fra Krudttaarnet (den gamle Nørreport) for Enden 
af Nørregade og til Vesterport, hvor os fornemlig tvende 
Ting møder, som herhos vil udi Agt tages, nemlig en Del 
af Bygninger og Haverum paa den ene Side, af Voldens 
Irregularitet, megen henkastet Fyld og Urenlighed paa den 
anden Side, for des Aarsag man sammesteds intet kan fore- 
tage, førend man den rette Bredde til Gadens Fuldkommen- 
hed kan faa at vide, eftersom paa begge Sider en Del vil 
nedbrydes og bortrømmes, saa fremt der en ret Gade og 
almindelig Kørsel og Gang skal være"!). 

Oberst Gotfred Hofman fik derfor 19. Sept. 1685 Be- 
faling om at afpæle Voldgaden, og Magistraten maatte ud- 
melde Folk, der kunde taxere de Grunde, der gik bort til 
Gadens Indretning. Formodentlig fordi man ikke kunde 
blive enig med Ejerne om Godtgørelsen, blev der dog intet 
foretaget herved for det første. 15. April 1693 beskikker 
Kongen en Kommission, der skulde slutte en billig Akkord 
med Grundejerne, men man har vel ej heller den Gang kun- 
net blive enig, ti 21. Feb. 1699 beskikkede Kongen en 
ny Kommission, der alene skulde taxere Grundene mellem 
Nørreport og 8. Pederstræde, og Betalingen blev paalignet 
Grundskatten. Endnu i Juni 1700 var Pladsen ikke ryddet, 
idet nogle ikke vilde give Afkald paa deres Grunde, førend 
de fik Betaling, men Kongen befalede nu Politimesteren at 
tilsige alle de Indbyggere i hele Staden, der havde Heste 
og Vogne, til at føre al Jord og Urenlighed bort fra denne 
Strækning?). 

Paa Strækningen fra $. Pedersstræde til Vesterport har 
man derimod vistnok faaet Arbejdet fuldført mellem 1693 


1) Indlæg til Reskr, 19. Sept. 1685. ?) K. D. VII, 114—15, 414 
549—50, 565—66, 597—98, 617. 

og 1699, ti i samme Periode ordnede man Voldgaden mel- 
lem Vesterport og Blaataarn, det Fangetaarn, der ved 
den Tid var blevet anlagt ved den nuværende Langebro. Det 
Vandløb, som for en Snes Aar siden løb langs Filosofgangen 
og som i dette Aarhundrede var blevet skjult af et Overlag 
af Træ, blev reguleret 1696, og Kongen betalte Omkostnin- 
gen derved fra Materialgaarden til Blaataarn, medens den 
øvrige Strækning betaltes af dem, der havde Grunde derimod). 

Kongen havde hidtil haft en Materialgaard ved 
Østerport, paa Hjørnet af Rigensgade og Stokhusgade (senere 
Søetatens Sejldugsfabrik), men før 1689 blev en ny anlagt 
paa Frederiksholm, hvilken nu er den der liggende Kaserne, 
Civiletatens Materialgaard og Hjørnehuset til Bryghusgade. 
1696 klager Materialforvalter Gunde Vosbein over, at Bol- 
værket for den kgl. Materialgaard var sunket over et Kvar- 
ter og truede med at falde ned paa Grund af de store 
Kampesten, som Bygmester Johannes Bache havde lagt der. 
Kørselen til Materialgaarden var ganske betagen paa Grund 
af den Grøft, der var gjort til det ny Akademis Opbyggelse, 
hvorfor han søgte om at faa et Plankeværk opsat mellem 
Materialgaarden og Akademiets Plads samt en ny Indkørsel, 
hvoraf det ses, at man havde tænkt paa at bygge det ridder- 
lige Akademi ved Frederiksholms Kanal?). 

Paa Slotsholmen laa alt fra Tiden førend Belejringen en 
Række store Gaarde imellem Højbro og nuv. Stormbro. 
Paa den anden Side af Slottet laa Boldhuset, Proviantgaar- 
den og Tøjhuset, men deres Omgivelser blev meget forandrede 
og forsynede med ny Bygninger. Saaledes byggedes 1665—72 
det store kgl. Bibliothek?) og 1668 lod Kongen bekoste ,,det 
skønne Hus og Gaard med 4 Huse indbyggede, som er ved 
Kongens Stald ved Enden ud mod Stranden lige for Kongens 


1) K. D. VII, 491. ?) Rentekamrets Kbnh. Kontors Kopibog 9. 
Maj 1696. 2) Se Chr. Bruun: Det store kgl. Bibliotheks 
Stiftelse, 1873. 

Bryggers, til en Residens for den kgl. Staldmester, at Stald- 
mesteren altid kunde være i Nærværelsen hos Stalden til 
Majestætens Opvartning og Tjeneste"!). Denne Staldme- 
stergaard laa paa samme Sted som den nuværende. En 
stor Del forskellige Bygningsforetagender lod Kongen 1668— 
77 udføre ved Slottet, saasom Ridehus, Judicerhus; af mindre 
Huse nævnes Løvehuset, Ulvehuset, Hundehuset. I de penge- 
fattige Tider kunde Kongen ikke selv afholde Udgifterne, 
men Pengene blev forstrakte af Købmand Klavs Byssing, 
der derved fik store Krav paa Statskassen?). Ved Enden af 
Prinsensbro laa i Kristian V's Tid Prins Jørgens Ridebane?), 
medens Kongens Ridebane var begrænset af Staldene, Vogn- 
husene, Slottet og de ovennævnte private Bygninger. 

Paa Slotsholmen indrettedes 1668 en Stald til Livgarden, 
hvilken 1696 indrettedes til Kronprinsens Stald og Vogn- 
hus). 1682 byggedes en ny Garderstald ved Kanalen i 
Nærheden af Højbro, omtrent hvor nu Thorvaldsens Museum 
staar. Ombygningen af den ældre Stald blev foretagen af 
Bygmester Johannes Bache, der if. en Opgørelse af 1696 ses, 
foruden Arbejde paa Slottene, at have bygget paa Hans kgl. 
Højheds Vognhus, Raadstuen, Kancellierne og Rentekamret, 
kgl. Majestæts Stalde, det kgl. Akademi, Proviantgaarden, 
Falkonergaarden og Børsen”). 

Disse store Forandringer, der i Løbet af en halv Snes 
Aar var foregaaede med Kjøbenhavn og som svarer til dem, 
i vore Dage, der kun er i en mer storartet Stil, fremkaldte 
ogsaa Samtidens Forundring. Den som Sprogmand og Digter 
og for sine Lidelser under Karl Gustavs Angreb bekendte 
Henrik Gerner har udgivet et Digt ,0Om Canalen eller dend 
Nyhaffn i Kalleboe kalded Frederichs-Haffn Vesten for Slotted 


1) K. D. V, 770. ?) Se dennes Regnskaber i Kongerigets Arkiv. 
3) Her var siden Staldmesterens Have (Suhms Ny Samlinger, 
II, 4). ») K.D. VI, 464. Rentek. Skr. 9. Juni 1696. ?)Rentek. 
Skr, 8. Maj 1682, 12. Sept. 1696. 

saa oc Kiøbenhaføfns Forbedring fra 1680 til 1685", en Del 
af hans ,,Christian den Femtes Ilias", og skrevet en utrykt 
Fortsættelse, ,,Kiøbenhavns Forbedring udi Bygninger og 
Manufakturer paa 6 Aars "Tid". Det hedder her: 


»Ej nogen Konge har paa korter” Tid indvidet 
sin Hovedstad saa vel, at det, som synes lidet, 
saa herlig er udbredt, at med det samme Navn 
man sige kan, her er et andet Kjøbenhavn. 

I gammel Kjøbenhavn hvo har tilforne vandret, 
han frilig sige maa, her meget er forandret; 

i Gaderne man ser jo meget større Rum, 

end saas for nogle Åar, naar man i Byen kom. 
Vandfaldet haver faaet og nu en anden Maade, 
at intet stavne kan paa nogen Stadens Gade, 
men altid være ren, hver Kælder være tør, 
som udi Tøbrud stor tog Vandet til sig før. 

Ti Gaderne, som var ulige fordum lagte, 

blev sjunkne ordentlig og Renderne saa magte, 
at de med Planker blev saa sikkerlig beklædt, 
saa Vandet fik sit Fald hen til sin rette Sted". 


Gerner beskriver dernæst sin Vandring omkring i Sta 
den og omtaler Opfyldningen, Kalveboderne, Langebros Om- 
bygning, Kristianshavns forfaldne Kirke og Grundlæggelsen 
af den ny, Amalienborg, Kvæsthuset og Kastellet. 


»Saa er nu Byen fast og dagligen tiltager, 

ti man med største Flid derpaa med Alvor mager, 
at af Manufaktur man selv berede kan, 

det som tilforne blev indført fra andre Land. 

Al saadan Landets Gavn er Kongens største Ære, 
som altid gærne ser at alle sig kan nære 

og nyde Velstand god. Gud Kongens Leveaar 
formere, at hans Navn.i evig Minde staar". 

I sit andet Digt skriver han: 

Hvad om en vaagned op, som var for faa Aar siden 
bortsovet og nu saa, hvor Alting var ved Tiden 

saa ganske plat omvendt, han vil da undre sig, 

og tvivle, hvor han var, han ikke kendte dig. 

Man efter Kjøbenhavn i Kjøbenhavn maa lede, 

som ej i Kjøbenhavn har længe vær't tilstede, 

ti Kjøbenhavn nu er saa stor som aldrig før, 

det første Kjøbenhavn os nepp' en Fjerding gør". 


Med Kristianshavn gik det langsommere. 

16. Avg. 1680 lod Kæmneren opbyde de øde og uind- 
hegnede Pladser paa Kristianshavn, forat Ejerne kunde vide 
at rette sig efter kgl. Majestæts udgivne Breve. 

Disse Pladser var: 1) i Baadsmandsstræde næst op til 
Volden"); 2) næst op til Feltherrens Plads ud til 3 Gader, 
nemlig Strandgade, S. Sofiegade neden Vandet og Kongens- 
gade; 3) en stor Plads begrænset af Kongensgade, Baads- 
mandsstræde, Overgade neden Vandet og S. Annegade neden 
Vandet; 4) op til Esben Bryggers imellem Kongensgade, 
S. Sofiegade neden Vandet og Overgade neden Vandet; 5) 
næst derop til paa den vestre Side til Kongensgade, S. So- 
flegade neden Vandet og Overgade; 6) 2 Pladser mellem 
Nikolaj Skibbyggers Gaard ud til Overgade over Vandet og 
Dronningensgade; 7) en Plads derop til langs Overgade over 
Vandet; 8) 2 Pladser næst op til Søndervoldstræde og langs 
Overgade over Vandet; 9) imellem Bernt Thomesen og Anders 
Vognmands Huse ud til Dronningensgade og Prinsensgade; 10) 
Hjørneplads mellem Dronningensgade og S. Sofiegade; 11) en 
stor Plads ved Børnehuset op til Johannes Christensens Hus og 
Plads ud til Dronningensgade, S. Annegade over Vandet og 
Prinsensgade; 12) ved Kirkegaarden ud til S. Annegade over 
Vandet, Dronningensgade og Volden; 13) en Hjørneplads 
mellem Store Torvegade og Prinsensgade; 14) langs Prin- 





1) Det ses, at der dengang endnu var Vold udenfor Baads- 
mandsstræde. 

sensgade imellem Niels Mikkelsens og Skipper Svend Mor- 
tensens Huse; 15) en stor Plads i Amagerstræde imellem 
Volden og Gaden; 16) paa Hjørnet af Store Torvegade og 
Amagerstræde; 17) en Hjørnegrund mellem Store Torvegade, 
Amagerstræde og Volden; 18) en Hjørnegrund mellem Store 
Torvegade, Amagerstræde og Volden; 19) en Plads langs 
Amagerstræde, grænser med 2 Sider til Volden og med den 
fjerde til Kristen Povlsen Rebslagers Plads. 

Det ses heraf, at Kristianshavns Yderkanter endnu ikke 
var bebyggede og at der laa store Pladser øde selv i det 
Indre; Baadsmandsstræde var aldeles ikke bebygget paa den 
yderste Side, lige saa lidt som den Del af 8. Sofiegade, der 
skulde fortsættes til Strandgade; paa den Side af Strand- 
gade, der vendte mod Kjøbenhavn, var ej heller Huse. Der 
foregik dog en Del Forandring i de følgende Aar, hvilket 
ses af Grundtaxten 1689 !). 


IV, 


Gadernes Urenlighed og Midler derimod. Brolægningen. Rende- 

stenene. Forordninger til Fremkaldelse af anseligere Bygninger. 

Husenes Ydre førend den Tid. Særlige Begunstigelser for ny 
Huse. Gadeløgter. 


10. April 1660 fik Johan Esmit Befaling om at frem- 
komme med et Forslag om Gadernes Renselse og til at 
foreslaa en Mand, der kunde indrette det saaledes, at de 
hele Aaret kunde være i god Renlighed, for at Fremmede 
ikke skulde frygte for Sygdomme og anden Ulejlighed af 
Urenligheden. Dette Forslag om, hvorledes Gaderne kunde 
holdes rene ligesom paa ,andre vel policerte Steder", sendte 
Kongen Statskollegiet, og 12. Marts 1661 udkom en kgl. 


!) Om Kristianshavus Forening med Kjøbenhavn 1674 og 1685, 
se Kjøbenhavns Hist. og Besk. IV. 288—89. 

Forordning, der paalagde en Afgift af hvert Fag Hus af 68 
om Halvaaret, som skulde betales til en General-Renove- 
ringsdirektør. Denne skulde holde 24 Heste og 24 lukkede 
Vogne eller Karrer med 24 Personer til at betjene disse, 
foruden at han skulde lønne en Person for hver af Stadens 
11 Kvarterer, der skulde have Opsigt med, at ingen Uhumsk- 
hed kastedes paa Gaden; han skulde ogsaa lønne en Foged og 
Skriver og hvem der ellers behøvedes. Desuden skulle alle 
Fragtvogne, hvad enten de gjorde Rejse herfra eller hertil, 
og alle Bøndervogne, hver Gang de kom til Torvet, yde 
1 8, dog skulde Generaldirektøren være forpligtet til straks 
at rense Torvene, naar der var Lejlighed dertil, saa de altid 
kunde holdes rene. For hvert Læs Gødning fra Møddinger, 
som Karrerne førte ud, skulde betales 48. 2 Gange om Ugen 
skulde der komme en Karre i hver Gade, og ved ,et Liud og 
Advarsel" blev det tilkendegivet Beboerne, at de skulde feje 
Skarnet sammen foran Huset og læsse Urenligheden i Huset 
og Gaarden paa Karren. Til at sætte Værket i Gang 
skulde yderligere betales !/, Aars Afgift, saaledes at der til 
førstkommende 4. April altsaa betaltes 12 Ø paa engang af 
hvert Fag Hus. Generaldirektøren — som saadan udnævntes 
Johan Esmit — skulde for de nævnte Indtægter være for- 
pligtet til at holde alle brolagte Gader, Stræder, Pladser og" 
Broer rene i Kjøbenhavn undtagen i Nyboder, ligesom bort- 
føre Sne og Is, der var til Hinder for Færdselen; dog skulde 
enhver for sit Fortov opstøde Isen. Den aarlige Afgift, der 
ved første Overslag beregnedes til 2400 Rdl., viste sig dog 
for liden, hvorfor der 19. April gaves et yderligere Paalæg 
af 7/3 Skilling af hvert Fag"). 

Dette ny Skattepaalæg fremkaldte megen Uvilje, hvorfor 
Kongen 12. Juli lod udgaa et trykt aabent Brev, der truede 
dem, der var uvillige til at yde, hvad de skulde, til Reno- 
vationsværket. 


1) K. D. III 519—22, 528—24. IV 795—96. V 708. VI 855, 864. 

Der var en Del, der holdt Heste og Kvæg, navnlig 
Bryggere, Bagere og Slagtere, og som hverken vilde lade 
deres Møddinger udføre ved Karrerne eller selv holde lovlige 
Vogne dertil, idet de med Forsæt spildte paa Gaderne og 
førte Læsset derhen, hvor det lystede dem; der var andre 
Koholdere, der sneg sig til at sprede Gødningen om Natten 
ud paa Gaden. Da Renoveringsdirektøren beklagede sig 
herover, ligesom over Vanskeligheden ved at faa Penge ind, 
blev det 2. April 1662 paalagt enhver, der holdt Heste og 
Vogn, aarlig at yde 1 Rdl., ligesom for hver Okse eller Ko 
1/, Rdl., og de, der selv udførte deres Gødning, skulde 
bringe den derhen, hvorhen Karrerne bragte deres; hvis de 
da spildte paa Gaden, blev Heste og Vogn anholdt, indtil 
der blev givet Bøde. Det blev atter forbudt Koholdere, der 
lod Karrerne bortføre deres Møddinger, at opdynge disse 
paa Gaden, men de skulde læsse paa fra Huset af. Det 
blev endvidere paabudt hver Borger at hjælpe med Paalæs- 
ningen og at lade sit Gadestykke feje 2 Gange om Ugen. 

Ifølge en Ansøgning fra 1671 havde Johan Esmit 4 Aar 
været Konsul i Spanien, 12 Aar Tolder i Kbhn.. havde indrettet 
Renoveringsværket med stor Bekostning, og tilsat 5000 Rdl. 
derved. Det er formodenlig den samme Esmit, der siden 
blev saa berygtet i Guinea. Han ejede i sin Tid den 
senere Collinske Gaard i Bredgade, men solgte den 1666 til 
Jørgen Bjelke. 

Den ny Ordning tilfredsstillede ikke, hvorfor Kongen 
1663 lod Synsmænd fra Kristianshavn undersøge Tilstanden. 
Generaldirektøren beklagede sig over, at der i de beregnede 
Indtægter manglede aarlig flere 100 Rdl. paa Grund af 
Folks Armod eller Uvilje, men selv med disse Penge vilde 
han have sat mange Penge paa dette Foretagende. Kongen 
bød derfor 29. Maj 1663 at forordne en dygtig Underfoged 
i hvert Kvarter, der kunde indkræve Renovationspengene, 
for hvis Udredning ingen kunde undslaa sig. Mange dulgte 
ogsaa deres Kvæg, naar det blev registreret, for at undgaa 

den paabudte Afgift, for hvilken Overtrædelse dette i Frem- 
tiden skulde være forbrudt, men iøvrigt blev Afgiften af 
Heste og Kvæg nu nedsat til det halve for dem, som selv 
vilde bortføre deres Møddinger. Derimod blev der paalagt 
dem, der havde Kældere og Skur, en Afgift af !/, Rdl., da 
saadanne Folk foraarsagede megen Urenlighed paa Gaderne. 
Det blev nu tilladt at have en Kiste ved sin Dør eller Port, 
hvori Gødning og Fejeskarn kunde lægges, indtil Karrerne 
kom. De, der ved Bygningsarbejde udkastede Grus og 
Kælderjord paa Gaderne, maatte ikke lade det ligge længer 
end 3 Dage, og de, der selv havde Heste og Vogn, skulde 
om Vinteren, naar det faldt i med stor Is og Sne, i Hast 
føre det bort fra deres Fortov. 

25. Februar 1664 udgik atter en kgl. Befaling om at 
betale Afgift i rette Tid foruden Restancerne, saa den for- 
rige Ordre til Byfogden altsaa ikke har baaret Frugt, hvilket 
vel ogsaa havde sin Grund i, at Generaldirektøren ikke 
skaffede Gaderne mere rene end tilforn. Magistraten og de 
32 Mænd klagede over stor Misbrug og Urigtighed og fore- 
slog, at Magistraten selv overtog Renovationen, hvilket efter 
deres Mening kunde ske med mindre Udgift for Borger- 
skabet. Dette tillod Kongen 5. April 1664, og der paalagdes 
en Afgift af 1 Skilling af hver Vogn, der kom ind af Portene, 
hvilken saakaldte Portskilling Magistraten skulde oppe- 
bære i Vesterport og Kristianshavns Port og derfor besørge 
Rengøringen af nogle ,publique Pladser", nemlig Gammeltorv, 
Nytorv, Amagertorv, Vesterport og Kristianshavns Port. Af 
Nørre- og Østerport skulde Generaldirektøren have Port- 
skillingen til Rengøringen af de andre ,publique Pladser", 
nemlig Østerport, Nørreport med deres Raveliner, Slotsplad- 
sen forinden og foruden, Gaden fra Børspladsen til Kammen 
ved (Kongens) Nytorv. Magistraten skulde paase, at ingen 
lagde deres Skarn pua disse Pladser, og der skulde efter- 
hsanden udvises bekvemme Pladser, hvor Skarnet kunde 
"henlægges ; Magistraten skulde ogsaa være Johan Esmit 

5 

behjælpelig med at faa hans Tilgodehavende inddrevet. Bort- 
kørselen fordeltes efter gammel Vis paa Vognmændene, af 
hvilke enhver fik sit bestemte Stykke udvist. Betalingen 
her var 6—10 8 for Læsset og dermed bortfaldt den for- 
hadte Fagskat!). 

Ved en Forordning af 13. Dec. 1664 stadfæstedes 
nævnte Overenskomst med Vognmændene, og de ældre Be- 
stemmelser om Borgernes Pligter blev fornyde. Blandt ny 
Paalæg skal her alene nævnes, at Vognmændenes Skarnvogne 
skulde synes 4 Gange om Aaret af 4 forordnede Borgere og 
at Gadefogderne hver i sin Del af Byen skulde udraabe og 
tilsige til at sammedfeje Gadeskarnet foran Dørene og skaffe 
det bort, og at ingen maatte lade det ligge der Natten 
over. Der var haard Bøde forbunden med at udkaste 
Urenlighed paa Gader, Fortov, offentlige Pladser eller ved 
Stranden. Den, der paa den Maade lod Menneskeskarn ud- 
kaste, skulde bøde 40 Mk., og den, der paatog sig det, 
straffedes første Gang med Halsjærnet; skede det oftere, 
skulde han agtes for det Folk, som falder Natmanden i Be- 
stillingen og længer ej bør at lides i Menigheden. Det 
samme skulde være Tilfældet med dem, der udkastede 
ÅAadsler, ,efterdi sligt ved Rakkeren og hans Gesinde bør 
paa de Steder uden Byen at nedgraves, som dertil be- 
stemte ere." Paa Grund af den megen Stank, der for- 
aarsagedes ved Rendestenene, skulde disse holdes rene, lige- 
som de, der havde Brønde og Poster i deres Gaarde, skulde 
skylle Gaderne og Rendestenene ud, naar Skarnet var bort- 
ført, især om Somren. Det blev ligeledes forbudt, hvad 
mange gjorde, under stærkt Regnskyl at feje Gadeskarnet 
ud i Rendestenene, idet Havnen derved blev opfyldt. 

I Jan. 1666 afstod Johan Esmit den Del af Reno- 
vationen af de offentlige Pladser, som han havde tilbage, til 
Nikolaj Gosau, der nu fik Portpengene af Østerport og 


1) K. D. III 556—57, 585—87, 596—97, 598—609 og VI 388. 

Amagerport og særlig Betaling for hvert Læs, han udførte 
fra Skipperboderne. Portpengene for Nørreport blev over- 
dragne Magistraten, der allerede tilforn havde sluttet Over- 
enskomst herom med Johan Esmit. 

1668 trues de med Halsjernet, der var Skyld i ,den 
store vederstyggelige Uhumskhed" paa adskillige Pladser og 
Gader i den ny Stad,” især ved Rosenborg Have. 

7. Juni 1668 blev Vedligeholdelsen af de offentlige 
Pladser overdraget til Havneinspektør Johan Heideman, 
der derfor skulde nyde Portpenge af alle 4 Porte. Det ses, 
at disse Portpenge krævedes af alle Fragtvogne, baade naar 
de rejste fra og til Byen, og af alle Bøndervogne, der kørte 
til Torvs med Fragt eller Læs. Foruden at sørge for ,de 
publique Pladsers" Renholdelse skulde han vedligeholde selve 
Portene, brolægge Ravelinerne, forhøje og omlægge Brolægnin- 
gen paa Slotspladsen. Da han maatte gøre Forskud til dette 
Arbejde, fik hans Arvinger Brev paa samme Portpenge indtil 
videre.  Herpaa fik han 28. April 1676 Kristian V's Stad- 
fæstelse med Forpligtelse til ogsaa at renholde det store 
Kongetorv og Graabrødretorv; ogsaa med Hensyn til disse 
Pladser gentages de ældre Forbud mod her at kaste Uhumsk- 
hed eller andet Skarn og Urenlighed fra de omkringliggende 
Huse og Gader"). 

27. Nov. 1668 gav Magistraten Byskriveren en Ordre 
om ,»,Flittig Tilsyn og lidelig Exekution hvorledes eragtes 
Staden at kunne renholdes", Det paalægges her Gade- 
fogden med to Betjente at gaa fra Hus til Hus og til- 
sige inden næste Dags Aften at lade bortføre Urenligheden 
fra Fortovet eller tage den ind i Gaardene, hvorefter For- 
tovet daglig skulde fejes. De skulde begynde med deres 
Tilsigelse i de fornemste Algader og fortsætte i de mindre 
Stræder. Naar der saaledes var advaret i de første 2 Dage, 
skulde de begynde forfra og se, om Befalingen var efter- 

1) K. D. III 618—22, 634. VI 454—55, 466—67, 671—72. ?) Geh. 


Ark. Reg. 30, 4, 2. 
5? 

kommet. Ingen maatte udføre Urenlighed fra sin Gaard 
førend der stod en Vogn for Døren til at bortføre den. 

Johan Heidemans Tilsyn med Pladserne var alt andet 
end tilfredsstillende. I Kæmnerregnskabet 1678 findes en Ud- 
giftspost, fordi Kæmneren havde ,ladet kaste en Grøft inden 
Vesterport, at Vandet kunde faa Fald fra Corps de Garden 
(Vagthuset) og Stedet, hvor baade Folk skulde vanåre ind 
og ud af Porten og Borgerskabet løse hinanden af, eftersom 
Heideman det ikke efter ofte Begæring ved Broens For- 
højelse vilde forekomme, hvilket saaledes ved 4 Karle i 2 
Dage er blevet forrettet, givet hver Karl om Dagen 24 Ø, 
ti de maatte gaa i Dynd til midt paa Benene hen i Ok- 
tober", 

Magistraten indgav 21. Marts 1678 en alvorlig Klage 
over Heideman og tilbød selv at overtage Renholdelse af de 
offentlige Pladser. I denne Klage hedder det blandt andet: 
»Eftersom Stadens Torve, Porte og dens Broer med andre 
publique Steder her i Staden nu befindes med Urenlighed at 
være saa forfyldte, som de neppelig nogen Tid tilforn været 
har, saa derover højlig beklages ikke alene af Stadens Ind- 
byggere, som paa Torvene handle og der søge største Del 
deres Næring, men vi og af Fremmede, som her ankomme, 
ilde eftertales, ligesom bemeldte Steders Renholdelse skulde 
bero hos Stadens Betjente under vores Direktiou og fordi 
des Skyld og Aarsag os tillægges, da dog saadanne publi- 
qve Steders Renholdelse og Renovering Johan Heideman 
alene vedkommer at vedligeholde efter den med ham op- 
rettede Akkord og hans Reverses Tilhold, han og derfor af 
indkommende fremmede Vogne udi Portene lader oppebære 
de ham derfor bevilgede Penge, med hvilke eragtes, ham 
for forbemeldte Steder at holde rene hans Bekostning derpaa 
meget rundelig erstattet vorder, saa fordi han selv hans 
Pligt derudi vel saaledes burde observere, at vi ikke skulde 
behøve ham derom at paaminde, saasom vi dog skriftlig 
gjort og af ham flitteligen begæret har, han vilde gøre 

den Anstalt, at bemeldte Torve og Pladser nu inden tilstundende 
Helligdage maatte vorde rensede og siden kontinue renligen 
vedlige holdes, saasom det en saadan vel beskikket Stads 
gode Politi kunde være gemæs og ved saadan Uskikkelighed 
ikke skulde vanhældes." Da han nu intet Hensyn havde taget 
til Magistratens Begæring, søgte denne Kongen om, at samme 
Steders Vedligeholdelse med tilbørlig Renlighed, Staden til 
Sir, Indbyggerne og Fremmede til Gefald, Tjeneste og bedre 
Bekvemlighed, herefter skulde forrettes af en særlig Betjent 
under Magistratens Direktion, der kunde oppebære Port- 
pengene, og hvis der blev noget tilovers, kunde dette an- 
vendes til Hjælp til Stadens andre store Udgifter, og Magi- 
straten forgligtede sig til at lade vedligeholde Torve, Port- 
broer og publique Steder, i Heidemans Sted, saa Staden ikke 
vanhældedes eller nogen Klage foraarsagedes af Indbyggere 
eller Fremmede. Det hedder videre: 

»Og eftersom Stadens Gader og Stræder i Almindelig- 
hed nu befindes saa meget urenlige, som fast ej nogen Tid 
tilforn, og vi ere forsikrede, at deres Remedation skulde 
have Eders K. M's. allernaadigste Behag, derfore vi aller- 
underdanigst gærne derpaa ville være betænkte efter vores 
Embedspligt, saa vidt det udi vores Myndighed og Evne 
bestaar, og saasom vi befinde saadan Uskikkeligheds Fore- 
kommelse fornemlig at bero udi saadan Anstalt, som kunde 
være belagt med en ringe lidelig Pengestraf og Exekution 
over enhver uden Stands Undersked, hvis Huses Gade og 
Fortov efter gjorte Ånordning, Vedtægt og Advarsel ikke 
paa visse Dage om Ugen, naar Frost og Is ikke hindrer, 
befandtes fejede og renholdte, hvorfor bedes om kgl. Rati- 
fikation, at den Anstalt og Vedtægt, Magistraten eragtede 
nyttig og fornøden til saadan Renholdelse, at den i alle 
Maader gjaldt alle Indbyggere uden Stands, Embeds og 
Konditions Forskel !)." 


1) Afskrift i Raadstuearkivet. 

Hvad der slog Hovedet paa Sømmet var dog det Syn, 
Kæmneren i Januar 1680 tog over den Tilstand, hvori 
nogle Pladser befandt sig. Den lyder i sin Grulighed saa- 
ledes"): : 

»Jeg har straksen efter Ed. velædle Velvisheds Befaling 
været ved Kgl. M. Have, hvor jeg befinder Gaden langs den 
kgl. Haves Plankeværk noksom at være brolagt paa den 
venstre Side ud til Gotersgade, men ellers befindes den af 
uforskammede Mennesker meget ilde at være besmittet med 
Menneskers Urenlighed, hvilket at forekomme jeg ej kan 
vide noget Raad, eftersom saadant mest begaas af Soldater 
og Baadsfolk, som har deres Tilhold i de smaa Huse og 
Kældere der straks hos, ti Godtfolk, som bor tværs over 
Gaden, beklager dem, at naar de laster saadant, da staar 
dette Karnali op imod dem med Banden, Trusel og haanlige 
Ord, saa at de intet kan forbyde dem deres Uhøflighed. 
Desforuden er samme Gade mange Steder belagt med store 
Møgdynger, som mest er tilsammenbaaret af en Del der 
omkring boende allehaande Slags Folk. De hosboende, paa 
hvis Fortov det ligger, vil gærne gøre Pladsen ren, om 
Øvrigheden vil lade straffe dem, som fra andre Steder 
bærer deres Urenlighed derhen, hvortil en sær Vagt vilde 
gøres fornøden. Af de paastødende øde Pladser er Rantzaus 
Haveplads ud til Aabenraa den største, dens Ejer og ved- 
kommende bør ligesaavel at holde sit Fortov rent som nogen 
af Naboerne 2). 


1) Indlæg til Reskript 21. Maj. 1680. ?) Sidstnævnte Plads er 
den, hvor Reformert Kirke og dens Præsteboliger kom til at 
ligge og som nogle Aar efter blev frataget Ejeren, fordi den 
ikke blev bebygget efter Planen. Her maa de gamle Stads- 
grave længe have ligget hen utilfyldte, idet de ses at være 
opfyldte med Fejeskarn i Løbet af et halvt Hundrede Aar. 
Da Præsteboligerne blev ombyggede for et Par Aar siden, 
gjorde Klokker Mortensen sig fortjent ved at fremdrage og 
opbevare en stor Mængde interessante Sager, der i sin Tid er 
kastede i Grunden med Fejeskarnet. 

»Udi Dronningens Bredgade langs Hendes Majestæts 
Have er allesteds rent og godt undtagen i denne Ende imod 
Kongens Nytorv, tvært overfor de smaa Huse, som berettes, 
at H. Ex. Hr. Gen.-Admiral Juel lader oppebære Lejen af; 
der findes paa dets Fortov en stor Hob Urenlighed meget 
vederstyggeligt, som ilde vanhælder saadan en skøn Gade; 
til dette at bortføre bør alle de Folk at kontribuere, som 
bor i denne Slip eller tillukte Gade udi Henseende til, at 
de alle lader bære derhen". 

Magistratens forskellige Indstillinger fremkaldte da 
Forordningen af 21. Maj 1680 om Gadernes Renovation og 
Brolægning. ,Eftersom vi daglig erfarer den store Uord- 
ning og Uskikkelighed, som sig her daglig jo mere og mere 
tildrager", skulde Kæmneren holde en Fortegnelse over dem, 
der lod Gaderne og deres Gaarde holde rene med egne 
Vogne, at Gadefogderne kunde skaffe Vognmænd til de 
andres Gader og Gaarde. Vognmændene skulde efter Tur 
hver Morgen møde, naar Stadens Porte blev lukkede op, og 
udkøre al Urenlighed, at deres Vogne ikke skulde være til 
Hinder for Færdselen. Taxten afvekslede fra 6 til 12 8 for 
Læsset. De, der førte Skarnet andre Steder hen, end hvor 
Kæmneren paaviste, med mindre de vilde bruge det til 
deres egne Grunde, skulde sættes i Halsjærnet paa Nytorv 
eller i Porten uden Skaansel eller Forbøn, og samme Straf 
skulde Portnerne og Gadefogderne lide, hvis de saa gennem 
Fingre med nogen.  Gadefogderne skulde hver Morgen ved 
Daggry gaa langs Gaderne med en Træskralle og tilsige 
Borgerne for deres Døre om at sammenfeje Skarnet og enten 
skaffe det hort eller føre det ind i deres Gaarde, at der 
ingen Urenlighed skulde kunne ses ved Dagen paa Gader, 
Stræder eller Fortov. De fleste af Bestemmelserne er iøvrigt 
optagne efter de tidligere Forordninger, men det ses, at en 
ny Forordning var nødvendig, ti der tales om, at en Del 
Gader var opfyldte med en stor Mængde Urenlighed, hvorfor 
alle og enhver fik Tilhold om inden 14 Dage at føre Skarnet 

bort fra deres Fortov.  Portpengene skulde nu igen oppe- 
bæres af Magistraten, der skulde overtage Rengøringen paa 
de publiqve Pladser og Portene; Kæmneren skulde gøre 
Regnskab for deres Anvendelse, og hvis der blev noget til- 
overs, skulde det anvendes til Stadens Gavn og Bedste. 
Dette varede imidlertid kun kort, ti 24. Juli 1683 blev 
Portskillingen overdraget Politimester Klavs Rasch, hvem nu 
de offentlige Pladsers Renholdelse skulde paahvile, til hvilket 
Øjemed der blev optaget et Syn over Tilstanden af de 2 
Bygmestre Hans Steenvinkel og Kristoffer Groth. Klavs 
Rasch fik senere en Del Stridigheder med Magistraten, blandt 
andet om Portskillingen, og Kongen bestemte, at denne alene 
skulde ydes af Vognmænd, Møllere, Bønder og andre, som 
kom til Staden med Læs og Fragt, derimod ikke af Sand- 
agere, Blegmænd og Urtegaardsmænd. 

Åt det ogsua var Meningen, at de offentlige Pladser 
skulde fejes for Portpengene, ses af den Bestalling, Klavs 
Rasch 9. Nov 1687 gav Portneren i Kristianshavns Port, 
hvorefter han skulde lade den Urenlighed, som faldt paa 
Slotspladsen, jevnlig sammenskuffe og feje og give Politi- 
mesteren og hans Fuldmægtig tilkende, naar sligt var sket, 
ligesom naar der var Huller i Stenbroen!). 

Det er ovenfor fortalt, hvorledes Renovationen blev be- 
nyttet til at opfylde Stranden, men den brugtes ogsaa til at 
opfylde de sumpede Steder i den ny By; saaledes kom i 
Aarene 1663—66 meget til Rosenborg, Amalienborg og 
Mogens Fris'es Have2?). 

En særlig Del af Gadernes Rensning paahvilede N at- 
manden eller Natmesteren; hans Arbejde fremgaar af føl- 
gende Taxt af 21. Avg. 16843). 

»For en død Hest, Ko og Stud, som med Karren skal 
udføres, skal ham betales af hvert Stykke af den, som det 


1!) K. D. VI, 728—385; VII, 51, 189, 855, 359—60. >?) K.D. 
VI, 885, 401, 404, 408, 412. 3) Raadstueprotokollen. 

lader bestille, 2 Rdl. For en Hund, Kat og Svin, som Fol- 
kene kan bære ud, skal ham gives for hvert Stykke 3 FX. 
Men af hvis Katte, Hunde og Svin, som paa Gaderne eller 
Byens Torve kan findes og Byen vedkommer og lader be- 
stille, nyder Natmesteren aarlig af Byen 16 Sletdaler, og 
for det, som paa Karren udføres, som Byen vedkommer, be 
tales Natmesteren for hvert Stykke 1 Rdl. (Dette fastsattes 
19. Avg. 1691 til en fast Sum af 20 Rdl.). For Priveter, 
som skal renses, deres Besigtelse tillades Svendene 3 KF. 
For Priveters Rensning skal gives Natmanden for hvert lov- 
ligt Læs, saa meget som Vognen kan tage uden at spilde 
paa Gaderne, 1 Rdl., og Svendeue for en hel Nats Arbejde 
til Drikkepenge udi alt 1 Rdl. og for en halv Nats Arbejde 
1f, Rdl. 

»Og saasom tit og mange Gange befindes adskilligt paa 
Stadens Gader og Torve udi langsommelig Tid at blive be- 
liggende og efter Advarsler ej bliver borttaget, saa derover 
ond Luft og Stank foraarsages, da forelægges Natmesteren 
og hermed alvorligen anbefales, at hvis i saa Maade paa 
Stadens Torve og Gader dødt befindes, han det straks lader 
borttage og udbære, med mindre han derfor vil stande til 
Rette og straffes, som vedbør", 

22. Sept. 1661 fik Magistraten kgl. Befaling om at lade 
Natmanden nedgrave i Jorden alle de Aadsler, som han her- 
efter udførte af Staden, enten det var af Heste eller andre 
Dyr, under 10 Rdlr.s Bøde for hver Gang, han fandtes for- 
sømmelig. ' 

1680 paalagdes det Gadefogderne om Morgenen at give 
Natmanden tilkende, hvis der fandtes døde Hunde, Katte, 
Heste eller andre Aadsler paa Gaderne, at han uden Ophold 
kunde føre dem bort. 4. Maj 1682 fik Natmanden i Kjø- 
benhavn tillige Befaling om at nedgrave alle Aadsler, der 
fandtes i Kjøbenhavns Amt og i Særdeleshed ved Kongevejene 
og andre Veje foruden i Landsbyerne, og det i Løbet af 

nogle Dage; desuden skulde han nedtage en Tyv af Smørum 
Herreds Galge og begrave ham!). 

Med Hensyn til Bortkørselen af Urenligheden fra Hu- 
sene, der hidtil kun havde været udført af Natmanden i 
Læssevis, foregik der en Forandring til det bedre, idet Frdn. 
af 21. Marts 1685 forbød at give Hestegildere, Svinesnidere, 
Skorstensfejere, Natmænd og andre, der udførte uundgaalige 
Gærninger til Nytte og Tjeneste, eller deres Børn nogen 
uærlig Titel eller tilføje dem nogen Vanære, lige saa lidt 
som nogen maatte komme i ringeste Foragt eller Æresfor- 
klejning, om han selv eller ved sine Tjenestefolk vilde lade 
saadan Gærning udføre. 10 Aar efter klager Natmanden 
over, at siden denne Forordning har baade en og anden 
Tid efter anden afskaffet og endnu fremdeles afskaffer deres 
gamle Nathuse, derved at menagere den Bekostning, som 
de ellers skulde gøre, naar de saadanne Huse lod rense, 
hvorimod de nu lader deres Gaarde og Nathuse saaledes 
indrette, at de ved egne Tjenestefolk og Sandagerne kan 
lade saadan Urenlighed tilligemed andet Fejeskarn bortføre". 
Dette gav Anledning til, at Natmandens Løn af Byens Kasse 
forøgedes til 200 Rdl.?). 


Ogsaa med Brolægniugen skede allerede nogen Foran- 
dring i Frederik III's Tid. 8. Nov. 1664 sendtes et Forslag 
fra Magistraten til Statskollegiet om Gadernes Renovation og 
Brolægning, og dettes Resultat blev en Forordning af 13. 
Dec. Hvad der i denne indeholdes om Renovationen er foran 
omtalt, men med Hensyn til Brolægningen bestemtes det, at 
ingen Stenbro eller Rendesten herefter maatte opbrydes, om- 
lægges eller forandres, uden at den var paavist Brolæggerne 


1) K. D. VI. 867, 731; VII, 4—5. 2?) K. D. VII, 452 og Indlæg 
dertil. 

af Kæmueren eller Byfogden. Der skulde lægges Rygstene 
midt ad Gaderne, at Vandet kunde have Fald til begge 
Sider til Rendestenene. De tillukkede Rendestene, der ikke 
kunde modtage Vandet, skulde aabnes og forandres; det 
samme skulde ske med de Rister, der var satte i Rende- 
stenene Vandet til Forhindring.  Brolæggerne maatte ikke 
lægge nogen Brolægning højere, end Vandfaldet kunde taale. 
Hvor Gader og Stræder var saa forkørte og ujevne med Huller 
og Stød, at Folk ilde kunde komme frem, skulde Brofogden 
advare dem, hvem Gaderne tilhørte, at de skulde lade dem om- 
lægge; skede dette ikke, skulde Kæmneren gøre det og udpante 
de forsømmelige for Beløbet. Brolæggerne skulde i Løn for 
hver Kvadratfavn have 12 8; for Forsømmelser truedes de 
med Straf i Raadhuskælderen. 

23. Jan. 1672 gentages i et Reskript til Magistraten 
Befalingen om, at enhver for sit Fortov skulde jevne og 
brolægge Gaden, saa snart Vinteren var forbi, , eftersom vi 
selv dagligen ' fornemmer, hvorledes Gaderne her i Staden 
ganske ere ruinerede", og iøvrigt henviste Kongen til Frdn. 
af 8. Nov. 1664. 

En ny Forordning af 21. Maj 1680, der ogsaa handlede 
om Renovationen, bestemte, at alle Gader og Stræder skulde 
optages og paa ny omlægges efter Vaterpas efter Anord- 
ning af Fabrikmesteren, Ingeniøren og Kæmnereu, og det 
var i Fremtiden forbudt Borgerne at brolægge Ga- 
derne selv, medens dette skulde foretages af Magistraten 
paa ,,Ejermandens" Bekostning; det blev altsaa strængelig 
forbudt Brolæggerne at opbryde, omlægge eller forandre 
Stenbro eller Rendestene uden de omtalte 3 Personers Paa- 
visning. Overalt skulde der lægges Rygstene midt ad Gaden'!). 

Til Udførelse af dette Foretagende beskikkede Kongen 13. 
Sept. samme Aar en Kommission, der skulde overveje, hvor 
man bedst kunde begynde og ende denne Omlægning, og 


1) K. D. III, 618—19; VI, 404, 584. 728—29, 

som skulde sætte et Mærke i alle Gader, hvorefter Rygstenene 
og Vandfaldet kunde lægges, at Værket kunde blive begyndt 
med det første og siden i god Skik tilendebringes. Som 
Hjælp for Kommissionen beskikkedes 2. April 1681 0. Rø- 
mer, idet det paalagdes Medlemmerne paa ny i Forening 
med ham at foretage Sagen og overveje, om der endnu kunde 
være noget at foretage til det gemene Bedste, hvorefter de 
skulde indgive en skriftlig Betænkning til Kongen. Man 
besluttede nu at begynde med Højbrostræde og Færgestræde, 
derfra gaa til Amagertorv, Vimmelskaft, Klosterstræde, Skinder- 
gade, Klædeboderne, Gammeltorv, Vestergade, Nørregade, Kjøb- 
magergade, Østergade, Kongenstorv og langs Holmens Kanal 
til Slotspladsen, men da man ikke kunde begynde i Vinter- 
maanederne, befalede Kongen Kommissionen 8. April 1682, 
at da Magistraten tilligemed O. Rømer havde indgivet sin 
Betænkning, skulde Kommissiouen uden noget Ophold med 
Flid befordre og til fuldkommen Ende bringe dette Værk. 
Hvis nogen viste sig forsømmelig eller uvillig i at lade 
forandre sit Fortov og saaledes hindre ,,det gemene Bedste", 
skulde Magistraten lade det forrette paa hans Bekostning. 
Da Vingaardsstræde og andre smaa Stræder omkring S. Nikolaj 
Kirke ej var saa bekvemme, at man kunde fare samtidig 
med en Sluffe frem og en anden tilbage under Ildebrands- 
tilfælde, langt mindre med en Karos, skulde Kommissionen 
saavel der som paa andre Steder sørge for, at der kunde, 
om muligt, skaffes fri Passsage for Vogne og Karosser. At 
Arbejdet ogsaa begyndte snart efter, ses af en kgl. Befaling, 
at da Kongen befrygtede, at det vilde gaa noget langsomt 
med Gadernes Forandring og Brolægning, skulde Magistraten 
tilholde vedkommende, især Beboerne af Kjøbmagergade og 
andre Gader, hvor Stenbroen var opbrudt, at de uden Op- 
hold og Undskyldning lod deres Del brolægge, ligesom 
Magistraten skulde tilholde Stadens Bygmester og Kæmner 
at have Tilsyn med, at dette Værk det snareste muligt kunde 
befordres til Endskab. 

27. Feb. 1683 befalede Kongen Magistraten at fordele 
alle Gader og Pladser blandt Brolæggerne, at enhver kunde 
vide, hvad han skulde vedligeholde. Naar der da var nogen 
Brøst, skulde vedkommende Brolægger advare Husherren, og 
hvis denne ikke inden 3 Dage tilvejebragte, hvad der behøve- 
des, skulde Kæmneren lade Broen lægge og Husherren betale 
den dobbelte Værdi. 

Endnu 1684 paalægges det Stadsbygmesteren at have 
Tilsyn med Gadernes Brolægning, men 1691 henlægges ogsan 
dette Tilsyn til Politimesterens Forsorg!). 

Foruden de gamle Gader blev følgende Steder brolagte 
fra ny af: Den kgl. Ingeniør og Officererne ved Voldarbejdet 
fk 1661 Befaling om at lade Kongens Laborant Nikolaj 
Holst faa saa mange Kampesten og saa meget Sand, som 
han behøvede til at brolæge en Strækning af omtrent 100 
Ålen fra Kongens Lønport til Porten for Rosenborg; den 
skulde være 9 Alen bred. 1663 fk Oberst Ruse Befaling om 
at brolægge Store Kongensgade og lade sig betale af Be- 
boerne 1 Rdl. for hver Kvadratfavn, men udenfor Nyboder 
skulde der brolægges paa Kongens Bekostning. 1669 fik 
Gadens Beboere Tilhold om straks at betale Ruse, hvad der 
tikom ham. 1664 fik Ruse Befaling om at brolægge det 
ny Fisketorv ved Frederiksholms Kanal i Nærheden af Storm- 
gade. 1670 fik Kommandanten Frederik von Ahlefeldt og 
senere Niels Rosenkrantz Befaling om at lade det ny Konge- 
torv brolægge, hvorfor han skulde samle Brosten paa be- 
kvemme Steder, og Magistraten maatte tilsige Borgerskabet 
at føre Sand og Sten til Torvet og befale Brolæggerne at 
udføre Arbejdet under Ingeniørens Tilsyn, hvilken Bekostning 
skulde afholdes af Fortifikationens Midler. Der blev ogsaa 
givet Soldater og Holmens Folk Befaling om at hjælpe til. 
Beboerne paa Torvet skulde lade brolægge hver for sin Plads, 
og Bønderne paa Amager maatte age de Sten til Stranden, 


1) K. D. VI, 744, 777; VII, 3—4, 8—9, 86, 87, 859. 

som laa ved Kristianshavn. Halmtorvet derimod blev 1682 
brolagt paa Stadens Bekostning. 1683 fik Magistraten Be- 
faling om at lade den store Mængde Jord, der laa ved Vand- 
kunsten, føre til Kongens ny Materialgaard eller andre Steder, 
da den laa til Hinder for Brolægningen og Lægningen af 
Rendestenen ned til Frederiksholm. 1688 bevilgede Kongen 
Mathias Moth og Johan Otto von Raben 100 Rdl. til at lade 
brolægge den Plads udenfor deres Gaarde fra Stormbroen 
indtil Dæmningen imellem Kanalerne!). 

I Forbindelse med Brolægningen stod en ny Indretning 
af Rendestenene. 1681 bestemtes det at gøre en Begyn- 
delse med Højbrostræde og Færgestræde, der laa nærmest 
ved Slottet og havde stærk Færdsel, medens de var temme- 
lig smalle. For at gøre Kørevejen bred, blev der lagt luk- 
kede Trærender af Egeplanker eller af gullandsk Tømmer, 
3 Kvarter i Kvadrat, hvis Dæksel var saa svært, at der 
kunde rides og køres derpaa; dog skulde dette kunne tages 
af, saa Renderne kunde renses. Imellem Husene og Rende- 
stenen skulde være en Afstand af 5 Kvarter, og dette For- 
tov skulde lægges saa jævnt, at Folk og Vogne kunde 
færdes derover, medens dog Tagdryppet kunde have Fald i 
Rendestenskisten.  Kælderne i disse Gader skulde have 
Trælemme saa stærke, at Vogne ogsaa kunde køre derover, 
og Trappetrin og Afvisere maatte ikke gaa længer end 2!/, 
Kvarter udenfor Huseue i Højbrostræde, medens der i Store 
Færgestræde kunde tages Hensyn til Gadens ulige Bredde. 
Denne Bekostning blev afholdt af Husejerne. I Efteraaret 
1681 fik Magistraten Befaling om at overveje, hvorledes 
Kjøbmagergade, Østergade, Stenboderne fra Helliggejststræde 
til Vimmelskaftet, Skindergade, Klædeboderne, den nordre 
Del af Gammeltorv og Vestergade paa begge Sider kunde 
indrettes paa samme Maade, dels for Vandfaldets Skyld og 


1) K. D. VI, 366, 390, 396, 516, 517, 539—40, 542, 544; VII, 10, 
50—51, 223. 

dels for Færdselens Skyld, men ,ellers for Sirlighed for 
Staden, naar fremmede Ambassadører igennem Nørre- eller 
Vesterport op til vor kgl. Residens skal føres"!). 

Man var meget omhyggelig for den ny Brolægning. 
12. Juli 1682 udsiger et kgl. Reskript: ,, Eftersom vi aller- 
naadigst fornemmer, at Gaderne formedelst den idelige Kør- 
sel med beslagne Arbejdsvogne meget fordærves, og i Sær- 
deleshed nu, de blive omlagte og ikke kan have den Tid, at 
de sig retteligen kan sætte og naa fuldkommen Fasthed og 
Stadighed, førend de ganske paany igen blive opkørte", saa 
blev det forbudt herefter at have Jærnbeslag om Hjulene 
paa Arbejdsvogne. Af en Forordning af 10. Jan. 1685 ses 
det, at der ,hidtil var foregaaet stor Uskikkelighed med 
Vognsvendenes umanadelige Kørsel", og det blev forbudt at 
køre ,umanerlig fast" med Arbejdsvogne, saa syge Folk blev 
foruroligede og der tilføjedes Folk og Kvæg Skade, ligesom 
Arbejdsvogne ikke herefter maatte køre paa hinanden. Naar 
der skulde holdes for nogen Dør, skulde der holdes saa nær 
Huset som muligt, at Færdselen ikke stansede, og naar 
Køresvenden ikke rykkede til Side, men anstillede sig uvillig 
med Stilleholden og onde Ord, straffedes han med Bøder 
eller Vand og Brød. Fraspændte Vogne maatte ikke holde 
påa Gaderne, og der maatte der ej heller arbejdes paa 
Vogne af Remsnidere, Smede og Hjulmænd. Det var for- 
budt Bønderne at spænde Hestene fra Vognene og lade disse 
staa paa Gaderue, men de skulde holde enten i Gaardene eller 
påa de dertil anordnede Torve. Det var forbudt Amager- 
bønderne og Arbejdsvogne at køre over Højbro, men deres 
Vej skulde gaa over Holmens Bro. Ved Opførelsen af Byg- 
ninger maatte Gaderne ej heller spærres, og for at advare 
Folk, naar Huse blev reparerede, skulde der ud af Loftshullet 
eller Taget stikkes en Stang, hvori der hang en Snor 
med en Sten. Vandrender fra Husene maatte ikke gaa læn- 





1) K. D. VI, 786—87, 789. ?) K. D. VII, 10, 88—91. 

ger ud, end at Regnvandet faldt i Rendestenene, og ikke 
san langt ud paa Gaden, at gaaende og agende Folk besvæ- 
redes og Varer ødelagdes, som tit og ofte skede. 

Istedenfor det Tilsyn, der før var udøvet af Gadefog- 
derne, der nu var afskaffede, antog Magistraten 21. Dec. 
1692 en Mand, der skulde have Tilsyn med Rendestenes 
Kister og Dæksler, saaledes at der altid var Fald til dem, 
og at de blev rensede baade Sommer og Vinter. 


Ved Forordning af 21. Sept. 1671 blev der givet dem, 
der byggede paa de Steder, hvor der tilforn ikke havde 
staaet Bygninger, 10 Aars Frihed for Grundskat, dog paa 
den Betingelse, at de ny Huse ikke maatte være Boder, men 
grundmurede Huse, 30 Alen lange, 12 Alen brede og 2 
Loft høje til Gaden. 20. Maj 1675 gav Kongen 3 til 6 
Aars Frihed for alle Grundskatter efter de Bygningers Lej- 
lighed, der blev opførte i de ny afstukue Gader, for at disse 
desto snarere kunde blive opfyldte og bebyggede, og da 
Kougen med sær Fornøjelse og Velbehag allerede havde 
fornummet. hvorledes en Del af hans kære og tro Borgerskab, 
uanset Tidernes Vanskelighed, havde ,ladet sig af yderste 
Evne være angelegen denne vores Residensstad Kjøbenhavn 
med god og gruudmuret Bygning paa nogle øde Steder at 
sire", gav han saadanne 3 Aars Frihed for Fortifikations- 
skat!). Der byggedes meget i disse Aar. Imellem 1668 og 
1677 var der 243 Huse byggede fra ny af eller ombyggede 
saaledes, at Grundtaxten maatte forhøjes?). 

Et betydningsfuldt Vendepunkt i Byens ydre Udseende 
danner Forordningen 27. Feb. 1683. I denne bestemtes det, 
at i alle Gader paa Strækningen fra Kongens Nytorv til 


1) K. D. VI, 655—59. 2). Krigsministeriets indkomne Sager 
April 1677. 

Vesterport og desuden i Højbrostræde, Kjøbmagergade og 
Nørregade maatte i Fremtiden ingen Huse bygges til Gaden 
uden af Grundmur og i det mindste 2 Loft høje, men i 
store Færgestræde, Frederiksborggade til Nørreport og Raad- 
husstræde forbi Vandkunsten skulde Husene have grundmurede 
Gavle lige til det øverste og være af Grundmur paa alle 4 
Sider i det mindste til Overgangsfoden. De, der for Øje- 
blikket byggede Huse af førstnævnte Slags over hele Grunden 
til Gaden eller mindst af 34 Alens Længde, fik Udsættelse 
til Udgangen af 1686 og for de andre Huses Vedkommende 
ti Udgangen af 1685. Andre, som vilde bygge Huse paa 
2 Loft af Bindingsværk over hele Grundens Bredde, maatte 
have Udsættelse til Udgangen af 1684, men de, som kun 
vilde bygge Bindingsværks Huse paa 1 Loft, skulde gøre det 
inden Udgangen af 1683. Enhver, der ejede nogen ubebyg- 
get Plads, skulde inden Aarets Udgang tilkendegive Magi- 
straten, hvad Slags Bygning han vilde sætte derpaa, og skulde 
stile Sikkerhed for, at han fuldførte denne inden den omtalte 
Tid; skede dette ikke, skulde den, som vilde antage Pladsen 
og bygge inden den fastsatte Tid, have de deponerede Penge 
eller de Materialier, der laa paa Pladsen, tilligemed denne 
selv uden Vederlag. Dog kunde de, der ikke kunde undvære 
Pladsen til Gaden til Gaardsrum eller Have, have Lov til 
at lade den forblive ubebygget, naar den blev forsynet med 
Brandmur, medens Plankeværk ikke var tilladt. 

De Trapper, som stod udenfor Husene paa Gaden, 
maatte fremdeles tillades, naar de ikke gik mere end 5 
Kvarter ud fra Huset, da mange Huse var saaledes byggede, 
at man ellers ikke uden stor Umage kunde komme i dem, 
men i intet nyt Hus maatte Trappen gaa længer end 2!/, 
Kvarter ud. 

Ogsaa med Hensyn til Boder og Skur gjorde Forord- 
aingen stor Forandring. Kommissionen for Gaderne indstiller 
saaledes 4. Dec. 1680: ,Det er noksom enhver vitterligt og 


daglig erfares og klages paa den store Ulempe, som følger 
6 

af disse Boder og Skur, saa baade E. K. M. selv og alt det 
kgl. Hus deraf inkommoderes, naar de frem og tilbage pas- 
serer, saa vel som ogsaa fremmede Herrer og Ministri samt 
andre kgl. Maj.'s høje Ministri og Tjenere der længe nu op- 
holdes, førend de kan fremkomme til at forrette adskillige 
kgl. Ms Tjenester. De, som har slige Boder og Skur ud 
paa Gaderne, er og ikke dermed fornøjede, men endogsaa 
lader Vinduesskrederne af samme Boder lægge ud paa Ga- 
den med adskillige Varer, som de har fal, hvoraf og ofte 
kommer skadelige Klammerier og Ulykke, idet dem for den 
store Traug (2: Trængsel) af Vogne køres for nær". Kom- 
missionen mener i saa Henseende at være i sin Ret: ,,Det 
er ufejlbar, at alt hvis som bygges ud paa Gaderne, det byg- 
ges ikke paa Husenes Ejendoms Grund, men paa Byens" 1), 

Om disse Udbygninger siger altsaa nævnte Forordning 
af 27. Feb. 1683, at alle Skur og Stakitter udenfor Husene, 
der ogsaa var hel brandfarlige, skulde afskaffes overalt und- 
tagen ved Stranden mellem Vejerhuset og Holmens Bro, 
hvor Fortovene var brede. Ogsaa Karnapper og Udvinduer, 
der vanhældede Husenes Sirlighed og var Naboerne til Præ- 
judice, blev forbudte ved ny Huse, ligesaa lidt som det 
øverste Loft herefter maatte bygges ud over det nederste. 
Magistraten tilligemed O. Rømer og Stadsbygmesteren skulde 
tage Syn over de smaa Stræder og Gange, hvor Vogne ikke 
kunde komme igennem og som var farlige baade i Henseende 
til Ildebrand og smitsomme Sygdomme, da de var fulde af 
Urenlighed, og de skulde stille Forslag om enten at tillukke 
og afskaffe dem eller udvide dem saaledes, at der magelig 
kunde køre Vogne til enhvers Dør. Men hvis dette ikke 
kunde lade sig gøre, skulde de sætte Maal, hvor langt 
Husene skulde flyttes ind, naar noget af dem skulde ombyg- 
ges. De, der havde Huse under Bygning, fik dog Tilladelse 
til at blive ved deres oprindelige Plan, naar Husene kunde 


1) Indlæg til Frdn. 4. Jan. 1681. 

faldføres samme Aar!). 17. Juni 1684 gav Kongen dem, 
der byggede Huse af Bindingsværk i de Gader, hvor det var 
tilladt at opføre saadanne, visse Aars Frihed for Grundskat 
og Indkvartering, nemlig for Huse paa 24 Alens Facade og 
derover 6 Aars, for 12—24 Alen 4 Aars og under 12 Alen 
3 Aars Frihed, naar der ingen Bygning havde været i For- 
vejen. Husene skulde dog være 2 Loft høje og af godt, 
fast Tømmer. 

11. April 1685 udstædtes særlige Privilegier for Frem- 
mede, der vilde nedsætte sig i Staden; heri hedder det, at 
Kongen havde erfaret, at Forordningen af 1683 om Bygnin- 
ger ikke endnu var tilbørlig efterkommet af alle, hvorved de 
øde Pladser altsaa skulde være hjemfaldne til Kongen, men han 
gav dog Ejerne endnu 4 Aars Udsættelse. Alle, som havde 
antaget øde Pladser og derpaa havde opført eller vilde opføre 
grundmurede Huse paa 3 Loft ud til Gaden, skulde have 10 
Aars Fritagelse for al Grundskat og Indkvartering, og de, der 
byggede paa 2 Loft, Frihed i 8 Aar fra den Tid at regne, 
da Huset kunde bebos. De, der vilde bygge af Tømmerværk 
med Mur mellem Stolperne, 3 Loft høje og med Kælder, 
skulde nyde Skattefrihed i 8 Aar, men for Huse paa 2 og 
I Loft henholdsvis i 6 og 3 Aar. Lod nogen et gammelt 
Hus nedrive og et nyt opføre, fik han Frihed i 3 Aar. For 
end ydermere at fremme Lysten til at bygge, fik enhver ny 
Bygning af Bindingsværk eller Grundmur, der blev bygget 
af fremmede, Frihed for Grundskat og Indkvartering i 10 og 
20 Aar. Privilegierne for dem, der byggede paa Frederiks- 
holm, er foran omtalte2?). 

Det var altsaa Meningen med disse Paabud at frem- 
kalde Opførelsen af Huse paa 2 til 3 Etager, helst af Grund- 
mar, og Bebyggelse af alle aabne Pladser til Gaderne. 
Hvad det sidste angaar, blev nævnte Paabud vel nok for største 
Delen efterlevede, medens Ombygning jo alene kunde ske, 





1) K. D. VII, 34—86, 48. ?) K. D. VII, 75, 108. 

naar de ældre Huse skulde nedrives, saa det vilde vare en 
lang Aarrække, inden den gamle By kunde skifte Udseende. 
Derimod blev der følgelig bygget meget i de ny Kvarterer, 
ny Kjøbenhavn østen for Gotersgade, paa Frederiksholm, 
omkring Kvæsthuset og nogle Sider af Kongens Nytorv og 
hvad der ellers kom til af ny Gader. 

Man kunde undertiden se Gaderne afspærrede med Jærn- 
lænker, naar nogen fornem Person var syg. Disse Jærn- 
lænker tilhørte Byen. Saaledes findes i Regnskaberne: ,31. 
Maj 1675 betalt for en af Stadens større Jærnkæder at ud- 
føre til Feltherrens, hvor den blev brugt til at bespænde 
Gaden med i hans Svaghed". ,8. Marts 1676 hængt tvende 
Jærnkæder tværs over Gaden ved Johan Sylings Hjørne (Skin- 
dergade Nr. 31—41), hvor Mag. Jakob Fos Rektor laa syg". 

Konsumtionen gav Anledning til Udhænguing af Skilte. 
30. Nov. 1688 anmodede Rentekammeret Politimesteren om 
at være Mons. Ditlev Fasche, der havde forpagtet Konsum- 
tionen, behjælpelig og i dette Øjemed tilholde de Borgere, 
der handlede ,med alle Slags udtappende Varer", til at ud- 
hænge de Skilte og Tegn, hvorom Kousumtionsforordningen 
videre formeldte. Husene havde jo nok tidligere haft særlige 
Tegn, hvorved de kunde skilles fra Nabohusene, men Ud- 
hængsskilte, med Angivelse af, hvad der forhandledes i ved- 
kommende Hus, kendtes næppe tilforn.  Efterhaanden har 
saa Haandværkerne fulgt denne Skik'!). 

Husene vare smaa og uanselige, mange paa 1 Etage, 
men de fleste havde dog sikkert 2, faa havde flere. 
At Facaden til Gaden optog hele Grundens Bredde, var 
førend Forordningen af 1683 næppe Tilfældet overalt, selv i 


1) Den Talemaade, at sætte Kronen paa noget, i Betydningen 
bringe til Fuldendelse, hidrører vistnok ogsaa fra Konsum- 
tionen. 1688 klagede en Møller over en Overvisiterer, der 
havde frataget ham en Sæk Korn, der tilhørte Mølleren selv, 
»hvilken han straks førte sig til Nytte og satte Kronen der- 
paa", nemlig paatrykte Tegnet med en Krone i. 

den gamle By, men mange, selv smaa Ejendomme, havde 
Side- og Bagbygninger. Af Skifterne fra 1681, der er et 
passende Aar midt i Perioden og forud for den kgl. Forord- 
ning om den forbedrede Bygningsmaade, vil vi her meddele, 
hvad der er fundet om Huses Bygningsmaade. Af Huse 
paa I Etage har vi her 9 i Kattesund, Skidenstræde, S. 
Pederstræde, Kjøbmagergade, Vestervold, Peder Hvitfeldtstræde, 
Vognmagergade, Regnfanggade og Nellikegade i Nyboder, 
nemlig: 

En Savskærers Hus i Kattesund paa 7 Fag, hvori en 
Stue og et Sengekammer, begge med Panel og Hylder om 
Væggene, i Stuen en Jærnbilægger!), i Gaarden et Hus paa 
6 Fag, hvori Køkken og et Kammer, desuden et Halvtags- 
Tværhus paa 7 Fag, hvori Brændevinspande, desuden Vogn- 
skur og et Fodetloft. 

En Skræders Hus i Skidenstræde paa 3 Fag, Stuen med 
gamle malede Paneler og Hylder om Væggen, Jærnbilægger, 
et lidet Kammer og et Køkken. Loftet med 2 Tagvinduer 
var afdelt i 2 Kamre. I Gaarden 3 Fag Halvtag, hvori en 
Stue med Spaanmaatter og en liden Vindovn. 

Et Hus i S. Pederstræde paa 4 Fag. Stuen med malede 
Drætter og et lidet Skab i Væggen, med en Jærnplade i 
Skorstenen og en liden Jærnbilægger, Loftet afdelt i 2 
Kamre. I Gaarden en Jordkælder med Bræder over og 2 
smaa Fjæleskur. 

Et Hus i Kjøbmagergade paa 4 Fag med et Tværhus i 
Gaarden. I den forreste Stue et gammelt Panel, en Jærnovn, 
et fast Skab, i Mellemstuen en lille Jærnovn, i Kamret i 
Tværhuset en Jærnovn. Hertil hørte Have. 

En Brolæggers Hus ved Vestervold 3 Fag, i Stuen et 
Stykke Væg med Panel og et Stykke med Spaanmaatter, 


1) Beskrivelse af Kakkelovne medtages i Alm. ikke i det føl- 
gende; de havde oftest 2 til flere Skruer og næsten altid 
Messingknapper, undertiden Træfod. Gulvet har Bræder, 
hvor ikke andet nævnes. 


86 Beskrivelser af Huse. 


1 Jærnbilægger, et lidet Sengekammer med Hylder omkring 
Væggen, i Køkkenet aaben Skorsten. 

En Murmesters Hus i Peder Hvitfeldtstræde paa 4 Fag, 
i Stuen rødt Panel, Hylder om Væggen, en liden Jærnbilæg- 
ger, et lidet Kammers, Ildsted i Forstuen. I Gaarden 4 Fag 
Halvtag med Kælder, i Stuen en Jærnbilægger, hvorved et 
lidet Ildsted. 

En Kandestøbers Hus i Vognmagergade paa 4 Fag, i Stuen 
Panel om Væggene og under Loftet, Jærnbilægger med Pot- 
ter og 2 smaa Messing Piller under Potterne, i Gaarden et 
Halvtag Hus paa 4 Fag, i Stuen en Jærnbilægger, desuden 
bag i Gaarden en gammel Bygning med Halvtag paa 4 Fag. 

En Murmesters Hus i Regnfauggade paa 6 Fag med 
Kvist. Stuen med malede Drætter og Brædder samt Hylder 
om Væggen, Jærnbilægger, et lidet Kammer med Bræder 
om Væggen og en liden Jærnbilægger, desuden et Køkken 
og 2 smaa Kamre. Loftet var afdelt med Bræder. I Gaar- 
den 4 Fag Halvtag, forneden aalent, med et Kammer og et 
Ildsted over, endnu 4 Fag Halvtag med en Stue og et 
Køkken. 

En Pottemagers Hus i Nellikegade i Nyboder; 8 Fag 
med Kvist over 1 Fag og med Kælder. I Stuen og i Senge- 
kamret malet Panel, Hylder og malede Drætter, Jærnbilæg- 
ger, et Køkken med Hylder og Vaskersten og et lidet 
Spisekammer. Ovenover en afdelt Sal, hvorpaa et Potte- 
magerværksted med Jærnovn, derover Lerloft lagt med Læg- 
ter. I Gaarden 7 Fag Halvtag paa 2 Loft, forneden et 
Brændehus med en Brændeovn og en indmuret Brændevins- 
pande, og ovenover et aabent Kammer. Endnu 8 Fag 
Tværhus, hvori Stald, Lade og Foderloft. 

Disse var Selvejendomshuse, medens der rundt om i 
Byen fandtes en Mængde smaa Lejevaaninger, der var op- 
førte paa større Ejendommes Grund. Disse bestod sædvanlig 
af 2 Værelser og et Køkken, men havde den Fordel fremfor 
vor Tids Smaalejligheder, at Loftet ogsaa tilhørte Lejeren. 

Flere af de foran og i det følgende nævnte Ejendommes 
Lejligheder i Gaardene var sikkert Lejehuse, og der var det 
samme Tilfældet; lejede man alene et Værelse i et Hua, fik 
man alt, hvad der var ovenover, i Købet, baade Sal og Loft, 
hvis Huset var paa 2 Etager. ' 

Af Huse paa 2 Etager beskrives her følgende: 

En Malers Hus i Helligkorssetræde paa 3 Fag, Stuen med 
gamle blaa malede Lærredsdrætter og Hylder om Væggene, 
en liden Jærnbilægger, et lidet Køkken; ovenover en liden 
Sal, afdelt med Bræder i 2 Kamre, det ene med nogle 
Spaanmaatter om Væggene og aaben Skorsten. I Gaarden 3 
Fag Halvtag paa 1 Loft med Skorsten, deri Smedeværksted. 

Et Hus i Teglgaardsstræde paa 3 Fag med en Trægavl, 
der tilforn har været Kvist, Stuen med enkelt Fyrrepanel, 
Hylder og et lidet Vraaskab, en liden Jærnbilægger, et 
lidet Køkken; ovenover en liden Sal, afdelt med Bræder. 
I Gaarden et lidet Fjæleskur til Kostald og et Brædehus 
med indmuret Brændevinspande, en Svaletønde og 2 Kar. 

En Kammagers Hus paa Vestergade, nu en Del af 
Gådenr. 25, der er dannet af 3 mindre Steder, paa 3 Fag 
med Kælder. Stuen med malet Panel under Loftet og paa 
Væggene, 9 malede løse Stykker, som er indrettede efter 
Stuen, en Jærnvindovn med Potter. Ovenover et Kammer 
af Bræder. I Gaarden et Fjælehus paa 2 Loft, Halvtag, 
hvori en Stue med Panel og Hylder om Væggene, dønneket 
(gibset) under Loftet, Gulvet Bræder, Jærnbilægger med 
Potter, næst derved Køkken med Skorsten og Hylder, oven- 
over et Kammers; denne Bygning gammel og forfalden. 
Endnu i Gaarden en liden Lude (et Halvtagshus ved Enden 
af et andet) paa 2 Fag til et Spisekammer. Et Tværhus 
paa 2 Loft udi en ,Smie" strækker sig til Mikkel Bryggers- 
gade, forneden Bryggers, foroven Bødkerværksted. 

En Bødkers Hus i Pilestræde paa 4 Fag, grundmuret 
til Vinduerne i Stuen, med Kælder, hvori en Stue med 
Jærnbilægger, et Kammers og Ildsted, ovenover en Stue, 

malet under Loftet, med malede Drætter, Jærnbilægger, der- 
ved et Kammers og et Køkken med Hylder; Salen delt i 3 
Kamre. Dette var et nyt Hus. I Gaarden 4 Fag Halvtag 
paa 2 Loft, forneden en liden Stue og Køkken, foroven et 
Kammers. 

En Snedkers Hus i Studiestræde paa 4 Fag med Kvist, 
betegnes som gammelt. I Stuen 2 Stykker Panel og Hyl- 
der, et lidet Kammers, hvorved et Ildsted, ovenover en Sai 
afdelt med Bræder. Huset havde forinden klinede Vægge. 
Et Tværhus paa 4 Fag med Kælder; i Staen en lille Jærn- 
bilægger, næst derved et Ildsted, ovenover et Snedkerværk- 
sted med aaben Skorsten; hele dette Tværhus var nyt; endnu 
i Gaarden 4 Fag gammelt Sidehus, i Stuen en liden Bilægger, 
herved et lidet Kammer, ovenover Oplag af Tømmer og 
Bræder; i Gaarden en liden Svale, beklædt med Bræder. 

Et Hus i Henrik Fyrens Gang, Plankeværk med lidt 
Gaardsrum til Gaden. Huset paa 4 Fag og med Kvist over 
de 2 Fag, Stuen afdelt med Bræder, dog med Panel og 
Hylder om Væggene, en Jærnbilægger; i Forstuen et lidet 
Ildsted eller aaben Skorsten, Loftet afdelt med Bræder. 

En Bundtmagers Hus paa Hjørnet af Amagertorv, nu 
noget af Hjørnehuset til Niels Hemmingsensgade paa 4 Fag til 
Gaden, Gavl paa 3 Fag. Under Huset en Krambod med 
Reoler omkring Væggene. Stuen belagt med Fliser, Jærn- 
vindovn, et lidet Kontor med Bræder i samme Stue, Væggene 
beklædte med malet Lærred og malet under Loftet. En 
Vindeltrappe gaar op til Salen, der har malede Vægge og 
et lidet Kammers med et Skab i Væggen. I Gaarden et 
Halvtags Hus med en liden Kælder. I dette et Sengekammer 
næst hos Stuen, med malede Vægge og Jærnvindovn; oven- 
over 2 afdelte Kamre med Jærnvindovne. Endnu et Halvtags 
Hus næst hos Sengekamret paa 1 Loft, hvori Køkken med 
aaben Skorsten og nogle Huller omkring Væggen, derved en 
Stue med Kakkelovn af Jærnplader, Spaanmaatter omkring 
Væggene, Halvdelen af Taget Bræder, Halvdelen Tagsten. 

Bagved en liden Lysthave. I dette Hus var der altsaa en 
ret rummelig Lejlighed med Adgang fra Gadehuset til 
Sidehuset. 

En Skippers Hus i Grønnegade paa 4 Fag med Kvist 
over 2 Fag, ny Bygning, dog klejnt og slet Værk. Stuen 
til Gaden med malede Bræder om Væggene, Jærnbilægger 
med Træfod, derhos et lidet Sengekammer og et Køkken; 
under Sengekamrct Jordkælder fuld af Vand. En Sal med 
en liden Jærnovn, næsthos et lidet Kammer. 

En Slagters Hus i Skindergade paa 5 Fag med Portrum 
og Kælder. Stuen med malet Panel og Hylder om Væggene, 
et nagelfast Nøgleskab med 2 Laase, Jærnbilægger med Pot- 
ter, Køkken med Hylder og Spiseskab. Sal med rødmalet 
Panel og Hylder om Væggene og aaben Skorsten, næst hos et 
lidet Kammers. I Gaarden et Halvtags aabent Skur med 
Slagterværksted, desuden i Gaarden 5 Fag Halvtag, hvori 
Stald og Foderloft. 

Johan Løve Badstuemands Hus i Springgade paa 5 
Fag med Kvist paa 1 Fag og Kælder, hvori er afdelt en 
liden Stue. Stuen over Kælderen er beklædt med Egepanel 
med Billedsniderarbejde, et lidet Skab i Væggen med Billed- 
sniderarbejde, 16 Skilderier dønnekede under Loftet, Gulvet 
Bræder, Jærnbilægger og endnu 2 mindre Ovne.  Ovenover 
Sal med malede Drætter og et Stykke Panel under Vinduerne, 
aaben Skorsten, derhos et lidet Kammers med Kakkelovn 
af Potter. I Gaarden 3 Fag Halvtags Hus med Kælder, 
deri Sengekammer med Panel, Jærnbilægger, 2 Kamre afdelte 
med Bræder. Et Tværhus paa 1 Loft med Badstuen, be- 
kledt med Bræder, Jærnbilægger; dernæst en Bygning paa 6 
Fag, 2 Loft, med Panelværk, Brædegulv, Jærnbilægger, Køk- 
ken med aaben Skorsten, ovenover Sal med Panel; det var et 
Træhus, takt med Tagsten. I Gaarden en firkantet Plads 
til at saa noget i. Huset er nu Gadenumer 68 i Pilestræde. 

En Glarmesters Hus paa Vestergade, nu en Del af Gade- 
nmumer 10, 6 Fag med Kvist paa 3 Fag; Stuen afdelt med 

Panel, Hylder om Væggene og under Loftet, og malede 
Stykker i Stuen efter dens Bygning indrettet, Jærnbilægger, 
Kammeret næst hos med malet Panel og et Nøgleskab (Skab 
til at lukke med Nøgle) i Væggen. En Trappe fører op 
til Salen, der er 8nedkerværksted med aaben Skorsten og en 
liden Jærn-Vindovn. I Gaarden 6 Fag Heltag paa 1 Loft, 
hvori et Kammers, Køkken og Spisekammer og en liden ind- 
muret Bryggerkedel, hvorover aabent Loft. 

Et Hus i Gotersgade paa 6 Fag havde Bilægger og en 
indelukket Seng, Vraaskab med Panelværk om Væggene, 
under Huset en Kælder og Stentrappe til Døren. Paa Salen 
en Kakkelovn. Næst hos en Lejevaaning paa 9 Fag paa 2 
Loft og 3 Fag til Møntergade paa 1 Loft, endnu en Leje- 
vaaning til Møntergade paa 1 Loft og 3 Fag. 

En Vævers Hus i Studiestræde paa 7 Fag, Stuen med 
Jærnbilægger, næst hos et Køkken, Salen delt med Bræder 
i 3 Kamre. 3 Fag Sidehus, hvorunder Kælder med aaben 
Skorsten; i Stuen en Jærnbilægger paa muret Fod; endnu i 
Gaarden 12 Fag Heltag paa 1 Loft, afdelt i 3 Vaaninger, 
de 2 med Potteovne, den tredie med Jærnbilægger. 

En Købmands Hus paa Østergade, nu Gadenumer 57, 
paa 7 Fag, Hjørnehus (til nuv. 8. Jørgensgade), med Kvist 
paa 2 Fag. Under Huset 2 Kramboder med en Stentrappe 
op til Huset samt Skur udenfor. To Stuer, den ene med 
gult Panel og Hylder om Væggene, med Jærnbilægger, der- 
ved et lidet Sengekammer med et Skab i Væggen, som ven- 
der til Køkkenet, den anden Stue med noget Panel om 
Væggene og en liden Jærnbiiægger, et lidet Køkken og et 
lidet Bryggers med en liden Bryggerkedel. Ovenover en 
Sal delt i 4 Kamre, det første med malede Drætter, en 
aaben Skorsten og en Jærnovn, det andet med Spaanmaatter 
og aaben Skorsten, det tredie med trykte Drætter og en 
liden Jærn-Vindovn, det fjerde er et lidet Spisekammer. 

Nuv. Nr. 55 paa Kjøbmagergade og Nr. 4 i Peder 
Hvitfeldtstræde, tilhørende en Brygger, var til Kjøbmagergade 





Beskrivelser af Huse. 91 


lå Fag, grundmuret indtil det første Loft, med Kælder 
under hele Huset. Den store Stue havde slet (2: glat) Ege- 
panel og Fyrrepanel under Loftet, Jærnkakkelovn med Pot- 
ter; den lille Egepanel og Jærnvindovn. Salen afdelt i 4 
Kamre med Lukkelser og Laas for, det første med Spaan- 
maatter og Panel om Væggene, aaben Skorsten, det andet 
ligesaa, det tredie med malede Drætter og en liden Jærnovn, 
det fjerde var forseglet. I de 15 Fag var indbefattet en 
Lejevaaning paa 4 Fag med Halvtag, i Kælderen var Køkken 
og Spisekammer, i Stuen Panel, en Jærnovn og Jærnstænger 
i Vinduerne ligesom i Hovedbygningen. I Gaarden var en 
Sidebygning paa 6 Fag og 2 Loft, Tømmerbygning med 
Kælder; her var Køkken, hvori en Skorsten med Døre for, 
Hylder og et Køkkenskab, og et med Brædder afdelt Spise- 
kammer; derved en liden Stue med grønt Fyrrepanel paa 
Væggene og under Loftet, Jærnvindovn, ovenover et Kam- 
mers med Spaanmaatter paa Væggene og en liden Jærnvindovn. 
En anden Sidebygning paa 12 Fag og 2 Loft, det nederste 
grundmuret, nedenunder Fadekælder, i Stuen Bryggers, oven- 
over Kornloft. Bag i Gaarden var et Tværhus, en gammel 
Bygning paa 2 Loft, hvori en Hestemølle, Vognskur og 
Hestestald, Maltkammer og Foderloft. Paa den søndre Side 
i Gaarden et Halvtags Hus paa 9 Fag, hvori Vedhammer, og 
endnu et Halvtag-Hus paa 3 Fag og 2 Loft, hvori en Bryg- 
gerkedel. Til Peder Hvitfeldtstræde var 3 Vaaninger paa 1 
Loft og 14 Fag med 7 Fag Vinduer; i hver Vaaning en 
Stue, et lidet Sengekammer og et Køkken, et lidet Gaards- 
rum til hver; de havde Paneler og Hylder om Væggene. 

Af Huse paa 3 Etager nævnes: 

Nuv. Gadenumer 17 i Lille Kongensgade, 4 Fag til 
Gaden, Grundmur forneden, Tavlværk foroven, Kælder. For 
Døren til Gaden var Træ-Stakitværk og Bislag med 4 Sten- 
trin til Indgangen. I Forstuen var et langt naglfast Slag- 
bord, Storstuen med gammelt Egepanel og Hylder om Væg- 
gene, Jærnbilægger med Potter, der var dønneket under 

Loftet, og omkring Kakkelovnen var malede hollandske Sten. 
Gulvet her og i Forstuen lagt med Fliser. Herved et lidet 
Kammers med malede Drætter og Hylder omkring Væggen, 
Jærnvindovn, Gulvet Astrag. Mellem de 2 Stuer vår en 
saben Skorsten som et lidet Ildsted.  Ovenover 2 Kamre, 
afdelte med Brædder, og paa det øverste Loft var Vinde og 
Tagl med Krog. I Gaarden et Hus paa 4 Fag og 2 Loft 
med Kælder under. Her var en Stue med Panel, Bilægger 
og Skab i Væggen, og et Køkken; ovenover et Kammers med 
4 Stykker Panel; paa Loftet var en rund Vinde. I Gaarden 
var en Trappe og en Svale, som gik op til begge Huse. 

En Parykmagers Hus paa Østergade paa 5 Fag var 
grundmuret forneden med Kælder under, hvori en Brygger- 
kedel. Stuen havde Panel og Hylder og et Nøgleskab i 
Væggen, Jærnvindovn, var dønneket under Loftet med et 
Skilderi midt i, Brædegulv; derved et lidet Sengekammer 
med malede Drætter om Væggen og en liden Jærnbilægger. 
Salen var ved Brædder delt i 2 Rum, i det ene aaben Skor- 
sten og Jærnvindovn. OQvenover en Sal, der var delt i 2 med 
Brædder. Paa Loftet var Tagl med Vinde. I Gaarden var 
et Halvtags Hus paa 3 Fag og 1 Loft med Køkken og et 
lidet Kammer; ovenover var Kølle. 

Nuv. Gadenumer 3 i Fortunstræde, der dengang kaldtes 
Nikolaj Kirkestræde, tilhørte en Vinhandler og var 5 Fag 
til Gaden. Forstuen var paa 2 Fag og heri et lidet Kam- 
mers med gult Panel og Vindeltrappe til de øverste Værelser. 
Stuen var 3 Fag til Gaden, deri en Jærnkakkelovn og et 
indmuret Skab, rødt Panel. Salen derover paa 5 Fag, Gul- 
vet Åstrag, paa Væggene gamle tykke Drætter, Jærnkakkelovn. 
Ovenover Salen 2 Kammerser afdelte med Bræder. I Gaar- 
den et Hus paa 2 Loft og 7 Fag, deri en Stue paa 4 Fag, 
med en udhuggen Skorsten, Jærnkakkelovn, Gulvet Fliser, 
Væggene dels Panel, dels Drætter; en Stue paa 3 Fag med 
Jærn-Kakkelovn, omdraget med malede Drætter, Gulvet 
Fyrredæller; under dette Hus Kælder; paa Salen 2 Kammerser 

afdelte ved Brædder, Gulvet Astrag, Væggene omdragede 
med Drætter, 2 Jærnkakkelovne; derved det lidet Kontor og 
Forstue, Kontoret med malet Panel; det er over et lidet 
Kammers, der fra først af var indrettet til en Svale, var 3 Fag 
langs i Gaarden og 1 Fag i Bredden. Tværs i Gaarden et 
Hus paa 4 Fag og 2 Loft, i Stuen Køkken og Spisekammer, 
Gulvet Fliser, derover et Kammers paa 3 Fag med Drætter 
og Panelværk, Jærnkakkelovn, Gulvet Astrag. I et Hus paa 
2 Loft og 6 Fag var Bryggers og Stald og ovenover en Sal 
med Jærnkakkelovn, Gulvet Fyrrebræder, Væggene malede 
Drætter. 

Kræmmer Johan Bøfkes Gaard i Højbrostræde var grund- 
muret og havde 12 Fag til Gaden. I Stuen en Krambod 
med Hylder paa den søndre Side af Forstuen, paa den nordre 
Side 2 Stuer, den ene med stribet Kammerhængsel, dønneket 
under Loftet, Flisegulv, Jærnvindovn, den anden med Panel 
om Væggene med Skab i, dønneket under Loftet, Bræde- 
gulv, Jærnvindovn. Derunder en hvælvet Kælder. Ved 
samme Skur er i Gaarden en ottekantet Rundel, hvori en 
Vindeltrappe fra Grunden til de øverste Værelser. Salen er 
delt i 3 Kamre med Kakkelovne og Dræt paa Væggene. 
Herover en Sal med en slet aaben Skorsten. Ud til Færge- 
stræde laa en grundmuret Bygning paa 12 Fag og 3 Loft høj 
med Kælder under; den ene Stue med ,,Gulvpæl" (Guldpel) 
om Væggene, dønneket og skildret under Loftet, Gulvet sorte 
"og hvide Fliser, Jærnvindovn og en udhuggen Skorsten med 
malede hollandske Sten paa Væggene; den anden Stue med 
malede Drætter paa Væggene, dønneket under Loftet, Gulvet 
Fliser, Jærnvindovn; den tredie Stue med slet (glat) Fyrre- 
panel, dønneket under Loftet, Gulvet Bræder, Jærn-Vindovn. 
Salen afdelt med Skillerum, hvori en aaben Skorsten.  Her- 
over en Sal. I Gaarden et Halvtags Hus med Kælder, deri 
Køkken, et afdelt Spisekammer og en Forstue, ovenover 2 
Kamre, dønnekede under Loftet og paa hvert en aaben Skor- 

sten, derover igen et Kammers. Opgangen ved de 2 Sider 
var dobbelte Svaler. 

Disse Beskrivelser kan være tilstrækkelige til i Alminde- 
lighed at give et Indtryk af Husenes Indretning og Udseende. 

Som en Følge af de nævnte Skattelettelser blev der 
sikkert bygget ikke lidet, men det er ikke let at oplyse 
fuldt ud, hvad Forordningen virkede. Kongen gav ogsas 
særlige Begunstigelser for enkelte større Ejendomme. Den 
bekendte Admiral Niels Juel fik 1683 Skattefrihed paa 10 
Aar og 1686 paa 20 Aar for sin grundmurede Gaard paa 
Kongetorvet, det nuv. Thottske Palais, og sidstnævnte Aar 
fik Oberst Samuel Kristof von Plessen samme Privilegium 
for sin nybyggede Gaard i Norgesgade og hele Grunden, der 
gik ud til Store Kongensgade; dette var senere det Gylden- 
steenske Hotel, og en Del af det er nu Hotel Phoenix. 1687 
fik Rigsadmiral Henrik Bjelke 14 Aars Frihed for sin Gaard 
paa Kongetorvet, som han vilde lade indrette og forandre 
med videre og sirligere Bygninger!); dette er nu Hotel 
du Nord. 

Toldbetjent Jens Sørensen Brock fik 1688 10 Aars Fri- 
hed for Opførelse af et Bindingsværks Hus paa 2 Loft ud til 
Kvæsthusgade og Bygning ud til Store Strandstræde, nu Nr. 
16 og 18 i Lille Strandstræde. Assessor Henrik Ehm fik samme 
Frihed 1689 for Bebyggelse og Opfylding af den moradsige 
Grund nuv. Kvæsthusgade Nr. 4 og Nyhavn Nr. 59—692). 
1690 fik Peder Lange 10 Aars Frihed for sin grundinnrede 
Bygning (nu Kvæsthusgade Nr. 5), og i Henseende til Plad- 
sens Belejlighed og Sirat for Havnen saa og til den Omkost- 
ning, han paa Opfyldelse paa sligt et moradsigt og sumpigt 
Sted allerede havde anvendt?). 

Omkring ved Frederiksholms Kanal fik Kongens Kælder- 
mester Wigant Michelbecker 1687 20 Aars Frihed for en 


1) K. D. VII, 52, 151, 153, 177. ”) K. D. VII, 241, 261. ?) x. 
D. VII, 331. 

Gaard med tilliggende Huse og Vaaninger, som han havde 
ladet opbygge, ,Staden til god og mærkelig Sirat"; det er 
nu en Del af Prinsens Palais, og for den anden Del af 
Palaiset fik Dr. Henrik Møinichen 1688 14 Aars Frihed. 
Samme Aar fik Toldforvalter Lavrids Eskildsen 10 Aars 
Frihed i Henseende til den store Bekostning, han havde 
anvendt paa nuv. Nr. 16 og 18 ved Frederiksholms Kanal, 
der var Staden til god og mærkelig Sirat. Nr. 20 i samme 
Gade, hvortil hørte Nr. 4—6 i Ny Kongensgade, opbyggedes 
af Johan Jurgen, der 1683 fik 3 Aars Skattefrihed for sin 
ny opbyggede grundmurede Gaard, der betegnes som bygget 
paa Hjørnet af Slottets Gade (der altsaa da var Benævnelse 
for Ny Kongensgade).  Slotsfoged Johan Jægers Enke fik 
1688 8 Aars Frihed for sit 2 Loft høje Hus paa Frederiks- 
holm, der var bygget af Grundmur indtil Salen. Grunden 
indbefattede Ny Vestergade Nr. 1—5. 

Paa Kjøbmagergade Nr. 46 fik 1686 Johannes Bache 6 
Aars Frihed for et grundmuret Hus paa 2 Stokværk, og paa 
Nr. 44 fik Brygger Jens Nielsen Hald 1687 10 Aars Frihed. 
Østergade Nr. 48, Hjørnet af Pilestræde, opbyggedes 2 Loft 
højt af Grundmur af Bøssemager Morten Nielsen Kjerulf, der 
1686 fik 3 Aars Frihed, og 1696 og 1697 fik Jakob de 
Sarcis 5 Aars Frihed paa sin Gaard paa Østergade. Hans 
Rasmussen Essenbæk fik 1686 3 Aars Frihed for sin Gaard i 
Lille Kongensgade paa Hjørnet til S. Nikolaj Kirkeport (nu 
Nr. 36 paa Hjørnet af Halmstræde), der var 3 Loft højt, 
med 3 Alen Grundmur under, uagtet det var bygget førend 
den kgl. Forordning om Bygninger udkom?). 

Assessor Hans Nielsen fik 1687 6 Aars Frihed for Nr. 
22 i Kompagnistræde, der var paa 3 Loft, 32 Alen langt og 
12 Alen vidt, og Nr. 20 i samme Gade blev efter en Ilde- 
brand 1680 opbygget af Brygger Jens Nielsen Hald, der fik 


1) K. D. VII, 43, 181, 228, 237, 231. ?”) K. D. VII, 130, 137, 
143, 178, 488. 

10 Aars Frihed. 1691 bevilgedes 6 Aars Frihed til Hans 
Jørgensen Ogelby, der med stor Bekostning havde opbygget 
sin Gaard i Snaregade (nuv. Assistenshus). 1687 fik Assessor 
Johan Sechman de Privilegier, som Forordningen af 11. April 
1685 hjemlede dem, der opsatte Huse paa øde Pladser, 
overførte paa sin Gaard i S. Gertrudstræde (nu hele Kul: 
torvet mellem Pustervig og det nuværende S. Gertrudstræde) 
og de tilhørende Vaaninger ud til Pustervig og Tornebuske- 
gade (nu Aabenraa), der for en Del var ganske ny og for 
en Del reparerede og saa godt som ny. Holmens Kanal 
Nr. 16 var 1682 opbygget af Grundmur af afdøde Sogue- 
præst til Holmens Kirke Jens Hansen, hvorpaa Enken 1688 
fik 10 Aars Frihed!). 


Paa Slotsholmen fik Adam Levin Knuth 1688 10 Aars | 


Frihed for sin grundmurede Gaard, som han for nogle Aar 
siden havde ladet opbygge paa en øde Plads. Paa Kristians- 


havn fik Nikolaj Jansen Arf 20 Aars Frihed for de Pakhuse, 
han havde ladet opbygge paa 2 øde Pladser, hvor der før 


var Morads, den ene bag ved hans Hus mod Kanalen og 


den anden mod Dybet. De var opførte paa den ham til 


hørende store Grund mellem Vildersgade, Overgade, St. Anne 
gade og Baadsmandsstræde. 


Ogsaa inden Forordningen udkom, var der givet Fri- | 


heder for enkelte Gaarde, saaledes 1671 for Charlottenborg, 
1674 for det nuv. Folketheater paa Nørregade, der byggedes 
af Arv Mikkelsen Edelberg, 1675 for Amagertorv Nr. 8, der 
opførtes af Bartold Henrik Bischop. 

Af Grundtaxten for 1689 ses det, at paa den Tid for 
uden de nævnte følgende Bygninger nød Frihed som nyop- 
førte: Halmtorvet Nr. 75, Kattesund Nr. 14, Stormgade Nr. 
2—8 og Frederiksholms Kanal Nr. 6, der var bebygget mod 
Stormgade, Ny Vestergade Nr. 4, Løngangsstræde Nr. 35, 


1) K, D. VII, 168, 172, 178, 215, 343. 7?) K. D. VII, 184, 233. | 


3) K. D. VI, 641, 656; VII, 85—86. 

Nybrogade Nr. 24, Kompagnistræde Nr. 18 og Knabrostræde 
Nr. 15, Kompagnistræde Nr. 32, Knabrostræde Nr. 13, 
Snaregade Nr. 8, Brolæggerstræde Nr. 9, Badstuestræde Nr. 
12, Gammelstrand Nr. 26, Østergade Nr. 25 og 50, Hol- 
mensgade Nr. 23, Slotsholmsgade Nr. 18, Kjøbmagergade 
Nr. 39, Pilestræde Nr. 51, Niels Hemmingsensgade Nr. 6, 
Nørregade Nr. 9 og Studiestræde Nr. 1, Gotersgade Nr. 103, 
paa Kristianshavn Brogade Nr. 3, Vildersgade Nr. 46. 


Endnu har vi tilbage af Skildringen af Byens ydre Ud- 
seende Gadernes Belysning ved Nattetid, i hvilken Hen- 
seende der ogsaa gjordes et stort Fremskridt i Kristian 
V's Tid. 

1679 indgav Johan Huusman et Forslag til de 32 Mænd 
om Indrettelse af Gadeløgter, hvilket derpaa 5. Dec. sendtes 
til Erklæring af Hr. Holger Vind, Sten Hondorph, Oberst 
Sten Andersen Bille, Peder Scavenius, Rasmus Bartholin, 
Thomas Walgesten, Lambert von Haven og Hans Jensen Stampe, 
med Paamindelse til dem om inden en Uge at indgive deres 
Betænkning. Sagen kom dog foreløbig ikke videre, end at 
den 2. Okt. næste Aar sendtes til Magistraten, der 14 Dage 
efter fik Befaling om at gøre en Prøve i Højbrostræde, paa 
Kjøbmagergade lige til Nørreport og om muligt langs Stran- 
den fra Hjørnet af Naboløs til Holmens Bro. Udgifterne 
dertil blev lagte paa Beboerne i de nævnte Gader under 
Straf af Exekution. 

De 32 Mænd var ikke velvillig stemte mod Forslaget. 
»Vi befinder vel nytteligt og gavnligt at være, dersom samme 
Lanterner her i Staden kunde indrettes, men saasom til deres 
Indrettelse og Underholdning en stor Summa Penge udkræves, 
som skulde komme Indbyggerne og Borgerskabet meget be- 


sværlig, helst udi denne Tid, da Folks Evne og Middel 
7 

ikkun er ganske slet og ringe formedelst store Skatter og 
Udgifter, tilmed udkræver den høje Fornødenhed store Pen- 
ges Middel udi andre Maader, som nødvendig behøves til 
Stadens mere Gavn og daglige Brug og Nytte". De nævner 
saaledes ,det meget brøstfældige og nu moxen ruinerede 
Vandværk udi Perfektion og god Skik at bringe" og ,Rens- 
ningen af Stadens større Kanal" og beregnede Udgifterne til 
6500 Rdl. om Åaret. 

21. Feb. 1681 beskikkedes Strange Helmer af Magi- 
straten som særlig anbefalet af de 32 Mænd til at indrette 
og betjene de ny Løgter, og 25. Juni udkom en kgl. For- 
ordning, der bestemte, at de skulde forfærdiges af Kobber 
og opsættes paa malede Stolper. Hvis nogen fordristede sig 
til at beskadige dem, skulde han straffes med Bremerholms 
Jærn i 3 Aar, og hvis han ikke vilde lade sig gribe, men 
gjorde Modstand og derved blev slaaet ihjel, skulde han 
ligge paa sine Gærninger. 

Selve Løgterne skulde betales af Husejerne, men deres 
Underholdning af Beboerne. For hver Løgte skulde betales 
aarlig 6 Rdl. 4 Mk., men til dem, der havde Tilsyn dermed, 
1 Rdl. af hver Løgte, hvilken disse selv skulde indkræve. 
Hvis de var forsømmelige i deres Forretninger, skulde Magi- 
straten tilbørlig lade dem straffe og, hvis de var trodsige og 
modvillige, straks afsætte dem og indsætte andre i deres 
Sted. Med Undtagelse af de lyse Nætter og naar der var 
Maaneskin, skulde Løgterne tændes hver Aften ved Solned- 
gang og først slukkes, naar Solen stod op, og de skulde 
holdes rene og klare. 1683 fik Politimesteren Overtilsyn 
hermed). 

Det var Øjemedet med denne Belysning ,at hindre og 
afværge den Røveri og Overlast, som slemme Mennesker til- 
forn ved Aften- og Nattetid plejede sammesteds at øve"?). 


1) K. D. VI, 715, 749, 750, 770, 788—84. VII, 60—61. 2?) Birche- 
rods Dagb. S. 208—09. 

20. Jan. 1686 beskikkede Magistraten Johan Huusman 
som Inspektør ved Løgterne, der næppe endnu alle var op- 
satte, ti det hedder i hans Bestalling, at naar Ejermanden 
(nemlig af Husene) har ladet Lanternerne opsætte, skal han 
(Huusman) aarlig i rette Tid lade dem anstikke, udslukke 
og renholde saavelsom Vægternes Brug dirigere. 

1687 beskikkede Kongen en Overdirektion for Brand- 
væsenet og dets Betjente samt for Lanternernes og Vægternes 
Beøolding, der skulde udarbejde en ny Ordonnans for disse 
Værker og navnlig indrette en Kasse til deres Fremme!). 

I et Andragende fra Magistraten 1688, hvori den klager 
over, at Kommunens Udgifter er større end Indtægterne, 
taler den om den store Udgift til Løgterne, af hvilken Af- 
gift en Del efter dens Mening burde tillægges Stadens 
Kasse, eftersom Løgterne ikke var til synderlig Nytte om 
Vinteren, da enhver, der færdedes paa Gaderne om Aftenen, 
dog maatte betjene sig af sin egen Løgte; det vilde være 
tilstrækkeligt, naar nogle enkelte Løgter holdtes vedlige. 

Man søgte nu at bevæge Johan Huusman til at ned- 
sætte sit Vederlag for de 523 Løgter, ban underholdt, men 
da han ikke kunde nøjes med mindre end 4 Rdl. for hver 
om Aaret, overtog Branddirektøren Herman Garding dem 
1689 for 3 Rdl. 2 Mk. hver, og Vægterne fik Tilhold om at 
vedblive med at tænde og holde dem vedlige. 

Der har formodenlig været pekuniære Vanskeligheder 
forbundne med Johan Huusmans Bestyrelse, ti senere gør 
Kræmmer Lorens Kreyer Fordring gældende paa Byens Kasse 
for 1700 Rdl. for en Levering 1688—89 af et Parti Tran til 
Lanternerne, for hvilken han skulde have haft Betaling i Løgte- 
skatten, men da Garding traadte til, fik han intet. 1691 fk 
han en Del af sin Fordring udbetalt af Grundskatten, men endnu 


1) K. D. VII, 126, 182, 184—85. Klavs Raschs Forpligtelse af 
9. Juli 1684 til at paatage sig Inspektionen med Løgterne og 
Vægterne findes i Raadstuearkivet. 

Aar 1700 havde han ikke kunnet faa den øvrige Sum ud- 
betalt. Løgteskatten var det iøvrigt ikke let at faa indbetalt, 
ti 1691, da Politimesteren havde faaet Direktionen over Løgte- 
væsenet, fik han kgl. Befaling til at hjælpe Huusman til at 
faa sine Restancer inddrevve. 

1703 besværede man sig over, at der flere Steder var 
Mangel paa (Gadeløgter, uagtet Skatten dertil krævedes af 
alle Huse!). 


1) K. D. VI, 230, 239, 263, 312, 863, 370, 426—29, 620, 699, 700. 





Anden Bog. 
Stadens Næringskilder. 


I. 


Privilegierne. Fri Rigsstad og fri Rigeus Stand. Frihed over 
adeligt Jordegods. Indkvarteringsafrihed. Skattefrihed. Stabelret, 
Bistrup Gods. 

De Privilegier, som Frederik III havde givet Borgerne 
ved Svenskernes Angreb 10. Avg. 1658 og siden stadfæstet 
24. Juni 1661, havde dels til Øjemed at hæve Borgernes 
Selvfølelse, dels at fremme Stadens materielle Velfærd, men 
Tidsomstændighederne medførte, at de store Løfter ikke blev 
indfriede og kun nogle enkelte Punkter af mindre Betydning 
blev førte ud til Virkelighed. 

Kjøbenhavn skulde være en fri Rigsstad og tillige 
annammes for en fri Rigens Stand, og Borgerne skulde have 
deres Stemme og Samtykke i alt, hvad der kunde delibereres 
Riget til Bedste. Dette var et stort Løfte 1658, da hele 
Magten var i Rigsraadets Hænder. Hvad Borgerne forstod 
herved, ses af et Andragende fra Oktober 1658 til Magi- 
straten, hvori de beder denne at udvirke hos Kongen, at der 
blev forordnet 32 Borgere, der tilligemed Magistraten kunde 
udvælge en god fornuftig Mand, som altid maatte have fri 


1082 Fri Rigens Stand. 


Adgang til Kongen og tilligemed Rigens Raad overveje, hvad 
der angik Kongen, Tronen og Landets Bedste. Tanken var 
altsaa, som man ogsaa maatte vente det af Privilegiets Ord- 
lyd, at den kjøbenhavnske Deputerede blev Medlem af Rigs- 
raadet. I Stadfæstelsen af 24. Marts 1659 udvidede Kongen 
endog Privilegiet til, at 4, nemlig 2 af de 32 Mænd Ud- 
valgte og 2 Medlemmer af Magistraten skulde have Adgang 
til Kongen og, naar det gjordes fornødent, deliberere sammen 
med Rigens Raad og Stænderne i hvad, der kunde anses 
fer gavnligt til Kongens, Rigets, Byens og det almindelige 
Bedste. 

Dette Privilegium kom ikke til Udførelse. 26. April 
1660 besværer Borgerskabet sig over, at det bliver holdt i 
Uvidenhed om Grunden til Forhalingen af Fredslutningen, og 
beder om, at dets Stemme og Samtykke i denne Sag maa 
blive indhentet efter Privilegiet. Men i et temmelig affejende 
Svar gør Kongen opmærksom paa, at der intet var forefaldet 
i Statssager, hvori den borgerlige Stands Stemme og Sam- 
tykke skulde høres, men Borgerskabet skulde ikke blive 
forbigaaet, naar der forefaldt noget, hvori dets Stemme og 
Samtykke burde fornemmes. 

Dette var den første Skuffelse. Efter Krigen kom Rigs- 
dagen, der var sammensat af Deputerede fra Adel, Borgerskab 
og Gejstlighed og hvor Kjøbenhavns Deputerede ikke mødte 
som særlig priviligerede, men sammen med de andre Køl- 
stæders Udsendinge. Efter den Statsforandring, hvori de 
kjøbenhavnske Medlemmer havde haft deres store Del, havde 
Rigsraadet tabt sin Betydning. Naar det derfor gentages i 
de ny Privilegier fra 1661, at Kjøbenhavn skulde være en 
fri Rigsstad og fri Rigens Stand, var dette kun skønne Ord, 
der ingen Betydning kunde have under det ny Enevælde. 
Det hed sig videre, at naar Kongen fandt for godt at sam- 
menkalde Stænderne, skulde Borgerne deliberere og give deres 
Stemme med de andre Stænder. Men Stænderne blev aldrig 
sammenkaldte, saa den ventede Indflydelse paa Statens 

almindelige Anliggender aldrig kunde gøres gældende. Til- 
bage blev kun de 32 Mænd, der tilligemed Magistraten 
skulde overveje Stadens og Menighedens Bedste saa vel som 
dens Indtægter og Udgifter, og den fri Adgang til Kongen 
for 2 Udvalgte tilligemed Præsidenten og en Borgmester 
blev det eneste, der var tilbage. Denne Tilladelse blev ogsaa 
i Tidernes Løb benyttet en sjelden Gang; det er bekendt, 
hvorledes den endnu bragtes i Anvendelse i Martsdagene 1848. 

Det Punkt i Privilegierne, at Indbyggerne, gejstlige og 
verdslige Standspersoner, maatte købe adeligt Jordegods og 
nyde baade dette og hvad de havde faaet i Betaling eller 
Pant af Kronens Gods for dem selv og deres Børn og Efter- 
kommere med samme Frihed, som Adelen havde paa sit Gods, 
havde en Del at sige paa den Tid, det blev givet, ti Adelen 
havde forskellige Herligheder, iblandt hvilke Skattefriheden 
ikke var den mindste, hvilken sidste Herlighed dog snart 
efter Krigen indskrænkedes til alene at gælde for Hoved- 
gaarde. Under Belejringen havde mange Borgere faaet 
Krongods i Pant og Udlæg, hvorved de altsaa sattes i 
Klasse med Adelsmænd, men Betydningen heraf tabte sig 
rigtignok for en Del ved, at Tilladelsen til at købe adeligt 
Jordegods ved Frdn. af 28. Juli 1682 ogsaa udstrakte sig 
til andre borgerlige, og ved at Herligheden ved at eje 
Jordegods i pekuniær Henseende var ringe i mange Aar efter 
1660. Det bliver ogsaa et Spørgsmaal, om det i Virkelig- 
heden var Regeringens Mening at give alle Indbyggere adelige 
Rettigheder, ti der siges udtrykkelig ,gejstlige og verdslige 
Standspersoner", om f. Ex. en Slagter, der blev Hoved- 
gaardsejer, derved ogsaa fik nævnte Rettigheder. 

Det er dog vistnok blevet anerkendt, at enhver, der 
havde Raad til at erhverve sig større Ejendomme, ogsaa 
blev anset for Standsperson. Da der 1752 blev Spørgsmaal, 
om en kjøbenhavnsk Haandværker, der var Kirkeejer, ogsaa 
kunde kalde Præst og Degn, kunne man ikke nægte ham 
denne Ret, fordi han var Borger i Kjøbenhavn, men derimod 

kunde den, der ejede adeligt Gods, ikke hævde sine adelige 
Rettigheder, fordi han paaberaabte sig, at hans Fader eller 
Farfader havde været Borger, uden for saa vidt disse havde 
erhvervet Godset, ti naar vedkommende ikke var Borger til- 
lige, kunde Begrebet Efterkommer ikke overføres paa ham, 
med andre Ord, Rettighederne var ikke arvelige udenfor 
Kjøbenhavn. Det kunde ske, at en Person, der ellers 
ikke var hjemmehørende i Kjøbenhavn, tog Borgerskab f. É. 
som Skipper, for derved at vinde adelig Frihed over sit 
Gods, men saadant blev ikke anset for lovlig Adkomst. Det 
var endog Tvivl underkastet, om de adelige Rettigheder ikke 
ophørte, naar Borgeren ophævede sin Handel og Næring i 
Kjøbenhavn og tog Ophold paa sit Gods. 

Ifølge Loven havde enhver Privilegeret, der ejede en 
Sædegaard med mindst 400 Tdr. Hartkorn Bøndergods, Fri- 
hed til at oprette dette til Stamhus uden særlig Bevilling. 
Dette var saaledes Tilfældet med The- og Porcellainshandler 
Chr. Hansen, der 1757 oprettede Stamhuset Lønborggaard, 
men der vilde vel næppe være blevet nægtet ham Tilladelse 
hertil, saa denne Forret var højst ubetydelig. 

Dette Punkt blev altsaa dog af nogen, om end ikke 
stor praktisk Betydning. Et andet Punkt, der havde en 
forførende Klang, lød, at ,alle udaf den private Stand, gejst- 
lige og verdslige (her tilføjes ikke Standspersoner, som ved 
Omtalen af Jordegodset) nu og deres Børn og Efterkommere 
efter dem, Borgere og Indvaanere her i Staden, skal nyde 
med Adelen lige Adgang til Offcia og Honores", men hertil 
blev føjet den Betingelse: ,naar de dem med deres Kapici- 
tet og Kvaliteter dertil kan gøres kapable og meriterede". 
Da Adelens Magt blev knækket ved Enevældets Indførelse, 
blev denne Udsigt fælles for alle Landets Borgere, og det 
var vel ikke mere indfødte Kjøbenhavnere end andre borger- 
lige, der høstede Gavn heraf. 


1) Stampes Erklæringer III, 104—11, 388—97. 

De nysnævnte 2 Punkter, hvorved Borgerne sattes i 
Klasse med Adelen, havde en ganske anden Betydning, da 
de blev forkyndte første Gang 10. Avg. 1658, end da de 
fik deres egentlige Stadfæstelse 24. Juni 1661, efterat den 
Regeringsforandring var gennemført, ved hvilken Adelen fak- 
tisk havde mistet sin Indflydelse. 

Det Punkt i Privilegierne, at Indbyggerne i Fredstid 
skulde være fri for al Indkvartering, idet Udgifterne til 
den nødvendige Garnison skulde tages af Rigets almindelige 
Skatkammer, kunde ikke misforstaas. Den svenske Resident 
skriver ved 1661, at Privilegierne var satte paa Skruer, 
hvad dette Punkt angaar!), men det var Borgerskabets Op- 
fattelse, at de her var klare nok: ,Stadens Fæstning, Garni- 
son og Defension er ej alene for det ringe Borgerskabs Skyld, 
som her i Staden er boende og udi Fejdetid lige ved 
Soldatesqvet forsvarer Voldene, men langt mere til det hele 
Riges Konservation og Beskærmelse, eftersom Staden er 
Eders kgl. Majestæts og det kgl. Huses Residens, Rigens 
Regalier, Arsenal, Flaade og Proviant her forvares, mange 
Adel og Uadel udi Krigstid hidsøge med deres bedste og 
redeste Mobilier og Formue, hvorfor og Fæstningen er gjort 
vidtløftig udi Begreb og udfordrer derfor des større Garnison" ?),. 

Byrden med Indkvartering hørte dog ikke op med Kri- 
gen. Allerede 30. April 1660, en Maaned før Fredstraktaten 
blev afsluttet, skriver Magistraten til Rigsraadet, ,,at eftersom 
Borgerskabet nu udi 3 Aar kontinuerlig stor Inkvartering, 
Vagthold, Voldarbejde og anden Besværing har udstaaet, og 
hvis (hvad) de til Husholdning behøvede, udi stor ,,Dyrke" 
(Dyrhed) af fremmede har maattet købe, de fleste derhos 
været næringsløse og mistet deres Formue til Lands og 
Vands, saa at største Parten derover er kommen i Årmod 
og ej kan underholde sig selv med Hustru og Børn, og 
endog at dem nogle Gange er gjort Fortrøstning og Tilsagn, 


1) Beckers Saml. I, 254. ?) K. D. I, 724. 

at de med Indkvarteringens Tynge skulde vorde forskaanede, 
er dog hidindtil der intet paafulgt, men Besværingen imod 
Forhaabning holdt ved". For dog at lade se sin under- 
danigste Villighed mod Kongen, Riget og Staden, tilbød man 
»imod lige Forsikring som tilfornf endnu i en Maaned at 
underholde efter den tidligere Rulle 2460 Mand, hvilket dog 
vilde være meget besværligt for de fleste, ,underdanigst for- 
haabende, at denne vores underdanigste Erbydning udi 
Naade og Gunst optages og at Borgerskabet siden ej videre 
med Garnisonens Underholdning besværes, men derfor naa- 
digst forskaanes og at Hans kgl. Majestæt med Danmarks 
Riges højvise Raad naadigst tænke paa Middel, hvormed 
Garnisonen underholdes kan, ti Borgerskabet er det umuligt 
det længer at udstaa"!). 

I et Par Maaneder synes Byen nu at have været fri 
for Indkvartering, men 16. og 30. Avg. 1660 faar Magistra- 
ten Ordre til at skaffe Kvarter til nogle Delinger Rytteri, 
»med Forsikring, at det ej i Fremtiden skal være præjudi- 
cerligt paa deres Privilegier", 28. Okt. bad Kongen Magi- 
straten om at sørge for, at den Del af Kongens Livregiment, 
der ingen Kvarter havde, fik saadant, indtil man kunde til- 
vejebringe Midler til, at de selv kunde skaffe sig Kvarter. 
Under Landets og Statskassens elendige Tilstand blev det 
dog umuligt i dette Punkt at holde Privilegierne, og det er 
tydeligt, at Borgerskabet lige siden 1661 har maattet skaffe 
Kvarter til en Garnison paa omtrent 2000 Mand?). 

I en Beregning over Indkvarteringen 11. Nov. 1679 
hedder det saaledes: ,haver Kjøbenhavns Garnison udi Freds- 
tider næsten 18 Aars Tid bestaaet udi 2 Regimenter til 
Fods, nemlig K. M.s Livregiment og Feltherrens, hvoraf de 
Gemene, ved 2000 Mand af og til, altid nød Standkvarter 
hos Borgerskabet. Videre Indkvartering nød ingen udi Kjø- 
benhavn, hverken Tøjhusfolket, som dog er Haandværksfolk 


1) Afskrift i Raadstuearkivet. 2?) K. D. VI, 847, 848, 851. 

og mesten bor udi Kjøbenhavn og en Del er selv Borgere, 
ikke heller Artilleribetjentene ved Voldene, som og en Del 
har deres Huse udi Kjøbenhavn og en Del Barakker ved 
Volden; Marinerne, som mesten bor udi de Nyboder, og 
Vagten paa Holmen har ingen Tid nydt Kvarter udi Kjø- 
benbavn; Artillerikuskes Indkvartering har man ingen Tid 
vidst af at sige. Kgl. Majestæts Livgarde har altid haft 
deres Standkvarter paa Kristianshavn og var dem deres Ind- 
kvarteringspenge af andre Købstæder tillagt, saa Kjøbenhavn 
havde af dem ingen Besværing". 

1667 fik Staden Indkvartering af 3 Kompagnier Ryttere 
og 300 Mand Fodfolk, der i Anledning af Befæstningen kom 
hid fra Kronborg og Nakskov; de sidste laa her dog ikke 
hele Tiden, ti i Feb. 1668 blev de igen indkvarterede her, 
ligesom 200 Mand fra Nyborg lagdes paa Kristianshavn. At 
det alene var de næringsdrivende Borgere, der led under Ind- 
kvarteringen, ses af en kgl. Bevilling af 19. April 1669, at de 
kgl. Betjente, der ikke brugte borgerlig Næring, aldeles var 
fritagne for denne, og at Indkvarteringen paa Kristianshavn 
ikke, som det ovenfor var fremstillet, alene blev underholdt 
af de andre Købstæder, fremgaar af en Befaling af 26. 
Nov. 1669, at 2 Kompagnier af Livregimentet indtil videre 
skulde nyde Forplejningspenge af Kjøbenhavn, men skulde 
forblive i deres Kvarterer paa Kristianshavn. De kgl. Be- 
tjentes Fritagelse vakte stor Misfornøjelse, især da den blev 
misbrugt, hvorfor de 32 Mænd 1672 klager til Magistraten 
over ,den store Ulighed, som Indkvarteringen bestaar udi", 
idet de andrager, ,at alle og enhver, som Handel og borgerlig 
Næring bruger, maatte opholde borgerlig Tynge efter Recessen 
og kgl. Majestæts udgangne velmente Mandat". 

1674 lagdes 3 Kompagnier af det sælandske Regiment 
og 1676 3 Kompagnier af Hestgarden i Garnison i Kjøben- 
bavn og 1 Kompagni paa Kristianshavn!). 


1) K. D. VI, 428, 424, 458, 457, 502, 516, 521. 

I Krigen 1675—79 tog Indkvarteringen betydelig til. 
Borgerskabet besværede sig, men da var det allerede slaaet 
fast, at det skulde underholde 2000 Mand, saa Indkvarterin- 
gen nu vel blev fordelt paa alle Husejere efter Grundtaxten, 
men de 2000 Portioner blev først paalagte det næringsdrivende 
Borgerskab, inden de overskydende blev fordelte paa alle. 
Første Gang, der er Tale om, at andre end Borgerskabet 
skulde deltage, er en kgl. Befaling af 28. Jan. 1677, hvor 
det siges, at disse besværlige Krigstider ikke tillod, at 
de kgl. Betjente og Gejstligheden efter deres Privilegier, 
saa gærne Kongen end vilde det, kunde være forskaanede. 
Naar der igen kom fredelig Tilstand, lovede Kongen, at det 
uforanderlig skulde forblive ved de enhver givne Friheder!). 

Der blev derpaa indlagt en Soldat paa hver 100 Rdl.s 
Grundtaxt, og Borgerne skulde enten selv tage dem i Huset 
eller paa egen Regning indlogere dem hos andre, dog skulde 
de kun give Leje og Lejested og tilstede, at Soldaterne 
maatte opholde sig hos deres Værters Ild og Lys. Garni- 
sonen i Kastellet skulde have 2 Mk. maanedlig for Stand- 
kvarteret eller en Seng og Lys; det var formodentlig paa 
Grund af Vinteren, at Værterne ikke som ellers ogsaa isteden- 
for at tage Soldaterne i Huset, kunde nøjes med at give 
ogsaa disse 2 Mk., hvilket var utilstrækkeligt om Vinteren. 
Officererne blev indkvarterede hos fornemme Folk, der dog 
ogsaa kunde give Penge til Husleje, nemlig en Oberst 4 Rdl., en 
Oberstløjtnant og Major 3 Rdl., en Kaptajn 2 Rdl, en Løjt- 
nant og Fændrik 1 Rdl. maanedlig, men saa skulde Magistraten 
sørge for, at Borgerne ikke anslog deres Værelser for højt. 
For Livgarden til Hest beregnedes Indkvarteringspengene til 
det tredobbelte og den skulde indlægges paa Kristianshavn. 

Efter Freden havde man haabet at blive forskaanet for 
den haarde Indkvartering, der i Almindelighed dog næppe 
var mere end 4—5000 Mand, Men 17. Nov. 1679 udstædtes 


1) K. D. VI, 682. 

en kgl. Befaling, at da Freden var sluttet og Kongen heller 
end gærne saa, at hans kære og tro Borgerskab blev for- 
skaanet for den hidtil hafte Besværing med Vagter og deslige, 
»Saa har vi til den Ende en Del af vore Tropper herind 
ladet komme, som her i Garnisonen stedse forbliver og 
Borgerskabet straks afløse skal". 10. Dec. var Garnisonen 
påa den Maade 4759 Mand; i 1689 bestod Garnisonen 
foruden 80 Mand af Hestgarden af c. 700 Mand af Fod- 
garden, Prins Frederiks Regiment 2090, Marineregimentet 
1210, Major Schacks Bataillon 660 Mand, norske Marinere 
700, ialt c. 5400 Mand!). 

1685 og 1688 søgte de 32 Mænd at formaa Magistraten 
til at virke for Afskaffelsen af de 2000 Portioner Indkvar- 
tering, der forud paahvilede Borgerne; i dette Aar betaltes 
der Indkvartering af 7006 Portioner, hvoraf Borgerskabet 
betalte de 5607, hvilket udgjorde 21,318 Rdl. for et Aar; 
1693 foreslog de, at 2 af dem tilligemed 2 af Magistraten 
skulde levere en Ansøgning herom til Kongen, men Magi- 
straten undslog sig. Først 20. Marts 1695 indgav denne 
en Supplik til Kongen, hvori den fremstillede Byens daarlige 
Forfatning og de usle Næringsforhold, saa det vilde være 
en stor Lettelse, om Borgerskabet blev fritaget for de 2000 
Portioner. Den har derimod ingen Indvendinger at gøre 
imod Indkvarteringen overhovedet: ,,Efterdi det har aller- 
naadigst saa behaget Hang kgl. Majestæt og findes nødven- 
digt til Enhvers Konservation, at der skal tages imod Ind- 
kvartering udi Fredstid, saa var den ene med den anden 
ogsaa skyldig til at bære Byrden, men saasom man præsu- 
merer, at den første Indkvartering, som her i Staden blev 
gjort siden Belejringen formedelst Fæstningens Opbyggelse 
og Reparation, har ikkun været maadelig, og Borgerskabet 
da har været baade velhavende saavelsom ogsaa haft god 
Næring og Handel, saa har det alene gærne taget imod 


?) Danske Saml. 2. R. V, 294. 

saadan Andel, som i Begyndelsen har været noget ringe, 
men siden efterhaanden er vokset til 2000 Portioner udi 
det højeste". 12. Nov. s. Åar indgav de 32 Mænd en sær- 
lig Supplik til Kongen, men forgæves. Kongen havde 1691 
overdraget en Kommission at overveje, om det var muligt 
at ophæve de 2000 Portioner, men dette havde ikke vist 
sig gørligt!). 

At Privilegierne lovede Borgerne fuldstændig Befrielse 
for alle Statsskatter i Fredstid, derom er der ingen Tvivl. 
Dette godkendtes ogsaa af Frederik III. Da der i Juli 1664 
blev udskrevet en Prinsessestyr i Anledning af Prinsesse 
Anna Sofies Giftermaal med Kurprinsen af Saksen, blev der 
i Reskriptet til Kjøbenhavn udførlig gjort opmærksom paa, 
at denne Skat var fælles for alle Kongens Undersaatter og 
at den skulde udbetales i Terminer, at den kunde være 
samtlige Undersaatter bedre og lideligere, og, hedder det 
videre, ,eftersom forskrevne vor kgl. Residensstad Kjøben- 
havn ellers naadigst er forskaanet for Kontributioner, kan 
dens Indbyggere nu herudi desmere selv noksom underdanigst 
eragte, at de til denne Fornødenhed ej videre end andre 


… vore kære, tro Undersaatter udi Almindelighed kunde exime- 


res". Skatten skulde betales i 4 Terminer, sidste Gang 
1666 med "/, p. Ct. af Grundtaxten, og desuden skulde alle, 
der opholdt sig her og brugte Handel, men ikke havde egne 
Gaarde, give 20 Rdl. hver Termin og hver Ligger og Kom- 
missionshandel efter Proportion. 

Da Isen nu en Gang var brudt, gentages Undskyldnin- 
gerne hverken ved Paalægget af en ny Prinsessestyr 23. 
Okt. 1667 i Anledning af Prinsesse Frederikke Amalies eller 
ved de 2 andre Prinsessers Giftermaal. Skatter fulgte nu, 
den ene efter den anden. 20. Feb. 1667 udskrev Kongen 
en Fortifikationsskat, idet de Midler, der behøvedes til at 
forbedre Befæstningen", ikke vilde kunne tilvejebringes uden 


7) K. D. III, 770, 778, 774, 775; VI, 841. 

en almindelig Hjælp af Stadens Indbyggere, saaledes at alle, 
af hvilken Stand de end var, enten de havde Huse og 
Vaaninger eller bode til Leje, hjalp med dertil. Husejerne 
skulde give 3 p. Ct. af Grundtaxten, og de, der bode til 
Leje eller havde fri Embedsboliger, desuden en Fjerdedel ; 
senere forhøjedes Grundskatten med 1 p. Ct.!). Næste Aar 
forhøjedes den til 5 p. Ct. og saaledes blev samme Skat 
paalagt lige til 1675, dog synes der ingen at være svaret 
1672. Da Grundtaxten af 1668 for hele Staden med Kri- 
stianshavn udgjorde 625,000 Rdl., vilde Skatten altsaa beløbe 
sig til over 30,000 om Aaret, men det ses af en Opgørelse 
fra Magistraten af 26. Avg. 1671, at det fulde Beløb af 
de Summer, der efterhaanden var udbetalte til Krigskommis- 
sær Kristen Andersen, indtil da udgjorde 111,559 Rdl. 2 
Ort 2 82). 

Disse og andre Byrder fremkaldte følgende Andragende 
fra de 32 Mænd til Magistraten af 16. Okt. 1672: 

»Endog det er kyndigt, at kongelige Paalæg fra Belejrin- 
gens Tid og indtil denne Dag uden Ophør er stegne saa højt 
og ganger saa fuldkommen i Svang, som denne Stad havde haft 
de allerbedste trafikerende gyldne Tider at florere udi og 
ikke vidst af nogen Krig at sige eller sig nogen Skade deraf 
befundet, der dog mange, i den Tid ansete for fornemme 
Mænd, er blevne saa ruinerede, at de med Beskæmmelse maa 
hvile 1 deres Grave, en Del og igen levende sligt et Minde 
deraf har erlanget, som aldrig gaar dem af Hukommelsen. 
Disse, siden Krigen passerede, mangfoldige og anselige Paa- 
læg har og saaledes exanimeret alle Stænder og især den 
borgerlige Stand her i Staden, som sig dog fremfor andre 
Steders Indbyggere nogen mild Medfart havde formodet, at 
de utallige Hjærtesuk og Raab om Forlindring ved mang- 
foldige Supplikationer og Memorialer af Magistraten samt 
de 32 Mænd og ellers især af Handelsmænd og Kræmmere 


l) K, D. II, 652; VI, 424. 7?) Raadstuearkivet. 

samt alle Lav har foraarsaget, og dog enten ganske liden 
eller slet ingen Bønhørelse hidindtil paa Kommerciens meget 
store Besvær formærket, medens mere i Steden for Lindring 
store Paalæg befundet, saa at derover falder slig Bestyrtning, 
at snart ikke vides, hvor de Middel skal bringes til Veje, 
ved hvilke slige Udgifter kan svares. Ikke desmindre er det 
nu over den hele Stad rygtbart, at der atter igen paa Kon- 
sumtionens mærkelige Forhøjelse skulde arbejdes, hvilket 
den fattige borgerlige Stand endnu større Frygt indjager, ja 
snart i Mistvivl styrter, idet intet andet deraf han mærkes, 
end at deres gode Haab sig til blot Mishaab sig forandrer og 
dem med en to' ”. Ruin truer, om siig Spargement til nogen 
Vished i Gærniagen skulde opdages, da, som vi hører hver 
Mands Bejamring over Konsumtionens skrækkelige Forhøjelse", 
foraarsagedes de at bede Magistraten om at ville ved kraf- 
tige Motiver bringe den høje Øvrighed i saa milde Tanker, 
at de maatte nyde nogen Forlindring og forskaanes for 
Konsumtionens Forhøjelse. 

Konsumtionen, hvis Forhøjelse man saa haardt frygtede, 
var en meget trykkende Afgift, skønt den ikke var nogen 
direkte Skat. Den kendtes ogsaa før Belejringen som Afgift 
for Bryggerne, og var under Rigsdagen 1660 Genstand for 
megen Kamp. Den første Forordning herom udkom 18. 
Nov. 1660, men der gjordes hyppige Forandringer heri. 
Ved Forordningen 1. Feb. 1672 gentoges de tidligere Paa- 
bud og fremkom flere ny. Det ses af denne, at der ikke 
alene ydedes Konsumtion i Portene af Fødevarer og andre 
Nødvendighedsartikler, men Møllerne, Bryggerne og Brænde- 
vinsbrænderne maatte yde af deres Forbrug, Slagterne af 
hvert Kreatur, de slagtede, Skomagerne af hvert Stykke 
Fodtøj, Vognmænd for hver Mil, de kørte udenfor Staden; 
af Heste, Kør, Svin og Faar gav man Græspenge, hvert 
Brudepar gav Kopulationspenge og enhver Husbonde gav 
Folkeskat af Tjenestefolk eller Svende. Man kan nok tænke 
sig, at Klager herover syntes berettigede, men ovennævnte 

Hjærtesuk blev forgæves, ti allerede 8. Nov. derefter ud- 
kom en ny Forordning med højere Taxter. 1688 blev der 
lagt Afgift paa Vin, Salt og Tobak, der hidtil havde været 
fri for Konsumtion. 

1669 vægrede Skomagerne sig ved at give Konsumtion, 
men Kongen lod Magistraten vide, at de aldeles ingen Føje 
og Aarsag havde til at besvære sig, og dem, der fremdeles 
viste sig halsstarrige og efterladende, skulde Magistraten 
tvinge ved Exekution og vedbørlig Straf"). 

For at have Tilsyn med Afgiftens rette Betaling var 
der ansat en Mængde Betjente, men med en ringe Løn; 
naar en Konsumtionsforvalter lønnedes med 400 Rdl., en 
Kontrollør med 2—300, Skrivere med 1% . Overvisiterere 
med 150, Visiterere med 43% og Undervisiterere med 32 
Rdl. aarlig, blev Følgen deraf en stor Demoralisation, idet 
saadanne Embedsmænd for at leve var nødte til at tage 
ulovlige Fordele, og Folket blev vænnet til at anse Bestik- 
kelser som en naturlig Sag. I Rentekamrets Protokoller er 
der derfor hvert Øjeblik Tale om Toldsvig. En saadan 
Fremfærd, som de nedenfor omtalte Konsumtionsbetjente ud- 
viste, var sikkert ikke noget Særsyn. En Destillatør Mikkel 
Sørensen fremkom 14. Dec. 1688 med følgende Klage: 

»Forleden Lørdag Aften udi min Fraværelse, der jeg paa 
Kontoret her udi Staden var fra mig at levere Pengene, som 
ved Vesterports Kontor var falden, er udi mit Hus til min 
fattige Hustru indkommen Monsr. Fux, Sach, Jers Pedersen 
med tvende andre Personer, deres Forretning angiven, at 
eftermaale hvis Aqvavita og Brændevin, jeg kunde have udi 
Forraad, hvilket dem og straks blev forebragt, saa meget 
som jeg havde, hvoriblandt de har befundet 3 å 4 smaa 
Flasker med noget destilleret Vand udi, som jeg for min 
egen samt min Hustrus og mine Børns Svaghed havde at' 
bruge, hvilket de dem straks til Nytte førte, at det var 


1) K. D. VI, 521. 


114 Konsumtionen. 


imod Apothekernes Privilegier, hvortil) dem af min Hustru 
blev svaret, de havde ej nødig at anse Sorterne, de kunde 
ikkun efterleve H. Majestæts Forordning, at antegne hvis 
Kvantum, de udi Huset kunde finde, hvorefter H. k. Maje- 
stæts Rettighed skal vorde betalt, hvorpaa Fux svarede, han 
havde Ordre, jeg skulde ikke maale og give an, hvis jeg 
havde, hvortil min Hustru svarede, hun kunde intet give an 
paa den Maade for Graad og Beængstelse. Saa tog Sach 
min Hustru ved Armen og sagde: , Moder, giver eder til- 
freds; gaar ind og ser over, hvis I har". Saa tog min 
Hustru Nøglen med sig og lukkede Kammeret op og sagde: 
»Der kan I se, hvis Aqvavite jeg har". Da sagde han: 
»Moder, I er i den allerstørste Laborent, I nogen Tid har 
været eller kan komme; jeg vil gærne hjælpe eder til rette, 
det meste mig muligt er",  Hvorpaa min fattige Hustru af 
Angst svarede: ,1I skal have Tak, men siger mig, hvad jeg 
skal gøre", hvortil Sach svarede, jeg fik at sige, hvad jeg 
vilde give Fux, hvorpaa min Hustru sagde at ville give 
ham 20 Rdl. Derpaa gik Sach ind og hviskede til Fux, 
kom saa igen og sagde, han vilde gærne hjælpe mig til 
rette, hvad kan kunde, men jeg fik at forbedre det. Saa 
tog min Hustru 2 Rdl. og vilde give Sach, men han vilde 
ikke annamme dem, men svarede, han vilde ikke have 
for sin Person, jeg fik og forbedre det til Fux. Da belovede 
min Hustru at give 10 Rdl. til, som han siden skulde af- 
hente, ti sagde min Hustru, at hun ikke vidste, hvor hun 
skulde bekomme såa mange Penge saa hastig og min Mand 
er ikke heller hjemme. Da forbød Sach min Hustru, at 
hun ikke skulde sige mig det, saa gik Sach ind og hentede 
Fux ud, saa leverede min Hustru Fux de 20 Rdl. ”og den 
Seddel, som hun havde paaskrevet de 3 Oksehoveder Brænde- 
vin, som ligger udi min Gaard og en Slump udi et Okse- 
hoved udi Kælderen saavel som hvis Bimpler, som laa udi 
Kamret og hvis som fandtes udi Flaskerne. Da tilspurgte 
Fux min Hustru, om hun havde 3 Oksehoveder Brændevin, 

hvortil hun svarede: ,Ja, de ligger udi min Gaard under 
Vinduerne, saa ingen kan gaa, uden de støder dem derpaa". 
Da tilspurgte Fux min Hustru igen, om hun havde 3 Okse- 
hoveder Brændevin, saa faldt min Hustru i de Tanker: 
»Maaske Fux vil lade mig have noget af det Brændevin frit” 
og svarede: , Vil Monsieur Fux lade mig have noget af det 
Brændevin, staar det til ham", hvorpaa han svarede: ,Jeg 
kan ikke vel gøre det, for jeg har gjort min Ed, men der- 
som I kan faa dem nogen Sted til Side, er det vel, for jeg 
vil ikke lade de andre vide det”, sagde han til Sach. Da 
svarede min Hustru: , Dog paa de Konditioner, at der ikke 
andre skulde komme efter at inkvirere, at det sidste skulde 
blive værre end det første", hvorpaa Fux svarede: , Lader 
mig sørge derfor, jeg er Inspektør, ingen maa inkvirere efter 
mig, men jeg vel efter de andre". ” Saa tog Fux Pennen og 
raderede Tretallet ud, saa var det saa meget kendeligt 
raderet; bad derfor min Hustru skrive Sedlen om igen og 
skrive saa et Oksehoved Brændevin og trille de andre 2 til- 
side, mens de gik i Kældrene at maale hvad der var, og 
sagde: ,Jeg vil ikke inkvirere saa stærk". Saa gik Fux og 
Sach ind og tog de andre Betjente med sig at maale og 
efterse hvis Aqvavita og Brændevin, som stod paa Sedlen. 
Saa gik de ind i Stuen igen, saa hviskede Sach til min 
Hustru igen paany og sagde, jeg fik at fylde Fux et Flaske- 
foder, endog det var noget stort, eftersom han havde været 
san høflig; jeg kunde ogsaa herefter altid have Gavn af ham, 
hvortil min Hustru svarede ja, han skulde ikkun skikke det 
hen til mig, som ogsaa skede med en lang Soldat, som fik 
det med sig, og det med Sedler paa Flaskerne, hvad Sorter 
der var udi". 

Oftest var Konsumtionen udforpagtet, saa Staten fik 
sine Penge, men dertil tog Besvigerne intet Hensyn.  Møl- 
lernes Kuske blev ofte grebne i at køre med Korn, hvoraf 
der ikke var betalt Konsumtion, og i at benytte samme 


Seddel til flere Læs; de blev derfor truede med at skulle 
gt 

tages til Soldater, hvis de fremturede. Nu tog Møllerne 
Soldater til Kuske, men dette blev strengelig forbudt 2. Okt. 
1689 under Straf af Forbrydelse af Heste og Vogn til Kon- 
sumtionsbetjentene og desuden 10 Rdl. i Bøde!). 

1690 var der Underhandling med Bryggerlavet, der 
tilbød at betale deres egen Maltkonsumtion med 64,000 Rdl. 
aarlig og 4000 Rdl. i Maalerpenge, hvad Kongen gik ind 
paa; som en Følge deraf fik de Lov til at beholde deres 
Hestemøller, som det for Konsumtioneus Skyld længe havde 
været dem forbudt at bruge?). 

Under Krigen 1675—79 blev Kjøbenhavn ligesom det 
øvrige Rige ansat til håarde Skatter af forskellig Art. Den 
egentlige saakaldte Krigsstyr var en Formueskat, der for 
Kjøbenhavns Vedkommende delte Indbyggerne i 13 Klasser, 
af hvilke de i den første”gav 1095 Rdl. og i den 13. 7 Rdl. 
21/, Ort om Aaret; denne blev udgivet i 4 Krigsaar. 14. Avg. 
1677 blev der udskrevet en Skat af 4 Mk. af hvert Ildsted, 
men heri var indbefattet alle Magasiner, Kornhuse og Pak- 
huse, hvori der intet Ildsted var, hvilke skulde betale 4 Mk. 
for hver 20 Rdl.s Leje; desuden en Kvægskat, 2 Mk. af hver 
Hest og Okse, 1/2 Mk. af hver Ko. 3 Avg. 1678 blev der 
udskrevet en Kop-, Kvæg- og Rentepengeskat, hvorved der 
paalagdes Magistratspersoner, Købmænd, Bryggere, Bagere 
og alle Slags Haandværkere, der i Krigsstyren var sat i de 
7 første Klasser, 8 Rdl. for deres egen Person, det samme 
for deres Hustruer, 4 Rdl. for hvert Barn, 2 Rdl. for en 
Købmandssvend, 1 Rdl. for en Haandværkssvend. I Kvæg 
skat blev der givet af en Karossehest eller Ridehest 2 Rdl. og 
af en anden Hest 1 Rdl., af en Okse 1 Rdl. og en Ko 3 Mk. 
1674—76 betaltes Kobberskat af alt Kobber. De, som 
havde Penge paa Rente, skulde give 2 Rdl. af hver 100 
Rdl., og enhver maatte aflægge Ed paa Rigtigheden af sin 
Opgivelse?). 

1) K. D. VII, 291. >?) K. D. VII, 303—04. 2%) De umyndiges 

Kapitaler, af hvilke der betaltes 2 p. Ct., beløb sig 1676—78 

Efter Krigen var Kjøbenhavns Skattefrihed aldeles gaaet 
i Forglemmelse. Staden maatte deltage i en ny Kop- og 
Kvægskat, der blev udskreven med det halve Beløb af den 
forrige i Aarene 1682—87; 1692 blev der udskrevet en 
Kop-, Heste- og Ildstedskat, der var langt større end de 
forrige"). 

1680 paalagdes en Karosseskat, 40 Rdl. paa hver Ka- 
rosse, hvilket indbragte 8360 Rdl. 

7. Feb. 1688 blev der udskrevet en Defensionsskat, der 
var en Formueskat, som beregnedes til 5 Rdl. af de første 
500 Rdl. og siden i Forhold hertil, og 18. April 1691 paa- 
lagde en anden Byens Borgerskab 30,000 Rdl., i hvilke 
Kongen dog senere gav et Afslag paa 3000 Rdl., der skulde 
komme de mindst formuende Borgere til Afkortning?). 

Til sidst gik man saa vidt, at enhver Genstand, det 
var muligt at komme tillivs, maatte beskattes. Dette fik 
Møllerne at føle. 16. April 1681 udstædtes kgl. Befaling, 
at nogle hidtil havde tilladt sig Frihed paa deres Vejr- og 
Hestemøller uden kgl. Bevilling, ,uagtet vi havde god Føje 
til straks at nedtage saadanne Møller og andre at lade op- 
sætte", men hvis de inden Aarets Udgang gav 100 Rdl. til 
en Kendelse, det halve til Kongen og det halve til Magi- 
straten, istedenfor hvad de gav i Jordskyld, kunde de blive 
staaende, og Kongen vilde ikke tillade flere Møllers Opret- 
telse, førend Staden videre tiltog, derimod vilde han selv 
ligesom i andre vel funderede Stæder lade oprette publique 
Hestemøller for at forekomme det store Underslæb med 


til 314,747 Rdl. Folkeskatten, der 1671 var 1848 Rdl., frem- 
kaldte Nedgang i Folkeholdet, ti 1675 beløb den sig til 
1683, 1676 til 1328 og 1677 til 1184. Før 1677 løb Krigs- 
styren tilligemed de andre Skatter op til 103,062 Rdl., men 
hvor vanskeligt det var at faa Pengene ind, ses af de store 
Restancer, der for begge de følgende Aar udgjorde ikke 
mindre end over 44,000 Rdl. 1) Danske Saml. 2. R. IV, 218. 
7) K. D. VII, 343—45, 353—84. Danske Saml. 2. R. IV, 215. 

Konsumtionen og hindre den ene Bryggers Egennytte lige- 
over for den anden, saa de alle kunde have lige Fordel, men 
Magistraten skulde erklære, hvor mange Hestemøller der be- 
høvedes, og tilholde Bryggerne at afskaffe deres inden Aarets 
Udgang. 

En særegen Art Paalæg var de ,frivillige" Laan til 
Kongen. 1678 mødte paa Kræmmernes Lavshus 2 Medlem- 
mer af Magistraten og bad Kræmmerne om at ,gribe Hans 
Majestæt under Armene" ved at forstrække ham, enhver 
efter sin Evne, af deres Middel og Formue til Krigens 
Fortsættelse. I dette Lav indkom 12,000 Rådl.!), hvorfor 
der gaves en kgl. Obligation, men de andre Lav har ogsaa 
faaet lignende Opfordringer. 

1679 holdt Præsident Resen Forsamling med Bryggerne 
for at formaa dem til at yde 500 Læster Øl til Søetaten. 
Ved denne Lejlighed nægtede en Brygger Johan Nielsen at 
deltage, da han selv behøvede Penge til sine Børns Skole- 
gang, og kom derved i en Strid med Oldermanden, som 
Resen søgte at bilægge, idet han bad ham give denne Haan- 
den og bede om Forladelse, men Johan Nielsen ,ved store 
Eder og Bander nægtede det at gøre, vendte sig om, mur- 
rede, bortløb og brugte adskillige Ord som ,Djævelen fare 
udi den, det gør og beder om Forladelse”". Han blev nu 
stævnet paa Raadhuset for de Penge, han ikke vilde yde 
sammen med de andre, men han lagde Sag an mod Resen, 
der tilbød ham Forlig, hvis han vilde bede ham og Older- 
manden om Forladelse, og da han ikke vilde, stillede Resen 
kun den Betingelse, at han skulde forpligte sig til at være rolig 
i Lavet og ikke genstridig til Kgl. Majestæts Tjeneste, men 
han svaæde: ,Jeg skal før sætte 100 Rdl. derpaa, førend 
jeg imod saadan mig tilføjet Spot og Uret skulde give gode 
Ord og gøre Afbed dertil". Han dømtes nu ved Højesteret 
til at have sin Lavsrettighed forbrudt, miste sit Borgerskab, 


1) Meddel. om Silke-, Ulden- og Lærredskræmmerlavet S. 30. 

gøre Præsidenten Afbed, betale Processens Omkostninger og 
give 100 Rdl. til Kristianshavns Kirke. 15. Jan. 1681 fik 
han dog Benaadning paa Resens Forbøn, idet denne paateg- 
ner hans Ansøgning, at han med Haand og Mund paa Raad- 
stuen havde lovet herefter ikke at findes saa uvillig og 
trodsig, som han hidtil havde været, og at det kunde fornem- 
mes, at han havde fattet et bedre Sind!). 

1693 anmodede Kongen Magistraten og en Del af de 
fornemste Købmænd om et Laan, men da Gehejmeraad Ples- 
sen forestillede Kongen, hvor usømmeligt det var, at man 
skulde gaa omkring med en Bog og ligesom tigge Penge 
sammen, blev der skaffet Kongen Penge paa enden Maade?). 

Med Hensyn til Løfterne om Stabelrettigheder gik 
det saaledes til: 1658 søgte Borgerskabet om, at Staden maatte 
blive Stabelstad for hele Sæland og Møn, saaledes at al den 
Handel, som andre Byer og andre Indbyggere drev med 
fremmede, blev afskaffet, medens det kun var Kjøbenhavns 
Borgere tilladt at sælge og købe med fremmede, og for at 
det skulde gaa rigtigere til, maatte Kristianshavn indlemmes 
i Kjøbenhavn. Kongen lovede derpaa 10. Avgust: ,,Kjøben- 
havn skal blive en Stabelstad" og dette blev samme Dag 
formuleret saaledes: ,,Kjøbenhavns By skal være en af de 
tvende Stabelstæder udi Sæland". 24. Marts 1659 fornyede 
Kongen dette Løfte med den nærmere Forklaring, ,at ingen 
Købmandsvare, udenlands fra kommende, nogensteds her udi 
Provinsen maa indføres end til bemeldte tvende Stabel- 
steder, hvoraf den anden herefter skal navngives, udi hvilke 
alle Varer først skal oplægges og fremmede Varer udi det 
ringeste 8 Dage have ligget, førend de nogen Steds der- 
fra maa hentransporteres, ikke heller maa nogen Varer til 
fremmede Steder af Sæland udføres, uden det sker ved be- 
meldte Stabelsteder, Sten, Kalk og Bygningstømmer udi Ind- 


1) K. D. VI, 766 og Indlæg dertil. Dok. i Raadstuearlåvet. 
7) Danske Saml. 2. R. V, 386—37. 

førselen undtaget og udi Udførselen Øksne og Heste". 
Denne Fortolkning af Stabelret var Resultatet af en Betænk- 
ning af en Kommission, der blev nedsat 22. Feb. 1659, 
bestaaende af Mogens Høg, Otto Krag, Henrik Måller, 
Selius Marselius og nogle Borgere, og sidstnævnte Forklaring 
blev ogsaa optaget i de endelige Privilegier 24. Juni 1661!). 
Oprindelig har man sikkert tænk: sig, at de 2 Stabelstæder 
i Sæland skulde være Kjøbenh” og Kristianshavn, ti den 
sidste fik ligelydende Privilegie , hvori det ogsaa hed, at den 
skulde være en af de to Stabelstæder i Sæland. 18. Nov. 
1661 fik imidlertid Korsør Privilegier som Stabelstad, og 
der var paa den Maade 3 i Sæland, da Kjøbenhavn og 
Kristianshavn dengang var 2 forskellige Stæder. 

Samme Åar fik Nyborg og Frederiksodde lignende Ret- 
tigheder og Nakskov 1667. Ved disse Privilegier fik Bor- 
gerskabet Betænkeligheder, og 30. Nov. 1661 indgik de 32 
Mænd med et Andragende om, at den Passus indførtes i Privi- 
legierne for de andre Stæder, at det stod enhver frit for med 
sine Varer og Købmandsskab at fare paa København, ti ellers 
vilde denne Stads Handel i Stedet for Tilvækst lide største 
Afbræk og Forringelse.  Statskollegiet mente ogsaa, at der 
burde gives Frihed til at indføre til Kjøbenhavn de Varer, 
der var mest nødvendige, som Korn, Brænde og deslige?). 
Det er ogsaa tydeligt nok, at Kjøbenhavn ved de andre 
Stæders Privilegier mistede en stor Del af den Handel, 
tidligere havde haft, idet den kun fik sit Opland i d 
halve Del af Sæland. Hvor lidet Stabelretten fik at sig 
ses af et Andragende fra de 32 Mand af 1. Okt. 1663: 
»Eftersom E. K. M. allernaadigst blandt andre store PriviÅ 
legier har anordnet denne Stad til en Stabelstad, hvilket dog 
hidindtil ej er i Brug ført, men de fremmede, som 
Aar ud og ind ligge i Stæderne, handle næsten efter egen 







ormen == 


1) K. D. I, 685, 698, 698, 702, 728, 771—72. V, 595. ?) Stats- 
kollegiets Dokumenter. 

Vilje til deres store Fordel og denne Menigheds Skade, der- 
efter de bortrejse og lad Indbyggerne sidde, uden Besværing, 
derimod er denne gode Stads handlende Borgerskab en skarp 
Inkvisition udi Tolden undergiven, saa eragtes, Kommereien 
her paa Stedet derover meget graveres, besværliggøres og 
Handelen efterhaanden mere af- end tiltager, hvilket end 
ydermere vil blive at befryxte, hvis efter Sagn, som spar- 
geres, Tolden over al Sæ. -+-stil nogen fremmed skulde vorde 
forpagtet". NE 

Saadan Toldforpagtning vilde gøre, ,at neppelig Ed. 
Majestæts naadigste gode Mening og Vilje nogen Tid skulde 
kunne naa sin Effekt, meget mindre til nogen Perfektion 
udføres".  ,Saasom ellers denne Stads Købmænd og Hand- 
lende nogenledes ere betænkte paa, hvorledes med samme 
Stabels Indrettelse med al Indskibnings Oplæggelse her paa 
Stedet fra næstkommende 1l. Marts og al Udskibning til 
den 11. Sept. derefter kunde ske Begyndelse og med E. K. 
M.s naadige Hjælp i Værk stilles og fortsættes, saa at og 
da derved al den Told her erlægges og dens Underslæb og 
store Bekostning påa de smaa Stæders mange Toldbetjente 
spares og forekommes kunde". De bad altsaa om, at der 
maatte udstædes et kgl. Patent, at al Indskibning og Oplæg 
fra fremmede Stæder ej maatte ske andensteds her i Landet 
end til Stabelstæderne efter 11. Marts, men Udskibningen 
maatte være de smaa Stæder tilladt til 11. Sept. 1664!). 

Ved Forordningen af 28. Jan. 1682 fik en stor Mængde 
Købstæder Ret til Handel med Udlandet og deraf i Sæland, 
foruden Kjøbenhavn og Korsør, Køge, Helsingør, Nestved, 
Holbæk og Kalundborg, hvorved Kjøbenhavns Privilegium 
som Stabelstad, der næppe i de forløbne 21 Aar havde haft 
nogen videre Betydning, end mere blev indskrænket. 

Saaledes var ogsaa denne Herlighed, der lød saa lovende 
og mentes at ville fremme Kjøbenhavns Handel i høj Grad, 


1) Statskollegiets Dokum. 16. Nov. 1663. 

bleven til en Forret, der maatte deles med mange andre 
Byer. Det er vel sandt, at Staten havde en Forpligtelse til 
at støtte de andre Købstæder, hvis Forfatning var saa elen- 
dig, at de var nær ved at gaa til Grunde, men fra Kjøben- 
havnernes Synspunkt var der ogsaa i denne Henseende et 
Brud paa Privilegierne. 

Bistrup Gods, som Kongen 24. Juni 1661 ,gav og 
forærede" Staden, var i Virkeligheden Udlæg for en Gæld 
paa 55,000 Rdl. og for det skaanske Gods, som Byen havde 
faaet i Pant for 15,000 Rdl.?). Disse Gældsposter hører 
man aldrig Tale om efter 1661, saa Bistrup Gods maa betrag- 
tes som Godtgørelse for 70,000 Rdl. og var efter Datidens 
Priser paa Jordegods næppe mere værd end Gældens Beløb. 
Paa den anden Side var Bistrup Gods en virkelig Fordel for 
Byen, om det end, som vi et andet Sted faar at se, i hin 
Tid ikke indbragte ret meget, men det laa nær ved Kjø- 
benhavn, medens Kongen kunde have udlagt Gods i Jylland 
eller helt have undladt at tage Hensyn til Gælden, hvilken 
Lod ramte saa mange. Kristian V sikrede Byen i dens 
Besiddelse af Godset, idet han til Minde om den Naade, som 
den første absolute souveraine Arvekonge og Herre havde 
bevist Staden, forbød at mageskifte noget af det bort uden 
tredobbelt Vederlag?). 

At det var en almindelig Mening, at Kjøbenhavns Privi- 
legier ikke lod sig forene med den ny Regeringsform, ses 
af den svenske Gesandts Ytring i Januar 1662: ,,Rygtet 
gaar, at man ved Hoffet alt skulde tænke paa at indskrænke 
de Kjøbenhavn givne Privilegier, da Kongens Respekt og 
den nærværende Statsforfatning ej kunde taale store Frihe- 
der?). Hvorledes dette skede, er foran omtalt, men som for at 
vise, hvorledes enhver Indsigelse vilde blive farlig, lod Rege- 
ringen i April 1662 3 Medlemmer af Magistraten paa Kri- 


!) Se Kbnh. Hist. og Beskr. IV, 868. >”) K.D.1,774. ?) Beckers 
Sml. I, 275. 


Kristian V's Mening om Privilegierne. 123 


stianshavn tiltale paa Liv og Gods, fordi den for 3 Aar 
siden under Belejringen havde været misfornøjet med, at 
Kongen havde kaldet Sognepræsten ved Kristianshavns Kirke, 
og havde skrevet til Kongen, at Almuen mente, at ,,de med- 
delte ny Privilegier hermed allerede ere svækkede og at 
deraf kan ses, hvad de maa vente sig i flere deres Punkter". 
De 3 Magistratspersoner blev derpaa dømte paa Kongens Naade 
og Unaade og kastede i Blaataarn, men de slap med Skræk- 
ken og Tabet af deres Stilling). 

Ved Kristian V's Regeringstiltrædelse stadfæstedes vel 
Privilegierne, men med den Bemærkning: ,8aa vidt det ikke 
imod vores absolute Dominium, Souverainitet og Årverettig- 
hed befindes at stride"?). Hermed var man altsaa afskaaren 
fra enhver Fordring, ti alle Indgreb i Rettighederne kunde 
føres ind under nævnte Forbehold. Det var imidlertid ikke 
Kongens Mening, at der skulde ske store Overgreb, tvert- 
imod anbefaler han i sit saakaldte ,Testamente" af 1683 
sine Efterfølgere ikke alene Stadens Flor og Velstand, men 
at Frederik III's Privilegier skulde blive ,uryggelig konser- 
verede og vedligeholdte". Det var ikke raadeligt at sætte 
en Statholder over Byen, da en saadan Person let kunde 
faa en altfor stor Avtoritet og kunde misbruge sin Myndig- 
hed ved at ,formere et og andet skadeligt Parti, det kgl. 
Årvehus til Præjudice", det vilde være nok, at den fornemste 
Øvrighedsperson kun var en Præsident af borgerlig Extraktion, 
der ikke engang behøvede at have studeret, men som var 
fornuftig, skikkelig og erfaren i Lov og Ret, bekendt med 
Byens Tilstand, kyndig i Kommercierne, dog kun en, der til- 
forn havde forrettet anden Tjeneste og deri forholdt sig trolig 
og ustraffelig?). Paa den Maade skulde Indbyggernes Hjer- 
ter vindes. 


?) Kbnh. Hist. og Beskr. Fjerde Del 8. 264—65. >?) K. D.I, 774. 
3) Kong Christian den Femtes Testamenter, udg. af I. I. A. 
Worsaae, S. 80—81, 89. 

I Anledning af Kastellets Opførelse opkom det Rygte, 
at Toldstedet for Øresundstolden skulde flyttes fra Helsingør 
og hertil"), ligesom i Kristian II's Tid, hvilket vilde have 
gavnet Kjøbenhavn i høj Grad, hvis det havde været udfør- 
ligt. Efter den ødelæggende Krig var Handelen i en maadelig 
Forfatning og Borgerskabet for en stor Del udarmet. Det var 
derfor Regeringens Opgave, at faa de gamle Handelsveje 
aabnede paany, og det lykkedes allerede de første Aar efter 
Krigen, om end vistnok i mange Henseender uden videre 
heldigt Udbytte. 

Handelen paa Østersøen havde kun lidet at betyde. 
1674 blev der overgivet Kommercekollegiet et Forslag fra 
Anders Værn, ,s0om uden Særprivilegier den østerske Handel 
med Jærn, Hør, Hamp og andre grove Varer efterhaanden 
at bringe fra de fremmede til vore egne Undersaatter, hvilket 
han tilbyder at demonstrere mod en billig Rekompens" (Be- 
lønning). Denne Handel fik dog siden bedre Fremgang, ti 
1 en Ansøgning til Kongen, hvori de fornemste Købmænd 
1691 søger om at blive fritagne for Accise af Trælast, skri- 
ver de, at ,Hollænderne, Hamborg og Lybek tilforn altid 
har forsynet denne Stad saa vel som andre Eders kgl. Maje- 
stæts Stæder, men nu er vi ved Guds og E. kgl. M's. naa- 
digste Assistance nogenledes komne saa vidt, at vi har deres 
Tilfart ikke fornøden og vi eragte, at vi kan holde Marked 
med dem i Østersøen og andre Steder". 

Af Bordings danske Mercurius ses det, at man 1671 
havde store Planer for med Hensyn til den udenlandske 
Handel. I Januar udsendtes et Skib til Tranqvebar, i Fe- 
bruar omtales Oprettelsen af Ostindisk Kompagni, i Marts 


1) Beckers Saml. I, 221, 228, 434. IL 292. 

Oprettelsen af Vestindisk Kompagni, i Maj Afsendelse af 
Skibe til Nordkap. 

Heldigst var vistnok af de ældre Handelsselskaber det 
Islandske Kompagni, men dette var sygnet hen i Krigen 
og Islænderne klagede over, at det ikke ydede dem tilstrække- 
lig Tilførsel, desuden laa det i Strid med Købmand Jonas 
Trellund i Amsterdam, dør havde faaet nogle Privilegier paa 
Handel paa Island, hvorfor der 1661 blev nedsat en Kom- 
mission til at dømme dem imellem, saaledes at baade Kom- 
pagniets Ruin og Trellunds Fordærvelse kunde hindres. 
30. Marts 1662 fik Trellund, der nu var flyttet til Kjøben- 
havn, og Hans Nansen Befaling om at stifte et nyt Kompagni, 
da Kongen havde ophævet det gamle, og under 3l. Juli 
1662 gav Kongen Privilegier for det ny. Landet fordeltes i 
4 Dele til Hovedparticipanterne, der saa selv kunde sørge for 
at faa andre Deltagere. — Disse var Hans Nansen og 
Borgmester Fin Nielsen, Henrik Miller og Hans Pedersen 
Bladt, Borgmestrene Kristoffer Hansen og Peder Pedersen, 2 
og 2 sammen, og for den fjerde Del Jouas Trellund alene!). 
30. Sept. 1670 udkom en Forordning, der forbød Deltagerne 
at bruge andre Skibe end dem, som de selv ejede eller i 
ethvert Tilfælde ikke andre end danske og norske Skibe, 
medens man hidtil mest havde benyttet udenlandske Fartøjer. 
Dette kunde dog af visse Grunde ikke overholdes; saaledes 
fik Borgmester Peder Pedersens Enke 13. Maj 1679 kgl. 
Bevilling til at leje et Skib i Hamborg til at sejle paa 
Island, da der ingen Skibe var at faa i Danmark. Nævnte 
Privilegium gjaldt 20 Aar, men 12. Feb. 1680 blev det 
overdraget Borgmester Bartholomæus Jensen at danne et nyt 


1) K D. III, 561—67. VI, 865, 371—72. I en Indstilling til 
Kristian V 1670 omtales det, at tilforn mærede nogle 100 
Mennesker sig ved den islandske Handel og underholdt en 
temmelig stor Flaade, men nu, da Handelen var bleven Mono- 
pol, er de islandske Skibe blevne fast til intet og mange 
godt Folk forarmede (D. Mag. 4. R. IV, 278). 

Kompagni, hvori Færøerne var indbefattede, og dette fik sin 
Oktroj 1682 paa 20 Aar. Til Direktører beskikkedes Bar- 
tholomæus Jensen, Assessor Henrik Høyer, Raadmand Morten 
Nielsen og Thomas Jensen Dohbbelsteen. 

I det Forslag, der laa til Grund for sidstnævnte Privi- 
legium, siges der: ,Islands og Færøs Handel har været det 
allerfornemste, som H. K. Majestæts Hoved- og Residensstad 
i mangfoldige Aar har været med beneficeret, hvilket noget 
Købmandsskab her i Staden har forvaltet, og uden det har 
ingen Handel været ude, saa vidt Konsumtionen her i Lan- 
det angaar, hvilken Handel eragtes endelig at ville holdes 
tilsammen som udi et Knippe, ti skilles det ad og rives fra 
hverandre, saa hver Handel drives paa sin Maner, da bliver 
den Handel tilligemed Undersaatterne, som sig deraf nærer, 
ganske ruineret og fordærvet og fremmede derimod sig den 
ved Tid og Lejlighed tilvender".  Forslagsstillerne mente, 
at man kunde bruge Kongens Skibe, indtil Undersaatterne 
selv kunde tilvejebringe Skibe, at man ikke som hidtil skulde 
benytte fremmede Skibe. 

Den islandske Handel fremkaldte oftere Konflikter med 
Englændere, der drev ulovlig Handel paa Island. Saaledes 
havde Hans Pedersen Bladt 1668 faaet nogle engelske 
Skippere idømt store Bøder, men da hans Søn Peter Bladt 
1673 kom til London, blev han uden Proces sat i langvarig 
Arrest, indtil han stillede Kavtion for den Sum paa mange 
Tusend Rdl., som svarede til den Bøde, hvori Englænderne 
var dømte. Han gjorde derpaa en Rejse til Island, men da 
han kom tilbage til England, forlangte hans Kavtionister 
Pengene anviste paa Amsterdam eller Hamborg, hvilken Sag 
fremkaldte Forhandlinger mellem de to Landes Regeringer”). 

Det fra ældre Tid bestaaende Saltkompagni, der 
havde forpligtet sig til at bygge Defensionsskihe, der kunde 
bruges som Orlogsskibe i Krigstid, var Hollænderne en Torn 


1) Statskollegiets Dokumenter 1674. 

i Øjnene, og disse gjorde 1661 alt for at overtale Kongen 
til at frigive Salthandelen, men forgæves. 16. Avg. 1665 
fik den engelske Baronet W. Davidson, Kort Adelaer og Jonas 
Trellund Salthandelen i Danmark og Norge i Forpagtning 
paa 5 Aar, hvilket vakte stor Misfornøjelse, men da Kom- 
paguiet ikke kunde forsyne Rigerne, blev Handelen givet fri 
ti 1. April 1666, hvilken Frist siden blev forlænget, og 
1667 ophævedes Kompagniet. 1668 blev der dog oprettet 
et nyt under Bestyrelse af Henrik Bjelke, Kort Adelaer og 
Povl Klingenberg, men ogsaa dette blev ophævet!), og 24. 
Maj 1671 og 29. Feb. 1672 blev Salthandelen frigiven, 
hvilket fremkaldte et livligt Røre i Handelsverdenen; der 
gaves nemlig dem, der byggede deres Skibe saaledes, at de 
kunde bruges som Krigsskibe, Toldfrihed for visse Læster 
Salt efter Skibenes Størrelse. 

Det hedder herom i Den danske Mercurius Sept. 1673: 


»Hvor stor Bekostning i Salthandelen end stikker, 
sig Kompagniet derudi dog villig skikker, 

og efterhaanden faar den Flaades fulde Tal, 

som baade Købmandskab og Krig med føres skal. 
Man tvende deraf har fra Cadix uden Fare 
hjemfanget nyligen med Salt og andre Vare, 

som Riget med er tjent, ja nu selv tjene vil, 

hvis (hvad) af Udlændinger fortjent er hidindtil", 


Samme Maanedskrift klager dog allerede i Jan. 1674 
over, at Kompagniet ikke kunde komme ret i Gænge, det 
havde saaledes nylig mistet et af sine bedste Skibe ved Skib- 
brud paa Norges Kyst. 


1) I Bordings Danske Merourius Okt. 1670 lovprises Kongen, 
fordi han havde gjort Ende paa Mangelen paa Salt. 
»Hans Øjemærk og Maal var fælles Gavn og Nytte, 
saavel som Købmands Brug her ind til os at flytte, 
til Borgerskabet han Salthandelen fordi 
oplod og gav sit Brev til deres Kompagni". 

3. Okt. 1679 udstædte Kongen følgende Befaling: ,Da 
Freden nu er sluttet og os er angelegen, at Kommercien 
maa tiltage og befordres, har vi for godt befundet, at Salt- 
handelen saavelsom Handelen paa Island og Færøerne bliver 
indrettet og alle og enhver af vore Undersaatter og ikke- 
nogle især deraf Nytte kunde have, og da vi ikke har haft 
den Nytte af Defensionsskibene i Krigen, som billig burde 
være sket, vil vii deres Sted vore Undersaatter til Bekvemme- 
lighed befragte vore egne dertil bekvemme Skibe, paa det 
vore Baadsfolk derved kunde blive brugte og øvede". Den 
Kommission, til hvem Kongen lod dette skrive, skulde gøre 
Forslag herom inden November Maaneds Udgang. 

Et Forslag fra denne Tid, sandsynligvis forfattet af en 
kjøbenhavnsk Borger!), gaar ud paa, at da der forbrugtes 
omtreut 1000 Læster spansk Salt, som burde hentes ved egne 
Skibe fra S. Ybes, og da Salthandelen tilligemed den islandske 
og færøske Handel var det eneste, hvormed Kongens egne 
Undersaatter kunne beneficeres, maatte der oprettes et Kom- 
pagni under kyndige Direktørers Ledelse, hvori man kunde 
tage hele og halve Parter paa 1000 og 500 Rdl. Der 
burde derfor holdes Tilsyn med, at Salt ikke blev ind- 
smuglet, og der maatte ikke ydes særlige Privilegier paa denne 
Handel til nogen. Kompagniet maatte ogsaa have Tilsyn 
med Indførselen af andet Salt end det spanske og have 
Nøgle til de Pakhuse, hvor der var Saltoplag. Det havde 
hidtil været almindeligt, at naar Danmarks Undersaatter 
gjorde Norge Tilførsel med Korn og andre Varer, fandt de 
mange Steder og især i Bergen Salt i Forraad, som de fik 
med tilbage, hvilket maatte ophøre, hvis ikke den paatæukte 
Salthandel for en stor Del skulde blive forgæves. Da Dan- 
mark ikke var forsynet med mange Skibe, og ej heller be- 
høvede store Skibe uden til udenlandsk Handel, idet der 
kun gjordes smaa Fartøjer fornødne til Transporten mellem 


1) Afskrift i Raadstuearkivet. . 

Provinserne, kunde Salthandelen betjenes af Kongens Skibe, 
hver paa omtrent 150 Læster, af hvilke de 3 kunde udredes 
om Foraaret og komme hjem om Høsten, men de andre 3 
udredes om Vinteren og komme hjem om Foraaret, da det 
ikke kunde formodes, at et Skib kunde udrette mere end en 
Rejse om Aaret til Spanien. Fragterne maatte komme overens 
med andre udenlandske Fragter, da Varerne ellers blev for 
dyre. Til at hente Lyneborgersalt kunde bruges de Skibe, 
som sejlede mellem Island og Glykstad, men naar de udeblev 
for langt hen paa Aaret, skulde det kunne hentes af andre 
bekvemme Fartøjer eller komme over Lybek eller hvorfra 
man kunde faa det med mindst Bekostning. Det franske 
Salt kunde hentes af de Defensionsskibe, som Salthandlerne 
endnu havde, eller af andre bekvemme Skibe. Hvis det 
med Tiden skulde føje sig saaledes, at Danmark engang 
kunde faa saa mange Skibe, at de kunde hesejle Spanien, 
haabede man, at Kongen vilde være saa naadig at befordre 
sine Undersaatters Negotie ved fornøden Konvoj, idet Hande- 
len vilde indbringe saa meget i Told, at det ikke vilde falde 
Landet tungt at udrede saadan Konvoj. 

Der kom imidlertid intet Saltkompagni i Gang, og 12. 
Feb. 1680 satte en Forordning en vis Pris paa det Salt, 
som Defensionsskibene solgte; da disses Tal formodentlig var 
for lidet, blev der fremdeles givet fremmede Skibe Tilladelse 
til at indføre Salt. 

Den franske Gesandt, der havde Kundskab om "earn 
Plan med at lade sine Krigsskibe hente Saltet og altsaa 
forbeholde sig selv Monopolet, beretter 1680 om Forbrugen 
af Salt og Prisen derpaa'): spansk og portugisisk, der havde 
en sortagtig Farve og brugtes til Indsaltning af Fisk og 
Kød, fransk Salt, der brugtes til Kød, der ikke skulde holde 


1!) Beckers Saml. I, 442; II, 24, 98. Bircherods Dagb. S. 102. 
"D. Sml. 2 R. III, 62; IV, 157—58. C. Bruun, Curt Adelaer, 
8. 285—90. 

sig saa længe, og lyneborgsk, der brugtes i Husholdningen ; 
af spansk Salt brugte man et Par Ladninger om Åaret i 
Danmark, i Norge 4—5; af fransk Salt næppe en Ladning. 

Deltagerne i det karaibiske Handelskompagni, 
Hans Nansen, Kristoffer Hansen, Fin Nielsen, Jørgen Hansen 
Rafn og Erik Nielsen Schmit søgte 15. Feb. 1662 om 
Fornyelse af deres Privilegier af 5. Marts 1653"); ,dog Gud 
bedre det desværre, vi de Tider paa samme Rejser stor 
Skade lidt har, idet at os først paa samme Eilænder af Crom- 
well og hans medregerende udi England blev frataget tvende 
Skibe med indehavende Last, som bedrog sig over 32,000 Rdl., 
og derforuden af Guds Vejr og Vind, kaldet Orkanen, som os 
og Anno 1657 den 11. Avg. et af vore Skibe med sin fulde 
Ladning og 22 Personer derfra Landet bortførte og aldrig 
til Skib eller Folk blev spurgt". Siden havde de ikke kun- 
net fortsætte Handelen paa Grund af Krigen, og nu var 
Privilegiet udløbet, men da ,vi nu igen udi Herrens Navn 
os foretaget vores forrige Skipper Erik Nielsen Schmit med 
sit Skib samme Ejlænder at ville besegle", bad de om For- 
nyelse af deres Privilegier, hvilket bevilgedes 29. April 1662, 
men kun for dette Aar?). 

For Oprettelsen af et Vestindisk og Guineisk 
Handelskompagni befalede Kongen 1672 Kammerkollegiet 
at virke. 1673 fik Bergens Borgere Bevilling paa en Rejse, 
og samtidig bestod et afrikansk Kompagni i Glykstad. 

Ved Krigen med Sverig blev Handelen sat tilbage, men 
3. Marts 1680 gav Kongen ny Privilegier og udrustede paa 
egen Haand et Skib til Guinea, der derfra skulde bringe 
Slaver til Vestindien, uden noget Vederlag af Kompagniet, 
ligesom det bragte Mandskab til at besætte Forterne i 
Guinea. Enhver kgl. Betjent, der havde 300 Rdl. og der- 
over i Løn og som ikke godvillig gjorde Indskud, maatte 
lide et Afdrag i sin Løn af 10 p. Ct., med hvilket Beløb 





gøre — — 


1) Kbnh. Hist. og Beskr. IV, 229. 7?) K. D. III, 557—58. 

enhver skulde deltage. Enhver, der holdt Karosse og som 
ikke var interesseret i denne Handel med mindst 500 Slet- 
daler, skulde for denne Gang udrede 60 Sletdaler og være 
Deltager med denne Sum. 

1685 beretter den svenske Gesandt, at dette Kompagni 
havde været uheldigt, først ved at Besætningen paa et Skib 
for 3 Åar siden gjorde Oprør og ved den stadige Skiften 
med Guvernører, der beskyldtes for ikke at have set paa 
Kompaguiets Bedste. Den første, Adolf Esmit, blev forjaget 
af sin Broder og, da han kom til Kjøbenhavn, sat i Slutte- 
riet; Broderen beskyldtes for at give Sørøvere Tilhold ved 
S. Thomas, og Gabriel Milan, der var sendt over for at 
undersøge den anden Esmits Forhold, opførte sig saaledes, 
at der var udsendt Kommissærer for at afsætte ham og føre 
ham tilbage. Adolf Esmit blev 1687 genindsat og Milan 
dømt fra Livet. Aar 1689 blev Esmit igen fængslet men 
frikendt, hvilket dog ikke hindrede ham i Forsøg paa at 
forraade S. Thomas til den svenske Regering!). 

11. Marts 1671 blev der oprettet et Vestindisk Kom- 
pagni, der skulde handle paa S. Thomas, hvilken Ø 1665 
som et forladt Land var taget i Besiddelse af Danmark. 
20. Maj 1675 tillod Kongen Alle og Enhver af sine Under- 
saatter at handle paa samme Ø, naar de kunde faa Direk- 
tørernes Tilladelse. 

19. April 1687 fik Borgerne i Kjøbenhavn, Kristians- 
sand og Bergen i 6 Aar Frihed til Handel paa Vestindien 
med samme Privilegier som Kompagniet imod en Kendelse 
til dette. 

20. Nov. 1670 blev der givet Oktroj paa 40 Aar for 
Ostindisk Kompagni, til hvis første Direktør Kort 
Adelaer blev valgt?). Som Paaskønnelse for Griffenfeldts 
Medvirkning ved at faa Oktrojen bragt i Stand, blev han 


ma, 





1) D. Saml. 2. R. V, 145—46, 175—76, 297. 7?) C. Bruun, Curt 
Adelaer, S. 291, 495—97. 

indskreven som Deltager med 1000 Rdl., hvilket siden blev 
et af Anklagepunkterne imod ham. Kongen og den kgl. 
Familie tegnede sig for Aktier, og Kongen lod sig forlyde 
med, at det vilde være ham kært, om Embedsmænd og for- 
muende Borgere vilde følge hans Exempel, ligesom Direk- 
tionen søgte af al Magt at paavirke Folk. Til Skibsførere 
hvervede man Hollændere, der havde tjent i det hollandske 
ostindiske Selskab, uagtet den hollandske Regering under 
Straf af Livs og Godses Fortabelse forbød enhver, som havde 
været i det nævnte Kompagnis Tjeneste, at tjene nogen 
fremmed Magt. hvilket fremkaldte skarpe Brevvekslinger mel- 
lem de to Regeringer. Senere tog dog hollandské Skippere 
i store Masser Borgerskab i Kjøbenhavn. Det ses af den 
danske Mercurius for de følgende Aar, at der jevnlig afgik 
Skibe til Ostindien. 13. Okt. 1680 udstædte Kongen nogle 
Skibsartikler for Kompagniets Skibe. 

Handelen gik sikkert meget heldigt. 1696 skrev den 
svenske Gesandt: ,,Dette Kompagni er meget lykkeligt, idet 
det aarlig saadanne rigtladede Skibe faar, dog har Partici- 
panterne forleden Aar ikke faaet mere end 6 p. Ct., da de 
6 Direktører forud har taget deres Lønning foruden det, de 
havde tilgode fra forrige Aar, ialt 24,000 Rdl." 1698 skrev 
samme: ,Dette Kompagni er meget lykkeligt deri, at det 
aarlig har saa rigtig og uantastet, saa længe Krigen varede, 
faaet sine Skibe hjem, og ad Aare ventes to, som forrige 
Aar gik herfra, idet saadanne Skibe til Frem- og Tilbage- 
rejse højst anvender 18 eller 19 Maaneder", 

1670 erhvervede Kongen Børsen tilbage fra Jakob Mad- 
sens Enke?) for Udlæg af over 1000 Tdr. Hartkorn Bønder- 
gods, og Kommercekollegiet fik 1671 Befaling om at overtage 
den, indrette sine Kontorer der og iøvrigt foretage den nød- 
vendige Reparation for den aarlige Leje, idet Kollegiet skulde 


1) D. Saml. 2. R. III, 63, 70—71. V, 142—43, 144—45, 387, 
845. VI, 56—57. ?) Se Kbnh. Hist. og Besk. IV, 285. 

tragte efter igen at faa Boderne der udlejede til Kræmmerne, 
og Kongen befalede disse at antage Boder paa Børsen 
eller aarlig betale 4 Rdl. af hver Krambod, de lejede i 
Byen. Dette Paabud havde næppe nogen Virkning i Øje- 
blikket. 3. Dec. 1673 overlod Kongen det vestindiske Kom- 
pagni 4 Pakboder tværs igennem under Børsen istedenfor 
det Pakhus, det havde haft paa Proviantgaarden, hvilket dog 
igen ophævedes 1677. Sidstnævnte Aar fik Kommercekolle- 
giet under 8. Marts kgl. Befaling om herefter aldeles intet 
at befatte sig med Børsens Indkomst, der skulde afleveres i 
Kongens eget Kammer (Privatkasse). Kommercekollegiet 
havde dermed dog ikke mistet Tilsynet med Børsen, ti det 
indstillede 1680 til Kongen, ,at vi ikke uden Fortræd kan 
anse (se paa), at den herlige Bygning Børsen, som i Steden 
for den Brug, den i Begyndelsen har været til destineret, 
nu med ledige (tomme) Tønder og Snedkervarer istedenfor 
Kramvarer er forfyldt". Kongen udstedte derfor en Plakat, 
hvorved han ,i Henseende til denne vor kgl. Residensstads 
desto større Sirlighed samt Handelens ydermere Nytte og 
Fremtarv" gav alle dem, der til Pinse vilde antage Boder 
paa Børsen og selv vilde reparere dem, et halvt Aars Frihed 
for Leje, og det blev paalagt alle, der handlede med Kram- 
varer, enten at have deres egne Huse eller holde Bod paa 
Børsen, men de, der alligevel havde Udsalg i lejede Kram- 
boder i Staden, skulde aarlig yde 12 Rdl. til Børsens Repara- 
tion, indtil alle Boder der var bortlejede. 

1695 sluttedes der Overenskomst med Johannes Bache 
om for 4000 Rdl. at foretage en Hovedrepartion, der skulde 
omfatte følgende Ting: ,Børsens Taarn, Tag og Render, 
item Lofterne, Kvistene, som (hvor) Korn og andre Køb- 
mandsvarer ophidses, Stenhuggerarbejdet, Murene overalt og 
en ny Trappe for den østre Ende af Børsen som og Børsen 
med Oliefarve 2 Gange udenpaa at anstryge". Johannes 
Bache døde 1696, men det synes, at hans Enke, Maren, har 
overtaget Arbejdet. 

Omkring Børsen havde i Frederik III's Tid forskellige 
Personer faaet Tilladelse til at opslaa Boder; saaledes fik 
1663 Johan Kristof Nebenlaw fra Nirnberg Tilladelse til her 
at sælge og falholde sine medicinske Varer. 1671 forbød 
Kongen alle Kramboder paa Slotspladsen og befalede at lade 
nedbryde de Hestestalde, der var byggede ved Indgangen 
til Børsen, og rense Pladsen for Urenlighed, idet smaa Kram- 
boder bekvemmelig kunde indrettes der. Det blev imidlertid 
Kristianhavns Slagtere, der 1674 fik Tilladelse til at opsætte 
Slagterboder langs Muren fra Hvælvingen og til den nederste 
Ende af Børsens Nedgang påa den østre Side tværs over for 
Holmens Kirke, imod at de gav en aarlig Afgift til Børsens 
Reparation. 

Der var ogsaa andre Steder Bygninger op til Børsen, 
ti 1692 indtraf der Ildebrand i en Fjælebod under Trappen 
ved Børsens søndre Ende. Med Hensyn til Verdenshjør- 
nernes Beteguelse, raadede der nogen Uvished, ti 1673 blev 
der ved begge Ender af Børsen sat Slagbomme for at 
hindre Vognmænd og Vedsættere i at opkøre Stenbroen paa 
Børsens søndre Side, hvorved maa forstaas den Side imod 
Slottet”). 

1670 søgte Borgerskabet om Afskaffelse af Saltkompag- 
niet, Ophævelse af alle Monopoler, at der maatte findes 
Midler til Handelens Oplivelse og om Frihed for alle til 
islandsk Handel?). Disse Ønsker opfyldtes ogsaa for en Del 
ved Salthandelens Frigivelse og Oprettelse af Ostindisk Kom- 
pagni. Den svenske Gesandt kunde berette 1674, at man 
her ivrig arbejdede paa, at Kommercierne kunde komme til 
større Flor og at det var tydeligt, at Skibsfarten var meget 
tiltaget i de sidste 3 Aar?). Naar det da 4 Aar efter viser 
sig, at Byens Handelsflaade ikke var stort større end 1635, 
maa Tilstanden 1660—70 have været meget trøstesløs. 





1) K. D. VI, 379, 383—84, 548—49. VII, 561, 572, 573, 624, 
639, 718—19, 777. 7) D. Sml. 2. R. III, 35. 2) Smsteds III 
339—40. 

Fra 30. Jan. 1678 findes en Opgørelse af Kjøbenhavns 
Handelsflaade, af hvilken det ses, at de store Fartøjer over 
c. 40 Læsters Drægtighed kaldtes Skibe og de fleste af 
mindre Drægtighed Skuder, dog benævnes 3 af dem Krejerter 
(der var paa c. 20 Læster), 16 Galioter (4—20 Læster) og 
3iJagter (2—4 Læster). I alt var der 116 Fartøjer, af hvis 
Førere de 67 var i Skipperlavet, de andre udenfor, men 
medens de første saa godt som alle angav deres Skibes 
Drægtighed, var dette ikke Tilfældet med de sidste, uden 
hvad 9 større, 3 mindre angik. Der er altsaa kun Op- 
givelse af Læstedrægtigheden for de 71 Skibe, men ikke for 
de 45. 


33 Fartøjer over 20 Læster havde tils. c. 1470 Lst. Drægthd. 


17  — 10—820 — — 241 — — 
2l —-—- under 10 — — 108 — mm 
45 —  uangivne — — 780 — — 1) 





Kbhvn.s Handelsflaade var 1678 116 Fartøjer med c. 2600 L. D. 


1635 havde Byen 88 Fartøjer med 2370 Læster, hvil- 
ket ikke viser nogen stor Fremgang i de 43 Aar, men paa 
den anden Side var 1678 et Krigsaar, da Handelen led 
under mange Forhindringer; dog er den næppe taget stort 
til i den foregaaende Tid. I ovennævnte Tal er dog næppe 
medtaget Defensionsskibene og de, der tilhørte Handels- 
kompagnierne, ti disse nævnes ikke under Rederne. Kun 3 
af de nævnte Skibe over 20 Læster havde 100 Læster og 
derover, nemlig Tigeren paa 176, St. Anne 101 og Peli- 
kanen 100, 2 havde mellem 90 og 100, 1 havde 83, 2 


)) De 9 af disse Fartøjer var ,Skibe", der maa kunne sættes 
hver til 50 Læster — 450; de andre anslaas til 330, hvil- 
ket giver 780 L., hvilket næppe er et for højt Tal, da der 
ved Sammenlægningen af de opgivne Læster ikke er med- 
reguet, hvad hvert Fartøj overskred de fulde Læster. 

mellem 70 og 80, 2 mellem 50 og 60, 5 mellem 40 og 50, 
4 mellem 30 og 40, 14 mellem 20 og 30. 

Da der 1691 maatte gives Konvoj af Krigsskibe til 
Beskyttelse af Handelsskibe og der skulde ydes Betaling af 
2 Sletdaler for hver Læst, var der af de 19 Skibe kun 3 
paa henholdsvis 100, 150 og 136 Læster, medens de 
andre var under”). EG 

Skipperne har formodenlig trykket sig ved at tage ud 
om Foraaret. Kongen bevilgede derfor 29. Marts 1681, at 
de 12 første Skibe, der løb ud om Foraaret og hørte hjemme 
i Kjøbenhavn, skulde være fri for al Afgift?). 

Som det ovenfor er omtalt, foregik der ved 1690 et 
stort Opsving i Skibsfarten. Vi har desværre ikke Midler 
til at se Tallet paa dem, der tog Borgerskab som Skipper, 
fra en tidligere Tid; kun fra 1684 er der en fuldstændig 
Liste, der viser 6 Skippere, og 1689 er der 5 ny tilkomne. 
1690 udviser derimod 30, 1691 viser 86, 1692: 39, 1693: 43, 
1694: 42 og 1695: 34, altsaa i alt 274 ny Skippere i de 
6 Aar, hvilket viser en overordentlig Fremgang i Skibs- 
farten. I disse Aar er ogsaa Raadstueprotokollerne fulde af 
Retssager om Skibsparter, hvad der ingenlunde var Tilfældet 
i tidligere Aar. Hertil kommer i de samme Aar 62 Baads- 
mænd, 12 ,Sejlingsmænd", 12 Styrmænd, ialt 360 Søfarende 
med Borgerskab. Af Skipperne var over de halve Hol- 
lændere eller fra de tydske Egne nærmest Holland, men i 
de sidste Aar var Tilvæksten af Danske i Fremgang. 

Fremgangen i Skibsfarten var følgelig grundet paa 
Tilvækst i Købmændenes Tal. Ved Købmænd forstaas ikke 
Kræmmere, men Grosserere; dog var der en Mængde andre 
Borgere, som ogsaa ejede Skibsparter. I Aarene 1689—95 
tog 86 Personer Borgerskab som Købmænd, 4 som ,Ne- 
gotianter", hvilket var en fornemmere Betegnelse, og 7 som 


') Rentekamrets kbuh. Kontors Kopibog 26. Nov. 1692. 
2) K, D. VI, 776—77. 

»Handelsmænd". Mange Købmænd var Udlændinge, saaledes af 
Franskmænd : Gregoire Gougeon, Pieter Walløe (Walleau ?), 
Bendix Orbons, Reymond Boschier, Jean Jean, Pierre Poumeau, 
Pierau Miveille, Elias Giraut, Pieter van Herreseele, Isaak 
Labes, Charles de Misii, Samuel Penon, Paul Chappis, Ben- 
jamin Bourdier, Pierre Belyn. Af de andre var uden Tvivl 
en Del Hollændere og svordtydskere. 

De fornemste Skibsredere var 1691: Nikolaj Jansen 
Årf, Wigant Michelbecher, Jacobus Peltzen, Peter Hansen, 
Jokum Wirger, Herman v. Lengerken, L. S. Miller, J. Kreyer, 
Lyder Stiefken, Johan Herman Schrøder, L. Krøyer, Johan 
Siwartz, Steffen Lindeman, M. Abbestee, M. Struwe, Abraham 
Lehn, Vilhelm Edinger, Gougeon, Valleau, P. Wieland, H. 
Mansholt, A. Tønsberg, Friederich Niels Miller og Jacobæus 
Peltzen. 

Førend det nævnte Opsving i Handelen var Fragterne 
høje; den franske Gesandt skriver 1680, at alting var dyrt 
i Kjøbenhavn, fordi Varerne skulde tilføres ad Søvejen, og 
da Skibene ikke kunde faa Returladning, blev Fragten over- 
ordentlig høj. For at faa saadan, maatte fremmede Skibe 
gaa til Østersøen for at indtage Ladning af Korn eller til 
Norge for at hente Tømmer!). 

Et storartet Skibsbyggeri, som blev begyndt i Frede- 
rik III's Tid, og som mægtig kunde have støttet Handelen, 
der i høj Grad foregik ved Hjælp af fremmede Skibe, mis- 
lykkedes. 

14. Jan. 1663 fk den foran nævnte Jonas Trellund 
en Del særlige Begunstigelser. Der skulde udvises ham en 
belejlig og bekvem Plads til at bygge Skibe paa, ligeledes 
til en Savmølle og Reberbane; han- maatte antage 2 hol- 
landske Tømmermestere og saa mange hollandske. Tømmerfolk, 
som han behøvede, der i 10 Aar skulde være fri for borger- 
lig Tynge, og hvem det stod frit for igen at rejse hjem. 


') Danske Sml],. 2 R. IV. 157. 

Hvad han behøvede til sine Skibes Bygning og U drustuing, 
maatte han indføre fra fremmede Steder, dog mod Told efter 
Toldrullen, men Tømmer maatte han hente fra Norge og 
andre af Kongens Lande uden at give Told, hvilket dog og- 
saa skulde være tilladt alle andre Indbyggere i Kjøbenhavn 
og Kristianshavn. Ingen af hans Skibe eller andre Skibe, 
der tilhørte Borgere i Kjøbenhavn og Kristianshavn, kunde 
imod Ejernes Vilje anholdes og bruges i Kongens Tjeneste 
i Krigstid, men der skulde sluttes en rigtig Akkord herom. 
Alle Trellunds Skibe skulde i 3 Aar være fri for Told, dog 
ikke deres Ladning. Alle hans og andre Søfolk fra Kjøben- 
havn og Kristianshavn skulde dømmes efter den Visbyske 
Søret. De Skibe, han og andre Borgere udrustede til Hval- 
fangst, skulde ind- og udgaa uden Told og deres Folk i 10 
Aar være forskaanede for borgerlig Tynge. Han fik ogsaa 
Tilladelse til at forfærdige spansk Læder og i saa Hen- 
seende fik han ogsaa Begunstigelser for sig og sine Folk. 
For Skibe, som han udrustede til Ostindien og Vestindien, 
fik han særlige Toldbegunstigelser og Toldfrihed for en Lad- 
ning Vin fra Tenerifa. Han selv med sin Familie blev fri- 
tagen for borgerlig Tynge og Indkvartering, men ikke for 
almindelige Skatter. Paa de Grunde og Pladser, som Kon- 
gen vilde give ham, skulde det staa ham frit for at bygge 
sine Huse og planke der, som ham lystede, desligeste maatte 
han og de, som for hans Skyld kom hid ,sig i Klædedragt, Ri- 
den og Køren paa den hollandske Maner eller saasom det 
dem selv lyster og anstaar at holde", ligesom de maatte 
benytte hvilken Præst eller Kapellan, de selv ønskede!). 
Den Plads, Trellund fik overladt til sin Virksomhed, var 
i Strandgade paa Kristianshavn, der da var en virkelig 
Strandgade, idet Vandet gik op til dens ene Side. Imellem 
Brogade og Torvegade og længer ud mod Holms Plads, var 
det, han havde sin Virksomhed som Skibsbygger. Paa 


1) K. D. III, 571—77 

den anden Side af Strandgade (nu Nr. 8—14) byggede 
han en Gaard, der var anset som en af de anseligste paa 
Kristiansbavn. - 

Trellund, der var Søn af en Raadmand i Ribe, havde 
været Købmand i Amsterdam og blev, som ovenfor omtalt, 
1662 en af Direktørerne for det ny islandske Kompagni ; 
han nævnes da som bosiddende i Kjøbenhavn, medens han 
Aaret i Forvejen endnu bode i Amsterdam. Samme ÅAar 
købte han Eneret til den færøske Handel af Kristoffer Gabel 
og var Deltager i Salthandelen. 8. Jan. 1663 udnævntes 
han til Admiralitetsraad. Trellands Foretagender mislykkedes 
dog, han havde i Aarene 1668—69 Processer med et stort 
Handelshus i Amsterdam og gik Fallit. 20. April 1669 be- 
falede Kongen Fiskalen at sørge for, at Kronen blev holdt 
skadesløs i hans Bo fremfor andre Kreditorer. 10 Aar efter 
fik Dronningens Hofprædikant Tilladelse til at lade Trellund 
arrestere for en Gæld paa 2000 Rdl., hvis han ikke paa 
anden Maade kunde blive tilfredsstillet. 1684 opføres han 
som død. Hans Ejendom laa hen uden Tilsyn. 1678 ind- 
stillede Rentekamret, at Kommandanten maatte sætte Vagt 
her for at forebygge, at Folk nedbrød Husene og borttog, 
hvad der fandtes, eftersom Gaarden skulde sættes til Avk- 
tion. Dette sidste skede dog ikke, ti i en Rentekammer- 
skrivelse af 21. Avg. 1682 siges det, at ,Trellunds Gaard 
og Plads som øde og husbondeløs henstaar, eftersom ingen 
deraf svarer til de kgl. Kontributioner", men da Kongen 
havde en Fordring paa 5602 Rdl. i Ejendommen, havde 
han befalet her at bygge en Del Barakker (Kaserner) for 
Militære og Artillerifolk. Dette blev nu ikke til noget, men 
Grunden blev solgt til Frederik Antoni Miller, der 1684 
klagede over, at han ikke kunde faa den bebygget i den 
lovbefalede Tid paa Grund af Bygniugernes Ruin, Brøst- 
feldighed og Grundens vidtløftige Begreb, hvorfor han 
fik Udsættelse i 4 Aar. Han fik desuden Tilladelse til 

at benytte Kølhalepladsen og til at opsætte ny Kraner 
der"). 

Den udenlandske Handel havde saaledes førend de 
sidste 10 Aar af Kristian V's Regeringstid kun liden Betyd- 
ning og Opsvinget efter 1690 kunde ikke fremkalde nogen 
følelig Virkning førend senere ben. De økonomiske Forhold 
var af den Beskaffenhed, at, som det berettes 1682, Præsterne 
gjorde Forbøn for Afværgelse af Landets totale Undergang 2). 
Landets fortrykte Forhold gjorde S$maahandelen ringe, og 
denne formindskedes end mere ved Indpas i Næringen af 
Soldater og deres Kvinder. | 

Hvorledes Tilstanden var 1672, ses af følgende An- 
dragende til Magistraten fra de 32 Mænd: 

»Siden den Tid Konsumtionen først blev anfanget at 
oppebæres udenfor Stadens Porte, da har her ikke været 
den tredie Del saa stor Torvehandel i Staden som tilforn, 
og det af den Aarsag, at Høkere og andre af de Gemene, 
item Soldater og deres Kvinder udløber i stor Mængde og 
Flokketal af Portene næste Dage før Torvedagene langt ud 
paa Vejene, en Del til Valby og en Del længer, at udforske, 
hvad Bønderne har at sælge, og hvis (hvad) de da véd at være 
mest begærligt og at vinde flest Penge paa her i Staden, 
det opkøber de og undertiden ganske aflæsser Bønderne i 
Valby, en Del og, naar de har købt, følger Vognene til 
Acciseboden og, imidlertid Bonden der gør klart, gaar de 
ind til Porten og der tager imod Bonden og følger ham 
hjem til deres med Varerne, saa at der kommer snart ikke 
mere pan Torvene, end slige Udløbere vil lade passere og 
ikke selv mon behage eller behøve. Og naar det sig under- 
tiden kan tildrage, som dog sjelden sker, at her nogen af 
de begærlige Varer indkommer, da véd Bønderne af de Til- 


1) K. D. VI, 365, 371—72, 503, 712—13. VII, 84—85. C. Bruun, 
Curt Adelaer, S 286—88, 294—95, 297. Saml. til Jydsk Hist. 
og Top. VIII, 55—56. ?) D. Sml. 2 R. V. 87. 

bud, som dem paa Vejene er gjorte, at holde deres Varer 
såå højt, at det er med Forundring at paahøre. Og naar 
dem saa derimod bydes billig Værd, da véd de at svare, at 
dem var budt mere i Valby eller paa Vejen og lader sig 
. forlyde at fortryde, at de ej tog de Penge, som dem der 
tilbudt var. Af hvilken Enormitet Borgerskabet ikke ringe 
Skade tilføjes, idet de igen maa købe Varerne af Høkerne 
og andre Udløbere i dyre Domme og give dem den Profit, 
som de ellers selv kunde nyde, om Varerne blev ført til 
Torvene, som billigen ske burde og altid tilforn har været 
sædvanligt. Derfor ombedes ydmygst paa menige Borger- 
skabs Vegne, at Eders højtagtbare og velvise Herrer høj- 
gunsteligen vilde overveje tjenlige Middel til at afværge al 
Handel med Bonden paa Torve, Veje samt i Valby og uden 
Portene, item at Bønderne maatte forbydes at holde deres 
Vare fal enten i nogle afsides Gader eller Stræder eller i 
de Gaarde, hvor de logerer her i Staden, førend de dem 
først paa Torvet præsenteret har og ikke der kunnet for- 
handle. Og eftersom den største Del af de Soldaterkvinder, 
som gør Borgerskabet stort Indpas i deres Næring og Fri- 
hed, skal være af Gen. Major Ruses Regiment, i Holsten be- 
liggende, da formener vi, at de billigen didhen til deres 
Mænd kunde og burde forvises, eftersom det dog synes nok, 
at man har de tvende Regimenter deres Kvinder til Fortræd. 

» Videre falder at erindre den mærkelige Skade, som 
Borgerskabet udi mange Aar har lidt og endnu daglig for- 
smerter af Marketendere, hvilke ikke køber smaa Partier, 
men anselige Kvantiteter af alle Slags Proviant saavel uden 
Portene som paa Torvene og ved Stranden, der dog for- 
menes, at den Handel uden Portene ikke er i sig selv lov- 
lig, men bør ligesaa vel dem som alle andre at være for- 
ment. Og Torvet samt Strandhandelen formenes at bør være 
alene for Borgerskabet og dem af Stadens Indbyggere, som 
svarer til kgl. Paalæg af Grundskatter, Indkvartering etc. 
og endda derforuden selv maa vove Liv og Blod med, naar 

Nøden det mon udkræve, hvoriblandt Marketendere, som 
aleneste passer paa at spise Soldater for Penge og saaledes 
ikkun fortjener Penge, efter vor Meniug ikke kan regnes eller 
udi nogen borgerlig Frihed være interesseret. Thi er vor 
enfoldige Mening, at efterdi Borgerskabet maa kontribuere 
til Militien, og de Penge, som Marketendere holder Spis- 
ningen ved lige med, herkommer fra Soldaterne, derfor, lige- 
som Soldaterne nyder Borgerskabets Penge, saa burde og 
Borgerskabet billigen at nyde deres Penge igen, saaledes at 
alle Marketendere burde være pligtige alle de Varer, som 
de til Soldaternes Spisning kan behøve, hos Borgerskabet 
her i Staden og ingen andre at købe". 

Ogsaa i andre Retninger led Borgerskabet Næringstab. 
1669 klagede det over, at der tilføjedes det ,stort Ind- 
pas, Nærings Svækkelse og Afbræk formedelst adskillig 
Handel med Kram, Høkeri, Krohold, Haandværksarbejde og 
andet, som af en Del drives, der dog Frihed for al borger- 
lig Besværing prætenderer, alene under Skin, at de endnu 
er i Kongens egen, adelige eller militariske Tjenester og Be- 
skærmelse", Da dette stred mod de Privilegier, der 23. 
Nov. 1661 var givne kgl. Betjente, blev det 3. Marts 1669 
forbudt at bruge nogen borgerlig Handel og Næring uden 
at svare Pligt og borgerlig Tynge deraf. 

Hertil kom den store Indvandring af Fremmede. 28. 
April 1676 maatte Kongen udstæde Forbud mod ,en Del 
Fremmede og Udlændiske, sig her i Staden skal opholde 
og imod Kræmmerlavets Privilegier hemmelig indsnige alle- 
haande Kramvarer, dermed udi Husene omløber og i smaat 
udsælger", 

Var Tilstanden ringe i Kjøbenhavn under Krigen 1675—79, 
var den endnu slettere paa Kristianshavn. Magistraten i 
Kjøbenhavn klagede 23. Feb. 1676 til Kongen: ,,Borgerskabet i 
Kristianshavn formindskes daglig, flytter fra Byen og sætter 
sig her i Kjøbenhavn i Hytter og Vraaer, hvor de hemmelig 
opholder sig og unddrager sig i disse besværlige Tider fra 

den algemene Tynge, Byen tlå Ruin og det eftersiddende 
Borgerskab til Fordærv". Man søgte derfor om en Be- 
faling til dem om at forblive i deres By, men da det var 
vitterligt, at Næringen var hel slet for dem og Besværlig- 
hederne, der daglig tiltog, var store, burde der bevilges dem, 
der flyttede til Kristianshavn eller købte Ejendomme der, 
nogle Aars Frihed for Grundskat, hvilket kun var en liden 
Afgang i Kongens Indtægter, da Grundene kun var maadelig 
taxerede paa Grund af Stedets og Næringens Ringhed. Lige- 
ledes vilde det kunne hjælpe, hvis fremmede, der var komne 
i Armod, der kunde have deres Tilflugt og nyde 10 Aars Fri- 
hed for deres Kreditorer”). i 

I det hele var de 2 Kommuner til Skade for hinanden. 
1674 skriver ogsaa Statskollegiet, at ydet synes meget skade- 
ligt og urigtigt, saa for al Handel og Negotie, saa vel som 
ogsaa for alle Handelslavene, at saa nær ved hverandre og 
under differente Magistrater ere to Stæder som Kjøbenhavn 
og Kristianshavn, da stundum den ene den anden contre- 
quarrerer, og hvem sig paa et Sted passelig skikket, paa et 
andet overløber". Dette gav Anledning til de to Byers 
Sammensmeltning. 

Det gik stadig tilbage med Borgernes Velstand.  Skat- 
ter og Afgifter var byrdefulde, medens Næringen var i Af- 
tagende. De fleste Dødsboer var Fallitboer og Ejendomme- 
nes Priser sank saa stærkt, at Kongen 7”. Maj 1692 afkræ- 
vede Magistratens Betænkning om Grunden hertil”). Denne 
Betænkning gaar ud paa følgende: 

»Handelen bestaar alene i det, som indføres og kon- 
sumeres her, ti kun lidet eller intet kan udføres undtagen 
en ringe Del Vin og Salt, som dog ikke er Landsens Frugt, 
hvorimod Rug og Byg, der i tidligere Tider bragte Penge 
ind i Landet og gav Handel og Næring, er nu, paa Grund 


') Afskrift i Raadstuearkivet. 2?) K. D. VII, 384. Betænkningen 
i Raadstuearkivet. 

af Landmandens slette Tilstand og Uformuenhed til at holde 
Kvæg og dyrke Jorden, ikke af den Godhed eller af den 
Overflødighed, at de kan søges eller sælges. Vel har den 
franske Handel i nogle faa Aar haft nogen Anseelse, men 
paa Grund af den ulovlige Opbringelse og anden Mishandling 
af Skibene, som idelig sker af engelske og hollandske Ka- 
pere, bliver den ogsaa snart til intet, eftersom enhver gruer 
for at vove sine Midler med saa stor Hazard og Perikel og 
desuden kun ganske faa af Borgerskabet formaar at drive 
den Handel. 

»De indførte Varer er belagte med Told og Konsumtion, 
og der holdes saa skarpt Tilsyn, saa en ringe Forseelse bliver 
haardt mulkteret og den Negotierende, som dog er Kongens 
Undersaat, faar saa liden Fortjeneste, at han næppe kan 
vinde det, han kan betale Skatter og Paalæg af. 

»Den Handel, som Borgerskabet i forrige Tider har haft 
med Bonden og Landmanden, er nu meget ringe, da de fleste 
Bønder er moxen udarmede, saa de ikke nu formaar at 
købe Fisk, Sild, Salt, Klæde, Baj, Staal, Jærn, Tin, Kobber 
eller Messing, enten til sig, Kone og Børn eller til sin Av- 
lings Fortsættelse, i Modsætning til forrige Tider, da baade 
Handels- og Købmanden havde stor Næring af dem, men nv 
moxen ingen, da mange paa Landet nu maa lade sig nøje 
med Vand og Brød og selv det bare Brød tit savnes og 
efterledes af mange. 

»Af Kræmmerne er en Del kommen til agters, en Del | 
falleret, og nogle har trukket sig ind paa Kammerser, saa 
at i adskillige af deres Huse, hvor tilforn var skønne Kram- 
boder, nu ses Høkere og Palteboder og nogle staar ledige. 
Bryggerlavet truer med Undergang, paa Grund af, at Om- 
gangen, der havde foraarsaget eu Del store Omkostninger, 
hastelig blev hævet, Konsumtionen blev forhøjet og Heste 
møllerne afskaffede; det haardeste for dem er dog den haarde 
Inkvisition, den haarde Bøde for en ringe Forseelse, Kro- 
holdernes Ubillighed og den Skade, de tager af Udborgen 

paa Stok. Somme af dem drives i Slutteriet, somme ud af 
Byen, istedenfor at i forrige Tider en fattig ringe Brygger- 
svend kunde saa tage til, at han paa det sidste blev Hans 
kgl. M. en vederheftig Underdan, Staden en fast Borger, som 
svarede Skatter og Indkvartering og i Nøds Tid kunde gøre 
Tjeneste med Liv og Gods. 

»Bagerlavet trykkes af Konsumtionens Forhøjelse og ved 
at saa mange er indkomne i Lavet, at den ene sidder oven- 
paa den anden ganske næringsløse. Det samme klager Slag- 
terne over, hvortil kommer, at Indbyggerne, og især. Haand» 
værkerne, der er de fleste, er nu fattige og ikke holder saa 
mange Folk som tidligere. "Da det var vanskeligere at vinde 
Lavenes Rettighed og der var færre Mestere, havde enhver 
af de faa Mestere rundelig Fortjeneste og kunde holde 
mange Svende og Drenge, som de bespiste vel, hvad de og- 
saa maatte, da det mest var fremmede Folk, som ikke vilde 
lade sig afspise med ringe Mad eller tørt Brød og tyndt Øl, 
men vilde have fersk Kød, god Mad, godt Øl og Brød, saa 
én Mester med Familie og Tyende fortærede mere end 10 
Mestere, der maa hjælpe sig med en Svend og en Dreng og 
somme uden, ti naar de faar hastigt Arbejde, tager de Sol- 
dater til Hjælp og tærer det knappeste, de kan, saa de 
henter lidet eller intet i Slagterboderne. 

»Haandværkernes Tilbagegang hidrører fra, at mange 
Fremmede har nedsat sig, og da de er fri for at svare 
borgerlig Tynge, kan de give bedre Køb, og fra Soldaternes 
Frihed til at drive Haandværk, saaledes at af 100 Klæd- 
ninger og Sko til Regimenterne næppe 10 udføres af Lave- 
nes Mestere. Smede, Tømmermænd, Snedkere, Bødkere og 
Vævere lider stort Tab ved, at Tøjhusets, Holmens og andre 
aftakkede Folk med deres egne Hænder maa arbejde, hvad 
de kan, men de misbruger Friheden grovelig, og naar de 
gribes i Forseelsen, har de saa stort Forsvar, at Straffen 
bliver ringe. Hvad Soldaterne klædes i, forskriver Offi- 
cererne selv fra fremmede Lande og ikke hos Kræmmere og 

Købmænd her. Da Soldaterne stadig opholder sig her 3 
Garnison, bruger de eller deres Koner ofte Høkeri og Øl- 
salg, og indflytter i Huse og Kældere, som en fattig Borger 
og Haandværksmand af Armod har maattet forlade, og sidder 
der uden Skatter og Afgifter. Hvad Klagemaal hører vi ikke 
daglig af Borgerskabet, hvorledes Soldaterkoner, som nærer 
sig med Høkren af røget Flesk, salt Kød, Smør, Ost, Æg, 
Gryn og deslige, saa godt som med Gevalt og med Hug og Slag 
tvinger Borgerkoner fra de Steder, som de staar paa og har 
fæstet paa Torvene, og uanset mau beklager sig derover og 
der undertiden ogsaa stilles Ordre derom, maa man dog for- 
nemme, at Soldaternes tiltagne Frihed prævalerer. 

»Imedens der tilforn var 20—60 Mestere i et Lav, er 
der nu 80, 100 ja 200 Mestere i et Lav, hvoraf neppe de 
10 kan holde saa mange Folk eller gøre Kongen og Staden 
den Tjeneste, som en af den forrige Tids Mestere, ja næppe 
3 af et helt Lav er gode for at købe sig et Hus, men maa 
bo tilleje, ja 2 å 3 Slags Haandværkere retirerer sig udi et 
Hus paa Lofter og Kammerser og sidder der i Armod til- 
sammen. Det gaar nu saaledes til, at naar en Svend har 
tjent sine Svendeaar ud, søger han straks at komme ind i 
Lavet, gifter sig, enten han har Evne til at føde en Kone 
eller ikke, fortærer i faa Aar, hvis han har faaet noget ved 
Giftermaalet, og maa saa arbejde som Svend hos andre Mestere 
og Børnene maa ud at tigge, førend de kan læse; naar 
Manden dør, maa Konen gribe til Tiggerstaven, medens i 
forrige Tider en Mester kunde efterlade et frit Hus og 
Evner til at fortsætte Haandværket, til hun ved Giftermaal 
med en dygtig og erfaren Svend, som længe havde maattet 
tjene og selv erhvervet sig noget, kunde. blive forsynet. 
Kom nogen da til agters, hjalp de andre Lavsbrødre ham 
til Rette. 

»Indkvarteringen koster Staden 20 til 24,000 Rdl. aarlig, 
men da den lettes for en Del, dels med Hensyn til ny Byg- 
ninger, dels for Indrettelse af Manufakturer og dels ved 

Privilegierne for de Reformerede, falder den tungt, saa mange 
søger at skille sig ved deres Huse. De store Skatter og 
Konsumtionen betager mangen Haandværksmand det, han 
behøver til sin Underholdning, virker ogsaa hen til at Ar- 
moden tiltager. Dette kan bevises af Skifterne, saa at af 
60 Dødsboer, der er registrerede siden Nyaar, har de 40 
haft langt mere Gæld end Gods, og af de mange Fallitboer. 
Naar nogle faa Personer undtages, lever de fleste i Husene 
meget kummerlig og med stor Fattigdom, ti ved Skatters 
Inddrivelse er der befundet mange saa fattige, at de hverken 
havde Boskab eller Brød; den Dyne, de laa paa, havde de 
ikke uden ved Leje, ja mangen en havde ikke Dyne at ligge 
paa, men laa med Kone og Børn i Halmen. 

nikke faa er blevne ødelagte ved at bygge paa de øde 
Pladser, og nogle har maattet rømme Byen, inden Bygningen 
var færdig, fordi de ikke kunde svare Renterne af den 
Kapital, som de satte i den. Der er vel kommet flere Byg- 
ninger, men Indbyggernes Tal er snarere blevet mindre, og 
de Fremmede har mest været fattige Folk, som har bot 
til Leje, men naar denne skulde betales, enten bortrømt eller 
ikke har kunnet betale af Armod". 

Åt mange Handelsforetagender mislykkedes, fremgaar af 
de mange kgl. Beskyttelsesbreve (Moratorier), hvorved Fal- 
lenter fik Udsættelse for deres Kreditorers Tiltale; de blev 
dog først almindelige fra 1696. 

Det kunde maaske interessere nogen at vide, hvorledes 
en Veksel lød paa den Tid, hvorfor her meddeles en 
saadan"). 


Laus deo. Drammen, d. 22. Sept. Anno 
1683. — 100 pund Sterling. 
Fire Uger efter Sigt ville Monsr. Rasmus Split behage 
at betale denne min prima Vexel, secunda ubetalt, til vel- 


1) Mag. Domprotokol 1685, Bl. 457. 

ædle Hr. Commissarie Sr. Niels Mechelborg eller Ordre udi 
London Summa af 100 Pund Sterling, Værdien heraf hannem 
annammet. I ville gøre god Betaling, stille Tilregning og 
være Gud befalet. 
Eders beredvilligste Tjener 
Lavrids Jakobsen. 


Isenkræmmere handlede omtrent med de samme Varer 
som nu. En 1695 afdød Isenkræmmer havde blandt andet 
i sin Bod: Buxbomfløjter, Ibenholtsfløjter, Tværfløjter, Skal- 
mejer, Harpetraad, Stokfiolstrænge, Zitharstrenge , Mund- 
harper, Kikkerter, Penneknive, Blækhorn, Hænge-Blækhorn, 
Træ-Blyanter, Horn-Blyanter, lybske Synaale, Syringe, Skridt- 
sko, Kort, baade Skibskort, Meffarts Kort og franske Kort. 

En 1699 afdød Hatstafferer havde handlet med: 
Hatte, Hattebaand, Strømper, Nathuer, Kalotter, Næseduge 
af Silke, Halsduge, Handsker, Slaabrokke, Patrontasker, Liv- 
gehæng, Amagerhuer, Garn, Traad, Katun, Lærred, Baand, 
Galloner osv. 

Mange fremmede Handlende greb ind i Handelslavenes 
Næring. Saaledes klages 1696 over Nirnbergske Kræmmere, 
der havde faaet kgl. Privilegium og handlede med alle Slags 
Varer, hvorved Spejlmanufakturet vilde gaa til Grunde, me- 
dens der ogsaa skede stort Indpas i Lavenes Næring imod 
de af Kongen givne Lavsartikler!). 

1696 fik en Franskmand Tilladelse til at handle med 
Skilderier?). 

Noget nyt i Kjøbenhavn var den Kaspar Rollufs 24. 
April 1661 bevilgede Kommishandel, hvorover han skulde 
være Direktør, medens han skulde beskikke en vederhæftig 
Borger til Kommisforvalter, og ligeledes udnævne en Kom- 
misskriver. Ved Kommishandel forstod man Avktion, der 
holdtes 2 Gange om Ugen om Formiddagen 8—11, om EÉEf- 
termiddagen 1—5. Han fik end videre Tilladelse til at holde 





1) K. D. VII, 477, 489. 7) K. D. VII, 497. 





Assistenshus. Vaterskovt. Kommissionærer. 149 


sin Handel paa Børsen!). Det gik ham imidlertid ikke hel- 
digt, ti 15. Okt. 1667 bevilgedes Direktionen Oluf Simonsen 
og Daniel Pauli, ,, eftersom Kaspar Rollufs for Gæld er for- 
aarsaget at forføje sig til vor Stabelstad Fredericia"; 1677 
udnævntes Professor i det spanske, italienske og franske 
Sprog Carlos Rodriguez, med den Forpligtelse, uden Beta- 
ling at levere paa Kongens Bibliothek de Bøger, der forekom 
paa hans Avktioner og som ønskedes til Bibliotheket?). Om 
hans Indtægter af Avtionerne gaves en endelig Bestemmelse 
16. Marts 1680. Siden var der 2 Avktionsdirektører, den 
ene for Borgerskabet, der udnævntes af Magistraten, den 
anden for Hofetaten. 

For at skaffe Penge i de daarlige Tider, bevilgede Kon- 
gen 3. April 1688 Nikolaj Wesling at oprette et Assistens- 
hus, hvor man kunde laane paa Pant2?). 

2l. Dec. 1695 beskikkedes Cornelius Nissen som Vater- 
skovt, hvilken Bestilling ikke hidtil havde været kendt 
her, Hos ham skulde alle Koffardimatroser lade sig ind- 
skrive, og ingen Skipper maatte antage Folk, der ikke var 
indførte i hans Bøger, medens man ikke var forpligtet til at 
benytte Vaterskovtens Mellemkomst for at hyre dem!). 

15. Marts 1684 udstædtes Bevilling for 2 Kommissio- 
nærer, Sivert Flor og Peder Nielsen; disse maatte imod billig 
Betaling betjene Folk til ,,Indmaningers Forkyndelse samt paa 
Rente udestaaende Penge og bortlejede Huse at opsige, eller 
dem, som enten Penge paa Rente eller Huse til Købs eller 
Leje behøver, derom at forstændige” 5). 

For at lære Handelsvidenskab havde man hidtil været 
nødt til at rejse til Udlandet, men 1691 fik Cort Danxst 
kgl. Bevilling til uforment og for billig Betaling at infor- 


1) K. D. IlI, 526—29, 540; VI, 685, 724—27; VII, 202—03. 
7) 1667 maatte Avktionsdirektørerne afgive 2 p. C. af deres 
Indtægt til det kgl. Bibliothek, men 1668 fk 0. Simonsen 
Tilladelse til selv at oppebære dem imod at købe til Biblio- 
theket, hvad Kongen ønskede, uden Vederlag. ?) K, D. VII, 
215—20. +) K. D. VII, 169—71. 5%) K. D. VII, 65. 

mere og undervise alle og enhver, som det af ham kunde 
begære). 

Med Hensyn til Torvehandelen foregik der ikke faa 
Forandringer. 8. Marts 1665 blev det forbudt Bønder- 
vogne at holde i Højbrostræde eller paa Amagertorv, og de 
maatte ikke køre over Højbro, men Amagerne skulde køre 
over Holmens Bro. Halvdelen af Amagerne fik Stade paa 
Amagertorv og de andre Bønder paa den ny Plads i Løv- 
stræde, det vil sige Ulfeldts Plads, der var fremkommen ved 
Nedrivningen af Ulfeldts Gaard; Bønderne kunde ogsaa faa 
Stade paa det store ny Østertorv (Kongens Nytorv), alt for 
at der kunde være uhindret Færdsel paa Amagertorv. Alle 
andre, der plejede at sidde paa dette Torv, skulde flytte til 
den ny Plads i Løvstræde og det ny Østertorv. For at 
Husejerne i Højbrostræde ikke skulde lide for stor Skade 
herved, blev det dem tilladt at udleje deres Kældere, dog 
ikke til Høkere eller Øltappere. 

Møllekanalen ved Vandkunsten blev opfyldt af nogle af 
Beboerne af Magstræde, der fik Fordel af den tørlagte Grund. 
21. Maj 1679 bestemtes det, at Løngangsstræde skulde være 
Gade og de fik nogle Grunde her for deres Ulejlighed. Herved 
blev ogsaa Vandkunsten en aaben Plads, efter at Møllerne 
var nedbrudte, ligesom det gamle Krudttaarn blev afbrudt 
efter kgl. Befaling af 29. Okt. 1669. 

12. Marts 1673 bestemte Kongen, at den Plads, der nu 
hedder Vandkunsten, herefter skulde forblive ubebygget til 
Kongens og Stadens Tjeneste; der var nemlig Strid mellem 
Grundejerne om, hvem den tilhørte, og da en Kommission 
havde tilkendt det meste af den til Gert Piper, havde denne 
afstaaet den til Kongen. 

Da Pladsen var bleven befriet for den store Dynge 
Jord, der laa her (se foran S. 51), bestemte Kongen 1683 


mn eee 


1) K. D. VII, 350. Om ham se Kbnh. paa Holbergs Tid 8. 3844 
—46. 7?) K. D. III, 626. 

og 1684, at Pladsen skulde indrettes til et Fisketorv for 
salt og blødt Fisk, og for den Fisk, der kom med Vogne, 
samt til Salg af Fjerkræ!). 

Da Volden ved den ny Vesterports Anlæg var lagt læn- 
ger ud, fremstod den aabne Plads mellem Vesterport og 
Vartov, der kom til at hedde Halmtorvet. 11. Juli 1682 
bevilgede Kongen, at Pladsen maatte tilhøre Staden og indrettes 
til et Høtorv, efterat den var gjort ryddelig og var bleven 
brolagt. Den kaldtes ogsaa Vestertorv, og her skulde til- 
lige falholdes de samme Landproduker som paa Gammel- 
og Nytorv?). 

Ligeledes dannedes Nørretorv, der første Gang nævnes 
i Forordningen 28. Juli 1684, idet her ogsaa skulde handles 
med Landprodukter. 

Nysnævnte Forordning skulde gøre en Ende paa den 
Uskik, at der ingen bestemte Pladser var, hvor Varer, 
der kom ind fra Landet, kunde falholdes, hvilket gav Anled- 
ning til, at Høkere og Prangere opkøbte alt, hvad der blev 
indført og siden løb omkring i Husene dermed og udprangede 
det paa det dyreste; det bestemtes derfor med Hensyn til de 
gamle Torve, at paa Gammel- og Nytorv skulde sælges, hvad 
der kom ind til Vogns, og Amagere, Urtegaardsfolk og 
Fiskeblødere maatte sidde ved Siderne med deres Varer. Paa 
Graabrødretorv skulde forblive Pladser for Hue- og Palte- 
koner, for dem der solgte Dukketøj, for Maatte-, Stole-, 
Potte- og Skaalemagere, for dem, der solgte blødt og salt Fisk, 
og for Amagere langs Siderne. Paa Amagertorv skulde handles 
med Frugter og Havevækster, Smør, Flesk, Ost, Gryn, Ærter 
og Fjerkræ. Kør, Stude, Svin, Faar og Lam skulde for- 
handles udenfor Portene, men dersom nogen kom ind i Byen 
med levende Kvæg, da paa Gammeltorv. 

Der havde nemlig allerede i nogle Aar bestaaet et 


1) K. D. I, 790; VI, 519, 608; VII, 50—51, 77. ?) K. D. VII, 
10, 77. 

Kvægtorv udenfor Vesterport, der hvor Trommesalen endnu 
bestod i vore Dage. 

Hofslagter Niels Olufsen beklagede sig 1671 over det 
store Underslæb, som blev begaaet med ÅAcoisen og med For- 
prang, idet en stor Del af Borgerskabet opkøbte hele Øksne 
og Lam, som de slagtede uden at give Accise deraf, og der- 
paa uden Dølgsmaal løb omkring med for at sælge. Det 
var ikke i Egenskab af Slagter, men som Forpagter af Kon- 
sumtionen, at han indgav denne Klage, og han tilbød paa 
egen Bekostning udenfor Vasterport at indrette en Plads til 
et almindeligt Øksen- og Kvægtorv tilligemed en dertil 
hørende Accisebod. Dette bevilgedes 8. Nov. 1671, med 
det Tillæg, at det skulde indrettes saa nær ved Vagten som 
muligt. Et lignende Kvægmarked skulde holdes udenfor 
Kristianshavns Port, men dette kom næppe nogensinde i 
Stand. Hvis man mindes Forholdene ved Trommesalen uden- 
for Vesterport, hvor Gl. Kongevej eller rettere den sidste 
Levning af Vester Farimagsvej udmundede i Vesterbrogade, 
husker man den aabne Plads ved Siden af Konsumtionsboden, 
hvor der solgtes Heste og Kør, hvilken var den samme, som 
den, Niels Olufsen indrettede.  'Trommesalen kaldtes den, 
fordi i fordums Tid Markederne aabnedes med Trommeslag. 
Hvor Konsumtionsboden stod, gaar nu Gamle Kongevej!). 
Konsumtionsboden blev opbygget paa en Grund, der tilhørte 
Kongen, medens derimod Kvægtorvets Grund har været en 
af Byens Fæstegrunde. I de første Aar betaltes der til 
Stadens Kasse en Afgift af ,nogle egennyttigs Boder og Ud- 
bygninger ved Konsumtionsboden", men da de formodentlig 
var blevne nedtagne, blev Afgiften eftergivet 1678. Da der 
dette Aar kom en ny Kæmner, har han vedblevet at opføre 
Indtægten af disse Boder, men med Bemærkning, at den skulde 
føres ,til Omdrag", d. e. ikke betales, og hans Efterfølgere 
vedblev i 150 Aar og maaske længer at opføre denne Afgift 


1) K. D. VI, 575, 577. 

af Konsumtionsboden, uagtet den aldrig blev betalt, saaledes 
at man 1866 fik den Opfattelse, at det var en Jordebogs- 
afgift og at Staden ejede Konsumtionsbodens Grund?). 

Et Hestemarked paa Kongens Nytorv indrettedes 1683, 
se S. 44. 

Det gik ikke altid fredeligt til paa Torvene, og Sik- 
kerheden var ikke stor, som det ses af en Beretning fra 
16682). ,Udi dette Aar blev det saare vel til fælles Nytte 
betænkt, at paa Torvene og Gaderne om Torvedagene skulde 
gaa Vagt og Underfogden have Tilsyn, at ingen skulde røve 
eller stjæle nogen noget fra, at Bonden skulde holde fri paa 
Torve og Gade, at de skulde ikke miste Tømme eller Heste- 
tøj eller Sække og Vare af deres Vogne, hvorover tilforn 
var stor Klage for Usikkerhed, idet saa tidlig Bonden vendte 
sig fra Vognen at købe sin Fornødenhed, da var han straks 
af med hvis (hvad) han havde paa Vogn eller Heste, ja ofte 
Pung og Penge af hans Lommer. 

Den Vagt, som her stilledes, var Borgervagten, men 2l. 
Febr. 1681 fik Kommandanten Befaling, at han , hver Torve- 
dag paa Torveue slig en Vagt under behørige Officerers 
Kommando lader ordinere, som ej alene enhver for al paa- 
kommende Ulempe kan beskærme, men endog for hvis 
Usømmelighed, som begaas, stande til Ansvar?). En Følge 
heraf blev, at der paa sine Steder blev oprettet Vagthuse; 
saaledes nævnes 1689 og 1711 Vagthuset paa Graabrødretorv, 
der endnu maa have været til paa Holbergs Tid, idet der i 
»Jean de France" nævnes Træhesten paa Ulfeldtsplads!). 

Paa Torvedagene indtil Kl. 10, Onsdag og Lørdag, var 
opsat en Danebrogsfane paa alle Torve, ved Portene og ved 
Stranden. Den blev første Gang opsat 27. Juni 1668, og 
ssa længe den stod, maatte Høkere ikke købe af Bonden, 


nens. 





Ll) Se Borgerrepr. Forh. 1866—67 S. 186—87. ?) K. D. V, 744. 
7 By K. D. VI, 768. +) K. D. VII, 275; VIII, 214. Kbnh. paa 
2 Holbergs Tid, S. 372. 

men alene Borgerne maatte forsyne sig til deres Huses For- 
nødenhed!). 

Ved et Syn af December 1692 fandtes følgende Stader 
paa Torvene: Imellem Vejerhuset og Holmens Bro sad 64 
Fiskekoner, af hvilke en stor Mængde var gift med Soldater, 
samt mandlige Fikehandlere. Paa Gammeltorv var der 28, 
der solgte gamle Sko, ved Posten sad 3 Høkere; desuden var 
der paa Torvet 32 Jærnkræmmere og 17, der solgte Frugt, 
Baand, Ost, Reb, udblødt Fisk. Paa Graabrødretorv sad 
15, der solgte Pølser, gamle Klæder, Hør, Blaar, Trævarer, 
Maatter, Børnetøj, 26 ,Huekvinder", af hvilke dog nogle 
solgte Kaal, 1 Fiskebløder, 1 Spaanmaattemager, 16 Lær- 
redskræmmere, 2 Skaalfarvere, 4 Plattenslagere, 1 Stole- 
mager, 5 Pottemagera, 7 der solgte Hør og Blaar. I Tugt- 
husporten sad 3, der solgte Hør og Blaar, og 29 Paltekoner. 
Paa Amagertorv var der 4, der handlede med Blikvarer og 
Baand, 46, der solgte Høns, 32 Spækhøkere, 7 Slagtere og 
4, der solgte Baand, Traad, Kniplinger og deslige; desuden 
var der 3 Stader i Højbrostræde. 

Da der foregik stort Forprang ved, at man opkøbte 
Bøndernes Varer udenfor Portene, hvilket i den sidste Tid 
særlig havde taget OQverhaand, ,formedelst at mange Løs- 
gængere, særdeles Kvindfolk derved heller skal ville søge 
deres Næring end at tjene, hvilke tit og ofte paa Torvene 
og andre Steder, hvor noget falholdes, med Skældsord skal 
overfalde godt Folks Tyende og hindre dem, saaledes at de 
ej skal kunne bekomme til Købs, hvad de sig skal tilfor- 
handle"; derfor befalede Kongen 13. Avg. 1695, at alle de, 
som herefter vilde nære sig ved at løbe omkring og sælge 
Høns, Kyllinger og andet Fugleværk, vildt og tamt, samt 
Frugt og andet deslige, skulde angive sig hos Magistraten 
og Politimesteren, der da skulde beskikke saa mange, som 
de mente var fornødne, og give dem et Tegn med Byens 


N 





1) K. D. V, 748, 778. 

Vaaben, hvilket de offentlig til alle Tider skulde bære syt 
udenpaa den højre Arm!). 

ll. April 1696 beskikkedes et særeget Hønsekræm- 
merlav og 14. April samme Aar et Fiskekræmmerlav, der 
foruden Udsalget i deres Huse og Stader havde Eneret til 
at ombære deres Varer i Husene2?). 


III. 

Industri. Børnehuset. Manufakturer. Silkevarer. Sæbesyderi. 
Tobakspinderi. Farverier. Stivelseværk. Limsyderi. Hestemøller. 
Teglværk. Bryggere. Brændevinsbrændere. Haandværkere. 

Et Middel til at afhjælpe den økonomiske Elendighed 
var Ophjæjpning af Industridriften, idet man undgik at lade 
Pengene gaa til Udlandet, naar man selv kunde forfærdige 
de Varer, man havde Brug for. Et saadant Værk var 
Børnehuset, hvis Formaal fra først af var velgørende, 
men siden saa godt som udelukkende blev industrielt. Kon- 
gen havde laant 50,000 Rdl. af Fattigvæsenets Kapitaler, og 
til Afbetaling af denne Sum havde Biskop Svane foreslaaet 
at paalægge en Afgift af 100 Rdl. paa hver Præstegaard, 
der saa igen skulde indløses af Eftermanden til evig Tid. 
Herpaa gik Kongen ind og skænkede desuden Fattigvæsenet 
1662 sin Gaard paa Kristianshavn, for at derved Trygleri for 
Dørene kunde blive afskaffet, fattige Skolebørn forsynede med 
den nødtørftige Underholdning, som de tilforn havde nydt, 
Spindeværket igen blive optaget og andre Manufakturer op- 
rettede til det gemene Bedste og de Fattiges Fremtarv. 

De, der fra først af indsattes i Børnehuset, var altsaa 
fattige, forældreløse Børn, der her skulde oplæres i forskellig 
Årt Industri, men Hovedvægten blev snart lagt paa Indu- 


1) K. D. VII, 455—56. 2?) Kbnh. paa Holbergs Tid, 8. 78—79. 

strien, medens Omsorgen for Børnene blev underordnet. ,De 
første 3 Aar at begynde dette Værk, var stor Besværing; her 
var ikke Børn eller Folk, alle tilvante til Værket, men nogle 
taabelige ukyndige Folk, som først maatte lære, førend de 
kunde gøre noget Værk. For 3 Aar siden (1665) var de 
komne saa vidt, at de kunde gøre saa godt et Stykke År- 
bejde, som nogen ærlig Mand vilde betinge efter den Maade, 
som er forordnet der inde at arbejdes, hvortil de og har 
alt det, som tilhører; de har deres egen Overskærer der i 
Huset med Sakse, Kradsere og Bænke og hvad dertil er 
fornøden; de har deres eget Farveri med Ramme og alt hvad 
dertil gøres behov". 

»Der udi Huset indtages fattige faderløse og moderløse 
Børn, som kan være 6 Aar og derover og saa smaa, som 
kan sidde og plukke Ulden for dem, som skal kradse. Disse 
Børn tage Stodderfogderne op paa Gaden, naar de ser, de 
gaar der at betle. Ellers har godt Folk, Adel, Gejstlige, 
Borgere, Tilladelse at indsætte hvo de begærer, naar de er 
ikkun saa, at de noget kan gøre; der behøves ligesaa vel 
et lidet Barn som et gammelt Folk, fordi ligesaa vel falder 
der Arbejde for en liden som for en stor; de smaa spoler, 
plukker og spinder, de store har deres Arbejde, og var de 
alle fra Begyndelsen forordnede at skrives til Dagværk (gøre 
noget visst daglig). Dertil indsættes ogsaa de, som beviser 
sig modvillige og ulydige mod Forældre, Læremestere og 
deres Husbonde eller befindes med Tyveri og Utroskab, som 
man ikke vil antvorde til verdslig Dom at exekveres, enten 
de er store eller smaa, saa vel fra Hove og Adelshuse som 
fra Borgere og Indvaanere i Kjøbenhavn”. 

1665 bevilgede Kongen, at der ved Ebberød maatte 
opføres en Valkemølle for Børnehuset. 

1667 var der over 320 Personer i Børnehuset, der 
holdtes til at lære ærlige Haandværk, og Tallet forøgedes 
daglig, hvorfor man havde været nødt til at gøre Laan. 
Kongen skænkede det derfor 29. April 1667 de Indtægter, 

der 1664 var henlagte til et Fattighus i Roskilde, hvis Lem- 
mer skulde forflyttes hertil; desuden skulde det have, hvad 
der indkom i Slotskirkens Tavle, en viss Del af alle Konfiska- 
tioner og en Dags Indtægt om Ugen af Komedier, der op- 
førtes, foruden hvad Tilskuerne godvillig vilde give. De 
Klæder, der rundt om i Landet aarlig uddeltes til fattige 
Skolebørn i Latinskolerne, skulde desuden købes her. Til 
Beskyttelse mod Tyve blev der opstillet en Skildvagt foran 
og en bagved Huset!). 

1668 skede der den Forandring med de indsatte, at de 
Kvinder, der ikke kunde udrede Bøderne for letfærdigt Lev- 
ned, skulde aftjene disse ved Arbejde her, ligesom tjeneste- 
løse Folk og de, der opholdt sig i berygtede Huse, førtes 
herind af Stadens Vagtmester, ja Tyve og de, der førte 
forargeligt Levned, kunde fra hele Sæland inddømmes i 
Børnehuset. De, der kom ind for ,,Forargelse og Uære", blev 
straffede med Ris, de andre til Exempel og Afsky, men blev, 
i det mindste i Begyndelsen, holdt i en Arbejdsstue (Vinkel) 
for sig selv. | 

De fattige Børn fik nogen Undervisning; en Time Mor- 
gen og Aften kaldtes de til Bøn og fra Kl. 10—11 modtog 
de Undervisning i Læsning af en Skolemester. Men allerede 
1668 var Stiftelsen overfyldt, der var henved 400 Personer, 
Børnene laa i Halm 3 til 4 sammen i Stank og Urenlighed, 
havde ikke Klæder og fik for lidt at spise. 

Endnu mere overfyldt blev Huset, da Lemmer i Kvæst- 
huset flyttede herind 1673, efterat Kongen 2. Nov. 1668 havde 
forenet Kvæsthusets Midler med Børnehusets?). 

Et Farveri oprettedes 1670 ved Papirmøllen. Det gik i 
det hele saa godt med Klædefabrikken i Børnehuset, at den 1669 
kunde forsyne Garnisonen i Kjøbenhavn og Helsingør med 
Uniformer til 2500 Mand, men 7. Jan. 1671 fik Direktionen 


1) K. D. MI, 585, 632, 656—57; V, 7383—40; VI, 425—26, 429. 
2) K. D. III, 439—41; VI, 460. 

Befaling om at lade gøre en viss Prøve af Klæde og Baj, da 
der fremførtes mange Klager over de Soldaterkjortler, der 
var leverede til de 4 hvervede Regimenter, af hvilken Grund 
et Privilegium for et andet Vandtmageri af 22. Sept. samme 
Aar tillod dette at forsyne Militæretaten, hvis Børnehusets 
Varer lod noget tilbage at ønske i Henseende til Godhed 
eller Pris!). 

Ved en kgl. Res. af 9. Dec. 1674 skiltes Kvæsthuset 
igen fra Børnehuset fra 1. Jan. 1675 og dets Direktion 
lagdes under Admiralitetet. Det hele havde dog faaet en 
daarlig Gænge, hvilket ses af en Ansøgning fra Borgmester 
Titus Bilche, der beretter, at 20. Okt. 1676 havde Direk- 
tionen begæret af ham og Dr. Nold, der var indkommen i 
Direktionen i Stedet for Dr. Vitzleben, at de tilligemed nogle 
fornemme Borgere skulde gøre en Reformation og Reduktion 
i Børnehusets Spisning. og Manufaktur, saaledes at Børne- 
husets Kapitaler ikke skulde formindskes ved Manufakturerne 
og Økonomien. Mandtallet sattes nu ned fra 300 til 80 
Personer, hvilke det endda faldt besværligt nok at under- 
holde, da der ingen Penge var i Behold, en Del Renter af 
Præstegaardene blev ikke betalte, den forrige Økonom for- 
drede et Tilgodehavende af 5000 Rdl. og havde dog ikke 
efterladt Proviant til et Maaltid for Børnene. En Del af 
Direktionen mente nu, at Manufakturerne aldeles maatte op- 
hæves, men man trode ikke at kunne forsvare for Gud og 
Kongen saa plat at ophæve saadant kristeligt Værk og for- 
søgte da en Stund, om ikke Forandring med Spisning, Løn- 
ninger og Børnenes Arbejde kunde bringe nogen Fremgang. 
Dette skede ogsaa; 1680 havde man afbetalt Betjentenes 
resterende Løn og Gælden for Manufakturernes Materialer. 
I den Anledning lod Kongen en Kommission undersøge 
Børnehusets økonomiske Tilstand?). 


1) Beckers Saml. II, 283; K. D. VI, 524, 558, 578. ?) K.D. VI, 
607—08, 650, 741—42 og Indlæg dertil. 

23. Dec. 1682 gav Titus Bilche, der vedblev at fore- 
staa Børnehuset, en Fremstilling af dets Forhold. Den kgl. 
Forordning om Tiggere kom i Forfald, ,,idet militære Per- 
soner af Land- og Søetat først derpaa har sat Prøve og 
deres Kvinder og Børn sig offentlig paa Gaderne og ved 
Kirkerne ladet finde at trygle; ikke mindre har Fremmede 
bragt sig det til Nytte og ved en høfligere Maade med 
Breve og Bøger at omløbe!), som og en Del af denne Bys 
Indbyggere selv og ved andre nu en lang Tid har efterfulgt". 

18. Nov. 1676 ejede Børnehuset, deri indbefattet dets 
Kapitaler, der var givne af Frederik II og Kristian IV, og 
Præstegaardenes Indløsningssummer, 73,338 Rdl., Varer for 9922 
Rdl., i alt 95,502 Rdl., men Nyaarsdag 1682 111,203 Rdl., saa 
der var altsaa sket stor Fremgang i Bilches Tid. Der var nu 
indrettet et hollandsk Klædemanufaktur, der skulde 
fortsættes, saaledes at Kjøbenhavn og hele Sæland kunde 
forsynes med Klæde, dog var der hidtil intet tjent derved, 
naar deres Kost skulde medregnes, som havde spundet og 
vundet Ulden. Det Linnedvæveri og Hattemageri, som blev 
drevet her, burde derimod ophøre, da der ingen Mangel var 
paa slige Haandværkere. Men hvis de Fattiges Tal blev 
formeret, maatte "Huset repareres og flere ny Bygninger op- 
føres, da der var knap Plads endda for Tiden.  Pesthuset 
og Daarekisten burde have en anden Direktion, og de, der 
var satte i Børnehuset for Udyd, burde skilles fra dem, 
som indsattes for at lære noget, at de ikke skulde give 
Ungdommen Forargelse. Nogle af de her opfødte Børn havde 
allerede bragt det saa vidt, at de selv kunde væve et fint 
Stykke hollandsk Klæde?). 

1684—90 blev Børnehuset forestaaet af Johan Jur- 
gen, der 169Y% giver Oplysning om Driften i hans Tid. 


!) Nemlig Tiggerbreve og Kollektbøger. ?) Rentekammerarkivets 
Diverse Dok. Indlæg til Reskr. af 2. Marts 1697. 

Over 26 Regimenter tog da deres Munderinger der, og der 
var en ren Fortjeneste af 29,712 Rdl. 

»29. Maj 1686 tog jeg 100 Mennesker, som udi Børne- 
huset for Udyd var indbragte, fra Spisningen og ordinerede 
dem til stærkt Arbejde, at de sig enhver med Klæder, Uldent 
og Linned, Hoser og Sko, Øl og Mad maatte underholde, 
hvorpaa Børnehuset og de Fattige har konserveret sig i 
disse 2 Aar paa Kosten alene 4160 Rdl., er endnu konser 
veret paa deres Klæder i disse 2 Aar 1059 Rdl. Før min 
Tid blev Klædet gjort 26—28 Alen langt, saa gjorde jeg 
Forslag 19. Jan. 1686 og bad om at maatte gøre hvert 
Stykke 31 Alen, hvorpaa er en god Kapital tjent paa Væver- 
løn, Valken, Overskæren og Farverløn"”. ' 

Det havde ogsaa været nødvendigt at benytte Arbejds- 
kraften, ti paa Grund af Misvæksten 1684 var Tiggernes 
Tal steget saa stærkt, at Børne- og Pesthuset var helt 
overfyldte"). 

11. Juni 1695 overtog Etienne de la Fosse Børne- 
huset, og da han vilde indrette adskillige Slags Manufakturer 
og tilbød at underholde alle de Fattige, der fandtes i Sta- 
den, fik Politimesteren Befaling om at lade Stodderfogderne 
paagribe alle de Fattige, der laa paa Gaderne, baade arbejds- 
føre og Krøblinge. Forat skaffe Midler tilveje opfordredes 


Præsterne 1696—98 til fra Prædikestolene at formane Folk 


til at tegne sig for Gaver i en Kollektbog, men det sidste 
Aar indbragte den kun lidet. Af en saadan fra et af de første 
Aar, der er uden Aarstal?), ses det, at der for 1/, Aar 
tegnedes 1788 Rdl. 3 Mk. Det gik dog ikke for de la 
Fosse efter Ønske; 10. Nov. 1696 ønsker Kongen, da han 
var en fremmed Mand, der ikke var kyndig i Lands Lov og 
Ret, at Politimesteren og 2 andre skulde komme ham til 
Hjælp og overveje, hvorledes han kunde indrette de Manufak- 


— 


1) K. D. VII, 112—13. ?) Geh. Ark. Aflev. fra Just. Min. Skab 
9, 214. 

turer, bvorpaa der var mest Afgang, og indføre en velskikket 
Husholdning og deslige. 1697 var de la Fosse færdig; hans 
Regnskab viste, at han havde arbejdet med Underskud og 
26. Juni samme Aar beskikkedes en ny Direktion; de la 
Fosse fik 16. Nov. Moratorium paa 3 Åar for sine Kredi- 
torers Efterstræbelser, saa Bestyrelsen af Børnehuset ikke 
har bragt ham Fordele. Han har maaske været kyndig nok 
som Fabrikmester, men uagtet det synes, som han har givet 
de mest glimrende Løfter om Forsørgelsen af de Fattige, 
har dog Indretningens dobbelte Formaal ødelagt ham. 

Den ny Direktion blev det i dens Instrux paalagt at 
vedligeholde Manufakturerne, navnlig af Klæde og Baj, holde 
Gaderne rene for Tiggere, sætte de svage i Pesthuset og de 
stærke til Arbejde. Da dette Manufakturværk skulde op- 
hjælpes af al Kraft, havde Kongen paalagt Obersterne af 
Fodfolket at bestille Klæde og Baj til deres Regimenter i 
Børnehuset og betale de halve Penge forud. 

1699 viste der sig dog at fattes 4000 Rdl. aarlig i 
sikre Indtægter, hvorfor Kongen bevilgede en Afgift af alle 
Avktioner. 

Allerede 1668 forsøgte Regeringen paa Oprettelsen af 
et Kommercekollegium, og skønt der ofte taltes derom?), 
blev det i Virkeligheden først oprettet 22. Sept. 1670. Dets 
Medlemmer skulde ,stedse have deres Idræt og Tanker derhen 
vendt og dirigeret, hvorledes Manufakturer her udi Landene 
vel kan indrettes, og Landets Frugter og den af Gud her 
udi Landene givne Velsignelse Indbyggerne til Gavn og 
Bedste vorde negotieret og forhandlet, saa at ikke Fremmede 
sig med vores Skade skulde berige, men vore Landes Ind- 
byggere efterhaanden komme ind igen med Trafikken, som 
omkringliggende endog ingenlunde saa bekvemt situerede 
Naboer os ganske har sat ud af Possession med". 


!) K. D. VII, 452, 458, 490—91, 496, 503, 508—09, 511—12, 521—22, 
548—49, 564. ?) P. W, Beckers Saml. II, 289, 242, 264, 415. 

For at skaffe Næring til de forarmede Købstæder tilbød 
Kongen 21. Sept. 1671 alle Udlændinge, der tog Borgerskab 
i disse, 20 Aars Frihed for al borgerlig og Byens 'Tynge, 
og efter disse Aars Forløb Frihed til at flytte bort uden 
Afgift af Sjette" og Tiendepenge; de kunde drive Handel og 
Vandel med Køb, Salg, Manufakturer og Skibsparter lige 
med Kongens egne Undersaatter, saa længe de ikke nego- 
tierede anderledes end en gros. Alle øde Pladser i Kjøben- 
havn, Kristianshavn og Fredericia, som de vilde bebygge, 
skulde i 10 Aar være fri for Grundskat og Toldfrihed for 
Bygniugsmaterialier; dog skulde saadanne Huse være af 
Grundmur, 30 Alen lange, 12 Alen brede og 2 Loft høje 
til Gaden. 

Hovedøjemedet hermed var at fremkalde Manufaktur- 
drift, men, som det hedder i Frdn. 18. Okt. 1680, »,at i 
hvor vel vi siden vores Regerings Tiltrædelse har allernaa- 
digst haft sær Omsorg for, hvorledes Manufakturer i vore 
Riger og Lande kunde indføres, tiltage og florere, ikke des 
mindre fornemme vi, at samme vores velmenende Forsæt for- 
medelst indfaldende Krig ikke saa fuldkommen har kunnet 
naa sit Maal, som man vel havde ønsket". Kongen kund- 
gjorde derfor, at han vilde tilstæde enhver, enten indfødt 
eller fremmed, af hvad Stand han kunde være, en eller an- 
den Manufaktur, som ikke hidtil havde været ,stabileret” her 
i Landene, og benaade saadanne med særlige Privilegier. 

Der er opbevaret en Skrivelse fra Kommercekollegiet 
til Kammerkollegiet af 28. Sept. 1680, at det havde forhørt 
sig i Kjøbenhavn, om der kunde findes nogen, som vilde 
indrette noget nyt Manufaktur, og der havde allerede vist 
sig flere, der tilbød at oprette Uldmanufakturer af Drogetter, 
Sarge, Baj, Rask og Ratin og vilde forskrive behændige 
Mestere fra fremmede Steder og saa mange Svende, Spindere 
og andre, som var nødvendige, hvilke selv skulde føre Instru- 
menter med sig og desuden en god kunstig Farver; de 
ønskede Toldfrihed for deres Værktøj og 8 Aars Frihed for 

alle Skatter og Tynger; da Værkhuset paa Kristianshavn 
(Børnehuset) ikke endnu var i saa fuldkommen Stand, at 
det kunde yde det nødvendige til Militsen, begærede For- 
læggerne at maatte forsyne et Regiment til Fods med Kjoler, 
Bukser og Strømper. 

22. Sept. 1671 havde ,,Kommercekollegiet og Med- 
participanter" faaet Privilegium paa et Vandtmageri, med 
Tilladelse til at forsyne Hæren, naar Børnehuset ikke kunde). 
men dette havde ikke naat nogen Fuldkommenhed.  Der- 
imod fik Kristian Werner fra Lybæk 5. Maj 1683 
Privilegium paa at indrette et Uldmanufaktur i Kvæsthuset 
i Rigensgade paa St. Anna Kirkegaard, det saakaldte Guld- 
hus, der havde Navn efter Guldmageren Burrhi, og paa 
Kongens Bekostning foretoges der mange Udvidelser af Byg- 
ningen, der 8. Maj 1684 siges at være næsten færdig?); det 
ses, at det ogsaa blev indrettet til Silkemanufaktur. Da det 
hele var forsynet med alt Tilbehør, baade Farveri og Ka- 
landermølle, opfordrede Kongen sine Undersaatter til at tage 
Del i dette Foretagende, der var saa meget mere uden 
Risiko, som Kongen havde skænket Werner og hans Med- 
interessenter alle Bygningerne og Pladsen uden Vederlag?). 
Det gik ogsaa godt i nogen Tid, Kongen fandt saa stort 
Behag i Werners Klæde, at han forbød sine Undersaatter at 
vise sig ved Hoffet i andet Klæde, end det, der blev fabri- 
keret i Landet. Fabrikken var oprindelig bestemt for groft 
Klæde til Hærens Forsyning!), og bestod indtil vore Dage 
som det militære Klædemanufaktur i Rigensgade. 

Ikke saa heldigt gik det med det Silkemanufaktur, 
der ogsaa indrettedes i Guldhuset. Dette oprettedes helt 
paa kgl. Bekostuing, og til dets Beskyttelse blev det 31. 
Dec. 1680 forbudt at indføre Fløjel, Silke og Gyldenstykke. 
Da Kræmmerne ikke overholdt dette Forbud, blev det dem 


1) K, D. VI, 573—74. ?) Rentek. Kopibog. 2?) K. D. VII, 
110—11. +) D. Sml. 2. R. IV, 225—26. 

26. Nov. 1681 forbudt efter 6 Maaneders Forløb at have 
andre Silkevarer til Salg end dem, de havde afkøbt Interes- 
senterne i Silkemanufakturværket eller selv ladet fabrikere 
her i Staden. 

Ved Frdn. af 12. Juni 1683 blev det befalet Kræm- 
merne at bringe deres fremmede Silkevarer op paa Børsen, 
hvor de skulde sælges i en fælles Bod, og det blev forbudt 
at bære udenlandske Silkestoffer i Klæder. Det gik dog ikke 
godt med Fabrikken, uagtet Kræmmerlavet saa godt som 
blev tvunget til at yde 8000 Rdl. dertil. Paabudet om Be- 
skyttelse af Silkemanufakturerne kunde ikke overholdes, der 
paa tyder de mange Reskripter derom. 1688 blev det 
tilladt Folk at bære de Klæder af fremmede Silkestoffer, de 
nu engang havde, men til Hove eller for Dronningen maatte 
ingen møde, uden i indenlandsk Silke; dette Aar klagedes 
der ogsaa over, at ikke Kræmmerne men Fremmede drev 
Handel med fremmede Silkevarer!). 

Den svenske Gesandt beretter 1688, at disse Manufak- 
turer nu forfaldt, hvorover Købmændene var glade, da de havde 
liden Fordel derved, og ofte havde udbrudt i Utaalmodighed, 
at de vilde ønske, der maatte komme Krig, forat man kunde 
faa en Ende paa Manufakturerne?). 1690 hedder det, at 
disse nu var saa forfaldne, at der af 160 Stole kun var 10 
tilbage, der ikke var bundne til Kompagniet, men havde 
Frihed til at arbejde for sig selv, naar de kun købte Silken 
af Kompagniet. Oplaget lod man først sætte til Avktion i 
Stykkevis, derpaa i Alenvis og, da dette ej heller gav Af- 
sætning, maatte Deltagerne tage Varerne i Betaling. Man 
mente, at det var Jens Juel, der var Skyld i Værkets Stans- 
ning, idet han imod Inspektørens Mening vilde forcere det 
frem og gøre Kjøbenhavn til en Stabel for Østersølandenes 
Forsyning med Silkevarer. Hovedresultatet af det hele blev, 


1) K. D. VI, 764, 794. Silke-, Ulden- og Lærredskræmmerlavet 
S. 39—40. 27) D. Sml. 2. R. V, 185. 

at Kongen i de mange Aar mistede sin Told og Borgerska- 
bet sin Kredit og Forbindelse i Udlandet. Det var ej heller 
da endnu tilladt at indføre Silkevarer, saa længe Deltagerne 
sad inde med deres Varer!). 

De tilbageblevne Silkevævere fik 16. Avg. 1690, ,siden 
Silkemanufakturkompagniet ej mere hos dem lader arbejde" 
og de arbejdede paa egen Haand, de samme kgl. Privilegier, 
som de, der var udstædte for de fremmede evangeliske og 
reformerede, selv om de var indkomne i Landet, førend disse 
Privilegier var givne. Disse Vævere var 7 i Tallet, der 
tog Borgerskab 15. Dec. 1690, og de følgende Aar kom 5 
til?). Den Fabrikant Henry Coulon Marchand, der tog Bor- 
gerskab 1691, var vel ogsaa Silkevæver. Iblandt disse var 
en Mester ved Navn Claudi Bruno, med hvem den svenske 
Gesandt 1688 underhandlede for at faa ham til at rejse til 
Sverig, men han vilde ikke rejse, førend han fik den Kapital 
af 1200 Rdl., han havde indsat i Værket, udbetalt. Gesandten 
siger, at han førte Inspektion over det hele. Han var af 
den papistiske Religionsbekendelse, men da han var ,en af 
de bedste Silke- og Sammet-Vævere”, fik han samme Privi- 
legier som de andre2). 

1690 fik Silkevæverne Toldfrihed for Indførsel at Raa- 
stoffer og for Udførsel af deres egne Produkter tilligemed 
særlige Lavsartikler, men da man formente, at der i Politi- 
mesterens Instrux af 1691 var optaget et ældre Forbud 
mod at bære Klæder af Silke, gentog Kongen en anden ældre 
Tilladelse af 15. Marts 1684 for alle og enhver til at bære 
indenlandske Silkestoffer. Det gik dog ydermere tilbage med 
Næringen, ti 1695 blev der nedsat en Kommission til at 
overveje, hvad der kunde gøres for Silkevæverlavets Opkomst; 


') D. Sml 2. R. V, 314—15; VI, 226—27. ?) To af dem blev 
vistnok Stamfædre til Familien Pødenfant, hvilket Navn 
da blev skrevet Pydenvan og Pødenfang, og vidner om, at 
det er et fransk Navn (Peu d'enfant?). ?) K. D. VII, 315. 
D. Sml. 2. R. V, 185. 

det havde altsaa ikke hjulpet, at Silkevæverne 1692 havde 
faaet Tilladelse til at udsælge deres Varer i Alenvis, efter 
først at have tilbudt dem til Kræmmerne, hvorved de gjorde 
et Indpas i disses tidligere Eneret!). Af herhen hørende 
Næringsveje kan nævnes, at Johan Belange 1691 tog Bor- 
gerskab som Krepinmager og Jokum Friede 1690 som Sammet- 
mager (Sammet 2: Fløjel). 

Opsving i Manufakturerne haabede man ogsaa at opnaa ved 
at love store Privilegier til de Personer af reformert Religion, 
der indvandrede. 11. April 1685 fik de 20 Aars Frihed for alle 
Tynger og Besværinger, Skatter, Indkvarteringer, Krigsstyr, 
Kopskat og alle andre Paalæg, Toldfrihed for deres Bohave og 
Værktøj, samt for Uld, Silke og andre Materialier, de behøvede 
til deres Haandværks Fortsættelse. Af deres Værkhuse, hvor 
de havde Manufaktur af Uld, Silke, Linned og Sejldug, fik 
de 8 Aars Frihed for Grundskat. Byggede de paa øde 
Pladser Huse paa 3 Loft til Gaden, fik de 10 Aars, og påa 
2 Loft 8 Aars Frihed for Grundskat og Indkvartering, for 
Bindingsværkshuse paa 3 Loft 8, paa 2 Loft 6 og paa l 
Loft 3 Aars Frihed, hvilken sidste Frihed de ogsaa fik, 
naar de lod et gammelt Hus nedbryde og et nyt opføre i 
Stedet. 

Om Manufakturerne iøvrigt havde stort Udbytte af de 
Reformerte, er tvivlsomt. 

17%. Okt. 1682 fik Jean Baptiste le Boeuf Privilegium 
paa et Kniplingsmanufaktur. 30. Juni 1699 fik Oc 
tavius Holman, Guldtrækker, og Medinteressenter Bevilling 
paa at oprette et Guld- og Sølvmanufaktur, idet For- 
ordningen af 22."April 1699 havde anordnet, at de Personer, 
hvem det var tilladt at bære guld- og sølv-skrammererede 
eller baldyrede Klædemon, kun maatte bruge den Art Skramme- 


1) K. D. VII, 8382—83, 365—66, 451—52. Silke-,Ulden- og Lær- 
redskræmmerlavet S. 49. 

rering eller Baldyring, der forarbejdedes i Kongens Riger 
og Lande). 

Af andre lignende Manufakturer kan nævnes den Bevil- 
ling paa 10 Aar, som Gothard Bram 1674 fik paa at for- 
færdige Korduan?). 

1689 fik Frederik Bøye Privilegium paa at knytte og 
forfærdige Kamisoler eller Nattrøjer, Strømper og lignende 
Arbejde, og til den Ende forskrive Uld og Silke imod den 
sædvunlige Tolds Udredelse, desuden maatte han indrette et 
Farveri af alle Slags høje og andre ordinære Farver. 1683 
fk Enevold Hansen Bevilling paa et Damaskvæveri, da 
Staden ikke var forsynet med det fornødne Tal af saadanne 
Væverier?). 

1672 fik Andreas Volf 3 Aars Eneret til at drive et 
Luntespinderi til Hærens og Flaadens Forsyning. 

1684 udstædtes særlig Bevilling for Raskmager 
Jaques Normand, 1689 for Krepinmager Jean Louis 
Advenir!),. 

1688 fik Andreas Lewenstein Privilegium for et Manu- 
faktur af Krystal og andet Glas, og da han mente med 
Tiden at kunne forsyne Kongens Riger og Lande dermed, 
fik han 20 Aars Eneret og flere andre Begunstigelser. Dette 
Værk blev støttet af U. F. Gyldenløve, C. G. Reventlov og 
flere andre Stormænd, der 1690 viser sig at være Deltagere 
hver med en Kapital af 250—500 Rdl. i Manufakturhuset, 
der var bygget paa Kristianshavn. Samme Åar udforpagtedes 
det til Chr. Albrecht Kunckel, og det ses, at der foruden 
Krystalglas ogsaa forfærdigedes Vinduesglas. Den svenske 
Gesandt skriver dog 1691, at Ophavsmanden til Værket, der 
var en meget duelig Mand, klagede over, at Privilegierne 
ikke blev overholdte, og havde i Sinde at forlade det hele 


1) K. D. VII, 16, 567. 7?) K. D. VI, 6838. 3) K. D. VI, 742; 
VII, 56. +) K. D. VIL, 239—40, 807—11. >) K. D. 591—92; 
VII, 88, 85, 261. 

med sine Folk, da han havde vanskeligt ved at faa Brændsel, 
fordi Udførsel deraf fra Skaane, Halland og Blekingen var for- 
budt af den svenske Regering. 1698 fortælles det dog, at 
den oprettede Spejlglasfabrik lykkedes meget vel, saa længe 
Forbudet mod Indførsel af fremmed Spejlglas forblev i Kraft, 
men det Parti, der var i Fjendskab med de Stormænd, der 
havde Del i dette Anlæg, ødelagde det ved at skaffe visse 
Personer Frihed til Indførsel af Spejlglas. Entreprenøren 
gav derpaa enhver hans Penge tilbage og gik i Tjeneste bos 
det brandenborgske Hof"). 

25. Nov. 1660 fik Herman Jæger, Handelsmand i Amster- 
dam, Privilegium paa at oprette et Sæbesyderi i Kjøben- 
havn eller Kristianshavn, og han fik Eneret i Kongens Riger 
i 10 Aar. Han og hans Mestersvend forskaanedes endvidere 
for borgerlig Tynge, da han puastod, at han ellers ikke 
kunde sætte Værket i Gang paa Grund af den store Bekost- 
ning og Opvartning, som dertil udfordredes. Da han 1662 
havde fundet en Plads til sit Syderi paa Kristianshavn, fik 
han yderligere Privilegier. Da han i sin Baggaard i nuv. 
Nr. 26 i Strandgade vilde indrette nogle Oliemøller, blev 
der en Kommission nedsat for at undersøge, om disse kunde 
være brandfarlige. Herman Jæger døde 1670 eller først i 
1671. Han har næppe bragt det vidt, ti Kræmmerne søgte 
nu om Tilladelse til at indføre 30 Læster Sæbe for den gamle 
Toldafgift, da Jæger hverken havde efterladt Forraad paa 
Sæbe eller Olie, hvoraf der kunde forfærdiges Sæbe, ,paa 
det den gemene Mand, som dagligen til Klæders Vaskning 
Sæbe behøver, dermed kunde vorde betjent”.2) 


1) D. Sml. 2. R. IV, 227; V, 327. ?) I en Indstilling til Kri- 
stian V, hvori anbefales Monopolers Afskaffelse, omtales det, 
at tilforn havde Kongen aarlig nogle Tusend Rdl. i Told af 
indført Sæbe og man købte god Sæbe 40 pCt. billigere end 
nu, da de eneste, der havde Fordel ved Sæbehandelen, var 
Herman Jæger og hans Patron, da Indbyggerne har betalt 
stinkende Sæbe mere end dobbelt og mange enfoldige fattige 
Folk er bragt i Bekostning og Ruin (D. Mag. 4. R. IV, 278). 

Syderiet stansede vistnok, men Edvard Kruse og Andreas 
Pompe søgte at faa Jægers Privilegier. Kongen ønskede, at 
en eller anden Borger skulde købe hans Hus paa Avktionen efter 
ham, og udlovede Privilegier paa 5 Aar for dem, der vilde ind- 
rette et Sæbesyderi med grøn Sæbe, der almindelig kaldtes 
hollandsk Sæbe. Det synes, som der ikke er sket tilstrække- 
lig høje Bud paa Syderiet, førend det 1672 blev tilslaaet 
Andreas Pompe, der 18. Dec. 1673 ogsaa fik kgl. Privilegier. 
Efter hans Død overtog U. F. Gyldenløve Sæbesyderiet med 
tilhørende Oliemøller og fik 1677 Stadfæstelse paa Privi- 
legierne, med Tilladelse til at sælge til hvem han vilde. 1684 
tilhørte det Peder Hansen Qvist, da han blev tiltalt for 
Overtrædelse af en Forordning om Sæbesyderierne, men dette 
var dog ikke til Hinder for, at han 1687 fik 15 Aars Fri- 
hed paa at drive en Oliemølle ved Vindkraft, til hvilken der 
blev udvist Plads i Kristianshavns Vold, vistuok i Sofie 
Bastion, hvor nu Ny Laboratorium er, ligesom han fik 15 
Aars Frihed paa at drive Sæbesyderiet paa samme Betingelser 
som hang Formand. Efter Peder Hansens Død fik hans 
Børn 1699 Bevilling paa Syderiet, der paa deres Vegne blev 
drevet af deres Fætter Johan Behrman!). 

Paa den Tid, Sæbesyderiet anlagdes i Strandgade, var 
Brogade ikke til. Afløbet til Stranden gik da fra Huset 
langs den opdæmmede Landtunge, der førte til Knippelsbro, 
og et Minde herom er bevaret endnu, idet en Afløbsrende, 
der gaar eller for ikke saa længe siden gik bag Husene paa 
den Side af Brogade, der har de ulige Numre, hedder Sæbe- 
syderrenden. 

Paa et andet Sæbesyderi fik Hans Nielsen, Jakob Nielsen, 
Lorens Kreyer og Medinteressenter Privilegier 8. Avg. 1674 
1 Lighed med dem, Andreas Pompe fik. Dette blev anlagt 


7?) K. D. III, 506, 585, 560, 579—82; VI, 458, 563, 572, 595, 
627—28, 686—87; VII, 64, 158, 1589—62, 174, 563. Om dette 
Sæbesyderi se Geh. Ark. Aflev. fra Just. Min. Skab 14, 38. 

i Magstræde (nuv. Nr. 9 og Nybrogade Nr. 22), hvorfra der 
kunde være Afløb i den nærliggende Kanal. Hans Nielsen 
og Lorens Kreyer, der efterhaanden blev Eneejere, anlagde 
1683 en Vind-Oliemølle i Enhorns Bolværk paa Kristians- 
havn og det blev til Fordel for deres og den anden Mølle 
paa Kristianshavn forbudt andre at indføre Linolie, Roeolie 
og Hampeolie. Hans Nielsen, der imidlertid var bleven 
Assessor i Kommercekollegiet, og Lorens Kreyer fik 1687 
Privilegiet forlænget til 15 Aar. Da Assessor Hans Nielsen 
var død, oprettede hans Enke og Lorens Kreyer en Kontrakt 
om deres Fællesskab i Værkerne, der vurderedes til 
11000 Rdl. Det seg heraf, at de ved Oliemøllen hver havde 
indrettet sig Haver med Lysthuse, hvilke skulde holdes uden- 
for Fællesboet!). 

21. Feb. 1682 udstædtes der en Forordning om Sæbe- 
syderierne, der forpligtede dem til at indrette sig saaledes, 


1) K. D. III, 680; VI, 640; VII, 1, 81—32, 57, 160—61, 417, 
605—10. Lorens Kreyer døde 1705 som en efter de Tiders 
fattige Maalestok særdeles velhavende Mand, ti ikke alene 
findes i Skiftet saa godt som ingen Gæld, og hele Boet vur- 
deredes til 89000 Rdl., men der var i rede Penge over 
24000 Rdl., hvad der var et Særsyn, idet ellers den store 
Maugel paa Kontauter var et Særkende for hin Tids Døds- 
boer. I Boets Masse var Sæbesyderiet undtaget, om hvilket 
der var en særlig Iuteressentskabskontrakt, Han synes 
navnlig at have drevet Groshandel med Vine og fransk 
Brændevin, hvoraf der fandtes en Beholdning til Værdi af 
over 10000 Rdl., men han havde ogsaa Kramvarer til Værdi 
af over 17000 Rdl. Da hans ældste Hovedbog begynder 
1656, har han altsaa været en gammel Mand ved sin Død, 
Han var første Gang gift med Kathrine Silche, af hvilket 
Ægteskab der var en Søn Jørgen Kreyer, der var Købmand 
i Kjøbenhavn og hvem Faderen under kritiske Forhold havde 
hjulpet med store Summer, saa han gav Afkald paa sin 
Fædrenearv. Af andet Ægteskab med Anna Margrete von 
Essen var Datteren Kathrine Elisabeth gift med den rige 
Abraham Lehn og af de 8 Sønner var Lorens 1705 Assessor 
i Hofretten, Steffen drev Faderens Forretning og Johan var 
i Ostindien. 

at de var forvarede for Ildebrand. Formodenlig gav denne 
Bestemmelse Anledning til, at Oliemøllen i Strandgade flyt- 
tedes til Volden. Olien skulde de slaa i deres egne Møller 
og maatte kun bruge den Tran, der virkedes i Kongens 
egne Lande, men hvad de ellers behøvede af Frø og Potaske, 
maatte toldfrit indføres. Paa Sæben blev der sat en viss 
Taxt, og der beskikkedes en Kørmester af Magistraten til 
at undersøge alle Sæbefoustager, inden de sloges til.  Ind- 
førsel af fremmed Sæbe blev forbudt, og de privilegerede var 
forpligtede til at købe alt det Hør- og Hampefrø fra Ind- 
landet, som blev dem tilbudt, efter en af Kommercekollegiet 
fastsat Taxt!). 

1691 tog en Sæbemager Steffen Rosel Borgerskab, men 
hans Næring gik formodenlig ud paa at virke andre Slags 
Sæbe. 

Det første Tobakspinderi oprettedes af Marcus Selche, 
der 1665 fik Eneret paa 10 Aar, medens det dog ikke var 
Åndre forbudt at indføre Tobak fra fremmede Steder. Han 
ejede nuv. Nr. 41—43 i Studiestræde, med tilliggende Have. 
Da der imidlertid klagedes over, at der baade til Lands og 
til Søs indførtes Tobak i stor Mængde, hvorved ikke alene 
Kongens Told led Tab, men Selche ogsaa i sin Næring led 
stort Afbræk og forgæves Omkostning, forbød Kongen 1668 
aldeles Handel med uspundne Tobaksblade eller andet, der 
hindrede Selche i Nydelsen af hans Privilegier. Han er dog 
vistnok død kort efter 1668, ti 1670 fik Kornet ved Liv- 
garden Frederik Kristian Cantor, Robert Macculoch og 
William Willumsen af Amsterdam Privilegier paa Tobak- 
spinderi. 1672 gaves et lignende til Johan Brandsted og 
Rebekka Hayes, og efter hendes Død til hendes Mand Klavs 
Blom. I de følgende Aar gaves mange flere Privilegier, 
blandt andre til den virksomme Borger Lorens Kreyer og 
en Del tydske Jøder. 1690—95 tog 19 Personer Borger- 


1) K. D. VI, 799—800; VII 29—831, 73. 

skab som Tobakspindere. Kjøbenhavn var paa den Tid be 
kendt for sin Snustobak!). 

1672 fik Klavs Bonnix 10 Aars Eneret paa at brænde 
Tobakspiber og forhandle dem en gros. Dette Værk kom 
ogsaa i Stand, ti 1675 og følgende Aar solgte han et stort 
Parti lange og korte Piber, der solgtes i Tøndevis, men der 
var saa stor Misfornøjelse med dem, at han maatte nedlægge 
Værket og 1681 blive Kræmmernes Lavsbud?). 

Senere oprettede Jan Jansen, der tog Borgerskab 1691, 
et Tobakspibeværk, men da han ikke kunde drive det paa 
Grund af Mangel paa Materie og Formue, fik Mathias Jensen, 
der havde lovet inden 2 Maaneder at skaffe den fornødne 
Materie, Tilladelse til at indføre 50 Tdr. Tobakspiber, men 
ej heller dette Værk synes at være kommet til nogen Fuld- 
kommenhed?). 

Samme Aar som Jan Jansen tog Gotfred Fogt Borger- 
skab som Tobakspibemager, men hans Arbejde hører man 
aldeles intet til. 

Som en Kuriositet kan nævnes, at i det mindste Smaa- 
folk plejede at anvende 3 Skilling ad Gangen til Tobaks- 
røgning, nemlig 2 Skilling til Tobak og 1 Skilling til en 
Pibe; det lader til, at en Pibe ikke kunde holde ud til det 
næste Indkøb af Tobak. 

De Farverier, der i sin Tid var oprettede ved Vand- 
kunsten og havde Tilløb af Vand gennem Møllekanalen, 
maatte ved Vandets Afdæmning 1668 blive ubrugelige. Gert 
Piper Silkefarver bode i nuv. Løngangsstræde Nr. 12—20 og 
nærved i Farvergade (nuv. Kompagnistræde Nr. 37) Nikolaj 
Rens, der under Belejringen var Stadskaptejn og da be 
tegnes som Farver. 1689 nævnes Antoni Rens Farver i 
nuv. Nr. 15 i Magstræde og Nr. 28 i Nybrogade. Det lader 





1) K. D. III, 632; VI, 485, 540, 541, 544, 586, 633, 636, 691. 
Suhms Ny Saml. III, 187. >?) Silke- og Klædekræmmerlavet, 
S. 27—28. 32) K. D. VI, 601; VII, 228. C. Nyrop, Danmarks 
Kridtpibefabrikation, 8. 10—11. 

til, at de 2 Rens'er, der vel var Fader og Søn, har været 
knyttede til den ældre Farverfamilie Piper, ti 1676 søgte 
Nikolaj Rens, Antoni Rens og Frederik Piper Kristian V 
om Stadfæstelse paa Frederik III's Bevilling for deres Far- 
veri; de klagede over, at der fra Udlandet kom mange, der 
trængte sig ind i deres Næring, og det Folk, der ingen 
Tynge gjorde. 28. April 1676 fik de derfor Eneret som 
Farvere i Kjøbenhavn, Kristianshavn og Kjøbenhavns Amt!). 
Formodenlig er Farveriet flyttet til Magstræde, for at der 
kunde haves Afløb til Stranden. Næring som kgl. privi- 
legeret Farver var fordelagtig i den Tid, da Husfliden 
blomstrede og Folk selv forfærdigede deres Klædnings- 
stoffer. 

Børnehuset havde dog sit særegne Farveri til eget Brug 
og 1680 fik en Udiænding Frederik Boye Privilegium paa 
Farveri i Forbindelse med hans Væveri, men det ses ikke, 
om han maaske kun maatte farve sine egne Varer. 1682 
fik Kaspar Mathias Thurman Privilegium som Farver og 
1696 nævnes Farveren Peder Thomesen paa Kristianshavn?). 
1690 tog den reformerte Filip Wilchen Borgerskab som 
Farver. 

I et Digt af Henrik Gerner, hvori der beskrives Kjøben- 
havns Fremgang 1686—91 og først omtales Klæde- og Silke- 
manufakturerne, hedder det: 


»For nogle faa Aars Tid man maatte Holland slette 
for Sæbesyderi, hvormed man skulde tvætte 

et skidet Klædebon, men nu i Kjøbenhavn 

man gør det vel saa godt til en og hver Mands Gavn. 
Vi Olimølle har, ti Sæben selver koger, 

vi har og bedre Køb, ti borte er al ÅAager, 

her ser man, hvad det er at vide Kunsten ret, 

det giver dog Profit, og ej for højt er sæt. 


1) Reskr. 28. April 1676 og Indlæg dertil. 7) K. D. VI, 742; 
VIL 16, 474. 








174 Stivelseværk. Limsyderi. Saltværk. 


Her er og Stivelsværk, her Limværk er paa Gænge, 
her er Glaspusteri, dog det har vært her længe, 
det ej saa nødigt er, af Sølv det bedre Grud 

end af det skøre Glas man drikker Skaalen ud. 
Salpetersyderi er ogsaa her indrettet, 

Jærnværk ved Helsingør man bringer paa Tapetet. 
Man finder herlig Erts, man smeder straks derhos 
adskillig Vaaben, som fortjener Lov og Ros. 

I vore Fædres Tid vi Lybæk og besøgte 

om deres Corduan, men ej vort Gods forøgte, 

nu er det her i Brug og meget andet mer". 


Med Hensyn til Stivelseværket fik Henrik Eggerts 
20. Maj 1663 Eneret i Danmark og Norge paa 20 Aar paa et 
Amdam- eller Stivelseværk!). Hvad Limsyderiet angaar, 
nævnes det nuværende Solitude paa Nørrebro 1694 som Lim- 
syderens Plads, der da var forundt Thomas Bjerring; paa 
Østerbro ved Stranden nævnes 1682 en Plads, som tilhørte 
Mogens Zakariasen og hvor der stod et denne tilhørende 
Limsyderi. Ved Siden havde han et Stivelseværk2). Mogens 
Zakariasens Plads var det nuv. Rosenvænge, tidligere kaldet 
Rosenengen, men hans Værker bestod næppe ret længe, ti 
Grunden blev solgt 1688 og kom 1689 i Biskop Baggers 
Besiddelse. 

4. Feb. 1673 fik Myntmester Gotfred Kriger Bevilling 
paa at gøre Salt af Salt og maatte til Deltagere i dette 
Saltværk tage saa mange af Kjøbenhavns Indbyggere, som 
ham lystede, men maatte ikke overdrage nogen Del deri til 
nogen Udlænding. Paa Udførsel fik han Toldfrihed, men 
forat Saltet ikke skulde udgives for Lyneborg Salt, blev 
det forbudt at pakke det i lignende Fustager som dette. 

Dette Saltværk blev dog aldrig indrettet. 20 Aar efter 
fik Organisten ved S. Peders Kirke, Johan Petersen Botzen, 


1) K. D. III, 5888—84. 2?) K. D. I, 782; III, 806, 814. 

Eneret i 20 Aar paa ,en nylig opfunden Invention at gøre 
fersk og sødt Vand udi stor Mængde af salt Havvand, saa 
vel som og af salt Havvand at gøre Lage, hvoraf hvidt Salt 
kan koges", dog paa den Betingelse, at samme Opfindelse 
inden et Aar blev bragt til den Fuldkommenhed, hvormed 
den praktiseredes i Holland. Det er ikke bekendt, om 
He. Botzen, der var en dygtig Instrumentmager, satte sin 
Formue til paa dette Værk!). 

1690 blev Hestemøllerne forbudte, fordi der foregik 
Underslæb med Afgiften. For at bøde pau Savnet heraf 
anlagde selve Konsumtiongsdirektøren Edvard Kruse 6 Heste- 
møller paa nuv. S. Anne Plads (se S. 41) og fik Privilegier 
derpaa 1690 for 16 Aar, men efter den Tid skulde de hjem- 
falde til Kongen. De 35 Personer, der behøvedes til Driften, 
skulde være fri for alle personelle Skatter og anden Tynge 
og Besvær, og af de 60 Heste og 6 Køer, der holdtes her, 
skulde der ikke betales Kvægskat, ligesom hele Pladsen i de 
16 Aar var fri for alle Skatter og Paalæg. I samme Tid 
skulde det ogsaa være forbudt at oprette nogen Heste- eller 
Vandmølle i Kjøbenhavn eller Kristianshavn. Det blev for- 
budt at male Malt og Rug til Skraa andre Steder end her, 
hvorfor alle andre Hestemøller end Kongens paa Bryghuset 
skulde afskaffes; paa denne sidste maatte der dog ikke males 
uden Kruses Tilladelse; der var endnu 3 andre Hestemøller, 
der ikke blev nedlagte, men skulde staa under Kruses Laas, 
for kun at bruges i Nødsfald, hvorom han maatte akkordere 
med deres Ejere. 

2. Dec. 1691 opkom der Ildløs i de ny Møller, og de 
2 brændte, men de øvrige og Huset blev reddede 2). 

Stadens Teglværk, der laa i Blaagaardskvarteret paa 
Nørrebro, kom ikke i Brug efter Belejringen, da Kristoffer 
Gabel straks efter denne fik Fæstebrev af Magistraten paa 


1) K. D. VI, 6056—06; VII, 414—16. 2?) K. D. VII, 296—98. 
Nyt hist. Tidskr. II, 247. 

hele Strækningen mellem nuv. Nørrebrogade og Ladegaards- 
aaen. Sten til Byens Forbrug kunde faas fra de 2 Tegl- 
værker i Ny Hollænderby eller fra Arent Berntsens i Brøns- 
høj; maaske bestod endnu et hollandsk Teglværk ved Skovs- 
hoved, der var oprettet 1650"). De bedre Mursten blev dog 
forskrevne andensteds fra; flensborgske Sten fra Sundeved 
kendtes sikkert ogsaa fra denne Tid, men især forskrev man 
dem fra Holland; navnlig efter den store Ildebrand 1685 
kom mange Ladninger med hollandske Mopper, ligeledes 
naar større Bygninger blev opførte, hvilket viser, hvor ringe 
de danske Sten maa have været. 1689 ansøgte Erik 
Lavridsen Dyrup om en Plads udenfor Nørreport, hvor han 
kunde brænde Sten til Kristianshavns Kirke, men det blev 
ikke bevilget, da Magistraten paaviste, hvor farlig en Teglovn 
saa nær ved Staden vilde være med sine tykke Mure og 
Grave, hvis der paakom et fjendtligt Angreb, ligesom det 
kunde befrygtes, at alt Ved og Tørv, der førtes til Byen, 
vilde blive opkøbt til Teglværket, hvis Plads var nær ved 
Landevejen 2). 

De mest velhavende Næringsdrivende var Bryggerne, der 
26. Marts 1687 fik deres Lavsartikler forøgede, ved hvilken 
Lejlighed 128 Gaarde godkendtes for dygtige Bryggergaarde, 
medens 12 blev nedlagte. De kunde ikke brygge hver Dag, 
men kun efter en viss Omgang, hvilken dog blev ophævet 
1690 til stor Skade for Næringen, men igen indført 1723. 
Af brunt Øl, der var det, der i Almindelighed bryggedes, 
var der 3 Slags af forskellig Godhed, men der bryggedes 
ogsaa Øl efter udenlandsk Maner, saasom Momme, Bryhan, 
Hvidtøl og deslige, men ogsaa disse Sorter maatte kun 
brygges i privilegerede Gaarde og ligesom det danske ØJl 
under Tilsyn. Til at brygge det fremmede Øl skulde der 
dog haves kgl. Bevilling; saadanne udstædtes baade paa 


') Pers. Tidskr. 2 R. II, 262—63. 2?) K. D. VII, 292 med 
Indlæg. 

Bryhan, Momme, Hamborger Rommeldies og blegt Øl; især 
af Bryhan (udtales Brejhan) blev meget brygget her. Da 
sidstnævnte Bryggere imidlertid ikke deltog i Omgangen, 
kunde de tiltage sig særlige Fordele, hvilket gav Anledning 
til megen Strid og til, at Kongen klagede over Bryggernes 
»mangfoldige Supplikationer og fast daglige Overløb",1) 

En Mand, der en Tid nød nogen Tillid paa Grund af 
siné Forslag til Industriens Ophjælpning, var Anders 
Werner paa Kristianshavn, der 1660 havde faaet Eneret 
paa at brygge en ny Slags Øl, ,som han forhaaber saa vel- 
smagende og behagelig at vorde, som neppelig her i Riget 
tilforn skal være brygget". 1669 indgav han et Forslag 
om Oprettelse af Manufakturværker i Kjøbenhavn og Frede- 
ricia uden nogen Bekostning for Kongen og fik Bevilling til 
at indsætte og forordne saa mange Personer i samme Brug 
og Næring, som ansaas tjenlige og nødvendige; for sin Ulej- 
lighed maatte han nyde den Kendelse, som disse selv villig 
vilde udgive. 

Aaret efter opsatte han Forslag til Privilegier for Bryg- 
gere, Brændevinsbrændere, Eddikebryggere og Mjødblandere, 
uden at dette dog synes at have fremkaldt noget andet Re- 
sultat end en ivrig Protest fra Bryggerlavet). 

Stadige Klager fremkaldtes ved de særlige Friheder, 
som Kongens Bryghus besad uden at bære de samme Byrder 
som de andre Bryggere, ligesom Afskaffelsen af Hestemøllerne, 
af hvilke mange Bryggere hver havde sin, meget forringede 
deres Kaar. I en Betænkning fra de 32 Mænd af 1680 
hedder det: ,,Befalingen om Hestemøllers Afskaffelse i alle 
Bryggergaarde gør de fleste mistrøstige til at gøre og give 
det, som de til Dags i Belejrings-, Krigs- og Fejdetider, ja 
udi Ildsvaade gjort og givet har, da dette Lav i Krigen 
kom Flaaden til Hjælp, hvilket vilde have været umuligt i 


1) K. D. VII, 257. 7”) K. D. III, 508; VI, 490, 527. Et For- 
slag af bam om Opbjælpning af Handelen 1674 er omtalt 
S. 124. 7) Findes i Raadstuearkivet. 

saadan Il at tilvejebringe, hvis de ikke selv havde haft " 


Hestemøller". 


' 
i 
] 


Af Vigtighed for Bryggerne var Øltapperne, der ofte . 


endnu kalåtes Kroersker, som om det var Kvinder, medens 
man i denne Tid dog kun træffer ganske faa Kvinder i denne 
Næring. 1695 klagede Bryggerne over, at deres Tal var for 
stort og over den store Kredit, de vilde have. Denne Klasse 
beskrives saaledes i en Skrivelse fra Magistraten af 7. Marts: 

»Øltappere er en almindelig Næring, som alle Slags unge 
Folk, som kommer i Ægteskab sammen og intet andet har 
lært og intet andet véd, gærne antager, og er en Næring 
bekvem for fattige, eftersom de den uden Bekostning og 
stort Forlag kan anfange, og omendskønt de er saa fattige, 
at de ikke kan betale en Td. Øl, saa kan de dog komme 
dertil, naar de kun kan skaffe Kredit for den første Tid, 
ved hvilken Næring somme er komne frem og somme er 
gaaede tilbage, alt efter Folkenes Humør, Arbejde og For- 
stand. Det er Folk, som mest formeres af Tjenestefolk, som 
Kuske, Lakajer, Bryggersvende, Gaardskarle, Arbejdskarle, 
Koffardibaadsmænd og adskillige Haandværkssvende, ja Mestere, 
Multgørere, Brændevinsbrændere og andre Handelsfolk, naar 
deres Næring slaar dem fejl. I dette Tal kommer ogsaa des- 
værre Soldater, Tøjhusfolk og Kongens Baadsfolk, ikke ti) 
ringe Præjudice, hvilke Kroersker bor overalt udi alle 
Gader og Stræder, i Lejehuse og Kældere. Bestemtes et vist 
Tal, vilde mange gribe Bettelstaven eller flytte af Staden eller 
af Riget, hvorved mange Huse og Kældere blev ledige". 

I en anden Skrivelse fra 1695 giver Magistraten Oplys- 
ning om Bryggerlavets slette Tilstand. Naar Brygningen var 
sket, maatte Øllet borges til Øltappere og Kroholdere, bvor- 
ved man led stor Bedrag og Skade.  Disses Fortjeneste var 
hver tiende eller hver tyvende Tønde og hver Tønde 1 til 
21/, Mrk. billigere end ellers, desuden maatte Bryggerne give 
dem Foræringer, laane dem Heste og Vogn, men naar de 

blev krævede for Penge, gik de til andre Bryggere, og de 
borgede igen til andre, hvorved alle ruineredes. Efter Om- 
gangens Ophævelse var Bryggerne komne i saa slet Tilstand, 
at nogle var undvegne fra Byen og en stor Del sad i 
Årmod; nogle af dem kunde ikke læse og skrive, bryggede 
hen i Fleng og saa ikke deres egen Ødelæggelse. Ogsaa 
her klagedes over, at der solgtes fra Kongens Bryghus til 
Folk i Byen og over Afskaffelsen af Hestemøllerne, hvilket 
var meget trykkende paa Grund af den lange Kørsel til og 
fra Mølle og den megen Tidsspilde med Bryggerfolkenes 
Udeblivelse, undertiden i 2—3 Dage, hvorfor man søgte om, 
at Lavet maatte overtage Bryghuset eller at dette alene 
blev brugt til Kongens egen Tjeneste, at Bryggerne fik deres 
Hestemøller igen eller at der idetmindste forordnedes saa 
mange saadanne paa belejlige Steder, som var nødvendige; 
at ingen maatte brygge mere end 18 Tdr. Malt om Ugen og 
at der var en bestemt ensartet Overenskomst med Øltapperne 
uden Foræring, Tilgift og Villighed og med kontant Betaling. 

Om Brændevinsbrænderne udsiger Magistraten i en 
Skrivelse af 13. Okt. 1698, at deres Tal var 245. Grunden 
til deres Tiltagen var den høje Pris, som der en Tid var 
påa det franske Brændevin, idet en stor Del fattige Folk og 
andre derfor vænnede sig til det danske, hvilket maatte anses 
for en Fordel, idet Pengene nu ikke gik til Frankrig. ,Øl- 
tapperi og Brændevinsbrænderi er nu fast det eneste Middel, 
som fattige Folk har at gribe til, naar de vil nedsætte sig 
og anfange Husholdning, hvilket foraarsager en desto større 
Mængde Folk, hvorved de maadelige og smaa Huse og 


.Kældere bliver bebode. At de har taget til, er ikke skade- 


ligt, ti naar Landene igen bliver velsignede med god Vækst 
af Rug, er det bekendt, at den sælandske og laalandske Rug 
falder ringere end jydsk og fremmed, og saa længe bedre 
Rug er at faa for billig Pris, bliver sælandsk og laalandsk 


Rug liggende, hvorfor Brændevinsbrænderne i frugtbarere 
12% 

Tider end nærværende er Landmanden nyttige. Af Brænde- 
vinsbrænderne afhænger adskillig smaa Næring, især med 
Kør at forsyne Staden med Mælk; da Foringen falder meget 
dyr, befrygtes, at en Pot Mælk, der nu kan haves for 2 Øg, 
siden vil koste 3 Øå eller mere. For Tiden kunde det 
hjælpe, om man som i forrige Tider brændte af Bygmalt. 
Hvis Brændevinsbrænderne blev afskaffede i Kjøbenhavn, 
vilde Følgen blive, at Indbyggerne i Jylland og andre Pro- 
vinser fik Lejlighed til at fortsætte denne Næring, en stor 
Del Huse og Kældere vilde komme til at staa ledige til 
Skade for Husejerne, og Kongens Indtægter af Told og 
Konsumtion vilde forringes. 

Øltappernes Tal var ogsaa stort, ti 1689—95 tog 107 
saadanne Borgerskab, hvilket var 8 pCt. af deres Tal, der 
tog Borgerskab. 

Haandværkslavene underkastedes en Del Forandringer 
i Henseende til deres gamle Sædvaner, hvilket siden vil blive 
omtalt, derimod var der næppe stor Forandring i deres Ar- 
bejde. De nymodens Sager indførtes fra Udlaudet og selv 
om danske Haandværkere søgte at efterligne disse, var deres 
Arbejde næppe meget søgt og det blev vistnok Indvandrede, 
der havde den største Søgning. Regeringen begunstigede 
dog undertiden de indfødte; da saaledes Kongens Blikmager 
Kasper Baumann fik Tilladelse 12. Nov. 1698 til at oprette 
en Møbelhandel, var det paa den Betingelse, at han bestilte 
Billedhugger- og Snedkerarbejdet hos Mestrene i Lavet. De 
Sager, han vilde handle med i en Bod paa Børsen eller paa 
Amagertorv, var: alle Slags Spejle og Spejlrammer, Skilderi- 
rammer, Geridons, Borde, Stole, Lyse-Kroner, Arme og Plader, 
Sengesteder, Løjbænke, Skrivetøj, Kontorer"), Tabuletter, 
Krogstene, Spilleborde, Skænkekontorer, Bakker at sætte alle- 
haande Galanterier paa, smaa Smykkeskrin og andre større 


"Et Kontor var hvad vi senere kaldte en Sekretær. 

Skrin'). Det forudsattes altsaa dog, at vore egne Snedkere 
kunde udføre sligt. 

Snedkerne havde ellers ogsaa Udsalg paa Børsen. 
Af Skifteforretningen efter en 1699 afdød Snedker ses det, 
at han havde staaende der følgende Møbler til vedføjede 
Priser : 

Et Tresur af Nøddetræ 40 Rdl. Et Skænkekontor af 
Nøddetræ 10 Rdl. Et Bord med Geridoner 5 Rdl. En 
Skænk 8 Rdl. En do. 9 Rdl. Et Kontor til Sølv 10 Rdl. 
Et andet mindre 5 Rdl. En Dragkiste 6 Rdl. Et Skrive- 
bord 5 Rdl. Et Par Spilbrædder og Thebakke 1 Rdl. 2 
Cochiliebrædder og 1 Natstol 1 Rdl.2). 

Af Murmesterne forlangtes 1668 en Prøve i ,,Afrids, 
Deling og Overslag", og det blev forbudt i Fremtiden at 
optage Mestere i Lavet, der var ukyndige heri?). Ogsaa 
med Tømmermændenes Arbejde blev der holdt Tilsyn, 
idet Magistraten 25. Sept. 1679 tilskrev deres Oldermand, 
at i Fremtiden ingen Tømmermand under sit Borgerskabs 
Fortabelse maatte understaa sig til at nedbryde, anlægge 
eller oprejse nogen Bygning, Hus, Port, Rum eller Skur, 
førend Stadens Kæmner tilligemed Naboer og Genboer blev 
kaldede og advarede og kom tilstede, for at de i Tide kunde 
gøre Indsigelse, ,eftersom dagligen fornemmes vidtløftige 
Tvistigheder formedelst gamle Bygningers Nedbrydelse og 
nys Oprejsning""), 

Der var ikke faa Billedhuggere. I Aarene 1691—95 
tog saaledes 7 saadanne Borgerskab. Ved Billedhuggere for- 
stodes dog ikke alene de Kunstnere, som vi nu kalder saa- 
ledes, men alle, der udarbejdede Billeder i Sten eller Træ, 
hvilket ses af de Artikler, som Kongen gav dem 24. Jan. 
1661, i hvilke det omtales, at deres Næring havde været 
nedlagt i Belejringens Tid og at der nu skede dem 


1) K. D. VII, 588. ?) En Rdl. er lidt over 3 Kroner. 32) K. D. 
VI, 470. +) Afskrift i Raadstuearkivet. 

stort Indpas i deres Haandværk ,,med Sten- og Bilthuggeri 
af nogle, som nylig skal være komne til Byen og ingen- 
steds rejst paa Haandværket eller ere dygtige et Epitafium 
at forfærdige, men skal forfærdige godt Folks Sten og År- 
bejde" !). 

1668 fik de 2 Lesmede Peter Esbach og Hans Win 
berg udvirket et Forbud mod at indføre tyske Høleer i 
Sæland, hvilket stred imod et kgl. Privilegium af 16502), 
uden til Stabelstederne Kjøbenhavn og Korsør, hvor de skulde 
stemples, inden de blev solgte2). 

Som det gik med Leerne, gik det med mange andre 
Haandværk, hvorpaa indfødte havde Privilegium. 1674 fik 
en Hatstafferer Tilladelse til at indforskrive fremmede 
Hattemagere, baade Mestere og Svende, som kunde gøre 
fine og grove Hatte, uden at Lavet kunde formene ham 
dette"). 

1680 fik Universitetets Kobberstikker Johan Huusman, 
der tidligere er omtalt som Inspektør over Gadeløgterne og 
Vægterne'), Bevilling til at være Kobberstikker i Kjø- 
benhavn, saa at fremmede Svende af dette Haandværk ikke 
maatte angive sig bos andre end ham, hvilket dog ikke 
skulde være til Hinder for det Privilegium, der var givet 
Abraham Wuchter. Der var nemlig ingen andre priviligerede 
Kobberstikkere i Staden, men han skulde være tiltænkt at 
indrette et Kobberstikkeri, der kunde eragtes forsvarligt, at 
alle og enhver, som behøvede hans Arbejde, derved kunde 
ske Fornøjelse?). 

Som Skildrer eller Portrætmaler tog følgende Borger- 
skab: Otto Willast 1689, Jakob Køning og Josias Barbeck 
1690, Magnus Jørgensen, født i Randers, 1693. 1694 næv- 
nes Theodorus Contrafejer. 


1) K. D. III, 510—11. ?) Kbnh. Hist. og Beskr. IV, 829. 2)K. D. 
VI, 471—72. +) K. D. VI, 686. %) Det var ogsaa ham, der 
1687 fik Privilegium paa at forfærdige Kortene til Resens 
Atlas (K. D. VII, 179). 9%) K. D. VII, 746—47. 

13. Nov. 1683 fik Johan Petersen og Peter Petersen 
Botzen Privilegium som Orgelbyggere, og udvirkede 1692 
et Forbud imod, at andre end de byggede eller reparerede 
de Orgelværker, der brugtes i Kirkerne, eller nogen Slags 
Instrumenter, der dirigeredes med Klaver”). Den første af 
disse 2 Brødre var Organist ved S. Peders Kirke og for- 
færdigede ogsaa andre musikalske Indstrumenter?). 

En Fiolmager Kristian Jørgensen tog Borgerskab 1691. 

De ny Moder fremkaldte Nedsættelse af en Mængde 
Haandværkere, der ikke havde været kendt før, f. Ex. 
Parykmagere. 

I Aaret 1690, der er det første, da Parykmagere 
forekommer i Raadstueprotokollerne, blev der kun taget 
Borgerskab af 1, og det i Slutningen af Aaret, men i de 
følgende 5 Aar nedsatte 18 sig i Kjøbenhavn. Navne som 
Hierome Gerard, Jean Meusnier, Pierre la Roche, Elie Papus 
de la Verdausie, Etienne de 1'Arpan (Larpent?), Esaie de 
Meunie, Henry Gonzal, Claude Maupin, Pierre Sevin vidner 
tilstrækkelig om, hvorfra Kunsten stammer. Det store Tal 
af Parykmagere viser, hvad man ogsaa ellers véd, at Paryk- 
ken først ved den Tid blev en uundværlig Beklædningsgen- 
stand for alle andre end den laveste Almue. 

Skærslibere var altid franske. 1660 fik Jakob Gil- 
bert og Klavs Bisson kgl. Privilegium?), og det ses af 
Borgerskabslisterne ogsaa for senere Åar, at de fleste var 


1) K. D. VII, 408—04. ?) Se Kbnh. paa Holbergs Tid S. 201. 
1687 klager han til Rentekamret over sine Skatter og siger 
i sin Ansøgning: ,Jeg har mange smaa Børn og liden Ind- 
komst, har paataget mig et stort og rart Orgelværk at gøre 
for Vor Frue Kirke, hvorved jeg aleneste søger Guds og 
Landsens Ære og min liden Profit, og frygter efter den Ak- 
kord, jeg har indgaaet, ej at blive uden Skade. Jeg formoder 
allerydmygeligst, at saasom jeg er en dansk Mand, som saa- 
ledes har lagt mig efter Orgelbyggerkunsten, at jeg ikke vil 
give nogen Fremmed efter og her dog i Rigerne lidet falder 
derved at fortjene" osv. 32) K. D. III, 505. 

Franskmænd, hvorfor Falsters Udtryk: , Tysk og Fransk, 
det kan jo hver Skærslip og Soldemager", ikke skal betegne, 
at selv simple Folk i Danmark forstod fremmede Sprog, men 
at det ikke var saa stor en Ære at kunne tale Tysk og 
Fransk, da denne Ære deltes med selv ringe Personer. 

En Filegranarbejder tog Borgerskab 18. Dec. 1691. 
Som Guldtrækkere tog Oktavius Holleman Borgerskab 20. 
Okt. 1690, Kristian Andreasen 13. Marts 1693. 

Det danske Pottemageri var næppe i Kurs, man søgte 
hollandske Varer; saaledes blev der i Dec. 1693 taget Bor- 
gerskab af Hein Petersen Decher og Jan van Meurs. 

Urmagere eller smaa Sejermagere var ogsaa frem- 
mede; saaledes toges Borgerskab 1690 af Nikolaj Danielsen 
Wegener, 1691 af Poul Ludvig Steenfoigt, 1692 af Peter 
Leenhart og 1695 af Johan Merche; 1691 af Sejermager 
Jørgen Smidt og 1692 af stor Sejermager Hans Jørgen Son- 
tag, der var født i Elsas. Store Sejermagere var dem, der 
forfærdigede de store Stueure. 

Ikke alene Udlændinge, men ogsaa andre gjorde dog i 
disse .Tider Indpas i Borgernes Næring. 

1695 skriver Magistraten: ,De fremmede og reformerede 
Soldater, Tøjhusfolk og kgl. Baadsfolk, hvoraf en stor Del 
er Haandværksfolk, betager Borgerskabet deres Næring og 
gør den saa knap, at det er kommet dertil, at mange Haand- 
værksmænd, som er Borgere, ej er gode for selv alene at 
leje, end sige eje et Hus, men findes vel 2, ja vel 3 Slags 
Haandværkere boende udi et Hus, ja vel ogsaa to af et 
Haandværk bor hos hinanden, saa og vel findes, at den ene 
Mester maa arbejde hos den anden for Svend for at kunne 
erhverve noget til sin Hustrus og Børns Underholdning". 

De mange Klager over Tilbagegang, som foran er anførte, 
var sikkert begrundede, men man maa undre sig over, at 
Byens Folketal samtidig var i en saa stærk Tilvækst, at det 
blev fordoblet i 30 Aar. Ifølge de Beregninger, som Hr. 
Kontorchef M. Rubin har foretaget, med Iagttagelse af alle 

den statistiske Videnskabs Krav, ud af de noget mangelfulde 
Data, fremgaar det, at Kjøbenhavn 1633 havde co. 25,000 
Indbyggere, 1657 c. 29,000, 1669 c. 31,000, 1679 c. 42,000, 
1689 c. 60,000 og 1699 62,000 Indbyggere!). 

Denne store Tilvækst kan kun for en mindre Del hid- 
røre fra Indvandring af velstaaende og arbejdsomme Folk, 
men der maa være indkommet en stor Del fattige, der ikke 
har kunnet finde Føden i deres Hjemstavn; paa Landet i 
Danmark var Tilstanden næsten overalt elendig. Vel ind- 
vandrede ikke faa Personer fra Udlandet, baade Haandvær- 
kere og Handlende, men efter de paalidelige Opgivelser, 
vi har om Folk af fremmed Religionsbekendelse, der vil 
blive meddelt senere, var disses Tal ikke saa stort, at det 
kunde fremkalde nogen meget følelig Tilvækst.  Indvandrin- 
gen af fremmede Lutheranere kan derimod ikke kontrolleres. 
Garnisonens Familier ydede sikkert mange Procent af den 
fattige Befolkning, der ikke havde andet at leve af end 
S&maahandel og tilfældig Fortjeneste. Selv om vi havde haft 
Borgerskabslister for mere end 1684 og 1689—95, der ikke 
viser større Tal end for det første Aar 209 og for de sidste 
7 et Gennemsnit af 200 ny Borgere om Åaret, vilde vi dog 
vistnok ikke finde Tallet større i de andre Aar, ti alt tyder 
hen paa, at det er de næringsløse, der gav Indbyggertallet 
den største Tilvækst. 

Der indtraf da det Særsyn, at medens Indbyggertallet 
tog til, faldt Prisen paa Huse, hvorom Magistraten 1695 
maatte give Erklæring. Den fattige Befolkning levede nem- 
lig paa Gader og Stræder og i usle Huller, og da Haand- 
værkstandens Kaar var trykkende, bode denne ogsaa saa 
tarveligt som muligt; den kunde nemlig ikke finde Frem- 
vækst i Næringen ved det tiltagende Proletariat og maatte 
derfor indskrænke sig, og Købmandsstanden vilde have ført 
en elendig Tilværelse, hvis den ostindiske Handel ikke havde 





1) Hist, Tidskr. 5&. R. III, 487 fig. 

hjulpet den i Vejret, ti Omsætningen med de fattige Borgere 
var ringe og Bondehandelen blev i de usle Tider for 
Landvæsenet endnu ringere. Den hele elendige Tilstand hos 
Haandværkstanden er oplyst foran S. 145—47 efter Magi- 
stratens egen Fremstilling Aar 1692. 

Den Omstændighed, at Kjøbenhavn var den kgl. Resi- 
densstad, var dog medvirkende til, at dens Borgerstand ikke 
kunde gaa helt til Grunde, ti Enevoldsmagtens Embedsmænd 
bragte Penge i Omsætning og nogle af disse var rige Gods- 
ejere. Men gennemgaaende var Forholdene smaa i Borger 
standen, om end ogsaa denne Stand besad enkelte rige Folk. 
Uagtet de smaa Kaar var der dog en Trang tilstede til at 
leve over Evne og denne Forfængelighed viste sit sørgelige 
Resultat i de mange iusolvente Dødsboer. 





Tredie Bog. 


Levevis og Tænkemaade. 


I. 


Husenes Indre. Klædedragt. Levemaade. Tjenestefolk.  Ind- 
skrænkning i Overdaadigheden ved Familiefester. 

Det har altid stor Interesse at se, hvorledes Forfædrene 
færdedes til daglig. Ovenfor er Husenes Ydre beskrevet, 
men lige saa lidt som disse Beskrivelser fuldt ud kan træde 
i Originalernes eller Afbildningers Sted, kan efterfølgende 
Beskrivelser af Værelser andet end give et lidet tilfredsstil- 
lende Billede af disses Indretning og Bohavets Udseende, men 
de kan dog i mange Henseender være oplysende. Vi tager 
derfor nogle Inventarier fra 1681 og andre, der er 10 til 20 
Aar yngre. De er ikke valgte i Flæng, men som særlig 
karakteristiske blandt de mange Hundrede, som er gennem- 
gaaede. 

Den velstaaende Brygger Isak Jakobsens Hus var saa- 
ledes indrettet: I Stuen til Gaden: et Ege udtrækken!) 
Bord, et Tresur med fire Rum, en lang rød Kistebænk med 
to Rum, en stækkere (kortere) med to Rum. I Sengekamret: 
en rød Fyrre-Kistebænk med to Rum, en Ruslæders Løjbænk, 


12) Udtrækken —= udtrækkende, som kan udtrækkes. 

en Ege udskaaren Himmelseng, fire høje røde Læderstole, 
fire lave Læderstole. I Køkkenet en gammel Slagbænk. I 
Stuen ved Bryggerset: et enkelt Egebord, et lidet Fyrrebord, 
et Egeskab med fire Døre, en grøn Fyrre-Himmelseng, en 
Træ-Lænestol. Paa Salen: et Ege udtrækken Bord, to 
Fyrre Kistebænke, en gammel dito, to sorte beslagne Ege- 
kister, to Stykker med Rammer, et Papirsstykke, elleve 
Koutrafejer. Paa Kamret næst ved: et udtrækken Egebord, 
et gammelt Vraaskab, en rød Ege-Himmelseng, en gammel 
Ege-Himmelseng, en liden aaben Bænk. Paa Svalekamret: en 
Fyrre-Himmelseng, et Egebord med enkelt Blad, tre høje 
Læderstole, et lidet sort Spejl. Paa Kamret over Køkkenet: 
et Bord med Askeblad, en gammel grøn Fyrre-Himmelseng, 
en Kistebænk med to Rum, en Læder-Lænestol, en Træ- 
Lænestol, et lidet gammelt Spejl, en Kalendertavle, fire 
gamle Skilderier, tre Papirsstykker, en gammel Træ-Kirke- 
tavle. Paa det lange Kammer: en gammeldags Ege-Seng, 
en Ege-Himmelseng, en stor Egekiste, en mindre Fyrrekiste, 
en beslagen Halvkiste, en Fyrre-Badstue, et sort ottekantet 
Spejl, et Spejl med forgyldt Ramme, en rød Kistebænk, en 
Spolerok, en Haspe, et gammelt Brætspil, et Knipleskrin. 
Hos den rige Kræmmer Lorens Mohr fandtes i Daglig- 
stuen: et Stenbord med Ramme omkring, et Fyrreskab med 
Skuflader, et malet Fyrreskab med fire Døre, et Spejl med 
forgyldt Ramme, otte sorte Læderstole med Krydsfod, tre 
sorte lave Læderstole, en Tabulet, tre Fuglebure, en Fyrre- 
udtrækken Himmelseng, et Fyrre-Klædeskab, et lidet Lyseskrin, 
tre gamle Skilderier. I Storstuen: et Egebord med Kryds- 
fod, et hollandsk Tresur, en gul Fyrre-Himmelseng, to 
ubetrukne høje Stole, tre store Gibsbilleder, et stort og 
et mindre Skilderi, et lidet firkantet hollandsk Stykke, He- 
gerfeldts Kontrafej!). Paa Salen over Storstuen: et udtræk- 


1) Formodentlig Herman Ilegerfeldt, der døde 1681, se ion 
Hist. og Beskr., IV, 240. 

ken Egebord, et ruudt Bord, en blaa Fyrre-Himmelseng, ti 
ubetrukne Stole, en Lænestol med gul Plys overtrukken, en 
lav Læderstol, et Spejl med forgyldt Ramme, et Fyrreskab, 
en Klædekurv, en Kurvevugge, en Spinderok, et lidet besla- 
get Skrin, et Blækskrin beslaaet med Blik, en Løjbænk, 
betrukken med Trip, to høje Læderstole, en Fiol, et Klavi- 
kordium, en Luth med Foder til, et lidet Krucifix, to Gibs- 
billeder med forgyldte Rammer og Glas for, to Stykker med 
forgyldte Rammer, Jens Vissings Kontrafej!), seks Skilderier, 
en Parykblok, et lidet Slagbord. Ammens Kammer: en 
Fyrre-Himmelseng, tre sorte Læderstole, en Slagbænk, et 
lidet sort Spejl. Folkenes Kammer: en Kurveseng, en høj 
Læderstol. i 

En Købmand paa Østergade, der ikke var velstaaende, 
havde i Storstuen: et Tresur, et udtrækken Egebord, et 
Spejl, otte høje og fire lave Stole, et Brætspil, seks Skilderier. 
Paa Salen: et Sengested, to Skiver (Borde) med Skuffe un- 
der, to Kistebænke, en Kiste. Det lidet Kammer: et Senge- 
sted, et lidet Bord, en Lænestol, seks Skilderier, et Spejl. 
Kamret over Salen: et Sengested, en Kiste, en beslagen 
Kiste, et Bord, to Kistebænke, et lidet Spejl, et forgyldt 
Spejl i Ramme, et Par Fyr-Pistoler, et Flaskefoder. 

Hos en Glarmester paa Vestergade: i den store Stue: 
et Askebord med aaben Fod, en lang Kistebænk, en kort 
Kistebænk, tre Slagbænke, en Løjbænk, et Spejl, fem høje 
Læderstole, fire lave Stole. I Sengekamret: et nyt Egebord, 
en Fyrre-Himmelseng, et Fyrreskab med fire Døre, et Fyrre- 
Klædeskab, en sort Fyrre-Halvkiste, en Læderstol. Stuen 
ved Køkkenet: en Melbing, en Pakkiste, et Dejnetrug, tre 
Spinderokke, to Hasper og en Garnvinde. Af Vaaben ejede 
han to Fyrbøsser, en Musket, et Par Pistoler, en Kaarde, et 
Gehæng, en Patrontaske. 





1) Var Købmand i Kbnh., købte 1664 Aarhus Mølle, død omtrent 
1675, se Lengnicks Stamtavle Jens Wissing S. 4. 

Af meget simple Boer kan nævnes en Pottemagers. I 
Stuen: et Fyrre-Vraaskab, en Kistebænk med to Rum og en 
anden med et Rum, 4 gamle høje Læderstole, en lav Læder- 
stol, en Siv-Lænestol, en lav Sivstol. I den lille Stue: en 
udskaaren Egekiste, en sort og en gul beslaaet Egekiste, et 
rødt Fyrreskab med to Døre, en Ege-Himmelseng, to Læder- 
stole, fire lave Læderstole, en gammel Løjbænk med blaat 
Klæde, et lidet Skrin. 

Et af de rigeste Borgerhuse paa den Tid var Kræmmer 
Johan Bøfkes, hvis Hus vendte ud til Færgestræde og Høj- 
brostræde. Her var i Storstuen til Gaarden: et ovalt og et 
ottekantet Fyrrebord, to Par Geridoner, et Nøddetræs Kon- 
tor med flammet Fod, et Brætspil med Brikker, tolv Nødde- 
træs Stole med forgyldt Læder og med rødt Raskes Overtræk, 
et stort perpendicum Sejerværk med Fod og Tilbehør, et 
Fuglebnr indlagt med Elfenben, fire Vindueskurve, 30 Alen 
Maatter. I Dagligstuen: et sammenslaaet Egebord, et lidet 
firkantet malet Skænkebord, en Løjbænk med sorte Piller og 
grønt Klæde over, et lidet malet Kontor med Fod, en grøn 
Fyrre-Himmelseng, en Lænestol med Kurveværk, fem lave 
Lænestole. Den store Stue til Færgestræde: et Nøddetræs 
hollandsk Tresur, et Nøddetræs Bord, to Geridoner, tolv 
grønne Læderstole, 24 Alen Maatter. Den liden Stue næst 
ved: en hollandsk Kiste med udskaaret Værk af Nøddetræ, 
en stor hollandsk Kuffert med fortinnet Beslag, et lidet hol- 
landsk Bord af Nøddetræ, to Geridoner af Nøddetræ, en 
fransk Egeseng, to flamske Lænestole af Nøddetræ med grøn 
Flos og grønne Raskes Betræk, ti høje Stole af samme 
Slags, en Tabulet. Dagligstuen til Færgestræde: et gammelt 
Ege udtrækken Bord, et Fyrrebord at nedslaa, et gammeldags 
Egeskab, en Ege-Kistebænk med to Rum, seks gamle sorte 
lave Læderstole. I Forstuen: et gammelt rødt Skab, en 
gammel rød Slaghænk. Den store Sal til Færgestræde: et 
stort aflangt Fyrrebord, en Løjbænk med blaat Klæde og to 
Hovedstykker ved Enderne, et lidet sammenslaaet hollandsk 

Bord, et gammelt udtrækken Bord, en Klædeperse, en gam- 
mel Cypreskiste, et Danziger Skrin, en gammel sort Fyrre- 
kiste, et stort gult Fyrreskab, elleve brune drejede Stole 
med sort Læder, to Klædekurve, en Brødkurv, en Fyrfads- 
kurv, seks Kurve-Bordkranse'), 7 Trug, 3 store Træskaaler, 
et Urteskrin, en Trælade med Laag. 

Johan Bøfke havde ogsaa Værelser paa den øverste Sal 
baade til Højbro- og Færgestræde, som det vilde blive for 
vidtløftig at beskrive; paa et af disse Værelser var bl. a. to 
Ege-Vugger, en Køjeseng, en Fyrrevæv, to Egesenge med 
sorte Piller, en gammeldags udskaaren Seng m. m. I alt 
var der i Huset 4 store og 4 smaa Spejle, de fleste med 
forgyldte Rammer; der var en Mængde (54) Skilderier for- 
delte paa Værelserne i Stuen, blandt hvilke nævnes Kristian 
IV, Kristian V, Oberst Fuchs og hans Kæreste, Prinsessen af 
Altenburg, Kobberstik af Hans Nansen; de fleste Malerier 
var dog bibelske. 

Alle ovennævnte Inventarier er fra 1681. Fra en 
senere Tid skal her medtages følgende: 

Legatstifteren Jens Nielsen Hald, der døde 1693, havde 
følgende Bohave: 

Den store Sal til Gaden: Et udtrækken Egebord med 
sorte Piller, en gul Fyrre beslagen Kiste, et lidet beslaget 
Skrin. I Kammeret paa Svalen: en stor Ege-Himmelseng 
med Billedhuggerarbejde, en anden dito indlagt med sort, 
en ny Fyrre-Himmelseng med sorte vredne Piller, en hvid 
Ege beslagen Kiste, en Fyrre beslagen malet dito, et 
gammelt Egebord, en gammel Fyrrekiste med sort Læder 
betrukken, et lidet beslaget Rejseskrin, et lidet Klavikordium, 
en grøn Symfoni, et beslaget Blækskrin, et rødt Urteskrin 
uden Laas, 6 Stole med Blomster syt, 4 høje røde Læder- 


1!) 1684 nævnes en Jærnkrans til at sætte Tallerkener paa paa 
Kakkelovnen over Maaltid og et Jærn-Fyrfad til at varme 
Maden paa, til Kronprinsens Taffel (Rentek. Skr. 17. Nov. 
1684). 

stole, 2 sorte dito, en dito med flammet Tøj paa. I Senge- 
kamret ved den store Stue: et udtrækken Egebord med sorte 
Piller. I det store Køkken: en aaben Bænk med en Hylde 
under, en mindre dito, en hvid Vinkelbænk med Hylde under, 
et gammelt rødt Fyrrebord, en gammel aaben Ege-Bænk. I 
den røde Stue næst ved: et gammeldags udtrækken Egebord, 
en sort malet Fyrreseng med 4 sorte Knapper, et gammel- 
dags Ege-Tresur med sort udlagt og flammede Piller, en 
Løjbænk med Ruslæder overtrukken, et Spejl med sort 
Ramme om, en Lænestol med rødt Klæde overtrukken og to 
Kapper, en lav Stol, 12 hollandske Skilderier, smaa og store. 
I Bryggerset: et udtrækken Egebord med aaben Fod, en 
gammel rød Kistebænk med to Rum, en lang sort beslagen 
Egekiste, en lang rød Kistebænk med tre Rum. I Senge- 
kamret i Gaarden: to Fyrreborde med Krydsfod og Skuffe 
under, et rødt Bogskab med Gitterværk for, en høj Læder- 
Lænestol, et Spejl med sort Ramme, en høj Stol med flam- 
met Tøj, tre hollandske Skilderier med forgyldte Rammer, 
et Brætspil med Brikker, to gamle Papir-Skilderier, 4 store 
Landkort, to smaa dito. I Havestuen: en Egeseng med sort 
udlagt og sorte Piller, et Skiferstens Bord med Krydsfod, et 
Spejl med sort Ramme, 5 store hollandske Skilderier med 
forgyldte Rammer, 2 mindre dito, 10 Skilderier med sorte 
Rammer, et grønt Flaskefoder med 8 store og 4 smaa Fla- 
sker, et dito med 9 store og 4 smaa Flasker, en lav Stol 
med Ruslæder. Paa det nederste Loft over Bryggerset: en 
grøn Fyrre-Himmelseng med drejede Piller, en rød slet 
(glat) dito, et gammelt Egebord, en gammeldags Seng uden 
Bund, et gammeldags Ege-Skab, et lidet gammelt rødt dito, 
en gammel rød Bænk, en gammel Skibskiste. 

Den rige Lorens Kreyer, der døde 1705 (se Side 170), 
men som en gammel Mand, hvis Bohave maa udvise, hvad 
der hørte til hos en rig Købmandsfamilie i Kristian V's Tid, 
havde følgende Møbler: I Storstuen: et hollandsk Tresur, 
indlagt med Ibenholt, et udtrækken Egebord med Laag paa, 
en gammeldags Egekiste sort indlagt med Laas for, fire 

sorte Læderstole af Nøddebomtræ, et stort Spejl med for- 
gyldt Ramme. I Folkenes Stue: et gammeldags Egetresur 
med en Opsats, to gamle ottekantede hollandske Borde, som 
slaas sammen, tre gamle Ruslæders Stole af Fyr, et gammelt 
Spejl med en sort Ramme. I Dagligstuen: et stort Fyrre- 
skab med tre Døre, anstrøget, et gammeldags Egeskab med 
fre Døre, et gammelt rundt hollandsk Bord, ovalt, af Fyr, 
et dito lidet, ottekantet, en gammel Fyrre-Himmelseng, en 
Løjbænk med en Klap bagved, en høj Lænestol, en lav dito, 
gammel, tolv sorte gamle Stole, et lidet Skænkebord, et lidet 
sort Spejl. Moders Stue ud til Gaden: en gammeldags 
Fyrreseng, et forneret (!) Spejlbord med Geridoner, seks lave 
Stole af Nøddetræ med blaa Plys overtrukne, et lidet Spejl 
med forgyldt Ramme, en sort anstrøgen Tabulet. I Spise- 
kamret: et gammelt Fyrreskab med to Døre. I Rullestuen: 
et langt gammelt Fyrrebord, en stor Lænestol med grøn 
Baj overtrukken. Paa Hjørnesalen: en gammeldags Egeseng, 
en liden Løjbænk med Ruslæder overtrukken, et udtrækken 
gammelt Egebord, tolv forgyldte Læderstole, gamle, otte høje 
Stole af Valnøddetræ med blaa Plys, en lav Lænestol med 
blaa Plys, ti høje gammeldags Stole med rødt Lammeskind 
betrukne, fire store Landkort i Rammer, 7 gammeldags Skilde- 
rier, smaa og store, et gammelt Messing Slag-Urværk med 
Hus, et dito af Jærn uden Hus. Paa Salen over Boden: et 
gammelt firkantet Bord, rødt anstrøget, en gammeldags Ege- 
kiste, en rød gammel Kistebænk med to Laase for, et lidet 
Spejl med sort Ramme. Udenfor begge Salene: fire gamle 
store Skilderier, fire smaa dito. Paa Steffens Kammers: et 
gammeldags Egeskab, Billedhuggerarbejde med fire Døre, en 
gammeldags Egeseng, Billedhuggerarbejde, et lidet rundt 
Stenbord med Fod, to gamle Ruslæders Stole, otte gamle 
Skilderier. Paa Salen over Køkkenet: en gammeldags Ege- 
seng, et langt firkantet Stenbord med Træfod, en Kuffert 
overtrukken med forgyldt Læder, en gammel sort Egekiste, 


to smaa indlagte Egeskrin, to Flaskefoder med 12 Flasker 

hver, fire gamle lave sorte Læderstole, et gammelt Fyrrebord 
med Fod, en liden Salvetpresse, tre sorte gamle Skilderier 
og fem mindre med sorte Rammer, fem smaa Metal-Stykker 
(Kanoner) med Lavetter. I Gangen over Gaarden: to gamle 
"Fyrrebordblade, et lidet Fyrreskab med Laas. Paa Kam- 
merset derved: en Fyrre-Himmelseng med tre Knapper paa, 
et gammelt Slag-Urværk, et lidet gammelt Fyrrebord, en 
liden Kistebænk, anstrøgen. Paa Kammerset derved over 
Rullestuen med Salen derhos: en ganske gammel Seng, et 
gammelt udtrækken Egebord, et gammelt firkantet Fyrrebord, 
et lidet ovalt gammelt Fyrrebord, et Skilderi med sort 
Ibenholts Ramme, en Løjbænk med Ruslæder, en gammel 
Fyrre-Kramkiste, et gammelt Fyrreskab med to Døre for, 
anstrøget. Paa Kontoret: et hel gammelt Fyrrebord med 
en Dækkel paa, et lidet rundt Stenbord med Fod, et lidet 
gammeldags Vraaskab, Billedhuggerarbejde med to Døre, en 
gammel fransk Kuffert med Læder betrukken, et gammelt 
beslaaet Egeskrin, et lidet sort Egeskrin, to ganske gamle 
Stole, to Skilderier med sort Ramme. Paa Johans Kammer: 
en gammel anstrøgen Seng, en gammel Egekiste, to gamle 
Ruslæders Stole, et lidet Spejl med sort Ramme. Paa Kam- 
merset lige over for: en hel gammel Fyrreseng, at lidet 
gammelt afrundt Fyrrebord, en gammel Træstol. Paa Svende- 
nes Kammer: en lang Kistebænk, to hel gamle Stole!). 
Som det ses af de fleste af nævnte Skifter, havde vel- 
staaende Folk ikke faa Malerier. En islandsk Købmand, der 
døde 1681, havde følgende: Præsident Hans Nansen, Borg- 
mester Peder Pedersen, Kristian IV, ,,Kristian IV's døde Ligs 
Kontrafej", Veneris Kærlighedsspil med Jupiter, Skattens 
Mynt, Noe Bespottelse, Syndfloden. Byfoged Jens Movridsen 
(f 1677) havde af Skilderier: En Urtepotte, de hellige tre 


2?) Der var ikke alle Steder bedre Sengelejlighed for Tjeneste- 
folk end nu til Dags. 1695 ses i en Skippers Hua, at Pigens 
Seng stod i Køkkenet, og de indkvarterede Soldater laa paa 
Loftet over Bagstuen. I Raadmand Arent Berntsens Hus 
var Pigekamret paa Kvisten. 

Konger, Kristi Pinsel, David og Abigael, Kristian IV, en 
Morian, et Køkkenstykke, et Krucifix, Kristus i Urtehaven, 
Kristi Opstandelse, tre Officerer. Det var nu ikke saa me- 
get dyrt at anskaffe sig en Malerisamling. En Skildrer, 
Hans Jepsen, der døde 1. Febr. 1700), efterlod ikke mindre 
end 67 færdige Malerier, der paa Avktion tilligemed hans 
Løsøre kun indbragte 592 Rdl. Af hans Tilgodehavende ses 
det, at han sædvanlig fik 10—12 Rdl. for et Portræt. 

De fleste Skilderier, baade Kobberstik og Malerier, ind- 
førtes fra Holland. 1696 kunde endog en Mand nedsætte 
sig her alene for at sælge Skilderier, efter Navnet at dømme 
(Casper de Coquiel) en Franskmand?). 

Mange havde store Samlinger af Kostbarheder. By- 
foged Jens Movridsen (f 1677) efterlod sig Juveler og Guld- 
smykker til en Værdi af 1158 Sletdaler (deriblandt en Barne- 
hue med Perler, en Balsambøsse med Granater og Ametyster, 
Guldkæder, Armbaand, Panserkæder, Ærtekæder. Han efter- 
lod Guldmønter vurderede til 731 Sletdaler og Skuepenge 
til 45 Sletdaler. 

Af forgyldt Sølv havde han: en stor dreven Kande, en 
Kande staaende paa Løver, en dreven Sukkerbøsse, en dre- 
ven Pokal med tolv skaarne Glas, et stort Bæger med Laag, 
seks store Bægere, seks smaa Vinbægere med to Laag og 
dertil en dreven Tallerken, et Saltkar med en Papegøje 
ovenpaa, en stor Snekke med Hanker og en mindre Brænde- 
vinssnekke, et stort fladt Saltkar, et Rinoseroshorn forfattet 
i et Bæger med forgyldt Laag og Fodring. Det forgyldte 
Sølv vurderedes til 688 Sletdaler. 





1) Hans Fader Hans Jepsen var Kræmmer i Sønderborg, hans 
Moder hed Margrete Nielsdatter. Hans Broder Jakob Jepsen 
havde været kgl. Foged i Oldenborg, hans Søster Sille var 
Enke efter Raadmand i Sønderborg Henrik Yberwasser, Søste- 
ren Ånue var gift med Skipper Jakob Klingenberg i Sønder- 
borg og den tredie Søster Margrete med Skipper, siden 
Bager Niels Pedersen, ogsaa i Sønderborg. 2?) K. D. VII, 497. 

13" 

Det hvide Sølv var vurderet til 582 Sletdaler; deriblandt 
nævnes: en Pærekande med en forgyldt Skuepenge ovenpas, 
en Kande med Løver under og en ovenpaa Laaget, en stor 
Kovsken, en Kovsken med 4 Knapper og en uden Knapper, 
tre smaa Snekker, otte Vindrueskeer af Kjøbenhavns Sølv, 
ti Skeer med Vindruer, 3 Skeer med Roser, en Perlemoders 
Pokal, et Porcellainskrus med Sølvlaag, et Sølv-Sejerværk. 

Naar man paa den Tid finder saa mange Værdigenstande 
ikke alene i Jens Movridsens men i saa mange andre Borge 
res Eje, kommer man til at tænke paa, at en stor Del heraf 
sikkert er den forarmede Adels uindløste Pantegods. 

Raadmand Hans Stampe (+ 1699) havde Guld og Me 
dailler (deriblandt ogsaa Dukater og Rosenobler), vurderet 
til 1466 Rdl., Skuepenge for 23 Rdl., Juveler og arbejdet 
Guld for 529 Rdl. (deriblandt Guldkæder, Armbaand, Tom- 
melring, Treledgring, Rosensmykke med 25 Stene) og Sølv- 
sager for 406 Rdl. 

En 1681 afdød Glarmester, der ikke var nogen vel- 
staaende Mand, ejede en Sølvkande paa 99 Lod, 16 Sølv- 
skeer, et Sølvbæger, 2 Barnesølvskeer, 9 Par Sølvmaller og 
3 Par Skjorteknapper, en liden Guldring og 3 Skuepenge. 

Mange havde større Samlinger af Vaaben. Raadmand 





Hans Stampe ejede to Aalborger Bøsser, to riflede Bøsser, 
et Par riflede Stutzer, en Karabin, en lang Flint, en gam- 


mel Musket, tre Par Pistoler, et Sværd, to Kaarder, to | 


Partisaner med Silkedusk. Brygger Isak Jakobsen (+ 1681) 
havde en liden Fisich med Flint, en Flint-Musket, en dito 
med Flint og Lunte, et Par Pistoler. 





Gardiner til Vinduer nævnes af og til, men sikkert kun | 


som Forhæng, som vi bruger Rullegardiner; saaledes allerede 
1681 i et Bo: røde Gardiner med Kapper til Kikvinduer, 
to røde Katuns Gardiner, tre trykte Gardiner. 

Af Bøger havde man i Almindelighed ikke mange, og 
det er sjelden, deres Titler nævnes. En islandsk Købmand 
efterlod 1681 bl. a. følgende Bøger: Jomfruernes Ærekrans, 


| 


| 

Gylden Tankering, en Kristens daglige Liv, Sjælens aande- 
lige Apothek, Sjælens faste Borg, |Forgæt mig ikke, Syndernes 
Spejl. Lavrids Kristensen Bang (f 1680!) efterlod sig ikke 
andet end nogle Bøger, iblandt hvilke: Daniel Feddermands 
Historiebog, Astrææ Bøger udi to Tomer, De gamle Vises 
Exempler, en ,,Klucktbog", En lystig Købmandsdreng. Bryg- 
ger Isak Jakobsen efterlod 1681: Kristian IV's Bibel, Frede- 
rik II's Bibel, Niels Hemmingsens Postil, Norske Kongers 
Krønike, Hoppener over Malachiam, Jydske Lovbog, Reinike 
Fos, Encomion regni Danici, Ligprædiken over Dr. Hans 
Svane, De fire Monarkier, Kristelige Søfart, Kirke- og Hus- 
Vandrebog, Kristi Passion, Jersins Vera via vitæ, Davids 
Psalmer, Kingos Sangkor. 

Af Glasvarer, der var indførte fra Udlandet, nævnes 
1693: Spitz- og Stutz-Glas, Pokaler, Glas-Buteiller paa en 
Pot, engelske Spitzglas. 

Det syntes en Tid, som om man ved Hoffet vilde give 
Tegnet til Tarvelighed. I Bordings Danske Mercurius for 
Marts 1671 hedder det saaledes: 


»Endog Hans Majestæt vel kunde Lov opsætte 

paa hvad Manér os bør vor Klædeskik at rette, 

med sit Exempel han dog heller for vil gaa 

og vise Dansken, hvad en Dansk kan vel anstaa. 

Var det Adstadighed enhver at efterabe, 

var det og Pungens Tarv sig hver Dag om at skabe, 
nu paa sin Vælsk og Fransk, nu paa sin Polsk og Spansk? 
Nej, Danerkongen vil, en Dansk skal klædes Dansk. 
Hans Naade derfor sig lod nylig selv behage, 

en egen Form og Skik paa Klædning op at tage, 
som passer sirligen og dog er tarvelig, 

vil derhos og, at den ej skal forandre sig. 


1) Se om ham Khbunh. Hist. og Beskr. IV, 322, 826. 

De store Kongens Mænd, som hver Dag gaa til Hove, 
de følge samme Skik, de mindre det og love, 

saa snart dem muligt er. Saa gaar det gærne til: 

er Kongen tarvelig, hans Folk ej bramme vil" !). 


Denne Dragt, der var gjort efter Snittet i Kristian IV's 
Dage og som Kongen selv bar ved sin Kroning, fik dog kun 
liden Indgang; de franske Moder sejrede her som overalt i 
Evropa, saa det kunde fremhæves som noget besynderligt, 
at Underfoged i Kjøbenhavn Peder Jørgensen, der døde 
1692, indtil sin Død blev gaaende i den Art Klæder, man 
havde brugt i Kristian IV's Tid, og aldrig havde villet følge 
de ny Moder?). i 

Vi er nu i Stand til efter Skifteforretningen efter hans 
Død at kunne se, hvilke Klæder han brugte. Han havde 
saaledes: en gammel sort Klædes Kappe, en gammel sort 
Grovgrøns Kappe, en gammel brun Klædes Kappe, en gam- 
mel sort Polemites Kjol, en gammel sort Polemites Trøje, 
en sort Skindtrøje med 37 smaa runde Sølvknapper, en 
gul Skindtrøje med 36 smaa Sølvknapper, en gammel 
Læderkøllert, 3 Par gamle sorte Klædes Bukser, et Par 
gule Skindbukser, 3 højpullede Hatte, en liden rød Fløjels 
Hue. Det originale ved ham bestod vel altsaa i, at han 
ved sine Embedsforretninger mødte i sin gule Skindtrøje 
med Sølvknapper, gule Skindbukser og højpullet Hat. 
Derimod var det næppe efter den gamle Skik, at han havde 
en sort Fløjels broderet Muffe?). - 

De franske Moder trængte saa stærkt igennem, at man 
vanskelig i Skifter, der dog ikke haves i større Samlinger 
førend 1681, fra Kristian V's Tid vil finde hos Standsper- 
soner den Art Klæder, som hos P. Jørgensen. Der er ikke 
længer Tale om Trøje, men om Kjol, Vest og Brystdug. 
Slaabrok er blevet et almindeligt Klædningsstykke baade for 
Mænd og Kvinder, Halskluden findes ogsaa overalt. Derimod 


1) Jfr. Tageregister, Christian V's S. 58. >?) Bircherods Dag: 
bøger S. 256. 2?) Han var iøvrigt en Bondesøn fra Hadsherred. 

er bevaret fra ældre Tid den korte Kappe og den lange 
Sørgekappe; der var dog ogsaa korte Sørgekapper. Blandt 
Raadmand Ditmer Bøfkes Klæder (f 1682), kan nævnes: en 
sort Klædeskappe, en Sørgekappe, en stakket Sørgekappe, 
en Polemites Kappe, en Rejsekjol, en sort Rejsekjol, en 
grøn Rejsekjol, en graa Regnhætte, en Ferandins Kjol med 
Graaværk, en Barattes Kjol med Foder, en Brystdug med 
Graaværk, en Atlaskes Jakke med Foder, en Graaværks 
Slaabrok. 

En jevn Mand som Legatstifteren Brygger Jens Nielsen 
Hald (ft 1693) havde eu sort Klædes Kjol med Maar under, 
en gammel Kjol med Rævefoder, en Sarsdenins Kjol med 
Rævefoder, en sort Klædes Kjol med Sars under tilligemed 
en Barattes Vest med Taft under og et Par Barattes Bukser, 
en sort Polemites Vest og Bukser af samme Stof, en brun 
Stoffes Kjol, en sort Klædes Kappe, 2 sorte Hatte. 

Den rige Kræmmer Lorens Mohr (fj 1681) havde føl- 
gende Klæder: en Barattes Klædning, Kjol og Bukser, med 
Graaværk over, to sorte Klædes Klædninger, Kjol og Bukser, 
en Farendins Klædning, Kjol og Bukser, en brun Klædes 
Klædning med Ilderfoder under, en Fillemors Kjol med gam- 
melt Rævefoder under, en brun Dragettes Klædning, Kjol 
og Bukser, et Par gamle brune Bukser, en gammel Barattes 
Klædning, en sort Klædes Klædning, Kjol, Vest og Bukser, 
et Par sorte vide Klædes Bukser med Trøje, et Par sorte 
Klædes Bukser og en Barattes Trøje, en brun Stoffes Vest, en 
Brystdug, et Par sorte Strikstrømper, en Katuns Slaabrok, 
en sort Klædes Trøje med afskaarne Ærmer, to Raskes 
Overærmer, en sort Hat, en gammel sort Hat med Flor paa, 
en graa Hat, et Hattefoder, et Par Støvler, et gammelt sort 
Gehæng, en brun Fløjels Hue. 

En islandsk Købmand, der døde 1681, havde: en Sars- 
denins Klædning, Kjol, Bukser og Vest, en tyrkisk Polemites 
Klædning, Kjol, Bukser og Vest, en sort tyrkisk Polemites 
Kappe, en sort Silkeklædning, Kjol, Bukser og Vest, en 
sort Klædes Klædning med Ilders Foder, Kjol, Bukser og 

Vest, en Klædes Sørgekappe, en stakket sort Klædes Kappe, 
en sort Klædes Kjol med Bukser, en ny Sarsdenins Rejse 
kjol, en gammel Stoffes Kappe, to gamle Graaværks Foder, 
en ny Sarses Underklædning, en rød Skarlagens Uldenskjorte 
med smaa Sølvknapper udi, en Katuns Brystdug, en ny Hat 
med Baand, en graa Klædes Kjol med gammelt Rævefoder, 
et Par ny graa Strikstrømper, islandske flossede og ufløssede 
Nattrøjer. 

En Pottemager (f 1681) havde en sort Klædes Kappe, 
en brun Sarses Klædning, en blaagraa Klædes Klædning, 
Kjol, Bukser og Trøje, en sort Klædes Kjol, en sort Hat, 
et Par sorte Strikstrømper, to Par gamle uldne Strømper, 
et Par gamle forede Vanter. 

Badstuemand Johan Løve (ft 1681) havde en brun 
Klædning, Kjol og Bukser, en tyrkisk Polemites Kjol, en 
gammel brun Kjol, en sort Klædning, Kjol og Bukser, en 
Katuns Brystdug. 

En Møller, der døde 1695, havde: en sort Klædes Klæd- 
ning med Ilderfoder under Kjolen, en sort Fløjels Hue med 
Foder om, en stakket Klædes Kappe. 

En Købmand, der døde ugift 1695, efterlod: en sort 
Klædning, Kjol ug Bukser, en gammel hvid Klædning, Kjol | 
og Vest, en sort Taftes Kamisol, et Par blaa Plysses Bukser, 
en Katuns Slaabrok, en blommet fifskaftet stoppet Brystdug. 
Han havde to islandske Trøjer, en hvid og en blaa, en 
Danziger Plysses foret Hue, et Par hvide og et Par sorte 
gamle Strømper, et Par ny sorte ,,Strikstrømper'", en Tobins 
Nathue, en liden Sølvfæstes Kaarde, to ny Muskes Parykker, 
4 Hørgarns Skjorter, 4 Par Halværmer, en gammel Klud 
med Kniplinger for Enderne, 5 slette (glatte) Klude af 
Katun, tre gamle Halskraver, en Kniplings Nathat, en Muffe, 
et Par ny runde Korduans Sko, et Par gamle engelske Læ- 
dersko og et Par runde Tøfler. 

En Bager (f 1699) havde: en sort sid Sørgekappe, en 
sort stakket Kappe, en brun Stoffes Kappe, en graa Bercans 
Rejsekappe, en brun Klædning, Kjol og Bukser, en silkestribet 

Vest, en brun Klædes Kjol, en fransk Stoffes Vest med Ilder- 
foder, en Barattes Vest, en graa Sarses Uldenskjorte, et Par 
sorte Barattes Bukser, et ”ar Læderbukser, en sort Hat. 

En velstaaende Købmandssvend (ft 1699) havde en brun 
Klædes Kappe med violet 'Wnderfoder, en graa Stoffes Kappe, 
en lys Klædes Kjol, en sort og en graa Klædes Kjol med 
tilsvarende Bukser, et Par brune Klædesbukser, en graa 
Sarses Trøje og Brystdug, en gammel sort Vest, en opskaa- 
ren stribet Vest. Han havde 10 Par Strømper, hvilket var 
et usædvanlig stort Tal, en ,naturel" Paryk, en broget 
ostindisk Halsklud, 13 lange Halsklude, en Kniplings Klud 
og et Par Manchetter. 

Med mere i Øjne faldende Klæder viste sig Branddirek- 
tør Herman Garding (f 1694). Han havde: en lys Kjol 
med Guldtraads Knapper og Guldgarnering, en rød Skar- 
lagens Vest med Sølv Chamerering, en rød Klædes Kjol med 
sort Garnering, en violet Vest med Guldgarnering, en gam- 
mel lys Klædes Kjol med Silke- og Guldtraads Knapper, en 
gl. brun Klædes Kjol med Guldgarnering og violet Under- 
foder, en gl. rød Klædes Kjol med sort Garnering, en blom- 
met Katuns Slaabrok, et Par sølvstribede gl. Tobins Bukser, 
et Par røde Klædes Bukser underforede med Læder, en violet 
Stoffes Kappe med rød Bajs Underfoder, en Katuns Brystdug, 
derimod kun et Par gl. sorte Strikstrømper med brogede 
Kraver og et Par hvide jydske Halvstrømper. 

En 1699 afdød Kirurgs Klæder var følgende: eu gam- 
mel lang sort Kappe, en kort Kappe, en lys Kjol underforet 
med stribet Lærred, en Polemites Vest med Ilderfoder under, 
et Par Plysses Bukser underforede med Skind, en Purpur- 
klædes Vest med Sølvgalloner paa. 

En Barbersvend, der kom fra Stokholm, maatte 1686 
fortolde: en brun Klædes Kjol underforet med Silke og en 
Vest af Silke; han indførte desuden Klæde til en Kjol og 
Siketøj til Underfoder samt to Alen blommet Atlask til 
samme Kjols Staffering. 

Af Skifterne fra 1681 ses det, at Parykkerne endnu 
ikke er trængte helt igennem, dog nævnes i dette Aar en 
Børneparyk. 

Som Exempler paa Hovedbeklædning kan nævnes, at en 
Købmand, der døde 1703, havde 2 røde engelske Rejsehuer 
med sort Fløjels Underfoder, en rødstribet ny Modes Hue, 
en hvid Klædes Kabus med sort Fløjels Underfoder, 2 lok- 
kede Parykker. 

Af en Hattemagers Dødsbo 1698 ses, at hans Lager 
bestod af 70 Kommishatte å 2 Mk. 8 Sk. til 3 Mk. 8 Sk., 
Kabudser å 2 Mk., islandske Hatte å 2 Mk., ufarvede isl. 
Hatte å 1 Mk. 8 Sk.!). 

Det ses, at man yndede Foder af Pelsværk. Af en 
Bundtmagers Bo 1681 ses de forskellige Slags Pelsværk: 4 
Sobels Halsfoder (vurderede til 285 Sletdaler), 2 Sobels Muffer 
(å 12 Sletdaler), et Sobels Foder (36 Sldlr.), et Maars Fo- 
der (30 Sldlr.), 4 Hermelins Klude (Halstørklæder), et Maars 
Benlingfoder, 20 Graaværks Foder, en Lukskattefoder, 7 
Ræve Benlingfoder, 118 franske Ræve, 41 graa Ræve, 12 
Ulve, 52 farvede Maar, 3 Filfras, 18 virginske Ildere, 4 
Lukser (Losser, å 15 Sldlr.), 39 Maars Muffer, 13 farvede 
Ilders Muffer, 6 graa Rævefoders Huer, 9 adskillige Slags 
Huer. 

AfKvindeklæder kan nævnes fra 1681: En rig Kræm- 
mers Hustru havde bl. a.: en Silke Grovgrøns Silke-Manto, 
en sort, stribet Silke-Manto, en Barattes Manto, en brun 


1) Denne Hattemager hed Henrik Pohlman og døde 27. Nov. 
1698. Han var Fader til den berygtede Anue Hattemagers (se 
Kbuh. paa Holbergs Tid S. 224), der af Skiftet ses da at være 
24 Aar og var af hans Ægteskab med en Datter af Hatte- 
mager Henrik Hjort; hun havde en Helsøster Margrete, der 
var 20 Aar gammel. Af andet Ægteskab med Sidsel Truele- 
datter var Mette og Anneke. Han bode i Kristen Bernekov- 
stræde. Besynderligt, at man kan finde Oplysning om saa- 
danne Personer, medens saa mangen mere værdifuld Under- 
retning er skjult. 

Farendins Silke-Manto, et sort Kronraskes Skørt, et Stoffeg 
Skørt, et hvidt Taftes Skørt med sorte Agramaner, et blaat 
Taftes Skørt, en gammel stribet polsk Kvindekjol. 

En islandsk Købmands Hustru: en blommet Tobins 
Jakke, en rød Silke-Jakke, en Katuns Slaabrok, en sort 
Barattes Manto, en Barattes Halvkjol med Flos under, en 
sort Silke-Halvkjol med Taft under, en sort Silkeklædning, 
Trøje og Skørt, et sort: Taftes Skørt, et rødt Skørt, et 
blommet Tobins Skørt, en rød Silke-Nattrøje, en rød ulden 
flosset Nattrøje, en Sobels Muffe, en Hermelins Klud, en 
Bondehue med Knipling og Baand, en med Flor og en 
affarvet, syt med Silke, to Flors Klude, et Hovedtaft, et 
Åkseltaft, en Maars Muffe, en Odderskinds Muffe. 

En mindre velstaaende Købmands Hustru: et Muskes 
Tobins Skørt og Jakke, en Podesays Kjol, et Barattes Skørt 
og Kjol, et brunt Stoffes Skørt, en sort Klædes Manto, en 
Muffe, et sort Forklæde, en Silke-Nattrøje, en sort Bondehue, 
et Par Silkehandsker. 

En Skippers Hustru: en sort Barattes Klædning, Kjol 
og Skørt, to røde, et blaat og et graat Sarses Skørt, to 
gamle sorte firtraadede Skørter, et Par sorte Barattes Ær- 
mer, et blaat og et grønt Raskes Forklæde, to gamle Silke- 
Forklæder, en sort Kronraskes Kjol, et sort Halsflor, to 
Huefoder, to Par røde Strikstrømper. 

En Murmesters Hustru: en Barattes Kjol med Graa- 
værk under Skødet, en brun Stoffes Jakke, et Snørliv, en 
Tirsenelle Trøje, en Kjol og en gammel Trøje, et Stoffes 
Skørt, et rødt Skørt, et perset Barattes Skørt, et Stoffes 
Skørt, et Sarses Forklæde, et blaat Raskes Forklæde, et 
Flosses Halsfoder, en Flosses Muffe, en broget og en 
sort Hue. 

En Glarmesters Hustru: et sort Tobins Skørt, et rødt 
Taftes Skørt, et blommet Tobins Underskørt, en stakket 
Silke Grovgrøns Halvkjol, en sort Barattes Manto, en Veder- 
skindstaftes Jakke, en sort Silke-Manto, et Silkegrovgrøns 

Skørt, et Kaffes Forklæde, et blaat Fløjels Snørliv, et Aksel- 
taft, et Hovedtaft, en sort Kvindehue, to Gyldenstykkes Huer, 
en sort Taftes Klud, en Fjelfras Muffe. 

En Savskærers Hustru: en sort Barattes Kjol med graat 
»wieretz" Underskørt, et brunt Stoffes Skørt, en graa Stoffes 
Jakke, et stribet Stoffes Skørt, en Polemites Kjol, et rødt 
Sarses Skørt, et rødt Atlaskes Snoøgrliv, et sort Taftes For- 
klæde, en sort Kvindehue, to Muffer. 

En Møllers Hustru: en Silkegrovgrøns Kvindehue med 
Baand og Knipling, en anden Taftes Hue, en sort Taftes 
Halsklud, to Taftes Ærmer, en Muffe, et sort Barattes Skørt, 
et Taftes Skørt, en rød flosset Nattrøje uden Ærmer, en 
sort Barattes og en sort Polemittes Kvindekjol, en grøn 
Klokke og Nattrøje, et graat Sarses Skørt, en gammel 
Jakke. 

En fattig Blegmands Enke paa Blegdamsvejen havde 
kun en sort Barattes Kvindekjol og et sort fifskaftes Skørt. 

Det ses, at Slaabrokker brugtes baade af Mænd og 
Kvinder. 

De franske Moder fik en saa stor Overvægt, at Biskop- 
pen i Ribe 1664 havde set sig nødt til at forbyde Studenter 
at bestige Prædikestolen ,med Halsskjorter, lange Haand- 
klapper, opskaarne Ærmer, ophægtede Trøjer og anden 
Fantasi"), 

Hoffet gik i Spidsen med Luxus. Den svenske Gesandt 
skriver 1686: ,Storagtighed, umaadeligt Vellevned, Pral og 
Pragt har nu saaledes taget Overhaand, at jeg ikke kan ne, 
hvorledes det vil ende?)". Alle fulgte efter, saa der maatte 
udstædes Forordninger, der bestemte, hvor vidt enhver 
Rangklasse maatte gaa i Klædedragt og Gæstebud, men hvad 
der her blev tilladt, blev snart en Regel, som ingen, der 
vilde anses for at være af anstændig Tænkemaade, kunde 
undslaa sig for.  Pragtfulde Uniformer blev indførte for 


1) Giessings Jubellærere I, 816—10. 2?) D. Sml. 2. R. V, 186. 

Højesteret af rødt Fløjel og Damask, og for Advokaterne 
sorte Kjoler med rødt Underfoder!). 

At Regeringen havde Øje for Ødselheden i Klædedragt, 
der ytrede sig i, at alle vilde se ud som Rangspersoner, 
fremgaar af Forordningen af 13. Marts 1683, hvori der 
tales om ,at den store Overdaadighed i Klæder samt Mad 
og Drikke saaledes tager Overhaand, at Gud højligen maa 
fortørnes og mange, fordi den ene den anden i saa Maade 
intet vil eftergive, deres Midler unyttig bortsætte og der- 
over omsider geraade udi yderste Ruin", Hvad der sær- 
lig angaar Kjøbenhavn i denne Forordning, er, at de 32 
Mænd, andre fornemme Negotianter og Handelsmænd og de, 
der havde Aktier i Manufakturerne for 500 Rdl., maatte 
bære sorte Fløjels Kjortler og anden ærbar Dragt af Silke- 
Grovgrøn, Tersenel, Ferandin, Taft og andet slet (glat) 
Silketøj, som gjordes her i Landet, saa og alle Slags ostin- 
diske Silkevarer, som kom bid med Kompagniets Skibe; de 
maatte bære Pelsværk af Los, Maar og Graaværk og Ringe 
af 100 Rdl.s Værdi, medens andre kun maatte bære glatte 
Ringe. De, der ikke var i Rangen, maatte ikke lade deres 
Tjenere bære andre Liberier end saadanne, der var kantede 
i Sømmen med samme Slags Tøj som Underforet, men 
maatte lade dem bære Baand af hvilken Farve, de ønskede; 
de maatte ogsaa kun have tarvelige Karosser, der indeni kun 
var betrukne med uldent Tøj eller Læder. 

13. Juni samme Aar blev ovennævnte Klædedragt ogsaa 
tilladt alle andre fornemme Folk i Landet, i Særdeleshed 
Borgere i Kjøbenhavn, saa vel som Kongens egne Betjente, 
Borgerkaptejner, Kunstnere og alle andre, naar de ikke 
ernærede sig ved noget Haandværk eller Høkeri. Deres 
Hustruer og Børn maatte foruden ovennævnte ogsaa bære 
affarvede, blommede Silkestoffer, dog uden Guld eller Sølv, 
de maatte ogsaa bære tarvelige indenlandske, men ikke 


1) P, W. Beckers Sml. I, 300. D. Sml. 2. R. [II, 74. 

kostbare Traad- og Silke-Kniplinger paa deres Hoveder. 
Det skulde endvidere ikke være nogen forment at bruge 
Fløjel, Tobin eller blommede Silkestoffer til Huer, Snørliv 
og Opslag paa Ærmer, Nathuer, Børnehuer og Børnekjortler. 
15. Marts 1684 blev det endog tilladt alle og enhver uden 
Forskel — dog gemene Tjenestefolk undtagne — at bære 
indenlandsk Silketøj. 

22. April 1699 blev det forbudt andre end visse Klas- 
ser Rangspersoner at bære Klæder, der var skrammererede 
og baldyrede med Guld og Sølv. 

Indflydelsen fra de fornemme paa Borgerstanden fremgaar 
ogsua af Tilbøjeligheden til at køre i Karos. 

Frederik III skænkede 1662 Biskop Svane, de 4 Borg- 
mestere og Stadshauptmand Thuresen hver en Karos. 1674 
fik Griffenfeldt af den spanske Gesandt en overordentlig 
kostbar og skøn Karet, der var forfærdiget i Bryssel, men 
det varede ikke længe, inden alle Folk kørte i lukkede 
Vogne. Den franske Ambassadør skriver 1680, at der er 
saa faa rige Købmænd i Kjøbenhavn, fordi Folk er ligegyl- 
dige, elsker Magelighed og alligevel fører stort Hus, næsten 
alle holder Vogn og har et rigtbesat Bord, hvilket koster 
overordentligt her, hvor alt er dyrere end i Paris!). 

Af en Kogebog, der udkom 1675, faar man nogen Un- 
derretning om, hvilke Retter der tillavedes i borgerlige Huse. 

Af denne læres, at man endnu nød Saltmad, denne 
gammeldags Ret, der bestod af kogt røget Flesk, Kød, Tunge, 
Faarekrop og Gaasekrop. Kaal var Havregryn kogt i Vand 
med et Par Rødløg i, og deri hakket Kaal og Smør eller 
Ister. Man fyldte salte Sild med Løg og stegte dem paa 
en Rist, eller fyldte dem med et Afkog af Byg- eller Havre- 
gryn, Peber og Korender i Mælk, kogte Sildene derpaa og 
spiste dem med Smørsauce. Vandsuppe bestod af Vand med 
grøn Persille, Smør og Æg og spistes med ristet Brød til. 


1) D. Smil. 2. R. IV, 158. 

Tiilmad som grønne Ærter, Hvidkaal, Roer, Ræddiker, lige 
ledes Æblegrød, kendtes. Saucer til Steg tillavedes af Vin, 
krydret med Ingefær, Peber, Sukker eller Honning; til Fisk 
brugtes Saucer af Vin eller Smør. Høns med Saad var 
kogte Høns med Suppen paa, der spistes med Ris og ristet 
Brød. Af Mælkeretter brugtes Melvælling; man kogte ogsaa 
Mælk paa Gryn, afside Grynene og tilsatte Rosenvand, Æg og 
Sukker. Af Æg lavedes mange kunstige Retter. Mos var 
hvad der trykkedes gennem Haardug og lavedes baade af 
Lunge, Lever, Gedder og af Æg, Jordbær, Æbler, Blommer. 

Hvorledes Folk af Middelstanden levede, fremgaar af 
Kommunitetets Spisereglement 1683!), og hvilke Fordringer 
fornemme Folk stillede, ses af Bestemmelserne om det ridder- 
lige Akademi 1695. 

Søndag Middag spiste man paa Kommunitetet Groffeu- 
brad (Oksesteg), Kaal og Flesk; Aften sød Melkevelling 
med Kringler i, Steg og Fisk; Mandag Middag: sød Velling, 
Sild, salt eller fersk Kød; Tirsdag Middag: Kaal, Flesk, 
fersk Kød, stegt eller kogt; Onsdag Middag: Mælkevelling, 
Sild, Kød; Torsdag Middag: Groffenbrad, Kaal, Flesk; Fredag 
Middag: sød Velling, Sild, Kød; Lørdag Middag: Mælkevel- 
ling, Sild eller anden Fisk, Kød. 

Om Hverdagsaftener var Spisningen paa Kommunitetet 
sød eller sur Grød, Fisk og Kød. 

Paa Akademiet var der tre Slags Spisning?). Betjentene 
skulde ,spises efter Lands Maner med Frokost, med to lov- 
lige Retter Middag og Aften, Brød og Øl efter Portion, med 
Fisk og Kød efter Dagene og Tidens Lejlighed". 

Ved det andet Bord skulde gives fire gode Retter Mad, 
Brød og Bordøl, , hvilket skal være til Middag som til Aften 
Steg, Suppe, Ragout, Æbler, Svedsker, Bakkelser eller andet”. 


1) Bircherods Dagbøger S$. 223—24, jfr. C. E. F. Reinhardt, det 
kjøbenhavnske Kommunitets Historie S. 42. ?) Rentekamrets 
Kbuh. Kontors Kopibog 11. Maj 1695. 

Om Morgeunen til Frokost skulde der gives Brød, Øl, 
Smør, Ost, kold Steg og hvad der blev tilovers fra den fore 
gaaende Dag. 

Ved det første (Forstanderens) Bord skulde man have: 
»En god Kødsuppe eller Potage efter Aarets Tid, snart et 
snart et andet for første Ret, en god Ret Fisk, fersk, salt 
eller tør efter Tidens Lejlighed for anden Ret, et Stykke 
Oksekød, Ragout, af andet Slags Postej, Frikassé eller andet 
efter Tidens Lejlighed for tredie Ret, en lovlig Steg efter 
Tidens Lejlighed for fjerde Ret, hvortil undertiden, naar det 
behager H. Majestæt, skal blive leveret Vildt mod Betaling, 
en Tærte, Spinat, Æbler eller andet for femte Ret, en anden 
Ret derhos af et eller andet for sjette Ret". Om Aftenen 
fire forsvarlige Retter. 

Skeer med flade Skafter kom i Brug i denne Tid og 
nævnes ofte i Inventarier fra 1695 som ,ny Skeer" i Mod- 
sætning til ,,gammeldags Skeer", ,,Skeer med Vindruer" og 
deslige, hvorved betegnes Skeer med snirklede eller runde 
Skafter, der var forsynede med en eller anden Prydelgse. 
Mindre velstaaende Folk brugte Hornskeer og Træskeer, og 
det er vel endog det sandsynligste, at kun meget fornemme 
Folk til daglig spiste med Sølvskeer; der findes ikke noget 
stort Tal af dem i Dødsboerne. 

Åt man nød mange Slags Konfekt, ses af en Sukker- 
bagers Bo 1692—93, hvor der findes: Mandelkonfekt, 
Corianderkonfekt, Ambrakugler, Kanelkonfekt, Sukkerbilleder, 
Kandiseret, Zedever Konfekt, blaa Rosiner, Korender osv. 

Fremmed Bagværk indførtes efterhaanden. 1683 fik en 
Mand fra Husum Privilegium paa at ernære sig med fransk 
og hollandsk Bageri. En Enke Margrete Reimers fik 1691 
Tilladelse til som hidtil at bage det Slags Brød, som Ba 
gerne ikke i Almindelighed bagede, og 1691 fik Jakob de 
Sarcis Tilladelse til at indrette et Franskbrød-Bageri i den 
Gaard paa Østergade, som han havde ladet opbygge. Aaret 
efter havde en fransk Bugersvend understaaet sig til offentlig 

at bage og sælge Franskhrød, hvilket stred imod den Ene- 
ret, som Sarcis havde. Naar det imidlertid i Frederik IV's 
Tid fortælles, at man ikke bagede Franskbrød i Kjøbenhavn, 
har der altsaa ikke været den Afsætning, at Jakob de Sarcis 
har kunnet bestaa. 

Med Hensyn til Tjenestefolk og Hestehold havde Bor- 
gerne ikke noget stort Tal, saaledes som det senere blev 
Tilfældet. 1678 havde Borgmester Kristoffer Hansen en 
Kusk, en Dreng, en Stuepige, en Stegerspige, en Amme og 
et Par Heste; Borgmester Bartholomæus Jensen to Piger, en 
Kusk, en Dreng og et Par Heste, og i Henseende til al- 
mindelige Borgere var der ikke nogen særlig Overdaad at 
bemærke i den Retning. Derimod er der iblandt den 
højere Embedsstand et større Folkehold. Den yngre Hans 
Nansen havde en Præceptor, en Gartner, en Dreng, en 
Kusk, en Gaardskarl, fire Piger, et Par Karosheste og 
et Par Arbejdsheste; Jørgen Elers to Piger, en Dreng, 
en Kusk, et Par Heste; Henrik Måller en Skriver, seks 
Tjenestefolk, fire Piger, et Par ,,Kuskeheste" og to Par 
Årbejdsheste. Et fornemmere Hus førte Povl Klingenberg, 
der havde en Kammertjener, tre Lakajer, to Kuske, to Piger 
og tre Par Karosheste; Kort Adelaers Enke holdt en Præ- 
ceptor, en Bogholder, fire Tjenestepiger, en Kusk, en Lakaj, 
et Par Karosheste; Korfits Trolle en Haandskriver, otte 
Tjenere, tre Piger, et Par Karoshopper, to Rideheste, to 
AÅrbejdshopper og fem andre Heste; Niels Juel en Fruerpige, 
en Jomfrupige, en Fadeburspige, en Kokkepige, en Præceptor, 
en Haandskriver, en Kammertjener, to basse d en Kusk, et 
Par Vognheste. 

1681 fik en Kokkepige hos en Kræmmer i Løn 10 
Sletdaler om Aaret, det samme fik Dr. Kølichens Enepige 
1687, men ved Skiftet efter ham blev der ytret, at 8 Slet- 
daler var det almindeligste (en Sletdaler er omtrent — 2 
Kroner). Nævnte Doktors Kusk fik 20 Sldlr. om Aaret. I 

14 





210 Bryllupper. Barnedaab. 


et Skifte 1690 siges, at 16 Sletdaler er den ringeste Løn, 
nogen Kusk her i Kjøbenhavn ordinarie tjener for. 

I Henseende til Bryllupper var den Skik efterhaanden 
trængt frem at foretage Vielsen i Hjemmet, men dertil 
skulde haves kgl. Bevilling. Foruden Familien maatte der 
ikke bedes mere end 12 Par, og der maatte ikke bedes 
Fremmede til at rede Brudesengen eller foretage anden Op- 
vartning. Ingen Brud maatte bære andet, end hvad der 
tilhørte hende selv, hvorved Udsmykning med Raadstuens 
Brudesmykke altsaa ophørte. Der maatte ikke trakteres før 
Vielsen, efter denne maatte der ikke gives mere end 8 Ret- 
ter, og der maatte ikke haves Pyramider af Sukkerbageri 
eller andre kostbare Retter. Til Brudestolen eller Brude- 
skamlen maatte kun bruges vævet Tapet uden Fryndser og 
Kniplinger, og det var alene visse Rangspersoner tilladt at 
bruge Himmel over Brudestolen eller over Brudebænken, hvor 
Vielsen foregik, eller over Bordet.  Fornemme Borgere og 
Negotianter tilligemed de fornemste Gejstlige maatte bruge Taft 
eller Atlask til deres Brudeseng, Haandværkere og Tjeneste- 
folk skulde derimod lade sig nøje med Rask eller andet 
uldent Tøj, dog uden Fryndser, Busker eller Snore; de sidste 
maatte ikke have større Følge end 6 Par og maatte kun 
give fire Retter. Brudgommen maatte ikke skænke Brudens 
Venner eller Søskende noget af Ædelstene, Perler eller des- 
lige, men nok en Gave til Brudens Moder eller til de Folk, 
hos hvem hun var i Huset, dog ikke af højere Værd end 100 
Rdl. Dette bestemtes ved en Forordning af 13. Marts 1683. 

Ogsaa ved Barnedaab søgte Regeringen at indføre 
større Tarvelighed. Der maatte kun sendes Bud til Familien 
med Underretning om Barnefødsel, og der maatte ikke bedes 
Kvinder til at opvarte dem, der gjorde Besøg i Barselstuen. 
Der maatte kun bedes fem Faddere, kun 3 Par Kvinder 
maatte følge til og fra Kirken, og der maatte ikke gives 
noget Traktement af Mad, Konfekt eller Drik, dog maatte de 
indbudte Faddere beværtes med ,0rdinarie Spise". 

Til almindelige Gæstebud maatte der kun gives 6 Retter 
Mad og intet Konfekt af Snkkerbageri, dog undtoges de 
højeste Rangspersoner. 

Allerede ved Forordningen af 7. Nov. 1682 havde Re- 
geringen søgt at sætte en Grænse for Udgifterne ved Begra- 
velser. Det hedder i denne Forordning, at Kongen ,,ugærne 
fornemmer, at megen stor Qverdaadighed og unyttige Om- 
kostninger af de fleste over deres Stand og Vilkaar med 
deres afdøde Forældres, Børns og Venners Ligs Begængelse 
og Jordefærd gøres, hvorved ikke aleneste Gud højligen 
fortørnes, men endog mange, for at efterfølge de daarlige 
Exempler og af en vrang Indbildning, at derved de afdøde 
sker nogen Ære og Tjeneste, saaledes over deres Evne for- 
sætter deres Midler, at de det sent eller aldrig kan forvinde", 
hvorimod det anbefaledes hellere ved Sparsomhed og Gav- 
mildhed imod fattige og nødlidende end ved en skammelig 
Ødselhed og syndig Overdaadighed at søge sig et berømmeligt 
Eftermæle. 

Kjøbenhavns Borgmestere og Raad og Gejstlige, der 
havde murede Begravelsessteder, maatte lade deres Kister over- 
trække med Baj, Klæde eller Læder og bruge Jærnbeslag, 
dog uden Fortinning, Forsølvning eller Forgyldning og uden 
at beklæde dem indvendig, og ovenpaa Kisten maatte der 
være en Messingplade med fire Hjørnebaand og Messingsøm 
uden Fryndser. Folk uden Rang maatte ikke bruge mere 
end én Kiste, der kun maatte være beslaaet med Jærn og 
med 8 Haandgreb; ovenpaa maatte være en Jærn- eller 
Blikplade med Aarstallet og den afdødes Navn. 

Til at klæde Liget maatte i det højeste bedes to Kvin- 
der og seks Personer til at lægge det i Kisten, hvilket 
skulde foregaa uden nogen Skænkning, Spisning eller Kon- 
fekt.  Vaagestue over Lig inden Begravelsen var aldeles 
forbudt og der maatte kun sendes Bud til de nærmeste 
Paarørende om Dødsfald; de Besøgende, der kom i Huset, 


medens Liget stod oven Jorden, maatte ikke opvartes, og 

der maatte ikke sendes Bud efter Dragekvinder, men al 
Dragning af Værelserne skulde ske ved Husets Folk eller 
ved Folk, der lod sig leje dertil; ved selve Begravelsen 
maatte der ikke trakteres med Mad, Drikke eller Konfekt. 
Dragning af Værelserne maatte dog kun finde Sted hos 
Rangspersoner og Adelen. 

Det var blevet almindeligt at begrave Ligene om Afte- 
nen, men dertil skulde altid haves kgl. Bevilling, og der 
maatte kun bruges tolv Løgter!). Foruden Familien maatte 
der kun følge 6 Par Mandfolk og aldeles ingen Kvindfolk, 
enten det var Dag eller Aften. Ved Aftenbegravelser maatte 
Præsten holde en kort Tale i Kirken over Folk af Rang 
eller af Adel, men ikke over andre, ej heller maatte der 
ved saadanne Lejligheder tales over nogen om Dagen. 

Det var vel tilladt som hidtil at opsætte Epitafier i 
Kirkerne, men kun med Indskrifter og uden Portræter og 
ikke kostbarere end 300 Rdl. Tjenestefolk maatte ikke 
forlange Sørgeklæder som Ret, og da der blev skrevet mange 
»unyttige" Verg til Begravelser, maatte ingen Bogtrykker 
trykke saadanne eller nogen anden uddele dem, uden skriftlig 
Tilladelse fra Arvingerne eller Formynderen; det har altsaa 
været en Spekulation af Bogtrykkere og Poeter ved Døds- 
fald paa egen Haand at udgive Vers og gøre sig betalt der- 
for af Boet. 

Disse Bestemmelser blev, som man kan tænke sig, ikke 
overholdte, kun toges det maaske nok alvorligt med Kister- 
nes Udstyrelsge. 

I Skifterne findes kun faa Regninger for Begravelser; 
her meddeles to, den første over en Kræmmerenke, der aøde 
1671 (Skifte 1681): 


1) 1694 fik Kaspar Bauman Bevilling paa 10 Aar til at udleje 
Løgter ved Ligbegængelser saavel til at ophænge i Gaardene 
som til at hære for og ved Ligene paa Gaderne (K, D. VII, 
425—26). 








Begravelser. 


Til den sal. Kvindes Lig at beklæde saa 
vel som og ellers udtaget... .... 
For Lærred og Katun ........... 
Like 555 2 ARE Re SER Å 
Mag. Buch for Ligprædiken........ 
Kantoren for Testamentet!) at skrive 
Kirkeværgen for Lejersted, Lys og Stager 
Kantoren for Seddelen at udskrive paa 
Lejerstedet. ...........……6… 
Den hele Skole?) med Kapper ...... 
Skolemesteren for sin Gang ved Liget .. 
Konrektoren for sin Gang ......... 
Ligklædet 24504084 st see NE GEN 4 
For deres Traktemente, som bar Liget. . 
Graveren for Graven at grave, Lysestagerne 
og Lyset at frembære......... 
Til Bedemanden .........0.24… 
Bedekvinden for sin Umage. ....... 
Lærred som blev brugt til Liget og til 
andet Sørgetøj.............… 
SYG 4 DE ne EET Gl me Sen as FE, fed is Ny MD 22 ER 
Smeden for Beslag ............. 
Skræderen for Sørgeklæder ........ 
Skomageren for Sko til Børnene ..... 
Vin og Øl udi Ligstuen og til Begravelsens 
Fornødenhed .........2062… 


39 Sldilr. 


2R 


280 Sldlr. 

En fattig Kandestøberenke, hvis Bo udviste en Under 
ballance af 151 Sletdaler, blev 1681 begravet med følgende 


Udgifter: 





1) Den afdødes Levnedsløb. ?) Vor Frue Latinskole. 

Ro 3 i as RS Jer AIDS 9 Rdl. 2 Mk. ,, Sk. 
Ringene ...... 0000000. 3 — 2 — 12 — 
Jorden, Klokkerne, Graven at grave 

og Ligbaaren.......... Bie gg mr Er 
For Ligbaaren at bære....... »  ,», — 8=— 
For Skolens 2 Lektier!)...... 1 — 1 — 10— 
Brolæggerlavet for Ligklædet og 

Stager ss 488 mel am RR 4 2 — 9 — 
Præsten 05 33 sd aa EG 1 — 2 — +» — 


Omkostning, der Liget blev klædt, 
lagt i Kisten og Vaagen den 


sidste Nat ........... ll — 3 — 8— 
Bedekvinden. ..........….… 1 — 2 — ,— 
Ole Jensen for at bede til Liget og 

Testamentet at skrive. .... 3 — 27 vv 
Skamler i Kirken at sætte..... , — 1 — 8— 


Ialt 34 Rdl. , Mk. 6 Sk.?) 


Regeringen var selv Skyld i den store Overdaadighed, 
idet dens Rangforordninger indførte en Forfængelighed, hvor- 
til Fortiden ikke havde set Mage. Alle vilde være Rangs- 
personernes Lige i Klædedragt, i selskabelig Optræden og 
bære fornemme Navne, ligesom de, der blev adlede. Som 
et Par Exempler af mange kan anføres, at Rentemester 
Henrik Millers Hustru, der døde 1669, blev i hendes levende 
Live aldrig kaldt andet end Sofie Hansdatters eller Sofie 
Henrik Muållers, men hun blev efter sin Død adlet kort efter 
sin Mand, og da der efter dennes Død 1692 skulde indrettes 
en ny Begravelse, prangede hun i Æreversene med Navnet 
Rosenstjerne?). Af samme Grund var det, at Abel Katrine, 
der aldrig skrev sig med noget Tilnavn, efter sin Død ende- 
lig skulde bære sin adelige Faders Tilnavn von der Wisch, 


1) Klasser. ?) De kostbare adelige Begravelser som f. E. Niels 
Rosenkrautzes (D. Sml. V, 853—59), der kostede 18,500 Rdl., 
vedkommer 08 ikke her. 2?) Bircherods Dagb. S. 128. 

uagtet hun var et uægte Barn, og hendes Mand, der aldrig 
hed andet end Proviantskriver Hans Hansen og var en søn- 
derjysk Bondesøn fra Egnen omkring Løgumkloster, efter 
sin Død fik Tilnavnet Osten, hvilket siden blev til von Osten. 


II. 


Drikfældighed. 8Slagsmaal. Overfald.  Galger og andre Straffe. 
Gadeoptøjer. Tiggeri. Usædelighed. Overtro. 


Il den sidste Halvdel af det 17. Aarhundrede var Drikfæl- 
digheden ikke ringere end tidligere. Hvad skal man sige, 
naar, som det berettes 1671, den gamle Kristoffer Gabel, der 
rigtignok nu var en falden Hofmand, ,hver Dag drikker god 
Rus udi Brændevin", eller naar Kongens Yndling, Overjæger- 
mester Hahn, 1680 døde som en Følge af Udsvævelse i Vin. 
Om en anden af Kongens Yndlinge, Adam Levin Knuth, be- 
retter den franske Gesandt 1681: ,,Det er umuligt at sige 
for meget om hans indskrænkede Hoved og de slette Vaner, 
hvortil han er forfalden; hans Kundskaber indskrænke sig 
til at kende de forskellige Slags Vine, hvormed han hver 
Dag fylder sig”. En anden Franskmand udtrykker det saa- 
ledes, at hans største Fortjeneste er at drikke godt. Om 
Kongens Halvbroder U. F. Gyldenløve, der var Kjøbenhav- 
nernes første Mønster paa en elegant Kavaler, siger den 
førstnævnte Franskmand, at han forstaar at leve og er meget 
høflig, men holder for meget af at drikke. Det berettes 
ogsaa om den første Politimester i Kjøbenhavn, Klavs Rasch, 
at han var saa bekendt for sin Evne i Henseende til at 
drikke, at han engang blev hentet til Slottet for at drikke 
en sachsisk Herre under Bordet, hvorved han hævdede sit 
Lands Hæder saa mandelig, at Kongen eftergav ham en stor 
Sum Penge!). 

!) D. Saml. 2. R. III, 810; IV, 157, 160, 161. Norsk hist. Tidskr. 

II, 318. 


SE 

Aar 1680 gjorde den svenske Gesandt et stort og koste 
ligt Gæstebud, hvortil de fornemste Herrer og Damer var 
indbudte. Ved Midnatstid tog de fleste Gæster bort, men 
en Del fornemme Kavalerer blev tilbage og begyndte at 
drikke Skaaler; tilsidst snappede man Karabinerne fra de 
Drabanter, der stod udenfor Døren, og gød dem fulde af 
Vin, hvorpaa man satte dem for Munden og tømte dem paa 
et Tegn af Gyldenløve; i samme Øjeblik, som Karabinen var 
tømt, skulde man give Fyr med den, og den, for hvem 
dette mislykkedes, blev dømt til at drikke en Stob Vin. 
Dette gentoges over ti Gange, og da der var mange, som 
ikke iagttog Tempo og kom hagefter med deres Skud, gjorde 
den idømte Straf det snart af med Selskabet, saa man til- 
sidst ikke var i Stand til at haandtere Geværerne. Den 
svenske Gesandt og Gyldenløve var de eneste, der vandt 
Prisen og blev fri for Vinstraffen. Ud paa Natten kom Ge 
sandten, hvis Navn var Gyllenstjerna, og Gyldenløve i Ord- 
strid om de Danskes Tapperhed i sidste Krig i Forhold til 
Svenskernes, og dette gik saa vidt, at Svenskeren tog Gyl- 
denløve i Skuldrene og lagde ham op paa Bordet, men han 
rejste ham dog straks op igen. Gyldenløve tog dette saas 
ilde op, at han udfordrede Gyllenstjerna paa Pistoler.  Der- 
med var Gildet forbi, Gyllenstjerna lod sin Vogn forspænde 
og kørte til Nørreport, men her nødte et Forbud fra Kongen 
ham til foreløbig at opgive Duellen!). 

Ved et Drikkegilde hos Gyldenløve 1670 ytrede nogle 
danske Adelsmænd Misfornøjelse med, at Adelen havde saa 
lidt at sige i Modsætning til' Fremmede, men haabede at 
Tilstanden snart vilde forandre sig. Samtalen blev mere og 
mere heftig, man brugte grove Ord, og det kom til Haand- 
gribeligheder. To Adelsmænd trak blank og gjorde Udfald 


1) D. Sml. 2. R., V, 80—82. Han kørte vel til Nørreport, forat 
komme til Fuglestangen ved Tagens Hus, hvor man, i det 
mindste senere, plejede at duellere. 

mod Gyldenløve, hvilket han afparerede med Haanden, hvor- 
paa han rev Kaarden fra den ene og gennemborede den 
andens Skulder dermed. 

Selv Kristian V tog Del i allehaande Optøjer i Begyn- 
delsen af sin Regering. Han morede sig med at køre op 
og ned ad Gaderne om Natten og besøge en og anden af 
Adelen. En Nat kom han til Admiralens Hus (Niels Juels?), 
hvor han slog alle Ruderne itu. Derfra begav han sig til 
Oversekretær Schult, der bode paa Graabrødretorv!), bvor 
han ikke alene slog Ruderne itu, men tog Schult Slaabrok 
og Nathue med i Vognen. Man fortalte, at denne havde 
ladet sin Kone indelukke i et stort Skab for at fri hende 
for Overlast?). Man kan just ikke tro, at saadanne Op- 
tøjer kunde forsone alvorlige Mennesker med en Enevolds- 
magt, hvis Ihændehaver skulde staa for Folket som en 
halv Guddom, men som opførte sig ikke bedre end Samti- 
dens andre unge Lapse. 

Karaktererne var meget ømtaalelige; man blev let heftig 
og fornærmet paa sin Ære ved de i Hidsighed udtalte grove 
Ord, som man havde saa let ved at faa frem. 

Ved en Fest, som den franske Gesandt Terlon 1665 
gav for Hoffets Damer paa sit Landsted, opstod der Strid 
om Rangen mellem den franske Residents Frue og Dronnin- 
gens Hofdamer. Terlon tog den førstes Parti og sagde, at 
Hofdamerne fortjente Pisk. Kommandanten i Kjøbenhavn 
Frederik v. Ahlefeldt svarede hertil, at hvis Terlon ikke 
havde været en stor Konges Ambassadør, vilde han have 
sagt, at han talte som en Nar. Terlon tog ham fat i 
Kraven, og Kommandanten greb Terlon i Parykken. General- 
staternes Ambassadør skilte dem derpaa ad, og da Terlons 


1) Løvstræde, som det da hed. Han var 1669 bleven gift med 
Kristoffer Gabels Datter Armgaard Sofie. 2?) D. Sml. 2. R., 
IIL, 36—87. 

Mund skummede af Raseri, tog Ambassadøren ganske rolig 
sit Lommetørklæde og tørrede Terlon om Munden dermed'!). 

Naar saadanne Haandgribeligheder kunde finde Sted i 
de fornemste Kredse, undres man ikke over lignende Optrin 
hos Mellemklasserne. 1689 vidnede en Mand for Raadstue- 
retten, ,at han saa, at Kaptejn Litzov tog for paa Doktor 
Ringelman (i dennes eget Hus), saa det syntes, at han tog 
ham ved hans Klud?), hvorover Doktoren rykkede sig til- 
bage omkring Bordet henimod nogle Stole; derpaa stødte 
Doktoren Kaptejnen for i hans Pande med sin Haand, sas 
Parykken gik op ad Hovedet paa Kaptejnen, og Doktoren 
sagde i det samme: , Vi er jo ærlige Folk"; men om Pa- 
rykken faldt paa Gulvet, det kunde Vidnet ikke fuldkomme- 
lig vide formedelst de mange Folk, som stod der omkring. 
Han hørte, at Kaptejnen raabte paa sin Dreng, at han skulde 
fly ham sin Kæp, og sagde, at han vilde prygle den Nar. 
En tilstedeværende Løjtnant Split svarede derpaa: , Broder, 
du skal intet befatte dig med ham, han er Kongens Dok- 
tor"3); derpaa svarede Kaptejnen: ,Var han ikke Kongens 
Doktor, da skulde jeg prygle dig død og ikke tage Kaarden 
til dig", hvorpaa Doktoren svarede: ,Jeg er nu ikke Kon- 
gens Doktor; hvad vil du gøre?" hvorpaa Løjtnant Split 
atter sagde til Kaptejnen: ,Du skal intet have med ham at 
gøre", hvorpaa Kaptejnen svarede igen: ,Jeg skal prygle 
den Hundsfot, Kongens Doktor er ikke bedre end en anden", 
hvorpaa Doktoren svarede igen: ,Vil du prygle mig?" og 
derpaa tog sin Kaarde ud, men om han gjorde dermed noget 
Stød til Kaptejnen, havde Vidnet ikke set, men Løjtnant 
Split tog straks i Fæstet paa Kaarden, paa det at ingen 
Ulykke dermed skulde ske. Imidlertid sprang Kaptejnen hen 
til Doktoren og slog ham fire eller fem Slag med sin Kæp"!). 


1) P. W. Beckers Saml. II, 373. ?) Kluden er Halstørklædet 
med nedhængende Ender. Klud betyder endnu i Jylland 
Halstørklæde. 2) At han var kgl. Livlæge ses i Ingerslev, 
Danmarks Læger II, 40. +) Raadstueprotokollen 28. Jan. 1689. 

1693 anklagedes Jørgen Knndsen, fordi han var kom- 
men ind i Kaptejn Hartmans Logemente, og da der kom 
dem nogle Ord imellem, ,,har han slaaet nogle Gange Knep 
med Fingrene for Kaptejnen og sagt: ,Jeg skal mage det 
; saa, du skal vride dine Hænder derfore, og da skal faa en 
" Ulykke, du har brydt (9: drillet) mig i tre Aar; nu vil jeg 
bryde dig igen", med andre flere ubekvemme Ord, som 
han nogle Gange repeterede, alligevel Kaptejnen bad ham 
gaa bort og nyde Ro paa sit Kammers". Ved sin Bortgang 
skældte og truede han og sagde: ,Du skal faa en Ulykke 
og Fanden skal fare i dit Hjerte". Her kom det dog ikke 
til Haandgribeligheder, ti Kaptejnen - begærede Arrest over 
" ham, og i denne blev Jørgen Knudsen siddende, til han 
stillede Kavtion for, at han ikke vilde tilføje Kaptejnen 
ondt, men denne maatte selv sørge for hans Underholdning 
i Årresten!). 

1678 blev Oberst Andreas Vilchen idømt Voldsbøder 
»for Hug og Slag, han Hans Garben2) med sin Stok givet 
har", og Aaret efter maatte Stadsmajor Valdemar Blinch bøde 
»for Overfald og Slag paa Knud Olsen Underfoged". 1687 
blev der afsagt Dom over Kristen Andersen, forrige Studiosus, 
der var bortrømt, ,at han skulde bøde ej alene tre Gange 
40 Lod Sølv for Overfald paa Gaden, som han paa Borg- 
mester Jokum Lassen af Viborg øvet har, saa og for ære- 
rørige Skældsord at bøde 3 Mark og desforuden for Trusel 
og Undsigelse at stille Borgmester Jokum Lassen fornøjelig 
Borgen eller og paa sin Person, hvor han antræffes kan, 
borge for sig selv". 

Endog paa fredlyste Steder som Børsen kunde man ikke 
styre sin Heftighed.  Albret Henrik Stormer overfaldt og 
slog her 1690 Henrik Hønniche, skældte ham ud, kastede 
sin Kaarde paa Gulvet og spurgte, ,om han han havde Lyst 


1) Raadstueprotokollen 15. Nov. 1693. >?) Hans Garben var 
Kræmmer. 

til Kaarde eller for Haanden". Foruden at give klækkelige 
Bøder maatte Stormer for Retten erklære Hønniche for en 
ærlig Karl, og at han intet andet vidste med ham, end det 
en ærlig Karl vel egner og anstaar!). 

Et saadant Tilfælde som følgende i en Kirke hørte dog 
vistnok til de usædvanlige: ,Forgangen Fredag, som var den 
30. September 1692, da afg. Kristian Beverlin, forrige 
Stadskæmner her i Staden, blev begraven i Vor Frue Kirke, 
og der holdtes Ligprædiken over Liget, er en Borger og 
Brygger Povl Larsen Vang indkommen udi Kirken, gaaet 
om i Gangen paa den nordre Side, som Kvindestolene er, 
og der paa en usædvanlig Maade begivet sig ind udi en af 
fornævnte Kvindestole, hvor hans Hustru tilligemed andre 
Kvinder sad, taget Hustruen om Halsen med adskillige 
Kærlighedsord og Tale til hende og ikke aleneste foraarsaget 
en stor Opsigt i Kirken, men da han noget havde siddet i 
Stolen og gik ud igen, har han straks, han kom udenfor 
Stoledøren paa Gulvet, slaaet en Person ved Navn Mathias 
Tausan over Ansigtet med sin Stok og brugt adskillige 
Skældsord og store Eder, hvilken Tausan tilligemed andre 
Borgere stod og hørte paa Ligprædiken, og det uden ringeste 
Tiltale eller Aarsag, hvormed han end foraarsagede ydermere 
Tumult og I[nsolentie i Kirken under Prædiken" ?). 

Et morsomt Sammenstød forefaldt 1693 i Admiral Gied- 
des Hus, hvorom Admirulen selv beretter følgende: , Dagen 
tilforn eller to Dage efter, at min Tjener ved Navn Mathias 
Laholm havde faaet ondt udi sit Ben og skulde være Rosen, 
som mig blev sagt, hvortil Mester Henrik Meine blev kaldt, 
som ogsaa gik til ham og lagde et Plaster et Par Gange 
derpaa, og som det mig blev sagt og jeg frygtede, at Plaste- 
ret maatte trække Hul paa hans Ben, og jeg gerne vilde 
have Tjeneren hastig kureret, lod jeg hente Doktor Unse- 


1) Raadstueprotokollen 5. Marts 1690. ?) Indlæg til Reskr. 15. 
Okt. 1692 (K. D. VII, 399—400). 

nius!) dertil, som ordinarie gaar udi mit Hus og betjener 
mine Folk, bad ham, han vilde fare til Tjenerens Ben, efter- 
sm jeg frygtede, Plasteret maatte gøre ham mere Skade 
end som godt, hvilket Doktoren lovede at gøre og at for- 
skaffe Tjeneren snart paa Fode igen, vidste ikke heller, at 
jeg da havde brugt Barberen, da den 13. December, som 
han havde været ,nere" hos Tjeneren og ordineret ham 
noget at lægge derpaa, kom han om Morgenen op til mig 
påås mit Kammer, besværede sig for mig at være overfalden 
åf Mester Henrik med unyttige og usømmelige Ord samt 
Undsigelser, eftersom han efter min Begær havde set efter 
Tjenerens Fod, hvorpaa Mester Henrik i lige Maade i samme 
Tid hel konfus og bleg kom op til mig, begyndte at tale 
Doktoren til med haarde Ord, hvorfor han havde brudt 
hans Baand og aftaget hans Plaster, hvorpaa jeg svarede, 
om det ikke var min Tjener, am jeg ikke havde Magt at 
lade hente i mit Hus, hvem jeg vilde, bad ham saa ikke 
fare afsted, men bære nogen Respekt for mig udi mit eget 
Hus, sagde ham og, at Doktoren var uskyldig, men han før 
fort og sagde at ville lade beskikke (stævne) Doktoren, med 
flere unyttige Ord, hvorfor jeg var foraarsaget at vise Mester 
Henrik Døren og bad ham bære Respekt udi mit Hus, ellers 
maatte jeg være foraarsaget at vise ham noget andet eller 
lade hente Vagten". 

Doktorens Indlæg i den paafølgende Retssag indeholdt 
følgende Poster: at Mester Henrik havde voldelig overfaldet 
ham i Viceadmiral Gieddes Hus, ikke alene angrebet ham, 
men endog alle Doktores med meget haanlige og ærerørige 
Ord, at han havde duttet ham, fordret ham ud for Porten 
at alaas med ham og truet med at køre et Instrument udi 
Livet paa ham. Iøvrigt var Doktorens Indlæg fuldt af Grov- 
heder; han holdt sig for god til at lægge Haanden paa 


1) Dr. Unseuius var en Tid Læge i Odense, se Ingerslev, Dan- 
marks Læger II, 64. 

saadan en uværdig Karl og elendig Stymper, han holdt 
Mester Henrik for en Bagvasker, der havde glemt Pligt og 
Billighed, formedelst de Skældsord, som han af sin grove 
æselske Flab havde udgydt imod ham, han holdt ham for 
en uforskammet Æretyv, indtil han ham andet overbeviste, 
end hvad en ærlig Mand og erfaren Medico anstod.  Vid- 
nerne kunde: dog ikke give Doktoren Medhold, ti de havde 
kun hørt Barberen sige, da Doktoren tog Plasteret af, at 
denne forstod det ikke; dog forekom det den ene, at han 
havde svaret Doktoren: ,Du magst en Hundsvot versteen", 
men det var, efter at Doktoren først havde duttet ham. 
Doktor Unsenius dømtes for sin grove og usømmelige Be 
skikkelse (Stævning) til baade paa Byting og Raadstuen at 
erklære Henrik Meine, at han ej vidste med ham noget 
andet end det, som en ærlig Mester vel sømmer og anstaar, 
og maatte bøde 30 Rådl. til Kristianshavns Kirke!). Denne 
Scene, der foregik i det Hus, hvor Holberg siden var Hus- 
lærer, har han sikkert hørt omtale, og den kan have givet 
ham Anledning til Scenen i ,,Barselstuen". 

En Begivenhed, der gjorde megen Opsigt, var Drabet 
paa Dansemester Kristoffer Lachman. Denne havde 24. 
Januar 1694 om Aftenen Assemblée i sit Hus ,for sine Sko- 
larer og andre", det vil sige, han holdt et Bal for de Elever, 
han havde undervist i Dans, og for en afsluttet Kreds af 
andre, og for at hindre Uvedkommende i at trænge sig ind 
var der en Vægter posteret i Forstuen. Da kom en Skare 
unge Mennesker, blandt hvilke Holger Gyldencrone og Hans 
Weideman var, ind i Forstuen og begærede at komme ind i 
Stuen, men da Vægteren nægtede dem Adgang, trængte de 
sig ind i Gaarden for at komme ind i Huset ad den Vej. 
Da dette mislykkedes, løb de med Magt paa engang mod 
Stuedøren og slog paa den med deres Stokke, hvorpaa de 
løb ud paa Gaden. Vægteren lukkede da Gadedøren i Laas, 


1) Raadstueprotokol 14. Juni 1694. 

hvorpaa Weideman og en til slog paa Vinduesskodderne og 
raabte ,Hundsfot", indtil Lachman truede med at lade 
Vagten hente. 

Dagen efter kom begge de unge Gyldencroner hen til 
den franske Kok Pleon!), hvor de spiste og i en forbitret 
Stemning talte om, hvorledes de vilde behandle Lachman, 
naar de traf ham. Til dennes Fader, der kom for at tale 
med Pleon, sagde Holger Gyldencrone, at han vilde give 
1000 Rdl. til, at han havde hans Søn her. Derpaa gik 
Holger Gyldencrone og Weideman hen til Antoni Hanstein 
den Yngre, der var i sin Moders Hus, og spurgte denne, 
om han havde været til Lachmans Assemblée, hvorpaa de 
fortalte, hvad de havde gjort den foregaaende Aften, og 
Gyldencrone sagde de Ord: ,,Faar vi fat paa ham, skal vi 
prygle ham". 'Weideman spurgte, om Hanstein ikke vidste, 
hvor Lachman informerede; da denne ikke vidste det, sagde 
Gyldencrone: ,Jeg vil ingen Kaarde drage til Lachman, men 
prygle ham med Stokken, og skal jeg trække Kaarde til ham, 
da skal enten jeg eller han sidde paa Rumpen", og til 
Weideman sagde han: ,Ja, Broder, hvor jeg attraperer ham 
paa Gaden, om det end var udi en Karet, saa vil jeg slaa 
Vinduerne ind, og saa vidt skal han have den", og derpaa 
trak han sin Kaarde og viste en halv Alen fra Spidsen. Han 
fortalte ogsaa, at han havde ladet den brav slibe. 

Da Hanstein vilde gaa i Byen, trængte de sig paa med 
deres Selskab, og da Hanstein paa Tilbagevejen gik op i 
sin Moders Hus, blev de andre staaende udenfor, men i det 
samme blev de var, at Lachman kom gaaende; de løb efter 
ham og naade ham i Læderstræde. Der saa Vidnerne, at 
Gyldencrone først talte til ham og etter nogen Ordveksling 
slog ham med sin Stok over Hovedet, men Lachman værgede 
sig med sin Stok, saa Gyldencrone faldt baglænds om. I det 
samme søgte Weideman ind paa Lachman med dragen Kaarde 


1) Honoré Pleyon, der tog Borgerskab 1691. 

men idet denne værgede sig, kom Gyldencrone til i en Hast 
og løb sin Kaarde ind i Livet paa Lachman, der straks 
faldt om og døde. Morderne tog derpaa Flugten og rømte 
bort. Gyldencrone dømtes ved Højesteret til at have sit 
Liv, Ære og Gods forbrudt og, hvis han ikke blev greben, 
til Fredløshed paa Livstid). 

Den Omstændighed, at Kaarden hørte til alle Folks 
Klædedragt, bevirkede mange lignende Voldsomheder blandt 
simplere Folk. 1684 straffes en Skræder Rasmus Lomborg 
paa tre Gange 40 Lod Sølv for at have brudt Huafreden i 
en anden Skræders Hus, hvor han var gaaet ind og med sin 
Kaarde havde slaaet og stukket Læredrengen, der dog ikke 
har været saa ganske uskyldig, da han siden for sine ,unyt- 
tige og ubekvems Ord" dømtes til at sidde i otte Dage pas 
Vand og Brød i Raadhuskælderen og til at gøre Rasmus 
Lomborg offentlig Afbed paa Raadstuen. 1688 havde tre 
Slagtere en Søndag Nat paa Gaden overfaldet fem Skalmeje- 
blæsere af General-Major Schacks Bataillon, havde hugget og 
stukket dem med deres Kaarder og slaaet Skalmejerne itu, 
»da de dem med deres Spil opvartede". Ved et Slagsmaal 
samme Åar mellem nogle Smedesvende oplystes det, at den 
ene havde mistet en Sølvkaarde og en Stok?). 

I Byfogedregnskabet 1676 dømtes Kristian Zoega til en 
Bøde af 3 Rdl. for at have beskadiget en Student i Haanden 
med en Kaarde?). 1684 blev Johan Hollænder , meget 
skammeligen overfalden af en Skipper ved Navn Rasmus 
Dolmer, først med Trusler og Skældsord og siden med Hug 
og Haardræt, hvorover Johan Hollænder til sit Forsvar drog 
en liden Kaarde og slog Skipperen over hans venstre Skul- 
der", men denne drejede Hovedet, saaledes at han blev saaret 
i dette, hvilket gav Anledning til bans Død!). 


1) Magistratens Domprotokol.  Bircherods Dagbøger 8. 285. 
2) Raadstueprotokol 24. Marts 1684, 18. Marts og 30. Maj 
1689. ?) Zvega var en afskediget Præst, der døde 1678 i 
Kjøbenhavn og betegnes som ,en urolig Mand", se Giessings 
Jubellærere II, 408. +) K. D. VII, 72—78. 

Misbrug med Kaarden kommer ogsaa frem i en Sag om 
et Sammenstød mellem en Husbonde og hans Karl. Da 
Brygger Kristen Bertelsen en Aften bebrejdede sin Karl 
Anders Hansen, at han gik ud sent paa Aftenen, svarede 
denne, at en Skælm skulde sige ham sligt paa, hvormed han 
vilde have sigtet til en Tilstedeværende, om hvem hans Hus- 
bonde havde sagt: ,Den Karl skal vidne dig sligt paa", 
men det bevistes, at Anders havde sagt dette ærekrænkende 
Ord Skælm tidligere, saa hans Husbonde ikke kunde opfatte 
det anderledes, end at det var ham selv, der kaldtes en 
Skælm, og han gav derfor Karlen et Slag i Ansigtet med 
Bagen af Haanden, hvilket af Retten betragtedes som noget, 
en Husbonde havde og burde have Magt til. Karlen gik 
derpaa ned i Bryggerset og Husbonden med sin Kaarde, 
der dog var i Skeden, bagefter, og der blev de trufne i 
Kamp, uden at det kunde oplyses, hvorledes denne var op- 
staaet; Karlen paastod vel, at Kristen Bertelsen havde over- 
faldet ham med blottet Kaarde, men der var ikke Spor af, 
at han havde lidt Skade af Kaarden, medens man derimod 
saa, at Anders trak sin Husbonde i Haaret og slog ham til 
Jorden, saa der fandtes Saar og Rifter i hans Hoved ved 
Ørerne, saa Blodet flød ud deraf”). 

Tjenestefolk efterlignede deres Herskab i Kaardens Brug. 
Saaledes skede den Ulykke 1693, at Professor Rasmus Bartho- 
lins Kusk paa et Loft stak en fremmed Tjener ihjel, da han 
for Morskabs Skyld fægtede med ham?). 

En anden Tyendesag, der vidner om, hvor let Haanden 
sad, angaar en Enke af den velhavende Klasse, Madam 
Glædes?), der havde tre Piger, af hvilke den ene var 
Stadsmø og den anden Stuepige. Den tredie Pige, der altsaa 
har været Kokkepige, klagede for Retten over Madamens 


1) Raadstueprotokol 26. Nov. 1688. 2?) Bircherods Dagbøger 
S. 146—47. 2) Hun var Mette Rodes Datter og bode i 
nuv. Højbroplads Nr. 4, Hj. af Læderstræde, hvor de vistnok 
drev Gæstgiveri. 

15 


226 Hidsighed. 





Mishandling. Ifølge Forklaring af Doktor og Bartskær 
fandtes saaledes ,,et Rif" paa den højre Kind ved Øjet ssa 
langt som Ledet af en Finger, Hovedet var ophovnet og 
fuldt af Knuder, Næsen blodig og desuden stærkt løbende, 
den venstre Arm ved Albuen blaa, i det tynde Led i Slag- 
siden var en blaa og gul Plet. Da dette overskred den 
tilladelige Hustugt, maatte Madam Glædes for Næve- og 
Stavshug bøde to Gange tre Lod Sølv, betale Doktor- og 
Bartskærløn, Pigens Ophold med Kost, Kammer og en Vaage- 
kones Opvartning, til hun blev frisk, give Pigen for udstaaet 
Smerte og Skade halvtredsindstyve Rigsdaler foruden hendes 
tilbagestaaende Løn og desuden betale Processens Omkost- 
ninger!). 

Da Urtegaardsmanden ved Kongens Fiskerhus 1694 traf 
en Dreng, der fiskede i Kongens Fiskeparker, kastede han 
ham uden videre i Vandet, hvor han druknede2). 

Den Tone, hvori Folk talte til hinanden i Hidsighed, 
fremgaar af flere af ovennævnte Skildringer; det kan derfor 
ikke undre nogen, at en Borger, der ikke selv havde op- 
hugget sin Rendesten, hvorfor Arbejdet udførtes af en af 
Renovationens Folk, raabte ned til denne og ,skanderede 
og skældte ham for en Skælm og en Rendestenssnager og 
beklagede at skulle være kommanderet af saadanne Folk"). 

Generalmajor Tramp blev 1666 i den Grad ude af sig 
selv lige overfor Kongen, at han bed i sin Hat, satte den 
paa Hovedet, stampede omkring i Gemakket og styrtede 
derpaa ud af Døren!). 

Hvorledes en Officer kunde optræde lige overfor Magi- 
straten, ses af følgende Beretning i Raadstueprotokollen: 

»Aar 1676 den 20. Avg. kom Hr. Oberstløjtnant Sten 
Andersen”) til Kjøbenhavns Raadstue, da vi havde med Retten 


1) Raadstueprotokol 9. Juli 1692. 7?) K. D. VII, 488. 8) Raad- 
stueprotokol 20. Febr. 1684. +) Beckers Saml. II, 404 
5) Sten Andersen Bille, der under Belejringen var Major, 
optræder efter 1660 med Titlen Stadsmajor, hvilket imidlertid 

at forestaa, og da vi fornam, at han var der, straks bad 
vi ham, at han vilde indkomme. Da han indkom, hilsede 
Præsidenten ham og rejste sig op af sit Sæde, bad ham, at 
han vilde sidde hos ham og Borgmestrene, som var tilstede 
pas deres Sæde, hvilket ikke skede, men han straks begyndte 
og foregav, at vi vilde drage Omsorg; at de svenske Fanger 
kunde faa Værelser her i Staden. Hvortil blev svaret, at 
Magistraten havde gjort, hvad den kunde ved Kompagniets 
og Pesthusets Tilbydelse, desforuden lydte Hs. Kgl. Majestæts 
skriftlige Befaling ikke til Magistraten, men til Hr. Stathol- 
der, hvortil Hr. Oberstløjtnant svarede og spurgte os ad, 
om vi ikke parerede (adlød) Statholder; hertil blev svaret, 
at vi respekterede ham og assisterede ham til Hs. Kgl. 
Majestæts Tjeneste, men vi havde ingen Ordre til at parere 
ham, hvortil blev svaret, havde vi ikke faaet Ordre, saa 
skulde vi faa. Dertil blev givet Svar, naar vi fik den, bør 
vi derefter at leve. Siden blev spurgt, om vi ikke parerede 
ham, da Hs. Kgl. Majestæt var for Wismar; dertil blev 
givet til Gensvar, at det ikke skede, men til alt, hvis (hvad) 
vi har paalagt Borgerskabet, og nu, siden Hs. Kgl. Majestæt 
er kommen til Skaane, har vi gjort efter til os kgl. skriftlig 
Ordre. Men da Præsidenten begyndte at tale til Hr. Oberst- 
løjtnant, at han kunde fornuftelig eftertænke, da førend han 
kunde videre udføre sin Mening og Ord, blev velb. Hr. 
Oberstløjtnant vred, talte haarde Ord, satte sin Hat paa sit 
Hoved, gik ud af Raadstuen, slog Døren saa hart i, at aldrig 
véd man saadant at være sket paa Raadstuen, ,murmerede" 
igennem Raadstuehuset i mange Borgerskabets og andres 
Nærværelse, som var der mødte til deres Sagers Expedition". 

22. Jan. 1661 klagede nogle af Magistraten paa Kri- 
stianshavn over, at ,den for nogen temmelig rum Tid forleden 


ikke betegner en Stilling ved Borgervæbningen men ved 
Kommandantskabet. Senere var han Oberstløjtnant og Vice- 
kommandant, steg siden til Oberst, men var Vicekommandant 
endnu ved sin Død 1698. 

af nogle arrige og genstridige Naboer og Medindvaanere, 
nemlig Peter Lutzen, Hieronimus Kohl!) og hans Hustru 
Marike Kohls offentlig paa Ære og Lempe er bleven skældet 
og beskyldt", I den Retssag, der var imellem dem, var der 
faldet Dom, men da Stævningsmændene vilde levere Kohls 
Kvinde Kopi af denne og lagde den paa Bordet, kastede 
hun den ud af Døren til dem, og sagde, at hun vilde intet 
have med dem at bestille, ligesom de samme Personer i 
andre Maader ydermere viste deres Affekter. 

Lige over for Avtoriteter viste man sig ofte trodsig og 
uvillig. 5. Dec. 1682 klagede Magistraten til Kongen over, 
at naar Rodemestrene kom til Folk, der ellers ikke hørte 
under Stadens Jurisdiktion, i Anledning af Kop- og Kvæg- 
skatten, ,vorder de ilde udskældede, forhaanede og truede 
med Slag og Hug". Naar Politibetjentene paa Helligdage 
under Prædiken gjorde Undersøgelse om Helligbrøde, klager 
Klavs Rasch 1688, ,hvor de baade véd og har Kundskab 
om, at der indenfor sidder Folk enten at arbejde eller drikke, 
er Husværten eller hans Folk saa modvillige, at de ikke vi 
oplukke deres Døre, naar Politibetjentene derpaa banker for 
klarlig dem deres Forseelse at overbevise". 

1699 klagede en Portkontrollør over, at Natmandens 
Folk ,forgangen Søndag Aften, længe efterat Vagtklokken 
havde ringet, kom kørende med en død Hest og vilde pas" 
sere ud, og som min Tjener fordrede Portpenge, brugte de 
mange meget usømmelige og uhøflige Ord, da de dog nogle 
Gange tilforn havde betalt og vel vidste, at de ikke var fri, 
og i det samme spændte de fra og lod Aadslet staa pas 
Broen straks ved Slagbommen og entvigede med saadan 
Hastighed, at den udi Ravelinen kommanderende Under" 
officer ikke kunde indhente den udi Porten kommanderende 
Overofficers Betænkende og Ordre, ladende Aadslet staa 
indtil om Mandag Morgen". Hvis en slig Formastelse skulde 


1) Begge Raadmænd paa Kristianshavn. 

gaa ustraffet bort, kunde man frygte for, at disse Folk her- 
efter vilde udøve større Insolentier, saaledes at sligt kunde 
ske, naar det høje Herskab og høje Personer vilde passere 
ud eller ind). 

En anden Gang kom en Portbetjent derimod selv i For- 
legenhed paa Grund af Tjenstivrighed. Han, hvis Navn var 
Peter Hassel, klagede 1696 over, at han Aftenen forud ved 
Kammerraad Søbøtker (Toldinspektør) var arresteret af Vag- 
ten og ført til Raadhuset, fordi ,,den gode Herre af Sverig 
Amphue, hvis videre Navn mig er ikke bevidst, som udi 
Porten for ungefær 8 Dage siden af mig ganske ubekendt 
er ankommen, og da jeg fordrede Pengene, vilde den, som 
kørte, ikke holde, lod derpaa Vagten kalde at assistere 
Kørselen at forhindre, til de havde betalt”.  Rentekamret 
resolverede, at naar den svenske Envoyé kunde formaas til 
at intercedere for ham, skulde han slippe af Årresten, hvil- 
ket ogsaa maa være sket, idet han et Par Uger efter beskikke- 
des til Konsumtionsskriver i Østerport. 

Simple Folks Paatrængenhed fremgaar af følgende Post 
1 Kæmnerregnskabet for 1678, hvorved Kæmneren har befrit 
Magistraten for Ubehageligheder: , Imidlertid Slutteriet stod 
i Bygning, har Magistraten undertiden ladet sig der finde 
og Snoren fortrække, hvorfor jeg paa deres Vegne saa vel 
som ellers paa Stadens Vegne aarle og silde Overraaben og 
Eftertale at undgaa, tit og ofte har maattet meddele Drikke- 
penge, som beløber sig over 6 Rdl." 

Blandt simplere Folk forefaldt Haandgribeligheder ofte. 
I Jens Pedersen Graaheds Have?) kom Klejnsmed Hans 
Haber 1684 i Klammeri med Niels Søgaard, hvorpaa denne 
og Engelbrecht Kristian fik fat paa to Hasselkæppe, hvor- 
med Søgaard angreb Smeden og en Ven, og ved denne 
Lejlighed blev Engelbrecht ilde trakteret med Hug og Slag 


') Rentekamrets Skrivelse 4. Febr. 1699. 2?) Ud til Sølvgade 
og Rigensgade (K. D. VI, 629). 








230 Slagsmaal. 


af Smedens Ven, hvorfor han fik ham arresteret. Men By- 
tingsdommen af 17. April 1684 dømte ham til at have Skade 
for Hjemgæld og den ÅArresterede til straks at frigives, 
»efterdi eragtes, at dem begge ved Spil i Krohus dertil af 
Begyndelsen at være anleidet, som de paa begge Sider lette 
ligen kunde have undværet". 

Jens Nielsen Vægter kom en Morgen tidlig i 1689 til 
Anne Albrechtsdatters Kælder og begærede for en Skilling 
Brændevin, men en Mand ved Navn Sejer skældte ham uden 
Anledning fra hans Side for en Hundsfot. Udenfor Huset 
mødte Jens Nielsen en anden Vægter Jens Kristian, der 
blev meget forbitret paa hans Vegne og begge ,brumlede" 
udenfor Huset: ,,Kom "herud, Du har skældt Vægterne ud 
for Hundsfotter". Da Sejer hørte dette, vilde han ud til 
dem, og uagtet Anne Albrechts holdt paa ham, stødte han 
til hende og får ud paa Gaden. Jens Nielsen slog da til 
ham med ,den liden Ende" af sin Morgenstjerne, og med 
det samme skød Sejer ham fra sig, saa han faldt baglænds 
over Rendestenen, og Sejer stod over ham og tog fat i hans 
Morgenstjerne. Den anden Vægter kom nu til og slog ham 
over Halsen med den smalle Ende af Morgenstjernen, og 
begge Vægterne slog ham og vilde trække ham i Arrest. 
Sejer slap dog fra dem, men døde kort efter af de 8lag, 
hun havde faaet. Vægterne straffedes med Jærn paa Bre- 
merholm i tre Aar, fordi de ikke havde kaldt deres Kamme- 
rater til, at de med Lemfældighed kunde have bragt ham i 
Arrest!). . 

Det gik dog ikke saa slemt til, som man kunde tro. 
For saadanne Voldsomheder, der blev Genstand for Rets- 
trætte, maatte der gives Bøder, og disses Tal var dog ikke 
meget stort. Følgende Exempler udskrives her af Regu- 
skaberne: 

15. Maj 1662 annammet af Mikkel Valentin Skoflikker, 


2) Raadstueprotokollen 16. Okt. 1689. 

fordi han gennem Gadedøren udstødte sin. Hustrus Moder, 
såå "hun var meget bledig, og endog hun selv bad for ham, 
eftersom han ikke var af nogen Middel, saa har dog hans 
Hustru maattet sælge sit Skørt og anden Fattigdom, hvis 
(som) de havde, og tilvejebragt 2 Rdl. 

30. Juni 1662 afsonede Karen Thors, boende ved Ve- 
 stervold, fordi hun udi Drukkenskab med et Kosteskaft 
" havde slaaet Peder Rasmussen Bøsseskytte en Knude i 
| Hovedet. 
| 26. September 1662 afsonede Peder Burgunden Tobak- 

spinder, formedelst han i Hastighed slog Dorthe Peder 
| Movridsen Gartners et Ørefigen, eftersom hun først havde 

skældt ham Huden fuld, idet hun ikke maatte faa saa megen 
Tobak for sin Skilling, som hun begærede. 

12. Marts 1664 afsonede Kristen Skults og Arved 
Mikkelsen, Bryggere, paa deres Bryggerknægtes Vegne, for- 
medelst de udi overgiven Drukkenskab om Aftenen paa Ga- 
den udi Mørket overfaldt Mikkel Jensen, islandsk Arbejdskarl, 
ham sin Haandlygte, han med sig har, til deres Tjeneste at 
aflaane, saa de kom omkuld med hverandre i Skarnet og blev 
ilde tilflyede, hvorefter de blev paagrebne og bragte i Arrest. 

Der var i Almindelighed ikke mange saadanne Sager. 
I 1682 var der kun seks: Mads Jensen Slagterdreng for 
Vold og Overlast paa Hans Hoborg, Kontrollør ved Nørre- 
port; Lambert Nielsen Slagter, som har slaaet skoldhedt 
Vand paa Anne sal. Hans Olufsens udi Henrik Wørners Hus; 
Bernt Børgesen Slagtersvend for Vold og OQverlast med Klæ- 
ders Afførelse, Legems skammelige Blottelse, med Hug og 
Slag; Jens Olufsen, Slagterdreng, der var delagtig udi 
samme Forseelse; Peder Pedersen Glarmester for Jordskuf 
og 6 Saaremaal, han Jørgen Kristensen Taa tilføjet har. 
Lavrids Jørgensen for Saaremaal imod Jens Lavridsen. 

Af disse seks Tiltalte var de fire Slagtere, hvilket 
tyder paa en større Raahed blandt denne Klasse end hos de 
andre. Iblandt dem var der netop det Aar en frygtet Person, 

som fremkaldte Rædsel og Forbavselse. Den 9. Februar 
1682 stævnede Kaptejn Hans Spormand Byfogden og den 
Kvinde, der tog Vare paa Slutteriet (Sidse afgangne Svend 
Jonsens), fordi en Løjtnant Møller, hvem Kaptejnen havde 
ladet indsætte, var undsluppen. Men de beviste, at han 
ikke var kommen ud af nogen ÅAabning, for hvilken der 
var laaset, men ved Hjælp af et Lagen var gaaet igennem 
et Hul, ,som den forstyrrede Slagter, hvis umenneskelige 
Styrke alle er noksom vitterlig, uformodentlig og snart utro- 
ligt for Mennesker, havde stødt paa Muren, hvilket af Slut- 
terkvinden allerede var tilkendegivet og Ordre givet til dets 
Reparation"), 

I Feb. 1686 blev Byfogden i sit eget Hus overfaldet 
af to Slagtersvende, ligesom de trakterede nogle af hans 
Betjente med HugZ?). 

Som afskrækkende Trusler mod Forbrydelser fremtraadte 
Halsjærnene paa Torvene og ved Portene, Skafottet og Kaget 
paa Nytorv. Et uhyggeligt Syn frembød de mange Galger, 
der i Frederik IIPs Tid stod paa de aabne Pladser. 

Om en Galge paa Nytorv udstædtes 23. Juli 1660 føl- 
gende kgl. Befaling: ,, Vores naadigste Vilje og Befaling er, 
at Byfoged Klavs Ravn med forderligste lader forfærdige og 
opsætte en Vippe paa Nytorv, hvortil vi ham selv vil lade 
forskaffe fornødent Tømmer" 3). 

Generalmajor Ruse lod en Vippegalge opføre paa Kon- 
gens Nytorv efter hollandsk Mønster; den beskrives saaledes: 
»Det var en Gren og Galge til Tyve og Misdædere at op- 
hænge udi, og paa samme Galge var en Vippe til at ophæve 
dem, sem sig havde forset, og naar de var højest oppe, da 
lod de dem i en Hast falde ned igen, og der var derhos 
en Hidse og Vinde, hvormed de hidsede og vandt dem op, 


1) Bilag til Byfogedregnskabet 1682. 7?) K. D. VII, 130—21. 
Indlægene til denne Sag findes desværre ikke. 3) Geh. Ark. 
Reg. 30, 7, 8. ; 

som skulde staa deres Ret. Dette Rettersted var anseligt 
med rød Farve anstrøget og farvet fra øverst til nederst, 
baade Stige, Trappe og Vinde, som derhos var"!), 

En tredje Galge stod paa Vandkunsten, sikkert for de 
Soldaters Skyld, som arbejdede paa Volden. Da Pladsen 
skulde indrettes og reguleres, befalede Kongen 1667, at 
Galgen skulde flyttes hen i Nærheden af Kastellet, og sam- 
tidig blev Galgen paa Nytorv flyttet ud til de sælandske 
Soldaters Lejr udenfor Vesterport. Det tilkom Tømmerlavet 
st flytte Galger, men det erklærede, ,at formedelst udi 
samme Iustitier adskillige Fanger er justificerede og henrettede, 
kunde de dem med deres Oprejsning aldeles intet befattef, 
hvorfor Byfogden maatte købe nyt Tømmer. Man maatte 
ogsaa give Natmanden seks Rdl. for at opgrave og bortføre 
det gamle Tømmer?). 

1668 flyttedes den Galge, der fra Nytorv var flyttet til 
Lejren udenfor Vesterport, igen derfra til Amager, hvor der 
nu arbejdedes paa Fæstningsværkerne, og den røde Galge 
paa Kongens Nytorv flyttedes udenfor Kastellet. Dette skede 
14. April paa højtidelig Vis, ,som det af Arilds Tid altid 
har været Skik i Danmark", at hele Tømmermandslavet 
skulde foretage Flytningen. ,Da kommer de alle tilsammen 
med Pibe og Tromme som i Procession, hver med sin Økse, 
Sav, Navr og hvad dertil fornøden blev eragtet. Byfogden 
kommer for dem som en Oberst, Byens Kæmner og Under- 
fogden gaar med i Troppen som deres Løjtnanter og ÅAu- 
førere, saa kommer Oldermanden og Bisiddere for Lavet, 
siden Mestere og Svende, griber saa til og tager fat paa 
Retterstedet i en Hast og meget gesvindt faar det ned og 
lægger det paa Vogne, af Byen dertil forordnede, og fører 
det did, hvor de igen i en Hast oprejste det. Der dette var 
forrettet, blev Lavet af Byen tilskikket en halv Læst Ro- 
stokker Øl, hvormed de siden holdt sig lystige). 


1) K. D. V, 763. 7?) K. D. VI, 421. Byfogdens Regnskab 1667. 
3) K. D. V, 763—64; VI, 458. 

Den 6. Maj 1676 fik Byfogden Befaling til at lade 
hugge og opsætte en halv Galge imellem Kastellet og Told- 
boden. Byfogden gav ogsaa ved denne Lejlighed Tømmer- 
mændene med deres Svende efter gammel Sædvane 6 Tønder 
4 Dalers Øl. Allerede den 10. Maj blev en tysk Fændrik 
hængt her paa Grund af Forræderi. Den siges at være op- 
rejst paa ,Grønland"!). 1682 opføres i Byfogdens Regn- 
skab: , Betalt 2 Tømmermænd for det sædvanlige Øl for den 
ny Galge, samtlige Tømmermestrene med deres Svende har 
forfærdiget, 32 Daler. Betalt M. Jørgen Schlågel, Natmester, 
for hvis han har haft at forrette ved det gamle Justits ude 
ved Kastellet saa og det ny udenfor Vesterport". 

Uagtet Byen havde et Rettersted udenfor Vesterport?), 
foregik de fleste borgerlige Straffe paa Nytorv. Man maa 
dog ikke forestille sig, at Henrettelser foregik ret ofte. I 
Aarene 1662—99 blev kun 24 Mennesker henrettede paa 
Nytorv og kun 12 kagstrøgne og udviste af Byen (oftest 
tyvagtige og løsagtige Kvinder); den sidste Straf var følge- 
lig langt haardere end den, der lød paa Piskning for Løs 
agtighed; det kaldtes ogsaa at stupe til Kaget. En frygtelig 
Straf blev en Tjenestepige idømt, der for at hævne sig paa 
sin Husbonde havde dræbt dennes lille Barn. Hun skulde 
nemlig først knibes med glødende Tænger udenfor det Hus, 
hvor Mordet var begaaet, og siden paa alle Torvene og 
Retterstedet, dernæst skulde hendes højre Haand afhugges 
med en Økse, og straks efter Hovedet skilles fra Kroppen; 
de afhugne Lemmer skulde derpaa oprejses paa en Stage og 
Legemet lægges paa Stejle.  Byfogden hbønfaldt imidlertid 
Kongen om at befri hende for Straffen med de glødende 
Tænger, da hun nu var bodfærdig og hel mistrøstig, for at hun 
ikke ved denne Pine skulde falde i Fortvivlelse, Ved Resolu- 
tion af 20. September 1697 bevilgede Kongen ogsaa dette, 


1) K. D. VI, 673. Byfogdens Regnskab 1676. Bircherods Dag- 
bøger S. 172. ?) Kbnh. Hist. og Besk. II, 269. 

»dog skal samme Tænger paa Skafottet i Ilden være tilstede 
til en Skræk for andre ligesindede onde Mennesker, og For- 
skaanelsen først der forkyndes hende af Byfogeden"”). 

Den Slags oprørende Straffe var iøvrigt paa den Tid 
sjældne, og som oftest blev man benaadet for Pinslerne. 
Det var heller ikke ualmindeligt, at Kristian V benaadede 
Folk for Dødsstraffen. Det modsatte var Tilfældet med 
Garnisonen, ti paa denne anvendtes de mest barbariske 
Straffe, og de mange Galger blev sikkert ogsaa tagne i 
Brug. Om Knud Tommerup, der var Garnisonspræst fra 
1690 til 1726, fortælles det, at han ledsagede over 600 
Soldater til Retterstedet?). 

" Til mere Fornøjelse end Rædsel var den spanske Kappe?) 
og Halsjærnene. 

I en Dom af 10. November 1692 udsiges: , Anders 
Nielsen, som var efter Politimesterens Anordning arresteret 
for at have gjort Forprang udenfor Byen eg havde meget 
skammeligen udskældet en Del Borgere, blev tilkendt at gaa 
tre Torvedage efter hinanden paa Gammel- og Nytorv med 
den spanske Kappe, hvorpaa skal være skrevet hans For- 
seelse, baade med Forprang og Skælden, og siden skal han 
være forbunden at begive sig her fra Byen til Randers og 
der forblive, saasom han har sit Underhold der af Hospitalet". 

De Stakler, der stod i Halsjærnene, hidkaldte sikkert 
ogsaa en talrig Skare Tilskuere.  Halsjærnene kunde dog 
fremkalde sørgelige Tilfælde, som det hændte 1693. ,En 
gammel Soldat, som havde en Tid lang, hvor hen kunde 
komme til dermed, dræbt og krænget Hunde og solgt Folk 
Kødet for Raabukkekød, blev for samme sin Gjerning, i 
hvilken han omsider var bleven tappet (greben), sat efter 
Øvrighedens Dom paa Amagertorv i Halsjærnet og et Hunde- 


1) Byfogdens Renskab 1697. ?) Danske Saml. IV, 114. ?) Af- 
bildning af den spanske Kappe i Kbnh. paa Holbergs Tid 
S. 871. 

skind hængt paa Brystet af ham. Men som den Stymper 
var af ond Medfart afmægtig, blev han, der Benene segnede 
under ham, hængende og kvalt til Døde i Halsjernet”!). 

Paa en Tid, da Politiet var lidet talrigt og Byen op- 
fyldt med Vagabonder, forefaldt store Gadeopløb ikke sjæl- 
den. Lysten til Selvtægt og krigerske Bedrifter førte med 
sig, at ingen gik af Vejen for Slagsmaal, selv om der var 
Lejlighed dertil. 

5. Sept. 1663 maatte der udgaa en kgl. Befaling, at 
eftersom, uagtet det strenge Forbud ,med Skyden om Natte- 
tide og efter besat Vagt fortfares, Patrouiller og, endog den 
med Flid dem, som saadan Enormitet begaar, at attrapere 
sig hidindtil forgæves skal have beflittet", saa skulde fet 
strengelig være forbudt ved Nattetid at løsne noget Gevær, 
og enhver, der kunde give nogen Underretning herom, skulde 
under Kongens Naade og Unaade angive det til Stadens 
Kommandant?2?). 

I Maj 1665 gjorde den franske Ambassadørs Folk stor 
Støj i Staden, angreb Vagten og stødte en Sergent ned; 
seksten af dem, en Del haardt saarede, blev førte til Hoved- 
vagten, hvorfra de dog paa Gesandtens Anmodning blev 
frigivne, forat denne selv kunde optage Forhør?). Af en 
Raadstuedom den 21. Februar 1684 ses det, at i Mette 
Gert Braskes?) Hus havde den franske Ambassadørs Hov- 
mester og hans fire Lakajer, der var iførte sorte Klæder, 
overfaldet og ilde trakteret Underfogdens Tjener, slaaet ham 
om paa Gulvet og frataget ham hans Kaarde; desuden havde 
Hovmesteren et Par Pistoler, som han vilde have skudt 
ham med. 

Et Par Aftener efter, at den svenske Gesandt 1680 
havde havt den foran Side 216 omtalte Strid med Gyldenløve, 
hvilket formodenlig er rygtedes i Byen og har ophidset Natio- 


1) Bircherods Dagbøger S. 278. K. D. III, 590. >”) Beckers 
Saml. II, 76. 2%) Højbroplads Nr. 2. 

nalfølelsen, blev fem af Gesandtens Drabanter midt paa 
Gaden overfaldne af fjorten sammenløbne Herskabstjenere og 
Haandværkssvende, ved hvilken Lejlighed en Svend tilsatte 
Livet og fem Tjenere blev ilde tilredte. De svenske Dra- 
banter blev vel arresterede, men efter otte Dages Arrest 
frigivne. For dette Nederlag haanede de tydske Svende de 
danske, naar de fik Strid med dem, og truede med 8Sven- 
skerne, der var saa dygtige til at tugte de danske Grød- 
hoveder; saaledes beretter i alle Fald en svensk Sekretær. 

I Marts 1680 blev Fændrik Gregers Daa overfalden 
paa Gaden af fire Personer og saaret!). 

I det hele var Gaderne usikre. I 1668 blev der ved 
Børsen og ovenfor Slotsbroen fundet i Stranden tre Karle 
druknede, ,hvilke menes af Stratenrøvere at være om Aftenen 
først udplyndrede og siden kastede udi Stranden"?). Den 
12. Oktober 1670 indstillede Magistraten, at eftersom Kon- 
gen havde ladet den erindre om at indrette saadan Vagt, at 
»de mangfoldige Klammerier, Slagsmaal, Mord og Tyveri, 
her om Natten begaas, forekommes og afværges kunde", saa 
foreslog den Indretning af en fast Nattevagt paa 100 Mand?). 
Det værste blev vel herved hæmmet, og formodentlig blev 
Ordenen endnu bedre, da Vægtervæsenet indrettedes 1681, 
om der end stadig var meget tilbage at ønske. 

I 1677 har her været et stort Opløb, ti Kæmneren gav 
2 Rdl. til ,en Person, som gjorde Kundskab paa en Del af 
de letfærdige Kvindfolk, som blev paagrebne, der den Tumult 
i Bededagene skede". 

Den 23. April 1688 klager Politimesteren over, at ,,om 
Søndagen og andre Helligdage stor Uskikkelighed under Prædi- 
ken begaas, idet en Del gemene Folk, Kvinder og Haand- 
værksburser, Lakajer og andre Tjenestetyende, i den Sted de 
skulde gaa udi Kirken, løber omkring paa Gaderne og paa 


2. R. V, 82; K. D. VI, 7238. >?) K. D. V, 729. 
3) K. D. VI, 556 med Indlæg. 

Kirkegaardene og øver adskillige Udyder med stor Stimen 
og Skælmeri, som nu i de seneste Dage var saa utilbørligt 
og groft, at de endog har villet stene Stodderfogderne af 
Kirkegaarden, formedelst de saadan Stimen vilde forhindre". 
Kongen befalede derfor Politimesteren at lade saadanne 
Folk arrestere og, om det var nødvendigt, tage Soldater til 
Hjælp"). 

Som urolige Hoveder nævnes 1695 Mursvendene: ,,8aa- 
som Murmestersvende og Drenge her i Staden befindes frem- 
for alle de andre Haandværkers Svende og Drenge at være 
de uroligste og modvilligste, særdeles med Nattegang i 
Værtshuse og paa Gaderne saa vel som til at gøre Klamme- 
rier, hvilket den største Del foraarsages deraf, at samme 
Folk har mere egen Frihed for deres Mesteres Tilsyn, end 
de andre Haandværkere, ti disse gives Dagløn og hverken 
spiser eller logerer i deres Mesteres Huse, men ligger i 
Staden paa deres egen Haand, som ved Murmesterhaandvær- 
ket altid har været brugeligt og ej vel kan lade sig afskaffe, 
men saasom disse Mursvende og Drenge paa nogle Aars Tid 
har tiltaget sig den Vane, at de, hvor de gaar i Staden, 
bærer hos sig paa deres Bælte deres Murhamre, og en Del 
desforuden har store lange firkantede Maalestokke i Haanden, 
to, tre å fire Tommer tykke og halvanden å to Alen lange 
og længer, hvormed de oftere begaar store Insolencer, naar 
de nogen om Natten eller Aftenen møder paa Gaderne, og 
særdeles imod dem, som er sindede at gaa fredelig, hvilket 
for kort Tid siden senest er sket af tvende Partier Mur- 
svende, som har overfaldet velbaarne Hr. Kammerjunker 
Vinds og hans Broder Hr. Kaptejn Vinds Tjenere sas vel 
som og Hr. Sekretær Frands von Havens Tjenere, da de 
om Aftenen gik deres Husbondes Ærende. Og som de gamle 
Murmestere selv foregiver, at det har i forrige Tider været 
brugeligt, at Mursvende og Drenge ikke skal have maattet 


1) K. D. VII, 726—27, med Indlæg. 

bære Murhamre eller saa store Stokke hos sig oftere, end 
naar de gik til eller var paa Arbejde", saa foreslog Politi- 
mesteren, hvad der ogsaa bestemtes ved kgl. Reskript af 9. 
Februar 1695, at det skulde være Murere forbudt at bære 
hos sig til andre Tider, end naar de gik fra og til Arbejde, 
nogen Murhammer eller Maalestok, der var længer end tre 
Kvarter og tykkere end en Tomme!). 

Et af de større Opløb var det, da Regensen i 1696 
blev belejret af Lakajer. Denne Begivenhed, der iøvrigt 
gentog sig 1719, da Kadetterne stormede Regensen, kan 
vi meddele efter en Betænkning af en Kommission bestaaende 
af 0. Rømer, C. Bartholin og M. Rosenvinge. Deres Beret- 
ning er saalydende : 

»Begyndelsen til Klammeriet skal være kommet deraf, 
at da en Del Studenter og Lakajer forleden 1. Marts var 
indbudne af en Skomagers Datter tværs over for Regensen 
udi et Værtshus sammesteds, kaldet ,,Kronen", til at spille 
paa en Kniplingsklud, som hun satte paa Spil, er en Studiosus 
ved Navn Niels Banner og en Lakaj ved Navn "Thomas 
Madsen komne udi Slagsmaal med hinanden, hvorudover 
samtlige tilstedeværende Studenter og Lakajer er komne hver 
sit Parti til Hjælp, i hvilken Tumult en af Lakajerne navn- 
lig Henrik Andersen skal have faaet de fleste Hug og er 
dragen i Haaret ud af Døren, saa at Vægterne er derover 
komne tilstede og faaet dem adskilte. 

»Af dette er Lakajerne, fornemlig Søren Andersen og 
hans Broder Henrik Andersen, ophidsede til at hævne sig 
og derudi at betjene sig af deres andre Kammerater, og er 
bevist og af Søren selv tilstaaet, at han derom søgte og til- 
tiltalte adskillige andre Lakajer, nemlig Kristen Hansen, som 
er Viceadmiral Gieddes?), Peder Kristensen Monsieur Lassens 
og Niels Vandel Justitsraad Vindings, saa at, omendskønt 


1!) K. D. VII, 450 med Indlæg. ?”) Han bode imellem Trinitatis 
Præstegaard og Borchs Kollegium. 

vi ej har kunnet udforsket og med Vidner faaet bevist, hvad 
sær Aftale han med enhver har haft, hvor vidt de sig med 
ham har engageret, og hvor mange han kan derom have 
talt til foruden de fornævnte, ti vi har derom ej andet kun- 
net have end de -Interesseredes egen Tilstaaelse, saa er og 
klart og vitterligt, at han siden 1. Marts til den ottende 
derefter har uden synderlig Præcaution arbejdet paa at søge 
andre Lakajers Hjælp til at hævne sig, ti der har imidlertid 
været baade i Ølkroer, blandt Vor Frue Skolebørn, ja og 
iblandt Studenterne selv Rygte og Mummesnak om, at La- 
kajerne havde for at søge Aktion imod Studenterne i Kannike- 
stræde næstfølgende den 8. Marts. Anlangende Slagsmaalet 
i sig selv, som forefaldt ommeldte 8. Marts Kl. imellem 8 
og 9, da er ved 8 slet 6 å 7 Lakajer kommen gaaende fra 
Kjøbmagergade ind i Kannikestræde forbi Regensporten, hvor 
der stod nogle Studenter, 6 å 8 sammen inden Porten og 
somme udenfor (andre Vidner siger, de var ikkun 3 å 4) 
af hvilke en ved Navn Vessel stod udenfor Rendestenen med 
Slaabrok paa; ham er en af de forbigaaende Lakajer løben 
paa Årmen og en anden slaaet ham paa Benene med en 
Stok, hvortil han alene skal have sagt, hvad saadant skulde 
betyde, og ellers alting saa passeret uden Allarm paa enten 
af Siderne, indtil den Slagne skal have kaldet paa sine 
Kammerater og nogle af dem da raabte med Skældsord efter 
Lakajerne, som var alt gaaet deres Vej forbi hen ved Mag. 
Albrechts Dør!), hvilke straks derpaa vendte om igen imod 
Studenterne, og er saa med Skældsord og Hug paa begge 
Sider Klammeriet gaaet for sig, mest med Sten og Stokke, 
eftersom ej mange af dem havde Kaarder, hvorpaa Vægterne, 
som stod oppe ved Hjørnet af Regensen ved Trinitatis Kirke, 
forføjede sig iblandt. dem at stille til rette, og fornemlig 
satte sig imod Studenterne, som da var blevne de stærkeste 


1) Albert Fogsen With, Præsten ved Trinitatis Kirke, hvis 
Præstegaard da som nu var ved Siden af Regensen. 

og drev Lakajerne ned imod Mag. Albrechts Dør. Imidlertid 
er Søren Andersen, Hververen, kommen bort at lade sig 
forbinde, og derpaa er Vagten af Garnisonen fra begge Sider 
kommen dertil, da Mag. Albrecht og Provsten!) endelig 
fik Studenterne tilsammen ind i Regensen og Porten tillukt. 
Imidlertid Mag. Albrecht og Provsten staar iblandt Studen- 
terne i Porten og hørte enhvers Klagemaal, gøres der Allarm 
paa Porten af Lakajerne baade med Sten og Slag, saa den 
gik op igen, og blev Sten indslagne blandt dem alle, indtil 
man med Møje fik den atter tillukt, hvorpaa Provsten tager 
Nøglen til sig baade til Porten og Lofterne og lod ringe 
til Lovsang, som og blev holdt, og mente dermed alting 
roligt. 

»Af de Lakajer, som var i dette Slagsmaal, var fire, 
som paavidnes og tilstaas: Søren Andersen Assessor Mules 
og Henrik Andersen Jomfru Gabels, begge Brødre, dernæst 
Jørgen Ernst og Jan, begge Grev Frises. Viceadmiral Gied- 
des tvende Kristen Hansen og Hans Mortensen, tilstaar i 
Politimesterens Forhør, at de vel var paa Stedet, men kom 
der ej, før Klammeriet var overstaaet, dog var det, førend 
Regensporten blev lukket. Om Regensvinduerne, som meget 
skammelig af Lakajerne blev samme Aften efter Slagsmaalet 
tilredte og udslagne, synes vel, at nogle blev udslagne, straks 
Porten var ilukket, hvilket bekræftes af Skomagerens Datter 
Elisabeth, som vidner, at en Studenter slog først ud af et 
Vindue til Lakajerne, men som hun er det eneste Vidne 
derom, og hun ellers har udsagt andre Circumstancer, som 
af troværdige Folk bekræftes anderledes, sættes det til Side. 
Den rette Storm paa Vinduerne gik ikke an før over en 
halv Time derefter, nemlig efter Lovsangen, ti medens Lov- 
sangen varede i Regenskirken, skede megen stor Bulder 
udenfor paa de ny Kirkens Vindueslaager imod Kjøbmager- 
gade, hvilket opirrede Studenterne, at de, saa snart Lovsangen 


1) Regensprovsten. 
16 

var ude, uden Provstens Videnskab trængte sig op paa Lof- 
tet og ud af Lugerne bekender sig med Sten at have søgt 
at jage Lakajerne fra deres Vinduer og Bolig, som allerede 
efter Studenternes Sigende havde slaaet en Del ind, førend 
de slog Stene ud, hvorimod der ingen Vidne er. Vel er 
der Vidner, at Studenterne af Lofterne flankerede de omlig- 
gende Gader, og ingen slog op til dem igen. Effekten saa 
dog, at over tyve Vinduer var indslagne, og det er og vit- 
terligt, at det meste deraf skede, siden Studenterne kom op 
paa Loftet, og at det skede af Lakajerne, men hvo det var 
af dem vides ikke. Der er fire, som vidner, at iblandt 
andre var der en i hvide Baadsmandsklæder, som slog til 
Vinduerne allerstærkest, men hvo det har været, kan ingen 
Underretning haves om. En halv Time efter alting var 
stillet, nemlig Kl. 10, er der kommet endnu tre å fire La- 
kajer, som har gjort Allarm paa Regensporten og desforuden 
slaaet et Vindue ud over Porten, som skældte og raabte, at 
det ej havde været deres Skyld, at de var kommen saa sil- 
dig, og straks derpaa retirerede de sig, men er ej nøjagtigt 
Vidnesbyrd om, hvo de har været, hvorpaa dog nogle Stu- 
denter er kommen op paa Loftet igen, da samme Lakajer 
nylig var bortgangne, og i det samme er en af Professorerne 
kommen, som haardelig forbød Studenterne at se eller slaa 
ud, og er dermed alting blevet stille. 

»Om hvis der anden Dagen er passeret, er saadant Ud- 
sigende, at tvende Lakajer, nemlig en ved Navn Simon, 
tjenende Mons. Giese, og en anden hedder Hendrik, som 
skal tjene hos Jægermester Gram, har overfaldet paa Kjøb- 
magergade tvende Studenter, først en, som hedder Anders 
Vedel, og straks derpaa en, hedder Ulpius, med Hug og 
Gevalt uden nogen given Aarsag, men som begge forskrevne 
Lakajer ikke var her i Byen til Stede at kunne af os blive 
examinerede, har vi det derved maattet lade forblive". 

Kommissionen mente iøvrigt, at af Studenterne Niels 
Banuer, ,som nu paa femte Uge sidder i Fængsel, er den 

strafværdigste, baade fordi han af Studenterne havde den 
største Del udi den første Klammeri, saa og fordi han siden 
udi den hele Handel har betet sig den hidsigste og uroligste 
og har vel dermed fortjent at relegeres til et Eksempel for 
andre og Afsky for alle, som til usømmeligt Selskab, Dobbel, 
Drik og Slagsmaal desværre er inklinerede", men han ind- 
stilledes dog til Benaadning. Politimesteren dømte strængere 
end Kommissionen og siger, at det er ustridigt, ,at de 
paa begge Sider har præpareret sig, Lakajerne for at revan- 
gere sig og Studenterne for at maintenere sig ved deres 
formenende gloriøse Victorie, saa de paa bégge Sider har 
søgt at bemandige sig hinanden, at kunne være bastant, og 
derfor kan det ikke kaldes et simpelt Slagsmaal, men et 
overlagt selvraadigt Opløb", 

Straffen blev ogsaa den for de 4 Lakajer, at de en 
Maaned maatte arbejde i Skubkarren paa Kronborg, medens 
Admiral Gieddes Lakajer, der i Forvejen havde haft Kund- 
skab om dette Opløb og ikke meldt det, skulde sidde 14 
Dage i Arresthuset og en Time hver Formiddag og hver 
Eftermiddag ride paa Træhesten. Af Studenterne blev en 
relegeret, seks straffede med Fratagelse af deres Bolig paa 
Regensen og andre Understøttelser i et halvt Aar og andre 
med Fængsel og Bøder. Det blev dem i Fremtiden forbudt 
at besøge Værtshuse lige overfor Regensen eller i Kannike- 
stræde i det hele!). 

Hvad der dog mest fremkaldte grundede Klager fra 
Borgerskabet, var Garnisonen, der bestod af hvervede 8ol- 
dater, og det ofte Personer af den værste Art. 

Nogen Tid efter Kjøbenhavns Belejrings Ophør beretter 
den svenske Gesandt 11. Dec. 1660: ,Her er en stor Jam- 
mer blandt Soldaterne i Staden, som af Hunger bedrive den 
ene Insolens efter den anden", og 22. Dec. skriver han: 


1) K. D, VII, 487, med Indlæg. Reinhardt, Regensens Historie 

»Over 100 Soldater have gjort til Pris, hvad der kunde 
findes paa Amagertorv; dernæst have de besøgt dem, der 
ved Stranden havde Fisk at sælge, og tilsidst Slagterboderne, 
hvor de have faaet' dygtige Hug af Løftestænger og Forke, 
eftersom de ej vare vel bevæbnede". Disse Opløb var en 
Følge af Statskassens Mangel paa Penge, og Kongen maatte 
skaffe Udveje. 

Allerede ved Midten af samme Aar paa en Tid, da Be- 
lejringen nylig var bleven ophævet, forefaldt lignende Optrin, 
hvilket vises af følgende Beretning af 29. Maj 1660 fra 
Stadshauptmand Frederik Thuresen, der af Vaade kom til 
at dræbe en Soldat: 

»Eders kgl. Majestæt har jeg i al Underdanighed at 
andrage, eftersom jeg forleden Fredag Aften, som var den 
25. Maj, stod for min Dør, er nogle Soldater forbigangen 
og gjort Borgerskabet ved Stranden stor Gevalt, idet de har 
røvet fra dem hvis Ved og andet, de købte, hvorudover det 
fattige Folk har søgt mig og klageligen begæret at skaffe 
dem Fred; da er jeg til Soldaterne udgangen og truede dem 
med min Stok, som jeg havde udi Haanden, sigende, de 
skulde gaa paa Volden til deres Post og lade Folk være 
umolesterede, hvilket de ingenlunde har villet agte, men mig 
med onde og ubeskedne Ord begegnede, og endog mig ikke 
en ringe Despekt udi mange godt Folks Nærværelse da blev 
tilføjet, har jeg det dog paa den Tid ladet mig vel befalde. 
Lidet derefter er Sten Bilde, Stadsmajor, kommen gaaendes, 
som jeg da i andre Borgere deres Presens foreholdt, at det 
var spotteligt, de Soldater, som det store Røveri og Gevalt 
mod det fattige Borgerskab dagligen øver, ikke vorder straf- 
fede, og er at befrygte, at hvis derover ikke holdes bedre 
Justitie, end hidindtil sket er, at Borgerskabet engang hævner 
sig paa dem selv. Som jeg saa talte, kom en syg Stakkel 
gaaende med noget Brændeved under sin Årm, straks var 
en Soldat tilrede, som slog ham, stødte ham omkuld og vilde 
taget Brændet fra ham paa Gaden. Da gik Sten Bilde til 

og sagde: hvorfor slaar og støder du det syge Menneske 
omkuld, truede ham med sin Stok med disse Ord: jeg skal 
lære dig noget andet, lader du ham ikke gaa med Fred. 
Men Soldaten svarede: jeg giver dig Djævelen, og rører du 
mig, da skal Djævelen tage dig. Derpaa drog Sten Bilde 
sin Degen ud og slog bemeldte Soldat paa sin Skulder, stak 
den dog straks ind igen og truede med at ville hente Vag- 
ten, hvorpaa Soldaten straks uddrog sin Degen, kastede sit 
Gehæng og Skede fra sig og hug efter Sten Bilde, havde og 
kløvet Bildes Hoved, hvis jeg det med min Stok ikke havde 
afværget. Og som jeg hans Forsæt imod Bilde saaledes 
hindrede, vendte Soldaten sig imod mig og hug min Håt af 
og saarede mig i Hovedet, hvorfor jeg nødtes til, mig under 
hans Gevær at indtrænge og i saa Maade mig at værge, at 
mig ej mere Skade skulde tilføjes, og drev ham dog imidler- 
tid, førend jeg kunde faa min Degen ud, mig med at defen- 
dere, til en aaben Kælderbods Dør, hvor han da og straks 
stødte efter mig og mig [havde] igennemstødt, hvis jeg ikke 
havde taget Stødet op med min venstre Arm, som da samme 
Tid og blev beskadiget, og i det samme Stød, som jeg 
parerede for mig, er han ulykkeligen indløbet paa min 
Degen og derover bleven død!"), 

Matroserne og Holmens Folk var ogsaa en urolig Befolk- 
ning; saaledes stimlede i Feb. 1667 Holmens Arbejdsfolk op 
paa Rentekamret og forlangte Betaling, og et Aar efter hed- 
der det: ,Det gaar ikke synderlig med Arbejdet her paa 
Holmen; Størstedelen af Matroserne maa søge at fortjene 
sin Føde i Staden, og forleden Torvedag raabte de overlydt, 
st de vilde udplyndre Amagertorv, hvis de ikke fik Midler 
at leve af" 2), 

Hvorledes Garnisonen opførte sig i 1681, ses af en kgl. 
Befaling 21. Febr. til Generalmajor Schack. Paa Grund af 


1) K. D. VI, 343, med Indlæg. >?) Beckers Saml. I, 215—17, 
435; II, 181. 

hvad ,Præsident, Borgmestere og Raad her i Staden anlan- 
gende de store og grove Insolentier, som Dag og Nat af 
Garnisonen baade i Borgernes Huse saavel som paa Torvene 
og i Gaderne idelig forøves og begaas, for os allerunderda- 
nigst andraget har", skulde han ikke alene ,straks tvende 
Aftener ved Parolen lade tilsige, men endog overalt pas 
Gaderne med Trommen tre Dage efter hinanden lade omslas 
og advare enhver af den her i Garnisonen befindende 8ol- 
datesque, at de ej paa Gaderne om Aftenen herefter til at 
forøve nogen Insolentier og i Særdeleshed efter Tappeustreg 
efter vores forrige derom gjorde Anordning, sig lader finde, 
med mindre de derfor exemplariter vil straffes". — General- 
gevaldigeren skulde derfor med sine Justitsbetjente overalt 
patrouillere om Natten og arrestere alle de Soldater, der 
blev trufne paa fersk Gerning med at udøve Tyveri, Klam- 
meri eller andre Insolentier.  Soldaternes Opførsel paa 
Torvedage ses af, hvad der tilføjes: ,,O0g paa det de store 
Insoleutier, som i lige Maade om Torvedagene paa Torvene 
begaas, maa forekommes og Landmanden og den Sælgende 
saavel som den Købende og Borgerskabet desto bedre imod 
al Ulempe og Overvold kan beskyttes", skulde der hver 
Torvedag holdes tilbørlig Torvevagt paa alle Torve!). 

Mange Opløb af Soldater var endnu i Kristian V's Tid 
Følge af, at Lønningerne ikke udbetaltes. I November 1682 
gjorde endog Kongens Staldkarle Oprør, fordi de i Aar og 
Dag ingen Løn havde faaet; de gik bort fra Stalden, men 
blev hentede af Vagten og maatte kaste Lod om Galgen, saa 
tre Stykker af dem sagdes at skulle hænges næste Uge?). 

I Maj 1686 havde nogle Soldater af Livgarden paa et 
Gadehjørne opslaaet et Skandskrift om tre andre Regimenter, 
hvilket forbitrede disse saaledes, at en Hob Marinere paa 
Gaden angreb nogle Gardister, og der opstod en saa rasende 


1) K. D. VI, 767—68. Jfr. foran 8. 153. >?) D. Saml. 2. R. 
V, 105. 

Kamp, at Officerer ikke kunde hindre, at 16—17 Mand 
blev haardt eller dødelig saarede. Dagen efter begyndte en 
lignende Gadekamp, saa at Kongen blev nødt til at lade 
Trommen gaa og under Livsstraf forbyde saadanne Stridig- 
heder, medens Officererne fik skarpt Tilhold om at holde deres 
Undergivne i Ave). 

St. Hans Aften 1690 havde Nyboders Folk oprejst en 
Majstang i Nyboder for at højtideligholde Aftenen med Dans 
og anden Fornøjelse. En Soldat, der var tilstede blandt 
Tilskuerne, snappede noget fra en Pige, hvorpaa Matroserne 
fér løs paa ham, og da flere Soldater tog deres Kammerats 
Parti, opstod et gruligt Slagsmaal, i hvilket efterhaanden 
alle Nyboders Folk og en stor Mængde Soldater blev ind- 
viklede. Matroserne greb deres Økser, Knive og Stænger, 
Kvinderne steg op paa Lofterne og kastede med Sten, Sol- 
daterne brugte Bajonetter og Sabler, ja, nogle fyrede med 
deres Musketter. Forbitrelsen var saa stor paa begge Sider, 
at Officerernes Mellemkomst intet hjalp, ja, en Matros af- 
huggede en Fændriks Arm og en Løjtnant blev dødelig saa- 
ret. Denne Kamp varede hele Natten og næste Dag; lige 
saa snart en Soldat og en Matros mødtes paa Gaden, før 
de løs paa hinanden, ja, Matroserne stormede Vagten ved 
Østerport, hvis Mandskab maatte trække sig tilbage. Næste 
Nat patrouillerede en Del af Hestgarden. 

Denne Kamp var Følgen af længre Tids Gæring, ti 
allerede før disse urolige Midsommersdage havde Kongen 
den 17. Juni tilskrevet Magistraten, ,hvorledes Tid efter 
anden adskillige Klammerier og Slagsmaal mellem Holmens 
Folk, Landmilitsen og Borgerskabet skal forefalde, hvilket 
vores Arbejde og Tjeneste meget skal hindre, idet at de, 
som sig saaledes have forset, en Tid lang i Arrest maa 
hensidde"; der skulde derfor nedsættes en Domstol, som en 
viss Dag om Ugen uden videre Varsel skulde tage Parterne 


1) D. Saml. 2. R. V, 161—62. 

i Forhør og straks afsige Dom eller forene Parterne i Minde- 
lighed!). Hvad hin store Kamp angaar, da ses det, at den 
ikke alene stod i Nyboder, ti 16. Okt. 1690 fik Byfogden 
Befaling om at tage de Borgere i Ed, der bode i Adelgade, 
Borgergade og Tværgaden og i de Gader, der gik fra Rosen- 
borgs Kirkegaard (Rigensgade) til Amalienborgs Haveport. 
Det var formodentlig disse Uroligheder, der gav Anledning 
til Opførelse af Nyboders Vagt 1694, dog ikke det Vagthus, 
der nu staar, hvilket først er opført 17872). 

I November 1697 klagede man over, at de aftakkede 
Soldater begik Stratenrøveri om Aftenen paa Gaderne, hvor- 
for nogle Ryttere af Garden hver Nat maatte patrouillere?). 

Hvad der dog mest gjorde Tilstanden utaalelig, var de 
indkvarterede Soldater, der stod under den militære Juris- 
diktion og ikke behøvede at lyde de borgerlige Myndigheder. 
Den største Del af Forbrydelserne mod Sædeligheden skyldtes 
dem, og den Skare Kvinder, de havde i deres Følge, var 
ikke alene til Forargelse, men de gjorde Indgreb i Borger- 
nes Næring ved deres Handel og forøgede Tallet paa Tiggere, 
der i Forvejen var stort nok. 

Der var derfor stor Misforuøjelse med Indkvarteringen, 
saa det endog 1682 var paatænkt at bygge Kaserner paa 
Kristianshavn i Jonas Trellunds forrige Gaard (se foran 8. 
139). Som det foran er vist, var Indkvarteringen ubestemt; 
da Kongen saaledes vilde formere Livgarden fra 4 til 6 
Kompagnier, af hvilke den halve Del skulde forsynes af 
Krigskassen og den halve Del skulde have Kvarter her i 
Staden som tilforn, fik Magistraten 26. April 1682 Befaling 
om at anvise dem Kvarter. 

16. Nov. 1695 kom der Befaling fra Generalkommis- 
sariatet, ,ang. 170 Livgardere at faa Indkvartering med 
deres Heste uden Stadens Porte, og blev Indkvartering gjort 


1) K. D. VII, 804. D. Saml. 2. R. 316—17. 2?) Lind, Nyboder 
8. 104. 2) Bircherods Dagbøger S. 344. 

hos de uden Vesterport og Nørreport boende til 190 af 
Livgarden til Hest, hvoraf de 20 mere blev tillagte efter 
Oberstens Begæring, og blev enhver Indbygger sit visse Tal 
tildelt", Der var nemlig Tale om at forflytte Livgarden fra 
Møn til Kjøbenhavn, og det paatænktes at udlægge hele 
nuværende Frederiksberg Sogn til Græsning for denne. Det 
hedder sig derfor, at der var stor Glæde over, at Garden 
skulde forblive paa Møen!), hvortil Grunden var den, at 
der ikke længer var Staldrum tilovers i Kjøbenhavn, da 
Byen nu havde flere Hyrekuske end tidligere, men imidlertid 
foregik Flytningen til Kjøbenhavn 1697, efterat der var 
bygget Stalde paa Slotsholmen, der hvor nu Thorvaldsens 
Museum findes2). 

Vi hører i den Tid, der her omhandles, jævnlig Klager 
over Tiggere. I et Kongebrev af 14. April 1665 tales 
saaledes om, at , Mængden af adskillige Slags Betlere daglig 
tiltager". Den 10. Nov. 1679 skrev Magistraten til alle Lav, 
at ,den Anstalt er gjort, at Fattige og Betlere, som sig her 
udi Staden lader finde og her agter at blive, ej herefter som 
hidtil maa sig paa Gader og for Dørene lade finde, Folk at 
overtrygle, men en Del i Børnehuset, en Del i Silkehuset og 
en Del udi Pesthuset efter enhvers Førlighed og Lejlighed 
fordeles, deres Almisse der at fornemme og annamme", For 
at de nu ikke paa disse Steder skulde lide Nød af Kulde 
og Frost af Mangel paa Sengeklæder, skulde Oldermændene 
opfordre Lavsbrødrene til at levere gamle Sengeklæder, Tæp- 
per og Lagen, , paa det dette gode Værk, som nu er be- 
gyndt, ej formedelst Mangel af saadanne begærede Klæder 
skulde opbæves og til intet blive" 3), 

Et frygteligt Proletariat kom, som omtalt, ind i Staden 
med Indkvarteringen, idet Soldaterne, der knap selv havde 
det tørre Brød, for en stor Del var gifte. I et Kongebrev 


1) D. Saml. 2. R. V, 849. 2?) Jfr. C. C. v. Krogh, Den kgl. 
Livgarde til Hest 1886 S. 237, 240. 2) Raadstuearkivet. 

af 13. Maj 1682 hedder det, at ,, baade Soldater og Baads- 
folk lader deres Kvinder til at trygle paa Gaderne omløbe, 
og naar de af Stodderfogderne paagribes og til Børnehuset 
skal udføres, tages de ikke alene af Soldaterne udi Forsvar 
men endog bemeldte Stodderfogder af dem baade med 
slemme Ord saa vel som og undertiden med Hug og Slag 
uførmes", 

Paa Grund af Tiggernes Tiltagen indberettede Direk- 
tionen for Børnehuset 1685, at ,den Uskikkelighed og Dis- 
ordre, som ved stor Mængde af Betlere og Omløbere paa 
Gaderne begaas, formedelst forleden Aars Misvækst og andre 
Aarsager ej til des har været at remedere (afhjælpe), med 
hvad Flid og Omsorg de end har ladet sig være angelegen 
slige fattige Lemmer af Gaderne at lade optage og i Børne- 
og Pesthusene indføre, som nu desværre med saa mange 
fattige Folk er opfyldte, at deres Midler ej længer kan til- 
strække slig Mængde at underholde". Da Børnehuset var 
et Manufaktur, fik Direktionen imidlertid snart efter Befaling 
om ikke at beholde flere Fattige, end Midlerne kunde strække 
til at underholde!). 

Tiggerne var altsaa igen hjemfaldne til Gaderne. Fat- 
tigdirektionen kunde derfor indberette 1687, at Betleri og 
Trygleri daglig tiltog, og at alle Forsøg paa at dæmpe det 
hidtil havde været forgæves, ,,en Del formedelst de mang- 
foldige Soldaters saa vel som Baadsmænds Kvinder og Børn, 
som ideligen omløber paa Gaderne og umulig kan af os holdes 
tilbage, sker ej heller uden stor Livsfare, naar nogen af 
det Parti af de Fattiges Fogder paagribes og henføres, en 
Del og formedelst den store Mængde, som sniger sig herind 
fra Landet og andre indenlandske og udenlandske Steder, 
hvorved Kvartalpengene?) af Almuen mestendels indeholdes 


!) K. D. VII, 6, 112—18. 2?) Frivillige Gaver til Fattigvæsenet, 
der indkrævedes kvartalsvis. 

(holdes tilbage), saa vi ej kan indsamle det, hvormed vi 
Byens rette Fattige kan billig underholde"!). 

Da Børnehuset 1695 fik en ny Indretning, fik Politi- 
mesteren den ll. Maj Befaling om at lade Stodderfogderne 
straks gribe alle Tiggere og overlevere dem til Entrepre- 
nøren for Børnehuset, men i Sept. fik han den Irettesættelse, 
nat du ikke samme vores allernaadigste Ordre med al den 
Flid og Iver, som din Politimesters Charge erfordrer, hidtil 
har efterlevet, idet endnu adskillige Betlere daglig løbe om- 
kring paa Gaderne saa vel som og opholde sig for Kirke- 
dørene paa de Dage, naar Prædiken i Kirkerne sker, ja, og 
sidde paa en og anden Sted baade her i Staden og udenfor, 
og med Betleri overhænge godt Folk", Det hjalp, thi i et 
Reskript af 28. Juli 1696 hedder det, ,,at Gaderne for 
Betlere mærkeligen er blevne fri og en Del Manufaktur i 
Børnehuset derved bleven befordret"?). 1. Maj 1697 udkom 
paany en kgl. Forordning, der forbød enten at hindre Stod- 
derfogderne i Tiggeres Paagribelse eller hjælpe nogen af de 
Personer, der var indsatte i Børnehuset, med at udpraktisere 
sig, under 10 Rdl.s Straf, men da denne Straf viste sig for 
ringe, blev den 14. Avg. samme Aar forhøjet til Fængsel 
paa Bremerholm eller Straf paa Kroppen, ja, det blev endog 
paabudt alle Tjenestefolk, Soldater og Baadsfolk, paa Be- 
gæring at være Børnehusets Tjenere eller Stodderfogderne 
behjælpelige). 

Et Exempel paa en udspekuleret Tigger i de Tider 
findes i Raadstueprotokollen 3. Oktober 1690: ,,Efterdi Mo- 
gens Kristoffersen er befunden efter sin egen Bekendelse, at 
han for det første paa 10 Aars Tid har gjort sig selv til 
en Krøbling, idet han har gaaet paa et Træben og gjort 
sin Haand krum udi Haandledet, lige som den var saaledes 
brudt og vanfør, og paa saadan Maade gaaet og bedet om 


!) K. D. VII, 168, med Indlæg. 2?) K.D. VII, 452—58, 458—59, 
490—91. 2) K. D. VII, 511—12. 

ÅAlmisse og ved saadan vanartig Praktik stjaalet sig 
Almisse til, som andre nødlidende Lemmer med Rette til- 
kom, da han dog befindes paa bemeldte sit Ben og Haand 
at være ganske frisk og før og ej at skade noget enten 
paa dem eller andre hans Lemmer, hvorved han kunde hin- 
dres at arbejde og ved Arbejde at søge og fortjene sin Føde. 
For det andet befindes han at have levet med et Kvindfolk 
navnlig Inger Pedersdatter paa en 3 Aars Tid og omgaaedes 
hende saasom med en ægte Hustru, da de dog ikke har 
været ægtevide sammen. For det tredje befindes han og udi 
værende 3 Aars Tid, han saaledes med samme Kvindfolk har 
levet, ikkun en Gang at have brugt det hellige Alterens Sakra- 
mente, og da han samme Gang har brugt det, har han 
annammet det gaaende paa et Træben og gørende sin Haand 
krum, hvorudi han agtes skammelig at have løjet baade for 
Gud og Mennesker og været offentlig en Guds Bespotter. 
Ti bør han for saadanne sine grove Misgærninger baade 
imod Gud og Mennesker at bindes til Kaget med samme sit 
Træben om sig bundet og der miste sin Hud og siden gaa 
paa Bremerholm i Jern at arbejde sin Livstid.  Angaaende 
Kvindfolket Inger Pedersdatter, som har samtykket udi 
Mogens Kristoffersens letfærdige Levned og dertil ladet sig 
bruge, har og ikke aabenbaret eller givet tilkende hans 
vanartige Praktiker med hans Træben og krumme Haand, 
men det fordulgt tilligemed ham, da hun det dog har vidst, 
da bør hun at staa udi Gabestokken udi tre Dage efter 
hverandre og hver Dag to Timer om Formiddagen og to Timer 
om Eftermiddagen og siden forvises Kongens Riger og Lande, 
og ej der nogensteds mere lade sig finde under højere Straf". 

Her kunde ogsaa nævnes de saakaldte Uærlige, hvor- 
til hørte ,,Rakkeren og hans Gesinde" samt enhver, der gik 
dem i Næringen, udbar døde Dyr, rensede , Hemmeligheder" 
eller udførte lignende Forretninger, desuden Skorstensfejere; 
paa den Foragt, hvori disse Folk stod, skulde Forordningen 
af 21. Marts 1685 (se S. 74) gøre Ende, om det end varede 

længe, inden Ringeagten for slige Bestillinger gik ud af den 
almindelige Bevidsthed. Det var ogsaa nødvendigt, at der 
toges Forholdsregler imod den Art Pertentlighed, der som 
vi har set f. E. ikke tillod Tømrerne at benytte Træet af 
den gamle Galge til Opførelsen af en ny, fordi det havde 
været 1 Berøring med hængte Lig. Ja, en Skarpretter kunde 
næppe blive begravet, som det ses af Raadstueprotokollen 
af 10. Dec. 1683: ,Blev samtlige Ligbæremænd udi Under- 
klassen eller den anden Klasse kasserede og deres Brev, som 
dem af Magistraten var meddelt, fra dem taget, formedelst 
de ikke vilde adlyde Magistratens Befaling i at bære Mester 
Jokum Skarpretters Lig bort, hvorfor de samtlige bleve paa 
Raadstuen opfordrede og enhver især adspurgt, om enhver 
var af samme Mening og Intention som Formanden, hvortil 
den ene efter den anden svarede, at de vilde gøre som 
deres Formand og heller takke af fra Bæremands Charge 
end bære forskrevne M. Jokums Lig bort, hvorom endda 
ydermere af Magistraten blev vedtaget, at P. Jørgensen 
Underfoged med det allerførste skulde stevne dem op til 
Raadstuen og da videre at gaas efter Fortjeneste". Ved en 
Dom af 24. Jan. 1684 blev der dog ikke taget saa haardt 
paa dem: ,Endskønt alle Indstævnte har forbrudt deres 
Borgerskab, dog alligevel, eftersom de beder om Forladelse, 
forundes dem igen paany at være Borgere, naar Formanden 
har givet de fattiges Bøsse paa Raadstuen 2 Rdl. og hver 
af de andre en Sletdaler". Det ses, at den almindelige Be- 
vidathed har givet Ligbærerne Medhold. 

1680 var en Soldat bleven uærlig, fordi en Kone havde 
narret ham til at bære et Føl ud af Porten. 

Soldaten Alexander Nowonowsky gav følgende Beretning 
herom: Som han var bleven afløst fra Vagten og var kom- 
men til sit Kvarter hos Jens Møller ved Vesterport, hvor 
han havde taget et Stykke Brød til sig og derpaa træt 
lagt sig paa sit Leje, kom Værtens Kone til ham til Sengen 
og bad ham staa op for at bære noget ud af Porten for 

hende, hvilket han lovede, da han mente at skulle tjene sig 
en Skilling derved. Han fik da af Konen noget, der var 
indviklet i et Tæppe, men vidste ikke hvad det var, ti Konen 
bevægede ham ved søde Ord til at gaa rask, og hendes 
Dreng fulgte med, men udenfor Porten saa han, at det var 
et dødt Føl, hvorover han blev forskrækket og kastede det 
bort, hvorfor Skildvagten satte ham i Vagten. Da Konen 
saa det, ilede hun til Vagten og søgte at faa ham fri, men 
forgæves. Dermed havde han saa skammelig mistet sin Ære 
og kunde ikke gøre Tjeneste med andre retskafne Folk og 
maatte som en Skælm gaa af Kongens Tjeneste. Han bad 
om Naade og om at faa sin Ære igen, hvilket ventelig ogsaa 
skede, og Konen blev straffet!). 

Der fandtes til sine Tider mange tvivlsomme Existenser. 
Som en saadan fremtræder Johan Packenberg. I en Retssag 
fremlagdes en Kontrakt af 1. Jan. 1694, oprettet mellem 
Greven af Sannis og Johan Packenberg, hvorved han forbin- 
der sig til at tjene Greven i 3 Aar som Agent og stille 
1000 Rdl. i Kavtion, hvilket ogsaa var sket. Greven for- 
bandt sig derimod til aarlig at give ham 600 Gylden — 400 
Rdl. og desuden betale alle billige Expenser, Omkostninger 
ved Rejser og deslige, samt 6 pCt. af de 1000 Rdl. Grev- 
inde von Falckenhan havde paategnet Kontrakten, at hvis 
Greven skulde dø inden de 3 Aars Forløb, skulde Packen- 
berg kunne tage Betaling af hendes ,,dotal paraphernalf. 
Efter et Aars Forløb hørte han fra Wien, at Grevinden af 
Falckenhan ikke var bleven gift med Greven af Sannis, men 
at denne var gift med en anden, og da han deraf fornam, 
at hans Kavtion for de 1000 Rdl. var brusten og at han 
maatte gøre Lakajtjeneste, traadte han ud af sin Herres 
Tjeneste, hvorfor han var bleven belagt med Arrest. Ved 
Magistratens Dom dømtes Greven til at betale Packenberg 
for et Aars Tjeneste og Interesse 460 Rdl. .og til at stille 


1) K. D. VI, 738 med Indlæg. 

nøjagtig Kavtion for de 1000 Rdl. med deres Rente, samt 
for at han skulde nyde den aarlige Løn og ikke gøre Lakajs 
Tjeneste; men naar dette var sket, skulde Packenberg efter- 
leve sin Kontrakt ved at forblive i Tjeneste, til de 3 Aar 
var forløbne. Opfyldte Greven derimod ikke Dommens For- 
dringer inden 6 Uger, skulde Packenberg løslades af sin 
åÅrrest og være fri for Grevens Tjeneste, og det var ham 
tilladt at have sin Regres for sin retmæssige Fordring, hvor 
han bedst vilde og kunde. | 

Af saadanne underlige Personer, der maaske dog 
snarest maa regnes for afsindige, kan her omtales Kaptejn 
Ruangels Datter, der angav, at hendes Fader var bleven 
myrdet ved hendes Hjælp, hvorfor hun i Jan. 1692 blev 
arresteret. 9. Juli 1692 afsagde Magistraten følgende Dom 
over hende: 

»Efterdi hverken med de fremlagte Krigsforhør, ikke 
heller med noget af de fremlagte Tingsvidner, som er førte 
ang. Kaptejn Ruangels Død, er blevet bevist, ej heller kan 
udi nogen Maade deraf udfindes, at Kaptejn Ruangel er ved 
Menneskens Haand ombragt, men vel er befundet, at Datte- 
ren Anne Marie først udi Doktor Lassenii Hus har bekendt, 
og det straks efter Faderens Død, at en Soldat havde om- 
bragt hendes Fader med en Klud, og siden, efterat hun er 
bleven udi Stokhuset arresteret, befindes at hun er bleven der 
udi Inkvisitionsretten tilspurgt, om hun ikke frivilligen havde 
bekendt, at forrige Konduktør Musfeldt!) havde bragt hendes 
Fader af Dage, den Gang han laa i Sengen, og at bemeldte 
Muefeldt havde stukket ham et Tørklæde med en Knude 
påa i Munden. Dernæst bliver hun i samme Ret tilspurgt, 
om hun ikke siden havde foregivet, at Fuldmægtigen, som 
var hos Jokum Musfeldt og var en Glarmester, navnlig Abra- 
ham, havde bragt Kaptejnen om med et hvidt Pulver, som 


'!) Jokum Motzfeldt, Søn af Raadmand Peder M., se K. D. 
VI, 881. 

han kom i Vin og gav ham ind. For det tredie bliver bun 
tilspurgt, om hun ikke endelig havde bekendt, at hun selv 
havde gjort det samt kvalt hendes Fader og bragt ham af 
Dage, til hvilke samtlige Spørgsmaal Anne Marie svarer ja, 
at hun vel saadant har bekendt, men dog ikke fremlægges 
noget ringeste Dokument om ovenmeldte Anne Maries gjorte 
Bekendelse, hvoraf omskrevne Spørgsmaal skulde rejse sig, 
men det erfares af merermeldte Inkvisitionsforhør, at der 
Anne Marie bliver tilspurgt, hvorledes hendes Fader døde, 
at hun da svarede, at han laa stille og begærede, at hun 
vilde hjælpe ham op og rede Sengen, hvilket hun og gjorde 
med stor Umage, og som hun lagde ham i Sengen igen, da 
døde han, og siden, der hun atter bliver tilspurgt, hvilket 
der var sandt, enten hendes Fader var naturligen død eller 
og ombragt, da svarer hun, at det var ikke sandt, at hendes 
Fader var ombragt, men han var død en naturlig Død, saa- 
som hun allerede havde forklaret. Nok erfares, at Anne 
Marie, baade der hun udi Inkvisitionsretten er bleven truet 
og Klæderne aftrukne til at skulle piskes, saavelsom ogsaa, 
der hun er bleven pisket, at hun er begge Gange bleven 
bestandig derved, at hverken hun eller nogen havde ombragt 
Kaptejnen, men at han var naturligen død, hvilket hverken 
tager eller giver til nogen Kendelses Fundament, for- 
medelst det ubestandige Udsigende, der har været hos 
samme Person, som dog ikkun er en, men derimod frem- 
lægges for Retten Doktorens og Bartskærens skriftlige Be- 
sigtigelse, som de har beediget, hvorved forklares, at om end 
skønt de meget nøje har visiteret den afdødes Legeme baade 
inden og uden, saa har de dog ikke kunnet mærke, den 


afdøde at kunne været kvalt, efter hvilken Beskaffenhed og | 


den saa meget løse, ubestandige og ugrundede Angivende 
ikke ses, at Jokum Musfeldt eller Abraham Prædiger kan 
kendes at være skyldige udi Kaptejn Ruangels Død, hvorfor 
de for saadan ubevislig Tillæg bør aldeles fri at være", 

Da hun blev tilspurgt, hvorfor hun havde bekendt sligt 

om Musfeldt og Abraham Prædiger, svarede hun, at hun sligt 
vel havde bekendt i Stokhuset, men det var sket af Galen- 
skab og at hun var saa fortumlet i Hovedet. Der kunde 
ej heller skaffes Oplysning, om der var blevet noget borte 
af Kaptejnens Gods. Hun dømtes til at bøde sine 3 Mk. 
og desuden betale 3 fyrretyve Lod Sølv efter Loven 6, 21, 
og »efterdi hun er overbevist at have skældet og ubluelig 
paatalt hendes Fader, bør hun efter Lovens 6, 5 at indsættes 
udi Spindehuset udi hendes Livstid og at miste sin Arv, 
som Kongen er hjemfalden, naar Bøder og Omkostninger er 
fradragne". Jokum Musfeldt skulde for Spot, Skade og Arre- 
stens Omkostning have 200 Rdl. og for Processens Omkost- 
ning 100 Rdl., og Abraham Prædiger for hans Arrestes 
Lidelse, Nærings og Tids Spilde 80 Rdl.”!). 

1683 erklærede Politimesteren: ,,Befindes mange, som 
hverken er Borgere, Soldater eller Baadsmænd, som mesten 
Del med ulovlige og utilladte Midler sig opholder og ernærer, 
foraden det, at en Del Tjenestefolk imod deres Husbonder 
er baade nachlæssige og opsætsige, og naar Husbonderne dem 
derfor vil sætte til Rette, da bliver de derover snart værre, 
ja og befindes deres Tjeneste foruden den Adgang, som Lo- 
ven befaler, ganske at undvige og heller til Ørkesløshed, som 
er en Rod til alt ondt, sig hengiver end gør deres Tjeneste, 
som de bør", 

En Forordning af 29. April 1684 befalede alle løse 
og ledige Folk inden St. Hansdag at indstille sig hos Magi- 
straten for at vinde deres Borgerskab og forklare, hvilket 
Haandværk, Handel eller Brug, de vilde nære sig af, da 
Politimesteren ellers skulde have Lov til at paagribe dem 
og overgive dem til Militien; derimod skulde ledige Kvindes- 
personer, der sad paa deres egen Haand og ikke vilde tjene 
hos ærlige godt Folk, naar de var stærke og bekvemme til 


1) Mag. Domprotokol 9. Juli 1692. 

at arbejde eller erhverve deres Brød ved lovlige Midler, 
straffes med Arbejde i Børnehuset!). 

Kvinder, der levede af Usædelighed, skulde ifølge Loven 
straffes, men saadanne taaltes dog, naar de ikke traadte for 
aabenlyst frem; i saa Tilfælde fremkaldte de imidlertid saa- 
danne Opløb, som følgende Uddrag af en Retssag oplyser. 

En Hyrekusk blev en Dag i Sommeren 1683 af en 
Kvinde, der var klædt i en ,rødbunden" Nattrøje, lejet til 
at køre en Tur med sin Karos udenfor Porten. Han spændte 
da for og kørte med hende til Kongens Have, og da han 
var kommen lige for Rosenborg Port, vendte han med Vog- 
nen og holdt lidt. Da kom der tre Kvindfolk og en fransk 
Soldat i rød Uniform, der alle satte sig ind i Vognen, hvor- 
paa han kørte ,lidt fort" hen imod Nørreport, og under- 
vejs kom der en anden fransk Soldat, der gik ved Siden af 
Vognen og talte med de andre. Da de kom til Nørreport, 
faldt Skildvagten her den Soldat an, der sad i Vognen, og 
spurgte, hvor han vilde hen, hvorpaa Vagten med Magt tog 
ham ud af Vognen og sagde: ,,Herud, din Hundsfot, hvor 
vil du hen?" Saa rykkede Kusken tilbage, kørte ned ad 
Fiolstræde, siden op ad Skidenstræde, igennem Nørregade og 
Vestergade, hvor det ene Kvindfolk stod ud, og ad Vester 
port. Ogsaa her spurgte Vagten ham ad, hvor han vilde 
hen, men da den saa de to Kvindfolk i Vognen, nægtede 
den ham at køre ud, og nogle Soldater tog fat paa Hestene. 
Da sprang Kusken af og spurgte den ene af Kvinderne, 
Anne Eriksdatter, hvad hun var for en, eftersom hun ikke 
maatte komme ud af Porten. Hun sagde, at hun var en 
ærlig Kone, men Kusken svarede: ,,Efterdi I er en ærlig 
Kone, hvorfor maa vi da ikke komme ud af Porten? Saa 
vil jeg have min Betaling, førend jeg kører længer”. Saa 
kørte han omkring ved Vartov med hende og lidt op ad 
Farvergade, hvorpaa hun gav ham en fransk Daler, men da 


1) K. D. VII, 69—70. 

de var komne lidt længer frem i Gaden, kom der et stort 
Parti røde Soldater, der holdt hans Hest fast og spurgte 
ham, om han havde faaet sin Betaling for Vognen, og da han 
svarede ja hertil, lukkede de begge Dørene op paa Karossen, 
tog Anne Eriksdatter med Magt ud af Vognen, hvorpaa, 
Kusken kørte sin Vej i Hast. De 20 Soldater rev derpaa alt, 
hvad hun havde paa Hovedet, af, skar Klæderne af Livet paa 
hende og efter hendes Udsigende greb hende an som en 
Misdæder; hun rev sig løs, og nu gik det i vild Flugt gen- 
nem Gader og Stræder, medens Skaren bagved hende stadig 
tiltog, til Vor Frue Kirkegaard, derfra til Helliggejstesstræde, 
hvor hun kom ind i en Gang, der gik ind til en Frues 
Gaard, hvor hun skjulte sig lidt, men ,,saasom Konen kørte 
hende derudfra igen", forfulgte Folk hende langs op igennem 
Gader og Stræder over Vor Frue Kirkegaard ind i Fiolstræde, 
hvor hun ved Præsident Resens Hjælp med Magt blev tagen 
fra sine Forfølgere og ført ind i afgangne Kancelliraad Lan- 
ges Residens og derfra gennem en Baglaage ind i Nabo- 
gaarden, der var Præsidentens Gaard!); fra denne førtes 
hun siden tilligemed Pigen af Vagtmesteren i Arrest. Under 
det følgende Forhør forklarede hun, at hun var født i 
Trondhjem, og var sidste Gang for 18 Uger siden kommen 
til Kjøbenhavn fra Altona, hvor hendes Mand, der var Kon- 
stabel, opholdt sig; det var hendes Hensigt at rejse til 
Helsingør for derfra at drage til et Sted to Mil derfra, hvor 
hendes Barn var i Huset hos hendes Mands Fader. I Kjø- 
benhavn havde hun først bot i Kristen Bernekovstræde hos 
Morten Kukkenbager, siden i Endeløsstræde hos en Kaptejn- 
løjtnants Frue, hvis Navn hun ikke vidste, og nu for tre 
Dage siden kommen til en Skomager, der bode ved Kongens 
Have. Hun forklarede videre, at det var Norske Anne, der 
skaffede hende Karossen, og at den franske Soldat, der gik 


1) Disse to Professorresidenser optog den nuv. Metropolitan- 
skoles Grund. 

ved Siden af Vognen, skulde forsvare hende for ,,den slemme 
Kone Norske Anne". Pigen, der ledsagede hende, berettede, 
at hun selv var fæstet af Norske Anne for Kost og Løn!). 

Samme Norské Anne var, som det fremgaar heraf, en 
Rufferske, og Anne Eriksdatter en usædelig Kvinde, der 
var prisgiven almindelig Forfølgelse, naar det Lune paakom 
Pøbelen. 

I 1691 dømtes af to løsagtige Kvinder den ene til at 
sidde i Børnehuset i tre Aar og piskes tre Gange med Ris 
med otte Dages Mellemrum, den anden sattes i Børnehuset 
i et Aar. Et Par Ægtefolk, der havde holdt Bordel, blev 
dømt til Kagstrygning og Manden til Forvisning fra Byen 
og Provinsen inden 24 Timer, samt til at betale Processens 
Omkostninger og de to Kvinders Underholdning i Arrest- 
huset?). j 

At Byen fra Tid til anden var forsynet med mange 
saadanne Huse, ses af en kgl. Befaling af 14. April 1665 
til Magistraten om at lade Stadens Vagtmester tilligemed 
Raadstuevagten flittig ransage ,alle suspekte Huse, tagende 
derudaf alle letfærdige Kvindfolk, som der befindes, med 
hvilke I siden efter retmæssig Kendelse alvorligen har at 
forfare". 

Den 15. April 1668 befaledes Byfogden at lade alle 
utugtige Kvindespersoner, der ikke kunde give Bøder, føre 
til Spindehuset og der aftjene disse, og 11. Juli 1682 be- 
falede Kongen: ,Eftersom vi komme udi Erfaring, hvorledes 
paa en Del Steder adskillige løsagtige Kvindespersoner sig 
- skal opholde, som udi Hor og andet ondt Levned meget 
forargerligen skal henleve og ikke for deres Brød ærligen 
vil tjene", skulde Stadens Vagtmester føre dem til Børnehuset. 

I 1691 paalagdes det Politimesteren at paase, at intet 
offentlig handledes imod Ærbarhed og Sikkerhed, og især 


1) Raadstueprotokollen 16. Juli 1683. 7?) Sammesteds 30. Juli 
1691. 

at ingen utugtige Huse blev holdte, men han skulde gøre 
sit Bedste, at baade de, der holdt dem, og de, der søgte 
derhen, kunde blive grebne og-straffede efter Loven!). 

Det var ikke blot den egentlige Utugt, som Lovens 
Straf truede, men for enhver Overtrædelse af det sjette Bud 
blev der ikke alene straffet med ,Kirkens Disciplin", men 
ogssa med Bøder. ,Kirkens Disciplin" var det aabenbare 
Skriftemaal, ved hvilket den Skyldige maatte staa indenfor 
Kirkedøren og i hele Menighedens Paahør modtage Præstens 
Irettesættelse og bekende sin Synd.  Bøderne traf baade 
Mænd og Kvinder. Den Kvinde, der havde født et uægte 
Barn, maatte bøde 3 Rdl., medens Trolovede, der siden ind- 
gik Ægteskab, slap med 1 Rdl. 12 Sk. tilsammen.  Ilde 
stillet var den Kvinde, der ikke kunde udrede sine Lejer- 
maalsbøder, ,formedelst Fattigdom, Nøgenhed, Sygdom og 
Elendighed", ti hun blev fængslet og pisket. At mange 
virkelig levede i Elendighed, ses af Regnskabet for 1664, 
hvor en saadan Ulykkelig beskrives som ,en nøgen Krøbling, 
og blev for Guds Skyld indtagen af Gaden, der hun laa, 
ellers at føde sit Barn under aaben Himmel", 

Fra 1668 foregik den Forandring i Straffen, at slige 
fattige Kvinder blev førte til Børnehuset, hvor de maatte 
afsone deres Brøde med Arbejde, men da Børnehuset ikke 
kunde tage mod alle af Mangel paa Plads, var der saaledes 
en stor Mængde, som slap, ti medens der før 1668 sædvan- 
lig piskedes 30—40 om Aaret, eller ialt i de seks Åar 
1662—67 194, kom der i de seksten Aar 1668—84 (for 
1671 er ingen Angivelse) i det hele kun 177 i Børnehuset. 
Man maa heraf ikke lade sig forlede til at antage, at Mo- 
raliteten steg i disse Åar, men dels har Hensynet til Pladsen 
vel gjort, at man har set igennem Fingre med, at mange 
undveg, dels har Frygten for at komme der bevirket, at 
Fostermordenes Tal tog til. I 1668 berettes, at man det 
Åar fandt fem nyfødte Børn dels paa Gaderne og i Tugthus- 


1) K, D. V, 738; VI, 407, 460; VII, 10, 357. 

porten, dels paa den ny Kirkegaard med 'sønderrevne Halse 
eller med Strikker om Halsen. Samme Aar blev det befalet 
at sætte Poster i de aabne Brønde paa Gaderne, da man 
ofte fandt Barnelig i dem, og da Frederiksholms Kanal blev 
gravet 1681, fandt man ligeledes mange Barnelig i Mudderet. 
Et Reskript til Biskop Borneman af 13. Juni 1696 befalede, 
at den Artikel i Loven om Børn, som fødes i Dølgsmaal, 
skulde oplæses to Gange om Aaret fra Prædikestolen, ,påa 
det slige letsindige Barnemødre om Lovens Straf kunde 
blive desto kyndigere og oplyste til nogen Afsky for saadan 
Misgærning, og det desværre fornemmes desligeste altfor 
gemen og gængs her udi Staden, at onde og selvraadige 
Kvinder og Mødre bortlægger eller bortkaster deres eller 
andres Børn fra dem her og der paa Gaderne og Husene". 

Til omstaaende Liste bemærkes, at den er udarbejdet 
efter Byfogedregnskaberne, og at Byfogden igen havde sin 
Kundskab til Barnefødslerne fra Opgivelse fra vedkommende 
Præster eller Klokkere. 1685 kommer Kristianshavn til og 
nøjagtige Opgivelser fra Garnisonspræsterne, hvilket førend den 
Tid ikke var sket. Det ses af disse Lister, at over de 
halve uægte Fødsler falder ind under Garnisons Sogn, 8aa- 
ledes 1691: 64, 1692: 64, 1693: 69, 1694: 72, 1695: 82, 
1696: 91, 1697: 73, 1698: 54, 1699: 69, og det ses end- 
videre, at Fjerdedelen af Fødsler i de Aar i Garnisonens 
Menigheder var uægte. Tidligere synes det mest at være 
tilfældigt, om militære Kvinders Lejermaal er kommet frem, 
ti Soldater var fri forat betale Bøder og idømtes militær 
Straf. En Mængde af de i tidligere Aar opgivne Barune- 
fædre var ogsaa Soldater, saa det er meget fremtrædende, 
hvilken Ulykke i moralsk Herseende Garnisonen var, men 
end mere ses dette af den Liste over uægte Fødsler, som 
Kontorchef M. Ruben har meddelt efter Samtidens Aviser”), 
i ti denne opgiver et meget større Tal end Byfogden; Hr. 
Rubins Tal er her opført i Klammer. 


mm me — En 


1) Hist. Tidskr. 5. R. III, 519—21. 

Grunden til, at Straffelisternes Tal er meget mindre 
end de virkelige, er den, at de militære Overtrædelser for 


en stor Del har unddraget sig den civile Ret. 


Byfoglen 1667 kun har 49 uægte Fødsler, medens der ellers 


opgives 103, falder de 54 paa militære Personer. 


Imod Slutningen af det 17. Aarhundrede var man kom- 

men ud over Hekseprocesserne, efter at man havde faaet 
Øjnene op for de Bedragerier, der som oftest fremkaldte 
disse. I en tidligere Periode vilde følgende Forsøg paa en 
Overenskomst med Djævelen have fremkaldt Baal og Brand, 
medens Kjøbenhavns Magistrat nu var saa oplyst, at den 
straffede saa lemfældig som muligt og derved borttog Over- 
troens værste Brod. 

»Efterdi Sille Maria Desidorius og Kirsten Jørgensdat- 
ter, efter at de var forleden den 9. Oktober imellem I1l og 
12 om Natten antræffede af Nattevægteren paa Vor Frue 
Kirkegaard med en sort Kat udi en Sæk og siden af ham 
tilligemed en andén Vægter, som kom ham til Hjælp, er 
paagrebne og anholdte, har baade her for Retten saavelsom 
ved Forhør af Underfogden utvungen bekendt og udsagt, at 
deres Intention og Forsæt var at gaa 3 Gange avet om Vor 
Frue Kirke med samme sorte Kat udi en Sæk og den tredie 
Gang at banke paa Kirkedøren og saa skrive en Kreds om 
dem med et Kors udi og saa sælge Fanden denne sorte 
Kat i Stedet for en Hare og derfor vilde have af ham igen 
en Vekseldaler, som de kunde veksle dem saa tit til, som 
de vilde, og faa den straks igen uden at give Penge derfor, 
da bør de for saadan deres galne indbildede Tanker og for 
deres ukristelige Intention og Søgning at komme i Handel 
og gøre Køb og Salg med Fanden, at straffes først med at 
staa udi Gabestokken paa Nytorv her i Staden 3 Dage efter 
hinanden og det saaledes, at hver staar en Time om Dagen, 
den ene fra Kl. 10 til 11 og den anden fra 11 til 12 om 
Middagen og siden efter kristelig Forberedelse at staa aaben- 
bar Skrifte udi Vor Frue Kirke"!), 

Det lader til, at Vor Frue Kirkegaard ansaas for det 
Sted, hvor man bedst kunde komme i Berøring med højere 
Magter, ti et andet af de faa forekommende Tilfælde af 
denne Årt indtraf ogsaa her. Denne Sag var dog meget 


1) Raadstueprotokollen 7. Nov. 1690. 

uskyldigere end foregaaende, og de Skyldige slap vistnok 
helt for Straf. I Raadstueprotokollen findes 20. Juli 1685 
indført følgende: 

»Efter Hans Ærværdighed Provsten Mag. Johan Adolf 
Bornemans Ansøgning til Magistraten lod de sig for Retten 
fremfordre de 4 Kvindfolk med deres Børn, som forleden 
Torsdag Aften var hensatte og anholdte udi Slutteriet og 
Kælderen, formedelst de var angrebne om Aftenen ved 10 
slet at gaa rundt omkring Vor Frue Kirke og gøre adskil- 
lige Kors over Børnene udi Jesu, Marie og den hellige 
Kirkes Navn til deres Børns Helbrede og Frelse fra Skæ- 
ver!). Hvor da først fremkom Bente Magnusdatter, født udi 
Skaane udi Odelunge Sogn, hvis Mand ved Navn Jon Jonsen 
Ulsgaard er Bøsseskytte udi Hs. Majestæts Tjeneste, og be- 
kendte, at Helvig Jensdatter, hvis Mand var en Bøsseskytte, 
var kommen til hende med et sygt Barn og var vist til 
hende af Maren Snedkers, som bor udi Bredgaden, begærede, 
at hun vilde hjælpe Barnet fra Skæver, hvortil hun svarede 
ja og vilde og kunde gøre det næst Guds Hjælp, og en 
liden Pige, navnlig Sidse Madsdatter, kom til hande med et 
lidet sygt Barn, hvis Fader var Grenader og havde begært 
af hende at kurere det, hvilken Pige var vist til hende af 
en Kvinde, som bor i Skipperboderne, hvor der skal hænge 
et Skilt ud, som er Dragen paa Hjørnet. Nok var kommen 
til hende en Kone ved Navn Anne Marie og begærede, at 
hun vilde hjælpe hendes Barn, som var sygt af Skæver, som 
bekendte, at hun var henvist til denne Kone af andre Kvin- 
der, hvis Børn samme Kone havde hjulpet tilforn, af hvilke 
Kvinder en hed Karen, som bor udi Adelgade, som har en 
Baadsmand til Ægte. Helvig Jensdatter bekendte, at hun 
havde givet Bente 5 Skilling til at købe noget for at hjælpe 
Barnet med, hvorfor Bente bekendte at have købt Hjerte- 
spend-Vin og gav Barnet at drikke, og havde købt vernis 


1) En Sygdom, der gør, at Børn ikke trives. 

theragels til at smøre Barnet med, og gav hun Barnet ind 
Fredag Morgen, efter at hun var gaaet runden om Kirken 
om Torsdagen, og naar hun gav Barnet at drikke, gav hun 
Barnet ind udi Navn Gud Faders, Søns og Helligaands, og 
naar hun gik omkring Kirken, saa gjorde hun Kors over 
Barnet, hver Gang hun kommer til den Kirkedør, som hun 
kommer først til, naar hun begynder at gaa omkring 
Kirken, og det Kors gør hun udi Jesu, Marie og den hellige 
Kirkes Navn, og hekendte, at hun skulde gan avet om Kir- 
ken, formedelst at hun gik da imod Skæverne. De 3 Kvind- 
folk bad om Forladelse, og at de ikke vidste, at de havde 
gjort noget ondt, men lovede aldrig at ville gøre sligt her- 
efter, Hans Ærværdighed Provstens Famulus fremstod, og 
begærede paa Provstens Vegne, at de tre anholdte Kvind- 
folk med deres Børn maatte lades løs af Slutteriet, efter at 
dem blev alvorligen foreholdt, at de sig fra slig Guds For- 
tørnelse herefter skulde entholde, og om de havde Raad 
fornøden, da at søge det paa lovlige Steder, saafremt de ej 
vilde være tilbørlig Straf undergivne, og da den fortjente 
Straf at staa dem aaben for, dersom de tiere dermed befandtes. 
Derpua blev de tre Kvindfolk med deres Børn efter en kort 
Formaning og Advarsel af Magistraten løsgivne, men Bente 
Magnusdatter blev beordret at forblive udi Slutteriet indtil 
videre og fremlagde her for Retten et Indlæg, som blev 
læst og paaskrevet saaledes indeholdende: 

»Velædle og velbaarne højvise Hr. Præsident, Borgme- 
ster og Raad. Saasom jeg fattige og moxen vanføre Kvinde 
nu siden forbigaaende Torsdag Aften har siddet udi Kælde- 
ren, og det formedelst jeg næst Guds Hjælp har villet hjulpet 
tvende fattige elendige Menneskers smaa Børn for den haarde 
Sygdom Skæver og det ikke ved nogen Trolddoms Kunst, 
ej heller Gud til nogen Vanære, men jeg mig det alene har 
paataget, formedelst jeg ej vidste, jeg for saa ringe Brøde, 
som i min Ungdom, der jeg er kommen ifra, er passeret, 
og endnu dagligen der sker uden nogen Modsigelse, ombeder 

derfore velædle og velbaarne, høj: og velvise Herrer for 
Guds Skyld vil behjerte Eder over mig og lade mig løs; 
eftersom jeg véd nu sligt at være forbudt, skal det efter 
denne Dag af mig ikke mere ske". 

De omtalte Personer var simple Folk. Af højere Stand 
var de i følgende Retssag indviklede. Johan Runckel!) paa 
Vestergade var gift anden Gang, da hans Hustru 1691 fik 
en usædvanlig Sygdom, saa at endog Medici selv ej vidste, 
hvad de skulde dømme derom", og hun , maatte endelig 
falde udi Bekymring, at hende ved onde Mennesker noget 
ondt var tilføjet". Denne Tanke har hun formodenlig ytret 
saa tit, at hendes Stivdatter Kirsten, der vel var en tolv 
Åar gammel og ikke altfor godt opdragen, en Gang, da hun 
skulde bekende, hvortil hun havde brugt nogle Penge, som 
hun havde stjaalet, endelig kom frem med, at hun havde 
betalt nogle Koner dermed, som havde givet hende Midler 
til at sætte ondt for Moderen. Faderen kaldte da Præsten 
Magister Lavrids Hylling og sin Nabo til og bad dem om 
at forhøre Barnet. Udaf deres skriftlige Beretning kom da 
følgende: 

»Kirstine Runckel kom ind til Maren Anderses i Hellig- 
korsstræde for nogen rum Tid siden, som er hartad 2 Aar, 
og klagede for samme Maren, at hun led meget ondt hjemme, 
hvortil hun svarede: ,Jeg skal vel fly eder noget, som skal 
gøre godt", sendte saa Bud efter en gammel Kone, hedder 
Kirsten, som plejer at gaa om og sælge Folk noget for 
Ligtorne; denne gamle Kvinde flyde Kirsten Runckel en liden 
Glasflaske med noget hvidt vaadt Tøj udi; af dette skulde 
hun lade tre Draaber udi sin Stivmoders Øl og Brød, naar 
hun saa Lejlighed dertil, og skulde gøre det saaledes tre 
Gange. Dette gjorde Kirstine Runckel lige efter den gamle 
Kvindes Undervisning. Anden Dagen efter flyde hun hende 
noget Pulver i et Papir, og samme Pulver var sort og rødt 


1) Ejede en Del af nuv. Nr. 9 paa Vestergade. 

sammenblandet, af dette skulde hun tage saa meget, som 
der kunde ligge paa en Knivsod, og lægge paa det Sted, 
hvor hendes Stivmoders Gang faldt, i Fandens Navn, hvilket 
hun ogsaa bekendte at have gjort, nemlig det første paa 
Loftet under Trappen, det andet i Stalden og det tredie 
under den Trappe, som gik op til Moders Kammer, og Virk- 
ningen af dette forskrevne Tøj skulde blive, at hendes Stiv- 
moder skulde sammenkrybe af Kuld, faa et Sting under 
Hjertet, at hun knap skulde kunne drage sin Aande, at det 
skulde blive hendes Død". 

Johan Runckel søgte at faa Sagen neddysset og sendte 
Datteren til en fornemme Købmand i Hamborg, at hun kunde 
blive holdt under strængt Opsyn og Tugtelse, men Sagen kom 
for Kongens Øren, der 19. Dec. 1691 befalede Magistraten 
at lade de to Kvinder arrestere og tilholde Faderen at 
skaffe Datteren til Veje. 

Der blev nu holdt nyt Forhør, hvor Kirstine Runckel end 
videre tilstod, at Maren havde lært hende, at hun hver 
Morgen og Aften skulde ,krydse" (korse) sig i Fandens 
Navn, men de to Kvinder nægtede alt, den gamle Kirsten 
»med grulig Sværgen", ja, de paastod, at de aldeles ikke 
kendte hinanden. Denne Kirsten, der til daglig kaldtes Kirsten 
Dokters, og der, som omtalt, solgte Midler mod Ligtorne, 
var en uhyggelig Person, der efter Udsigende af Runckels 
Pige ,altid gaar ind næste Dør til Rustefils, ser og ilde ud 
og har et ondt Lov paa sig". Kirsten Runckels Udsagn 
fik dog Medhold af Marens Datter Kathrine, med hvem hun 
havde gaaet i Skole hos Kristen Nattergal!), og det var 
vist en Skole, hvor man lærte meget godt, ti Kirsten Run- 
ckel forklarede ved given Lejlighed, at hun der havde hørt, 
at ,naar man vilde lægge noget for nogen" (saaledes at der 
kunde tilføjes dem Skade deraf), skulde der være afskaarne 


1) Kristen Nattergal bode vistnok i Store S. Clemensstræde. 





Overtro. 269 


Negle deri. Omtalte Kathrine kunde ikke alene fortælle, at 
hendes Moder og Kirsten Doktors var Bekendte og at 
Kirsten Runckels Udsagn stemte overens med Virkeligheden, 
men hun fremførte selv en Historie, der vilde have rejst 
Haarene paa Folks Hoveder og medført Baal og Brand for 
en Mængde gamle Kvinder, hvis den var fortalt 40 Aar 
tidligere. Hendes Beretning lød saaledes: 

»En Gang havde Kirsten Doktors kaldt hende ind i 
Kattesund straks ved Fyrens Gang og forført hende til at 
give sig Fanden i Vold, og stod han for hende i en rød 
Kjol, brændende som en Lue, havde sort Ansigt og sorte 
Hænder, rakte hende sin Haand og spurgte, om hun vilde 
være hans Kindt, talte Tysk og Dansk tilsammen, saa vilde 
han give hende Penge nok, saa og gøre hende til en Dame. 
Derpaa overtalte Kirsten Doktors hende at efterkomme 
denne slemme Mands Begæring, bad hende læse Fadervor 
med leende Mund uden nogen Andagt eller Tanke til Gud, 
ti Gud kunde intet, men denne Mand kunde hjælpe hende, 
og saaledes bad Kirsten Doktors hende altid forholde sig, 
naar hun læste (bad), og ikke enten nævne Jesu Navn eller, 
som tilforn sagt er, have enten Tanker eller Andagt til 
Gud eller hans Ord efter denne Dag. Derpaa rakte Fanden 
hende Haanden, og hun gav ham sin Haand igen, og Fanden 
krystede hendes Haand, saa den knasede; da fandt hun, at 
hans Haand var kold som Is eller Jærn, og at han havde 
Klør paa Haanden saa skarpe som hvasse Knive. Da sagde han: 
Nu est du min Kindt; det samme sagde Kirsten Doktors 
ogsaa. og hun maatte sige ja. Derpaa viste Fanden hende 
en stor Del hele Penge i en hvid Pose, vilde deraf give 
hende nogle efter sit forrige Løfte, men hun vilde ingen 
have. Saa lo Fanden og Kællingen ligesaa, og de tog hver- 
andre i Favn og holdt meget af hverandre, men Pigen gik 
hjem imod deres Villie, da hun frygtede for Utak af sin 
Moder. Siden havde hun ikke set Fanden", 

Efter Forhøret i Byfogdens Hus gik Kirstine Runckel 
dog fra sit tidligere Udsagn og tilstod, at det var alt 
opdigtet. Sagen blev derpaa forestillet Kongen, der den 
27. Februar 1692 resolverede, at de to Kvinder, der var 
arresterede paa løse og ugrundede Beskyldninger, straks 
skulde gives fri og have 50 Rdl. af Johan Runckel ,for 
deres Spot", idet det Forhør, som dennne havde ladet 
anrette i sit Hus, var den fornemste Aarsag til deres Fængs- 
ling. Johan Runckel, Mag. Lavrids Hylling og Naboen 
Søren Rasmussen Hjortshøj maatte hver bøde 50 Rdl. til 
Kristianshavns Kirke for det ulovlige Forhør, medens Op- 
havet til det hele tilligemed hendes Veninde Kathrine i tre 
Dage i Byfogdens Nærværelse skulde hudstryges i deres 
Forældres Hus!). 

Ved det nedenfor nævnte mindes man om Holbergs 
»Hekseri eller blind Allarm", hvor man skaffer sig Under- 
retning om bortkomne Sager ved at lade Soldet løbe om- 
kring, hvilket længe var et almindelig brugt Husraad. 
Raadstueprotokollen af 2. April 1691 meddeler nemlig føl- 
gende Dom: 

»Anna Postes, som var anklaget at have brugt det 
Gøgleri med at vise igen med at lade omløbe et Sold med 
videre, og derved havde beskyldt Anne Sofie Rasmus Jakob- 
sen Sværdfegers Datter at have taget noget, som Margrete 
Deuys beklagede sig at have mistet, fremkom for Retten og bad 
Magistraten om Forladelse for sin Forseelse, hun tilstod at have 
begaaet, men forklarede, at det var Daarlighed, hun havde 
faret med hid til Dags med slig Genvisning, og at hun ingen 
Tro havde paa sligt og lovede, aldrig at ville gøre det 
mere, og erklærede Pigen Anne Sofie for Retten, at hun 
vidste intet andet med hende, end det, som en ærlig Pige vel 
egner og anstaar, og bad baade Pigen og Faderen om For- 
ladelse. Anna Postes blev for det begangne straffet med 


1) K. D. VII, 372, 878—79 og Indlæggene dertil. 

Raadhuskælderen en Dag og Nat til Vand og Brød og saa 
alvorligen foreholdt ej at lade sig finde herefter med slig 
Daarlighed at begaa, og Hans Hansen Underfoged anbefalet 
dermed at have flittig Opseende og Tilsyn herefter"!), 


III. 


Forandring i de gamle Lavssædvaner. Misfornøjelse med 
Regeringen. Smædeskrifter. 

Den 24. Januar 1669 befalede Kongen Statskollegiet 
st undersøge, om Lavsartiklerne kunde bestaa i Overens- 
stemmelse med Kongens absolute og suveræne Arveregering, 
og om de var gavnlige til Handels og Nærings Befordring. 
Statskollegiet fik imidlertid ikke denne Sag bragt til Ende, 
men Toaarsdagen derefter fik Kommercekollegiet samme Sag 
til Betænkning, om hvorledes man kunde forebygge Inkon- 
venienser og Misbrug, der var opstaaede imod den rette 
Forstaaelse af Lavenes Indretning?). 

Betænkningen tog lang Tid, men dens Resultat blev 
Loven af 23. December 1681, der tillod enhver, som havde 
lært noget ærligt Haandværk, lovlig og tilbørlig at nære sig 
deraf, naar han først havde taget Borgerskab. Han skulde 
altsaa melde sig hos Magistraten eller hos Oldermanden og 
ved sin Indtrædelse give noget til Lavshuset, de Fattige, 
Oldermanden og Raadstueskriveren. Svende var fritagne for 
enhver Afgift, naar de havde udlært. De gamle Vedtægter 
om Fødselsbreve blev aldeles ophævede, hvilket med andre 
Ord vilde sige, at man nu ikke længer kunde vægre sig 
ved at optage Uægtefødte i Lavene.  Mestrenes Lavsgilder 
blev forbudte under en meget stor Bøde, og fremmede 


1) Professor Arne Maguussen ansaas ogsaa for dygtig tilat vise 
igen (Bircherods Dagb. 8. 296). ?) K. D. VI, 491, 560. 

Mestere, der kunde bevise at have været Mestere andensteds, 
var helt fritagne for Mesterstykke. Det var ikke heller 
længer fornødent for at blive Mester, at have rejst paa 
Haandværket. Ligesom Svendenes Frimandag eller andre 
Drikkedage skulde være afskaffede, maatte Mestrene ingen 
Sammenkomst holde uden Magistratens Tilladelse, og hvis 
denne ansaa det for nødvendigt, skulde en eller flere af 
dens Medlemmer være tilstede ved Mødet. Da det hidtil 
havde været Magistraten til Besvær, at dens Medlemmer var 
Lavenes Bisiddere, saa skulde herefter den ene ikke mere 
end den anden være noget Lavs Patron eller Bisidder, men 
Magistraten beordrede snart den ene snart den anden til at 
paakende Lavenes Ærende. Svendene maatte ikke holde 
Kro eller Sammenkomst, men hver ankommende Svend 
skulde melde sig hos Oldermanden og opgive sit Logis, at 
Oldermanden om muligt kunde hjælpe ham til en Mester, 
men en Svend maatte tage Tjeneste hos hvilken Mester, han 
vilde, og enhver Mester maatte tage saa mange Svende, som 
det lystede ham, men mindst én Dreng skulde han have, 
der var født i Kongens Riger og Lande. Lavet maatte ikke 
ved fælles Aftale sætte en viss Pris paa Arbejdet, men en- 
hver maatte sælge sine Varer og sit Arbejde for hvad han 
kunde faa. 

I de følgende Tider fik altsaa alle Lavene ny Lavs- 
artikler, idet nogle af de ældre Vedtægter ikke stemte 
overens med nævnte Forordning, hvilke Artikler i vore Dage 
har været til megen Fornøjelse for mange af de Foreninger, 


der er traadte i Lavenes Sted, idet man har højtideligholdt 


en Række 200aarige Jubilæer, hvis historiske Berettigelse 
har været meget liden. 


En Forordning af 6. Maj 1682 bestemte nærmere For 


holdet mellem Mestere og Svende, navnlig Friheden for en 
Svend til at tage Tjeneste hos hvilken Mester, han vilde, men 
saaledes at enhver skulde tjene sin bestemte Tid ud og først 
kunde forlade Tjenesten efter lovlig Opsigelse. 

At denne Forordning, der gjorde Forandring i mange 
Tusende Indbyggeres nedarvede Levevis og Livsopfattelse, 
maatte støde mange, er en Selvfølge. I en Indstilling fra 
Politikommissionen af 6. Februar 1682 angives det, at ,der 
berettes, at Lavene i Gemen mest skal støde sig paa den 
Post, at de uægte eller de, som sig med besovede Kvindfolk 
kunde have giftet sig, lige saa vel i deres Lav skulde an- 
tages som ægte Personer"; Kommissionen bemærkede, at 
den i sin Indstilling havde sluttet sig til Forordningen af 
26. Avgust 1622, idet den mente, at det var en Uorden, 
at der affordredes ny ankommende Mestere Lære- og Ægte- 
brev, som om det skulde være bedre, at en Uægtefødt op- 
holdt sig med Lediggang, end at han nærede sig ved et 
ærligt Haandværk, hvilken Fordring ikke heller var i Brug 
hos mange andre fornemme Nationer. Der foregik ikke 
heller nogen Forandring med denne Bestemmelse. Ved 
samme Lejlighed gjorde Kommissionen opmærksom paa, at 
»Lavene aarlig ved Fastelavnstid plejer deres Kroer og 
Skilte at forandre og om Forlov dertil nu hos Magi- 
straten anholder, som har holdt betænkeligt noget deri at 
resolvere, inden den Eders Majestæts allernaadigste Vilje 
nærmere herom var bekendt". Da nu ,derved stor Ødselhed 
og Debauche forøves, snarere ogsaa ved saa stort Sammenløb 
af gemene Mand Ondt end Godt kan stiftes", udvirkedes en 
kongelig Befaling af 18. Februar 1682 mod ,saadan ond 
Vane"1). Herved berøvedes Lavene en gennem Aarhundre- 
der nedarvet Festlighed, som dog sikkert medførte mange 
Uordener, der ikke kunde taales i en By med et ordnet 
Politi. 

Det var vanskeligt for Mestrene at finde sig i at skulle 
indbente Magistratens Tilladelse, hver Gang de ønskede at 
samles for at afgøre noget i fælles Interesse. Saaledes klagede 
Skomagerlavet 1683 over, at Magistraten havde straffet 


!) K. D. VL 798 med Indlæg. 
18 

det med mange 100 Rådl.s Bøde. I Lavsartiklerne bestemtes 
nemlig, at ingen Bønhaser eller Fuskere maatte taales, hvor- 
for Oldermanden havde efterjaget en saadan og indsat ham 
i Arresthuset, men han klagede til Magistraten, og denne 
afkrævede Oldermandens Erklæring. ,Saasom jeg fattige 
Mand", skriver denne, ,er ikke udi Skriveri og Rettergang 
noget erfaren, lod jeg kalde nogle af mine Lavsbrødre til- 
sammen, efterdi det gik det ganske Lav an, og beraadslog 
om, hvad der skulde svares, og besluttede at lade ham løs. 
Samme Tid beklagede nogle Mestere sig over deres Svendes 
Uvillighed og den Fortræd og Skade, vi samtlige maa lide 
af dem, som de dog ingen Føje har til. En Del Mestere 
sagde, at de derfor ikke vilde give dem det for nogen Tid 
siden forundte Søndagsmaaltid Mad". Dette Møde reg- 
nede Magistraten for fuldkommen Samling og forbudeu Ved- 
tægt!) og stævnede alle Mestere og Svende, henved 300 
Mennesker paa Raadstuen. ,Præsidenten var os saa gunstig 
og satte ikke noget i Rette imod os, men lyste Herrens 
Fred over os og bad enhver gaa hjem til sit Værksted og 
leve i Fred", men siden blev Mestrene stævnede og maatte 
bøde over 820 Rdl., desuden maatte nogle af dem bede 
Præsidenten om Forladelse, ,at vi ikke skal melde om de 
ærerørende Ord, som vi; ganske uforskyldt da offentlig for 
Retten maatte høre"?). 

Haandværkssvendene, der, førend Forordningen blev 
udstedt, havde en temmelig betydelig Magt, fik denne ind- 
skrænket paa alle Maader. Hvor let det tidligere havde 
været for dem at stanse Arbejdet, ses af følgende Dom, der 
dog ogsaa viser, at Opsætsighed blev haardt straffet. 

»Saasom med adskillige lovfaste edsvorne Vidner klar- 
ligen bevises, at Sigvart Petersen, ældste Skaffer for Bager- 
svendene, der (da) Oldermanden og Bisidderne for Bagerne 


l) Idet Magistraten ikke havde givet Tilladelse dertil. 7?) Ind- 
læg til Reskr. 21. April 1688 (K. D. VII, 47). 

har ladet oplæse en af Raadstuen udgiven Befaling dateret 
16. Febr. 1680, har sig derimod opsat, disse Ord talende: 
»Med min Vilje skal Seddelen ej komme i Laden", og der 
den i Laden var indlagt og af Svendene begæret, at den 
maatte udtages igen, skal han have svaret, at den ej skulde 
komme ud igen, og har banket paa med Skafferholtet, sigende 
disse Ord: ,I Aften skal I blive her og ej gaa udi Arbejde, 
førend. I faar Seddelen af Laden igen", har og befalet, at 
Jens Bentsen skulde hente Mathias Byssings Svend fra sin 
Mesters Hus paa Kroen, desligeste befalet Peder Bendixen 
at skulle hente Mikkel Geverts Svend fra sin Mester paa 
Kroen.  Iligemaade bekendte og Børge Bentsen, at der 
han om Aftenen kom paa Kroen op til Svendene, klap- 


.pede Skafferen Sigvart Petersen op og sagde: ,Karle, 


skal vi ej beholde Børge Bentsen hos os i Nat?" hvor- 
til samtlige Svende svarede ja. Det fornemmes ogsaa, 
at Borgmester Bilcke som Bagernes Patron efter Bagernes 
skriftlige Begæring en Del af Svendene den 6. April har 
haft i sit Hus og muligste Flid anvendt bemeldte Urolighed 
at stille og denne af Skafferne med Svendene begyndte Sam- 
menrotning at slette (jevne) og flittigen formanet enhver til 
sm Mester udi Arbejde sig at begive, at denne nu forestaaende 
Dimmeluge (Ugen før Paaske) kristeligen og skikkeligen 
efter K. M. Forordning kunde holdes og efterleves, med 
Løfte, at den formente Prætension, som Svendene imod 
Mestrene kunde have, saaledes skulde, naar Raadstuedag 
efter forestaaende hellige Fest blev holdt, blive slettet og 
ingen af Parterne derimod noget skulde have at sige, men i 
alle billige Maader skulde faa Fornøjelse, hvormed Skafferen 
Sigvart Petersen saa vel som de andre 19 Svende efter 
mangfoldige Formaninger ikke har villet være tilfreds, ej 
heller sig til Rolighed har villet slaa og i deres Mesteres 
Årbejde gaa, foregivende, de først den Kopi, som udi deres 
Lade af Mestrene var indlagt, vilde have udtaget.  Paaske- 


aften var de stævnede paa Raadstuen, hvor da hørtes af 
18% 

samtlige enstemmende og af en Mund talende Bagersvende, 
at de ikke vilde gaa udi deres Mesteres Hus at arbejde, 
førend begge Skafferne med Skriveren og en gammel Svend 
navnlig Peder Pedersen, som for deres store begangne For- 
seelse var satte udi Raadstuekælderen, blev fri af deres 
Arrest entledigede, saavel som og at de maatte blive for- 
skaanede af Mestrene for Straf for de Dage og Nætter, de 
nu havde ude været, og hvis det ej kunde ske, vilde de 
" heller gaa med deres Kammerater udi Arrest. 

»Da nu de kgl. Bagerlavet givne Privilegier udtrykkelig 
forbyder ingen Samkvem uden de visse Tider, som Artiklerne 
formelder, at holde, meget mindre Svendene sig mod Me- 
strene sig at opsætte og sig forbinde, men deres Klager paa 
behørige Steder at tilkendegive og Magistraten derpaa at 
kende, hvilket de ikke har beobagtet, men nu saasom tredie 
Gang har gjort Sammenrotning og intet agtet Magistratens 
mangfoldige Formaninger og Advarsler, som Tid efter anden 
til dem er sket, tilligemed de Pengemulkter, som de tilforn 
er satte udi af Magistraten for deres begangne Forseelser", 
dømtes de fire Hovedmænd til at rømme Byen og inden 6 
Uger være ude af Riget, de andre Svende maatte give hver 
især til Kongen 20 Mark og til Staden 20 Mark og for- 
pligte sig herefter med saadant Mytteri og Stempling ikke 
at befatte, ej heller inden eller uden Byen nogen af de 
Svende, som efter Formaning sig godvilligen hos Mestrene 
har givet i Arbejde igen og med Skaffernes og de andre 
urolige Svendes Sammenrotning ej sig har villet videre med 
bemænge, molestere eller uførme!), under Æres og Livs 
Fortabelse2). 

Den Forbindelse mellem Haandværkerne, der kaldes 
»Zunft" og bestod i Overholdelse af visse Ceremonier, søgte 
Regeringen at hindre, skønt det for de rejsende Haandværks- 
svende var til stort Hinder, naar de ikke var ,zginftige". 
Den 4. Avgust 1680 klager Lovgarverne til Magistraten 


1) Gøre Fortræd. ?) Afskrift i Raadstuearkivet. 

over, at ,vore Folk og Svende, som her lærer Lovgarver- 
haandværk, ej paa de tyske Steder udi Arbeide kan blive 
antagne eller befordrede, men uden nogen Nytte deres Penge 
forrejser og det formedelst, at vi har ingen Konjunktion 
eller Forening med den tydske Nations Mesterskab.” Da 
deres Haandværk stadig tiltog med Svende og Læredrenge, 
og her kun var ringe Næring, idet den ene gik den anden 
til Fortræd, bad de om at maatte forbinde sig med de 
Danziger Lovgarvere ,0g derved med den ganske tydske Na- 
tions Middel af Lovgarvere, hvorefter vore Svende kunne 
faa Arbeide." ' 

Da nu al ,Zunft" blev forbudt ved Forordningen af 
23. December 1681, opkom mange Konflikter i Lavene. I 
Forordningen af 28. Oktober 1684 hedder det, at de her 
udlærte Svende meget forhaanedes og foragtedes, fordi de 
ikke havde ladet sig optage efter deres forrige urimelige 
Vedtægter, hvorfor adskillige sendte deres Børn og Drenge 
til fremmede Steder for der at lade dem gøre til Svende. 
For at hindre dette skulde herefter de Drenge, der her 
havde lært noget lovligt Haandværk, indskrives hos Older- 
manden, og Mesteren skulde lade det godkende paa Raad- 
stuen. Hvis nogen, som havde lært her, skulde ville . rejse 
udenlands og efter forrige usømmelige Vedtægter med Be- 
høvlen eller andet deslige, som her var forbudt, lade sig 
gøre til Svend, da skulde han efter sin Hjemkomst være 
forpligtet til paany at tjene som Dreng i 3 Aar. Hvis 
nogen understod sig til at forekaste eller med Foragt at 
tale om dem, der her var i Lære eller havde lært, og ikke 
vilde tage dem saa værdige som dem, der efter deres forrige 
gamle utilbørlige Vedtægter kunde være gjorte til Svende, 
skulde han straffes med store Bøder. Det blev ogsaa 1689 
forbudt Skipperne at tage Haandværkssvende med som Passa- 
gerer, med mindre disse havde Magistratens Pas!). 


1) K. D. VI, 84, 253—54. 

Det maatte i Virkeligheden ogsaa være højst ubehagelige 
Forhold for de danske Svende. Da 1683 et Skafot udenfor 
Østerport blev opbygget, tog en tydsk Tømmersvend en Frø 
og lagde den i de danske Svendes Ølkrus, hvor disse til 
stor Væmmelse fandt den paa Bunden efterat have tømt 
Kruset. For denne ,store Overmod og skamløse Gærning" 
blev den tydske Svend sat i Slutteriet en halv Snes Dage, 
men da han ikke forklarede sin Forseelee anderledes end 
for et ,,Kurtsvil" (Spøg), slap han fri imod at bede Older- 
manden om Forladelse og give en Bøde i Fattigkassen, me- 
dens det følgelig var en Haan, han vilde vise de ikke-zinf- 
tige Svende!). 

Det synes navnlig at være Snedkerne og Tømrerne, der 
hang stærkest i de gamle Vedtægter. Følgende Klage til 
Magistraten fra de danske Snedkersvende har uden Tvivl 
givet Anledning til ovennævnte Forordning af 28. Okt. 1684. 

»Ihvorvel ugærne vi fattige danske Snedkersvende Eders 
Velædelheder med denne vores ringe, dog ydmyge Memorial 
bemødede, saa nødes vi dog til, formedelst den store Veder- 
værdighed og Fortræd, de tydske Snedkersvende os dagligen 
tilføjer med Øge- eller Binavne, de os giver og anden For- 
træd, de os gør, med det at naar nogen af os kommer 
iblandt de tydske Svendes Selskab, springer de straks fra 
Bordet og siger, vi er ikke ærlige, førend vi bliver behøv- 
lede, derfor vil de ikke sidde hos os, vil ikke heller betro 
nogen af de danske Svende Bøssen til at give Penge ud, 
men altid de tydske Svende, hvormed vi synes ganske at 
være foragtede, alt fordi vi ikke efter den gamle Vedtægt 
os har ladet behøvle, og som vi har formodet, at Mestrene 
samme tydske Svende skulde have tilkendegivet Hs. Maje 
stæts allernaadigste Villie, hvad udi Snedkerlavets givne 
Artikler den 4. November 1682 i sin 11. Artikel allernaa- 
digst forbydes, al Behøvlen og deslige gamle Vedtægter, som 
derudi ikke expresse meldes, aldeles at være afskaffede, saa 


1) Magistratens Dombog 9. og 18. Juli 1683. 

maa vi dog tværtimod fornemme, at tvende Mestere, nemlig 
Andreas Schimmel og Chr. Burmester, samme tydske Snedker- 
svende i forbemeldte deres Fortrædelighed har bifaldet, ti 
ansøger i største Ydmyghed hos eders velædle Høj- og Vel- 
visheder at nyde gunstig Beskærmelse for slig os paaførende 
Spot og Forhaanelse, eftersom vi fattige danske Karle kan 
ikke for, at Hs. Kongelige Majestæt alle gamle Lavets Ved- 
tægter har afskaffet, ellers havde vi maattet gjort, lige som 
andre for os gjort har, men saasom det nu ikke har været 
Hs. Majestæts naadigste Vilje, at Lavene ved slige gamle 
Vedtægter, saasom Behøvlen og andet, skulde længer for- 
blive, saa har vi ikke turdet understaa os til at gøre eller 
tiltede noget, som Hs, Kongelige Majestæts naadigste Vilje 
er imod. Vi formoder i al Ydmyghed, at vi udaf Eders 
Velædelheder vorder haandhævede saaledes, at vi for Mesterne 
og de tydske Svende maa gøre vores Arbejde med Ro og 
være agtede saa godt som de tydske Svende, foruden de skal 
enten kalde os kursløs eller andet eller og sky vort Kom- 
pagni og Selskab, hvilket Gud skal belønne og forbliver 
Eders Vælædelheders ydmygste" 1). 

Ogsaa i Hattemagerlavet fremkaldte de nye Forordninger 
en Del Stridigheder. Jakob S8Schalhorn havde 1680 taget 
Tjeneste i Børnehuset og taget 8 Drenge i Lære efter Kon- 
traåkt med Direktørerne. Da Lavet paa den Tid ingen andre 
Artikler havde end de tydske Vedtægter, forespurgte 6 andre 
Hattemagere sig i Jan. 1681 skriftlig hos flere tydske Lav, 
om dette var tilladt, hvilket blev besvaret benægtende, især 
vistnok af den Grund, at disse Drenge ikke.kunde have det 
Præg af ægte og ærlig Fødsel, som udkrævedes for at komme 
i Lære, og Jakob Schalhorn blev erklæret for uærlig, saa at ingen 
Svende fra Udlandet turde tage Arbejde hos ham. 1690 havde 
Lavet i Lybek dog paa hans og nogle andre Mesteres Forbøn 
formildet Straffen til en Bøde af 80 Rdl. til 8 tydske Lav. 


1) Raadstueprotokollen 7. Juli 1684. 

Denne Sag har vakt stor Forbitrelse i Lavet, hvilket 
ses af en Magistratsdom af 6. Nov. 1683, i Anledning af, 
at Hattemager Henrik Hjort klagede over Klavs Schiermer, 
der tilligemed andre Hattemagere fra Raadstuen var gaaet 
ind i hans Hus og havde kaldt ham en Skælm, hvortil en 
anden Embedsbroder, Kort Lyders, havde føjet: Ja, han er 
slemmere end en Skælm og værre end Schalhorn, hvilke 
Skældsord for Domstolen blev ansete for at angaa Ære og 
Lempe. 

Schalhorn blev imidlertid senere Oldermand og klagede 
over de andre Mesteres Henvendelse til de fremmede Lav, 
idet han var misfornøjet med den idømte Pengebøde. Dette 
blev af Retten ogsaa taget alvorligt, idet der paa den Maade - 
var tilføjet en af Kongens Undersaatter ,, stor Vederværdighed, 
Skade og Pengespild af andre udlændiske Potentaters Under- 
saatter", Uagtet Mestrenes Brev var skrevet et Aar, førend 
Forordningen af 23. Dec. 1681 udkom, blev de dog straffede 
med en Bøde, fordi der i Okt. 1680 var faldet en Raad- 
stuedom, hvorved Schalhorns Kontrakt med Børnehuset var 
bleven kendt gyldig, Hans Majestæt til Tjeneste og fattige 
Børn til Opkomst og Lære. 

Jakob Schalhorn fik 19. Jan. 1692 kgl. Bevilling paa i 
sin Livstid at forblive som Hattemagernes Oldermand, men 
da han 1697 ikke kunde gøre Rigtighed for Lavets Penge- 
sager og derfor blev arresteret, fik Lavet Tilladelse til at 
antage en anden Oldermand !). 

Snedkerlavets Ceremonier beskrives 1686 af Politimester 
Klavs Rasch,). Han omtaler Benævnelsen Hand værks- 
Gevanhed, ,hvorunder mange Ord ere begrebne, som for- 
staas til alle Attaler og Vedtægter imellem Mestere og i Al- 
mindelighed forekommer med disse Ord: 


1) K. D. VII, 373—74, 506, Raadstueprotokol 6. Nov. 1688 og 15. 
Dec. 1692. 
2) Geh. Ark. Aflev. fra Just. Min. Skab 14, 11. 

»Gott grisze euch Meister und Gesellen. Die von unser 

låblichem Handwerck in Stralsund (eller hvorfra de komme) 
entbieten euch Meister und Gesellen Grus, allergewåbnliche 
und wol her geworbene Privilegien wol bei zu behalten, die- 
selbe nicht zu vermehren, und wer sich darnach nicht hålt, 
dasz derselbe dan nicht måge gelitten noch angenommen, 
besondern Ambts halber ihme får einen Schelm zu halten, 
nicht aus Pott, Glas und Kannen mit ihme zu drincken, 
viel weniger Arbeit geben, ehe und bevor er ein låbliches 
Amt hat zufrieden gestelt, 
»med mangfoldige Ord mere, som de fattige Folk maa vel 
studere og lære udenad, og hvo, som dette ikke véd eller 
kan sige, de straksen mulkteres indbyrdes af dem og i andre 
Maader efter eget Behag tribuleres, og derfor skal Mester 
og Svend efter deres Vilje danse og straks underhaanden 
gøre Løfte om det eller det, at I gør etc., saasom f. Ex. 
ikke vil arbejde ringere eller give mere til Dagløn end den 
Penge, de vedtager, gaa paa deres Mesters Arbejde, naar 
dem lyster, og gaa af igen, naar behages, item holde fri 
Mandage eller rejse slet (helt) bort, med tusendfold andre 
Historier mere. 

»Hvo som efter forskrevne Haandværks Hilsen ikke af 
en Mester saaledes i Lavet omskues og efter ,,Vallen" 
(Valget), tager Arbejde, den kaldes en Straasnider, som 
er paa deres Haandværk en halv Skælm, og maa give Straf 
og vil (maa) med sine Kammerater glaas ti Gange. Derfor, 
dersom han den Beschimpfing ej kan lide, hvorved man- " 
gen ærlig Karl meget tribuleres og maa ej arbejde hos hvil- 
ken Mester, han vil, ej heller en Mester holde saa mange 
Svende, som han kan skaffe Arbejde, men tvinges ofte til at 
arbejde hos en Stakkel eller Brudler!), der intet selv véd 
eller gider arbejde. 


') Dette Ord forklares nærmere i en anden Skrivelse af Rasch, 
der omtaler de 39 Mestere, der nedenfor nævnes som opsæt- 
sige, med de Ord, at de ,,er mest nogle gamle Bruddeler, der 
mere følger Ølkanden end tager Vare paa deres Haandværk." 

»Derhos er og under det Ord Handværks Gevanhed at 
agte, naar saadan Omskikning eller Omskuen sker, da skal 
baade af den omskuende Svend og den Mester, som gærne er 
den yngste i Lavet, gives sær Mad og Traktement, som er 
tvært imod Frdn. 6. Mai 1682, 3. Art. Andre, som ej er 
høvlede og døbte med sær Navne, kalde de Kosvandse, 
saa jeg véd, at der er hundrede Slags Manerer til alle 
Haandværksforbund." 

Politimester Klavs Rasch var Aanden i hele Kampen 
mod de gamle Lavsskikke. Det var ogsaa ham, der foran- 
ledigede den ovenfor nævnte Forordning af 28. Oktober 
1684 om Forbud mod Behøvling. Han skrev i den Anled- 
ning, at Kongen burde udstede et saadant Forbud, ,at den 
ganske Verden kan se og fornemme, at Eders kgl. Majestæt 
ikke aleneste føragter saadanne ulovlige Manerer, saasom 
enten med Drik, Biden udi Nøglerne eller Hestesko"), lade 
sig døbe eller behøvle etc., men endog stifter og anordner 
det, som den ganske Verden for valable skal holde.” 

En Martyr for de gamle Lavsskikke blev Snedkermester 
JohanStenbuk, der med mere Udholdenhed end Held kæm- 
pede med Avtoriteterne, men følgelig trak det korteste Stras. 

Oldermanden Peder Rasmussen skulde i Sommeren 1683 
fratræde sin Post, og Lavet havde indstillet Johan Stenbuk 
og to andre Snedkere til Magistratens Valg. Disse tre 
Mestere havde allerede betragtet sig som Oldermænd, ti de 
gik paa egen Haand paa Jagt efter Fuskere og udvirkede 
" en Ordre fra Politimesteren til nogle Politibetjente om at 
staa dem bi. Fire Svende, som efter deres Mening arbejdede 
ulovlig, fik de paa den Maade satte i Arresthuset, da de ikke 
vilde betale deres Bøder, og siden maatte Politimesterens 
Tjener afgive Forklaring, ,af hvad Aarsag han vilde sælge 
de fire arresterede Snedkersvende udi Slutteriet at være 
Soldater, hvortil ban svarede, at han som en Tjener gjorde, 
hvad Politimester havde befalet; han formente, eftersom de 


1) Dette er Smedenes Ceremoni. 

ikke vilde betale deres Strafbøder, de da burde at være 
Soldater." For denne Arrestation stævnede Præsidenten i 
Borgretten Niels! Simonsen, i hvis Hus de to Svende var 
arresterede, Oldermanden ,for voldelig Overlast og Indbry- 
delse, hvor ingen Hul er, ej heller nogen Ind- eller Udgang", 
og fordi de havde lagt Beslag paa Vindueskarme, Rammer, 
Skrin og andet, som de voldelig med sig tog. Ogsaa Sven- 
denes Mestere stævnede Oldermanden for Arbejdets For- 
sømmelse og Skades Lidelse. Uagtet de ikke var stævnede, 
mødte dog for Raadstueretten den 23de Avgust Johan Stenbuk 
og de andre to udnævnte Mestere. Først fandt Magistraten, 
at man ingen Ret havde haft til at behandle Svendene som 
Fuskere, ,,reprimerede Oldermandens Ubetænksomhed, og 
Præsidenten (P. Resen) sagde til ham, at naar saadant her- 
efter forefaldt, skulde de først søge Magistraten og angive deres 
Auliggende hos dem, hvilke skulde hjælpe dem til Rette og 
forskaffe enhver Ret, og dersom Magistraten da ikke blev 
adlydt, da vilde de (Magistraten) selv konsulere med Politi- 
mesteren om slige Haardnakkedes Straf og Exekution, og at 
med Rette burde ingen Lav om sligt at søge Politimesteren 
men give sig først an hos Magistraten, og hvis de da ej 
kunde nyde deres Skæl, saa kunde de gaa til Politimesteren. 
Hvortil Oldermanden svarede, at han havde ikke ladet dem 
sætte, ej heller været hos Politimesteren, men Johan Sten- 
buk og de to andre Mestere var gaaede til Politimesteren og 
havde givet sine Svende an, og at Politimesteren efter deres 
Angivende havde ladet dem sætte, og at han fik ogsaa at 
forsvare det.” 

»Hvorfor da Præsidenten reprimanderede de tre Mestere 
og spurgte dem ad, hvor de kom til at gøre sligt, og sagde, 
at ingen af de tre skulde nu denne Gang blive Oldermand, 
eftersom de af Magistraten ansaas for urolige Hoveder og 
for saadanne, som snarere skulde gøre Uenighed i Lavet end 
holde det til Rolighed og Skik. Da svarede Johan Stenbuk 
lydeligen, at dersom han ikke kunde faa Ret her, da vilde 
han vel søge den paa højere Steder. Hvortil, der Præsidenten 

svarede ham, at han skulde respektere Retten og vide, hvad 
han sagde for sin Øvrighed, og at ingen med Skæl skulde 
kunne sige, at Magistraten jo havde assisteret dem med 
Retten i alle føjelige Maader, naar de det havde begæret, 
og med flere Ord straffede (dadlede) Johan Stenbuks Trod- 
sighed, da kastede han med sin Nakke og sagde end yder- 
mere: ,Nej, nej, vi agter at gaa den rette Vej, vi har intet 
for Eder at gøre, I Herrer," hvorpaa Præsidenten sagde, at 
Johan Stenbuk straks skulde føres hen til Stadens Arrest- 
hus, hvorpaa Johan Stenbuk atter igen svarede med en 
leendes Mine: ,Betænker Eder vel, hvad I gør," hvorpaa 
Præsidenten straks tilligemed den samtlige Magistrats Kon- 
sens befol, at der skulde kaldes paa Slutterkonen, og at han 
med hende skulde gaa i Arresthuset, og der Johan Stenbuk 
såa maatte gaa i Arresthuset med Slutterkonen og kom fra 
Retten ned til Døren, hvor da Politimesterens Tjener stod, 
blev han endda staaende lidt ved Døren og saa paa Politi- 
mesterens Tjener, men han tog sig ham ganske intet an." 
Den 30. Avgust oplæstes for Raadstueretten en Stævning 
til den arresterede Johan Stenbuk, og denne lod oplæse sit 
Indlæg i samme Sag. Da dette Indlæg imidlertid ikke synes 
at have berørt Sagens Kærne, nemlig Misfornøjelsen med 
den kgl. Lavsforordning, var Magistraten tilbøjelig til lem- 
fældig Fremfærd, og man ser navnlig her som saa ofte Peder 
Resens milde og forsonlige Sindelag. Det hedder nemlig i 
Protokollen: ,Da Præsidenten hørte og fornam, at Stenbuk 
derudi (i sit Indlæg) sigtede og angreb hans Person alene, 
stod han op fra sit Sæde og stod ud for Retten; ikke desto 
mindre begærede dog Præsidenten af Magistraten, at han 
maatte entlediges fra sin Arrest, og tilbød ham, at dersom 
han vilde endnu bede Magistraten om Forladelse for den 
Trodsighed, han forleden for Retten havde bevist, vilde han 
da gærne lade Sagen falde, hvilket den hele Magistrat udi 
højeste Maader tilraadede Johan Stenbuk, at han skulde gøre, 

men han kunde ingenlunde dertil persuaderes, men lagde 
Penge paa Bordet til Dommen at faa beskreven.” 

Han fik altsaa sin Dom: ,,Saasom Stenbuk har indviklet 
sig i en Sag, i hvilken han ikke var kaldet, han og Magi- 
straten for en siddendes Ret med Truselsord trodseligen har 
overfaret, da bør han for saadan sin Formastelse efter Stads- 
retten bøde sine 2 Gange 40 Mark til Kongen og Staden, 
og hermed være sin Årrest entlediget.” 

Den 12. September kendtes de fire Svende fri for Ar- 
rest, og Oldermanden dømtes til ikke alene at betale dem 
deres sømmelige Underholdning i deres Arrest og deres 
Årrestpenge, men desuden til at betale hver af dem for For- 
sømmelse og Forhaanelse 2 Rdl. og Processens Omkostninger. 
Nagen med Præsident Simonsen endte saaledes, at Olderman- 
den og Johan Stenbuk dømtes til at bøde hver 20 Rdl. til 
Kristianshavns Kirke og de tilligemed de 2 andre Mestere 
til at give hver 20 Lod Sølv til Lavets Fattige; de to første 
skulde tillige udrede Processens Omkostninger. 

Men Johan Stenbuk kunde ikke saa let opgive sin Ud- 
sigt til Oldermandsposten. Den 20. September tiltaltes han 
paany, fordi han havde begæret sit Skudsmaal i Lavet, førend 
han skriftlig havde begæret det af Magistraten, og faaet det 
udstedt af Lavet. Han og Oldermanden tiltaltes paany. Det 
hedder derom i Dommen af 18. Oktober: 

»Efterdi Hans kgl. Majestæts allernaadigste Forordning 
om Lavene dens 9. Punkt saaledes tilholder, at naar nogen 
Sammenkomst behøves, da har Lavene det for Magistraten 
skriftlig at andrage, som det efter Sagens Beskaffenhed paa 
deres Memorial skal tegne, om de Sammenkomsten godt be- 
finder, og i Fald de det fornøden eragter, da skal de efter 
Sagens Beskaffenhed en eller flere af deres Middel forordne, 
som skal være overværendes, saa længe Forsamlingen varer, 
i hvis Nærværelse og skal til Bogs føres alt, hvis imidlertid 
forrettes, og naar det er sket, da enhver at begive sig sin 
Vej og ej nogen videre Forsamling uden forskrevne af Ma- 

gistratens Overværelse at holde, hvoraf ufejlbarligen sluttes 
kan, at det Lav, som begærer Sammenkomst, skal specificere 
Aarsagen, hvorfor Samlingen begæres, efterdi Magistraten 
allernaadigst tilholdes at tegne paa Lavets indgivne Memorial 
efter Sagens Beskaffenhed, om de saadan Sammenkomst for 
godt befinder. Da saasom i Retten fremlægges en Memorial 
under Lavets Oldermands Haand, dateret den 2. September, 
hvorudi begæres Lavets Sammenkomst til Ibenholt at købe, 
Præsidenten paa samme Memorial befindes skriftlig at have 
tilladt Sammenkomsten og anordnet Bendix Meese den at 
ville være overværende.  Raadmand Bendix Meese tilstaar 
ogsaa, at Oldermanden havde leveret ham Ordren til at 
samle Lavet, og da han havde læst den, leverede han Older- 
manden den igen og bad ham tillige med hans Tjener gaa 
til Raadmand Klavs Sohn at ombede ham, at han paa hans 
Vegne, eftersom han for Forfalds Skyld ej selv kunde komme, 
vilde møde paa Lavshuset. Klavs Sohn har ogsaa mødt 
efter Bendix Meeses Begæring, men ham ingen Lavets Be- 
gæring om noget, ej heller Magistratens Tilladelse til Lavets 
Forsamling af Oldermand er forevist, hvorover han ogsaa 
undskylder sig ej at vide Aarsagen til Lavets Samling anden 
end Stenbuks Skudsmaal, som blev begæret, og Klavs Sohn 
desforuden tilstaar, at imidlertid han var i Snedkerlavets 
Forsamling, var ej nogen Protokol tilstede, ej heller blev 
noget, saa længe han var tilstede, protokolleret, ikke desto 
mindre befindes af Lavsbogen, udi Retten paa Raadstuen af- 
fordret den 17. Sept., at den 3. Sept. tilforn, som er den 
samme Dag, Klavs Sohn har været Snedkernes begærede 
Forsamling overværendes, er protokolleret angaaende Johan 
Stenbuks Skudsmaal og hans Udnævnelse af Lavet til Older- 
mand, og ej ringeste Ord anlangende Ibenholt at købe, allige- 
vel Lavet udi deres skriftlige Memorial derfor aleneste havde 
begæret Samling, hvorover Oldermandens Undskyldning med 
Uvidenhed om Ordren at lade protokollere ikke ses at kan 
eragtes for gyldig, efterdi han har vidst at lade protokollere 

det, Johan Stenbuk har villet, og ej ringeste Ord mentioneret 
om det, hvorfor Sammenkomsten blev skriftlig begæret, og 
desuden ufejlbarligen eragtes kan, at hvis som er protokol- 
leret, er efter Raadmandens Fraværelse til Bogs ført, efterdi 
udi Raadmandens Tilstedeværelse ingen Protokol har været 
tilstede, hvilket er ganske H. K. M. allernaadigste Anord- 
ning genstridigt. Efter; hvilken Sagens Forklaring ikke 
ses, at Oldermanden tillige med Johan Stenbuk kan befris 
for Mistanke, at de jo har med hinanden kolluderet og, i 
Stedet for at handle om Ibenholt efter Begæringen og Til- 
ladelsen, mere har ladet sig være angelegen, Raadmandens 
Forbud uagtet, at forskaffe Stenbuk et Skudsmaal efter Pro- 
tokollens videre Udvisning, hvilket Skudsmaal dog ikke af 
Magistraten burde eiler skulde blive nægtet, dersom Samlin- 
gen for des Aarsags Skyld havde været begæret, hvorfor 
baade Oldermanden og Johan Stenbuk bør hver for sig at 
betale til deres Lavs Fattige 20 Lod Sølv efter Forord- 
ningen.” 

Johan Stenbuk blev altsaa ikke Oldermand denne Gang, 
og der blev ingen udnævnt førend den 9. April 1684, da 
Præsidenten beskikkedes Jokum Waltz, uden at Lavet deltog 
i hans Valg, og denne forblev i Stillingen til 9. Avgust 1686, 
da Johan Stenbuk blev indsat af Magistraten ,efter Lavets 
indstændige Begær og fleste Vota."  sDenne Glæde varede 
kun kort. Jokum Waltz ejede Lavshuset, han hindrede 
Svendene i efter gammel Skik at melde sig bos Oldermanden, 
og denne gjorde sit til at genindføre de tidligere Skikke. 
Snedkermester Baltzer Hering, der i den tidligere Sag havde 
staaet paa Stenbuks Side, klagede over, at han havde fæstet 
en tydsk Svend paa Lavshuset, der arbejdede hos ham en 
Dag, men derpaa forlod hans Hus, og da Hering fik at vide, 
at han opholdt sig hos Stenbuk, sendte han sin Dreng til 
dennes Hus, men han maatte ikke faa Svenden i Tale for 
Stenbuk, der ,beraabte sig paa de gamle Vedtægter, som af 
Hans Majestæt allernaadigst var afskaffede, og sagde, han 

skulde skikke om idag med de andre Svende, han vilde ikke 
blive til en Straaskinder for Baltzer Herings Skyld." 
Denne sidste klagede til Politimesteren, ag der kom en ny Sag 
for Raadstuen, samtidig med at Stenbuk og en stor Mængde 
Mestere havde klaget over Jokum Waltz's Forretningsførelse. 
Da de ikke kunde faa Medhold her, indgav Stenkuk og fire 
Mestere den 12. Nov. 1686 en Klage til Kongen over Magi- 
stratens Optræden og Waltz's Fremgangsmaade, af hvilken 
Klage Hovedsummen er, at Waltz fortolkede Forordningen af 
23. December 1681 saaledes, at de fremmede Svende ikke 
havde nødig at gaa til den nuværende Oldermand, men de, 
der skulde have Svende, maatte gaa til ham paa Lavshuset, 
og i Stedet for, at de skulde gaa i ordenlig Omgang, tog 
han selv en Del, og Resten sendte han til 8—9 af sine 
Venner og lod sin Tjenestepige, Lavet til Spot og Forhaanelse, 
løbe om med dem, ,til hvilket hans onde Forsæt, Lavets 
Forstøring og Ødelæggelse at fuldkomme, forholder han os 
det Vartegn, Mestere og Svende fælles tilhørende udhængende 
Skilt, som han selv i sin Oldermandstid haft har, hvorefter 
Svendene alle søger og spørger om Arbejde, og ethvert Barn, 
som de spørger ad, kan vise dem, hvor Oldermanden bor.” 
Herimod gjorde Waltz gældende, at Skiltet følger Lavshuset 
og ikke Oldermanden. Stenbuks Klage indeholder ogsaa, at 
12 Mestere havde beklaget sig for Politimesteren, og 39 
havde indgivet en Supplik til Magistraten, ,da Nøden gik 
haardt an", hvorfor de var blevne indstævnte til Bytinget 
»og haardelig beskyldte og tvungne til med Ed og oprakte 
Fingre at vidne i deres egen Sag, idet de indkaldtes fire ad 
Gangen,”" ,,Politimesteren havde ladet udhente af en Mesters 
Værksted en Svend, som jeg ved tilbørlig Omgang havde 
ladet indskikke og var kommen udi mit Hus med sin Fel- 
eisen og begærede Arbejde; den Svend har Hr. Politimester 
truet og tvunget til at gaa fra sin Mester og til Baltser 
Hering udi Arbejde, hvor Jokum Waltz havde henstukket 
ham nogle Dage tilforn, men da han fornam, at her var 

endnu Lav og kg). Artikler, indfandt han sig derefter og 
begærede at maatte nyde Haandværks Rettighed og af en 
Mester tilskikkes.” 

Evis Stenbuk havde nøjedes med disse Klager, vilde 
hans Sag være bleven undersøgt og ikke have faaet videre 
Følger, men ban gjorde en Række Forslag, der alle gik ud 
påa at indføre den gamle Lavsorden paany. ,Paa det vores 
nu fast ganske ruinerede og forarmede Lav igen maatte 
komme paa Føde, at herefter ikke saa mange Mestere skulde 
foraarsages enten under Militsen eller fra Riget sig at begive 
eller og hos andre Mestere for Svend igen nødtrængende for- 
aarsages at arbejde, som en Tid lang, siden Amterne aller- 
naadigst er ophævede, sket er og endnu daglig sker," søgte 
han om ,at Mestrene maa samles udi mit Hus, naar nogle 
Materialier, som vi behøve, er til Købs, med Købmanden 
derom at handle og gøre Overslag, hvor meget enhver kunde 
have fornøden, foruden Magistratens Hosværelse, eftersom vi 
langsommelig Tid hos dem maa anholde, førend vi bekommer 
noget Svar eller Tilladelse, og inden vi siden faar Tilladelsen 
indløst og beskreven og det Magistraten at komme til os 
kan falde belejligt, foruden anden Kendelse, saa er Materia- 
lierne opkøbte af andre, og vi maa købe dem igen dobbelt 
saa dyrt." Han ønskede, at der to Gange om Aaret skulde 
holdes Samling i Overværelse af et Medlem af Magistraten 
for at afgøre Misforstaaelser og Tvistigheder og for at 
Mestrene kunde se og kende hinanden, og at Svendene 
mødtes fire Gange om Aaret i to Mesteres Nærværelse, for 
at Privilegierne kunde blive oplæste og Tidepenge til de 
Fattige aflægges. Den ene Mester burde ikke give sine 
Svende større Ugeløn end den anden, nemlig '/g4 Rdl., at 
de ikke skulde lokke Folkene fra hinanden, ligesom ingen 
Mester burde tage nogen Svend i Arbejde uden Oldermandens 
Videnskab. 

Det hedder videre: ,,Turde jeg arme Støv og Aske 
uforgribelig bede mig, allernaadigste Konge og Herre, aller- 

naadigst at ville tillade os igen, at de Drenge, som have 
udlært hos os, maatte paa bemeldte Tider af Svendene noget 
undervises af Handværks Gevonheit og Arkitektens 
Forklaring, saa at de paa andre Steder kan gyldig og 
uforhindret passere og ikke behøve Pengene af Riget at ud- 
føre, som nu sker; derhos skal gærne være aldeles afskaffet 
Prædiken og Daab af somme kaldet, men uden Høvling kan 
det ikke ske. Dette skal ikke komme nogen højere end to 
Rdl., som de ellers udenlands med 10 eller 12 skal betale. 
Kongen tilgiver mig i Naade, at jeg beretter, at de uden- 
lands maa lade sig behøvle imod Eders kgl. Majestæts 
naadigste Forbud, de kan ellers aldrig nyde Arbejde hos 
nogen Mester eller rejse paa deres Haaudværk videre end i 
Eders kgl. Majestæts Riger, uden i England, Frankrig og 
Holland, hvilke Sprog vores Nation ej er mægtig." 

Med denne Ansøgning har Stenbuk derpaa fremstillet 
sig for Kongen selv. Vi kender ikke noget til, hvorledes 
han ytrede sig ved denne Lejlighed, men det ses, at han 
tilføjede Majestæten den Fornærmelse at levere ham den 
kgl. Forordning tilbage. Kongen lod dog hans Ansøgning 
gaa til Kancelliet, der den 23. December erklærede, at ,,han 
derved lader se sit urolige Gemyt, idet han ikke alene saa 
dristeligen sin Øvrighed uden Aarsag for Eders Majestæt 
angiver, men endog, som mere er, turde understaa sig at 
levere tilbage i Eders Majestæts egne allernaadigste Hænder 
Eders Majestæts udgivne Forordning og desforuden gøre For 
slag om de gamle forargelige Misbrug, at de maatte igen 
opkomme, ja, endog ladet sig formærke med oprørske Ord, 
at han vilde tale for Folket, i hvor højt det end skulde 
koste.” 

Ved at drage Politimesteren ind i Sagen havde Stenbuk 
ikke forbedret sin Stilling. Klavs Rasch, der giver en Frem- 
stilling af, hvad Hovedsagen drejer sig om, skriver, at det 
er hans Mening, ,at hver Dag Stenbuk er Oldermand, såå 
mange Åar taber man den Dessein, der haves for den 

i Loven promitterede Politiordning, ti denne Mand med 
sin Snak og Svats er kapabel at bringe Tusender i Galskab 
og Ulydighed med sig, og dem, som ham ej af Grunden 
kender, giver han hundrede og mere Retfærdigheds skin- 
havende Kvæstioner, og naar de endelig solverer, saa er det 
dog som Ulvesangen.” 

nDet er mest hos Stenbuk sig at forundre over, at han 
som Eders kgl. Majestæts Vasal, barnefødt her i Sæland, 
saa ivrig, og mere end forsvares kan, forfægter sine egne 
Landsmænd til Foragt de tydske Stæders Vedtægter, hvilke 
han dog efter Beretning aldrig engang skal have set, aller- 
underdanigst søgende og falder i saadan Hovedsyge, ligesom 
den Snedkersvend, der ikke var behøvlet og slige unyttige 
Vedtægter efterlevede, ej kunde gøre saa godt et Stykke 
Arbejde som en Dosmer, der ti Gange kunde være døbt og 
høvlet.” 

»Jeg bar haft ham engang for mig i Mening at faa 
ham i Sagtmodighed til Rolighed, og at han skulde lade 
saadant fare og skøtte sig selv, hvorudinden jeg aldeles intet 
formaade, men ugærne af hans Fagter og Ord har set og 
hørt det, som en lydig Undersaat ikke sømmer og kan have 
en ond Fødsel, saasom han oftere imod mig sagde: Han 
havde beskikket sit Hus, overantvordet Gud sin Sjæl, havde 
ikkun ét Liv, han vilde tale for Folket, ja, om det kom 
dertil, lade det samme for Folket, og saasom det vil siges, 
at han løber omkring i Staden og skal konferere og tale 
med bans Kammerater baade et og andet, som ikke meget 
skal due", foreslog Rasch endelig at suspendere ham fra 
hans Oldermands Embede. 

Som Følge heraf blev han ved kgl. Reskript af 24. Decbr. 
1686 udvist af Lavet med Advarsel om i Fremtiden at af- 
holde sig fra saadan Urolighed og skikke sig som en lydig 
og tro Underdan, hvis han ikke vilde anses med langt højere 
og større Straf. Han kunde dog ikke styre sit Sind, men til- 
lod sig usømmelig Skrivemaade imod Magistraten, hvorpaa 

han blev arresteret. Kongen benaadede ham dog den 22. Maj 
1688, skønt, som der skrives, ,,vi noksom Aarsag kunde have 
ham for saadan sin Formastelse med exemplar Straf at 
anse", ja, han fik paa Grund af sine slette Vilkaar endog 
Tilladelse til igen at indtræde i Lavet med samme Rettig- 
heder som andre Mestere, naar han mundtlig paa Raadstuen 
og Bytinget og tillige skriftlig vilde erklære, at han herefter 
vilde afholde sig fra al videre Uroligbed. Men en saadan 
Ydmygelse har han ikke kunnet finde sig i, og vi træffer 
ham endnu fængslet 1699, ti ved et Reskript af 20. Maj 
dette Aar bevilger Kongen ham at komme ud af Arrest- 
huset, hvor han havde siddet i 11 Aar; Kongen var dog 
saa oOverbærende, at han forskaanedes for den tidligere paa- 
budte Afbedelse, idet han alene skulde have Tilhold af Ma- 
gistraten til herefter at forblive i sømmelig Stilhed og 
Rolighed !). 

De Kostbarheder, der tilhørte Lavene og navnlig Sven- 
dene, som ikke længer havde nogen Forening, blev dem 
nu fratagne for en stor Del. I 1695 havde Bagersvendene 
klaget over, at Underfogden og Politimesterens Fuldmægtig 
var gaaede ind i deres forrige Krofaders Hus og havde taget 
deres Skænk, Skilte, Lade og de Fattiges Bøsse. Herom er- 
klærer Politimesteren den 8. Juni 1695: 

»Udi forrige Tider, da Bagersvendene, ligesom andre 
Haandværkere og gjorde, havde deres gamle Skraa og Ved- 
tægter at rette dem efter, har de, som vel bevidst er, nogle 
Gange om Aaret, særdeles naar Fastelavn var, holdt deres 
offentlige Sammenkomster og Gilder, straffet hverandre ind- 
byrdes og oplagt tillige nogle Tønder Øl og Fordrik, hvor 
da Svendene hver for sig har givet en Skænk eller Drikke- 
kar af Tin paa ungefær en Pægels Størrelse med deres Navn 
paa at drikke af, men naar nogen fremmed Svend ankom, 


me mee mare meer Ge 


1) K. D. VII, 156, 229, 662 med Iudlæg. Geh. Ark. Aflev. fr 
Just. Min. Skab 19, 11. i 

som ej tilforn havde været i deres Kro eller i deres For- 
samling, eller og en Dreng blev gjort til S8vend, da skulde 
samme uddrikke Velkomsten, hvilket er et stort Sølv-Drikke- 
kar, som kan gives henved 3 Potter Øl udi og Bagersvendene 
samtlige har bekostet, til hvilken Sølv-Velkomst der findes 
40 Sølv-Skilter, som skal hænge paa samme, naar de skal 
drikke deraf, og er samme Skilter smaa Sølvplader, med de 
Svendes Navne paa, som det har givet til Velkomsten; der 
findes og 24 smaa Sølvbægere, som i lige Maade er gjorte 
til at drikke af." 

Uagtet der aldeles intet kunde bevises om, at S$Svendene 
havde holdt Sammenkomster, blev disse Sager satte til Avk- 
tion og Pengene leverede til Oldermanden at lægges i den 
Bøsse, hvor Tidepengene opbevaredes !). 

Paa samme Maade gik det de øvrige Lav. 9. Feb. 1685 
bestemte Magistraten, atSkrædernes Lavshuses Lejevaaning 
skulde udlejes til den højest bydende og det skulde være for- 
badt deri at holde partikulær Logemente eller Krohus for 
Svende og Drenge, men der maatte vel skænkes for enhver, 
som vilde der indgaa. I Marts samme Aar befalede Magistra- 
ten, at efterdi Tøm mersvendene intet Lav mere havde eller 
maatte have, skulde deres Bøger og Breve, som fandtes i 
Laden, kasseres, deres Lade og deri befundne Pengebøsser 
sælges og Pengene uddeles til fattige Tømmersvende. 16. Feb. 
1693 toges Bestemmelser om Drejersvendenes Kro i Vild- 
manden, og deres Lade blev dem frataget. 

1675 havde Kræmmersvendene oprettet en Forening 
med særlige Vedtægter. Da man 1689 kom paa Spor efter, 
at de holdt Sammenkomster, lod Politiet Laden dirke op af 
en Smed, og Foreningen blev omdannet til en Sygekasse, 
der bestod til 1804, da dens Kapital lagdes ind under 
Fattigvæsenet, der deraf oprettede et Legat for Kræmmer- 
svende, hvilket endnu bestaar 2). 


1) K. D. VII. 468—69 med Indlæg. Mere om Omordningen af 
Lavsskikkene se C. Nyrop, Kjøbenhavns Tømmerlav 8. 84 fig. 
%) Silke-, Ulden- og Lærredskræmmerlavet S. 48—49, 

Bartskærerne fik derimod 1684 den særlige Begunsti- 
"gelse, som de havde søgt om, nemlig at holde to Forsamlinger 
om Aaret alene til at bringe vore Svende og Drenge paa 
den rette Vej, hvilken Forsamling ej sker uden i Olderman- 
dens Hus foruden noget Traktemente" !). 

Åt de nævnte Omvæltninger i Lavsvæsenet har fremkaldt 
megen Misfornøjelse, er tydeligt af det foregaaende, men 
denne kom ikke til Orde paa en lydeligere Maade end Sten- 
buks Opposition mod Magistraten. Kristian V var en folkelig 
Konge, hvem ingen tænkte paa at opponere imod; man var 
ogsaa i hans Tid efterhaanden bleven vænnet til den ene- 
vældige Regering. Der bestod et vist gemytligt Forhold 
mellem Kongen og Kjøbenhavns Borgere. Suhm, der er 
født 1728 og gennem sine Forbindelser havde god Adgang 
til at faa paalidelige Efterretninger om Tilstanden paa Kri- 
stian V's Tid, fortæller ?): 

»Kristian den Femte var munter og omgængelig. Gamle 
Folk have fortalt mig, at Kongen talte med enhver, som 
var tilstede ved Kuren. I Ridehuset kom han daglig og 
øvede sig, saa at han holdtes for en af de største Ryttere i 
Evropa; der kunde enhver tale med ham. Ofte red han 
igennem Gaderne, Borgerne stode for aabne Vinduer med 
Glas i Hænderne og drak hans Sundhed, slog og efter Tidens 
Brug ofte Glasset ud paa Gaden og itu; ofte drak de ham 
til og han gjorde dem Besked. Enhver skikkelig Borger 
kunde da gaa i Kongens Kælder og frit drikke Rinskvin." 

Anderledes var Forholdene i de Aar, der fulgte nær- 
mest efter 1660. Stemningen var meget trykket og Landets 
Tilstand i det hele var meget alvorlig. Statskassen var 
bankerot og Statens Kreditorer maatte nøjes med, hvad de 
kunde faa. Embedsmænd fik ofte ingen Løn, men naar 


1) K. D. VII, 88 med Indlæg. ?) Suhms samlede Strifter XIII. 
14, Se endvidere E. Holm, Danmark-Norges iudre Historie 
1660—1720 II 22 fig. 

deres Tilgodehavende i en Del Aar var løbet op til en større 
Sum, kunde de faa Udlæg for en Del af denne i Jordegodgs, 
der var af tvivlsom Værdi. Kjøbenhavns Borgere var for 
en Del ødelagte ved Belejringen og levede i knappe Kaar. 
De Privilegier, der var dem lovede, bestod væsenlig kun paa 
Papiret, og i de almindelige Rettigheder, der ydedes Lav 
og andre Korporationer, gjorde den enevældige Kongemagt 
saa mange Skaar ved at udstæde Undtagelsesbevillinger for 
enkelte Personer, at ingen kunde finde nogen fast Tryghed 
ved de kongelige Tilsagn. Naar dertil kom, at Borgerne 
trykkedes ved allehaande Paalæg, der vel for en stor Del 
sigtede til, at Byens ydre Forhold kunde blive forbedrede, 
dog ikke for Borgernes Skyld, men for at Staden skulde 
fremtræde med en vis Glans lige overfor Fremmede, der be- 
søgte den kongelige Residensstad, saa kan man ikke vente 
at finde et frejdigt og tilfreds Borgerskab!).  Gesandternes 
Beretninger er næppe altid paalidelige, idet de ofte fremstiller 
Forholdene i det Lys, der bedst behager deres Suveræn, ti skulde 
man alene af deres Fremstillinger drage Slutninger om Stem- 
ningen i Kjøbenhavn, vilde denne have været i høj Grad urolig. 
Nogle af disse Fortællinger maa dog være paalidelige. Da der 
saaledes i Januar 1661 skulde indkvarteres fire Kompagnier 
Rytteri, vilde Borgervagten kun indlade de tre gennem Por- 
ten, og Magistraten fik ogsaa udvirket hos Kongen, at det 
fjerde Kompagni blev indkvarteret andre Steder. I Maj 1662 
hedder det, at man vil paalægge Borgerne at underholde 
Garnisonen baade til Hest og til Fods, ,hvorover de er i 
høj Grad forbitrede og forsikre med høje Eder, at de heller 
vil lade alt gaa overstyr end samtykke heri, og taler der- 
hos meget farlige og betænkelige Ord. Kort sagt, det ser 
helt farligt ud blandt disse Folk, og de er yderst misfor- 
nøjede med den ny Regering" 2). 

Medens Kongen i Maj 1662 opholdt sig paa Frederiks- 


1) Disse Forhoid fandt iøvrigt ogsaa Sted i det meste af Kri- 
stian V's Regeringstid. ?) Beckers Saml. I, 292, 436. 

borg, fik han et stort Overløb af Borgere, hvorfor der blev 
opslaaet en Plakat, at de skulde drage hjem og vente, ind- 
til han kom til Kjøbenhavn, da han her alene vilde forlyste 
sig, »hvilket giver sær underlige Diskurser hos Folkene", 
Borgerskabet var nemlig oprørt over den strenge Fremfærd 
paa Toldboden, idet man hidtil havde fortoldet efter Op- 
givelse og uden Undersøgelse, medens nu alle Varer blev 
bragte ind i et Pakhus ved Bommen, og uaar de ikke fand- 
tes at stemme overens med Angivelsen, blev de konfiskerede, 
hvorover der var stor Forbitrelse, og man spurgte, om det 
var Lønnen for tro Tjeneste. Samtidig' hermed kom Befalingen 
om at forandre Gaderne i Ny Kjøbenhavn, saaledes at 
disse alle vilde kunne heskydes fra Kastellet, ved hvilken 
Forandring mange skønne Huse og kostelige Haver vilde 
blive ødelagte !). 

Forbitrelsen gav sig Udslag i, at man oprykkede Px 
lene og truede Ruse paa Livet, som det foran er omtalt?). 
I et Privatbrev paa Latin3) fra Paasken 1663 hedder det: 
»Ruse frygter og bæver, da han kan høre Folk true med 
Pryg!l og med at tage Livet af ham og Soldaterne, hvis disse 
tager fat paa Plankeværkerne, ti Folk vil ikke selv række 
Haanden til at rive deres egne Huse ned." 

Samme Aar hed det sig, at det under Livsstraf var 
forbudt saavel Borgere som andre at gaa op paa Volden"), 
hvori de saa en stor Krænkelse, idet de tidligere havde 
haft Fortrinsret til at betræde de Volde, som de selv og 
deres Forfædre siden Stadens ældste Tid havde forsvaret. 
En Snes Aar efter finder vi endnu en Besværing herover 
fra de 32 Mæud. 

1680 vedtog disse nemlig at opsætte en Memorial til 
Magistraten, for at denne kunde forebringe Sagen for Kon- 


1) Beckers Saml. I 291. >?) Foran S. 32—38, ?) fra Job. Bager til 
Hr, Villads Olsen i Greve, i Bøllings Brevsamling, meddelt af 
Dr. H. Rørdam. +) Beckers Saml. I 309. 

gen med Hensyn til Borgerskabets Adgang til Stadens Volde, 
hvilken dem nu mere end nogen Tid formenes".  Anled- 
ningen hertil var følgende Klage fra Povl Lorens Holst: 
»Højærede velfornemme Hr. Kaptejn Peter Mutzfeld. Salutem. 
Jeg haver mig højligen hos hannem at beklage, hvis mig 
for tvende Dage siden begegnede, da jeg med min Hustru 
vilde gaa paa Blegdammen, og, saa vidt Volden strækkede, 
Volden for Plaser vilde passere, da som vi kom ved Vester- 
port, da haver Skildvagten mig som en Borger ubøflig be- 
gegnet, ikke mig advaret at være forbudt, nogen maatte gaå 
paa Volden, men straks mig undervist med slige Ord: 
»Scheer her under", og straks med hans Musket mig vilde 
herunder støde, hvorover jeg blev hel altereret, at jeg, som 
Hr. Kaptejn er velbevidst, i den gamle Krigstid som en 
Korporal altid min Vagt vel haver forset, som en ærlig 
Borger er skyldig og bør at gøre, forhaaber at min gunstig 
Hr. Kaptejn vilde sligt for højere Øvrighed det andrage, og 
waa endnu dagligen af fremmede, baade Hamborgere og 
andre spottes, hvorledes vi haver os forholdt, at en Kjøben- 
bavns Borger ikke maa engang gaa paa Volden for Plaser, 
da vi dog saa mangen Travallie og kold Nat haft haver, 
hvilket gør mig ondt, at I samt vores Stadshopmand ej der- 
paa vil tale. Vil befale Eder samt Kæreste og Børn den 
allerhøjeste Gud. Kjøbenhavn d. 28. Maj anno 1680. For- 
bliver eders tjenstvilligste Tjener." k 
Regeringen var ængstelig tilmode i disse første Aar i 
Treserne ikke alene lige over for Adelen, hvem den havde 
berøvet dens Rettigheder, men ogsaa over for Borgerue. Den 
svenske Diplomat Peter Chambers skriver i Avgust 1661, at 
Regeringen lod Karle gaa omkring i alle Forsamlinger og 
Værtshuse for at høre, om der blev sagt noget nedsættende 
om Regeringen, hvorved ogsaa nogle Officerer blev førte i 
Ulykke. Stor Opsigt vakte Dommen over Kaj Lykke, der i 
Sept. 1661 blev dømt fra Ære, Liv og Gods, og da Straffen 
blev udført paa hans Billede, eftersom han var flygtet. Denne 

Henrettelse én effigie samlede en talrig Skare Tilskuere, og 
en Samtidig fortæller, at den fremkaldte stor Forfærdelse. 
Billedets Hoved og Haand var derpaa i nogle Dage opslaaet 
paa en Pæl paa Gammeltorv og opsattes siden paa Retter- 
stedet!). En lignende Skræk blev der sat i Borgerskabet ved 
Regeringens Fremfærd mod Magistraten paa Kristianshavn i 
April 1662, idet denne tiltaltes for Overgreb mod Kongens 
Højhed 2); Grunden til denne Tiltaie for en Overtrædelse, der 
laa 3 Aar tilbage og som næppe nogen tænkte paa mere, 
var, at netop dette Aar, hvis man tør tro Gesandtskabs- 
beretningerne, var særlig rigt paa Gæring og misfornøjede 
Ytringer. Det er mærkeligt, at den Art uforbeholdne Ytrin- 
ger til Regeringen, der kom til Orde i Somren 1660?) og 
hvori, mange Sandheder blev udtalte, ligesom forstummede 
efter Arveregeringens Indførelse. Der blev efter den Tid 
altid anvendt stor Forsigtighed i Udtrykkene, naar man be- 
klagede sig over et og andet, og man paaberaabte sig aldrig 
sine Rettigheder som noget, hvorefter Regeringen var for- 
pligtet at rette sig. 

Da det ikke var raadeligt gennem Pressen eller trykte 
Skrifter at kritisere Øvrigheden, greb man til det Middel at 
udsprede Angreb i Smædeskrifter. Vi hører saaledes i en 
Skrivelse fra Magistraten til alle Lav af 22. Avg. 1679 om 
en saadan Kritik af Regeringen: 

n»Saasom Magistraten meget ugærne har maattet for- 
nemme, hvorledes for nogen Tid siden udi Hans M. vores 
allern. Herres og Konges Fraværelse herfra Staden adskillige 
utilbørlfge Bagtalelser og Calumnier skal være udspredt og 
hørt, H. M. højeste Ministris angaaende, da alligevel Magi- 
straten noksom herudi er forsikret om Borgerskabets Uskyl- 
dighed og gode Affektion imod H. M. højtbetrode Ministris, 
ikke desmindre er deres alvorlige Befaling til Oldermanden 








1) Chr. Bruun, Kaj Lykke. Beckers Saml, I 256, 260. >?) Se 
8. 122—28. 3) K. D. I 715—32825. 

og Bisidderne udi hvert Lav, at de baade selv anvender al 
muligste Flid til at efterforske saavel som ved andre lader 
flitteligen inkvirere og eftersøge, hvem til saadanne ukriste- 
lige Paafund og Calumnier kan have været Optænkere, Be- 
gyndere og Udspring, og hvis nogen kunde befindes skyldig, 
da dem straks for os at give tilkende, paa det de skyldige, 
enhver ved sit Forum, kunde efter Fortjeneste og andre til 
Afskræk tilbørligen straffes og de uskyldige fra al Mistanke 
blive befrit” !),. 

En saadan Smædeskriver fra Kristian V's Tid er nok- 
som bekendt i Præsten Jakob Worm, der maatte ende sit Liv 
i Tranqvebar. Saadan Skrivemaade greb efterhaanden saaledes 
om sig, at ogsaa private Folk kunde blive Genstand herfor. 
I Byfogedreguskabet 1687 omtales, at Morten Randrup var 
tifunden til at bøde 3 Gange 40 Mark Sølv ,for ærerørige 
Ord, han ved Pasqvil imod Hans Jørgensen øvet har", men 
at han var frikendt ved en Bytingsdom af 17. Feb. 1687. 
Værre gik det til, naar, som Politimesteren 1688 kla- 
ger over, ,en Del fortrædelige og udædiske Mennesker sig 
understander om adskillige ærlige og uberygtede Godtfolk 
ærerørige Skandskrifter og løgnagtige Pasqviller at digte og 
dem paa publiqve Steder her i Byen at have ladet opslaa 
saa og hemmeligen i Folks Huse indkaste og ellers udi 
Drikkehuse og andensteds at divulgere, ikkun at sætte ærlige 
Hustruer og Møer en Skandplet paa og dem deres ærlige 
Navn og Rygte at bestjæle." Politimesteren fik derfor 2. Juni 
Befaling om at lade opslaa Plakater, hvori Folk advaredes 
herimod, ligesom de, der kendte de skyldige og ikke angav 
dem, skulde være samme Straf underkastede som disse. I 
Politimesterens Instrux 1691!) hedder det ogsaa: ,, Dersom 
ham nogen Skandskrift eller andet forekommer, som til 
Godtfolk at beskæmme eller deres Ære og Lempe at for- 
klejne kan vorde udspredt eller paafundet, skal han ul mulig 


7) K. D. VII, 2832, med Indlæg, 858. 

Flid anvende, at de, som saadant har gjort, kan vorde ud- 
forskede og efter Loven og vor derom udgivne Forordning 
tilbørligen tilrette satte.” 8. Juni 1689 var der nemlig ud- 
kommet en Forordning, at alle Skandskrifter som infame 
skulde offentlig brændes af Bøddelen. De blev ogsaa ind- 
førte fra Udlandet, ti det hedder i Forordningen, at ,en 
Tid lang adskillige Pasqviller og Skandskrifter, saavel imod 
vores kgl. Etat og Højhed, som imod vores Religion og en 
Del af vores Gejstlige sig i vore Riger og Lande skal have 
indsneget og der siden være blevne distribuerede.” 

En Pasqvil blev 20. Nov. 1693 brændt af Bøddelen 
paa Nytorv; at den ikke var indført fra Udlandet, fremgaar 
af, at den var skreven imod Overhovmesteren ved det ridder 
lige Akademi. Det fortælles ogsaa om den, at den var 
»mangesteds i Byen udsprængt"!), 1699 blev der af Bøddelen 
brændt et Nidskrift og et Par Breve om og til den franske 
Hofpræst og hans Hustru, der først fra at være Katholiker 
var gaaede over til den reformerte og nu i Kjøbenhavn til 
den lutherske Lære?). Ogsaa Skrifter imod den rette Tro 
brændtes af Bøddelen, saaledes 9. Marts 1691 det Strids- 
skrift, som Chr. Thomasius, Professor i Halle, havde udgivet 
mod Dr. Masius. 


IV. 


Forlystelser. Skuespil. Kongehusets og fornemme Folks offentlige 

Fester. Tombolaer. Kortspil. The-, Kaffe- og Chokoladehuse. 

Værtshuse. Vinhuse. Boldhuset. Skydebaner. Fægtning. Dans. 
Aarets Fester. Dyrehaven. 

Forlystelser kendte Borgerstanden ikke meget til i denne 

Periode. I Almindelighed levede man hjemme ved det daglige 


Arbejde, og naar Husfaderen eller de voksne Sønner gik 


1!) Bircherods Dagb. S. 279. ?”?) Secher, Danmark I 817. 

pas Vinhuse om Aftenen, sad Kvinderne hjemme ved Rok 
og Naal. Uden Theater var man dog ikke. Tydske Bander 
kom sikkert jævnlig hertil, og 1662 fik Hollænderen Andreas 
Joskim Wulff Bevilling paa tyve Aar paa et fast Theater 
paa Slotspladsen, hvor der hunde ageres ,Tragedier, Kome- 
dier og andre suadanne Aktioner og Leg." Han maatte 
imidlertid rømme for Gæld, og i 1666 blev Komedianthuset 
solgt for at udlægges til Haveplads. Vi har ingen Midler 
ti at faa Kundskab om de Skuespillerselskaber, der kom 
hertil, da de skulde have Magistratens Bevilling, og Ruad- 
stueprotokollerne er ikke til, undtagen for enkelte Aar, i 
hvilke slige Bevillinger ikke findes, men det er tydeligt, at 
en Sal paa Raadhuset er bleven benyttet dertil. 

Il Kæmnerregnskabet for 1673 findes følgende: Fra den 
12. Jan. 1673 og til den 19. Febr. har Carolus Andreas 
Pauli været af Magistraten forløvet at ugere paa Raadhuset, 
hvorfor han efter deres Høj- og Velvisheders egen Akkord om 
Ugen har betalt 6 Rdl., er 45 Sletdaler. 

I Kæmnerregnskabet for 1674 fiudes følgende Post: Fra 
den 11. Avgust og til den 29. Sept. næst efter, som er 
7 Uger, har Carl Andreas Pauli Komediant betalt af Raad- 
hussalen efter gjorte Akkord udi velædle Magistratens Over- 
værelse paa Raadstuen ugenlig 8 Rdl., er 84 Sletdaler. 

For de næste 4 Aar er ikke saadan Leje opført og 
fere Regnskaber er ikke bevarede. Denne Pauli, der ikke 
er i Slægt med den danske Familie af samme Navn, er da 
den Carl Andreas, der ,med sine underhavende Betjente" i 
Marts 1672 fik Tilladelse til at agere Komedie i Kjøben- 
havn to Gange om Ugen. Han har altsaa været her tre 
Aar i Træk. 

Werlauff henpeger ogsaa paa forskellige Udtryk i poe- 
tiske Skrifter, der vidner om, at Kendskabet til Skuespil har 
været almindeligt. 1676 nævnes Kongens Komedianter. Det 
ældste Hoftheater blev ifølge Meiborg indrettet i Slottets 
Riddersal 1685—86 og bestod til 1700, men var meget 

tarveligt. Der er dog allerede en Ordre fra Rentekamret af 
9. Juli 16882 til at udlevere Brædder til et Theatrum, som 
skal opsættes paa Riddersalen, og i den følgende Tid gives 
der flere Ordrer om Leverance dertil. I 1680 søger Nico- 
laus Løcke om Privilegium, idet han efter sin egen Mening 
havde samlet en Bande og Kærne af de fortræffeligste Ko- 
medianter og allerede faaet Magistratens Bevilling; hvad han 
kunde yde vilde blive i Modsætning til ,eine s0 gar und 
iberaus schlechte Bande", der nylig havde ageret her, men 
ingen Komedier havde kunnet udføre Tilskuerne til Konten- 
tement. Hans Privilegium blev dog ikke løst, saa han næppe 
har givet Forestillinger her. 

I 1681 blev der antaget et fransk Skuespillerselskab af 
Kongen, og dette synes at være blevet bestaaende som Hof- 
trup lige til 1720. Dette gav ogsaa offentlige Forestillinger 
i Skrædernes Lavshus i Brolæggerstræde. Noget efter blev 
der forskrevet et tydsk Operaselskab ogsaa for Hoffets Reg- 
ning, der benyttede et Bræddehus ved Amalienborg, som af- 
brændte 1689, hvorved en Mængde Mennesker indebrændte, for- 
uden at Slottet selv gik med i Løbet, hvorom mere i det 
følgende !). 

En Linedanser Jakob Petersen tog Borgerskab 14. Nov. 
1688, saa han har altsan ogsaa givet Forestillinger. Der 
fremvistes ogsaa af og til Mærkværdigheder. Saaledes med- 
deler de maanedlige Relationer fra Nov. 1673 følgende om 
en Kæmpe: ,En Frislænder ved Navn Jakob Hansen Klein 
af en usædvanlig Højde, saa at sædvanlig høje Personer 
kunde gaa under hans Årmhuller med Hat og andet paa 
Hovedet og dog ikke røre hans Arme, i sin Alders 23 Aar 
er her ankommen, som sig for en viss Penning af dem, som 
dertil havde Lyst, har ladet se og beskue.” I Sept. 1674 
berettes i samme Avis: ,Haver her i Kjøbenhavn været en 
Mand, som lod et underligt Kreantur se for Penge, hvilket 








1) Om Theatret se Overskou, Den danske Skueplads I 101—19, 
Werlauff, Antegnelser til Holbergs Lystspil S. 285—92,. Om 
Hoftheatret se R. Meiborg, Christian V's Hof 8. 45—46. 

han berettede at være kommet af Afrika og at være en 
Basilisk. Men uanset den saa kunstig var sammensat, at 
ingen lettelig kunde kende det, saa er der dog ingen Tvivl 
paa, at den jo var gjort med Kunst og overdraget med 
Skindet af en Skade eller Rokkefisk." Basilisken var et Dyr, 
der spillede en Rolle i Overtroen, det sagdes at blive ud- 
ruget af et Haneæg og havde Aande og Øjne saa giftige, at 
Dyr blev dræbte og Planter visnede i dens Nærhed. Den 
har derfor sikkert samlet Tilskuere, om end de mere oplyste 
kunde indse, at det var Bedrageri. 

En Art Skuespil var de mange Optog, som Kongehuset 
gav til Bedste, ligeledes Gesandters og fornemme Personers 
Illuminationer og Fyrværkerier, de store Begravelser og lig- 
nende. I en lille By, som Kjøbenhavn dengang var, vidste 
man Besked om, naar slige Festligheder fandt Sted, og der 
var sikkert altid talrige Tilskuere tilstede !). 

En af Kongehuset yndet Forlystelse var Ringridning. 
I Rosenborg Have kørte Dronning Sofie Amalie, den ældste 
af Prinsesserne og adskillige Damer til Rings med de danske 
Postkalescher. I samme Have har man engang tænkt at ind- 
rette en Plads til saadan eller lignende Idræt paa den 
yderste Del imod Adelgade, ti 1670 afstod Kongen en Plads 
imellem Adelgade og den brede Gade ved vor Have Rosen- 
borg?), til Frands Ribolt, der tidligere havde maattet af- 
staa samme Plads, , formedelst en Spilbane, som paa samme 
brede Gade skulde have været anrettet”, men dog ikke var 
kommen til Anvendelse. Under Kurprinsen af Sachsens 
Besøg 1663 var der 5. og 6. Okt. Ringrenden foran Slottet. 
Først kørte Dronningen, Kurfyrstinden, de 3 Prinsesser og 
en adelig Dame i smukt prydede og forgyldte Vogne, for- 
spændte med 2 Heste; Dronningen ledsagedes af sin Kammer- 


——— —e mn 


1) Her kun nogle Exempler og Uddrag. Udførligere Efterret- 
ninger om store Fester se R. Meiborg, Billeder af Livet ved 
Christian den Femtes Hof, 1882. ?) Denne Gade svarer omtrent 
til nuv. Kronprinsessegade, men den blev aldrig indrettet, 
se 8. 81. 

tjener Jakob Petersen, de andre Damer af Junkere. Derefter 
red Kongen og de fyrstelige Herrer. Da Hertugen af Got- 
torp, Kongens Svigersøn, 1668 var her i Besøg, morede man 
sig i Juli ogsaa med Ringrenden "). 

Kristian V havde megen Iateresse for, legemlige Ijrætter. 
Saaledes beretter en svensk Gesandt 1685, at Kongen en 
Dag havde tilbragt Formiddagen i Stalden med Ridning og 
straks efter Maaltidet ,exercerede sig med Ringrenden og 
Turnering, havende med sig alene Gyldenløve, Reveutlov og 
Knuth saa og Trompeterne, der blæste op ved hvert Løb" 2). 
Af Jens Sten Sehesteds Digt?) ser man, hvorledes det var 
tilladt for Tilskuere at være tilstede paa Slottets Ridebane, 
hvor der ogsaa maa have været Skydebane: 


Tit maa jeg med Foruadring se, 
hvor Kongen Hesten vender, 
mit Hjærte stikker i at le, 

naar han til Ringen render. 

Tit maa den cirkeltrinde Plet 
et Mesterskud annamme, 

ti Kongen skyder vist og ret, 
han véd sit Maal at ramme. 
Paa Ridebanen véd enhver 

den kaade Hest at ride, 

naar den ej gør, som de begær, 
staar Sporen i hans Side. 

Den ene sætter Fod for Fod, 
den anden traver stærker, 

den tredie løfter sig af Mod, 
som man paa Tøjlen mærker, 
den fjerde tumler uden Tvang, 
den femte slaar og stryger, 

det Sand og Grus saa mangen Gang 
om Folkets Øren ryger, 

ret bøjlefast med fravendt Hæl 
beholder hver sit Sæde, 

som gennem Livet stod en Pæl, 
det er sin Hest at klæde. 


1) Beckers Saml. I 800, II 21, 232, 449. ?) Danske Saml. 2. R. V. 164 
3) Kjøbenhavns mistrøstige og villige Fangers ynkelige Klage. 

I extraordinaire Relationer beskrives udførlig Hoffets 
Ringridning og Hesteballet i Ridehuset 3. Jan. 1678. En 
endnu prægtigere Karussel holdtes paa Kongens Nytorv 
13. April 1685. I Spidsen for den festlig smykkede Skare 
red Fodermarskallen med 4 Furerer, derefter kom et Kompagni 
af Hestgarden og en Bataillon af Fodgarden. Efter disse fulgte 
12 Trompetere og 1 Pavker, 34 Haandheste, Chefens Be- 
ridere med 12 Haandheste, alle Riddernes Lakajer ialt 
40 og deres 24 Pager, Chefens 8 Lakejer og 6 Pager, de 
2 Maitres de Camp Gehejmeraad Marcus Giøe og Etatsraad 
Mogens Skeel, den røde Eskadrilles Chef Gyldenløve efter- 
fulgt af de andre 10 Medlemmer af Eskadrillen: Overmarskal 
Bilov, Overceremonimester Gersdorf, Oberst Løvendal, Etats- 
raaderne Otto Krabbe og Niels Krag, Marskal Liåtzov, En- 
voyé Ahlefeldt, Kammerjunkerne Winterfeldt og Bøynenburg, 
Staldmester Harstal. 

Derpaa kom den blaa Eskadrille med 12 Trompetere og 
1 Pavker i Spidsen, efter dem 34 Haandheste, Chefens 24 
Haandheste med 2 Beridere, 2 Kompagnier af Drabantgarden, 
alle Riddernes 40 Lakajer og 24 Pager, Chefens 16 La- 
kajer og 12 Pager, de 2 Maitres de Camp Gehejmeraad 
Otto Skeel og Gen. Major Hans Schack, Eskadrillens Chef 
Kong Kristian V efterfulgt af de andre 10 Medlemmer af 
af den blaa Eskadrille: Hertugen af Wårtemberg, Grev Re- 
ventlov, Gehejmeraad Winterfeldt, Overkammerjunker Knuth, 
Overstaldmester Haxthausen, Obersterne Pless, Tramp, Bjelke, 
Palle Krag og Kammerjunker Donep. Derpaa sluttede Op- 
toget med et Kompagni af Hestgarden. 

Det meste af Torvet var en aflang Plads, der ikke var 
brolagt, og ind paa denne red Optoget. Lige for Gylden- 
løves Hus (Charlottenborg) var opstillet en Rendebane imel- 
lem 2 Plankeværk, hvor der skulde stikkes til en Ring, der 
haug i et Stillads. Da alt var stillet i Orden, viste sig i 
en Maskine Neptun og Æolus, der sang nogle tydske Vers, 
hvorpaa hver af de 26 agerende Herrer stak til Ringen. 

20 

Hver kunde løbe 3 Gange, og Prisen for dette og. de andre 
Løb var massive Guldbægere,; hvorpaa Festen. var afbildet. 
Derpaa holdtes Kopfrennen efter 9 Buster, af hvilke de 
8 stod paa Søjler, det Ø%de Hoved stod paa- Jorden. I et 
bestemt Løb skulde de 4. Hoveder: tages med -Lanser, de 4 
afhugges med: Kaarde og det Paa Jorden tages paa Kaarde- 
spidsen, alt i ét Løb. Sa 
Dette efterfulgtes 'af Kvintløb og , forskellige andre Kunst- 
ridt. Kurussel bestod i, at 2 og 2 Riddere réd 'efter hinanden i 
runde og aflange. Kredse, 3 Partier ad Gangen, og søgte at 
ramme. hinanden: med Bolde. ' I <E 
Dommerne var: Storkansler. Grev Ahlefeldt, Feltmarskal 
Comte de Roy tilligeméd Gehejmeraaderne Jens og Niels Juel !). 
" Denne prægtige Fest, der” maa have .samlet en talrig 
Tilskuerskure, .er afbildet'Å et smukt udstyret Pragtværk, der 
opbevares i Gehejmearkivet. 23. April næst efter holdtes 
der. paa Slottet en ikke mindrei prægtig Fægteskale, der er 
afbildet i samme Værk, men ikke paa den Maade kundé ses | 
af. Stadens Borgere. i 
ff hk Maj: 1661 saa! man en ierlanek Feer dér for- 
ærede Kongen. 5; smaa. Heste. - 20. Jan. :1668 holdt en 
fransk Gesandt sit Indtog. Han blev modtaget af Kansleren 
"udenfor "Staden! og. baade Garnisonen og/ Rytteriet stod i 
Gevær, paa Gaderne. ;/I ;Avgust samme Åa gjorde Kurprinsen 
af Sachsen, der blev forlovet med er af Frederik III's Døtre, 
og hans: Moder med et Følge: af 150 Personer deres Indtog 
Staden, .ved hyilken Lejlighed Borgerskabet blev: øpstilldt 
langs Gaderne, hvilket det holdt for en ptor.lÆre, siger. den 
svenske, Gesandt, .;da de ej havde været i Gevær; siden de 
hlev Adelsmænd". .19. Nov. samme Aar; koldt et russisk 
Gesandtskab et højtideligt, Indtog med mangfoldige Karos- 
sers Følge", og ved denne Lejlighed . fik ER BER 

Befaling til at ,lade Borgerskabet udi deres behørige Gevær 
med tilbørlige Faner besætte Gaderne i tvende Rader fra de 
ryske Gesandters Logement til Porten ved Klædekamret her 
paa Slotspladsen, saa at det gemene Folk kan derfra holdes", 
øg Il. Dec. blev de førte op til Slottet fra deres Logemente!) 
med 16 Karosser. De Gaver, de havde bragt med til 
Kongehuset og som mest bestod i kostbart Pelsværk og for- 
skellige levende Dyr, blev i en lang Række baarne af 150 Liv- 
Gardister 2). 

17. Sept. 1663 holdt Kurprinsen af Sachsen, der nu 
kom for at holde Forlovelse, og hans Moder deres højtidelige 
Indtog fra Valby Bakke, hvor de var blevne modtagne af 
Krouprinsen med Følge. Ved denne Lejlighed var Borger- 
væbningen opstillet fra Vesterport til Slotspladsen, og Stads- 
kaptejnerne bar de Guldkæder, Kongen havde givet dem 
efter Krigen. Paa Slotspladsen paraderede 25 Faner Militær ?). 
Kongen selv besaa Toget fra en Gallej, der førtes af Kort 
Adeler, hvis Tilstedeværelse her i Danmark da første Gang 
nævnes. 

I Anledning af Hollændernes Sejr over Englænderne i 
Juni 1666 lod den herværende hollandske Gesandt antænde 
en Glædesild og afbrænde et Fyrværkeri. 

13. Sept. 1666 kom Kurprinsen af Sachsen uformærket 
ind gennem Vesterport og fulgte Volden og Løngangen til 
Slottet, hvor Ingen bemærkede ham, førend han var i Prin- 
sessens (remak. Længe efter affyredes de Kanoner paa Vol- 
den og Flaaden, der skulde have ladet sig høre ved hans 
Indtog.  Efterat have holdt Bryllup, rejste Brudeparret 
20. Nov. uden Procession, men Borgerskabet og Garnisonen 
stod i Gevær og Kanonerne løsnedes. 

I Februar 1667 viste sig et tartarisk Gesandtskab, 28 Per- 
soner stærkt, alle tilhest og uden Bagage, med en polsk 


21) De bode i Ulfeldts Gaard. ?) Beckers Saml. I 238, 275, 308, 
315. 3) Danske Saml. 2. R. II, 144—77. 

Trompeter foran sig. 18. Juli 1668 drog Dronningen med 
begge Pringesser ud til Ny Hollænderby, hvor de i Prinsesser- 
nes Gaard, der er den Bygniug, der ligger ved Indgangen 
til Frederiksberg Have, og som nylig var bleven bygget, 
modtog Hertugen af Gottorp Kristian Albrecht, der Aaret 
i Forvejen var bleven gift med den ene af Frederik IIT's 
Døtre. 

Paa nævnte Pringessegaard modtog man fra nu afi 
Almindelighed fyrstelige Gæster. Dette blev ogsaa Tilfældet 
med Ottoman Pasja, der blev indhentet 28. Sept. 1669 i 
Kongens Karos med 6 Heste for. Han gav sig ud for at 
være Pasja af Distriktet Jerusalem og for at have antaget 
Kristendommen. Den virkelige Ottoman Pasja var nu vel 
ogsaa en anden end den, han udgav sig for, men han endte 
dog som Prior over Dominikanerklostrene paa Malta, medens 
denne var en Jøde, der gik paa Eventyr. Her opdagede 
man Ogsaa, at han var en anden end den, han gav sig ud 
for. Han sluttede sig vel til Guldmageren Burrhi, men 
dennes Indfiydelse var allerede da meget formindsket, saa 
hans Beskyttelse og Venskab ikke skulde fremme den andens 
Anseelse. Han fik Betydning om at fjerne sig, og blev siden 
sat fast i Sachsen. Sidst i November 1669 ankom et nyt 
tartarisk Gesandtskab, men dette aunsaas for mistænkeligt, 
hvorfor man skilte sig af med det ved ny Klæder og 
Rejsepenge '). 

13. Maj 1670 gjorde den engelske Gesandt sit Indtog 
fra Prinsessernes Gaard. Han hilsedes med Salut fra Voldene 
og fra 4 Krigsskibe i Kalvebodstrand. Fra Vesterport kør 
tes til Karl v. Manders Gaard paa Østergade (nu Nr. 15), 
hvor Gesandten tog Bolig, og under hans Indtog stod Mili- 
tæret opstillet paa Gaden. Da Gesandten nogle Dage efter 
kørte til Slottet over den rødmalede Holmens Bro, blev han 


1) Beckers Saml. II, 175, 181—82, 231, 266—68, 271, 279, 281. 
834—35. 

hilset af Trompetere og Hærpavker, og paa Slotspladsen stod 
Kongens Livregiment. 


Bordings Danske Mercurius melder i November 1673: 


r»Én prægtig Slædefart af Kongen og hans Moder 

saa vel som Dronningen og Prins Georg, hans Broder, 
samt Hoffets bedste Mænd paa samme Vinters Sne 
man her med største Lyst i Staden fik at se. 
Livvagten red foran paa Banen Rum at gøre. 
dernæst Hærpukken og Klarin man fik at høre, 

ja den Sølvbjældre-Larm og Skrald, som fulgte dem,! 
gav noksom Tegn, at der en Konning kørte frem.” 


»Den hollandske extraordinære Ambassadør Hr. Werken- 
dam har den 25. Martii 1674 om Aftenen til et Frydstegn 
over den ønskelige Fred, som er gjort imellem England og 
Holland, ladet rød og hvid Vin springe paa Gammeltorv og 
derhos et artigt Fyrværk antænde.” 

»14. Maj 1675 om Aftenen blev Stadsøversten Frederik 
Thuresen, som døde den 17, April, begraven. Klokken var 
5, der Ligpsalmerne paa Sangværket til H. Gejstes begyndte 
at synges, og varede det, indtil Ligbegængelsen var tilende 
og Klokken halvgaaen 9. Der Klokken var imod 8, blev 
Liget udbaaret og var for det 4 Faner vel udrustet Borger- 
skab i sorte Klæder, de af Skolen, som bar Klæde og Voks- 
lys med Flor og Vaaben paa, 3 Mænd med en sort, en rød, 
en sort og forgyldt Fane, en Mand med en forgyldt Degen 
(Kaarde) og to Herolder med deres med sort bedragne Herold- 
stave; dernæst Liget, som blev baaret af en Del af Borger- 
skabet. Alle disse fra Skolen hidindtil ommeldte Personer 
vare i sorte Klæder med side Kapperog Flor paa Hattene. 
Efter Liget kom en anselig Skare af høje kgl. Ministri 
(Betjente) og efter dem en lang Flok af gejstlige og verds- 
lige Personer, som vare i sorte Klæder med side Kapper og 
Flor paa Hattene. Disse tilsammen vare paa begge Sider 
indesluttede med Borgerskabet. Paa det sidste efter dem 
alle kom atter 2 Faner vel udrustede sortklædte Borgere, 

og paa denne Maade blev Liget baaret til S. Nikolaj Kirke!) 
og sammesteds indført, men Borgerskabet blev stillet pas 
Kirkegaarden, og der Ligtalen, som blev holdt af den vel- 
ædle og velbyrdige Hr. Niels Rosenkrantz til Holbygaard, 
R. af Danebrog, H. k. M. velbestalter Generalmajor, Oberst 
over Livregimentet til Fods, Assessor i Krigskollegium og 
Kommandant i Kbnh., var endt og Liget nedsat, blev 
3 Feltstykker, som vare stillede paa Kirkegaarden til den 
Ende, tre Gange løsnede og tre Gange givet Salve af Borger- 
skabet." 

Grev Mogens Friis døde 9. Juli 1675 og begravedes 
27. Jan. 1676 i Trinit. Kirke. Dr. Hans Leth prædikede 
og derpaa løsnedes 9 Stykker, og nogle 100 Mand af Gar- 
nisonen gav 3 Gange Salve paa Kirkegaarden med Karabiner 
og Musketter. ,,Ligbegængelsen varede fra 8 om Morgenen, 
da Klokkerne begyndte at ringe, indtil efter 5 om Aftenen, 
da Sangværket først holdt op.” 

5. Okt. 1676 kom Kongen og Dronningen hertil. Enke- 
dronningen kørte dem imøde med 9 Karosser ved Dyrehaven. 
Paa Voldene blev Kanonerne tre Gange løsnede, Helligaands 
Kirkes Sangværk spillede og der var saa stor Trængsel især 
paa Slotspladsen, at man næppe kunde komme igennem. 
Om Aftenen var Kongen og Dronningen, Prins Jørgen og 
andre fyrstelige Personer til Gæst hos Enkedronningen paa 
Amalienborg, og da de begav sig did Kl. 7, blev der fra 
Niels Juels Altan affyret 18 Kanonskud og fra 4 Orlogs- 
skibe i Havnen, der var behængte med 1500 Lygter, blev 
svaret med lige saa mange Skud. I Amalienborg Have var 
12 store Kolosser med Lys indeni og Vandkunsten der var 
besat med 8 Løgter, der var saaledes indrettede, at hver 
saa ud som 12 Stjerner. Imellem Havnen og Slottet var 
en Æreport med 9 Taarne og selve Slottet var prydet med 


1) Fra hans Bolig i nuv. Nr. 16 Ved Stranden. 

400 Lygter med "SKEER SE SR Valgsprog og Navnetræk 
i Midten. 

Banketten varede til Kl. 10, og. hver ie ny Retter 
blev indbaarne eller Skaaler udbragtes, fyredes.med Kanoner, 
ligesom der fyredes, da Kongeparret drog hjem igen. 

»Den - 18. Feb. 1679 har Hans kgl. Højhed Prins Frederik 
udenfor: Nørreport paa DPeblingesø med én anselig Slædefart 
og Ringkøren ved Trompeters Lyd og- klingende Hærpavker 
sig forlystet, og det udi en stor Mængde. Folks Paasyn, 
hvilke sig over H. kgl. Højheds Nærværelse, som med Prin- 
sessen af Tarante kørte foran, hjærteligen frydede.  Derpaa 
fulgte mogle Grever og andre fornømme Kavallerer; disse 
førte, hver besynderlig . (for sig) en af de højadelige Hof- 
damer i deres: Kaner, hvilke med hel kostelige Dækkener 
vare bedækkede og Hestene' ikke mindre overmaade hørligen 
vare udstafferede." 

»Den 8. Marts 1680 er den kgl. franske kuber 
hel magnifiqve her indhentet. Mange kongelige saavel som 
ogssa af H. K. Majestæts Ministres Karosser, hver med 
6 Heste forspændte, vare med samme Indtog, hvilke .alle 
vare meget kostbare og prægtige. Imellem 3 og 4 slet om 
Eftermiddagen kom de meget ”ordentlig ind ad Nørreport, 
Ambassadeuren var meget prægtig beklædt og hans Kaval- 
lerer vare alle til Hest. Ambassadeuren navde selv tre 
herlige Karosser, hver med seks Heste forspændt. Imidlertid 
stod og Garnisonen her i Staden i Gevær, og lod Skytterne 
paa Voldene sig ved berørte Indtog tapper høre." 

»Den 11. Marts ved 1 slet er ovenbemeldte kgl. franske 
Ambassadeur paa det kgl. Slot hel prægtig til Avdiens og 
Forhør bleven ophentet, hvorved vare samme Karosser, som 
ham indheutede, aleneste at de kgl. Karosser vare hver med 
6 Heste, men de andre ikkun med 2 Heste forespændte. 
Han blev ledsaget fra hans Logemente igennem ,Kjøbmands- 
gade" og Østergade over Kongens det store Torv og saa 
over Holmens Bro. Først havde han Åvdiens hos H. K. 

Majestæt, derefter hos H. M. den regerende Dronning, der- 
paa hos H. K. Højhed Prins Frederik og endelig hos H. 
Højhed Prins Georg. Efterat han havde faaet Avdiens, blev 
han igennem Højbrostræde til sit Pallais igen ledsaget. Regi- 
menterne, som ere her i Garnison, stode og alle i Gevær, 
og var en stor Mængde Folk forsamlet, som, ikke mindre 
end ved ovenbemeldte Ambassadeurs Indtog, dette ansaa." 

I Anleduing af Prinsesse Ulrika Eleonoras Giftermaal 
1680 med den svenske Konge gaves der store Festligheder. 

3. April havde den svenske Ambassadeur Johan Gyllen- 
stjerna med Følge opslaaet et Telt udenfor Nørreport, hvor- 
fra han blev indhentet af Gehejmeraad Kristen Skeel og 
Overceremonimester Gersdorf med 24 Vogne, der i en stor- 
artet Procession efterfulgt af Ryttere og Karosser gjorde Ind- 
tog i Staden under Kanonernes Skydning. Paa Gammeltorv 
stod Kongens Livregiment, paa Amagertorv Prins Frederiks 
Regiment. ,Igennem en utrolig Folketrængsel" blev Am- 
bassadenren ledsaget til sit Logemente. Den Ste afhentedes 
Amhbassadeuren til Amalienborg i lignende Procession ad 
Østergade, over Kongens ny Torv, igennem ,den kongelige 
Fru Moders Have til ovenbemeldte Residens", og den 6te 
gik Toget til Kjøbenhavns Slot, hvor begge det kgl. Huses 
Regimenter var opstillede paa Slotspladsen med flyvende 
Faner og klingende Spil. 

21. April lod Kongen paa den kgl. Ridebane holde ,en 
overmaade herlig Karussel samt Ring- og Hoved-Renden", 
der er beskreven udførlig i en tydsk Relation. 

Om Prinsessens Afrejse den Iste Maj berettes følgende: 
»Eftersom Borgerskabet her i Kjøbenhavn allernaadigst er 
blevet anbefalet sig imod den bestemte Bortfartsdag at holde 
i Beredskab, da at være tilstede og med deres Mandskab 
Gaderne paa begge Sider imod hinanden fra Sofie Amalien- 
borg indtil Nørreport at besætte, imellem hvilke Proces- 
sionen paafølgende af denne statelige og kostbare Bortfart 
skulde gaa for sig, da har fornævnte Borgerskab sig dertil 

vel præpareret og med skønne udstafferede Klæder udmun- 
deret kommet opmarcherende, hvorved paa efterfølgende 
Maade er tilgaaet. Først kom imod 6 slet om Morgenen 
enhver paa sin Kaptejns sædvanlige Samleplads, herefter 
marcherede de Kompagnivis med flyvende, Faner og klin- 
gende Spil ad Gamle- og Nytorv saasqm deres store Samle- 
plads. Efterat de sig alle der havde kompleteret, har de 
imod 10 slet begyndt videre at marchere, og det med et 
Følgeskab. Foran red Stadshauptmand, han havde en lang 
Guldkæde paa, hvilken af Frederik [HI højlovligst Ikukom- 
melse ham og deslige hver Borgerkaptejn, efterat Belejringen 
var endt, er bleven foræret.  Hernæst ethvert Kompagni 
med dets foregaaende Kaptejn, hver Kaptejn havde tre 
Livskytter efter sig, som herligen vare beklædte og udstaf- 
ferede.. Men de marcherede fra Gamle- og Nytorv igennem 
Vimmelskaftet over Amagertorv ad Højbrostræde forbi det 
kgl. Slot og fremdeles forbi Børsen over Holmens Bro langs 
over det store Kongens Torv lige ad Sofie Amalienborg, 
derpaa begyndte de sig efter deres Orden derfra igennem 
Byen indtil Nørreport at postere. Men eftersom H. K. Ma- 
jestæt, vor allern. Herre og Konge, sad for Vinduet paa 
Slottet, der Borgerskabet marcherede forbi paa Slotspladsen, 
sas præsenterede Fændrikerne deres Faner og svingede dem 
med god Maner." 

Den egentlige Bortrejse foregik først Kl. 3, saa Borger- 
skabet har haft en lang Ventetid, i en prægtig Procession, 
hvorved vi ikke vil dvæle. Da den havde passeret Nørre- 
port, løsnedes alle Kanoner paa Voldene og paa Flaaden, 
og noget udenfor Staden holdt 4 Regimenter til Hest og 
3 Regimenter til Fods med 27 Feltkanoner, der ,,baade 
udaf de grove og smaa Stykker tapper kanonerede og gave 
sirlig Salve.” 

Der findes ogsaa i Extraordinære Relationer, hvoraf 
ovennævnte er taget, en Beskrivelse over et Fyrværkeri den 
A4de April Kl. 11 om Aftenen, dels udenfor Nørreport, dels 

i Stadsgravene, hvilket varede i tre Timer ,,0g havde vel 
endda varet længer, eftersom andre luftflyvende Værker 
skulde have været fremviste, dersom ikke Vinden lidet stær- 
kere havde rejst sig." 

27. Avgust 1682 holdt den franske Gesandt i Anledning 
af en fransk Prinses Bødsel et stort Gæstebud for de højeste 
Ministre; Vin sprang paa Gaderne og et Fyrværkeri for 
lystede baade Gæsterne og Kjøbenhavns Indbyggere"). 

15. April 1683 indbød Gyldenløve Kougefamilien paa 
Kongens Fødselsdag. Paa hans Gaard opførtes en Komedie, 
idet Kong Dan sang en dansk Vise paa 4 Vers til Kongen, 
derpaa holdt Mercur, Mars, Fama og Victoria Taler og 
sang til Kongens Pris og Helte dansede tilsidst; derpaa spil- 
ledes en fransk Komedie, kaldet den Ubekendte. Derefter 
dansedes et Par Timer. ,Under Komedien blev dem, som 
stod paa Kongens Torv, til en liden Fornøjelse et Fyrværk 
forestillet.” 

26. Maj 1684 blev Grundstenen lagt til Kvæsthuset af 
Kronprins Frederik; han og hans Broder Kristian kom 
sejlende med Følge i adskillige Chalupper. Vejen fra Stran- 
den var belagt med rødt Klæde og der kamperede et Regi- 
ment Marinere. Efterat den første Grundsten, der var ud- 
hulet, var nedhisset med en Vinde, blev der af Prins Frederik 
to skønne og rare Glas fyldte med rød og hvid Vin og 
satte ind i Stenen og der over lagt en Piade med latinsk 
Indskrift tilligemed et dansk Vers. Derpaa tog Prinsen Kalk 
og en Sølv-Murske og bedækkede Stenen, og i det samme 
sang alle omkringstaaende Murere under Ledsagelse af Cymbler 
og andre Instrumenter en tydsk Sang paa 3 Vers. Imellem 
hvert Vers blev der givet Salve af Marinerne, og fra det 
kgl. Admiralskib løsnedes 9 Stykker. 

»12. Juli 1688 trakterede den engelske Gesandt i An- 
ledning af Prinsen af Whales? Fødsel alle høje Ministre. Paa 


1) Bircherods Dagb. S. 219. 

Pladsen udenfor stod 10 Stykker, som blev affyrede ved Skaa- 
lerne. ,Af tvende Fontainer lod han Vin springe, imod Aften 
blev et kosteligt Fyrværk antændt med mange Slags Inventioner 
og skønne Emblemata, iblandt andet var en Brønd, som 
kastede Vand saa højt som Envoyéens Logement og var ved 
adskillige Slags Fyrværker ganske angenem, saa at det var 
meget lystigt at anse.” 

»Den 12. Februar 1689, som var Fastelavn, har den 
engelske Kok her i Byen en hel Stud paa Amagertorv ladet 
stege og trakterede alle dem, som kom derud, med et Stykke 
af den og et Glas Vin, dog lod han sig betale for saadan 
usædvanligt Traktement." 

18. Avg. 1692 havde Grev Reventlov den kejserlige 
Envoyé med Gemalinde til Bal. ,I Gaarden saavelsom Haven 
var nogle hundrede Løgter med skønne Pyramider og Tanke- 
billeder at se. Af Haven op paa Salen, hvor de dansede, 
var en Allée af Pommeranstræer med et kunstigt Vandfald, 
hvilket gjorde en meget angenem Prospekt." 

»9. Feb. 1694 om Aftenen er Justitsraad Kruses Kærestes 
Lig begravet. I bemeldte Hr. Justitsraad Kruses Gaard var 
nogle hundrede brændende Lamper i Vinduerne tændte og 
udenfra med ligesaa mange Løgter udprydet, hvilket gav en 
skøn Anseelse.” 

19. Feb. 1694 Fastelavns Mandag gjorde Grev Revent- 
lov Gæstebud for Kongen, Dronningen og Prinsessen. Imod 
Aften blev der spillet Komedie, derefter spist og siden holdt 
Bal. ,Grevens Gaard var ganske med Løgter omhængt og 
lige overfor Porten inde i Gaarden var en skøn Pyramide 
at se, hvilken med de antændte Lamper gav en meget skøn 
Anseelse. Fra Salen kunde man af (fra) et stort Krystal- 
vindue se i Haven, hvor der var et artigt Perspektiv af 
Statuer, som iligemaade vare illuminerede med Lamper. 
Salen, hvor de spiste, var ikke aleneste for de mange 
Traktementer og den kostelige Konfekt, som stod paa Bordet, 

men for de rare Inventioner, den var prydet med, meget 
herlig at se" !). 

10. Nov. 1694 havde Gyldenløve Kongefamilien til 
Gæst. ,I en stor Sal blev St. Mortens Marked holdt, hvori 
var adskillige Boder med mange Slags Galanterier oprettede, 
ved hvilke Majestæterne, Prinserne og Prinsessen hos enhver 
i et sært Spil af adskillig Slags Manér, som ved enhver Bod 
var, vandt et og andet Galanteri. Kræmmerne vare alle 
sammen høje Standspersoner. Derefter blev de prægtigen 
trakterede, og medens de spiste, blev en artig Komedie paa 
et dejligt Theater ageret, og var Bordet saaledes indrettet, 
at enhver kunde se paa Theatret. Efter Maaltid et Bal, 
hvormed denne Festivitet blev sluttet.” 

25. Juni 1697 indbød Gyldenløve Kongefamilien pas 
Majestæternes Bryllupsdag. +,De kom did først til Vands 
paa Brigantiner, Jagter og Baade i en dejlig Orden under 
Trompeters og Hærpavkers Lyd og Hofmarskal von Ostens 
Anførsel, og siden i ni Kareter igennem Haven, hvor de blev 
undervejs uforvarende forlystede af adskillige forborgne Mu- 
sikantere. Paa Bordet var begge Majestæters Navnetræk 
sirligen og meget store lagte med kandiseret Sukker, og 
kunde begge Majestæterne se langt derfra og igennem Pa- 
ladset den kgl. Fregat i Perspektiv, som ved hver Skaal 
fyrede, som og i et stort Spejl alt det, som passerede bag 
dem paa det store Kongenstorv. Imedens Maaltidet holdtes, 
blev det varme Vejr mærkeligen tempereret med idelig 
Sprøjten paa bemeldte Torv og Gaarden. — — — Om Afte- 
nen blev denne Fest i Rosenborg Have kontinueret, hvor 
Bordet var af Hofmarskallen anordnet i et Lysthus imellem 
Pommerans- og Citron-Træer; alle Retterne vare garnerede 
med Roser og begge Majestæters Navnetræk repræsenterede 
paa Bordet med Pommeranser .og Citroner. Stykkerne paa 


7) Grev Reventlovs Gaard var paa Købmagergade lige for Post- 
gaarden. Kronprinsensgade er lagt gennem den store Grund. 

Volden samt Trompeterne og Hærpavkerne lode sig ved hver 
Skaals Drikken lysteligen høre"). 

For Tilrejsende var der ikke meget at se. Professor J. 
Bircherod fortæller 1693, at da han havde Besøg af sin 
Moder og Søster, gik han en Eftermiddag med dem til 
Bremerholm, hvor de saa alle Værkstederne og Fangernes 
Værelser, dernæst til Kongens Bibliothek og til Vartov og 
saa ud i Sundby paa Amager. Andet fortæller han ikke, at 
han viste dem, og han førte dog meget nøjagtige Dag- 
bøger ?). 

En offentlig Forlystelse har været Tombolaer, der 
blev opstillede paa Gaderne. Det hedder i en Indstilling 
fra Politimesteren, at der ,befindes her og der paa Ga- 
derne Doblere og Spillere at udstaa, som ved en og anden 
Træk udi Spillet sig mange, fornemligen unge Folk deres 
hos sig havende Midler tilbringer, hvorved gives Anledning 
ikke til meget godt, men adskillige onde Consequentia og 
Ungdommens Forførelse." Kongen befalede derfor den 
10. Januar 1685, at dersom nogen deslige Dobler og Spiller 
saa vel som Lykkepottemænd herefter skulde findes enten 
pas Gaderne eller i Husene her i Staden noget Spil eller 
Dobbel uden sær Bevilling at anrette og de ikke efter Ad- 
varsel fra Politimesteren holdt op hermed, skulde deres 
Varer konfiskeres. At det har været ulmindeligt at gaa ind 
i Huse, eller i det mindste paa Værtshuse for at faa Gæsterne 
til at spille paa en eller anden Genstand, ses ogsaa af 
Sagen om Opløbet i Kannikestræde, der netop fra først af 
opstod i Anledning af saadant Spil 2). 

Den 20. Juni 1690 behandledes en Sag for Randstue- 
retten, idet en Bedemand ved Navn Jens Højkarlen ,havde 
bedet en Del Borgerskab og andre at spille paa en Okse, 
som Hr. Politimesters Fuldmægtig Hans Povlsen lod opsætte 


1) Efterretningerne om nævnte Fester er meddelte efter Extra- 
ordinaire maanedlige Relationer. ?) Bircherods Dagb. 8. 270. 
3) Foran S. 239. 

(sætte paa Spil), og Hr. Politimester var kommen i Erfaring, 
at bemeldte Bedemand paa adskillige Steder skal have brugt 
Hr. Politimesters Navn, ligesom han lod samme Okse opsætte 
eller forspille, men han nægtede at have handlet paa anden 
Maade, end at dersom de vilde gøre Fuldmægtigen den 
Tjeneste, skede Herren derudi ingen Mishag, og tilstod, at 
Hans Povlsen ej havde begæret og sagt, at han skulde lægge 
Hr. Politimesters Navn dertil? 1), 

Ved denne Tid kom Kortspil i mere Brug, end det 
havde været i Forvejen. I 1685 beretter den svenske Ge- 
sandt, at Kongen om Aftenen spillede Landsknægt, hvilket 
han mest yndede, skønt han ellers ikke havde stor Tilbøje 
lighed til Spil2?). Kongen spillede ogsaa kun i Almindelig- 
hed en Snes Aftener om Aaret, og ved Hoffet spilledes 
L'hombre, Skærvensel og Lanter2); af Kortspil kendte man 
desuden Passe dix, Labete, Femkort, Piqvet; Cinque et 
Neuf, der nævnes hos Tøger Reenberg, var et Tærningspil. 

I 1673 fik Frederik Jakobsen og Medinteressenter Ene- 
ret i 12 Aar paa at forfærdige Spillekort, men de var saa 
daarlig gjorte, at Kræmmerne ikke vilde tage dem i Handel, 
uagtet det i det kgl. Privilegium hed, at deres Kort skulde 
være lige saa gode som Peter Meffarts Kort"). I en Lære- 
kontrakt for en Kræmmerdreng 1688 hedder det bl. a., at 
han skal holde sig fra al Skødesløshed som Kortspil og des 
usømmelige Bedrifter ”). 

Efterhaanden synes Tilbøjeligheden for Hasardspil at 
være vokset saa stærkt, at Kongen den 1. Oktober 1698 


1) Raadstueprotokollen. ?) D. Saml. 2. R. V 147. ?) Meiborg, 
Christian V's Hof, S. 39—40. +) Jakob Worm skriver i sin 
Satire over Griftenfeldts Broder Albert Gyldensparre: 

I lærde Skrifter er han en erfaren Mand, 

Mefferdi opus var ham stedse udi Hand. 
Mefferdi opus er hvad vi kalder Jakob Holmblads samlede 
Værker. %) K. D. VI, 526. Meddelelser om Silke-, Ulden- og 
Lærredskræmmerlavet, S. 24—28. 

maatte udstede den Befaling til Politimesteren, at da stor 
Misbrug gik i Svang paa adskillige Steder ,,;med fremmede 
Spil under Navn af Basette, Trente et Qvarante og Pour et 
Contre, saa og med Bank at holde, hvoraf lettelig en og 
anden Ulejlighed kunde foraarsages", skulde det tilkonde- 
gives alle Vintappere, Herbergerere, Theværter og andre 
deslige, at de ikke maaatte tilstede, at saadanne Spil øvedes 
i deres Huse, eller at der holdtes Bank !). 

Fa ret livlig Skildring fra Begyndelsen af Kristian V's 
Regeringstid giver Jens Steen Sehested i et utrykt Digt: 
»Kjøbenbavns mistrøstig dog villige Fangers ynkelige Klage", 
af et Drikkelag i et WIDDUE med tilbørende Kortspil: 


Mig drikkes til, jeg gør Besked. 
saa længe som mig lyster; 

det bedste Raad, som jeg da véd, 
er; Tønden har en Søster. 

Jeg bliver da gom nylig født, 

min Gæk vil til at svømme, …,. 

da faar mit Ljv i Sorgen Død 

af Bagchi. søde Strømme ; 

da springer, Hjertet å mit Liv 

ret som en Lammerumpe, , ; 
tit lader jeg til Tidsfordriv i 
et Glas ,mod Gulvet dumpe. 4 
Den søde Sang, Runda, Ruuda?), 
som meget artig stemmes, | ig 
begynder, dg, til man .derfra 

af Rusens Tyngsel klemmes; . . , 
da ser man først en Fandens Rej, . 
eu gloer, den anden gaber,, 

den tredje sigen ja for nej, . | 
saa gør sig Folk til Aber. |. , 
Naar Fantasj, den. Klage-Nar, | 

I Folkes Hjerne kimer, 

da er man. ikke den, man var,, 
man raser, støjer, primer . 

og lever som den rige Mand, 


——— me 


1) K. D,. VII, 5829—30, . 2). Det er vistnok denne Drikkevise, 
som Kristoffer synger i ,Sakob v. Thybo", 


tå 1 .! 1 

hvis Rigdom kan da skattes ? 
omskjønt man ej betale kan, 

maa derfor intet fattes. 

Man nævuer hele Tønder Guld, 

og ejer knap en Daler, 

man siger, man har Kister fuld, 
kort sagt, man er en Praler. 

Man bygger ud i Luften Slot 

og nævner mange Tusend, 

men gør sig selv den største Spot, 
naar man er meget rusend'. 

Snart staar et Par og drikker Dus, 
bekræfter sligt med Banden, 
derefter kør de Glas og Krus 
hverandre straks i Panden; 

derpaa faar hver sin Daggert fat 
og vil hinanden bore, 

straks raabes: Hid du Kælderkat, 
spænd af min højre Spore. 

Der gaar det an: Herud din Hund, 
jeg vil dit Blod udgyde, 

den anden raaber: Hold din Mund, 
jeg vil dig Halsen bryde. 

Klink, Klauk, der stødes Stød i Stød, 
saa raabes straks: Forliges, 

om en af eder fik sin Død, 

hvad skulde derom siges! 

De holder op, slaar Haand i Haand, 
der viser de sig streger (?), 

da kaldes paa den fule Aand, 

som vistnok om dem kvæger, 

han skal dem tage, stege, flaa, 
besætte, splitte, rive. 

Jeg tænker, nu er bedst at gaa, 
hvad vil af Enden blive? 

Jeg tier og ser nøje til, 

jeg korser mig og tænker, 

her bliver vist et Fandens Spil, 

om Værten længer skænker. 

De savner mig, ti maa jeg frem 

og mod min Vilje drikke, 

mig drikkes til med to og fem, 

jeg maa mig deri skikke. 

Man drikker fort og ikke sent, 

to Glas til Bund og Prikke, 

det andet er fem Fingre ment, 
sligt vidste jeg før ikke). 

Der skæunkes i, jeg faar de to, 
saa byder han mig Labben, 

var han saa falsk som huld og tro, 
da fik jeg vist paa Flabben. 

Jeg sætter mig da Laar ved Laar, 
som mig min Formand lærte, 
derpaa med fem og to Godtaar 
jeg gør, som han begærte, 

Min Nabo siger: det var ret, 

og er som halv af Lave, 

hans Hoved tungt og Benen' let, 
han ræpper af hans Mave. 

En anden spruder Fraaden ud, 
som rinder ned paa Hagen, 

han nys, han fnys og svær om Gud, 
at Rusen ham har slagen. 

Den tredje raaber paa Tobak, 
begynder straks at smøge 

saa stærk, som nogen Pøkker?) drak 
og vild? en Ræv udrøge. 

Den fjerde har et andet Sind, 
hans Dobbelorm formeres, 

han raaber: Hent os Brættet ind, 
her skal en Leg forkeres. 

Passe dix, Skærvensel og Labet 
begyndes da med Glæde, 

snart Lanter, Femkort og Piqvet, 
da skifter hver sit Sæde. 

Hver sætter da sin Daler til, 

der ruttes da med Penge, 

hvo Lykken ikke føje vil, 

vil sig fortvivlet hænge. 

Da hører man en Fandens Larm 
og mest af den, som taber, 

dog kan han ikke blive klog, 

før han med Pungen slipper, 

da sætter han sig i en Krog, 

ti al hans Haabning glipper, 


1) At drikke to og fem maa være en Ceremoni ved Dusdrikken; 
to Glas og fem Fingre som Haandtag. >?) Matros. 

da sjunger han først af Fortræd, 
han hvisler, laller, raaber, 

indtil han sorgfuld sidder ned 
og falder snart i Staver. 

Det holdes tit til Midnatstid, 
det falske Kort at slide, 

da faar enhver foruden Strid 
hvad vundet er at vide. 

Da spørges Kældersvenden ad, 
hvad der er at betale osv. 


I Januar 1669 skrives i Bordings Danske Mercurius: 


»Ved dette Pas man først til disse Nordens Lande 
fornemmer noget sært at føres over Strande, 
man Sukkerlade, The samt Kaffe kalder det, 
men om sligt Dansken tjen, kan jeg ej vide ret.” 


Disse ny Drikke blev først indførte i de fornemme Huse, 
der satte Pris paa at følge fremmede Moder; saaledes næv- 
nes 1672 i Griffenfeldts Regnskabsbog Udgift til Kaffefad 
og Kaffepotte"). 

Noget senere opstod Traktørsteder, hvor man beværtede 
med de fremmede Drikke. 1691 tog Hans Kristoffer Borger- 
skab som The- og Kaffeskænker; han bode i Fortunstræde 
Nr. 5. Samme Aar tog Jaqves de Rose Borgerskab som 
Kaffe- og Chokoladeskænker, 1694 Klavs Biil som Theskæn- 
ker; sidstnævnte Aar nævnes Theskænker Henrik Brun i 
nuv. Kjøbmagergade Nr. 55. 1699 nævnes Troels Svendsen. 
Oftest kaldes saadanne alene Theskænkere eller Themænd, 
derimod forekommer Benævnelsen Kaffeskænker næppe alene; 
de havde vistnok ofte anden Beværtning ned Siden, som 
Tilfældet var med Klavs Biil?). Lejlighedsvis nævnes 1691 
Themanden Marcus Boye. 

En Åvindsmand havde bestukket en Pige til at bringe 
Justitsraad Peder Lassens Enke i Vanry. Det var saaledes 


1) 0. Wolff, Griffenfeldts Levned $S. 80. >?) Om ham se Kbnh. 
paa Holbergs Tid S. 218—19. 

fortalt om hende, at hun ,ofte havde haft Bud til Marcus 
Boye, Themanden, at han skulde komme til hende, saa og 
haft hendes Vogn efter ham, item at hun (Pigen) havde 
set, at der har været en Karos nogle Gange med en Lakaj 
og bentet ham bort til Madam Lassens, nok at hun selv 
havde været med mundtligt Bud hos Fru Lassens, og at 
hun havde været der for en ung Person, som vilde tale med 
Fru Lassens og fornemme, om hun var inde, og at Fruen 
skulde have svaret, at hun vilde blive ham inde." Pigen 
tilstod for Retten, at der var lovet hende Penge, ,0om hun 
vilde vidne, at Fru Lassens havde været udi Themandens 
Hus" !), Akterne til denne Sag, der synes at maatte kunne 
oplyse forskellige interessante Forhold, er desværre næppe 
til mere. 

I en Sabbatsforordning af 24. Marts 1696 forbydes 
det om Søn- og Helligdage førend Aftensangens Tilende- 
bringelse at udskænke Drikkevarer i , Vin-, Akvavit-, Brænde- 
vins-, Øl-, The-. Chokolade- og Kaffehuse." 

1695 tog David Cortaud Borgerskab, idet han vilde 
handle med Parfume, Handsker, Kaffe, The og Chokolade, 
og 1699 fik den forrige kgl. Sukkerbager de la Croix kgl. 
Bevilling til at sælge adskillige Slags Konfekturer, Kaffe, 
The, Chokolade og Tobak 2). 

1661 blev der givet 6 Kokke Eneret til at lade bruge 
deres Kunst og Haandværk med Kogen og Anretning til 
alle Bryllupper, som holdtes i det danske Kompagni, Lavs- 
huse og andre borgerlige Huse; de havde nemlig beklaget 
sig over, at der skede dem 'stort Indpas af adskillige ny 
ankomne Fremmede og andre Fuskere, der aldeles vilde 
ødelægge dem, eftersom de under Belejringen næsten havde 
været næringsløse. Samme Aar fik Casper Gobers, der maa 
have været en Fremmed, lignende Rettigheder. Saadanne 


1) Raadstueprotokol 22. Okt. 1691. >?) K. D. VII, 540. 
21" 

privilegerede Kokke kaldtes Stadskokke, og 1698 fik 5 paa 
engang lignende Privilegier!). 

Ovennævnte har sandsynligvis ogsaa selv drevet Bevært- 
ning i deres Huse, men de havde næppe noget at betyde lige- 
overfor de fremmede Kokke, der indførte de lækre Retter 
fra det franske Køkken. Allerede 1666 bode den franske 
Kok Crequt ved Stranden, der var vel anset og ogsaa 
havde gode Logementer, saa mange Udlændinge logerede hos 
ham?). I Kæmnerregnskabet 1674 nævnes Balthazar, fransk 
Kok, der bode i Johan Petersen Sværdfegers Vaaning paa 
Amagertorv i Frimans Kvarter, og 1678 nævnes Peter d'Ees, 
fransk Kok, der bode i Sofie Hans Mortensens Gaard paa 
Amagertorv i Strand Kvarter; i Griffenfeldts Regnskabs- 
bøger omtales fra 1672 ofte den franzøske Kok. 1691 tog 
Honoré Pleyon Borgerskab som Kok og 1694 opføres den 
franske Kok Plantin som boende i Lille Kongensgade nuv. 
Nr. 17. En engelsk Kok Johan Reding bode 1694 i Ad- 
miralgade nuv. Nr. 8. 

Af Gæstgivergaarde havde man Stadens Gæstehus 
eller Store Lækkerbidsken, der tilhørte Kommunen, men fra 
1656 var udlejet til Dorthe Jakob Timmermands; hendes 
Søn Peter Timmermand købte det 1682. Det var Gaarden 
mellem Østergade, Amagertorv og Kirkestræde, nu Egholms 
Gaard med tilstødende Grunde. Det var i stor Anseelse og 
Regeringen indlejede her mange Gesandtskaber og fyrstelige 
Gæster ?). 1662 nævnes blandt Gæstgivergaarde Prinsen 
af Danmark paa Østergade nuv. Nr. 28, der tilhørte 
Henrik Dyre, som var Laalandsk Post og endnu havde Gaar- 
den henimod 1689, Den sorte Rytter ved Nybørs, Den 
hvide Svane, vistnok Apotheker Kristoffer Herforts Ejen- 
dom ud til Højbrostræde og Færgestræde, Fortunen, siden 
Hotel Royal, Den gamle Prins i Lille Færgestræde, til- 


2) K. D. III, 524—26. VII, 527. >?) D. Sam]. 2. R. I, 364 
3) Kbnh. Hist. og Beskr, IV, 332, 

hørte 1689 Johan Ejlersen, Havfruen, nu en Del af Fortun- 
stræde Nr. 4, Tre Kroner paa Østergade, Den forgyldte 
Hjort, Druen i Færgestræde, især besøgt af hollandske 
Skippere, Wapen vonHamburg, Wapen van Holland, 
Kransen paa Kristianshavn, Den forgyldte Falk nuv. 
Nr. 32 ved Gammelstrand, Det Stralsundske Herberg, 
Vognmandsherberget i Springgade. 1663 nævnes 
Frankfurt am Main i Højbrostræde, Skibet ved Kri- 
stianshavns Bro, Heidelberger Vinfad i Skindergade, 
1666 Engelen i Pilestræde, Det forgyldte Anker, 
Den hvide Rytter ved Børsen, Stadt Lybek bag Bør- 
sen, Odense, Den sorte Morian ved Stranden, Elefan- 
ten ligefor Holmens Kirke, Amsterdam, Det forgyldte 
Kors ved S. Nikolaj Kirke. 1668 nævnes Flensborg 
Vaaben, tilhørende Peder Lavridsen, nuv. Fortunstræde Nr. 7, 
Bergen i Norge, Den forgyldte Bjørn i Larsbjørn- 
stræde, Den norske Løve, Sorte Ørn ved Stranden, 
Den forgyldte Sol ved Stranden, Det lybske Herberg 
paa Amagertorv"), Røde Hest paa Vestergade, Rosen ved 
Stranden, Prinsen af Oranien i Nyboder. 1669 nævnes 
Den forgyldte Ørn i Kirkestræde, Paris eg Cappa- 
docia ved Trinitatis Kirke?); Mogens i Cappadocia nævnes 
1681 og Niels i Cappadocia 1694. 1677 nævnes Stadt 
Lybek, Den forgyldte Svane, Fynske Herberg og 
Nøglen i Kjøbmagergade, Kælderen under Nybørs, Prins 
Jørgen paa Østergade, Kurprinsen af Sachsen paa 
Nikolaj Kirkegaard. 

1686 fik Jørgen Jørgensen Frihed for Byens Tynge 
og for Indkvartering, da han havde i Sinde at indrette et 
Stads-Værtshus i sin Gaard i Højbrostræde; han maatte 


!) Til hvad der er oplyst om dette i Kbnh. Hist. og Beskr. IV 
8983, kan tilføjes, at det 1687 tilhørte Verner Klaumann, 
1641 hans Enke, 1652 Raadmand Verner Klaumaunn, 1667 
Raadmand Peter Holmer, 1672 Erkebiskop Svanes Enke, 
1686 Sekretær Linker. ?) Jfr. Kbnh. Hist. og Beskr. IV, 807. 

ogsaa skænke alle Slags Vine og andre Drikkevarer for de 
Gæster, der logerede i Huset, men ikke for andre. Faa 
Dage efter fik han Magistratens Bevilling, af hvilken det 
ses, at han med stor Møje og Bekostning havde indrettet 
et Stadens Værtshus for rejsende Kavallerer og andre for- 
nemme Folk og til den Ende ladet udhænge Kjøbenhavns 
Vaaben; Magistraten bevilgede ham de samme Friheder 
som Kongen, men tillod ham at udskænke alle Slags Øl, Vin 
og andre Drikkevarer ikke alene for Gæster, men for alle 
andre, der søgte der i Huset, og dette stadfæstede Kongen 
siden. Dette Værthus, der laa i den Del af Højbrostræde, 
der blev udlagt til Højbroplads, blev af Jørgen Jørgensens 
Enke 1722 overdraget til Matthieu Toyon 1), 

Af Værtshuse af lavere Rang kan nævnes Paradis, der 
1694 tilhørte Stadstambur Hans Høbsch; der var Kælder 
under Huset, hvor der sædvanlig bode en Øltapper. Dette 
Hus, der har sin Interesse ved sin Omtale i Holbergs Ellevte 
Juni, kan nu stedfæstes, idet det var det sydlige Hjørne 
sted mellem Vestergade og Volden, en Del af Nr. 43 eller 
Jernbanehotellet. Der findes dog ingen Vært af Navnet 
Jakob, som Holberg kalder ham, imellem 1708 og 172227). 

Flere Borgere, der havde store Lejligheder, beværtede 
ogsaa Rejsende uden egenlig at være Gæstgivere. Saaledes 
Mette Rode i Højbrostræde. Hun bode efter Ulfeldts 
Fald i dennes Gaard paa Graabrødretorv, hvor hun 1662 
maatte beværte et russisk Gesandtskab i over 4 Maaneder, 
hvilket kostede Kongen henved 14,000 Rdl.?). Desuden 
nævnes Johan Heidemanns Gaard paa Slotsholmen, nu 
Kristiansgade Nr. 3, Thomas Jensen Daabelstens Gaard 
paa Amagertorv. Thor Andersen Sejllæggers og Jens Bom- 


1) Om Gæ tgivergaardene i Frederik III?s Tid og om Lækker- 
bidsken se Burman Becker i D. Smi.2.R.IoglIl. ?”) K. D. VIL, 
142, 169—70. Kbnh. paa Holbergs Tid S. 213. 2) D. Sml. 
2. R. IC, 178—82. 

slutters Gaarde ved Stranden modtog Rejsende af ringere 
Stand. 

Den navnkundigste af saadanne Værter var dog Carl van 
Mander, hvis Gaarde husede mange Gæster af fornem 
8tand!'). Den ene var Østergade Nr. 15 og den anden 
Gammelstrand Nr. 24. 

1689 og 1694 findes Gæstgivere paa følgende Steder, 'og 
disses Gaarde havde sikkert særlige Navne, der dog ikke frem- 
gaar af Skattelisterne: Oluf Høyer, Boldhusgade Nr. 3 og 
Nr. 6 og 8 ved Stranden; Hans Larsen, Nytorv Nr. 3 og 
Nygade Nr. 3; Søren Rasmussen, Vestergade Nr. 12 (Tre 
Hjorter); Karsten Pedersen, Vestergade Nr. 16; Aage Mik- 
kelsen, Vestergade Nr. 20, Peder Esbach, Frederiksborggade 
Nr. 9 og 11; Lars Olsen, Nørregade Nr. 24; Karl Decker, 
Klareboderne Nr. 6. 

Af Vinhandlere nævnes 1694: Abraham Lehn i Dyr- 
køb?), Godtkøb ved S. Petri Kirke 3) paa Nørregade, der 
da tilhørte Boet efter Vinhandler Frederik Knudsen Gam- 
borg"), men hvor Kælderen i de senere Aar havde været 
udlejet til Tydskeren Johan Sternberg, der døde 1694 og, 
som det ses af hans Dødsbo, skænkede mod Pant; der fand- 
tes saaledes Panter fra begge Formandens Sønner Anders 
og Knud Gamborg, og blandt Debitorer, der ikke kunde 
findes, var 3 Studiosi; af andre Vinhandlere nævnes Peter 
van Hemmert, Kjøbmagergade nuv. Nr. 39, Gert Acker- 
mann, AÅdmiralgade nuv. Nr. 5, Nikolaj Kattenberg, Fortun- 
stræde nuv. Nr. 3, Peter Peckel, Højbrostræde nuv. Nr. 15 og 17, 
Henrik Stybe, Gammelstrand nuv. Nr. 28, Henrik v. Essen i 
Højbrostræde, Otto Allewelt, Kjøbmagergade.nuv. Nr. 30, 
Niels Nielsen, Vestergade nuv. Nr. 1, Ebbe Levesen, Nørre- 
gade nuv. Nr. 4. 


1!) Se herom D. Sml. 2. R. I, 360—68. Beckers Samlinger I, 
231, 238, 246, 256, II 73. ?) Se om Dyrkøb Kbnh. paa Hol- 
bergs Tid 8. 215—16. ?) Jfr. Kbnh. Hist. og Beskr. IV, 307. 
4) Dennes Portræt i C. Bruuns Kjøbenhavn II, 8. 67. 

I Aarene 1689—95 tog 16 Personer Borgerskab som 
Vintapper, Vinkyper, Vinforlatter, Vinskænker eller Vinhand- 
ler, hvilket vistnok er Betegnelser for samme Forretning, ti 
Folk med danske Navne kaldtes sædvanlig Vinskænkere eller 
Vintappere, medens de andre Prædikater tillagdes Fremmede. 

Hvor Kancellibygningen nu staar ud mod Slotspladsen, 
fandtes det af Henrik Måller opførte Boldhus, der i 1658 
var kommet i Kongens Besiddelse. 1 Kælderen, hvor under 
Belejringen nogle af de svenske Fanger sad, fik den kgl. 
Mundskænk Frederik Vinterberg i 1660 Privilegium paa i 
sin Livstid at holde fri og aaben Skænk af alle Slags Vin og 
Øl. Denne Kælder er den Frederiks Kælder, der omtales i 
J. 8. Sehesteds ,,Kjøbenhavns mistrøstige, dog villige Fangers 
ynkelige Klage": 


»I Fredriks Kælder er det svalt, 
jeg hør med Potten klappe, 

mit sidste Glas blev ubetalt, 

ti vil mig ingen nappe", 


det vil sige, der var ingen, som tog Hensyn til ham. Han 
gik derfor ovenpaa, og vi ser af hans Skildring, at Boldlegen 
var endnu i Brug her i Kristian den Femtes første Regeringstid: 


»Jeg gaar derfra og ovenpaa, 

der leger de med Bolde, 

omskønt jeg og en Bold kan slaa, 
maa jeg mig derfra holde; 

det gælder der om Hul,øg Bræt, 
såa skrap som Bolden springer, 
der leges baade vel og net, 

til man med Klokken ringer. 

Paa Timen staar den snilde Dreng 
med Boldene til rede 

og kaster dennem hen i Sleng, 
som det ej gærne skede. 

Der leges tout & bon igen, 
enhver faar mig at løbe, 

er alle Bolde slagen hen, 

da maa man andre købe.” 

I 1673 blev Boldhuset overladt Hofmarskal Kørbitz, og 
F. Vinterberg fik som Godtgørelse for Vinkælderen  Til- 
ladelse til at holde samme Slags Udskænkning, hvor han 
vilde "). 

En yndet Fornøjelse var vistnok Skydebaner. I 1661 
fik Klejnsmed Gabriel Baumand kgl. Privilegium til at op- 
rette en Skydebane udenfor Porten, ,, hvor Borgerskabet og 
andre, som dertil Lyst haver, sig udi Skyden sig des bedre 
exercere og øve kunde", og fik dertil udvist en Plads ved 
den Vold og Grav, der overskar Vesterbrogade; det er nu- 
værende Nr. 37 paa Vesterbrogade, hvis Grund strakte sig 
ned til Stranden. Denne Skydebane var endnu i Brug i 
16762). 

I 1673 gav Kongen en Bevilling til et Skydeselskab, 
men det vides ikke, om dette var knyttet til Gabriel Bau- 
mands Hus eller til det Gæstgiversted, paa hvilket Peder 
Hansen Korsør i 1668 havde faaet Bevilling, og som laa 
længer ude paa Vesterbro (nuv. Øhlenschlågersgade); her var 
der i det mindste senere en Skydebane. 

Det forbydes i Selskabets Artikler at sværge, bande og 
bruge bespottelige Ord, at klamres og udskælde hinanden 
paa Ære og gode Navn, beskylde hinanden for at fare med 
Løgn eller i det hele fornærme hinanden. For at forebygge 
Ulykker var det ogsaa forbudt at drikke og ryge Tobak og 
møde drukken, ,eftersom Drukkenskab er en Rod til alt 
Ondt.” Bestyrelsen bestod af en Oldermand og to Bisiddere, 
der alle skulde være Borgere. Man skød baade med glatte, 
riflede og haarriflede Bøsser, og den ene maatte ikke skyde 
for den anden. Til Indgangspenge skulde der gives 4 Rdl. 2), 

En Skydebane med tilhørende Lysthave anlagdes i 1688 
af Kongens Mundkok JohanStatius Baden mellem Klærke- 
gade og Sølvgade, hvilket nu er Gadenumer 14 til 22 i 


12) K. D. VI, 522—23, 606, 623. ?) K. D. III 516—17, VI, 664, 
677. 3) K. D. VI, 614—19. 

Sølvgade og i Klærkegade Trøstens Bolig og Nr. 31, men 
hans Hus laa i Klærkegade med Gavlen til Gaden og en 
Sidebygning ; Have og Keglebane udgjorde alene 11,680 Kvadrat- 
alen. I hans Ansøgning til Kongen hedder det, at han for 
nogle Aar siden til sin store Fortræd og Skade havde til- 
forhandlet sig en Haveplads mellem Rosenborg og Østerport, 
som han vilde have indrettet til Køkkenhave, men da den 
laa altfor langt fra Haanden — han bode nemlig i Admiral- 
gade — kunde den ikke forrente den Kapital, for hvilken 
den var købt. Med gode Venners Assistance havde han der- 
for besluttet at købe nogle tilstødende Pladser, ,hvorved 
Haven kunde blive saa stor og fuldkommen, at den til en 
og anden Kavallers og Dames samt andre fornemme Godt- 
folks Lyst og Divertissement med adskillige Lysthuse til 
enhvers bekvemme Magelighed samt en færdig Skydebane og 
andet, som paa fremmede Steder er brugeligt, kunde ind- 
rettes, hvor enhver for billig Betaling kunde vorde trakteret 
med Spisning, Vin og Øl efter Behag, eftersom ingen saadan 
bekvem Ort her udi Staden findes, hvor nogen Standsperson 
kunde have nogen Fornøjelse eller blive pro Dignitet akko- 
moderet; men som til saadan en Haves Indrettelse samt be- 
hørige Husværelse, hvor jeg selv skulde bo og holde Hus 
til Gæsternes tilbørlige Opvartning, en temmelig Summa 
Penge erfordres," saa begærede og fik han den 15. Maj 
1688 i sin og sin Hustrus Levetid!) Frihed for Skatter og 
Indkvartering, saafremt de skikkelig og forsvarlig holdt deres 
Værtskab uden billig Klage. 

Dette Etablissement var altsaa for den fornemme Ver- 
den. Da Justitsraad Povl Eggers i 1698 havde maattet 
overtage Stedet for (iæld, udvirkede han de samme Friheder 
som Mester Statius, men det saaledes, at de altid skulde 
følge denne Ejendom, hvem der end ejede den. Skydebanen 


1) Hun indebrændte ved Amalienborgs Brand 1689. 

forblev længe i Brug; saaledes havde en Søkadet i 1715 
igennem Plankeværket skudt en Borger med en Riffel fra den 
saakaldte Statzes Have, og i Opmaalingsprotokollen for 
1756 opføres Ejendommen endnu som fri for Indkvartering, 
sså længe den brugtes til Skydebane !). 

I 1694 genoplivedes det danske Kompagni, der i 
henved halvtredsindstyve Aar ikke havde været i Virksom- 
hed. Det var fornemmere end det forau omtalte Skyde- 
selskab, idet der her blev givet dobbelt saa stort Indskud; 
Politidirektøren blev Direktør og fire fornemme Borgere 
blev Dommere, alle udvalgte af Kongen. Det genoptog 
Papegøjeskydningen og fik sin Bane udenfor Nørreport ved 
Fuglestangen (paa hin Side Jagtvejen ved Tagenshus), hvor 
Kronprins Frederiks Brud Prinsesse Lovise af Meklenborg i 
1695 modtoges ved et Telt af sin Brudgom og hvorfra Toget 
kørte til Østerport 2). 

Ogsaa Fægtning hørte til Forlystelser, men Øvelse 
deri var aldeles nødvendig for enhver paa en Tid, da selv 
Skrædersvende bar Kaarder. I 1666 fik Pierre de Belle- 
garde kgl. Tilladelse til at holde Fægteskole for alle og 
enhver, ,s0m sig udi slig Kunst Lyst haver at exercere og 
øve", og 1668 fik Wulff Kristoffer Kratz et lignende Privi- 
legium, men det ses af hans, at man i en Fægteskole øvede 
»Slig Kunst i alle Slags Gevær saa vel som udi Fanesvin- 
gen" 2), I 1672 beskikkedes en Stadsfægtemester Hans 
Henrik Eller, der maatte holde fri Fægtebod for alle og 
enhver, inden- og udenlandske, og i 1678 fortolkedes hans 
Privilegium saaledes, at han alene skulde være Stadsfægte- 
mester, dog uden Præjudice for dem, som tilforn havde faaet 
kgl. Bevilling paa Fægtemesteri. Hans Fader havde i sin 
Tid været Fægtemester ved Sorø Akademi og siden hos 


1) K. D. VII, 228—29 med Indlæg, 536—87, VIII, 347. 2?) K. 
D, VII, 440—45, 463. 32) Fanesving var cn særlig Øvelse 
med en kort Fane, jfr. Peder Paars 4. Bog 2. Sang. 

Prins Jørgen og tjent Kongen til sin Død i 29 Aar. Han 
selv havde forsøgt sig udenlands og var Fægtemester hos 
Grev Ditlev Rantzau, førend han blev Stadsfægtemester !). 
Den 3. Avgust 1692 tog Kr. Fred. Dyssel Borgerskab som Fægte- 
mester. 1694 bode Didrik Liebendautz, Fægter, i Pile- 
stræde nuv. Nr. 6. 

Fremmede Danselærere forekommer ogsaa, efter at de 
Fornemme havde givet Tonen an med Indførelse af Baller, 
hvor man i Modsætning til de gammeldags alvorlige Danse 
morede sig med de lettere franske. Allerede i Frederik den 
Tredies Tid omtales Baller. I 1664 var den svenske Ge- 
sandt til Bal hos Rigsadmiral Henrik Bjelke, og i 1666 havde 
Feltmarskal Hans Schack den kongelige Familie til Gæst og 
gav et Bal bag efter. I 1685 gav Grevinde Moth et meget 
splendidt Bal, hvor Kongen og de fornemste Kavalerer og 
Damer indfandt sig og diverterede sig til Kl. to om Natten 2). 

Assembleer og store Aftenselskaber omtales i denne Tid 
ved Hoffet. I 1686 skriver den svenske Gesandt, at Konge- 
huset visse Aftener om Ugen vilde holde aabent Hus, hvor 
enhver kunde spille og underholde sig saaledes, som det 
skede i Frankrig. I 1691 begyndte den franske Gesandt 
hver Aften at holde »ublique Assemblée i sit Hus, idet alle 
de Fornemste i Staden, baade Kavalerer og Damer, ubudne 
samledes hos ham, hvor man først spillede og siden blev 
herlig trakteret. Ham efterlignede Gyldenløve, Grev Revent- 
lov og Jens Juel, der vel hidtil havde holdt aabent Taffel, 
men nu ogsaa visse Dage om Ugen havde Aftenselskaber, 
hvor man tilbragte Tiden ,,udi stor Vellyst og kræseligt 
Levned". I 1692 holdtes der hver Torsdag Assemblee paa 
Slottet, hvor Gæsterne tilbragte Tiden med Spil, og de, som 
ikke havde Lyst dertil, drak Kaffe, The og Chokolade, lige- 
som der dækkedes Borde for dem, der ønskede at spise. 


1) K. D. III 646, VI, 456, 595, 692. >?) P. W. Beckers 3ml. II 
47, 174. D. Sml. 2. R., V, 154. 

Mandag og Fredag i samme Vinter holdt Gyldenløve og 
Reventlov Assembléer i et fornemt Borgerhus for at undgaa 
den store Besvær med at holde Sammenkomster i deres eget 
Hus. De havde lejet dette Hus i Forening med andre, hvor 
de fornemste Damer og Kavalerer kom sammen og tilbragte 
Tiden pae samme Maade som ved de kongelige Assembleer "). 

I Januar 1696 fortælles i et Brev fra Kjøhenhavn, at 
der hver Aften holdtes Assemblée lige som forrige Aar hos 
den engelske Kok?), som dertil havde lejet et stort Hus, hvor 
Grev Niels Fris, en Ahlefeldt og Jomfru Gabel holdt Bank, 
medens andre spillede andre Spil. Fornemme Folk som 
Grev Reventlov holdt deres Gæstebud i dette Hus. Ogsaa 
fornemme Damer kom der paa egen Haand.  Brevskriveren 
beretter ogsaa om, at Ballerne var begyndte med et hos 
Niels Juel 2). 

Dette er kun nogle Exempler, og til disse Selskaber 
kom Borgerfolk ikke. Men saadanue ny Skikke gik efter- 
haanden ud i de ringere Samfundslag, og de franske Moder 
fremdroges ydermere ved de mange indvandrede franske Re- 
formerte, der havde nedsat sig her. Derfor hører vi i 1694 
om et Bal, som Danselærer Lackman holdt i sit Hus for 
sine Elever?). 1689 brændte paa Amalienborg Clemen 
Dansemesters Hustru, dennes Moster og Søster. 

Foruden disse nævnes 1694 Dansemester Henrik Mar- 
chal og 1703 holdtes Skifte efter Dansemester Vilhelm Fre- 
derik Choqvet; hans Enke hed Maria, der antages for den i 
Holbergs Komedier nævnte franske Marie. 

Ved Aarets forskellige Højtider var der Fornøjelser 
nok. Nyaarsdag saa man Kongens Hærpavkere og Trom- 
petere, der hele Dagen gik omkring i Gaderne og blæste 
Nyaar ind, hvorfor de blev ,,med en Foræring regalerede" 5). 


1) D. Sml. 2. R. V 122, 328—29, 335—86. >?) Se foran S. 324. 
%) Secher, Danm. i ældre og nyere Tid I, 225—26. +) Foran 
S. 222. %) Bircherods Dagb. S. 282. 

Det hedder ogsaa i Extraordinaire Relationer: ,1 .Jan. 1677 
blev Nytaarsdag paa sædvanlig Vis med Stykkeskud 
(Kanonskud) og Trompete- og Pavkespil højtideligholdt.” 
Helligtrekongers Aften højtideligholdt man ogsaa pas 
forskellig Maade. Da der i 1692 var Tale om, at de Stu- 
denter, der fik Spisning paa Kommunitetet, ikke herefter 
skulde have Godtøl om Helligaftener, men maatte nøjes med 
det simple Øl, mente man dog, at dette ikke gik an denne 
Aften, ,fordi det er en gammel Sædvane i Kommunitetet, 
at Hellig Tre Kongers Aften ved hvert Bord sker en liden 
Harangue (Tale) af Dekanerne, som en Taksigelse til Kon- 
gen og et Votum for kgl. Majestæts og det ganske Huses 
Velgaaende, hvor der drikkes af Alumnerne alle saadanne 
høje Skaaler, hvorfor det maaske vilde mishage til Hove, om 
saadan god Skik blev ophævet” !). I det hele plejede Ja- 
nuar at være en urolig Maaned. Den 21. Januar 1688 ud- 
stedte Kongen en Befaling for at forebygge, at nogle skulde 
understaa sig til om Aftenstide at begaa adskillige Insolentier 
maskeret, formummet eller sværtet. Den 8. Decbr. 1685 
udkom et Forbud i Anledning af, at ,nogle vanartige Men- 
nesker Tid efter anden lod sig forlyste med Nøglebøsser at 
skyde, Raketter at lade afgaa, Sværmere, Buddeker og andet 
deslige, opfyldte med Krudt, at antænde og bortkaste iblandt 
Husene, hvoraf ulykkelig [idebrand og anden Skade lettelig 
maatte entstaa."  SVed Fastelavnstider havde Lavene deres 
Optog, men den 18. Febr. 1682 forbød Kongen ,den Vane, 
som Haandværksfolkene hidindtil har været udi med deres 
Kroer og Skilte aarligen ved Fastelavnstider at for- 
andre, hvilket stor Uskikkelighed har foraarsaget"” 2). 

Majfest holdtes en Tid af Soldaterne og Holmens Folk 
paa Slotspladsen ?), men senere holdt de sidste Fest i Ny- 
boder, som det ses af det Side 247 omtalte Opløb. 


1) Bircherods Dagbøger S. 246, ?) K.D. VI, 798, VII, 120, 210. 
3) Meiborg, Kristian V's Hof, S. 48. 

St. Hans Aften søgte man til Kilden ved Gammel 
Vartov; saaledes fortæller en Samtidig 23. Juni 1675: ,,0m 
Eftermiddagen lod jeg mig forlyste at spasere hen til den 
Kilde, som er ved Gammel Vartov, hvilken mange Folk 
denne St. Hans Aften efter aarlig Sædvane søgte til, fordi 
man indbilder sig, at den skal have nogen Lægedoms Kraft 
i sig, i hvor vel den dog ikke er i saa stor Estime som 
Helenæ Kilde" !). 

Om Sommeren kom man vel ogsaa længer ud paa Lan- 
det. I Raadstueprotokollen for 8. Avgust 1639 hedder det 
om en Mand ved Navn Krakowitz, at han i 1681 havde 
bedet Hans Tidemand fra Norge til Gæst i Dyrehaven, 
»og lod ham køre til sit Hus om Aftenen i en Karet vel til- 
pakket." Dyrehaven paa den Tid var det nuværende Char- 
lottenlund. Frederik IIIs Kammertjener Jakob Petersen 
havde nemlig i 1663 af Kongen faaet Skøde paa den lille 
Dyrehave ved Ibstrup med Tilladelse til der at indrette 
Værtshus, som skulde være det eneste i en Mils Afstand fra 
Kjøbenhavn, hvor der maatte udskænkes Vin og fremmed 
Øl, og det var enhver tilladt her at anrette Bryllup, Barsel 
eller andet Samkvem og Konvent. Han maatte videre her 
lade anrette allehaande Leg og Spil til Tidsfordriv, saasom 
Pirkentafel, Klodsbane, Paillemaille, Skydebane og deslige, 
og holde Hyrekarosser, Spiljægter (Lystbaade), Baade og 
allehaande Slags smaa Fartøjer til at spasere med paa Van- 
det?) Da Jakob Petersen imidlertid forlod Landet i 1664, 
har han næppe kunnet faa Stedet indrettet efter Ønske. 
Den 29. Marts 1672 fik Ulrik Frederik Gyldenløve kgl. 
Stadfæstelse paa ,den liden Dyrehave ved Skovshoved", som 
han havde købt af Generalmajor Henrik Ruse, der havde 


!) Bircherods Dagbøger S. 163. Om Kilden se Kbnh. paa Hol- 
bergs Tid S. 198. ?) Nyerup, Frederik III, S. 407—8. Prof. 
Ed. Erslev har i sit Skrift Fra Bernstorff og Omegn 8. 26—27 
først vist, at den lille Dyrehave er Charlottenlund Skov. 

tilforhandlet sig den af den forrige kgl. Kammertjener Jakob 
Petersen. 

Kongen stadfæstede ogsaa Gyldenløve alle de Privilegier, | 
som Frederik [II havde lagt til Stedet, og som det hid til 
Dags nydt havde, ,men endog udi Henseende til adskillige 
store Omkostninger, som han til dets Indrettelse med Byg- 
ning, Grøfter, Damme og Lystgange hidindtil gjort har og 
herefter agter at lade gøre, skøder til merbemeldte Hr. Ulrik 
Frederik Gyldenløve og hans Årvinger samme Sted med al 
dets tilliggende Grund, Skov og Mark samt Fægang saavel- 
som Fiskeri i fersk og salt Vand, med Drift og anden Her 
lighed ved hvad Navn det er eller nævnes kan, saavidt den 
opkastede Grøft sig nu strækker indtil Stranden, som er 
udi Længden 305 Roder eller 1830 Alen og udi Bredden 
200 Roder eller 1200 Alen" !). Dette Maal giver 156 Tdr. 
Land og svarer til Charlottenlunds nuværende Udstrækning. 
Det er bekendt nok, at Ejendommen efter Gyldenløve fik 
Navnet Gyldenlund, og det se8, at det er ham, der har ind- 
rettet de første Forlystelsessteder her, der formodenlig er 
vedblevne, efter at Kongen 1683 havde købt Gyldenland af 
ham. Men det er vel næppe sandsynligt, at alle de Herlig 
heder, som Jakob Petersen havde i Sinde at indrette her, 
nogensinde kom til Fuldførelse. 

1677 nævnes i Kæmnerregnskabet Johan Sørensen, Kok 
i Dyrehaven, som Ejer af en Gaard paa Kongens Nytorv, 
hvoraf det altsaa ses, at der var et Traktørsted i Gylden- 
lund allerede i dette Aar. 

I 1684 holdt Kongen en stor Fest her. I et Brev fra 
Rentemester P. Brandt til Oberst Lavrids Munk hedder 
det: ,Til den Maskerades Fornødenhed udi Gyldenlund, som 
Hs. kgl. Majestæt der holdt den 26. September, har jeg 
ladet begære af velb. Oberst Munk 100 smaa Skibsløgter, 
som til dito Gyldenlund er blevne brugte langs Vejen op til 


1) Sæl. Registre XXVIII, 631—82. 7?) Om Jakoh Petersen se 
Beckers Saml. paa forskellige Steder, ogsaa Statskollegiets 
Dokumenter 24. Maj 1669. 

Løvhytterne og 23 Løgter bortkomne, som af Folk om 
Natten, da Herskabet indrejste til Kjøbenbavn, er borttague 
at lyse sig hjem med, men har forglemt dem igen at 
levere".!). 

Musik dyrkedes formodenlig ikke ret meget i private 
Huse, dog findes undertiden i Inventarier enkelte Instru- 
menter. Derimod brugtes Musik, navnlig Blæseinstrumen- 
ter sikkert meget ved festlige Lejligheder. Der var en 
særegen Stadsmusikant eller Stadgsinstrumentist, hvortil 1696 
Lukas Jakob Krøpelin blev udnævnt?). Hans Formand hed 
Frederik Gan eller Jan, der 1691 tiltalte Abraham Lehn og 
dennes Svoger Kristian Schup, Hans Dreyer, Henrik Spiring 
og Karl Vinskænker, ,formedelst de dem har understaaet 
paa deres Bryllupsfester at lade sig betjene af Skalmeje- 
blæsere", 1694 klagede Enken over, at Folk understod sig 
at antage omløbende Fuskere og andre til deres Bryllupper 
og Værtskaber. En af disse Fuskere forklarede: , Peder 
Murmestersvend kom til mig engang i Vinter en Aften Kl. 9 
og bad, at jeg vilde følge med ham hen paa Rosengaarden; 
en af Kokkedrengene paa Slottet havde bedet ham at komme 
derhen med en til at spille en Time eller to for nogle 
Børn, som var Dr. Møinichens, da gik jeg derhen og var 
der en Times Tid, og fik hver af os 10 eller 12 Skilling”. 

1691 tog Daniel Holst Borgerskab som Fiologamist, 
hvis Instrument altsaa ikke kunde gøre Indpas i Stads- 
musikantens Næring. Jakob Kristoffer Bahr tog 1690 Bor- 
gerskab som Bækkenslager, hvilket imidlertid næppe betyder 
andet, end en, der forfærdiger, og ikke en, der slaar paa 
Bækkener. 


1) Rentekamrets kjøbenhavnske Kontors Kopibog 29. Okt. 1684. 


Det ses der, at der var 2 Løvhytter og at de ogsaa kaldtes 
Løvsale eller Løvhuse. ?) K. D. VII, 498. 

V. 
Religiøse Forhold. Fremmede Religionsbekendere. 

Om Borgernes religiøse Liv er det vanskeligt at give 
nogen Underretning. At alle aabenlyst bekendte sig til den 
rene uforfalskede lutherske Lære, at Søndagen højtidelig- 
holdtes ved Kirkegang, at den fornemste Læsning bestod i 
Andagtsbøger, det véd vi, men om Vanekristendom eller et 
virkeligt Liv i Gud var det overvejende, kan vi ikke ran- 
sage; den Masse Andagtsbøger, der blev udgivne, maa dog 
tyde paa almindelig Trang. 

De pikante Titler, som mange af disse havde, tyder 
imidlertid paa en Tilbøjelighed til at tage det hellige humori- 
stisk, ti det er ikke Enfoldighed alene, der fremkalder Titler 
som: Himmelvej, hvorledes et Barn udi 24 Timer lære kan 
at undgaa Helvede og indgaa i Himmelen, 1690; C. P. 
Hersløf, Tretten aandelige Politiforordninger, 1686; V. N. 
Holstebro, Catechismi Postebud eller Brevdrager, 1682; 
L. Sommer, Aandelig Frokost, 1671; Sjælens Apothek 1699; 
J. L. Aaskov, Catechismi Børns aandelig Mælk og Tygge 
mad, 1679; K. S. Bang, Den søde og velsmagende Catechismi 
Brystmælk, 1681, osv. 

De Prædikensamlinger, der er bevarede, viser, at Guds 
Ord forkyndtes paa en Maade, der ikke vilde opbygge os. 
Nogle Prædikener var polemiske eg bestod i de heftigste 
Udfald mod Vranglærere, Kalvinister og Katholiker, andre 
bestod af en Sammenhobning af Skriftsteder med lærde 
Fortolkninger, eller var opfyldte med Citater af græske og 
romerske Forfattere, ofte i Originalsproget, atter andre var 
fulde af uventede og søgte Udtryk og Vendinger med Sam- 
menatilling af Tanker og Billeder, der indbyrdes kun var i 
fjern Forbindelse. 

»Dog", siger C. Rosenberg, ,,maa det fastholdes, at meget, 
som nu støder, dengang tvært imod fremmede Prædikenens 
opbyggelige Virkning. Det laa i Tidens Aandstilstand, at 

man bedst forstod alle Livsforhold fra religiøst Synspunkt. 
Mange Emner, der nu synes fremmede for det opbyggelige 
Foredrag, kunde derfor bringes paa Bane i det uden Skade 
for Opbyggelsen. Uden Tvivl er f. E. mangen Gang den 
andægtige Taknemlighed, hvormed Altergæsterne nød Brødet 
og Vinen, bleven forhøjet ved Mindelsen om, at andensteds 
misforstodes og misbrugtes de hellige Naadegaver. Mangen 
Hentydning til bibelsk eller klassisk Literatur og Historie, 
som nu synes søgt og tilskrives Forfængelighed, kan være 
falden baade Præst og Tilhørere ganske naturlig; de dannede 
blandt Tilhørerne kendte kun disse to Tankeverdener, men 
var ogsaa tit bedre hjemme i dem end de fleste nu til Dags; 
selv Menigmand opfangede sikkert gærne, hvad der kunde 
falde af til ham fra en Lærdom, som alle saa op til med 
Ærbødighed, og mangen Hjærtet forædlende og Synskredsen 
udvidende Oldtidserindring er sikkert fra Prædikestolen 
bleven udbredt i vide Kredse. Overhovedet gjorde Kirken 
i stor Udstrækning den samme Tjeneste, som i vore Dage 
tilsigtes ydet af den historisk-kristelige Folkehøjskole" !), 

Det kan derfor ikke undre, at der i Prædikenerne ofte 
kom Hentydninger til Samtidens Forhold, hvilket i Enevæl- 
dens Barndom let kunde komme Præsterne dyrt at staa. 
Hofpræsten Mathias Fos maatte saaledes 1662 rense sig for 
den Beskyldning, »at han baade i Byen og paa Prædike- 
stolen skulde for dristelig have talt om Statssager og ladet 
slige Ord falde, som kunde desaffectionere kgl. Majestæts 
Undersaatter, og adskillige Personalia trakteret"?), 

Da der 1679 gjordes Taksigelse i Kirkerne for Fred- 
slutningen, kom Sognepræsten ved Helligaands Kirke, Mag. 
Esaias Fleischer i Ulejlighed, ,fordi han som en passioneret 
Patriot gav i ovenmeldte Taksigelse hel tydelig sin og fleres 
Ufornøjelse tilkende over Krigens slette Udgang paa vor 


1) Nordboernes Aandsliv III, 892, 898. 7?) Zwergius, Det 
sælandske Cleresi S. 549—52. D. Saml. 2. R., V, 128. 

Side formedelst de occuperede Stæders Restitution (Tilbage- 
givelse), idet han kaldte pacem nuperam (den ny Fred) en 
skiden og skammelig Fred, med mere deslige, hvorudover 
han blev af Bispen Dr. Bagger paa Kongens Befaling suspen- 
deret ab officio (fra Embedet), og sprang der siden gode 
Penge for ham til dem, der talte hans Sag i Lave"). Selv 
Biskop Bagger havde 1684 været sua fritalende paa Bede- 
dagen 18. April, at han havde talt om Kongens Alliance 
med fremmede Religioner og Tyrker, hvorfor han blev suspen- 
deret nogle Dage?). 

Den polemiske Prædiken gav sig i Kristian V's Tid 
særlig tilkende imod Calvinister og Katholiker, navnlig om- 
tales Hofpræsterne Dr. Josva Schwartz eg Dr. Masius som 
deres ivrigste Modstandere. Den første gik endog saa vidt, 
at han selv i Dronningens Paahør fordømte Tilhængerne af 
hendes Tro, saa han blev forflyttet til et andet Embede. 

Af søgte Prædikanter var Dr. Hans Sørenseu Leth; da 
Jens Bircherod en Søndag 1675 vilde høre ham i Slotskirken, 
var Gangen iud til Kirkeu saa proppet med Folk, at han 
ikke kunde trænge sig igennem. Sognepræsten ved S. Nikolaj 
Kirke Mag. Mikael Henriksen, der var Præst over 40 Aar, 
ansaas for ,den kristeligste Prædikant i Danmark". Af $a- 
tirikeren Jakob Worm kaldes han ,Overengelen",  Hofpræ- 
sten Dr. Peder Jespersen, ,var i sit Embedes Førelse ikke 
alene yndig og behagelig men ogsaa alvorlig og nidkær og 
straffede Synden foruden Persons Anseelse" 2), 

Til Forargelse var det stadige Kævl mellem Præsterne paa 
Kristianshavn, der aldrig kunde enes om deres Indtægter og i 
Anledning af hvilke der ofte blev nedsat Kommissioner. Da 
de havde Skriftemaal hver ved sin Menighed — Mathias Hilde 
brandt var nemlig tydsk Sognepræst og Præst for Garden, 


1) Bircherods Dagbøger S.201. Zwergius 8. 339—40. 2?) Zwer- 
gius S. 682. ?) Bircherods Dagbøger 8. 152, 159. Zwer- 
gius, S. 670. 





Bodsprædikant. 341 


medens Rasmus Byssing var dansk Sognepræst — chikanerede 
den første Hr. Rasmus ved at raabe saa højt, at hans Til- 
hørere blev forstyrrede, og saaledes var der sikkert mange 
Skandaler! ). 

En Bodsprædikant omtales i Oktober 1661 i en Beret- 
ning fra den svenske Resident 2):, Jeg hører. at der er en 
ung Person, som efter endt Gudstjeneste i Kirkerne nogle 
Gange er traadt frem og har holdt en Prædiken, hvori han 
har formanet Staden til Bod og Bedring for dens Laster og 
især for dens Hoffærdighed. Han har ogsaa nylig i Kon- 
gens Nærværelse efter endt Prædiken traadt frem paa Slottet 
og har undskyldt, at han som en uværdig Person optraadte 
paa et saa helligt Sted, men han blev ved Guds egen Ind- 
skydelse dreven til at formane dem til Bod og Bedring; 
hvis man ej i Tide vilde omvende sig, skulde det inden kort 
Tid ske, at Kjøbenhavn, der nu kaldtes en Fristad, skulde 
blive kaldt en Blodstad", 

Denne selvkaldede Prædikant var en 32aarig theologisk 
Kandidat Jesper Kønechen, der allerede under Belej- 
ringen havde forsøgt at faa Borgerne og Studenterne til at 
nedlægge deres Vaaben, da Krig stred mod Kristendommen, 
ligesom han skrev Breve af samme Indhold til Karl Gustav. 
Paa den Tid var det blevet ham forbudt at bestige Prædike- 
stolen, men 1660—61 tog han flere Gange Ordet i Kirkerne, 
første Gang i S. Nikolaj Kirke, fordi han havde set nogle 
Folk ,i overdaadige Klæder med Plumatzer". En anden 
Gang talte han en Mandag efter Syvslags-Prædiken i Hellig- 
aands Kirke om at vogte sig for Eder og Banden, og oftere 
talte han i andre Kirker; to Gange havde han endog talt, 
medens Præsten stod paa Prædikestolen. 

Efter sin Tale til Kongen i Slotskirken synes han en 
Tid at være holdt fangen, men 1663 tog han Anledning af 


1) Geh. Ark. Aflev. fra Just. Min, 14, 131. ?) Beckers Saml. I, 
264—65. 

den af Biskop Svane forfattede Takkebøn for Stormen 
11. Febr., hvori Kongen var kaldt Herrens Salvede, 
til offentlig at udtale sig imod at give jordiske Konger 
Prædikater, der kun tilkom Kristus alene, ligesom han paa- 
stod, at det var Kristne forbudt at udøve verdslig Øvrig- 
hedsmagt. Han blev derfor tiltalt og dømt i Kongens Naade 
og Unaade og han blev landsforvist, hvorpaa han drog til 
Holland og døde i Lybek 1715. 

Han havde en Broder Kristian Kønechen, der beskrives 
af en, der saa ham i Aarene 1686—87 ,som et stort, stærkt 
kødfuldt Menneske", der ,gik og togrede ligesom ikke rigtig 
i Hovedet, som han heller ikke var; dog gjorde han ingen 
noget ondt, gik med et stort, tykt Spanskrør med en Ben- 
knap paa i Haanden, truede og skændtes, hvor han gik, 
ligesom han havde nogen at tale med eller som han saa en 
malum Genium (ond Aand), som fulgte ham, hvilken han 
undertiden snakkede vel med, undertiden skændtes og skæl- 
dede ham, sigende: Vrænger du Mund? Griner du ad 
mig? og slog derpaa med Kæppen løs til det Sted, hvor 
han sagde, at han stod. Gik saaledes ofte hele Timer, 
endog under Gudstjenestens Forretning, i Vor Frue Kirke 
neden under Taarnet frem og tilbage imellem Gyldenløves 
og Grevinde Samsøs Begravelser, og fordi man var saa vant 
til ham, lod enhver ham gaa, og ingen kerede sig efter 
ham"!), 

Raaheden iblandt Soldaterne giver sig tilkende i føl- 
gende gudsbespottelige Handlinger. 

»28. Marts 1690 stod en Korporal af det kurlandske 
Regiment, hvilken H. kgl. M. med Livet havde benaadet, 
udi den tydske S. Peders Kirke offentlig Skrifte.  Aarsagen 
var denne, at bemeldte Korporal, som er født udi Danzig, 
sig til den onde Aand med sit eget Blod havde forskrevet 
og desforuden ham de Børn, som han avlede, tilsagt har. 


1) Ny kirkehist. Saml. III, 225—61. 





Calvinister. 343 


Samme Tid, som han bemeldte Haandskrift til den onde 
Aand paa et vist Sted skulde henbringe, blev han halv af- 
sindig, hvorved hans gruelige Gærning blev aabenbaret". 

»15. Marts 1687 er tvende Soldater af det sælandske 
Regiment paa Grønland bleven halshuggede; deres Misgær- 
ning og Forseelse var, at den ene den anden lært havde, at 
naar han Hostien for Alteret af Præsten annammet havde, 
han da det i den onde Aands Navn igen skulde udtage og 
i et Tørklæde indsvøbe, saa kunde han adskillige Kunster 
og løsagtige Stykker dermed forrette, hvilken ugudelig 
Gærning han og for nogen Tid siden udi S. Peders Kirke 
øvet har, hvorfor de begge efter velfortjente Løn og Straf 
ere blevne henrettede" !). 

Reformert Gudstjeneste havde vel af og til fundet 
Sted i de nederlandske Gesandters Bolig, men den Gesandt, 
der var her 1666, klagede over, at i de 10 Aar, han havde 
bot i Kjøbenhavn, havde han maattet forskrive Præster til 
at døbe hans Børn. 

Kristian V's Dronning Charlotte Amalie, der var refor- 
mert, havde fra 1667 sit eget Kapel paa Slottet og sin 
egen Hofpræst, men til Gudstjenesten der maatte end ikke 
den nederlandske Gesandt møde, idet den alene var for 
Dronningeu og hendes Tjenerskab.  Gesandten forestillede 
ofte sin Regering det stødende i, at han ikke kunde deltage 
i sin Tros Gudstjeneste og gjorde navnlig 1676 opmærksom 
paa den Mængde Matroser, Kongen havde ladet hverve i 
Holland, og som altid kom i hans Hus for at høre Guds 
Ord, naar de var i Land, ligesom Kongen havde forskrevet 
en stor Mængde Skibstømmermænd med deres Familier. Det 
var vel under Livsstraf samme Aar forbudt enhver af frem- 
med Religionsbekendelse at øve sin Religion undtagen Ge- 
sandterne og deres Husstand i deres egne Huse (altsaa af 
reformerte foruden den hollandske den brandenborgske Ge- 


1) Extraordinære Relationer. 

sandt), men det blev dog betydet den hollandske Gesandt, 
at man vilde se igennem Fingre med Gudstjenesten i hans 
Hus, da der ved Forbudet især var taget Sigte paa Katho- 
likkerne. Der var altsaa dog 1676 et hollandsk Gesandt- 
skabskapel. der forblev i Kraft til 1799!). 

1683 begyndte i Frankrig Forfølgelserne imod de Refor- 
merte, hvilket allerede dette og følgende Aar bevægede 
mange til Udvandring, men især efter det Nanteske Edikts 
Ophævelse blev mangfoldige Mennesker nødsagede til at for- 
lade deres Fædreland. Af saadanne kom ikke faa til Kjg- 
benhavn, men da der ingen Beskyttelse var for dem, tog 
ikke faa af dem til Brandenborg, hvis Regering forstod at 
holde disse vinskibelige Folk til sit Land. 

Det er foran omtalt, hvorledes Regeringen søgte at ind- 
kalde Fremmede til Fremme af Manufakturerne, men dette 
blev for en stor Del frugtesløst, da Gejstligheden stadig 
fraraadede at give de Fremmede fri Religionsøvelse; hertil kom 
politiske Grunde, fordi man mente, at forskellige Religions- 
øvelser vilde fremkalde Splidagtighed i Folket og fordi de 
Reformerte antoges for at have Tilbøjelighed for republikansk 
Forfatning. Imidlertid virkede Dronningen for sine betrængte 
Trosfæller; det fortælles, at hun gik ind paa at modtage 
Kongens uægte Børn med Grevinde Meth paa den Betingelse, 
at Kongen tillod de Reformerte fri Religionsøvelse, hvilket 
skede ved Reskripter af 3. Jan. og Ill. April 1685. 

Allerede 2. Jan. 1685 havde Kongen tilskrevet Over- 
rentemester Brandt, at da der i England, Holland og 
Hamborg fandtes adskillige Reformerte, der var sindede at 
nedsætte sig i Kongens Riger, skulde han ved Kongens 
Faktorer lade dem vide, at dersom der var nogle, som havde 
Kapital eller var gode Haandværkere i Silke- og Ulden- 
manufakturer og havde Lyst til at begive sig til Kjøbenhavn, 


1!) Beckers S$ml. II. 888. Danske Saml. 2. R. III, 656—66, 69, 89 
—90. Dansk Minerva 1816, III, 54. 

skulde der forsikres dem fri Religionsøvelse; Haandværkerne 
skulde faa fri Rejse, de vilde faa fri Bolig og Arbejdsløn 
efter Billighed, og hvis de ikke ønskede at forblive her, 
maatte de uhindret nedsætte sig, hvor dem lystede, i andre 
Stæder i Danmark, hvor Kongen vilde lade bygge fri Hus- 
værelser og fri Pladser til dem!). 

1. Nov. 1685 indviedes en foreløbig Kirke i Vigant 
Michelbeckers Gaard (nuv. Prinsens Palais), i Dronningens 
Nærværelse, ved hvilken Lejlighed den engelske og hvllandske 
Gesandt blev utilfredse med deres Pladser. Om Formiddagen 
prædikedes Tydsk, om Eftermiddagen Fransk, og der var 
meget godt besøgt, men ikke af Franske, idet der siden 
Privilegiernes Udstædelse endnu kun var kommet hertil en 
gammel Frue med Familie, og ikke en Haandværker?). 

De Reformerte fik først Tilladelse til at opføre en Kirke paa 
Kristianshavn, og Kongens Hofskildrer Jakob d'Agar fik Til- 
synet med dens Bygning). Imidlertid skænkede Kongen 24. 
Juli 1687 en anden Plads ud til Gotersgade, der var hjemfalden 
til Kongen, fordi den ikke efter Forordningerne var bleven 
bebygget til Gaden. Dronningen skænkede 10,000 Rdl. og 
d'Agor tilligemed en af Præsterne samlede Penge i Udlandet, 
saa Grundstenen allerede 20. April 1688 kunde lægges af 
Dronningen selv, der var ledsaget af sin Hofstat og Daniel 
Åbbestée, en af Menighedens Forstandere.  Murstenene til 
Kirken og de 3 Præsteboliger, ialt 1,600,000, indførtes fra 
Holland imod modereret Told"). 10. Nov. 1689 fik Kirken 
sin Indvielse uden megen Ceremoni i Dronningens Nærvæ- 
relse3). Af Pladsen blev en Grund udvist til Bolig for 
Præsterne, der opførte Husene for egen Regning, imod at 
disse skulde tilbydes Kirken, hvis man blev nødt til at af- 
hænde dem ved Dødsfald eller Fraflyttelse?). 


1) Nyt theologisk Bibliothck XVI, 190—91. 2?) D. Sml. 2. R. V, 
1589—50. 2) K. D. VII, 93, 95, 117%, 286—37%. +) Kgl. Resol. 
10. April 1688. >?) D. Mag. III, 310. 9%) K. D. VII, 236—87. 

Den ny Menighed fik allerade det første Aar adskillige 
Ubehageligheder. Præsten ved den hollandske lutherske 
Kirke klagede over, at en af hans Sognebørn havde ladet 
sin Hustru gaa til Alters hos de Reformerte; paa andre 
Steder blev der anket over, at Præsterne havde døbt lutherske 
Børn og viet Lutheranere, hvilket alt fremkaldte et kgl. 
Reskript af 6. Sept. 1690, hvori der bebrejdedes dem, at 
de havde misbrugt den kgl. Naade. Det paalagdes derfor 
herefter de Reformerte, at de skulde tage Borgerskab og 
aflægge Troskabsed, højtideligholde de kirkelige Festdage, som 
var paabudte i Danmark, og maatte ikke holde særlige Fest- 
dage; Gudstjenesten skulde holdes paa samme Tid som i de 
andre Kirker, men de maatte ikke have nogen Klokke til at 
ringe Menigheden sammen. Ved blandede Ægteskaber skulde 
Vielsen foretages af en lutheransk Præst og Børnene opdra- 
ges i sidstnævnte Tro. Deres Tvistigheder maatte de ikke 
afgøre selv, men Kongen beskikkede 2 Deputerede, der 
kunde paase, at Kongens Højhed ikke blev krænket. 

Den engelske Minister gjorde forgæves Forestilling herimod, 
men ogsaa efter dette Reskripts Udstædelse var de reformerte 
Præster uforsigtige. Præsten i Gentofte klagede over, at 
den Calvinske Præst døbte Børn paa Jægersborg, hvilket 
havde fremkaldt Anfægtelser hos Bønderne. Faren drev 
imidlertid over ved Dronningens Beskyttelse!). 

Man maa ikke tro, at denne Indvandring af franske 
Reformerte var betydelig. 1682 var her 67 Familier med 
116 Personer, ved 1694 215 Individer, at hvilke 36 var 
Officerer, og Mourier opgiver, at Menigheden aldrig har 
haft over 300 Individer af alle Aldere og Køn. Den tydske 
Menigheds Størrelse opgives ikke, men naar man efterser 
Kontorchef M. Rubins Lister over Døbte?), findes det, at 


1) Kirkehist. Sml. 8. R. III, 161—64. D. Sml. 2. R. IV, 207—08. 
V, 319. Instrux for de deputerede af 11. Okt. 1690 i Geb. 
Ark. Reg. 80. Kirker, 2, 3 med flere Dok. om samme Sag. 
3) Hist. Tidsskr. 5. R. III, 521. 

Gennemanittet for begge Menigheder i Aarene 1687—1701 
giver 21 aarlig, hvilket giver en Befolkning af 6—700 Per- 
soner; det ses, at dette Tal endog bliver mindre ind i det 
18de Aarh., saa vi ikke kan anslaa de tydske Reformerte til 
mere end 400 Personer. 

De franske Reformerte tilhørte alle Stænder: Adelsmænd, 
Officerer, Købmænd, Kunstnere, Videnskabsmænd, Fabrikan- 
ter og Haandværkere, men af de oprindelig indvandrede 
Familier findes kun 3 tilbage, nemlig Larpent, Fontenay og 
Mazar de la Garde, hvilke i Begyndelsen af dette Aarhundrede 
endnu hørte til Menigheden, medens de andre da enten var 
uddøde eller gaaede over til Luthers Lære!). 

Uagtet romersk katholsk Gudstjeneste var for- 
budt, havde man dog ikke kunnet undgaa, at saadan blev 
holdt i de fremmede Gesandters Huse. Saaledes søgte Katho- 
likerne i Frederik III's Tid først til den spanske, siden til 
den kejserlige og derefter til den franske Gesandt. Da den 
danske Legationspræst i Wien 1663 blev udvist, maatte det 
kejserlige Gesandtskabs Præst ogsaa forlade Kjøbenhavn?). 

1671 søgte den franske Ambassadør Terlon om Tilla- 
ladelse til at opføre et katholsk Kapel, hvilken Sag for- 
handledes i Statsraadet, hvor Meningerne var delte, idet 
mange mente, at forskellige Religioner i et Land vilde frem- 
kalde Uroligheder. Den Mening vandt dog Sejr, at Terlons 
Ønske kunde opfyldes paa Betingelse af, at der ikke holdtes 
offentlige Processioner, ikke blev talt eller skrevet imod den 


1) Fortegnelse over de indvandrede Familier 1 Dansk Minerva 
1816, II, 68—70. Hovedkilden til Oplysning om den refor- 
merte Menighed er Mouriers Afhandling om Charlotte Amalie 
i Dansk Minerva 1816, II—III og Kirkehist. Saml. 8. R, III, 
144—69. >?) Beckers S$ml. II, 5, 288. Dengang bode den 
kejserlige Gesandt i sin egen Gaard, nuv. Nr. 22 paa Øster- 
gade. 1682 bode han i Jørgen Bjelkes Gaard paa Kjøb- 
magergade, nuv. Nr. 42; den spanske Resident bode sidst- 
nævnte Aar paa Vestergade i Raadmand Bartholomæus's Gaard, 
nuv. Nr. 2. 

lutherske Lære, ikke gjordes Propaganda, at Munkeklæder 
ikke maatte bæres, at Magistraten havde Tilsyn med Ægte- 
skabsforbindelser og at Katholiker som andre Indbyggere 
skulde yde Afgifter til Præster, Skoler og Kirker, men 
»Fundamentet til benævnte Frihed hør være fremmede Religio- 
ners Tolerance til Kommerciernes Flor". 

26. Sept. 1671 gav Kongen altsaa Terlon Tilladelse til 
at bygge et Hotel med en Kirke eller et Kapel!). 

Det var nu rigtignok uheldigt, at en af Terlons Jesuiter- 
patre udgav et Skrift, der vakte saa megen Forargelse, at 
Regeringen forlangte, at det skulde brændes, fordi Forfatteren 
udtalte, at Nadveren, som den blev nydt af Lutheranerne, 
ikke var den rette Nadver, da hverken Biskopper eller Kon- 
ger kunde udnævne Præster. Det blev nu forbudt at indføre 
tydske Bøger, der handlede om afvigende Tro, og det blev 
ikke til noget med det paatænkte Kapel. 

Den Imødekommen, som Regeringen havde vist mod 
Katholikerne, hvilken ogsaa var indbefattet i Kommerce- 
kollegiets Forslag om, at alle fremmede Handlende frit 
maatte udøve deres Religion, fremkaldte voldsom Modstand, 
og Biskop Johan Vandal bebrejdede Kongen, at han hørte 
efter, hvad halve eller hele Atheister sagde, hvorved væsenlig 
sigtedes til Griffenfeldt, der endnu i højere Grad fremkaldte 
en berettiget Opposition ved sine Forhandlinger om Prins 
Jørgens Valg til Konge i Polen og deraf følgende Overgang 
til Katholicismen. Den store Videnskabsmand Niels Stensen, 
født i Kjøbenhavn, hvem Griffenfeldt 1672 havde ansat som 
Lærer i Anatomi ved Universitetet, uagtet han i Udlandet 
havde forladt sine Fædres Tro, forlod atter Fædrelandet 
efter to Aars Forløb paa Grund af den store Uvilje, som 
vistes mod Katholikerne?). 

Efter Griffenfeldts Fald 11. Marts 1676 udstædtes der 
endog Forbud mod, at andre end Gesandternes egen Hus- 


1) D. Saml. 2. R. VI, 369—75. 2?) A. D. Jørgensen, Niels Sten- 
seu S. 177—87. 

stand maatte være tilstede ved Gudstjenesten i deres Huse, 
ved hvilken Foranstaltning man vilde stanse Papismens Ud- 
bredelse, da i Løbet af 3 Aar over 800 Lutheranere sagdes 
st være traadte over til denne”). Hvorvidt dette er rigtigt, 
er dog tvivlsomt, ti i et Mandtal over fremmede Religions- 
bekendere fra 1682 opgives der kun 71 katholske Familier 
med 169 Personer2). 

1685 beretter den svenske Gesandt, at Katholikerne 
var voksede til et stort Tal, uagtet de ikke havde nogen 
offentlig Religionsøvelse uden hos den franske Gesandt, men 
deres Menighed var ligesaa stor som en af de største i Sta- 
den, ,0g vide Jesuiterne at tage sit Tempo i Agt og snige 
sig hemmelig ind, idet de ingen Sky har for at skaffe sig 
Indpas i fattige Folks Huse forat tvinge dem til Frafald, 
naar de er syge eller paa det yderste"). 

Samme Aar gør Biskop Bagger Indstilling til Kongen 
om, at der her i Staden ,findes de, som ere omhyggelige for 
at stjæle os vore Børn fra, som fødes af lutherske Forældre, 
forat undervise dem udi den papistiske Kætteri og Vild- 
farelse og siden bortføre dem til Frankrig. Paa denne 
Maade skal 12 Børn af temmelig Alder i dette Aar være 
os berøvede og nylig med forrige Ambassadør Marqvis de 
Villars Bagage forskikkede til Paris, hvor de siden her og 
der ere adspredte i deres Klostre. Man ser ligesaa stor 
en Forsamling i den franske Ambassadørs Messe som i en 
Del af vore egne Kirker, saa vokser det Ukrudt daglig 
iblandt os" "). 

Ved Reskr. af 17. Nov. 1685 tillod Kongen dog den 
katholske Menighed at bestaa. 

1688 maatte Kongen forbyde at lade nogen papistisk 
Præst komme ind i Stokhuset eller betjene Fangerne ved 


1!) D. Sml. 2. R. III, 9, 65, 90. >?) Geh. Ark. Reg. 80, 7, 8. 
3) Danske Sml. 2. R. V, 149—50. +) Kirkehist. Sml. 8. R., 
III, 167. 

deres Henrettelse, ,hvorved baade de udi deres Vildfarelse 
bortdø og andre enfoldige overværende forføres"!). 

1690 skriver den svenske Gesandt, at de Katholske 
faar mere og mere Indpas og der gøres her ingen Indsigelse 
imod, at en Luthersk gifter sig med en Katholsk, og det i 
fornemme og bæderlige Huse; man hører ogsaa, hvorledes 
en og anden af de enfoldige bliver forledt til Affald og ikke 
tiltales nogen derfor?). Regeringen viste sig ogsaa mild ved 
Forseelser, som naar 4 Personers Bøder betydelig blev ned- 
satte, fordi de havde ladet deres Børn døbe af en katholsk 
Præst?). 

Biskop Borneman indberettede 27. April 1699 til 
Kongen: 

rnHer gaar et stærkt Rygte udi Staden, hvorledes de 
katholske Præster eller Jesuiter skal indsnige sig her og 
der iblandt Menighederne og døbe fattige Folks, besynderlig 
Soldatesqvens Børn, saavel som forrette andre præstelige 
Funktioner, og det under den Prætext, at de gør det af en 
kristelig Kjærlighed, og begærer slet intet derfor. Item 
siges der at være en besynderlig Jesuit eller Pater iblandt 
andre, som den afrejste polske Gesandt skal have ladet efter 
sig her i Staden, der nu har ingen Tjeneste, hvilken skal 
omløbe meget blandt Indbyggerne og saa sin Klinte her og 
der. Item siges den franske Ambassadørs Præst at lokke 
fattige Folk og Børn til deres Menighed ved Gaver og Al- 
misse, ja bortsende adskillige Børn herfra under Foregivende, 
at der er en luthersk Kirke til Rom, hvor unge Børn for 
intet opfødes og oplæres paa bedste Maader. Item siges der 
paa adskillige Steder at udspredes katholske Kathekismi, 
som uden Tvivl nedre ved sal. Kammertjener Weibergs Huse!) 
er fornummet. Item siges adskillige baade af Byens Ind- 
byggere saa vel som Hoffets Lakajer og Tjenere at indgas 


') K. D. VII. 232. ?) D. Sml. 2. R. V, 312, ?) K. D. VII, 428 
+) Paa Slotsholmen ved Højbro. 

i den franske Messe og Menighed, Andre, som det ser og 
hører, til stor Forargelse", 

Dette gav Anledning til et Reskript af 29. April 1699!) 
til Politimesteren om at faa Underretning om, hvor mange 
Børn, der var døbte i det sidste halvandet Aar og af hvem, 
og især i al Stilhed have Øje med den franske Ambassa- 
dørs Præst. 

Politimesterens Beretning om Katholikerne af 25. Okt. 
1699 indeholder bl. a. følgende: 

»Har jeg ideligen ladet efterse, hvem her i Staden som 
søger den franske Ambassadørs Menighed i hans Hus for at 
høre tydsk og fransk Prædiken, som der holdes af hans 
havende tvende Patres, hvoraf den ene skal paa et halvt 
Aars Tid have lagt sig efter det tydske Tungemaal og 
prædiker Tydsk. Der er og nylig hidkommet endnu en af 
det Slags Patere, som og prædikede Tydsk nu i Søndags 
sidstforleden derude", 

»En Del af E. K. M.'s egne Betjente, som er af den 
katholske eller papistiske Religion, saasom Trompetere, La- 
kajer samt Officerer og andre, saa og af hans høje Excellence 
Hr. Statholder Gyldenløves og af Hr. Grev Reventlovs Be- 
tjente, item Hr. General Schacks franske Mademoiselle og 
fleres, foruden en Del af E. K.M.'s Indvaanere her i Staden, 
deriblandt Justitsraad Worms Frue, og fornemmes, at hun 
skal være over samme Menigheds Almisse at uddele til de 
Nødlidende, under hvilken Prætext og rige Almisseuddelelse 
sig vel adskilligt kunde tildrage, at gemene fattige Folk 
kunde til deres Religion føres, saasom derforuden naar deres 
Gudstjeneste er endt, og en Del fattige Folk, særdeles af 
Soldaterkvinder og Børn og deslige, som jo længer jo mere 
tiltager og gaar der ind i Kirken, hvor de og forbliver, 
indtil alle Papisterne først er udgaaede, saa har en af de 
Patres der først en Tale til dem, hvorefter de da kommer 
ud af Kirken og bliver saa i Porten staaende, indtil denne 


1) K. D. VII, 558—59. 

Pater kommer straks med Almisse til dem at uddele, og 
giver dem af vores Religion mere og villigere end dem af 
deres egne Fattige, særdeles Børnene, hvilke han meget ven- 
ligen omgaas med, som var vel nødigt at hindre, at de 
blev derfra. 

»Endnu er i saa Maader forefaldet, hvorledes en Pige 
ved Navn Helene Marie Francisca, som er omtrent en 17 
Aar gammel, hvis Fader ved Navn Anthone Galleista er af 
den papistiske Religion og Soldat under Oberst Bassettes 
Kompagni, hendes Moder navnlig Marie Iversdatter er luthersk 
og dansk, født her i Sæland, er døbt Anno 1683 af en 
Jesuit hos den Tid da her værende Ambassadør, bvorved 
er at observere og at slutte, at de franske A ”" -sadører 
maa paa den Maade endelig holde og efterlade def” »n Kirke- 
bog til nogen her i Staden, naar de bortrejser, at leveres til 
Efterkommerne, eftersom en af denne Ambassadørs Patres 
kan give Attest for Barnedaab, som for en 16 Aars Tid 
siden her er passeret, men ellers har forbemeldte Pige dog 
i hendes Opvækst altid fulgt Moderen i luthersk Kirke indtil 
ongefær imod en 2 Aars Tid, da hun skal have maattet 
følge med sin Fader i den katholske eller papistiske Menig- 
hed og der imidlertid bleven bragt til samme papistiske 
Religions Bekendelse, sidst af en tydsk Jesuit, som den 
senest her værende polske Minister sig skal have efterladt 
og logerede hos Mester Philip Hacqvarts Søn, som og er 
katholsk, Doktor Kristian Vilhelm Hacqvart, boende i Løv- 
strædet. Samme Jegsuit prædikede Tydsk for itsige franske 
Ambassadør, hvilken har informeret denne Pige paa en 12 
å 13 Ugers Tid udi en tydsk katholsk Kathechismus og 
derefter hende med flere danske Piger Sakramentet meddelt 
i den franske Ambassadørs Hus. Lidet derefter rejste denne 
Jesuit bort og lovede at ville komme herhid igen med flere 
tydske katholske Bøger, som man dog ej har fornummet til, 
men hun cr dog siden bleven ved at gaa der i Prædiken og 
siger ej at ville forlade den Religion igen, hvorover jeg 
efter slig Bekendelse har ladet tage hende udi civil Forvaring 

indtil videre, paa det hun ikke ellers skulde af nogen Jesuit 
eller andre blive bortpraktiseret".) 

Da Katholiker ikke kunde have Borgerskab, fandtes de 
formodenlig mest blandt de lavere Klasser og de hvervede 
Soldater. Undtagelsesvis fik Claudi Bruno af den katholske 
Tro 1690 Delagtighed i de andre Silke- og Fløjeisvæveres 
Privilegier ?); derimod blev Borgerskabet opsagt: 1681 for en 
Kræmmer Henrik Struve, og Kræmmerne turde ikke optage 
ham i deres Lav, men tilbød ham som en anden Fremmed 
et Kontor i deres Kompagnis Gaard, at han derfra kunde 
forhandle sine Varer paa Torvedagene.?) 

De portugisiske Jøder havde allerede 1657 faaet Til- 
ladelse ti] at opholde sig i Landet og drive Handel og 
Vanc af dem havde flere Familier taget Ophold, der 
ikke alene var taalte, men ogsaa ansete og beskyttede af 
Kongerne, hvem de ofte ydede Bistand med Pengeomgsæt- 
ninger. 8. Marts 1678 fik Magistraten Befaling om ,at I 
alle Jøder, som sig nu her befinde og ikke med vores Gelejds- 
breve ere benaadede, lader tilsige inden 8 Dages Tid sig 
herfra at begive under Straf, som vedbør", Ligeledes ud- 
kom en Forordning 16. April 1681, der forbød Jøder at 
opholde sig i Kongens Riger og Lande, med mindre de 
havde særligt kgl. Pas, men da denne Bestemmelse for- 
tolkedes som ogsaa sigtende til de portugisiske Jøder, fik 
disse efter Ansøgning af Diego Teixera de Matos udvirket et 
særdeles smigrende kgl. Reskript af 30. Juli 1684, at de 
portugisiske Jøder som hidtil skulde beholde deres Privilegier, 
ikke alene i Hengeende til en Del af dem, som stod i 
Tjeneste hos andre Potentater og betjente anselige Bestillinger, 
men ogsaa for deres eget skikkelige Forhold i andre Maader. 


1) Geh. Ark. Aflev. fra Just. Min. Skab 14, 320. Politimesterens 
Beretning indeholder adskillige andre Exempler. 2) K. D. 
VII, 315. 2?) Silke-, Ulden- og Lærredskræmmerlavet 1651— 
1861, S. 38. 

1682 fandtes her dog kun 7 jødiske Familier paa 19 
Personer. 

Kongen gjorde imidlertid snart en Afvigelgse fra sit tidligere 
Paabud, idet han 16. Decbr. 1684 tillod de tydske Jøder, 
Hofjuvelererne Israel David og Mejr Goldschmidt, at bo i 
Kjøbenhavn, hvor de tilligemed andre af den jødiske Nation, 
der opholdt sig her med kgl. Tilladelse, i disse tvendes 
Huse maatte forrette Morgen- vg Aftengudstjeneste. ") 

Da der nu indsneg sig adskillige andre Jøder under det 
Paaskud, at de hørte til den portugisiske Nation, fik Politi- 
mesteren 16. Nov. 1686 Befaling om at undersøge, hvor 
mange Jøder der opholdt sig i Staden, hvilken Tilladelse de 
havde til at opholde sig her og hvoraf de ernærede sig. Det 
blev dernæst 31. Marts 1688 forbudt tydske Jøder i det 
hele at opholde sig i Danmark og Norge, endog dem, der tid- 
ligere havde faaet Privilegium paa Tobakspinderi, med mindre 
de stillede Kavtion for inden et Aar at kunne bygge sig 
paa Kristianshavn et grundmuret Hus, mindst paa 6 Fag og 
2 Loft højt,?) men 4. Avg. samme Aar blev denne Be- 
faling taget tilbage, &g det blev tilladt Tobakspinderne frem- 
deles at drive deres Forretning, da de ikke havde Midler 
til at opbygge grundmurede Huse, kun at de selv købte sig 
Ejendomme. 2) 

Allerede tidligere har der dog været Jøder her som 
Tobakspindere, ti 1680 indstillede de 32 Mænd ,at den femte 
Post i Kommercetraktaten angaaende alle Jøders Banisse- 
ment (Fordrivelse) maa udstrækkes til de Jøder, som op- 
holder sig hos Tobakspindere og andre under Paaskud af 
Privilegier, og at samme Nation, hvis Nærværelse og Intriger 
en Tid lang er befunden at have været denne Menighed 
meget forargelig og skadelig, maatte alvorlig og strengelig 
tildrives at adlyde Kongens Mandat, saa Kongens egne nød- 


!) Nathanson, Jødernes Forhold og Stilling, 8.7. 2?) K. D. VIl, 
214—15. 7?) K. D. VII, 236—837. 

tørftige Undersaatter selv maa nyde det Brød, som en Tid 
lang af disse Ukristne er blevet dem betaget". 

Det var altsaa Tobaksindustrien, der gav de tydske 
Jøder Indpas i Staden; af saadanne med særlige Privilegier 
forsynede Personer kan nævnes David Israel, Adam Levin, 
Moses Cantor, Josef Levin, Levin Abraham. Andre som 
Abraham Cantor og Johan Vitte Getzel fik Tilladelse til at 
handle med Juveler og Klæder og ,for godt Folk udsætte 
og forhandle" ; ved de andre Privilegier omtales ikke Nærings- 
vejen. Josef Abraham fik 1689 sin Tilladelse til Ophold 
her paa Betingelse af at bygge det forlangte grundmurede 
Hus, medens Henrik First og de 2 Brødre Moses Mejr 
Goldschmidt og Just Goldschmidt maatte give 50 Rdl. om 
Aaret, indtil de byggede Hus, men saa var de aldeles fri- 
tagne for Skatter. . Derimod fik Magnus Gabriel 1699 Til- 
ladelse til at handle og vandle lige med en Borger, naar 
han havde taget Borgerskab, og dette blev siden Regelen, 
at de skulde tage Borgerskab. I Begyndelsen skulde de 
ogsaa have særlig Tilladelse til at gifte sig, men dette op- 
hørte efterhaanden. 

1694 købte Axel Cantor, Abraham Cantor, Mejr Gold- 
schmidt og Ruben First med flere af de hebraiske Jøder en 
Begravelsesplads udenfor Nørreport af Byen for 200 Rdl.) 

Disse Friheder for Jøderne var mange til Forargelse. 
I en Indstilling til Kongen af 5. Okt. 1692,?) gør Politi- 
mesteren opmærksom paa, hvilken Uorden det kunde med- 
føre, at de var blevne fritagne for at bygge selv, især da 
de, der havde Tilladelse til at bo i en eller anden Købstad, 
ikke alene næsten alle havde begivet sig til Kjøbenhavn, 


1) 1708 købte de end videre en Byggeplads derved for 100 Rdl. 
1715 købte Isaak Granada og de øvrige portugisiske Jøder en 
Begravelsesplads op dertil for 100 Rdl. Begge disse Kirke- 
gaarde samledes under et 1748. 1768 blev den jødiske Kirke- 
gaard udvidet med næsten ligesaa megen Grund, som den 
havde tilforn. Det er samme Kirkegaard som den, der endnu 
findes i Møllegade. ”) Geh. Ark. Aflev. fra Just. Min. Skab 15, 60. 

men endog rejste uhindret omkring og gav andre Jøder Lej- 
lighed til at indsnige sig og strippe Landene igennem. Hvis 
det ikke kunde tilstedes dem at beholde deres Begravelses- 
plads udenfor Nørreport, kunde der udvises dem en anden 
paa Amager, da de jo skulde bo paa Kristianshavn, eller 
ved Pesthuset, og der kunde de bygge en Synagoge. De 
burde ikke have kristne Tjenestefolk af Kvindekønnet, og 
deres Svende og Drenge burde ikke være i deres Huse om 
Natten. Det skulde forbydes Kristne at huse Jøder, og de 
burde ikke være ude af deres Huse om Somren efter Kl. 9 
og om Vintren efter 7; om Lørdagen skulde de helst holde 
sig helt hjemme. De skulde holde de samme Dage hellige 
som de Kristne, idet de da ikke maatte arbejde, men det skulde 
ikke være forment, men snarere pligtigt, dersom nogen af Pro- 
fessorerne fik i Sinde og havde Lyst til at konferere med 
en og anden om deres Omvendelse, at de da mødte hos 
denne. Hvis en Jøde besov nogen Kristen eller lod sig finde 
i berygtede Huse, skulde han have sin Boslod forbrudt og 
anden Gang straffes paa Livet. Ingen Jødes Vidnesbyrd 
mod en Kristen burde staa til fuld Troende og skulde 
aldeles intet gælde i Æres og Livs Sager uden imellem dem 
selv indbyrdes. 

Som Politimesteren mente, saaledes var sikkert det 
almindelige Ønske, men Regeringen havde en friere Opfattelse. 
Hvad Menigmand tiltrode Jøderne, ses af en Retssag 1699. 
Den ovennævnte Mejr Goldschmidt, der vistnok var en 
vel anset Mand og som havde faaet Lov til at høre under 
Borgrettens Jurisdiktion, meldte en Dag til Byfogden, at der 
var kommet en fattig Kvinde ind i hans Hus og havde 
spurgt, om her ikke bode en rig Jøde, da hun havde et 
Barn at sælge, ti en gammel Kvinde havde sagt, at Jøderne 
brugte Blodet af Børn. Hun forklarede, at hun intet havde 
at ernære sig og sit Barn med, og da hun paa Gaden havde 
truffet en gammel Kvinde, til hvem hun beklagede sig, havde 
denne sagt: ,Giv eder tilfreds og gaa til Jøderne, spørg kun 





Jøder. 357 


, 


efter den rige Jøde, som bor ved Brolæggerstræde,!) han 
køber Børn". Hun trode, at de skar Hul paa Børnene og 
sugede Blodet af dem. Hun blev dømt til Kagstrygning, 
men benaadedes med at komme i Børnehuset. ?) 

Nogle enkelte Jøder gik over til Kristendommen. Saa- 
ledes findes i Frederiksberg Kirkebog: ,,28. Maj 1688 en 
Jødepige kristnet her i vores Kirke af Mag. Møller, blev 
kaldet Kathrine Kristiane, havde (var gift med) tilforn 
Abraham. Var Y Faddere mig ubekendte af Hoffet". 1. Nov. 
1693 døbtes i Slotskirken en Jøde ved Navn Moses Jessarum 
med Navnet Kristian Frederik.%) Saadan Daab af Jøder og 
dermed i Klasse stillede Negere og Tyrker synes at have været 
Begivenheder, for hvilke Hoffet havde særlig Interesse. I 
Frederiksberg Kirke blev 16. Maj 1684 døbt en Morian fra 
Slottet med Navnet Kristian Karl Frederik. Faddere var 
Prinserne Frederik og Kristian, Gehejmeraad Wibe, Dronningens 
Hovmester og Hofmarskalk Litzow, hvilket ogsaa omtales i 
Maanedlige Relationer. 9. Marts 1688 lod Hertugen af 
Wartemberg, Generalløjtnant og Oberst ved Livgarden, døbe i 
den tydske Kirke en Tyrk, som han havde bragt med sig 
fra Ofen. 

14. Juni 1689 døbtes 4 Jøder og en Tyrk i Slots- 
kirken; 22. Dec. 1693 i Nikolaj Kirke en voksen Morian 
»med sirlige Ceremonier" og i Slotskirken døbtes 29. Nov. 
1693 4 Indianere, alle opnævnte med Kongehusets Fornavne, 
men med Stamnavne som Thuerecht, Tugendlieb, Gottlieb og 
Gotthold.”) Ved saadanne Lejligheder blev der givet Fadder- 
gaver af Tilskuerne.  Maanedlige Relationer fortæller, at 
13. Marts 1693 døbtes i Tydsk Kirke en Jøde med Navnet 
Kristian, hans Kone med Navnet Charlotte Amalie og 
Datteren med Navnet Frederikke.  ,Faddergaverne frem- 
stilledes offentlig i et stort Bækken". 


2?) Badstuestræde Nr. 20. ?) Byfogedens Regnskab 1699. 3) Birche- 
rods Dagb. S. 278. 1) Frederiksberg Kirkebog. Bircherods 
Dgb. S. 280, 281. Maanedlige Relationer. 

At Jøderne i øvrigt drev Pengeforretninger og Laan 
mod Pant, ses foruden af andre Omstændigheder ogsaa af et 
Digt af J. 8. Sehested fra c. 1670: 


»Jeg pris og frygter Gud og elsker jeg min Næste 
pligtskyldig som mig selv, jeg hader Avind, List, 
hvad er en Jøde vel imod en troend” Krist: 

Et Legem uden Liv, en Vogn foruden Hest. 

Han kan paa Dydens Grund med Sandhed aldrig fæste, 
nej aldrig, ti han er udaf det Træ en Kvist, 

som bær Forfænglighed, Had, Gærrighed og List. 

Ve den, som andres Gods forøder sig til Bedste, 

her findes Jøder nok i disse Nordens Land, 

ej, hvilken Mand er det, som Penge kvæge kan, 
desværr' for fler end mig, som nu til dem mon trænge. 
og give Haand og Segl, dertil tredobbelt Pant, 
dersom man laane vil en liden Summa Penge. 

O Evighed, skriv det i Tidens Diamant". 


Kongen af Polens Agent 1691 var en Jøde ved Navn 
Jakob Abenzur, hvilket vakte megen Misfornøjelse. Da han 
søgte om Avdiens hos Gyldenløve en Søndag, lod denne ham 
svare, at om det havde været Jødens Sabbat Dagen i For- 
vejen, saa var det hans Sabbat nu, hvorfor han ønskede at 
forskaanes for Visit. ,Ikke bedre Komplimenter turde møde 
ham ogsaa flere Steder," skriver den svenske Gesandt. !) 


VI. 
Mærkelige Begivenheder. 


Kort efter Belejringens Ophør sammenkaldtes den Stænder 
forsamling i Kjøbenhavn, der fik saa stor Betydning i Hen- 
seende til de følgende to Aarhundreders Regeringsform. Vi 
kan dog kun her omtale Forhandlingerne i Korthed. De tre 


1) D. Saml. 2. R. V. 826—27. 

Stænder, Adelen, Gejstligheden og Borgerstanden !), holdt 
hver Møde for sig, Adelen i Holmens Kirke, hvor den var 
i Nærheden af Rigsraadet i Raadstuen foran Slottet, der 
stod paa Slotspladsen i Nærheden af Holmensbro; under- 
tiden samledes Adelen ogsaa i det islandske Kompagnihus 
ogsas paa Slotspladsen, men paa den anden Side af Højbro. 
Gejstligheden holdt Møde i Helligaands Kirke, undertiden i 
Konventhuset, en Udbygning til Vor Frue Kirke, og Borger- 
standen i Bryggernes Lavshus paa Hjørnet af Klosterstræde og 
Skindergade. Naar alle Stænderne forhandlede i Fællesskab, 
mødtes de i det isl. Kompagnihus eller Bryggernes Lavshus. 

10. Sept. 1660 gik Gejstlighedens og Borgerstandens 
Deputerede parvis, en gejstlig og en borgerlig sammen, som 
det oftere skede, fra det isl. Kompagnihus i Procession, og 
noget efter kom Adelstanden fra Holmens Kirke til Slottet, 
hvor Rigens Hovmester Joakim Gersdorf aabnede Mødet i 
Kongens Nærværelse. 

Under Møderne ophidsedes Stemningen i høj Grad mod 
Adelen, der vægrede sig ved at deltage i de Paalæg, der 
var nødvendige forat bringe det ødelagte Land paa Fode, og 
som stadig talte om Adelens Frihed i Modsætning til de 
andre Stænder. Otto Krags Udtalelse, at ingen havde Privi- 
legier uden Rigsraadet, Adelen og Kjøbenhavn, forbitrede de 
borgerlige, og da han engang spurgte nogle Deputerede om, 
hvad de bildte sig ind, om der ikke var Forskel paa en 
Herremand og en Bonde, svarede den kjøbenhavnske Borg- 
mester Kristoffer Hansen: ,Vi er ikke eders Drenge, at I 
har Behov at snurre os saa over". Rigsraadet lod ogsaa 
Kjøbenhavnerne høre, at deres Privilegier kun var 2 Aar 
gamle, medens Adelens var 300 Aar. Borgmester Hans 
Nansen talte derimod vægtige Ord om Fædrelandets Frelse 
og hvor egennyttigt det var, naar hver Stand alene tænkte 


1) For Kjøbenhavn mødte Borgmestrene Hans Nansen og Kri- 
stoffer Hansen og paa de 82 Mænds Vegne Hans Pedersen 
Klein og Frederik Thuresen. 

paa sig selv, idet han henpegede paa Kjøbenhavns Privilegier, 
der var erhvervede paa en berømmelig Maade og dog ikke 
berettigede denne Stad til at undslaa sig for Delagtighed i 
de fælles Byrder. 

26. Sept. leverede Hans Nansen tiiligemed flere af 
Borgerstanden Kongen et Forslag om en Forandring i Lenenes 
Bestyrelse, hvorved Statens Indtægter vilde kunne formere, 
Da dette var sket uden forudgaaet Samraad med Adelen, 
vakte det stor Uro hos denne, og der udbredte sig et Rygte 
i Staden om, at de borgerlige Stænder vilde sætte sig op mod 
Rigsraadet og Adelen, hvorover denne udstødte saadanne Trusler, 
at Kongen maatte forsikre Nansen og Biskop Svane, at de 
ikke skulde have noget at frygte. Nansen indestod Kongen 
for Stadsofficerernes og Underofficerernes Mod og Troskab 
og især godsagde han for Stadshauptmand Frederik Thure- 
sen som ,en tro, fornuftig og resolveret Mand". Det blev 
derefter aftalt med denne, at han skulde have Borgerne 
rustede, saa de kunde møde, hvis det var nødvendigt. 27. 
Sept. forstærkedes Borgervagten paa Nytorv, Amagertorv og 
i Vesterport, Kommandanten fik lignende Tilhold og Stu- 
denterne fik Befaling fra Universitetets Rektor om ikke at 
færdes paa Gaden efter Kl. 6 eller at bære Kaarder. Stu" 
denterne lod dog opslaa en latinsk Skrivelse ved Siden af 
Rektorens Opfordring til dem, at de var villige til at adlyde 
Øvrighedens Befaling, men deres Kaarder, som de med saa 
stor Ære og Berømmelse havde baaret imod Fjenden, vilde 
de ikke miste. 

Der var iøvrigt den særegne Grund til Studenternes Af- 
væbning, at de i disse Dage førte mange Kampe med Adelens 
Tjenere; der var i de 14 Dage dræbt 6 Personer, men om 
det skyldes de nævnte Batailler, vides dog ikke bestemt. I 
alle Fald er disse Drab talende Vidnesbyrd om en frygtelig 
Ophidselse.. Kammerjunker Korfits Trolle kom paa Gaden i 
Ordstrid med Søren Ravn, der ejede en Gaard i Skoboderne; 
tilsidst trak de Værgerne, Trolle blev ilde medtaget og Ravn 

slog Kaarden ud af Haanden paa ham. Da der klagedes til 
Kongen, lo denne over, at en, der vilde være Kavaler;, 
lod en Borger tage Værget fra sig.”) 

Kongen var meget naadig mod Studenterne, lod Rektoren 
tage sit Opslag ned og befalede ham med Høflighed at for- 
mane dem til at holde sig rolige, medens han ikke vilde berøve 
dem deres Kaarder, derimod fik Adelsmændene Tilhold om at 
fratage deres Tjenere deres Værger, og det blev dem forbudt 
under Rigsdagen at have mere end én Tjener efter sig paa 
Gaden. Ved Trommeslag blev det forkyndt alle Officerer, der 
var af lavere Rang end Majorer, at de skulde begive sig til 
deres Regimenter. 

8. Okt. forhandlede de to borgerlige Stænder om Maaden, 
hvorpaa Kongen kunde opnaa en friere Stilling, og man 
vidste ikke noget bedre Middel end at indføre en Arve- 
regering. Det er hetegnende, at Hans Nansen og Kristoffer 
Hansen forebragte Sagen for den øvrige Magistrat og de 
32 Mænd, der samtykkede heri, uagtet Regeringssager strengt 
taget ikke vedkom dem. Da det var Raadstuedag, vilde 
Magistraten lade læse en ny Forordning om det stemplede 
Papir, men da Borgerskabet erfarede, at der intet Hensyn 
deri var taget til de gejstlige og borgerlige Deputeredes 
Ønsker, vilde Borgerskabet (det vil vel sige de 32 Mænd) ikke 
have den læst, og med den Underretning mødte de to Borg- 
mestre i Bryggernes Lavshus. Samtidig med at Biskop 
Svane foreslog Gejstligheden at tilbyde Kongen Kronen som 
Årvekrone, overtalte Hans Nansen her Borgerstanden til det 
samme, og der blev opsat et skriftligt Forslag, som af F. Thure- 
sen og Hans Pedersen Klein blev forebragt Joakim Gersdorf. 

Dagen efter overleverede Hans Nansen og nogle andre 
Deputerede Kongen et Indlæg om det stemplede Papir og 
Konsumtionen, og da de forlod Slottet, var det, de mødte 
Otto Krag paa Slotsbroen, der spurgte, hvor de havde været, 


1) Beckers Saml. I, 204. 

og i det samme pegede paa Blaataarn med det Spørgsmaal 
til Hans Nansen, om han kendte det. Men H. Nansen 
pegede paa Vor Frue Kirketaarn og spurgte, om Krag vidste, 
hvad der hang deri, idet han hentydede til Stormklokken 
der i kort Tid vilde kunne samle hele Borgerskabet, og der- 
med skiltes de. 

Den 10. Okt. gik de to borgerlige Stænder parvis i en 
lang Række fra det isl. Kompagni til Raadstuen foran 
Slottet, hvor Hans Svane fremførte Forslaget om Arve- 
regeringen. De tilstedeværende Rigsraader forlangte Ud- 
sættelse til om Eftermiddagen, men sendte siden Bud, at de 
kun vilde tage imod nogle faa Deputerede, hvortil de alle 
svarede, at de havde underskrevet tilhobe og derfor vilde 
følges ad. I Raadstuen vilde man kun lade nogle faa 
komme ind, men hele Skaren trængte sig ind med Magt 
og der faldt den Dag forbitrede Ord fra begge Sider. 
Borgerstanden begærede Adelens Svar inden 24 Timer. 
Niels Trolle, Fader til den Korfits Trolle, der nogle Dage i 
Forvejen var kommen tilkort i sin Strid med Søren Ravn, 
bebrejdede Borgerne, at de gik med Værge ved Siden, hvor 
de kun burde bære en Alen, hvortil en Borgmester svarede, 
at deres Privilegier havde de fortjent; ,,den Tid 1 gode 
Herrer eder bag Kakkelovnen forvarede, da maatte vi Dag 
og Nat staa paa Volden og forsvare vore Poster", Da Rigs- 
raadet vægrede sig ved at tage nogen Beslutning, gik de to 
borgerlige Stænders Deputerede lige op paa Slottet og tilbød 
Kongen Årveregeringeu. Samme Aften fordobledes Vagterne, 
Ordre udgik til Borgerskabet om at være beredt, naar Storm- 
klokken lød, og ingen Adelspersoner fik Tilladelse til at for- 
lade Byen. Dagen efter Kl. 9 blev Portene lukkede for 
enhver og alle Fartøjer lagdes ud paa Strømmen. Disse 
Foranstaltninger fremkaldte en stor Skræk hos Menig- 
mand, mange lukkede Vinduer og Døre og næsten ingen 
turde vise sig paa Gaden, hvilket dog blev afhjulpet ved, at 
Kongen befalede F. Thuresen ved offentlige Trommeslag at 

forkynde, at Ingen havde noget Ondt at frygte, men enhver 
kunde udrette sit Ærende og sin Gærning med samme Sikker- 
hed som før. Paa Adelen virkede dog dette saaledes, at den 
faldt tilføje og vedtog at gaa ind paa Forslaget. 

13. Okt. fik Stænderne Bud om at møde paa Slottet og 
gik da i den sædvanlige Procession, senere kom Adelen til, 
hvorpaa Kongen blev udraabt som Arvekonge. 17. Okt. blev 
der paa alle Gadehjørner og aabne Pladser ved Hærpavker 
og Trompeter kundgjort, at Kongen var en Årvekonge i 
Danmark baade paa Mands- og Kvindesiden, hvorpaa der 
næste Dag skulde aflægges Ed. 

Arvehyldingen foregik da i prægtigt Vejr den 18. Ok- 
tober. Kl. 7 om Morgenen blev der indladt i Staden 6 Standarter 
Ryttere, af hvilke de halve stilledes paa Amagertorv og de 
halve paa Slotspladsen. Nedenfor Børstrappen var oprejst 
et Stillads overtrukket med rødt Klæde, hvormed Vejen 
fra Slottet og hertil ogsaa var belagt. Bagved Stilladset 
eller Theatret, som det kaldtes, holdt Kongens Livregiment 
til Hest, og ligeoverfor stod Borgerskabet under 12 Faner i 
fuld Mundering med Stormhuer paa Hovedet og med Bryst- 
smykker. Da Borgerskabet var opstillet, lod Kongen 
F. Thuresen og alle Borgerkaptejnerne kalde til sig og 
skænkede den første en stor og tyk Guldkæde, hvori hang 
Kongens Portræt besat med Diamanter, de andre fik hver en 
Guldmedaille med Kongeas Portræt eller Stadens Vaaben 
tilligemed en Guldkæde. Lidt efter Kl. 12 begyndte Pro- 
cessionen fra Slottet med Hærpavkere og Trompetere i Spidsen, 
fulgte af Adelen, Hof- og Kancellijunkere; efter dem kom 
to Herolder, bagved hvilke Regalierne blev baarne foran 
Kongen, Dronningen og de kgl. Børn, alle under en Himmel 
af rødt Fløjel med Sølvfryndser. Efter disse fulgte Rigs- 
raadet, Gejstligheden, Købstædernes Deputerede med Kjøben- 
havns Magistrat og 2 af de 32 Mænd i Spidsen og til Slut- 
ning over 100 Amagere, der skulde forestille den fjerde 
Stand. 

Eden blev derpaa aflagt af alle Deputerede, saa mange 
paa engang, som kunde faa Plads knælende paa en Skammel, 
hvorpaa alle kyssede begge Majestæternes Hænder, medens 
der blev gjort en dyb Reverens for de kgl. Børn, dog fik af 
Amagerbønderne kun én Lov til at give Kongen og Dron- 
ningen Haand. Derpaa tog den konstituerede Kansler Peder 
Reedtz Borgervæbningen i Ed kompagnivis. 

Den hele Akt var forbi imellem Kl. 3 og 4, da Pro- 
cessionen gik tilbage til Slottet, medens Kanoner paa Voldene 
og Flaaden gav 3 Gange Salut, hvorpaa først Borgerskabet 
og siden Soldaterne gav en tredobbelt Frydesalve. Det røde 
Klæde blev givet til Pris, og uagtet den store Trængsel skede 
ingen Ulykke. 

A. Hjørring fortæller i ,Lejres Politi": ,Her var saa- 
dan en Mængde Folk som Spectatores, at alle Huse, Døre, 
Vinduer og Lofter op og neder vare ovnfulde, ja end op i 
Masterne og Mersene paa Skibe og Skuder, som laa udi 
Stranden der lige for Palladsen, at vi maatte undre, hvor 
saadant et Stykke Folk var i denne By, og de kunde op- 
holdes saa rundelig". Endvidere: ,,De Bønner, Suk og For- 
maninger, man hørte af gemene Mand med store Ønsker 
over alle dem, som svor falskelig og ikke mente det kgl. 
Hus det trolig og oprigtelig, er ikke at udsige". 

Kl. Y gjorde Kongen et kosteligt Gæstebud for alle de 
Deputerede. Kongen drak paa hver Stands Velgaaende af 
høje Spidsglas og undertiden lod Kongen og Dronningen 
deres egne forgyldte Pokaler bringe til en og anden, som 
de vilde hædre. Efterat der var læst Bordbøn, rejste man 
sig og Dronningen og Gejstligheden gik bort. Derpaa be- 
gærede Kongen et Glas Vin af Overskænken og drak Hans 
Nansen til, tog ham derpaa ved Haanden og førte en lang 
og sagte Samtale med ham, idet de gik frem og tilbage. De 
andre kjøbenhavnske Borgmestere og Deputerede blev ogsaa 
hentede til Kongen, og de stod hos ham i tre Timer og 
drak stærkt; Kongen talte hele Tiden muntert med Hans 

Nansen og Hannibal Sehested, ligesom Kronprinsen ofte 
underholdt sig med den første. ,,Der nu Borgmester Hans 
Nansen blev meget beskænket, absenterede han sig stil- 
tiendes fra Majestæten, tog Hans Olufsen, Byfoged i Stubbe- 
købing, ham ved den ene Arm og en Stadsofficer ved den 
anden Arm og fulgte ham ned af Slottet over Slotspladsen, 
hvor Soldaterne præsenterede deres Gevær imod ham. Uden- 
for Slotsporten stod et ganske Kompagni Borgerskab i Gevær, 
og blev kommanderet nogle Roder af samme Borgerskab, 
som ham fulgte hjem; item hans Vogn stod for Kancelliet 
med to statelige Heste for, hvorhen de fulgte ham og hjalp 
ham i Vognen. Borgmester Fin Nielsen kom og ned i det 
samme og satte sig med i Vognen, som de skulde forbi 
Borgmester Fin Nielsens Dør.!) Gik han hjem til sit. Hans 
Olufsen fulgte Borgmester Hans Nansen hjem i bans Hus,?) 
og befalede ban to af hans Tjenere, som maatte følge ham 
hjem, den ene med en Løgte, den anden med en Fakkel, og 
var Klokken 12 om Natten." 3) 

19. Oktober blev alle Porte igen aabnede, efterat have 
været lukkede i 8 Dage, og det stod enhver frit for at for- 
lade Staden. 

30. Oktober aftakkedes Borgervæbningen paa højtidelig 
Maade paa Slotspladsen, efter nu i to Aar at have besørget 
Vagttjeneste i Portene og paa Volden. +) 

14. Nov. blev det af Herolder udblæst og forkyndt paa 
alle Hjørner, at næste Dag skulde Arvehyldingen ske 
for dem, der ikke havde deltaget i den første, og den fore- 
gik altsaa 15. Nov. paa Slottets Riddersal paa samme Maade 
som 18. Oktober, men følgelig uden den anselige Procession; 
Adelen kom fra Holmens Kirkø, Gejstligheden og Borger- 
standen fra S. Nikolaj Kirke og Bønderne fra Trinitatis 


!) Nuv. Nr. 48 ved Gammelstrand. >”) Nuv. Nr. 6 i Snaregade. 
3, Riegels, Femte Christians Historie 8. 582—58,., )) Kbnh. 
Hist. og Beskr. II, 365—66. 

Kirke. Ved denne Lejlighed knælede Bønderne ikke paa 
Skamler, men paa det bare Gulv, og der blev ikke som 
forrige Gang tilladt Haandkys eller givet Haand, men enhver 
gjorde sin Reverens. Der blev ej heller holdt Taffel bag- 
efter. En stærk Borgervagt beklædte de vigtigste Poster og 
paa Slotspladsen var der opstillet Soldater forat holde 
Mængden ude. Stænderforsamlingen endte 4. December 
Efter den Tid blev Regeringen ledet af Kollegier, hvilket er 
Grundlaget for de nuværende Ministerier. ?) 

Det Tryk, der hvilede paa Sindene i den nærmest 
følgende Tid, er foran omtalt, ligesom der (8. 297—98) 
er berørt de uhyggelige Begivenheder med Kaj Lykke og 
Kristianshavns Magistrat. 

Korfits Ulfeldts Forræderi fremkaldte de vildeste Rygter, 
f. E. at han havde sendt Mordbrændere til Byen forat stikke 
Slottet i Brand og snigmyrde Kongen.?) Vi vil her kun 
berøre, at hans Hustru Leonora Kristine, der ansaas for 
hans Medvider, 8. Avgust 1663 førtes fangen til Blaataarn 
og at hans eftergjorte Billede 13. Nov. derefter blev henrettet 
paa den indre Slotsplads, Legemet blev lagt paa Stejle, 
Haanden naglet paa Raadhuset og Hovedet opsat paa en 


re et 


ty Af Vigtighed for Historien om Enevældets Indførelse er en 
Række Dagbøger, der findes opregnede i Danske Saml. 2.R,, 
II, 90—92 og er sammenarbejdede af Langebek i ,,Udkast til 
Souverainitets Historien", aftrykt i Sorø Akademis Skole 
program 1881—84. Den egenlige Kærne i denne eller Spørg» 
maalet, om det var de borgerlige Stænders Mening at give 
Kongen absolut Enevælde, eller om Kongen kun fik denne 
ved Intriger og Rænker efter en forud lagt Plan, har i den 
nyere Tid givet Anledning til interessante Afhandlinger af 
Cbr. Bruun i Hist. Tidskr., &. R., IL, 1881 og ,,Enevældens 
Indførelse i Danmark og Kongelovens Tilblivelse", 1887, og 
af J. Fridericia ,,Frederik III og Enevældens Indførelse" i 
Hist. Tidskr., 5. R., VL De i sidstnævnte Skrifter fremdragne 
ny Oplysninger giver et nyt Syn paa meget, men ovenfor 
har man alene kunnet fremsætte en kort Udsigt over de rent 
ydre Begivenheder. 2?) Beckers Saml. II, 289. 

Jærnpande, der stod ud fra Raadhusets Taarn, saaledes at 
Ånsigtet vendte mod Løvstræde, hvor hans Gaard stod; 
denne blev nedreven, hvorved Kejsergade opstod og Løv- 
stræde blev udvidet til en aaben Plads, hvor hans Skamstøtte 
blev opstillet. 

I disse Aar var der ogsaa en stadig Frygt for Angreb 
af Svenskerne. I April 1661 hed det sig, at Feltherren 
Hans Schack havde faaet Befaling til at ile til Kjøbenhavn, 
hvor 100 Musketerer havde faaet Ordre til at nedrive Bleg- 
mændenes Hytter udenfor Nørreport. I Juli udspredte en 
Rytterordonnans det Rygte, at Svenskerne var faldne ind i 
Holsten. I November samme Åar viste sig i Staden nogle 
afskedigede svenske Officerer, der vilde til Tydskland, og da 
man frygtede for, at der stak noget under, fik Borgerskabets 
Officerer Befaling om at paalægge deres Undergivne at holde 
sig i Beredskab Dag og Nat, at de kunde møde, naar 
Trommen blev rørt, ligesom det blev befalet alle Indbyggere 
at gøre Anmeldelse til Kommandanten om alle de Udlæn- 
dinge, der bode hos dem.!) 

Ved Rygtet om Ulfeldts Forræderi opstod en Nat i Maj 
1663 en Panik, saa Rytteriet b,ev samlet paa Slotspladsen. 
Samme Frygt for et svensk Overfald gentoges i Juni, da en 
Nat ikke alene alle Soldater og Officerer, men Kongen selv 
mødte paa Voldene, og i det hele var der en stor Mistillid 
til Sverig. Da saaledes i Februar 1665 tre lybske Matroser 
var gaaede over Isen fra Landskrone, blev man saa allar- 
meret, at hele Rytteriet blev udkommanderet langs Stranden, 
og hele Natten maatte baade Borgerne og Soldaterne holde 
Vagt. Da Kulden de følgende Dage tog til, blev Havnen fra 
Holmen til Toldboden opiset og der vedligeholdtes 2 Vaager 
i Isen af Borgerne, der knurrede over dette besværlige 
Arbejde; der plantedes Kanoner paa Kastellet og Pladsen 
blev besat med stærk Vagt. I Februar 1666 blev alle 





1, Beckers Saml. I, 232, 250, 265—66. 

Kanoner førte fra Voldene og opstillede ved Indløbet til 
Havnen, ved hvilken Lejlighed Kongen selv var tilstede i 
Karet, hvilket var noget usædvanligt, da han ellers plejede 
at køre i en simpel aaben Vogn med en Herre til at køre 
Hestene foran sig og en anden bagved sig. En Aften i 
April 1667 blev man i Kastellet opskrækket ved at høre 
det svenske Løsen skyde paa Reden, hvorved hele Besæt- 
ningen kom under Vaaben, men det viste sig at være blind 
Allarm, idet en hollandsk Skipper, der førte et svensk Skib, 
havde haft Besøg af nogle andre hollandske Skippere og ved 
deres Bortgang lod løsne Æresskud for dem.) 

Iøvrigt søgte Kongen at hindre Fornærmelser mod 
Sverig. Da der var forfærdiget nogle Medailler til Minde 
om Kjøbenhavns Belejring og den svenske Gesandt besværede 
sig derover, blev Ophavsmanden sat i Blaataarn, og der blev 
udstædt Forbud mod at sælge Skrifter, der kunde indeholde 
noget fornærmeligt mod Sverig. 2) 

Under Krigen mellem England og Holland saa det en 
Tid ud, som Danmark skulde tage Parti for Holland, Sverig 
for England, men disse Krigsudsigter imødesaa man med 
stor Skræk, især var det nær ved Fredsbrud, da en engelsk 
Flaade 1667 angreb en hollandsk Flaade i Bergens Havn og 
beskød Fæstningen. 1669 havde man derimod Udsigt til 
Krig med Holland. 

I Januar 1670 stødte 2 hollandske Skibe paa Grund 
ved Amager og Skipperne sluttede Kontrakt med Amagerne 
om Bjergning af Ladningen. Men en Hob Folk fra Kjøben- 
havn gik paa Isen til Skibet, jog Bjergerne bort og plyndrede 
Ladningen, der bestod af Rug, Hør og Hamp, hvoraf noget 
var svensk Ejendom; men den svenske og hollandske Ge 
sandt gik til Kongen, og der blev sendt Ryttere til Stedet 
forat hindre Røveriet og fange de Skyldige.%) 


1) Beckers Saml. II, 59, 60—61, 188, 287, 290—91, 409. ?) Smstds. 
II, 209, 244. ?) Smstds. II, 281—82. 

Da i December 1672 de engelske Kapere gik op i de 
danske Farvande, tyde hollandske Skibe ind i Havnen. 
Extraordinære Relationer beretter herom: ,Der den hol- 
landske Købmandsflaade, paa 120 Skibe ungefær af Raa- og 
Gaffelsejlere, som var kommen af Østersøen i Sundet, fornam, 
at nogle engelske Orlogsskibe laa der udenfor og tog derpaa 
Vare, da fik den efter Begæring Forlov at gaa tilbage herop 
under Byen og indlægge sig indenfor Bommen, hvor den og 
her denne Maaned over fortøvet, men nogle deraf Tid efter 
anden, ligesom de kunde se Lejlighed og Medbør til, for- 
driste sig til paa Lykke og Fromme at begive sig paa 
Hjemrejsen", 

Da der 1674 var Tale om Forbund med Sverig, skriver 
den svenske Gesandt, at Borgerskabet og den menige Mand 
i Kjøbenhavn viste stor Glæde derover, da dette ansaas for 
det eneste Middel, hvorved Riget kunde komme paa Fode. 

1675 vandt Krigspartiet Overvægten i Regeringen under 
Krigen mellem Frankrig og Holland, og den krigslystne 
Kristian V haabede at kunne vinde de tabte Provinser østen for 
Øresund tilbage. Den hos Borgerne meget formaaende Griffen- 
feldt, mødte i Marts personlig paa Raadhuset forat forestille 
Borgerskabet, at Kongen ønskede, at det skulde yde Bidrag til, 
st Flaaden hastig kunde blive udrustet. Magistraten und- 
skyldte sig rigtignok med, at Borgerskabet allerede var saa 
betynget med Skatter, at det vilde falde altfor svært at yde 
mere, men lovede at gøre, hvad den kunde, dog var den 
almindelige Stemning ikke for en ny Krig, da man endnu 
mærkede Følgerne af den forrige. Staden fik snart et 
krigerisk Udseende, Hververtrommen gik, og det var ikke 
nok med, at man ad den Vej opfordrede Folk til frivillig at 
gøre Tjeneste, men man tog ligefrem Folk med Magt og List. 
I Maj udviste en Hverver en saadan Adfærd i en Borgers 
Hus, at det kom til Slagsmaal, og hvis ikke Kommandeanten 
var ilet til, kunde der let være kommet et stort Blod- 

bad ud deraf. Løjtnanten blev sat i Stokhuset og 3 Under- 
officerer med Hænder og Fødder sluttede i Stokken.!) 

7. Juni blevJørgen Bjelke beskikket til Overkomman- 
dant i Kjøbenhavn og Statholder i Sæland, og denne Mand, 
der var en Ven af Griffenfeldt, fik nu i nogen Tid en stor 
Betydning for Kjøbenhavn. Allerede inden Krigen var er- 
klæret, skrev han 22. Avg. følgende Brev til Magistraten: 

»Efterdi Hans K.M. alles vores allernaadigste Herre og 
Konge efter Traktat, for nogen Tid siden sluttet med sine 
Allierede, er tilforbunden til det gemene Bedste at hefordre, 
ifald en ny Fjende sig imod dem skulde oprejse, da dem 
med sin Armée at komme til Hjælp og derfor sat sig fore 
Kurfyrsten af Brandenborg at succurrere, da er højstbemeldte 
H. K. M.'s naadigste Vilje, at al Korrespondance her imellem 
og Sverig skal være ophævet og ej længer enten Post, Færge 
eller anden Farkost maa passere, men hvad af Sverigs eller 
andre sorterende Provingsers Undersaatter, Betjente eller Gods, 
som antræffes kan, at arrestere, og her udi Residensstaden 
muligvis kan findes flere Personer af Sverig saavel som af 
dens sorterende Provinser, saavel som Gods, end som endnu 
tilkendegivet eller bevist, og en Part af Indvaanerne her i 
Staden muligvis af Uvidenhed skal allerede have praktiseret, 
at nogle Personer uden Forlov ere bortkomne,”" opfordrede 
han Magistraten til ,at lade flittig inkvirere, hvad for Frem- 
mede her ere saavelsom Gods, som bør arresteres, og mage, 
at det aabenbart vorder, saavelsom midle derhen for de 
skaanske, hallandske og blekingske Indvaanere, som her nu 
ere, at de ved deres Venner stiller nøjagtig Kavtion og 
Borgen eller borger for dem selv, hvortil K. M.'s Byfoged 
skal gaa eder tilhaande at lade tage dem saavelsom indfødte 
Svenske udi sikker Bevaring, trakterendes enhver med tilbørlig 
Underholdning paa deres egen Bekostning, imedens de arre- 
sterede forbliver, paadet at alle og enhver her i Staden kan 


') Danske Sml. 2, R. III, 881, 8351, 852. 

leve udi Sikkerhed inden Portene samt fri og umolesterede 
ud og ind passere". Hvis nogen vilde begive sig til frem- 
mede Steder, enten indlændiske eller udlændiske, skulde de 
først tage Pas hos Magistraten. 

I dette Aar førtes Krigen i Nordtydskland og var saa- 
ledes fjern. Hvor knappe Statens Midler var, ses af, at da 
Kort Adelaer ikke kunde ,udrette den skyldige Tjeneste 
med Flaaden for den store Svaghed iblandt Baadsfolkene" 
og han ikke uden rede Penge kunde hverve ny, laante han 
3000 Rdl. af Grundskatten, som Magistraten havde i Gæmme, 
for hvilke Grev Schack, Henrik og Jørgen Bjelke, Otto 
Povisk, Holger Vind, Korfits Trolle, Peder Resen, Jørgen 
Fog og Titus Bålche gik i Kavtion 23. Okt. 

1676 førtes Krigen en Tid mest til Søs, men i Juli gik 
Hæren i Land i Skaane. Kjøbenhavns Borgervæbning maatte 
fra 20. Juni overtage hele Vagten, hvormed den vedblev til 
September 1677.) 

9. Maj fik Magistraten Befaling om at skaffe Matroser 
til Flaaden, hvilket skede ved at berøve Koffardiskibene 
deres Mandskab. Flaaderne tumlede sig i Østersøen. 1. Juni 
fik Magistraten Befaling til at være betænkt paa, hvorledes 
Indbyggerne godvillig kunde ,disponeres" til at levere Senge- 
klæder til Kvæsthuset, da man hver Dag kunde vente et 
Hovedslag og det var for sent at tænke derpaa, naar de 
saarede kom; Kongen tvivlede ikke om, ,jo alle og enhver 
derudi særdeles konsidererer deres kristelige Pligt og Med- 
ynk, som de billig bør at have imod dem, som deres Liv 
og Helbred saa godvillig opsætter til deres og det algemene 
Bedste og Frelse". Magistraten skrev til Lavene, og det 
ses, at Kræmmerne f. E. hver gav 1 til 2 Rdl. I Avgust 
kom der en ny Opfordring til Lavene om at sende gammelt 
Linned til de saarede i Skaane. Bagere og Bryggere sattes 
i Årbejde til Hærens Forsyning og fik endog Tilladelse til 





1!) Extraordinaire Relationer. 

at forrette deres Gærning om Søndagen i disse Tider. Trans- 
portflaaden udrustedes og der blev lagt Beslag paa alle tomme 
Tønder, Pramme, Baade og andre Fartøjer. Møllerne fik 
Befaling om uden Ophold at male alt det Korn, som Bagerne 
leverede dem, og Skomagerne maatte sy 2000 Par Sko.!) 

En ubehagelig Indkvartering fik Borgerne i Juni; der 
blev nemlig andraget hos Kongen, ,at de fattige Soldater- 
kvinder, som her bliver og ikke med Mændene til Skibs 
komme, maatte alle nyde en kgl. Befaling til Præsident, 
Borgmustre og Raad her i Byen om Staudkvarter at nyde, indtil 
deres Mænd igen tilbage komme, og ikke imidlertid paa Gaden 
blive udkastede eller husvilde, eftersom de dog ikke er saa 
mange, at hele Kjøbenhavn jo uden stor Besværing kan tage 
imod dem, indtil videre Lejlighed for dem at komme til 
Mændene kan forefalde". Herom udstædtes derpaa kgl. Be- 
faling 30. Maj.?) 

2. Sept. skrev Magistraten følgende Andragende til 
Kongen: 

»Efterdi Vinteren tilstunder, Nætterne blive lange og 
de fangne Svenske og andre fremmede ere her i Byen, om 
det var ikke fornødent, at Borgervagten blev forstærket saa- 
ledes, at af hvert Hus uden nogen Exception skulde skikkes 
en Person paa Vagt under den Kaptejn, udi hvis Kvarter 
de bor. Herforuden efterdi H. K. M. allern. har befalet os, 
at vi skal af ingen anden dependere uden af H. K. M. 
alene og ingen parere, i hvem de monne være, hvilken store 
Naade vi med allerstørste Underdanighed og allerpligtskyl- 
digste Troskab og Tjeneste erkender og skal erkende", saa 
søgte den om, at det maatte skriftlig forundes, ,,eftersom i 
disse Dage noget er foregaaet, som os dertil tvinger, hvilket 
vore 2 Kolleger Borgmester T. Bilche og Johan Højer 
Raadmand allerunderdanigst kan referere, om det H. K. M. 


1) K. D. VI, 672, 674, 675, 676, 677, 678. ?) K. D. VI, 674 
med Indlæg. 


ea BERN 

saa behager, fordi ved Pennen det at udføre er for vidt- 
løftigt og for H. K. M. at læse mulig kedsommeligt, som 
ellers med besværlige Krigsaffærer er højt nok besværet", 

Grunden hertil var den uhøflige Adfærd, som Oberst 
Sten Andersen Bille havde vist mod Magistraten, hvilket er 
omtalt foran S. 226—27, idet han bavde villet have Magistraten 
stillet under de militære Avtoriteter. 

Hertil svarede Kongen, at da Garnisonen inden stakket 
Tid vilde blive saaledes forstærket, at Borgerskabet kunde 
blive lettet for sin Besvær med Vagt, behøvedes der i den 
korte Tid ingen Forandring. De fangne svenske Officerer 
skulde indtinges i et eller to Huse paa Kongens Bekostning og 
de skulde holdes til at forblive der. Svenske Soldater og Under- 
officerer skulde sættes i Pesthuset og de svenske gejstlige og 
verdslige Personer med deres Familier, hvem det var anbe- 
falet at forføje sig til Kjøbenhavn, skulde enten indlogeres i 
visse Huse og der holde sig inden Døre eller begive sig til 
en eller anden Købstad, hvor de kunde have mindst Lejlig- 
hed til at holde fordægtig Korrespondence. 

4. og 5. Oktober var Kæmneren i Helsingør ,forat for- 
nemme, om Borgerskabet ved Hans kgl. M.'s lykkelige Hjem- 
komst fra Skaane maatte præsentere sig i Gevær, eftersom 
de paa denne Tid ej anderledes kunde kontestere den store 
Glæde og Lykønskning, de har over Hans kgl. M.'s lykkelige 
Vaaben". !) 

7. Nov. anbefalede Jørgen Bjelke Magistraten at for- 
lægge de indkvarterede Soldater kompagnivis Hus ved Hus 
i hver Gade, hvilket vilde blive ,,en meget ønskelig Forret- 
ning til kgl. Majestæts Tjeneste, idet om Nattetide kan 
Officererne uden Trommeslag samle hvert Kompagni i Gevær 
og ellere vide tilvisse at finde og kommandere alle og en- 
hver samt fornemme deres Tilstand. Naar saaledes er ind- 
kvarteret, kan ej nogen Soldat dølges eller skulke fra Vagt 





aner 


') Kæmnerregnskabet 1676. 

uden Officerernes og Borgernes Videnskab, som udgiver 
Servicepenge og bør vide, til hvilke Soldater de giver og 
betaler, omendskønt de ej tager dem i deres egne Huse". 

To Dage efter tilkendegav J. Bjelke Magistraten, at det 
var Kongens Vilje, at alle de svenske civile Personer og 
Betjente skulde begive sig til Nakskov, idet de først skulde 
have Magistratens Attest og dernæst Pas fra Bjelke. Trom- 
men skulde røres samme Dag forat advare dem, der uden 
Pas og Forlov var flygtede for Fjenden, at de straks skulde 
forføje sig til Hæren. 

6. Dec. forkyndte Bjelke, at det nu var nødvendigt at 
sætte den Bestemmelse i Stadshauptmandens Instrux i Værk, 
at holde en Mand af hver Ejendom i Beredskab til at møde, 
naar de blev tilsagte af deres Kaptejner. Det begyndte; nemlig 
at se noget betænkeligt ud i Skaane og Slaget ved Lund 
25. Dec. var ingen Sejr. Den Omstændighed, at Hofbetjen- 
tene, eller hvad vi nu vilde kalde Ministerial-Embedsmændene, 
var fritagne for at staa under Borgerskabets Officerer og 
kun skulde møde paa visse Steder, vakte Misfornøjelse hos 
Borgerne, der alene maatte udføre al Vagt og Igsning. 
Kongen befalede Statskollegiet at overveje, hvorledes ,det 
gemene Bedste" i denne Henseende bedst kunde fremmes. 

Der kom ogsaa Befaling om at benytte de Skibe, der laa i 
Havnen, til Kongens Tjeneste, hvorfor der 17. Dec. toges 
Syn over disse. Af disse 21 laa 4 bag Børsen, 3 foran 
Børsen, 11 ved Bommen,!) 1 ved Mervigen,?) 1 i Nyhavn 
og Il i Grønnegaard (Kristianshavn). 

I en Optegnelse i Raadstuearkivet fortælles: ,,Da Sluget 
havde staaet ved Lund 25. Dec. 1676, fik Generalmajor 


1) Vistnok den gamle Bom, se Kbh. Hist. og Beskr. IV., 190. ”) Mer- 
vigen er vel Begyndelsen af Kanalen omkring Holmens 
Kirke. Et Værtshus Merviben eller Mervigen nævnes oftere 
og tilhørte 1689 og 1694 Kristen Nielsens Enke, hvis Datter 
omkom ved Amalienborgs Brand. Det er nu Gadenr. 4 ved 
Stranden og Nr. 26 i Admiralgade. 

Schack Bestalling som Kommandant, og da Kongen rejste 
herfra til Rigen, fik han kgl. Befaling at lade sætte 2 
Skildvagter for Kansleren Grev Ahlefeldts, Rigens Admirals 
og Rigens Marskalks Porte, og fordi Statholderens Navn 
ikke var indført, lader han i Statbolderens Fraværelse tage 
begge Skildvagter fra hans Port". 

Jørgen Bjelke, der sikkert var en dygtig Mand, var 
nemlig i Kongens Unaade paa Grund af det Venskab, han og 
hans Hustru Magdalene Sybille Gersdorf havde for Griffen- 
feldt, og om han end ikke straks mistede sin Stilling, blev 
han dog udsat for mange Krænkelser af Hofpartiet. Den 
samme Beretning om Skilderhusene omtaler han selv i en 
Skildring af sine Genvordigheder, men fortæller tillige, at han 
fik det ene igen, da Kongen kom hjem.) 

Da ikke al Slags Proviant var at faa for Penge i 
Skaane, fik Magistraten 28. Dec. Befaling om at sørge for, 
at det nødvendige blev sendt til Landskrone og der solgt 
til omtrent samme Priser, som det kunde haves for i Kjøbeu- 
havn. Derfor anordnede Magistraten Oldermændene for 
Købmandslavet, Bryggerlavet, Vinhandlerne, Brændevinsbræn- 
derne og Tobakspinderne at holde Varerne beredte til første 
aabne Vande. Da Lavene trykkede sig, maatte Magistraten og 
de 32 Mænd 16. Jan. 1677 gaa i Kavtion, ,at naar de kommer 
til Landskrone og de ikke kunne sælge Varerne for rede 
Penge eller og ved nogen Gevalt eller ulykkeligt Tilfælde 
eller i andre Maader kom til nogen Skade", vilde de blive 
holdte skadesløse. 

1 et Brev fra Kjøbenhavn af 11. Jan. omtales ,den 
store Konsternation og Frygt, hvilken Hafnienses paa nogle 
Ugers Tid havde vaaren udi, siden Fjenden i Skaane havde 
begyndt at colligere vices" (samle Tropper).?) Man frygtede 
nemlig et Angreb paa Kjøbenhavn. 9. Jan. 1677 udstædtes kgl. 
Befaling om, at alle Bønderne paa Amager og alle andre, som 


') Ny D. Mag. II, 141. ?) Bircherods Dagb. 8. 182. 

bode inden 3 Miles Afstand, ,,uden alt Ophold" skulde føre 
deres Kvæg og Foder hertil, hvorimod de skulde være fri 
for at møde paa Landeværn eg for at føre Brænde hid. 
Amtmanden skulde i den Anledning i Forening med Stat- 
holder Jørgen Bjelke overlægge, hvor Kvæget og Furagen 
bedst kunde sættes. !) 

Samme Maaned fik Byen en stor Indkvartering, der 
gjorde, at baade verdslige og gejstlige Embedsmænd maatte 
deltage, og det ikke alene af kampdygtige Soldater, men 
ogsaa af syge og saarede; saaledes befandtes der 27. Jan. 
127 syge og saarede Ryttere og Dragoner, der endnu ikke 
havde faaet Kvarter, og Rodemestrene, der skulde sørge for 
Fordelingen, fik Tilhold om en anden Gang at tage Øvrig- 
hedens Befaling bedre i Agt. 

I Marts blev der givet Fortegnelse over fremmede 
Logerende, hvis Tal var 147, deriblandt af Skaanske og 
Svenske (mest Fanger) 33, Løsgængere og Tjenesteløse 44, Hol- 
stenere og Tydskere 23, Franskmænd 10. En lignende For- 
tegnelse blev krævet 9. Feb. 1678. 

12. Maj 1677 fik Stadthaupmanden Befaling om at 
holde Borgerskabet beredt til Vagt med en Mand af hvert 
Hus. Om det er dette eller hvad det er, der har gjort 
Borgerskabet uroligt, er ubekendt, men i et Kongebrev til 
Magistraten og Stadshauptmanden tales om ,den store 
Tumult, som nogle af den gemene Mand for faa Dage siden 
har begaaet"; Magistraten skulde derfor se at udfinde de 
skyldige og straffe dem strengelig, men hvis sligt skulde ske 
igen, skulde Trommen røres forat samle en Del af Borger- 
skabet, som ikke alene kraftig kunde modstaa slige urolige 
Hoveder, men ogsaa bringe dem i Arrest. Førend Trommen 
rørtes, skulde der dog først holdes Samraad med Kansleren 
og Rigens Marskalk, og Kommandanten skulde have Under- 
retning derom. ?) 


1) K. D. VI, 679, 681. ”) K. D. VI, 687, 688. 

I Juni og Juli løsnedes Kanonerne paa Voldene 2 Gange 
i Anledning af Sejrvinginger til Søs, og der holdtes Takke- 
fæter i Kirkerne. Disse Kampe havde særlig Betydning for 
Kjøbenhavn, da de foregik i Køge Bugt. Følgen af Slagene 
var ogsaa ny Indkvarteringer af Saarede, idet Kvæsthuset 
længe havde været fuldt. Dronningen paatog sig at sørge 
for en Del, Ministre og kgl. Betjente fulgte hendes Exempel, 
Magistraten lejede et helt Hus til dem, den vilde under- 
holde, og lod derpaa 29. Juni udgaa Skrivelse til alle Lav 
om ,at vise kristelig Barmhjærtighed mod de arme fattige 
Folk, af hvilke en Del er nærmere død end levende". Et 
Lav, nemlig Kræmmerne, svarede hertil, at de vel var villige 
til at beholde dem, der allerede var indkvarterede hos dem 
og til at modtage dem, der selv kunde gaa til Bartskær og 
lade sig forbinde, men de bad om at forskaanes for saa- 
danne, som hverken kunde gaa eller staa og for dem, som 
var beladte med smitsomme Sygdomme.!) 1. Juli udstædtes 
Befaling til alle Bartskerne, ,at I alle de Kvæstede, som er 
indlogerede, med forsvarlig Lægedom og Forbindsel opvarter, 
og hvis nogen ikke af yderste bliver opvartet, skal I for 
Forsømmelse tilbørlig vorde straffet. Om det sig hænder, 
at nogen Kvæstet, som ej endnu er indkvarteret, i eders 
Hus geraader og var Forbindsel begærende, da har I dem 
ej, som paa nogle Steder sket er, at bortvise, førend I dem 
forbundet harf. 

Dagen efter maatte Magistraten lade en ny Rund- 
skrivelse udgaa til Lavene, at eftersom det var Bartskerne 
umuligt at forbinde og kurere de mange Kvæstede, som her 
var indkomne fra Malmø, med mindre de blev hjulpne med 
gamle Lagen og Linned, saa tvivlede Magistraten ikke om, 
at Lavet af kristen Medlidenhed godvillig vilde levere saa- 
dant til Bartskernes Oldermand til videre Uddeling. 2?) 








') Meddel. om Silke-, Ulden- og Lærredskræmmerlavet S. 30. 
7) I Juni 1679 leveredes endnu 281 Lagen, deraf 181 af Borger- 
skabet og de øvrige af Adelen og kgl. Betjente. 

Foruden vore egne var der mange fangne svenske Offi- 
cerer indkvarterede. Af Fortegnelser, fra Juni og Juli 1677 
fremgaar det, at de var indlagte hos Goris Tillesen, Mogens 
Zakariasen, Hans Hansen i Vingaardstræde, Kristen Madsen 
paa Kristianshavn, Prins Jørgens Pavker paa Kristianshavn, 
Strange Helmer paa Amagertorv, Kort Kandestøber i Kloster- 
stræde (han fik 9), Jørgen Berider i Grønnegade (der fik 4), 
Hans Trønner i Skindergade, Kaptejn Floresen, Marthe 
Johan Nielsens i Magstræde og i den hvide Bjørn i Skinder- 
gade. ”) 

Borgerskabet havde foruden de mange Byrder med Ind- 
kvartering og Skatter maattet overtage Vagten fra 20. Juni 
1676 til September 1677, og i November 1677 maatte det 
igen gaa paa Vagt og besætte Portene. 19. Juni 1679 ud- 
talte et kgl. aabent Brev, at da de besværlige Krigstider 
ikke tillod at holde nogen Garnison, og Kongen behøvede 
saa meget større Mængde af Borgerskabet. til at vedligeholde 
Vagten, skulde alle og enhver, baade Husejere og de, der 
havde Lejehuse, stille en god dygtig Karl, naar han blev 
tilsagt og Trommen blev rørt.?) 17. Nov. 1679 udstædtes 
kgl. Befaling om Borgerskabets Befrielse for Vagthold, da 
Freden var sluttet. Stadshauptmanden skulde lade Afløs- 
ningen ske og ,derpaa sammenkalde alle Kaptejner og dem 
nu for den Besværing, de saa vel som deres undergivne 
Officerer og Borgerskab med Vagter hidindtil haft har, 
betakke og fremdeles paa vore Vegne forsikre, vi dem deres 
allerunderdanigste Lydighed, Troskab og usparede Flid med 
al kgl. Naade igen vil erkende". 

Under Krigen indtraf en Begivenhed, der ikke kunde 
andet end gøre et stærkt Indtryk, nemlig Griffenfeldts Fald. 
Vinhandlersønnen fra Løvstræde, der ligesom var en Borgen 


1) En stor Del af ovennævnte Oplysninger om Krigstiden findes 
i en Pakke Afskrifter i Raadstuearkivet. 2?) K. D. VI, 708 
—709. 





Griffenfeldt. 379 


for Overholdelsen af Privilegiet om, at Kjøbenhavns. Borgere 
havde lige saa god Adgang til Officia og Honores som 
Adelen, idet han var blevet den mægtigste Mand i Riget 
efter Kongen, blev uden Forudanelse fængslet, ført til Retter- 
stedet og benaadet med livsvarigt Fangenskab. 

Samme Dag som han blev arresteret, 11. Marts 1676 sendes 
Grev Ahlefeldt og Rigsmarskalk Kørbitz til Griffenfeldts Gaard 
paa Kjøbmagergade, den nuværende Postgaard, og forseglede 
alt, hvad der var, medens ,nogle Tusende" Mennesker sam- 
ledes udenfor. Samtidig sattes Griffenfeldts Svoger, Stads- 
øverste og Borgmester Jørgen Fog i Blaataarn og hans Hus 
forsegledes paa samme Maade. !) 

Griffenfeldt havde et stort Navn i Kjøbenhavn, og han 
viste ogsaa, at han havde Forkærlighed for sin Fødeby. Da 
han var paa Magtens Tinda, lod Magistraten udføre følgende 
Æreminde over ham bagi Valkendorfs Bog i Raadstue- 
arkivet : 

»Den Høj- og Velbaarne Herre, Hr. Peter, Greve til 
Griffenfeld, Herre til Samsø, Brattingsborg og Visborg, kgl. 
Majestæts Ridder, højbetrode Rigskansler, Gehejmeraad, Præ- 
sident udi Collegio Status og Kancelliet og Befalingsmand 
over Tønsberg Amt, haver Aar 1674 in Augusto og De- 
cembris Maaneder af synderlig højgunstig Bevaagenhed og 
Affektion foræret til Kjøbenhavns Raadstue alle danske 
Kongers Effigies eller Contrafejer fra Danmarks 
første Konning, Konning Dan, og til Kong Christian den 4de 
inclusive tilsammen [102] Stykker, alle med Farve malede og 
udi Rammer indfattede, hvilke Contrafejer udi Raadhuset ere 
opsatte, højstbemeldte højlovlige Konninger til glorværdig 
Ihukommelse, Hans højgrevelige Excellence til Ære og Raad- 
stuen til Sirat og Prydelge. 

»Desligeste haver Hans højgrevelige Excellence af lige 
højgunstig Affection foræret til Raadstuen et stort sort 


!) D. Saml. 2. R., III, 30, 361. 

Islandsk Horn med Sølv beslagen og Hans højgrevelige 
Excellences Vaaben og Navn paasat. 

»Derforuden haver Hans højgrevelige Excellence til 
Helliggesthus Kirke, som er Hans højgrevelige Excel- 
lences Sognekirke, hvor Hans højgrevelige Excellence et vel 
ordineret Begravelsessted og Kapel haver ladet opbygge og 
bekoste, foræret som følger: 

»Anno 1672 den 30. Martii haver hans højgrevelige 
Excellence foræret til forbemeldte Helliggesthus Kirke efter 
Gavebrevs Indhold Penninge 500 Rdl. in Specie. 

»Anno 1672 den 17. Octobris forærede Hans højgrevelige 
Exc. til bemeldte Helliggesthus Kirke en Gyldenstykkes 
Messehagel med Guldknipling om og derudi 3 Par Guldhager 
med amelerede Roser at hægte den sammen med paa Axelen, 
saa og derpaa et Crucifix af violet Guld og Sølv samt Hans 
højgrevelige Exc.'s og hans sal. Frues Vaaben og Navne. 

»Ånno 1674 den 26. Septembris forærede Hans høj- 
grev. Exc. til forbemeldte. Helliggesthus Kirke et Alterklæde 
af Cramoisie Farve, Fløjel oven om forsat med Guld- og 
Sølv-Fryndser og rundt om siret med Guld- og Sølv-Knipling, 
desligest derpaa hans højgrev. Exc.'s og sal. Grevindes Vaaben, 
Navne og Åarstal. 

sAnno 1674 d. 6. Octobris forærede hans højgrevelige 
Excell. til bemeldte Helliggesthus Kirke en Kapital Penge 
— 1000 Rigsdaler in Specie. 

n»Endnu er ved Hans højgrevelige Excell. højberømmelig 
Gunst og Bevaagenhed imod forbemeldte Helliggesthus Kirke 
indkommen til dens Fremtarv efterskrevne Kapitaler : 

r»Ånno 1672 d. 30. Novembris af Velbyrdig Frue Karen 
Marsvin sal. Hr. Iver Krabbes Penge — 100 Rigsdaler. 

»Ånno 1673 d. 21. April af Tormoder Torffvesen Islænder, 
Penge — 100 Rigsdaler. 

»Anno 1673 den 3. Maj af Velbyrd. Hans Oldeland, 
Landsdommer i Fyn, Penge — 100 Ridsdaler. 

»Saadan stor Gunst, Ynde og god Affection Hans højgr. 
Excellence ikke alene udi dette forbemeldte men og mange 
andre Maader med højgunstig Befordring, Velvillende og 
Forfremmelse haver ladet kende og virkelig beteet imod 
Raadstuen, dens Kollegis og Betjente saavelsom imod for- 
bemeldte Hans højgrev. Excellences Sognekirke. Paadet den 
ej alene hos denne Tids Magistrat, mens og hos Efter- 
kommere billigen kan blive udi største tjenstskyldig og 
taknemlig Erindring, have Præsident, Borgmestere og Raad 
dette saaledes ladet vedtegne med inderlig Ønske: 

»Den allermægtigste gode Gud vilde sig Hans Højgreve- 
lige Excellence udi Naade lade være befalet til langvarig 
Livafrist med Karskhed og lyksalig ønskelig Velstand, Gud 
til Ære, kgl. M. til behagelig Tjeneste og denne gode Stads 
Menighed og Magistrat til Glæde, Opkomst og Forfrem- 
melse", 1) 

Da Kristian V 1684 igen havde besat den hertuge- 
lige Del af Sønderjylland, maatte man være forberedt paa 
Krig. Kongen befalede derfor 12. Juli Magistraten at paa- 
lægge alle Borgere at forsyne deres Huse med Forraad af 
Rug og Malt, de velstaaende for et Aar, mindre velhavende 
for 7/, Aar. Der blev rigtignok givet som Paaskud Mis- 
væksten i dette Aar og som en Følge deraf Nedsættelsen af 
Tolden paa fremmed Rug. At man tillagde denne Befaling 
andre Grunde, ses af den svenske Gesandts Beretning, at 
Borgerskabet 17. Juli var blevet kaldt op paa Raadstuen 
Og »haardt" tilsagt af Magistraten at proviantere, hvilket var 
svært for den fattige og uformuende. ,,Hvad det betyder 
gives billig Eftertænkning, men det er sandsynligt, at man 
befrygter nogen Usikkerhed i Søen, som maatte forstyrre 
Handelen og Tilførselen".2) 


1) Nedenunder staar: Anno 1675, den 12. Feb. haver jeg efter 
de gode Herrer Magistratens Begæring skrevet dette oven- 
bemeldte. Bertram Treven. 7”) K. D. VIL %76—77. D. Saml. 
2. R., V. 125. 

2. Maj 1691 befalede Kongen, at da han vilde, at 
Staden til alle Tider var forsynet med Brød og Øl, skulde 
enhver Borger i Forhold til sin Families Størrelse altid her- 
efter være forsynet med Rug for !/, Aar, ligesom Bryggerne 
skulde have tilstrækkeligt Forraad af Malt. I Politimesterens 
Instrux af samme Aar paalagdes det denne at paase, at 
sligt herefter altid var Tilfældet. Dette Paabud var sikkert 
grundet paa at sikre Byen i Krigstid, om end den engelske 
Gesandtskabssekretær var ondskabsfuld nok til at mene, at 
Grunden var den, at man derved kunde faa Afsætning pas 
den fordærvede Rug fra de opbragte hollandske Skibe. Der 
var nemlig optaget en stor Mængde af saadanne, fordi engelske 
og hollandske Kapere havde taget 7 danske Skibsladninger 
med Vin fra Frankrig. Sagen ordnedes imidlertid ved, at 
Holland lovede Skadeserstatning. ") 

Af mærkelige Naturbegivenheder kan mærkes 
følgende: 

I Juli 1662 omkastede en Hvirvelvind et Hus og en 
Vejrmølle, medens man paa andre Steder af Byen intet mærkede 
dertil. 

Sidst i Oktober eller først i November 1665 hændte 
det en Nat, at der blev saa stort Lavvande, at de største 
Skibe laa helt tørre i Havnen. Om Morgenen steg derimod 
Vandstanden til større Højde end nogen Tid tilforn. Denne 
Omveksling af Vandstanden, der ellers kun plejede at af- 
veksle med 2—3 Fod, vakte saa meget større Forundring, 
som Vejret var blikstille. 2) 

I Avgust 1669 saa man ved Saltholmen en Havfrue, 
hvilket fremkaldte mange Betragtuinger. 5. Nov. samme 
Aar steg Vandet under en stærk Storm af Nordvest saa højt, 
som det ikke havde været siden 1643, saa at alle Kældere 
ved Børsen og Stranden blev fulde af Vand. Vandet gik 


1) K. D. VII, 345, 362. D. Saml. 2. R., IV, 212—16. 7?) Beckers 
Saml. I, 300, II, 400. 

ogsaa over Dæmningen ved Knippelsbro, saa flere Amager- 
bønder, der vilde til Torvs, druknede eller mistede Heste og 
Vogne. En saa haard Storm kunde ældgamle Folk ikke 
mindes. 

15. Avg. 1673 regnede det saa stærkt, at man i lavt 
liggende Gader kunde gaa i Vand til over Knæerne. 

7. Avg. 1686 sendte Statskollegiet en Beretning til 
Kongen, hvori der bl. a. stod: ,,Af Søen er intet indkommet for- 
medelst dette kontinuerlige strenge Regnvejr, som synderligen 
igaar og idag har været hel haardt, hvorudover ogsaa 
den Vejrmølle, som stod ved Hds. M. Dronningens Have, 
igaar er omblæst, hvorpaa de tvende Personer er straks 
blevne døde, trende desligeste dødeligen blesserede og des- 
foruden endnu trende ilde beskadigede". !) 

»Den 1. Dec. 1690 efter Midnat oprejste sig en fur- 
færdelig Storm af Nordnordost, hvilken drev Stranden 
saa højt ind, at man maatte gaa i Vand indtil Knæerne. 
Toldboden, saa og den ganske Vej derfra til det ny Kvæst- 
hus var oversvømmet, ikke des mindre var og en Del 
Kældere ved Stranden samme Tid med Vand opfyldte. Et 
Skib, som vilde sejle til Lybæk og ved 4 Ugers Tid havde 
ligget paa Reden og biet efter Vind, er ved det ny Værk 
paa Amager med 11 Personer forulykket, en Del af dets 
Ladning har Vandet afkastet paa Amager Land", 

15. Maj 1692 ,saas paa Holmen Kl. 6 Morgen paa 
Himlen 3 Krigsflaader saa tydelig, at man saa Sejl og Flag, 
ligesom ogsaa hvorledes et Skib blev bugseret af en Baad". 

Om en stor Mængde Fiskeres underlige Frelse af Havs- 
nød fortæller ,,Extraordinaire Relationer" følgende: 

»Den 5. Januar 1697 har det sig tildraget, at en Del 


1) Beckers Saml. II, 275. Bircherods Dagb. 8. 146. Danske 
Kongers Historie i Geh. Ark. Christian V's Tageregister 8. 204. 
?) Extraordinaire Relationer. Christian V's 'Tageregister 
S. 266—67. 

Fiskere og Baadsmænd saavel af kgl. Majestæts som af 
Koffardifarere og fremmede, i Tallet henved 100 Personer, 
efter Sædvane var udgangne paa Isen forat fiske om Morgenen 
tidlig. Imod Middag gik Isen her paa Reden formedelst 
Storm og højt Vand løs, hvilket de dog i Henseende til det 
tykke og taageagtige Vejr selv ej kunde fornemme, men 
Fiskerne blev det endelig var paa deres Liner og Fiske- 
redskab, at de drev, hvorover de af stor Bestyrtning søgte 
at komme til Landet, en Del søgte at frelse sig ved Skovs- 
hoved, nogle ved Amager Land. De, som søgte hen ad 
Skovshoved, blev udi deres Mening bedragne, idet at Isen af 
Nordenstorm vidt fra Landet var bortdrevet. Men de, som 
søgte Amager, kom udi Behold og bragte os med stor Jammer 
og Veklage Tidende om deres Kammeraters ynkelige Tilstand 
og Fare, de var udi. Indbyggerne paa Dragør gjorde deres 
Flid til at redde disse arme Mennesker og skikkede Baade 
ud til deres Frelsning, dog var det alt forgæves, ti Taagen 
forhindrede deres gode Forsæt, at de de nødlidende ej kunde 
se, og ihvorvel de baade skød med Musketter saa og raabte 
stærkt, indtil det blev mørkt, fornam de dog ingen, langt 
… mindre gav dem noget Svar, undtagen en Mand, som kom 
drivendes paa et Stykke Is, hvilken ingen anden Efterretning 
kunde give, end at han om (for) sig at salvere havde for- 
ladt sine Kammerater, som var over 50 Mænd. Han kunde 
nok høre, at de sang og læste til Gud i Himlen, men sas" 
som han hørte straks derefter et stort Skrig og Bulder, 
formente han, at Isen af Vandet var slaaet isønder og 
Fulkene druknede. Her i Staden holdtes de ogsaa alle sam- 
men for forlorne, ti Stormen af N. N.V. den hele Nat kon- 
tinuerede; den 6te, som var Hellig tre Kongers Dag, kom 
Bud fra Saltholmen, at der var ingen kommen til Lands. 
»Disse arme i Nød bestædte Mennesker kom dog den 
almægtigste Gud til Hjælp og reddede dem, idet de af 
Dødsens Angst og Elendighed i den haardeste Storm kom 
paa et Stykke Is, som kunde være 4 Roder langt og bredt, 

hvorpaa de sig samtlig retirerede. Ved Aftenstide tælte 
(talte) de sig indbyrdes imellem hinanden og befandt sig at 
være 52 Personer stærk. De frimodigste trøstede dem, som 
af Banghed og Dødsangst var forsagte, tilbragte saa Natten 
med Bønner og Sang og befalede sig udi Guds Haand. Samme 
Tid kastede de et Lod ud og fandt 8, 7, 6 og 5 Favne Vand 
indtil om Morgenen ongefær imellem 2 og 3, da Isen paa 
2 Favne Vand blev staaendes, hvoraf de gjorde Gisning at 
maatte være ankomne ved fast Land. I saadan Stand blev 
det, indtil Dagen begyndte, da saa de, at de var drevne 
under Skaane Land. Enhver af dem søgte saa først at 
komme til Lands, men saasom de løse Stykker Is var imel- 
lem dem og den faste Is, maatte de med Fare krybe paa 
Hænder og Fødder, og var det deres Lykke, at de havde 
Kæppene hos sig, hvormed de deres Telte opspænder !). Med 
disse Kæppe hjalp de sig igennem, saa vidt de kunde, ind- 
til Indbyggerne af Skanør, som gik til Kirke, dem fornam 
og skikkede dem Baade til Hjælp og lod deres Fromhed 
og Godhed se imod dem udi Gærningen, tog dem til sig 
udi deres Huse, plejede og varmede dem kristeligen og 
broderligen. Ved deres Ankomst paa Landet tællede de 
sig igen, og var de da ikkun 5l, saa tænkte de straks, at 
den gamle Mand var borte, som om Aftenen tilforn gav sig 
fortabt og bandt selv et Tørklæde for sine Øjne og befalede 
sig Gud i Vold. 

»Iblandt disse 51 Personer var 27 Kongens Baadsfolk, 
de andre var Koffardifolk. De kan ikke noksom rose Gen. 
Guvernøren i Skaane Baron Wellings store Gavmildhed mod 
dem, som dem baade med Penge og Pas forsynede, indtil de kom 
til Helsingborg, og derfra til Helsingør, hvorfra de her den 
12. Jan. igen ankom. Hans kgl. Majestæt har ikke aleneste 
bemeldte Gen. Guvernør for beviste Generositet med et Par 


em 


1) Det ses, at Fiskere da rejste Telte paa Isen. 
25 

skønne Heste af stor Værdi regaleret, men ogsaa Præsten 
samt andre i Skanør givet en Foræring." 

For den, der interesserer sig for Vejrliget, findes der 
mangfoldige Oplysninger i ,,Extraordinaire Relationer". I 
Januar 1684 er en Beretning om strenge Vintre i Danmark. 
I Modsætning dertil findes i Bordings , Danske Mercarius" 
følgende Vers om Februar Maaned 1668: 


»For fjorten Dage vel (om mig ej Minde glipper), 
vor ædle Dronning selv Fioler og Tulipper 

samt andre Blomster fler i deres fulde Skik 

udaf sin Urtegaard til første Grøde fik." 


Af Ildebrande, der paa den Tid, da Husene for den 
største Del var Bindingsværk og daarligt byggede, fremkaldte 
en uhyre Rædsel, saa man ikke kunde nævne Ordet uden 
med det samme ønske Guds naadige Afvendelse, kan der 
nævnes følgende: 

Natten mellem 27. og 28. Juni 1666 var her et Torden- 
vejr, hvis Lige man aldrig havde haft. Lynet slog ned paa. 
3 Steder, nemlig i et Orlogsskib, hvor det splintrede Stor- 
masten og dræbte en Matros, i Rosenborg, hvor det slog 
ned i Rustkamret, og i et Bryggers, hvor Ilden dog snart 
slukkedes. 

4. Nov. 1666 var der Ildløs paa 3—4 Steder, dog blev 
Branden slukket af Beboerne, undtagen i Rigsraad Niels 
Trolles Gaard paa Østergade (nu Nr. 52), der brændte til 
Grunden med alt Indbo. Denne Brand var meget farlig, da 
det stormede fra Sydsydost. Et Bal, hvortil den kgl. Fa- 
milie var indbudt hos Rigens Admiral, gik overstyr, Kongen 
mødte selv paa Brandstedet, og det lykkedes ved kraftige 
Forholdsregler at indskrænke Ilden til dette Hus!). 


1) P. W. Beckers Samlinger Il 149, 173, 3387—38. 

nDen 14. Feb. 1674 om Natten opstod i S. Nikolaj 
Sogn i Peder Madsensgang en ulykkelig Ildebrand, hvorved 
4 Huse, dog smaa, ødelagdes, og i samme Brynde blev nogle 
Mennesker opbrændte og nogle siden af en Skorsten, som 
faldt, lemlestede, men af Ilden, der da endnu varede, blev 
tre Børn, som sad i Luen, uskadte udreddede.” 

»Den 4. Marts 1679 om Natten ved 11 slet har det 
desværre hændt sig, at Monsieur Hans Nansens anselige 
Gaard og Residens paa Slotsholmen, uvitterlig af hvad Tilfald, 
er kommen udi Brand og inden kort Tid ganske afbrændt 
og lagt udi Aske tilligemed mange herlige Mobilier og koste- 
lige Husgeraad. Iblandt andet er billigen at beklage de 
begge herlige Biblivtheker, udaf hvilke det ene bestod af 
idel danske, tydske og hollandske Historiebøger, hvilke snart 
ikke havde Lige, eftersom den salig Præsident Hans Nansen 
udi mange Aar, ikke mindre forbemeldte Monsieur Hans 
Nansen store Omkostninger har anvendt, fast alle Krøniker, 
saa mange som nogen Tid bleve trykte, at indkøbe og til- 
sammen samle, saavel som ogsaa det andet Bibliothek, som 
bestod af fortræffelige og rare Bøger i adskillige og mange 
Slags Sprog, som den 16. Juni førstkommende skulde have 
været avktioneret og udraabt!)." 

»Den 7. Avg. 1679 blev et engelsk Købinandsskib her 
paa Reden ved Uagtsomhed af sit eget Krudt saaledes til- 
redt og beskadiget, at det bagtil, Spejl og Mast, sprang i 
Luften, og Resten blev nødt til at løbe paa Grund. Nogle 
af dets indehavende Folk ere og derudover blevne kvæstede." 

»Den 9. Sept. 1679 er paa Reden her for Kjøbenhavn 
den kgl. Fregat Lossen kommen udi Brand og derved ganske 
ruineret.” 

»Den 4. Juni 1680 om Morgenen var her i Mønter- 
gaden en Ildebrand, som formedelst Uagtsomhed haver taget 


') Dette sidste var det, der havde tilbørt Griffenfeldt. 
25% 





388 i Ildebrande. 


Begyndelsen udaf en Destillererovn, hvorved nogle nær sam- 
menbyggede Baghuse bleve ruinerede og nedrevne." 

»Imellem den 7. og 8. Juni 1680 ved Midnatstide kom en 

flensborgsk Skude, som laa nær ved den kgl. Flaade, i Brand 
formedelst den uagtsomme Tobakssmøgen, hvilken dog hastig 
ved de kgl. Baadsfolk blev udslukt, saa at den kgl. Flaade 
aldeles derfor blev befriet og ingen Skade derudaf kunde 
tilføjes.” 
»Den 21. Avg. 1680 ved 1 Klokkeslet var her i Store 
Strandstræde en meget farlig Ildebrand, der som den nylig af- 
døde Møntmester har bot, hvilken, dersom Gud ikke et stille 
Vejr havde forlenet og den Naade derhos, at Vinden sig i 
det samme havde omdrejet, da skulde den vel stor Skade 
have foraarsaget, eftersom det havde den Anseelse, at begge 
de andre Gader, i Synderlighed den ene, lige den samme 
Fare var undergiven, ti man havde nok dermed at bestille 
den formedelst overflødig Vandspøjten for den store Hidsig- 
hed og Antændelse at befri. Imidlertid ere dog to Huse 
derved ganske afbrændte og ruinerede.” 

»Den 21. Okt. 1680 var en stor ag forskrækkelig Ilde- 
brand i Kompagnistræde, hvorved den Kvadrat eller Firkant 
i Kompagnistræde, Knabrostræde, Brolæggerstræde og Raad- 
husstræde tilhørende Gaarde og Vaaninger ere afbrændte 
eller og blevne ruinerede og nedrevne, paa det Branden sig 
ikke videre skulde udbrede". Ilden begyndte i den som Legat- 
stifter bekendte Brygger Jens Nielsen Halds Gaard i Bro- 
læggerstræde og varede fra Kl. 8 om Aftenen til næste 
Morgen. Skaden vurderedes ifølge den endnu bevarede Syns- 
forretning til 29012 Rdl. I Pers. Tdskr. 2 R. I 48 fg. 
beskrives en pudsig Scene, hvortil denne Ildebrand gav 
Anledning. 

»Den 16. Juni 1683 om Morgenen ved halvgaaen 7 
Klokkeslet er det paa Kristianshavn staaende Laboratorium, 
hvorudi Granater og Fyrkugler vorder forfærdigede, ganske 

og aldeles med alt det, som var derinde, løst og fast, tillige- 
med Bygningen, ,opfløet" (opfløjet) saa aldeles, at end ikke 
noget af Bygningen kan finde" eller ses, hvor den har staaet, 
og det med et saa fast ubeskriveligt Slag, hvorved Husene 
her og der har rystet ikke anderledes, end et Jordskælv 
havde været for Haanden, ja i mange og end temmelig vidt 
derfra beliggende Huse er Dørene og Vinduerne sprungne 
ud af Skablerne, men de nærstaaende Huse har lidt stor 
Skade paa Tag og Vinduer. Men den allerstørste Skade er 
denne, at ved denne Ulykke over 10 Mennesker er blevne 
forbrændte og faaet ubodelig Skade. Det var et ynkeligt 
Spectacul, idet man hist og her de i Stykker slagne Men- 
nesker, en Del døde og forbrændte saa sort som Kul, en 
Del halvdøde og parterede har set ligge. Men eftersom det 
ved Livsstraf havde været forbudt, at ingen i fornævnte La- 
boratorium med noget brændende torde indkomme og ingen 
af de derinde værende er bleven i Live, som kunde referere 
og berette, formedelst hvad Tilfald det er ,opfløet", saa kan 
man ikke heller den egentlige Aarsag tilkendegive, aleneste 
man gør en Gisning, ligesom noget i Krudtet, der man det 
har seldet og poleret, enten Sten eller Sand kunde have 
været imellem, som kunde give Ild fra sig, eller, som andre 
mener, formedelst en Knivs Skærpen nogle Gnister havde 
foraarsaget. Ved denne Ulykke var end dette en Lykke, at 
Dagen tilforn af merbemeldte Laboratorium de Bomber og 
Granater, som var færdige, er bleven bortførte, saa og dette, 
at de hid og did flyvende Fyrbolde, som for Sukker- og 
Salthuset, item paa Børsen hist og her, samt for Holmens 
Kirke er nedfaldne, hverken paa Mennesker eller Huse har 
gjort ringeste Skade. De fra Landet her indkommende, og 
det nogle Miles Vej herfra, beretter, at de der ude har 
kunnet høre samme Slag og sig har indbildt, at det maatte 
være et Jordskælv. Man er nu i Værk med at bygge et 

andet Laboratorium, hvilket noget videre imod Strandsiden 
vorder oprettet". 

Aaret i Forvejen havde Lynet slaaet ned i samme 
Krudtværk, hvilket foraarsagede, at mange Vinduer og 
Tage, selv i temmelig fjærne Huse, sprang i Tusind Stykker). 
Dette Laboratorium laa omtrent, hvor nu gamle Kvæsthus er, 
medens det ny for en Del nu optages af Burmeister & Wains 
Etablissement. 

Den store Ildebrand mellem 14. og 15. Nov. 1685, der 
gav Anledning til Nygades Anlæg, er beskreven foran S. 54. 

»Paa Kristianshavn er den jammerlige Casus med den 
tydske og danske Kapellan Mag. Søren Arctander den tredie 
Juledag 1687 tildraget, idet han sad om Aftenen paa en 
Stol og efter Vane til Klokken var 12 studerede, er han 
falden i en dyb Søvn, hvor han imidlertid efter Mening 
Lyset, som stod paa Bordet, har anrørt, hvis Gnister hans 
Slaapkjol, som var stoppet med Bomuld, antændte, at han 
af slig Røg og Brand ynkeligen er bleven kvalt og overalt 
saaledes forbrændt, at han ej lignede et Menneske. Nogle 
Penge, som han havde hos sig i Lommen, vare saaledes af 
Ilden forbrændte, at de saa ganske sorte ud. Paa denne 
Maade fandt man ham om Morgenen tidlig i sit Studere- 
kammer liggende død paa Jorden, og er at forundre, at ej 
det ganske Hus derved er geraadet i Brand, besynderlig mere 
derover, at Ilden sig hos ham selv paa Livet udlæskede 
(udslukkede), og er ikkun lidet af Siden paa et Skab, der 
han laa, blevet brændt" 2), 

Ingen Ulykke kunde dog maale sig med PRES SR 
Brand, hvorom en samtidig Beretning fortæller: 

»Den ulykkelige Tilfælde, som tildrog sig udi Kjøben- 
havn den 19. April 1689 ved den ulykkelige Ildebrand, som 


7) K. D., III 798. ”) Beretninger om Ildebrandene 1674—87 er 
tagne af Extraordinaire Relationer. 

ikke alene lagde det af Tømmer og Brædder ved Amalien- 
borg opsatte Operahus tilligemed det dejlige Amalienborg 
Slot!) udi Aske, men endog kvalte og forbrændte mange 
Mennesker, er ikke uden Graad og Jammer at erindre, og 
har man ellers derom af dem, som da var nærværende og 
endnu lever, denne Beretning: 

»Det havde allernaadigst behaget H. K. Majestæt at lade 
sig paa sin Fødselsdag den 15. April 1689 divertere med 
en herlig Opera og Musik og til den Ende et aparte Hus af 
Tømmer og Brædder tæt ved Amalienborg (i Extraordinaire 
Relationer: ,paa den vestre Side imellem Haven og Slottet 
afsides ved den nordre Vinge?)) opsætte, hvorudi var 
forfærdiget et med mange Maskiner og Forandringer dejlig 
udsiret Theatrum, som med Oliefarve overalt var malet; 
Parterren saavel som de derudi gjorte Bænke var med Ene- 
bær-Træer og Buske net og proper stafferet, saa det lignede 
en grøn Løvsal, og var ligeledes Theatrum dermed udsiret, 
hvorhos var hængt og opslaaet mange Lamper og Illumina- 
tioner, saa det gav en herlig Parade og Auseende, og som 
Operaen samme Dag af veløvede Personer til det højkongelige 
Herskabs saavel som alle nærværendes største Fornøjelse og 
Behag lykkeligen blev præsenteret og forestillet, saa be- 
hagede det H. K. Majestæt allernaadigst at bevilge, at 
samme Opera igen paa den næstfølgende 19. April' maatte 
ageres forat unde sine kære Undersaatter den Fornøjelse, at 
de og kunde blive delagtiggjorte i de Divertissements, hvor- 
med, som meldt er, det kgl. Herskab sig paa højstbemeldte 
H. K. Majestæts Fødselsdag havde fornøjet, allerhelst det 
var noget usædvanligt og af de fleste i Kjøbenhavn ikke 
tilforn set. 

»Men denne ulykkelige og fatale Dag den 19. April 
1689 var næppe halv forløben, førend de begærlige Tilskuere 


)) Om Amalienborg se foran S. 37—40. ?) Fløj. 

sig udi stor Mængde indfandt og Pladserne besatte, og næppe 
var gjort Begyndelsen med Operaen, førend til de nær- 
værendes største Elendighed begyndtes en heftig Ild ved 
Theatro, om hvis Udspring og Aarsag maa dette fortælles, 
nemlig: 

»Åt som Operaen, der kaldtes ,der vereinigte Gåtter- 
streit", handlede om Krig og Fred og hvorledes Krigs- og 
Fredsguderne omsidér blev forenede, saa var i den første 
Actus de fire KrigsomJer, Mars, Pollux, Castor og Perseus, 
i en Sky nedkomn! ”a4 1:.::tro under Pavker, Trompeter og 
Stykkers (Kanoners; uyd og Knald og ellers kastet fra sig 
Ild og Raketter, af hvilken Ild til al Ulykke de omstaaende 
Enebær-Træer og kr.ske blev antændt og straks begyndte at 
brænde og tog i et Øjeblik saadan Overhaand, at alting kom 
i fuld Flamme, og.i en Tid af et Kvarter laa den ganske 
Tømmerbygniung i Aske, hvormed det dog ikke blev, men 
denne forskrækkelige Elemente angreb og det derved staaende 
prægtige og kostbare Amalienborg og lagde det med alle 
sine skønne Møbler i Aske!), ja Branden var saa over- 
naturlig og heftig, at man for denne Rasen ikke aleneste 
intet fik reddet, m.  -… og i Frygt, at de omflyvende Fun- 
ker skulde angribe ei Havnen liggende Skibe samt foraar- 
sage større Skade. 

…»Saa bedrøveligt det end var at anse, at dette herlige 
Slot og Bygning saa ulykkelig ved Ilden blev fortæret og 
ødelagt, saa var det dog ikke at regne imod den Elendighed, 
de arme og ulykkelige Tilskuere var bestædte udi, ti som 
denne rare Præsentation havde lokket nogle Tusende Sjæle 
til sig og Dørene paa Huset var meget enge, Ilden derimod 
meget hastig, saa er let at slutte, i hvad erbarmelig Til- 
stand, Angst og Elendighed de arme Meunesker maa have 


—— eee 


1) En Del blev reddet, se S. 39. 

været; enhver søgte Døren, de sidste vilde være de første og 
de første forhindrede de sidste, indtil Ild, Damp og Røg 
ikke alene betog mange baade Syn og Aande, men endog 
Livet. 

»Om nu endskønt de næst ved Udgangen værende Per- 
soner frelste Livet af Branden, saa var dog 50 Personer 
deraf saa forbrændte, at de fleste af dem kort Tid derefter 
bortdøde og de andre med stor Nød veholdt Livet. Man 
mener, at 260 Personer udi denne rivlkelige Ildebrand er 
omkomne, ihvorvel den kommv «ure 7  -iste, som herved 
føjes, ikkun specificerer 171 Personer, .»m jammerlig dels 
halv og dels ganske ere forbrændte og brændte til Aske, og 
var det det beklageligste, at deriblandt uæ de fleste Kærnen 
af de fornemste Indbyggere, ypperlige Subjekter og Officerer, 
samt af det skønneste Fruentimmer, unge og velopdragne 
Børn, og at mange Familier derved ganske og aldeles er 
undergaaede, eller de efterlevende " ved saadan jammerlig 
Skilsmisse sat i saa stor Bekymring, at de uden Trøst i saa 
stor Sorg maatte forgaa, ja den Bedrøvelse og Elendighed, der 
var at ange, da man de forbrændte Legemer mest stykkevis" af 
Asken uddrog, hvoraf mange ikke. te kendes, og fandt 
mange her og der, som havde omfavz.e hinanden med År- 
mene, uden Tvivl for at redde hinanden, samt en Brudgom, 
der allerede havde været i sin Frelse, men i Haab at frelse 
sin Brud havde begivet sig ind i Faren igen og tilligemed 
hende bleven brændt, er ikke med nogen Pen at beskrive. 

»Sandelig det Menneske maatte være haardere end en 
Klippe, der kunde uden Bevægelse beskue, hvorledes en 
Fader med to Børn i Armen og nogle frugtsommelige Kvin- 
der af den hede Aske blev uddrague, de dejlige Børn med 
højt opsvulmede Ansigter og halv forbrændte Legemer ligge 
for deres Øjne, som tilforn havde haft største Ærbødighed 
for dem, man hørte derover allevegne Jammer og Elendighed, 
Suk og Graad, en Hustru søgte sin Mand, en Mand sin 

Hustru, Børn Forældrene og Forældrene Børnene, en Ven 
den anden og en Broder sin Søster og med Hjertens Taare 
beklagede deres Ulykke, in summa saadan højstbeklagelig 
Hændelse er utænkelig og tilforn aldrig hørt, ej heller saa 
jammerfuld kan beskrives, som den isig selv var, ti der var 
fast ingen fornem Familie eller Hus i Kjøbenhavn, som jo 
maatte beklage eller begræde sine Paarørende og for dem 
anlægge Sorg. 

»Det Tab af Klæder, Guldkæder, Armbaand, Ringe, 
Klenodier og andre Sirater, som med de elendige Personer i 
Branden er omkommet og forloret, er beregnet til nogle 
Tusende Rdl. og Slottet med de herlige Møbler til nogle 
Tønder Guld. Dog var i denne Ulykke dette dog en Trøst, 
at hverken Kongen, Dronningen eller nogen af det kgl. Hus 
var med udi dette Sørgespil.” 

171 Personer omkom paa denne Maade, enkelte døde 
dog først efter nogle Dages Forløb; af de fundne var otte saa 
forbrændte, at de ikke kunde kendes og de blev begravede 
paa offentlig Bekostning; for dem, hvis Jordefærd blev be- 
sørget af deres Familier, skede der Fritagelse for de sæd- 
vanlige Afgifter til Kirker og Skoler. Blandt de omkomne 
nævnes Gehejmeraad Plesses Frue og Datter"), Gehejmeraad 
Vibes yngste Datter, Overrentemester Brandts Datter og den 


1) Sønnen Karl Adolf v. Plessen, Gehejmeraad og Overkammer- 
herre, skænkede som gammel Mand 1754 et forgyldt Sølv- 
bæger til Rebslager Bertel Jakobsen Møller i Store Færge- 
stræde den 13. Jan. , efter Overværelse ved Gudstjeneste og 
Middagsmaaltid" og ,til Erindring af den skyldige Taksigelse, 
som han ydede Gud for sin forunderlige Redning af Amalien- 
borg Operahuses og Slots Brand", hvor han var tilstede som 
Page. Man ser af Indskriften, at Møller ,samme Dag paa 
Gaden, hvor han stod tvært over, saa denne Jammer og 
endnu denne Dags Dato paa det nøjeste kunde erindre, hvad 
der passerede ved denne store forskrækkelige Ulykke". 

franske Mademoiselle, Etatsraad Elers's 2 Børn!) og hans Frues 
Søster, Etatsraad Niels Benzons Frue og hendes Datter 
tilligemed hendes Broder Professor Scavenius, Kancelliraad 
Gieses 2 Døtre og yngste Søn, Kancelliraad Linckers 3 Sønner 
og Bogholder Steckelmann, Kancelliraad Hiorts Søn, Assessor 
Pipers ældste Datter, Grev Otto Rantzaus Søn Baron Otto 
Henrik Rantzau, Hofjunker Gregers Daa, Jomfru Lene Juel, 
der var demoiselle d'honneur hos Vicestatholderen, Jomfru 
Bilow hos Gehejmeraad Plesses Frue, Staldmester Harstals 
Datter med Pige, Landsdommer Jens Lassens Datter Madam 
Elisabeth Vinterberg, Amtmand Ove Langes Frue og Stiv- 
datter fra Norge, Landraad Reich, Amtsforvalter i Segeberg, 
Ritmester Huusmann, Tolder i Ribe, Oberstløjtnant Bassewitz, 
Kaptejn Reedtz, Kaptejn Ulrich, Løjtnant Volrath ved Ar- 
tilleriet, Oberst la Foret's 2 Sønner, Lagmand Hans de Fine 
af Trondhjem, Page Litzou, Overførster Augustus Maas fra 
Haderslev, Renteskriver Hans Carstensens Hustru, Material- 
forvalter Vosbein, hans Broder og Barn, Materialskriver Jakob 
Froms Søster, Krigsfiskal Succovs Stivsøn Daniel Glasboch. 

Blandt Hofvbetjente nævnes: Mademoiselle Trefort med 
3 Piger fra Slottet, Gyldenløves Sekretair Msr. Wilchen, 
Fyrsten af Glycksborgs Informator, Msr. Gothard Hartzau, 
Hovmester hos Greven af Lavrvig, Prins Kristians Barbér 
Msr. Balthazar Flech og hans Svend, Hofsnedker Hans Balcke, 
Kongens Gartner Msr. Andreas og Hustru, Kongens Guldsmed 
Msr. Blochs Hustru og Datter, Kongens Kok Msr. Ferdi- 
nandus's Hustru og dennes Søster, Kongens Kok Msr. Vilkens 
Hustru, Kapelmester Chaveau's Hustru, Dronningens Hofpræ- 
diker Musculi Stadsmø, Drouningens Gartner Mr. Levins 
Hustru, Eukedronningens Snedker M&ør. Eriks Hustru, 2 
Svende og en Dreng, Hoffurer Reusses Hustru, Hoffurer Pachs 
Hustru og Datter, Prinsessens Lakaj Kristian Schultz, Kongens 


!') Da Elers derved blev barnløg, stiftede han Elers Kollegium. 

Skræders Kones Søster, Kavallergarde Hagemanns Hustru, 
Grev Reventlovs Kammertjener Johan Post og hans Kæreste 
Vildtmesterens Datter af Nykøbing, Grevinde Reventlous 
Kammerpige, Borgmester Lornsens Datter, Dronningens 
Morian Kristian Karl, en liden Morinde hos Madam Gabell, 
Kongens Trompeter Wetters Datter, Kongens Mundskænk 
. Statius?s Hustru, Kongens Blikkenslager Gotfred Fuxes Hustru, 
Mestersvend i Kongens Køkken Frands Frandsens Hustru, 
Kongens Musikants Datter, Kongens Nar Trompins Stivsøn. 
Af Borgere, der mistede Slægtninge, nævnes: Apotheker 
Beckers Hustru, 2 Døtre og Broderdatter, Apotheker Her 
forts Datter og 2 Broderbørn, Apotheker Kirchhofs Hustru, 
Organisten ved S. Nikolaj Kirke Johan Lorentzen tilligemed 
hans Hustru og 2 Børnebørn, Organist ved Helligaands Kirke 
Geistes Hustru og Datter, Organist Geill Paarup, Peter Vin- 
bergs Hustru, den liden fransøske Doktor og hans Datter, 
Raadmand Hans Trønners Hustru, Kræmmer Kristen Lorentzen 
med Hustru og hendes Søster, Bogfører Msr. Hubolt, Sr. Vi- 
gant Michelbeckers Datter, Sr. Johan Baches Datter Eleonora, 
Sr. Morten Movridsens Datter paa Gammeltorv, Sr. Jens 
Jakobsens Datter hos Borgmester Andreas Jakobsen, Sr. Johan 
Jurgen i Børnehuset hans 2 Døtre, Fru Lindemans Datter, 
Johan Alsteens Datter hos Jakob Feltman (Mag Iver Brinchs 
Kæreste), Jens Parykmagers Datter, Niels og Frederik Møllers 
Søster og Datter paa Kristianshavn, Raadmand Johan Drøges 
2 Børn, Kristen Nielsens Datter i Mervigen, Erik Vestindie- 
farers Datter, der var Stadsmø hos Bramsteds, Edvart Vein- 
mans Søn, Msr. Been, Bogholder hos Vigants, Studenterne 
Drusius, Asmus Rosenfelt, Niels Pallesberg, Sal. Frederik 
Verdelmans Søn, Kræmmer Jakob Feltmans Hustru Dorothea 
Kruse, den franske Kræmmer Tilliers Hustru og Datter, 
Parykmager Scharre og hans Hustru, Skræder Johan Schmits 
Hustru, Thekonen Maria Boyes og hendes Søster fra Kirke 
stræde, Jonas Hall Blikkenslager, Msr. Bruun (Bruno) påa 

Manufakturhuset hans Datter og en Svend, en Kvinde der 
tode for Komedianterne, Jakob Brydelsen, Pitzerstikker (Signet- 
stikker) Peder Dreyers Søn, Guldsmed Klavs Lavridsens 
Hustru, Skolemester Enicellis Datter Augusta Marie og 
Hustrus Broderdatter, Johan Frederik v. Dibbern, Peder 
Jakobsen Musikant, Frederik Drejers Enkes Søn i Pilestræde, 
Povl Schindters Hustru og Datter, Hans Nikolaj Årien, 
Skriver i det tydske Kancelli, Bartold Trompeters Hustru og 
Barn, Adjutant Klavs Jakobsens Hustru. 

Af Udlændinge. nævnes Mrs. Reimert af Prøjsen, Got- 
schalck Schultz fra Lybek. 

Blandt dem, der kom slemt til Skade uden at miste 
Livet, nævnes Grev Frederik Gyldenløve med Hovmester og 
Kammertjener. 

Den svenske Gesandt beretter om denne Brand,!) at 
der Søndagen efter i alle Kirker blev prædiket saa bevæge- 
ligt, at alle græd, hvortil ogsaa selve Evangeliet om Kristi 
Bortgang bidrog,. idet det gav særlig Anledning til at give 
Hentyduinger til den sørgelige Begivenhed. Der var næsten 
intet Hus, hvor der ikke var Sorg over Slægt eller Venner, 
og der var de Familier, som savnede 16, ja 20 Personer. 
Man saa de nærmeste Dage de Døde blive baarne bort, en 
Del til Graven, andre til deres Hjem, men aller ynkeligst 
var det at se, at ingen fandtes hel, saa enten Hovedet, Arme 
eller Ben var borte, og det kostede stor Møje at genkende 
dem. De, der var slupne derfra med Livet, var for det 
meste saa ilde tilredte af Ilden, at de aldrig kunde forvinde 
det. Ilden var opkommen ved, at en Lampe var sprungen, 
fordi der ingen Olie mere var deri, og Vægen faldt i de 
Enebærris, hvormed Væggene var beklædte. For tre Uger 
siden var der fængslet en Karl fra Fyn, der havde spaat, 
at Kjøbenhavn skulde forgaa ved Ild den 18. eller 19. April, 


1) D. Saml. 2.R. V. 314. 

og da Spaadommen dog tildels var gaaet i Opfyldelse, blev 
han sluppen løs. 

En anden samtidig Beretning skriver følgende: ,Det var 
et erbarmligt Spektakel om Morgenen derefter at se, hvor 
ledes alle de, som vare udkørte af deres Huse med al den 
Pragt og Herlighed, de vidste at hænge paa sig og maaske 
vare med deres Sind og Tanker af Verdens bedragelige Lyst 
indtagne, de samme laa nu som nogle forbrændte Brande 
udi en Dynge, og var fast intet Menneskeligt paa dem at 
se. Der var faa af de fornemste Familier, som jo havde 
mistet nogle af deres Paarørende". 

I Anledning af Branden udkom mange Sørgevers, hvor- 
med vi ikke vil sysselsætte os.) 

Endnu en uhyggelig Begivenhed vil vi nævne: 

Skibet Havmanden afgik i Slutningen af 1682 herfra 
til Vestindien med Guvernør Jørgen Iversen og nogle Fanger, 
der var dømte til Arbejde i Vestindien. I Nordsøen gjorde 
nogle af Matroserne Mytteri tilligemed Fangerne, dræbte og 
kastede i Vandet Guvernøren med dennes nyfødte Barn, 
Kaptejnen Johan Blom, Overkøbmand Brochorst og flere 
andre. Ophavsmændene vilde imidlertid ikke dele Byttet 
med alle de ombord værende, hvorfor de landsatte nogle af 
Mandskabet paa en Ø og sejlede ad Irland til for der at 
afhænde Ladningen. Imidlertid sluttede igen nogle af de 
danske Fanger, der var tvungne til det første Mytteri, sig 


mee er TT Rn 


1) Ovenstaaende Beretning er efter Ny kgl. Samling i Kvart 
Nr. 678, hvor der findes to Lister over de omkomne; den 
først meddelte er som den paalideligste meddelt foran med 
nogle nærmere Oplysninger fra andre Lister. Ny kgl. Sml. 
679 og 680 indeholder nemlig to andre Lister, uafhængige 
af de nævnte. Alle tre Manuskripter er Afskrifter fra 
Midten af det 18de Aarhundrede. I maanedlige Relationer 
findes en kortere Beretning, der engang har været optrykt i 
0. Wolffis Journal. 

sammen med andre Landsmænd, overmandede de 5 Hoved- 
mænd og styrede ad Kjøbenhavn, men strandede paa den 
svenske Kyst 30. Marts 1683, hvorfra Guvernøren i Gøte- 
borg sendte de Skibbrudne hjem, hvor de idømtes de haardeste 
Straffe.. Hovedmanden, der var Højbaadsmandsmath, skulde 
knibes med gloende Tænger i Brystet, den højre Haand skulde 
afhugges, Arme, Laar og Ben knuses med et Hjul og lægges 
paa Stejlehjul, og de 4 næste skulde lide samme Straf med 
Undtagelse af Knibningen med Tænger. Ved Exekutionen, 
der foregik 3. Juli 1683, blev de dog af synderlig Naade 
kvalte og saaledes befriede for at lægges levende paa Stejle. 
Fire andre blev halshuggede, Hovederne satte paa Stejle og 
Kroppen pan Stejlehjul, og tre dømtes til Arbejde i Jærn 
påå Holmen "), 


') Maanedlige Relationer, April og Juni 1688. En aldeles 
unøjagtig Beretniug herom findes i Origines Hafn., S. 427—28; 
hvad der dog vistnok der er rigtigt, er det der fortælles, at 
Exekutionen foregik ved Galgen udenfor Vesterport. Maaned- 
lige Relationer siger, at den foregik ,udi mange Tusende 
Personers Paasyn". 





Fjerde Bog. 


Kommunen. 


I: 


Magistraten. De to og tredive Mænd. 


Ved Rangforordningen af 31. Dec. 1680 fik Præsidenten 
Rang efter Universitetets Rektor.  sBorgmestrene kom i 
samme Klasse som Ågssessorerne i de kgl. Kollegier og havde 
i denne Klasse kun Medlemmerne af Kancellikollegiet og 
Konsistorium over sig.  Raadmændene fik ved Reskript af 
21. Dec. samme Aar Rang med Agssessorer i Kommerce- 
kollegiet, og 12. Febr. 1687 fik de Rang med Assessorer i 
Kammerkollegiet, altsaa kun et Trin under Borgmestrene. 
Magistraten var nemlig efter Enevældens Indførelse og efterat 
den øverste Borgmester havde faaet Titel af Præsident 
bleven hævet i Anseelse. Den skikkelige Anders Hjørring 
skriver saaledes"): ,,Udi dette 1668 Aar er Kjøbenhavns 
By kommen til den Højde og Æstime som aldrig tilforn. 
Raadet er kommet i den Flor, at i den Sted nogle enfol- 
dige, som en Part ikke havde studeret, at deres Navne ikke 
fandtes indskrevne i de Lærdes Tal paa Akademiet, vare 
blevne forfremmede til Borgmesters Bestilling, da fatte nu 


1) K. D. V. 742. 

de Studerende, ikke aleneste som Studenter, men som Licen- 
tiati, ja promoti Doctores, Sind og Attraa at beklæde Præsi- 
dents og Borgmesters Sæde udi Kjøbenhavn, i den Sted at 
promoti Doctores tilforn holdt det deres Grad altfor nær at 
affektere Borgmesters Titel og Sæde." Han opregner derpaa den 
daværende Magistrat, af hvilken Præsidenten Dr. Peter 
Bilche havde været ,en meget fornem og forfaren promotus 
Dr. medicinæ udi høj Æstime", Peder Resen var Dr. juris 
og Professor ved Universitetet, Titus Bilche en fornemme 
lærd Mand, der vel har studeret, og Jørgen Fog, som og 
vel har studeret, peregrineret og forsøgt sig udenlands, at han 
har naat og erlanget Licentiatum. 

Grunden til, at den lærde Stand begyndte at komme ind 
i Magistraten, var først og fremst Kongens Ønske, men der- 
næst ogsaa Forøgelsen i Indtægter'). Ved Privilegiet af 
24. Juni 1661 henlagdes den halve Del af Indtægten af Bi- 
strap Gods til Magistratens reputerlige Underholdning og 
19. Dec. 1660 var der bevilget en Tiendedel af Konsum- 
tionen til lige Deling imellem Magistraten og Byen, hvorfor 
denne selv maatte holde Tjenere, som kunde være tilstede 
tilligemed Kongens Betjente paa de forordnede Steder og 
oppebære den bestemte Tiendedel ?). Denne ,, Tjener" frem- 
træder med Titel Acciseskriver. 

Ifølge et Regnskab fra 1697, der kaldes Raadstuedeling, 
findes Magistratens Indtægter at have været følgende: 


Vejerhuset 6 ark se ME ARTE DE 806 Rdl. 888 
Kornmaalerpenge ........0244… 158 — 26 - 
Kalkmaalerpenge. ........224… 51 — 28 - 
Bryggerlavet istedenfor Accise efter gammel 

|] DS RENEE SER SEEREN ESE ESEEDE SE ERE ERE ES RE ege tes PER 200 — ”» ” 


1) De oprindeligeIndtægter, se Kbnh. Hist. og Beskr. III, 141 fig. 
?) K. D.III 509. 
26 

Kælderleje af Stadskælderen ........ 
Borgerskabspenge, hvorfra er fradraget "/,,, 
som Byfogden faar ,ikke af iel en 
men indtil videre". .......... 
Stævning-, Dom- og Forseglingspenge . .. 
Af Skifterne . . 0000040 
Magistratens Rettighed af 66 Skøder ... 
Leje af Ryvangen FENGER SED EVE DENE HESSEN NES] 
Leje af den Jord udenfor Vesterport imellem 
Reberbanerne og den gamle Vold ") . 
Garvernes Afgift af Maaletønderne, som de 
selv vedligeholder .........….… 
Afgift af de tre Fiskedamme ved gl. Vartov 
Renten af Jens Nielsen Halds Legat. ... 
Accise af adskillige Slags Vin, Brændevin, 
Øl og fremmed Drik....... Rede 
Magistratens Halvdel af den anden Accise 
efter Fradrag af Udgifterne til Sø- 
tønderne 003 0 0 SAD RE SR RE 
Magistratens Del af Tiendepenge. ..... 


166 Rdl. 


2873 — 
lå — 


6967 Rdl. 


64 6 


38 - 
2916 


Desuden var der adskillige Indtægter, der ikke var 
opgjorte, som Brændepenge, Salg af de ny Vægter og Maal, 
en Del af de uvisse Indtægter paa Bytinget og for Stempling 


af Kandestøbernes Maal. 


Fra Indtægterne blev draget nogle Udgifter, der hvert 
Aar kom igen, nemlig til Justitsraad og Tolddirektør ån- 
dreas Gynter, der aarlig udbetalte Søtøndepengene, en Tørde 
"islandsk smaahugget Faarekød og en Tønde islandsk Torsk. 
Storkansleren Grev Reventlov og Gehejmeraad Plessen fik hver 


1) Det gamle Udenværk, se Kbh. Hist. og Beskr. IV. 447—48 

en AÅAme Rinskvin og to Oksehoveder af den bedste 
Franskvin. 

I dette Aar anføres desuden: 16 Sept. var Magistraten 
samtlig udi Borgmester og Raads Vang med en Forretning, 
hvor de da og deres Tjenere bleve trakterede, og blev ind- 
købt efter special Regnskab af den engelske Kok adskilligt 
bedragende 20 Rdl. 5 Mk. 12 8, Kokken og hans Folk for 
deres Umage 5 Rdl. 4 8, samme Tid å Anker Rinskvin, 
j Anker Princiacevin og 2 Potter Brændevin 10 Rdl. 64B, 
desforuden betalt Vangemanden for Øl, som Tjenerne og 
Kuskene fortærede, 2 Rdl. 16 8). 

Indtægterne fordeltes paa et Raadstuemøde S. Thomæ 
Aften (20. Dec.) og ved denne Lejlighed drak Magistraten 
af et endnu bevaret Sølvbæger med Paaskrift Concordia og 
Åarstallet 1684. 

De Indtægter, der kom frem efter Fradraget af alle 
Omkostninger, blev i det hele 6644 Rdl. 21"/, &, der for- 
deltes saaledes: 


Præsidenten og de tre Borgmestre hver 830 Rdl. 5011/,, B. 
Seks Randmænd hver 553 Rdl. 65"%%,, 8. 


Der var imidlertid andre Indtægter, der ikke nævnes i 
denne Raadstuedeling, navnlig Magistratens Halvdel af Bi- 
strup Godses Indtægter, for hvilke der ingen Oplysninger 
haves i dette Aar, men i Aarene 1672—77 ses at have ud- 
gjort i Gennemsnit 1300 Sletdaler. 


1) Magistraten holdt sikkert hvert Aar en saadan Fest i Raad- 
mandsmarken, som den dyrkede. I Kæmner-Regnskabet for 
1674 hedder det saaledes: 26. Juli blev Magistratens Telt op- 
rejst i Raadmandsvangen; fem Karle, som arbejdede paa Højen 
den ganske Dag og gjorde Bænke, Trapper og alting til- 
rettede, item hjulpet Markmanden og Plidsfogeden at rejse 
Teltet, hver Person, ti det var Helligt, 24 Sk. 

ogt 

I Frederik III's Tid var der bevilget Magistraten !/,9 
af Konsumtionen, hvilket senere forandredes til en fast Af- 
gift af 1500 Rdl., der 12. Marts 1680 forhøjedes med 300 
Rdl., som Magistraten i Kristianshavn havde oppebaaret. 
Endvidere bevilgede Kongen 23. Dec. 1681 Magistraten 
. 3000 Sletdaler af Vejr- og Hestemøllerne, hvilke Penge 
skulde fordeles saaledes, at Præsidenten fik 750, de tre 
Borgmestre 350 og hver Raadmand 150, men det er usik- 
kert, om denne Indtægt vedvarede ret længe. I de nær- 
meste Aar efter 1681 vilde Præsidenten altsaa have udover 
nævnte Sum 1137 Sletdaler mere eller i alt 1580 Rdl., hver 
Borgmester 737 Sletdaler mere eller i alt 1180 Rdl. og hver 
Raadmand 408 Sletdaler mere eller i alt 825 Rdl. 

Efter Datidens Forhold har Kjøbenhavns Magistrat 
vistnok været vel lønnet, særlig i Modsætning til Statens 
Embedsmænd, der aldrig fik Gage i rette Tid og maatte 
lade den staa i mange Åar, indtil de af særlig Naade kunde 
faa Udlæg for en Del deraf i Jordegods. 

"1690 søgte Magistråten om at blive fri for Indkvar- 
tering, men Kongen paategnede 19. Juli Ansøgningen: ,8aa- 
som Supplikanterne bør at gaa de andre Indbyggere for 
med et godt Exempel, saa kan denne deres allerunder- 
danigste Ansøgning ikke bevilges, men vil dem i andre 
Maader ved kgl. Naade allernaadigst anse". I Marts 1685 
havde Magistraten rigtignok vedtaget, ,at de, som beklæde 
noget Sæde inden Dørene, kunde og burde zaavel her udi 
Staden som udi alle andre vel formerede Stæder være fri 
for Indkvartering", hvilket ogsaa vedtoges med Hensyn til 
Overformynderne ,for deres store Besværlighed". 

Åecisen i der deltes mellem Magistraten, Havnen og 
Staden, var, som det ses, en vigtig Indtægt, og der 
holdtes saa nøje Kontrol dermed, at i det mindste 
1674 betaltes 120 Rdl. i Leje af en Karos, som Raad- 
mændene daglig brugte til at køre i til Toldboden. Magi 

straten var bange for at tabe noget af denne Indtægt, hvil- 
ket ses af et Brev af 7 Marts 1692 til Gehejmeraad Jessen, 
hvem den lykønsker til hans nye Stilling som Gehejmeraad 
i det Haab, at han ikke vil tillade, at Købmænd og 
Skippere, der losser indenfor Rævshale Tønde, fik Fritagelse 
for Accise, da det var en ringe Udgift og en Del af Magi- 
stratens Løn, idet flere Personer, der havde Toldfrihed, 
dermed mente at være accisefri. Hertil svarede Jessen 
med den Forsikring, at det aldrig havde været i hans Tanke 
at foretage noget til Magistratens Præjudice; imidlertid fik 
Magistraten allerede næste Aar kgl. Befaling til at overveje, 
om Accisen paa oplagte Varer ikke kunde ophæves og for- 
højes i Henseende til Luxusartikler !). 

7. Nov. 1685 vedtog Magistraten følgende Forretnings- 
orden 2): 

l. Saasnart Magistraten om Mandagen paa Raad- 
stuen er forsamlet, skal, om der er Kongebreve eller For 
ordninger, som skal offentlig fra Raadhuset publiceres, disse 
først læses, siden skal Retten straks sættes, og skal da Overfor- 
mynderen først og fremst være tilstede og udi Overformynder- 
bogen lade tegne Formynderne og Curatores saa vel som 
den, der sig noget Lavværgemaal paadrager, og naar det er 
sket, lade dem række Haund til Magistraten, og imidlertid 
sligt forrettes, kan enhver vedkommende indkomme og 
sværge deres Borgerskab og lade sit Navn i Protokollen 
indtegne, tagendes derpaa deres Borgerskabs Seddel under 
Raadstueskriverens Haand. 

2. Dernæst skal Oldermændene i Lavene tilligemed de 
4 ældste Mestere efter kgl. Forordning fremkomme med 
Svendenes Mesterstykke, som begærer udi Lavene at vorde 
Mester, og dem lade fremvise og derpaa lade kende, og der- 


!) K. D. VII, 406—07. 2?) Magistratens Vedtægtsbog i Raad- 
stuearkivet Bl. $84—36. 

som de dygtige bliver erkendt, da at lade bemeldte Svende 
for Mester indtegnes paa Raadstuen i en Bog, som dertil 
er gjort, og der give deres Penge til Oldermændene og 
Raadstueskriveren efter Forordningen. 

3. Derefter tages de indstævnede Sager for, hvormed 
paa efterfølgende Maade skal forholdes: 

4... Formyndersager og Lavssager skal ugeres paa Raad- 
stuen hver Mandag, uden Helligdage indfalder, og skal der- 
til tages Stævning næste Fredag tilforn fra Kl. 10 For- 
middag til Kl. 3 Eftermiddag til efterfølgende Mandag 3 
Dage, og siden bliver ingen Stævning tilladt, eftersom Raad- 
stuetjenerne skal have Tid til at forkynde Stævningen i rette 
Tide, og den Borgmester, som har Stævnebogen, har ingen anden 
Tid Stævninger at tillade, hvilken Borgmester ogsaa skriver paa 
Stævningen, at den er bevilget, førend Tjenerne maa den antage. 

5. De andre Sager, og især de Sager, hvorudi By- 
fogden stævnes, som om Mandagen for Tingets Skyld ej kan 
møde paa Raadstuen, skal ageres paa Raadstuen hver Ons- 
dag og Torsdag, med mindre paa saadanne Tider er 
Helligdage, og skal til de Sager tages Stævning næste Man- 
dag tilforn fra Kl. et til fre om Eftermiddagen til næst- 
kommende Onsdag 8 Dage. Almindelige Stævninger skal 
tillades alle og enhver hver anden Uge, og skal samme 
Stævninger tages om Mandagen paa forskrevne Timer, nem- 
lig fra Kl. 1 til 4 om Eftermiddagen til næstkommende 
Onsdag og Torsdag. 

6. Sagerne, som ere indstævnede, skal foretages efter 
den Orden, som er opslagen paa Tavlen udenfor paa Raad- 
huset uden nogen Undskyldning eller Forevending. 

7. Parterne og Prokuratorer skal advares herefter be 
skedeligere og finligere imod hinanden at gua i rette og 
Magistraten tilbørlig begegne og at entholde sig fra Skælden, " 
Gloser og Bander under vedbørlig Straf. 

8. Procuratores maa ikke skikke nogle Drenge eller 
Tjenere for sig udi Retten, men selv møde til at forklare 
Sagerne og svare til, hvis Magistraten kan behøve til 
Sagers Oplysning, under 4 Rdl. til de Fattige, og skal de 
indgive i alle Sager skriftlig Sagens Beskaffenhed og deres 
Irettesættelse, under I Rdl.s Straf, dog dersom Prokuratorerne 
skikker saadanne Tjenere for sig i sit lovlige Forfald, som 
Magistraten kun eragte dygtige nok til deres Sagers For- 
klaring, da maa det passere. 

9. Hvo, der har andre Ærender paa Raadstuen at 
forrette, skal. saa snart hvis, som i den l. og 2. Artikel 
formeldes, er forrettet, som og naar Sagerne ere afgjorte 
og Døren tillukket, være tilstede og tilladt, førend Magi- 
straten gaar fra Raadstuen, at indkomme en efter anden 
med deres Ærender, først Byfogderne, Kæmnerne, Older- 
manden for Rodemestrene, Underfogderne, siden alle andre, 
hvo de monne være, hvorpaa de skal enten straks eller ved 
allerforderligste bekomme Magistratens Svar, og hvo der ikke 
bekommer straks Svar, skal Raadstueskriveren deres skriftlige 
Begæringer til sig tage eller deres Begæring antegue og siden 
erindre Magistraten i rette Tid om Resolutionerne, paa det at 
naar Magistraten gaar ud af Raadstuen, de da kan med Ro fare 
hjem, hvorpaa Vagtmesteren og Raadstuetjenerne skal have 
god Agt. 

10. Udi de” indstævnte Sager skal Mændene selv 
møde paa Raadstuen eller deres Fuldmægtige og ikke deres 
Kvinder, med mindre Kvinderne derudi ere interesserede 
eller de ingen Mandfolk kan faa for sig at tale, og da skal 
de sig sindigen og beskedeligen i Ord og Gærninger 
anstille, med mindre de vil straks af Raadstuetjenerne 
udvises eller og derfor give Straf i de Fattiges Bøsse. 

ll. Alle Raadstuetjenerne skal før Klokken er 8 
eller og, om Raadstuen begyndes paa en anden Time, 
være paa Raadhuset, uden nogen af dem kan være syg 

eller i andre lovlige Forfald, men hvis nogen af dem 
ellers ikke straks møder, skal han give for hvert Kvarter, 
han er borte, 4 Sk. i de Fattiges Bøsse, og bliver han 
ganske borte, 1 Mk. Danske. 

12. De Raadstuetjenere, som har stævnet, skal stedse, 
saa længe Retten holdes, blive ved Døren indenfor Raad- 
huset, der at paaraabe Parterne, og skal de afhjemle 
Kald og Varsel for alle Sagerne, naar den første Sag er 
indkaldt, og skaffe Parterne Rum at indkomme og staa paa 
deres anordnede Sted. 

13. En af Underfogderne og Vagtmesteren med hans 
Folk skal altid være tilstede, naar Raadstue holdes, baade 
til at forrette, hvis Magistraten dem befaler, om noget 
kan forefalde, som ofte sker, saa og til at assistere 
Raadstuetjenerne, baade naar Magistraten gaar fra Retten 
eller fra Raadstuen. | 


Hertil føjedes følgende Artikler, der kaldes ,, Anstalt 
paa Raadstuen imellem Magistraten". 

1. Den ganske Magistrat vil være tilstede paa Raad- 
stuen, naar Rettergang skal holdes eller andre Ærinder for- 
rettes, hvorover hvo der har lovligt Forfald, vil, førend 
Retten sættes eller Raadstue i andre Ærender holdes, give 
det paa Raadstuen tilkende Magistraten til Efterretning, 
og hvis det ikke sker, bliver hans Navn af Raadstuetjeneren 
opsat og indlagt i de Fattiges Bøsse efter gammel Raadstue- 
skik, paa det at, naar samme Bøsse bliver til S. Thomæ 
Dag aabnet, kan for hver Seddel, derudi findes, gives af de 
vedkommende 2 Mk. Danske. 

2. Naar Rettergang holdes, vil Magistraten ikke 
spørge enten nogen af Parterne eller Procuratores om noget, 
men om nogen af Magistraten forekommer noget, hvorom 
han vil spørge sig for til Sagens Oplysning, vil han det 
optegne paa et Papir, paa det, naar Parterne ere udviste, 

han da derom kan konferere med Magistraten, og holder da 
Magistraten det fornødent at spørge derom, kan den ind- 
fordres, som kan og bør give Forklaring om Spørgsmaalet 
eller Tvivl, som kan haves. 

3. Naar de optagne Sager skal ageres til Dom, hvilket 
skal ske hver Løverdag Formiddag, skal Parterne tilsiges, 
og maa da ingen af Magistraten være borte uden nogen høj- 
nødvendig Aarsag, hvilket de fraværendes har i rette Tid 
at tilkendegive paa Raadstuen, paa det det kan indskrives 
ved hans Navn i Protokollen. 

4. Hvor Skifte holdes, skal Rettens Middel, som 
Skiftet forvalter, beslutte sig paa alle i Stervboerne fore- 
faldne Stridigheder, være sig mellem dem og Kreditorerne 
saavelsom  Dobitorerne, forsvarligen at bilægge og udi 
Mindelighed at forene eller ved Dom adskille, paa det 
enhver saa meget des snarere enten ved saadan Rettens 
Befordring eller, om paaskades, ved Appellation til Raad- 
stuen til rette kan forhjælpes og Magistraten for utidigt og 
ufornødent OQOverløb blive forskaanet. 

5. Paa det Magistraten kan erlange den Løn, som 
enhver af dem i Loven for Skiftets Forretning er tillagt, 
da skal af Raadstueskriveren ingen Skiftebreve udfærdiges, 
førend med den Raadmands, som Skiftet har forvaltet, Seddel 
bevises Magistratens Rettighed at være erlagt, eller og det 
samme er uden saadant Bevis Raadstueskriveren bevidst. 

6. Raadstueskriveren har at give Agt paa, at de 
" optagne Sager ikke bliver for gamle, og derom i rette Tid 
erindre den Borgmester, som har Stævnebogen, paa det at 
Dommene efter Loven kan blive afsagte, som ellers har dertil 
at svare, hvis nogen Straf derfor skulde i den Højesteret 
blive Magistraten tilkendt, med mindre de andre af Magi- 
straten har været ogsaa derudi skyldige efter forskrevne 
Borgmesters gjorte Erindring. 

7. Hvert Aar deu første Mandag efter Søndagen efter 

Hellig tre Kongers Dag skal Husarmes, Børnehusets, Skolens 
og Fattiges Haandskrifter!) af Magistraten igennemses, om 
noget af dem enten for Alders eller for Forsikrings Skyld 
skal opsiges eller fornyes, og hvis da nogen af Magistraten 
er fraværendes, skal de nærværendes Mening ham skrift- 
ligen ved Raadstueskriveren tilkendegives til hans skriftlige 
Opskrift, som skal bevares af Raadstueskriveren til Efter- 
retning. ! 

8. Hvert Aar paa Philippi Jacobi Dag (1. Maj) skal 
S. Nikolaj, Helliggestes som og Kristianshavns Kirkes Regn- 
skaber indleveres til at igennemses, og hvo af Kirkeværgerne 
ikke aarligen paa bemeldte Tid indleverer paa Raadstuen 
sit Kirkeregnskab, skal give hver til sin Kirke 50 Rdl. 

9. Statskæmnerens Regnskab skal aarligen indleveres 
paa Raadstuen inden den 1. Febr. under 50 Rdl.s Straf til 
Staden. 

10. Til disse trende sidste Posters Obagt skal hver 
S. Thomæ Dag udvælges fem af Magistraten, som derfor 
kan have Omsorg og hos de vedkommende derpaa drive, 
og det skal i Raadstueprotokollen indføres og enhver af 
dem deraf en Udskrift tilskikkes, hvorpaa de har at skrive, 
og skal den Paaskrivelse gæmmes af Raadstueskriveren. 


Tvende Conclusa om Roskilde Len. 


1. Roskilde Lens Bønder skal ej bruges i Ægt, 
Arbejde og Rejser af Magistraten eller af nogle andre, i hvo 
de monne være, endog til Laans, uden for Kongen alene og 
for Forpagterne efter gjorte Kontrakt, og Magistraten i de 
Forretuinger, som Lenet egentlig angaar, saasom naar Skov 
udvises og deslige. 

i 2. Ingen maa nyde enten fri Ildebrand eller for Beta- 
ling Træer eller Gærdsel i Roskilde Lens Skov uden alene 
Lenets Bønder og Ladegaardens Forpagter efter gjorte 





1) Gældsbeviser for Laan af de disse tilhørende Kapitaler. 

Kontrakt, saa og Ridefogden i lige Maade efter sin Bestalling 
eller efter skriftlig Tilladelse. 

Samme Åar var det blevet vedtaget 16. Marts med 
Hensyn til Voteringer, ,,at herefter udi alle Sager og Stridig- 
heder, som kunne falde for at decideres udi paa Raadstuen 
og kunde eragtes nødigt, skulle herefter friligen af enhver 
voteres udi, og at Voterne udi Justitssager udi Synderlighed 
skulle gaa ovenfra, men dersom der kunde falde noget 
andet vigtigt for, som kunde foraarsage Tvistighed og ej gik 
Justitssager an, da skulle Voterne gaa neden fra". 

Da Kjøbenhavn var bleven den enevældige Konges 
Residens, gik mange kommunale Anliggender ud af Magi- 
stratens Haand. Allerede 1661 beskikkedes en Direktør for 
Gadernes Renholdelse og 1683 gik Tilsynet dermed over til 
Politimesteren!). Oftest blev dog beskikket kgl. Kommis- 
missioner, der overtog Bestyrelsen af vedkommende Anlig- 
gende, hvilke især blev talrige fra 1679. De vigtigste af 
disse var: 

l. Direktionen for Vandvæsenet 27. Avg. 1679 (se 
nedenfor). 

2... Kommissionen for den ny Kanal (Nyhavn) 24. Dec. 
16792): Holger Vind, Niels Juel, Otto Scheel, Peder Resen 
og Peder Bladt. 

3... Kommissionen for Gader, Stenbroer og Vandløb 
13. Sept. 1680: Henrik Bjelke, Ejler Holck, Peder Resen, 
Villam Lange, Rasmus Bartholin, Stenvinkel, Hans Stampe, 
Søren Rasmussen Hjortshøj, og 2. April 1681 kom O. 
Rømer til. 1684 var i Steden for nogle udtraadte til- 
kommet: Albert Gyldensparre, Titus Biålche og Klaus Rasch. 
1694 bestod Kommissionen alene at: A. Gyldensparre, O. 
Rømer, K. Rasch, Hans Nansen og Andreas Jakobsen. 1696 
forenedes den med Kommissionen for Kanalerne 3). 





1) Foran S. 62, 72. ?) K. D. Vi, 716. 2) K. D. VI 744, 777, 
VII, 63, 437. 

4. Kommissionen for Brandvæsen og Gadelygter 23. 
Juli 1687: Konrad Reventlov, Peter Brandt, Hans Stampe 
og flere"). 

5. Kommissionen for Indskrænkning af Stadens Udgifter 
og Forøgelse af dens Indtægter 22. Maj 1688: Grev 
Konrad Reventlov, Hans Schack, Admiral Span, Overrente 
mester Brandt, Oberst Lavrids Munck, Klavs Rasch, Borg- 
mester Cosmus Bornemann, Hans Jensen Stampe, Thomas 
Jensen Dobbelsten, Klavs Byssing og Jens Riber, hvortil 
kort efter kom Præsident Hans Nansen og Niels Ene 
voldsen 2). 

6. Kommissionen til at fordele visse Udgifter paa Grund- 
taxten 5. Juli 1690: Etatsraad Schøller, Præsident Hans 
Nansen, Povl Vinding. og Hans Stampe2). 

7... Kommissionen for Kanalerne 24. Marts 1691: Hans 
Schack, Admiral Henrik Span, Oversekretær Moth, Etatsraad 
Gyldensparre, Viceadmiral Iver Hoppe, 0. Rømer, Klavs 
Rasch, Raadmand Jørgen Bøfeke, Barthold Stuve og Klavs 
Reimer. 21. Maj 1692 forandredes Kommissionen til en Direktion 
bestaaende af O. Rømer, Klavs Rasch, Morten Nielsen og 
Barthold Stuve, af hvilke dog Rømer udtraadte 1694!). 
Den forenedes 1696 med Direktionen over Gaderne. 

8. Direktionen over Gaderne og Kanalerne 18. Jan. 
1691: Etatsraad Gyldensparre, Præsident Hans Nansen, 
Prof. Rasmus Bartholin, Ole Rømer, Klavs Rasch, Borg 
mester Andreas Jakobsen, Raadmand Morten Nielsen, Bar- 
thold Stuve?). 

I mange Tilfælde dannedes Kommissioner til at afgive 
Betænkninger, saaledes 5. Dec. 1679 om Gadeløgterne: 
Holger Vind, Rentemester Sten Hondorph, Oberst Sten 
Andersen Bille, Peder Scavenius, Prof. Rasmus Bartholin, 


1) K. D. VII, 184. ?) K. D. VII, 280, 241. 2?) K. D. VII, 311, 
335, 336. +) K. D. VII, 341, 386, 434. >) K. D. VII, 472. 

Thomas  Walgesteen, Gen.-Bygmester Lambert v. Haven, 
Raadmand Hans Jensen Stampe '). 

13. Dec. 1690 fik følgende Befaling til at undersøge 
Bryggernes Klager: Grev Konrad Reventlov, Hr. Otto Skeel, 
Hr. Knud Thott, Oversekretær Moth, Etatsraad Bentzon, 
Baron Jens Juel, Hr. Kristoffer Sehested, Rentemester P. 
Brandt, Præsident H. Nansen, Etatsraad Elers og Klavs 
Rasch?). 

24. Marts 1691 fik Grev Konrad Reventlov, Oversekretær 
Moth, Oversekretær Harboe, Præsident H. Nansen, Prof. 
Holger Jacobæus, O. Rømer og Klavs Rasch Kommissorium 
tl at undersøge, hvorledes Indkvarteringen kunde fordeles 
nere ligelig?). 

En Kommission, der 12. Nov. 1692 blev nedsat forat 
undersøge, hvorledes Handelen kunde ophjælpes, bestod 
endnu 1696 og afgav oftere Betænkninger i den Retning; 
den bestod alene af høje Embedsmænd og havde ikke nogen 
kjøbenhavnsk Borger til Medlem"). 

Fra ældre Tid bestod endnu en særlig Direktion for 
Fattigvæsenet. 

Det ses af disse Fortegnelgser, ut der vel ofte var nogle 
Medlemmer af Magistraten og enkelte Borgere med i Kom- 
missionerne, men at de fleste var højtstaaende Embeds- 
mænd, og at i saa godt som alle var 0. Rømer og Klavs 
Rasch med som dem, hvis Mening synes at have været 
Kongen særlig magtpaaliggende. Disse to Mænd havde 
mere Indflydelse paa de mange Forandringer, der foregik 
med Kjøbenhavn i Kristian V's Tid, end Magistraten og de 
32 Mænd tilsammen3). 

Statsmagten greb ind i alle Enkeltheder, saa endog 
den Myndighed, som Magistraten tidligere havde haft til 


') K. D. VI, 715. 2?) K. D, VII, 332. 2) K. D. VII, 340—41. 


i) K. D. VII, 403, 416, 477. 5) Om Klavs Rasch se i 
andet Kapitel. 

selv at besætte de Bertiilinger, der stod under den, var 
saare liden; ofte søgte endog de af Magistraten beskikkede 
Bestillingsmænd bagefter Kongens Stadfæstelse. Frederik 
TII kaldte saaledes Raadstueskriveren, og Vejermesteren fik 
sit Kaldsbrev stadfæstet af Kongen.  Griffenfeldt fik dog 
udvirket, at Magistraten selv maatte besætte de smaa Be 
stillinger, hvilket ses af et Brev af 4. Febr. 1672 fra P. 
Resen til Griffenfeldt, men det ses tillige, hvor afhængig 
Magistraten nu var af denne Stormand, ti Resen skriver, at 
hvis der var nogen, som Griffenfeldt ønskede som Klokker ved 
S. Nikolaj Kirke, skulde denne nyde Bestillingen freinfor 
nogen anden, men ellers ønskede Magistraten en Hører ved 
Vor Frue Skole, medens Præsterne ved Kirken, Raadmand 
Årent Berntsen og Kirkeværgerne havde gaaet Magistraten 
forbi imod kgl. Majestæts Brev og drev paa at fas en 
Student 0. Munck. Hvis Griffenfeldt ønskede sidstnævnte 
befordret, skulde intet være Magistraten kærere end at 
efterkomme hans Vilje, men ellers bad den om, at den 
anden maatte faa: Bestillingen"). 

Iøvrigt søgte efter den Tid ogsaa mange Kongens Stad- 
fæstelse, saaledes Vragere, Mæglere, Bedemænd og flere. Kapellan- 
embeder blev besatte af hele Magistraten, Sognepræsten og 
Kirkeværgerne i Forening?). Ofte blev dog Magistratens 
Kaldsret underkendt af Kongen, som da den 1696 havde 
kaldet Morten Reenberg til Adjunkt og Successor ved 
Helligaands Kirke2). 

Da Sognepræsten og Kirkeværgerne til S. Nikolaj Kirke 
efter gammel Vis havde kaldet M. Mikael Henriksens Broder 
Nikolaj Henriksen til nederste Kapellan 1678, gjorde Magi- 
straten Indsigelse, idet den formente, at dens Kaldsret var 


1) 0. Wolff, Griffenfeldt S. 88. ?) Om den ældre Kaldelse se 
Khvn. Hist. og Beskr. IV. 29—30. 3) Kirkehist. Saml. 
3. R. II. 492. 

krænket, men den føjede sig dog saa vidt efter den yndede 
Prædikant M. Mikael, at den gav hans Broder et lovforme- 
ligt Kaldsbrev. 

Herefter meddeles en kort Udsigt over Magistrats- 
personernes Levned. 


Præsidenter. 


1. Hans Nansen den ældre 1660—67!). 

2. Peter Bilche (1667—71) blev indsat af Statholder 
Gabel 17. Dec. 1667. Han var født 1605 Solzwedel i Mark Bran- 
denburg, men fulgte som Barn med sin Fader til ltzeho og siden 
til Låneborg, hvor denne var Rektor. 1621 blev han Student 
og blev i en ung Alder Læge i Lineborg, men drog siden 
tl Udlandet og tog Doktorgraden i Basel 1629. Senere 
nedsatte han sig i Hamborg, hvor han 1632 giftede sig 
med en Raadmands Datter Maria Selmers. Efter hendes 
Død ægtede han 1634 Enken Margrete Thombs, hvis Fader 
var Borgmester i Wilster, til hvilken By han nu flyttede og 
snart opnaade et stort Ry, saa Kristian IV udnævnte ham 
td Livlæge, og han valgte Flensborg til Opholdssted, hvor 
han blev Stadslæge. 1648 var han i Kjøbenhavn, da Kri- 
stian IV døde, men han kaldtes ikke til Kongens Dødsleje. 
I Flensborg havde han vakt Frederik IIDs Yndest, og han 
blev nu dennes meget formaaende Livlæge. 1661 blev han 
Kammerraad, Medlem af Statskollegiet og Assessor i 
Højesteret. Efter sin anden Hustrus Død giftede han sig 
med Agnete Svenke, der overlevede ham. Han døde 13. Nov. 
1671 og blev begravet i S. Petri Kirkes Kor. Hans Søn Titus 
blev Borgmester i Kjøbenhavn og en anden Søn Ditlev blev 
Overberghauptmand paa Kongsberg. Hans Datter Margrete 
var gift med Præsten Jens Trojel i Roskilde og siden med 
Mag. Peder Schade, Rektor i Roskilde. Hans Karakter var 


1) Se Kjøbenh.s Hist. og Beskr. III. 214—17. 

næppe elskværdig; han og Sønnen Titus fremkom saaledes 
engang med løgnagtige Beskyldninger mod Jørgen Bjelke. 
Anders Hjørring kalder ham ,en meget fornem og forfaren 
Dr. Medicine udi høj Æstime med berømmeligt Navn udi 
mange Aar udi Kongens Gaard", men det fremgaar dog af 
Hjørrings Omtale, at Bilche har været opblæst af sin Vær- 
dighed, som naar han i Fattigdirektionen tiltog sig For- 
sædet ved Bordenden, der tidligere havde været indtaget 
af Biskoppen. Han fik ogsaa indført, at de Raadstuetjenere, 
der skulde opvarte Magistraten, skulde kaldes Herrernes 
Tjenere i Modsætning til Byfogdens Tjenere, der skulde 
hedde Bysvende, og at de fik Uniform af rødt Klæde med 
Stadens Vaaben paa den ene Arm og graa Hatte. Han 
ejede en Gaard paa Slotsholmen, der brændte 1663, og en 
Gaard med stor Have i Ny Kjøbenhavn med 6 Lejehuse, 
hvilket nu er Gadenummer 16—30 i Gotersgade. Uagtet 
denne Gaard laa i Vejen for de ny Gadeanlæg, fik han dog 
1659 Tilladelse til, at Grunden maatte forblive urørt, men 
det ses dog, at han siden maatte afstaa en stor Del deraf 
til Anlæget af Gotersgade og Borgergade !). 

3. Peder Hansen Resen (1672—88), Søn af Biskop 
Hans Hansen Resen og Sønnesøn af Biskop Hans Povlsen 
Resen, er født i Kjøbenhavn 1Y. Juni 1625. Han blev 
Student fra Vor Frue Latinskole 1643 og tog theo- 
logisk Attestats 1645.  Derpaa var han over 2 Aar Hører 
ved Vor Frue Latinskole og rejste 1647 udenlands. I 4 
Aar studerede han i Leiden, drog derpaa til Paris, Spanien 
og Italien. Han studeredeet Aar i Padua, hvor den tydske Nation 
af Studerende lod hang Billede stikke i Kobber, og som 
Universitetets Syndicus blev hans Navn indhugget i Sten og 
indsat i Universitetets Mur. En paatænkt Rejse til Jeru- 


1) Ingerslev, Danmarks Læger I 502—503. Otto Sperlings 
Selvbiografi ved Birket Smith (Registeret). 

salem blev afbrudt ved, at han blev kaldt hjem paa Grund 
af sin Faders Sygelighed og Død, og efter 1653 at have 
taget Doktorgraden i Padua, kom han et Par Maaneder 
efter til Kjøbenhavn. 8. Juli 1655 blev han i Vor Frue 
Kirke gift med Anna Heinsdatter Meyer, med hvem han 
levede et barnløst Ægteskab. 1657 blev han Professor i 
Ethik, men kort efter tillige Jurisconsultus ved Universitetet. 
1. Sept. 1664 fik han kgl. Bestalling som Professor ordina- 
rius juris og ethices og tillige som Borgmester i Kjøben- 
havn, men han var allerede 22. Avgust bleven indsat i den 
sidste Stilling af Kristoffer Gabel. 7669 blev han tillige 
Assessor i Højesteret. .22. Jan. 1672 blev han udnævnt til 
Præsident og tredie Paaskedag 1677 lod Kongen ham før 
Højmesse kalde op paa Slottet, hvor han egenhændig over- 
gav ham hans Udnævnelse til Justitsraad. 8. Jan. 1680 
blev han optaget i Adelsstanden og 6. Maj 1684 blev han 
Etatsraad. Han døde 1. Juni 1688 af Podagra. 

Peder Resen indtager en udmærket Plads blandt det 
17. Aarhundredes Lærde. Som Professor var han vistnok 
den første, der docerede dansk Ret. Han var den første, 
der udgav Eddaerne, den norske Hirdskraa og den danske 
Vederlagsret, den sidste efter et meget gammelt nu tabt 
Haandskrift. Det første islandske Lexikon, forfattet af 
en Islænder, udgav han ogsaa ligesom flere gamle danske 
Love. Han forfattede Frederik den Andens Krønike, 
maaske nok paa Grundlag af ældre Bearbejdelser, men 
sikkert i mange Retninger med hans egne Tillæg og Om- 
skrivninger. Hvad der mere end noget andet laa ham paa 
Sinde var dog det store Nationalværk, Atlas Daniæ, der 
skulde indeholde en udførlig Beskrivelse af Danmark, led- 
saget af Kort og Afbildninger, og hvortil han allerede 1666 
indhentede Indberetninger fra Landets Præster; senere lod 
han udgaa .ny Opfordringer 1681 og 1686, idet Opmærksom- 
heden fra først af udelukkende synes at have været lagt paa det 

27 





418 Peder Resen. 


antikvariske, medens han senere ogsaa har taget Hensyn til 
Oplysninger om Naturen og Landets Frembringelser. Kongen 
gav ham adskillige Begunstigelser, og Værket var 1685 
kommet saa vidt, at der blev nedsat en Komaission til at 
gennemse det; dog er det tydeligt, at det Uddrag af 
Værket paa Latin, som han havde ladet ndarbejde, led af 
betydelige Mangler i Henseende til Fuldstændighed. Der 
udkom aldrig andet end hans Beskrivelse af Samsø 1675 
som en Prøve paa det hele, Aftryk af Kobbertavlerne 1677 
i nogle faa Exemplarer foruden Grundtegningen af Kjøben- 
havn 1674. Hans Død stansede Arbejdet, og hans Enke 
blev fritagen for at udgive det for den store Bekostnings 
Skyld. I Henseende til Redaktionen har Resen sikkert 
selv været meget vaklende, hvilket ses af den Maade, 
hvorpaa han udarbejdede Kjøbenhavns Beskrivelse; af de 
Levninger, der endnu er bevarede deraf i Raadstuearkivet, 
ses det, at disse tykke Volumina, der er fra 1681—83, ikke 
alene skulde give en Kjøbenhavns Beskrivelse, men tillige et 
Diplomatarium, der skulde oplyse alt til de mindste Enkelt- 
heder. Om Kristianshavn findes 2 Bearbejdelser, en kortere 
med latinsk og dansk Text og en længere, der er forsynet lige- 
som Bindene om Kjøbenhavn med en Mængde vigtige Akt- 
stykker. Det oprindelige Arbejde, der var paa Dansk, 
optog over 30 tykke Bind, men han indsaa, at dette vilde 
blive altfor bekosteligt at trykke, hvorfor han ved Hjælp af 
Joh. Brunsmann og flere lod gøre et eller flere Uddrag pas 
Latin 1684—87, af hvilke man endnu har Afskrifter. Det 
store udførlige Værk paa Dansk vilde have været af en 
umaadelig Betydning, hvis det kunde have udkommet, 
medens det kortere paa Latin, der vel ogsaa vilde have 
optaget mange store Bind, ikke havde faaet den Betydning 
for Folket. Værkets storartede Anlæg fremgaar ogsaa af de 
udførlige Indberetninger, som han ønskede af Præsterne, 
hvoraf enkelte er undgaaede Branden 1728. Havde vi endda 

haft dem, vilde vi .ikke have maattet sørge saa meget over 
Bearbejdelsens Undergang, ti de indeholdt Oplysninger af 
mangfoldig Årt, som aldrig siden har kunnet tilvejebringes. 
En større Patriot i literær Henseende end Resen havde 
Danmark ikke i Kristian V's Tid. Han anlagde ogsaa en 
Samling af nordiske og især danske Bøger, der aldrig har 
haft sin Lige, og skænkede denne til Universitetsbibliotheket, 
hvor den brændte med dette i det ulykkelige Aar 1728!). 

Med saadanne Arbejder for Øje skulde man synes, at 
Præsidenten Resen maatte have faaet liden Tid til at 
besørge dette Embede. Tværtimod, alt tyder paa, at han i 
alle Retninger havde Kommunens Tarv for Øje og ikke 
andslog sig for nogen af de mange Kommissioner, til hvilke 
han blev udnævnt. Den eneste Undtagelse var, at han 1677—81 
var fritaget for at sidde i Fattigdirektionen, ligesom han 
1680 blev forskaanet for Sæde i Konsistorium. Overalt, 
hvor vi møder Resen, viser han sig som den imøde- 
kommende og forsonlige, der giver Fornærmeren Udvej til 
at tage sine Ord tilbage, og naar det kommer til det yderste, 
gaar han i Forbøn hos Kongen. Det Forhold, hvori Magi- 
straten i hans Tid stillede sig til Overtroen, er sikkert 
ogsaa for en stor Del hans Skyld, ti naar det i hans 
Kristianshavns Beskrivelse fortælles, at Fanden engang havde 
vist sig her, da er dette fremført efter Theatrum Europæum 
for Skæmt. En Mand som Resen fortjener en Biografi, der 
kan stille hans Virksomhed i et klarere Lys, end Pladsen 
paa dette Sted har kunnet tillade. 

Da Resen blev Præsident, blev der gjort følgende Vers 
… til hans Ære: 


Strø Roser, Cynthia, bind Kranser, knyt Violer, 
Stig Arctos, sæt dig højt, skin Dag som trende Soler, 


ren 


ly) Se Birket Smith, Kjøbenhavns Universitetsbibliothek S. 
45—58. 

dig lyste Helicons og Pindi Jomfruflok, 

stem op din Tryllesang, til man si'r, det er nok. 
Trods vrede Morta stod der i din Sejr at tage 
vor bedste Raadstumand, da se, her er hans Mage, 
Per Resen lovkøn Mand og Dyders Ægteven, 

Thi har ham Kongen sat til Præsident igen. 

Se Enke-Raadstu' op, derfor tag vel mod Manden, 
din ædle Præsident, tag Borger Hat i Haanden, 
tak Gud, tak Kongen for slig retvis Øvrighed, 
ønsk Resen Lykke, Liv, té dig med Lydighed. 
Kom, klag, hvad fattes dig, hans Døre skal staa aaben 
herefter som tilforn med Ret, ja Eukens Raaben 
at høre er hans Lyst, ti til den trængtes Sag 

at fremme bryder han sig baade Nat og Dag, 

ti bliv Philosophus, min Pen lig som i Dvale, 
skriv ej om saadan en Mands Daad, lad Edda tale 
og gotisk gammel Dont og dansk Antikvitet, 

som sukker efter Hjælp i Tryk at blive set. 

Til Lykke ædle Dyd, lid vel, din Myrtus Blade 

og høje Cupris Top at grønnes ej aflade, 

lev i Misundelse, til Parcæ Dag er endt, 

en Kongens tro Mand og en Borger-Præsident. 


4. Hans Nansen (1688—1713), eller, som han i sine 
yngre Dage kaldtes, Hans Hansen, var Søn af den berømte Borg- 
mester og senere Præsident Hans Nansen og er født i Kjøbenhavn 
13. Avgust 1635. Han gik først i en dansk Læseskole og 
fik dernæst privat Undervisning i Latin dels hjemme dels 
sammen ined andre Familiers Børn; siden kom han i David 
Reichs Skole, hvor han undervistes i Tydsk, Skrivning og 
Regning. 1652 sendtes han til Danzig forat lære Bogholderi 
og gjorde derpaa Handelsrejser til Prøjsen, Holland og Is 
land. 1655 blev han det isl.-færøiske Kompagnis Vinter 
købmand paa Færøerne, hvorfra han Aaret efter rejste til 
Amsterdam, hvor han om Vinteren 1656—57 lærte Sø- 
mandskab, Geometri, " Astronomi og andre mathematiske 
Kunster. 1657 blev han af nysnævnte Kompagni antaget 
som Købmand paa Vestmanø ved Island, men da han Aaret 
efter var i Gluckstad og Hamborg, blev han paa Grund af 

Svenskernes Belejring udelukket fra Kjøbenhavn og får i de 
følgende Aar mellem Island, Hamborg og Glickstad, først 
paa egne og Medrederes Vegne, og siden for det ny is- 
landske Kompagni, hvori hans Fader var en af Hoved- 
deltagerne. 1670 blev han Assessor i Kommercekollegiet og 
1671 i Admiralitetskollegiet, 1679 Kommerceraad, 1685 Ju- 
stissraad, 1688 Etatsraad og 1693 virkelig Etatsraad. Da 
Resen var død, kom en Dag i Juni 1688 Gehejmeraad Vibe 
til ham og berettede, at det var Kongens Vilje, at han 
skulde være hans Efterfølger som Præsident, men han und- 
skyldte sig med, at det var en meget besværlig Bestilling, 
især paa den Tid, da Byen var i stor Gæld, Raadhuset og 
andre Ejendomme var meget brøstfældige og Byens Ind- 
komster kunde ikke forslaa til dens aarlige Udgifter. Men 
Vibe gav ham Udsigt til, at Indtægterne kunde forøges, saa 
der efterhaanden kunde afbetales paa Gælden, og lovede ham 
al mulig Understøttelse, og efter 14 Dages Betænkning ind- 
villigede Nansen, hvorpaa han fik Kongens Bestalling 7. Juli 
1688. Han blev da indledet paa Raadhuset 7. -Avgust, 
i det de to ældste Raadmænd tog imod ham ude paa Tor- 
vet ved Trappen og de to ældste Borgmestere inde i Raad- 
huset nedenfor den Trappe, som gik op til Raadstuen. 

Kort efter blev der ogsaa nedsat en Kommission til 
Forøgelse af Stadens Indtægter, af hvilken han blev Med- 
lem, og det lykkedes ogsaa at bringe Ligevægt i Regn- 
skabet. Iøvrigt blev han Medlem af en stor Mængde Kom- 
missioner, for Vandvæsen, Havnevæsen, Indkvartering, Ga- 
derne og mange flere. Ved Siden af at være Præsident 
vedblev han at drive Handel, men han led mange Uheld, 
saa han 27. Okt. 1703 fik 4 Aars Moratorium til at være 
fri for sine Kreditorers Tiltale. Det hedder i den kgl. Be- 
villing, at han i nogle Aar havde lidt adskillige store Ska- 
der til Søs saavel af engelske og hollandske Kommisfarere 
som ved den islandske Handel i Henseende til Fiskeriets 

Sletbhed, han havde lidt Ildebrand tre Gange, og den 
mellemste fortærede hele Huset med hans Indbo, saa han 
med Hustru og Børn næsten maatte gaa nøgne derfra, lige- 
som han havde tabt meget ved sine Venner, saa hans Tab 
løb op til henved 100,000 Rdl. 

Han ejede en Gaard paa Slotspladsen, der brændte 1679 
(se foran S. 387), senere ejede han den nuværende Postgaard 
paa Købmagergade og Nr. 52—56 i Overgaden over Vandet. 
Han døde 9. Juli 1713 og er begravet i Helligaands Kirke. 
Hans Hustru Elisabeth, der var Datter af Borgmester Peder 
Pedersen og hvem han havde ægtet 15. Feb. 1665, døde 
23. Feb. 1694. Af hans Børn blev Sønnen Hans Nansen 
Amtmand over Dronningborg, Silkeborg og Mariager Amter, 
Mikkel Landsdommer paa Bornholm, hvis Efterkommere 
endnu lever i Norge, af Døtrene blev Margrete gift med 
Assessor Kristian Mule og Sofie med Borgmester Dverig 
Friis og siden med Præsident Joh. Schrader "). 


Borgmestere. 


1. Peder Resen (1664—72) se Præsidenterne. 

2. Titus Bålche (1665-84) var Søn af Præsident P. 
Bilche og fik 1657 Rejsestipendium fra Universitetet paa 5 Aar. 
Efter sin Hjemkomst blev han Generalkommissær over Kir- 
kerne i Norge, men blev l. Avg. 1665 indsat til Borg- 
mester i Kjøbenhavn af Statholder Gabel. Hjørring kalder 
ham en fornemme lærd Mand og siger, at han har vel stu- 
deret og at hans Navn méd Berømmelse er indskrevet i 
Universitetets Matrikler. Foruden at han var Assessor i Højeste- 
ret, var han Medlem af flere Kommissioner: 1675 af en, 
der skulde forfatte en ny Grundtaxt for Kristianshavn, 1677 


1) Hans egne Optegnelser i Geneal. biog. Arkiv S. 167—71. 
Hammerich i Hist. Tidskr. 3 R. I. 257. Giessings Jubell 
II, 1, 235. 

sf en Kommission, der skulde taxere nybyggede Gaarde i 
Kjøbenhavn; i mange Aar var han Medlem af Fattig- 
direktionen, hvor han synes at have haft Betydning med 
Hensyn til Børnehusets Drift, 1679 blev han Medlem af 
Direktionen for Vandvæsenet, 1680 af en Kommission til 
Undersøgelse af om enhver Bygning udenfor Portene burde 
nedrives for Fæstningens Skyld, 1680 af Statskollegiet, 1684 
af Kommissionerne om Gaderne og om Trinitatis Sogns Ud- 
strækning. 

Han døde 9. Avg. 1684 og kaldtes da kgl. Justits- og 
Kommerceraad. I Bircherods Dagbøger fortælles, at hans 
Enke Fru Anne Lavridsdatter døde 2. Marts 1695 i Kjøben- 
havn i saa stor Årmod, at hun ikke efterlod det, hun kunde 
komme i Jorden for, hvilket forholder sig rigtigt, ti hendes 
Skifte er endnu bevaret.  Boet, i hvilket der ikke fandtes 
det mindste Sølvtøj, vurderedes nemlig kun til 285 Radl., 
medens Gælden var 422, og til Begravelsen havde Gehejme- 
raadinde Harbo givet Forskud paa 40 Rdl. Bilche fæstede 
nemlig af Staden 1675 og 1680 to Grunde udenfor Øster- 
port, som hans Enke 1688 afstod til Gehejmeraad Jens 
Harboe; denne Grund, der længe kaldtes Harboes Have, laa 
ved Enden af Sortedamssø. Hans Enkes hele Navn var Anne 
Marie Mariager. De havde en Søn Titus, der vistnok var død før 
Moderen, ti ved Skiftet efter hende optraadte kun Titus 
Bålches Søstersønner Studenterne Frands og Johanues Trojel, 
der maa være Sønner af Præsten i Roskilde Jens Trojel og 
Margrete Builche og af hvilke den første blev Rektor i 
Kalundborg og den anden Hører i Roskilde; der optræder 
ogsaa en Studiosus Simon Trojel, der maaske er disses 
Fætter og siden blev Prokurator i Hillerød. 

Titus Bilche ejede 1681 en Gaard paa Købmagergade. 
Som Assessor i Højesteret var han med at domfælde Griffen- 
feldt, men det fortælles, at han paa sit Yderste ønskede, at 

hans Arm indtil Albuen maatte have raadnet af, den Tid 
han underskrev Dommen. i 

3. Jørgen Fogh (1668—76) er født i Aarhus omtrent 
1631; efter hans eget Udsagn var hans Fader en slet (9: jevn) 
Købmand Lars Fog og hans Moder hed Anna Jørgensdatter. 
Der er ingen Tvivl om, at han er af samme Slægt som den 
endnu blomstrende Familie Fog (der ogsaa skriver Navnet 
Fogh!), der nedstammer fra Bønder i Framlev Herred; 
Navnet betyder Gris.  Raadmand Niels Lavridsen Fog i 
Aarhus (f. 1646 f 1710) maa være en Broder til Jørgen 
Fogh. Om hans Studeringer vides saa godt som intet. Han 
,er formodenlig Student fra Aarhus Latinskole; af Hjørring 
omtales han som en Mand, der ,vel har studeret, peregri- 
neret og forsøgt sig udenlands, at han har naat og erlanget 
Licentiatum". Det ses, at han 1658 var i Skaane, og alt- 
saa ikke har kunnet være i Kjøbenhavn under Belejringen, 
ti 2. Feb. dette Aar stod han ved Hr. Tage Thotts Døds- 
leje paa Børringe Kloster og i den 1666 over denne trykte 
Ligprædiken er meddelt et Vers paa Dansk og et paa Latin, 
hvor Fogh har underskrevet sig juris utriusque Licentiatus, 
men denne Titel bar han ikke 1658. 1661 blev han 
indskreven ved Universitetet i Leyden som litterarum stu- 
diosus og hans Alder opgives som 30 Aar?). 16 Dec. 1667 
blev han Raadmand og udnævntes ll. Avg. 1668 til Borg- 
mester, dog foreløbig med Raadmands Løn. Efter Frederik 
Thuresens Død udnævntes han 18. Maj 1675 til Stadsoberst, 
og var Medlem af Lovrevisionen. 

Han var gift med Griffenfeldts Søster Katrine 3), hvoraf 
fulgte, at mange henvendte sig til ham forat opnaa hans 


mm 


1) Over denne er der en Stamtavle af F. Algreen Ussing. 2?) Pers. 
Tidskr. II, 204. ?) Født 19. Avg. 1644 (D. Mag. 8 R. II, 310), 
men paa en Levning af hendes Ligsten i Aarhus Domkirke 
staar 1645. Hun døde ifølge samme Ligsten 1699. 

Fortale hos hans mægtige Svoger. Ved Forhøret i Anled- 
ning af dennes Fald blev det vidnet, at ,Fogh havde sine 
Hænder i Griffenfeldts Sager, naar noget var at fortjene" !). 
Fogh har næppe været ganske ren i Henseende til at mod- 
tage Bestikkelser, og i de mange løse Beskyldninger, som 
kom frem imod Griffenfeldt, havde hans Forhold vistnok sin 
Del. Der er dog ikke bevaret noget Forhør over ham, 
hvoraf der fremgaar noget bestemt. Da Griffenfeldt blev 
arresteret 11. Marts 1676, havde man allerede Kl. 4 om 
Morgenen sikret sig Foghs Person og sat ham i Blaataarn og 
det paa en saadan Maade, at Griffenfeldt ikke kunde faa 
Underretning derom; her blev han siddende, til dennes Sag 
var tilendebragt.  Efterat Griffenfeldt 11. Juni paa Retter- 
stedet var bleven benaadet med evigt Fængsel, kom der 17. 
Juni 1676 Befaling til at foretage Sagen mod Fogh ved 
Bytinget, og Kæmneren Hans Jensen Stampe blev beskikket 
som Dommer, da Byfogden Peder Villumsen skulde optræde 
som Vidne. Det hedder om denne Sag i en gammel Beret- 
ning?): ,Borgmester Jørgen Fogh blev paa Bytinget anklaget 
som skyldig i Underslæb, han tilstod sin Forseelse og bad 
for sig med grædende Taarer; da faldt hans haarde Dom 
3. Avg. 1676: han skulde miste to Fingre, staa et Kvarter 
1 Halsjærn, føres ud af Byen af Bøddelen og evig forvises 
af Riget", Det er ikke godt at vide, hvad der er kommet 
frem imod ham, men naar Højesteret paa saa ringe Indicier, 
som dem, der forelaa, kunde dømme Griffenfeldt, kan man 
ikke vente, at Bytinget kunde afsige nogen mildere Dom 
over den, der ansaas for at være meddelagtig i hans saa- 
kaldte Forbrydelser. Kristian V var imidlertid her som ved 
saa mange andre Lejligheder mildere end Domstolen og 
Fogh slap med at forvises til Aarhus. 


1) Vaupell, Griffenfeldt, Breve og Aktstykker S. 70. 2?) 0. Wolf, 
Griffenfeldts Levned S. 392. 

Her levede han til sin Død 1685, og han er tilligemed 
sin Hustru ' (død 1699), sin Datter Kathrine og Svigersøn 
Landsdommer Enevold Randulf begravet i Koret i Aarhus 
Domkirke"). Hans Søn Peter Fogh til Ryumgaard adledes 
1707 og nød flere Begunstigelser af Regeringen, hvorved 
han selv mente, at Regeringen vilde oprette den haarde 
Fremfærd mod hans Fader. Det er ogsaa optegnet, at Jør- 
gen Fogh døde ,af Græmmelse" 2). 

I Kjøbenhavn ejede han den store Gaard nuv. Nr. 26 
i Skindergade. 

24. Sept. 1677 skrev Jørgen Fogh fra Aarhus til sine 
forrige Kollegaer i Magistraten, at han nogen Tid før sin 
Afrejse fra Kjøbenhavn havde henvendt sig til dem ang. 
sin Raadstueløn for 1676, ,som efter kgl. M. allernaadigste 
Forundelse og Anordning udi den mig tilstillede Registrering 
saavel som efter Raadstue-ældgammel Vedtægt, og af Dem 
selv samtykt og underskreven, mig tilkommer", men han 
havde intet Svar modtaget. Da det i den kgl. Registrering 
var befalet ham at betale, hvad Havnen havde staaende hos 
ham, bad han om, at disse Penge maatte erstattes af hans 
Raadstueløn. Han anmodede ogsaa om Afregning med Vor 
Frue Skoles nuværende Forstandere og Betaling af hvad han 
havde tilgode, hvorpaa der ligesaa lidt var kommet nogen 
endelig Afgørelse som paa Havneregnskabet. | 

Magistraten vilde have givet ham en mere udførlig 
Motivering, der var stilet til ,,højærede, velfornemme synder- 
lig gode Ven Sr. Jørgen Fogh". Den havde konfereret om 


1) Hofmans Fund. 1[]. 168. ?) Jonge, Kbhn. Beskr. S. 118. Ifølge 
Oplysninger fra Hr. Pastor V. Lindhardt i Aarhus er ved 
de senere Restavrationer Ligstenene i Aarhus Domkirke ilde 
medtagne og navnlig er de, der tilhører den Begravelse, hvori 
Fogh ligger, huggede itu, saaledes at der slet ingen findes 
over Fogh. Af hans Hustrus Ligsten er to Stykker bevarede 
med hendes Navn, Fødsels- og Dødsaar, ellers intet. 

hans Andragende, og de flestes Mening var, at efterdi han 
var afgaaet fra Bestillingen først efter kgl. Befaling og der- 
efter ved Proces og endelig Dom, kunde han ikke have 
Føje til sin Fordring, især da det havde behaget H. K. M. 
at anordne og lade indsætte en anden god Mand i Foghs 
Sted, ikke efter Processens Endskab og ergangen Dom, men 
straks eller kort efter Bestillingens Kvittering (Fratrædelse), 
hvilket ogsaa skede i den første Del af Aaret, saa Fogh 
ikke gjorde Tjeneste enten et halvt Aar eller mere. Hvis 
dette Aars Løn skulde følge Sr. Fogh, burde Borgmester 
Hans Pedersen ikke have nydt det Aars Deling efter Dom- 
men. Den omtalte Registrering var ikke forevist Magistraten, 
men denne var i den Forhaabning, at den ikke kunde præju- 
dicere den i dens Privilegier og Indkomster og at Kongen 
ikke vilde tilstede, at de, som havde afventet og betjent 
Bestillingen, skulde nyde Afdrag i det, der var dem tillagt 
for deres besværlige og vanskelige Tjenester.  ,Efter be- 
rørte Omstænde og Motiver saavel som endel formedelst 
disse besværlige Tiders og store Udgifters Tilstand, vilde 
Sr. Fogh selv os undskylde, at vi bemeldte hans Begæring 
ikke kunne bifalde og samtykke, som vi ellers gærne ham 
til Behag og Tjeneste i andre billige Maader forblive bered- 
villige, saasom vi ville formode Sr. Fogh selv skal kunne 
Magt give, naar han efter velgrundet Skønsomhed efter- 
sinder”, 

Dette Brev, hvortil en ufuldendt Koncept er bevaret, 
har formodenlig uagtet sin afvisende Tone forekommet Foghs 
tidligere Kollegaer for imødekommende imod en falden Stor- 
hed, hvorfor man nøjedes med følgende Paaskrift paa Foghs 
eget Brev, der sendtes tilbage: 

»Herpaa er Magistratens venlige og tjenstvillige Svar, 
at de ser ikke, at Sr. Fogh har nogen Føje og Ret til den 
prætenderede Raadstueløn eg derfor kan ikke denne hans 
Begæring efterkommes. Hvad Skolens Regnskab er an- 

langendes, da tilskikkes ham Hr. Borgmester Kristen Ander- 
sens Forklaring. Om Havnens Regnskab følger ogsaa herhos 
Johan Høyer Raadmands Forklaring og Likvidation, som er 
gjort efter hans eget Havneregnskab med og under hans 
egen Haand skrevet. Og er Magistraten venligen begærendes, 
at han med det allerførste vilde overskikke til den paa den 
resterende Summa Havnens Penge sin Haandskrift, hvilket 
ham herpaa til venligste Svar meddeles", 

4. Balthazar Sechman (1672—75) blev Skriver 
paa det kgl. Klædekammer efter den 1647 afdøde Knud 
Kristensen, med hvis Datterdatter hans Søn Balthazar blev 
gift 1678. 8. Dec. 1664 blev han Raadmand og 22. Jan. 
1672 Borgmester, i hvilken Stilling han døde 20. eller 21. 
Sept. 1675 og begravedes i S. Nikolaj Kirke, hvor hans 
Gravmæle blev opsat. Han var ogsaa Assessor i Højesteret. 
Han var gift med Mechtelle thor Borg, der fik kgl. Til- 
ladelse til at oppebære Naadensaar af Magistratens Indtægter 
fra S. Thomæ Dag 1675 til Aarsdagen derefter. Hun 
blev begravet 31. Jan. 1679. Han ejede allerede 1645 
nuv. Nr. 10 i Kompagnistræde, der siden tilhørte hans Søn 
af samme Navn. Han købte 1650 af Kongen en Grund paa 
Slotspladsen ved Enden af Højbro, saaledes at Færdselen 
gik igennem en Port deri, men 1659 blev dette Skøde for- 
andret saaledes, at han fik fire Fag Hus vesten for Port- 
huset og en Grund op dertil. Af hans 5 Børn kendes Bal- 
thazar, der blev Etatsraad og Højesteretsassessor , Johan, 
Sekretair i Kommercekollegiet, der bode i den store Gaard 
i S. Gertrudstræde, og Raadmand Jørgen Sechman !). 

5. Hans Pedersen Bladt (1676—77) er ifølge 
Epitafiet i S. Nikolaj Kirke født paa Øen Als i Jestrup 
(Tandslet Sogn) 25. Marts 1614, hans Fader var ærlig og 
velagte Mand Peder Kristensen Bladt, hans Moder hed Karen 





1) Pers. Tidskr. I, 200. 

Hansdatter. Han var 1652 Medlem af Købmændenes og 
Kræmmerues Kompagni og en af Stadens første Handlende. 
1662 blev han en af Direktørerne for det islandske Kompagni, 
og denne Handel indviklede ham i saadanne Misforstaaelser 
med engelske Købmænd, at hans Søn Peter 1673 blev 
fængslet i London !). Han var Formand for de 32 Mænd, 
da han 16. Dec. 1667 blev indsat som Raadmand og 9. 
Maj 1676 blev han indsat som Borgmester. Han ejede nuv. 
Nr. 5 i Snaregade og en Gaard paa Slotsholmen. - 1671 fik 
han ogsaa Skøde paa en Grund i Løngangsstræde. For 
Forstrækninger til Kronen under Belejringen fik han 1660 
Udlæg i nogle Gaarde i Valby. 1661 anlagde han Valby 
Kro med Staldrum til 16 Heste paa et Sted, hvor der og- 
saa havde været Kro førend Krigen. Han fik kgl. Privi- 
legium derpaa, da den høje Fornødenhed udkrævede en Kro 
for fremmede og vejfarende Folk, som ikke kunde logere 
andetsteds paa Grund af Forstædernes Ødelæggelse og Por- 
tenes Tillukkelse om Aftenen; Kroen solgtes af hans Enke 
1680. Han var gift med Marthe Hansdatter fra Varberg, 
en Søster til Rentemester Henrik Millers Hustru; de op- 
rettede 1676 et gensidigt Testamente, hvori det hedder, at 
deres Ægteskab havde varet henved 30 Aar, men han selv 
havde i rum Tid været beladt med Sygdom og Svaghed, 
hvorfor ban ikke selv som tilforn havde kunnet have Tilsyn 
med sin Handel og Købmandskab, men betrot den til Frem- 
mede og imidlertid lidt stor Skade til Søs paa mange Tu- 
sende Rdl., indtil hans Søn Peter Bladt var bleven erfaren 
i Handelen. Da han nu befandt sig saa skrøbelig og af- 
mattet, at han mærkede, at hans Dødstime ikke var langt 
borte og et Skifte efter hans Død for Øjeblikket vilde være 
til stor Skade for Boet, hvis Værdi dog formodedes meget 
at overskride Gældens Beløb, saa bestemtes der, at hans 


7?) Foran S. 126. 

Enke skulde sidde i uskiftet Bo. Hans Sønner var, efter 
Testamentets Udsigende, ved flittig, god Optugtelse og In- 
formation komne saa vidt, at enhver af dem kunde ernære 
sig af deres Hænders Gærning og Kunst, og hans eneste 
Datter var vel forsynet i Ægteskab, saa et Skifte ikke var 
fornødent for deres Skyld. Han døde 4. Sept. 1677. 
Lejlighedsvis ses det, at alle Lavene 17. Sept. fulgte hans 
Lig til S. Nikolaj Kirke, og at Magistraten i den Anledning 
maatte fastsætte disses Rangfølge'). Hans Enke havde det 
besværligt med at rede sig ud af Vanskelighederne, ti i 
Jan. 1681 fik hun kgl. Bevilling til paa 4 Aars Tid at være 
fri og forskaanet for alle sine inden- og udenlandske Kredi- 
torers Krav og Tiltale, at hun bedre kunde komme paa 
Fode, medens hun dog skulde stille Kavtion for efter den 
Tid at ville betale dem. Det er ubekendt, naar hun døde. 
Hans Søn Peter Bladt blev Assessor i Kommercekollegiet 
og adledes 15. Dec. 1679, men Aaret efter druknede han 
under Færøerne med Kone og Børn paa Vejen til Ostindien. 
Datteren Martha var gift med Renteskriver Jens Sørensen. 
En Peder Bladt, der var en af de 32 Mænd og endnu levede 
1716, var vist en Sønnesøn. 1674 blev H. P. Bladts Tje- 
ner dræbt af en Student Søren Leeg, der ved Højesteret 
dømtes til at miste Hovedet 2). 

6. Kristen Andersen Dverig (1676 —91) er født 
24. Dec. 1622 i Tistrup ved Æbeltoft, hans Fader omtales 
i Ligprædiken over ham som ærlig og agtbare Anders Sø- 
rensen, som længe havde tjent under Militsen og paa de 
Tider holdt Rostjeneste; hans Moder hed Kirstine Madsdatter. 
Han var først i Regne- og Skriveskole i Æbeltoft, men da 
han var 13 Aar gammel, blev han ,Page' (i de Tider hed 
det nok ikke andet end Dreng) hos Just Høg til Bjørn- 


i — —— 





1) Se Nyrop, om Lavenes indbyrdes Rang S. 6—7. 2?) Pers. 
Tidskr. I, 202. 

holm, hvilken Herregaard laa i Tistrup Sogn. Just Høg lod 
ham oplære i Rideexercitier, og i en Alder af 18 Aar blev 
han Haandskriver hos Hr. Tage Thott, Lensmand vaa Sølvits- 
borg. Efter Tage Thotts Død tjente han hos Lave Bek, 
der da var Sekretair i Kancelliet, og var tilstede ved Freds- 
afslutningen i Brømsebro, ligesom han var med at fastsætte 
Grænsen mellem Halland og Skaane. Siden fulgte han et 
kgl. Gesandtskab til Holland, men Sygdom nødte ham til at 
rejse hjem 1650, hvorpaa han blev Kommissarieskriver. Som 
saadan var han tilstede i Kjøbenhavn under Belejringen, 
hver han flere Gange deltog i Udfald. 1660 blev han Krigs- 
kommissær og 9. Maj 1676 Borgmester, 1678 Assessor i 
Højesteret, 1684 Medlem af Børnehusdirektionen og Kancelli- 
raad 1690. Han døde 15. Marts 1691. Han giftede sig 
10. Marts 1663 med Renteskriver Sigvard Frises Enke Mar- 
grete Kejtum (død 1694), Datter af Raadmand Peder Mor- 
tensen Kejtum, med hvem han fik 4 Stivbørn. Hun fødte 
ham en Søn Sigvard Friis Dverig, der blev Borgmester i 
Kjøbenhavn og 1695 fik Skøde paa nuv. Nr. 14 ved Gammel- 
strand, hvilken Gaard Moderen havde bebot siden 1654. 
Til Vedligeholdelse af sit Gravsted i S. Nikolaj Kirke 
skænkede han Kirken en Gaard i Greve"). 

7. Bartholomæus Jensen (1677—97) er født i Visby 
paa Gulland 24. Avg. 1623 og Søn af Slotsskriver Jens Bartholo- 
mæusen. Han kom i Handelslære hos den senere Borgmester Fin 
Nielsen i Kjøbenhavn og tog 1643 selv Borgerskab som Købmand. 
1648 blev han Medlem af Islandsk Kompagni og gjorde en 
Rejse til Island. For Borgmester Reinhold Hansens Enke 
rejste han 1649 til Færøerne, hvor han blev i to Aar, og 
1651 rejste han dertil igen; i det hele gjorde han mange 


rer 


!Y Baade over ham og hans Hustru er der trykte Sørgeprogrammer 
af Universitetet og Ligprædiken af M. Mikael Henriksen. Hof- 
mans Fund. IX. 272. 

Handelsrejser indtil 1654. 1655 giftede han sig med Inge- 
borg, Datter af Tolder Didrik Kristoffersen i Helsingør, men 
havde ingen Børn med hende. 1664 blev han Medlem af 
Købmændenes og Kræmmernes Kompagni. 8.Juni 1676 blev han 
Raadmand og 24. Nov. 1677 Borgmester. Han var Med- 
lem af Direktionerne for Vandvæsenet og for Børnehuset 
ligesom af Kommissionen i Anledning af Silkevæverierne. 
1679 blev han Højesteretsassessor, 1690 Kancelliraad og 
1698 Justitsraad. 

1668 ejede han en Gaard i Snaregade, men senere 
Nr. 22 ved Gammelstrand. Af Hans Johansen, der kalder 
sig hans Svoger, fik han som Gave en Del af Johan Sten- 
kuls Gaard (Naboløs Nr. 1—5). Han købte 1692 af Byen 
en Grund udenfor Nørreport, som han havde faaet i Fæste 
nogle Aar i Forvejen; denne Grund gik imellem nuv. Fælled- 
vej og Sortedamssø, lige vesten for nuv. S. Hansgade. 

1697 oprettede han paa sit Dødsleje et Gavebrev, hvor- 
ved der blev skænket hans Søsterdatter Margrete Kristians- 
datter, gift med Kristian Adolf Madsen, Borger og Handels" 
mand i Kjøbenhavn, og hans to Broderdøtre, der begge hed 
Anna Maria, i alt 3000 Rdl., hvorimod hans Slægtninge 
ingen Krav skulde have paa hans Enke, med hvem han 
havde gjort gensidigt Testament. 

Han døde 2. Avg. 1697 og begravedes i S. Nikolaj 
Kirke 19. Avg., hans Enke 11. Okt. 1714. De havde givet 
denne Kirke 500 Sldlr. til deres Gravsteds Vedligeholdelse, 
ligesom de oprettede 2 Senge i Vartov og gav 500 Slet- 
daler til Konventhuset, foruden at de oprettede et Legat af 
samme Størrelse for fattige Raadstueenker '). 

8. Klavs Rasch (1684—1705) se under Politiet. 


1) Pers. Tidskr. I, 195. Hofmans Fund. IX. 269; X. 80, 330, 385. 
Universitetsprogram. Ligprædiken af M. Mikael Heuriksen, 
men uden Personalia. 

9... Cosmus Bornemann (1684—92), Søn af Lic. 
jur. Filip Julius B., er født i Haderslev 28. Dec. 1637. 
Efter flere Udenlandsrejser kom han bjem 1665 og blev 
1667 Professor juris ved Universitetet, bvorpaa han Aaret 
efter disputerede for den juridiske Doktorgrad. Som Pro- 
fessor havde han Fribolig i Nr. 1 paa Gammeltorv og som 
Vice-Universitetsbibliothekar, hvortil han blev udnævnt 1671, 
bavde han Nr. 1 i Klosterstræde. 1689 blev ban første 
Bibliothekar. Han var 2 Gange Universitetets Rektor, men 
hans Forfattervirksomhed var ubetydelig; der er Spor af 
at han syslede med historiske Studier, især over Kjøben- 
havns Fortid. Allerede som Professor blev han taget i Brug 
ved flere kommunale Kommissioner, saasom Vandkommis- 
sionen og Udvisningen af Trinitatis Sogn, og efterat han 
1. Dec. 1684 var bleven indsat som Borgmester, nævnes 
han ofte svm Medlem af saadanne. 1685 blev han Asses- 
sor i Højesteret og 1689 Kancelliraad. Han døde 3. Sept. 
1692. Han var gift med Dr. 0. Worms Datter Dorthe"). 

10. AndreasJakobsen(1690—1717) nævnes 1674 som 
Åmtskriver, men var 1689 Amtsforvalter i Kjøbenhavns Amt. 
26. Feb. 1690 udnævntes han til Viceborgmester. 1691 blev 
han Medlem af Vandkommissionen, 1694 af Kommissionen for 
Gaderne og af Direktionen over Pesthuset, 1697 af Direk- 
tionen over Børnehuset, 1702 og 1709 af Kommissioner ang. 
Fattigvæsenet, 1711 af en Kommission, der blev nedsat i 
Ånledning af Pesten, 1714 af Direktionen for Brand-, Løgte- 
og Vægtervæsenet. Han var Assessor i Højesteret og døde 
5. Maj 1717 som Etatsraad. Foruden en Gaard i Vimmel- 
skaftet ejede han en Gaard i Lyngby paa 6 Tdr. 2 Skp. 
Hartkorn med Have og Fiskeparker. 

6. Dec. 1690 fik han og Hofkøkkeninspektør Kristen 
Nielsen af Kongen Bevilling paa Oprettelse af et Tegl- 


1) Biografisk Lexikon I. 527. 

brænderi i Vedbæk og fik dertil af Kongen Gavebrev paa 
en Grund imellem Stranden og Landevejen. Efter 20 Aars 
Forløb skulde de aarlig yde 6000 Mursten til Kongen uden Be- 
taling!?). Han var gift med Margrete Elisabeth Weinmann, 
med hvem han havde 4 Sønner, der alle bar Stamnavnet 
Lindberg: Jakob Andreasen Lindberg var Amtmand i Skeen, 
Søren Raadstueskriver i Kjøbenhavn, Johan Kristoffer Bog- 
holder ved Landetatens Generalkommissariat og Adam Levin 
Bogholder ved Feltkommissariatet. i i 
ll. Sigfred Friis Dverig (1694—1710), Søn af 
Borgmester Kristen Andersen Dverig, var Sekretair i tydsk 
Kancelli, da han 28. Marts 1694 blev Borgmester. Samme 
Aar blev han en af Direktørerne for Pesthuset, 1696 tillige 
for Børnehuset. Han var Medlem af flere Kommissioner, i 
mange Aar af den for Gadernes Regulering. Han døde som Ju- 
stitsraad 23. Marts 1710 og er begravet i S. Nikolaj Kirke ?). 
12. Albert Bartholin (1697—1703), Søn af den be- 
rømte Læge Prof. Thomas Bartholin og Borgmester Kristoffer 
Hansens eneste Datter Else. Han er født 1668 og var Sekre- 
tair i det danske Kancelli, da han 8. Sept. 1697 blev indsat 
som Viceborgmester, men han steg aldrig til Løn som virkelig 
Borgmester, idet han allerede døde 8. Jan. 1703 af Børne- 
kopper. Hans Enke, Johanne Marie, Datter af Thomas 
Daabelsteen, ægtede siden Assessor Joh. Laurentzen, der 
1718 søgte om en højere Rang for sin Hustrus Skyld 3). 


Raadmænd. 


1. Klavs Iversen Ravn (1660—69) var Byskriver i 
Halmstad, da han 1638 beskikkedes til Byfoged i Kjøbenbavn. 
13. Avg. 1660 blev han Raadmand og døde 1. Nov. 1669; han be- 


1) Sæl. Reg. XXXVI, 509—11. ?) Pers. Tidskr. I. 197. 7) Gies- 
sings Jubellærere III. 64. Stolpe, Dagspressen II. 270. 

gravedes i S. Nikolaj Kirke, hvor han fik frit Gravsted, fordi 


. han havde skænket Kirken en Sølv-Oblatæske. Han ejede 


Nr. 46 paa Købmagergade. 1656 bevilgede Kongen ham 
og hans Hustru samt en af deres Arvinger for hans lange, 
flittige og tro Tjeneste en Bondegaard i Borup i Værløse 
Sogn, tilligemed frit Fiskeri i den nærliggende Sø, 20 Læs 
Ved aarlig og Bygningstømmer frit, idet det ses, at han 
vilde bygge sig en ny Beboelse, hvor han ventelig vilde have 
Sommerophold. Hans første Hustru begravedes 8. Juni 1666, 
hans anden Hustru Kathrine Riese ægtede efter hans Død 
Raadmand Klavs Sohn"). 

2. HenrikJakobsen fra Flensborg (1660— 68), Køb- 
mand, var 1631—34 Oldermand for Fattigforstanderne, hvil- 
ket var en Post, der kun beklædtes af ansete Borgere ?). 
Han forfattede i denne Egenskab et Haandskrift ,,De fat- 
tiges Forraad", hvor han kalder sig Holsatus Flensborgensis3). 
Han blev 1640 Medlem af det danske Kompagni og frem- 
træder oftere i Fuldmagter til Hyldinger og i Andragender 
om Privilegierne 1658. 1659 blev han ogsaa en af de 32 
Mænd, og det den anden i Rækkefølgen, nærmest efter 
Frederik Thuresen, og blev ligesom denne en af For- 
mændene. 13. Avg. 1660 blev han Raadmand efter at have 
været Overformynder en Del Aar. Han døde 8. Dec. 1668 
efter et langt Sygeleje og blev begravet i S. Nikolaj Kirke, 
for hvilken han var Værge. Han ejede allerede 1645 nuv. 
Nr. 18 i Købmagergade, som han havde til sin Død, lige- 
ledes nuv. Nr. 57—59 i Store Kongensgade, hvor han havde 
en Del smaa Boliger for Smaafolk, der kaldtes Henrik Ja- 
kobsens Boder. Hans første Hustru, hvis Navn ikke kendes 


9 


re eee rn 


1) Pers. Tidskr. I. 198. ?) Samme Post blev 1651—56 beklædt 
af Peder Jakobsen Flensborg, der vel var hans Broder. Denne 
døde 24. Feb. 1669 og blev hegraven i Helligaands Kirke. 
3) Trykt i K. D. II. 777 flg. 

28% 

er begravet i sine Forældres Gravsted i S. Nikolaj Kirke 
23. Dec. 1648. Anden Gang blev han gift med Helene 
Helverskov 12. Jan. 1650, vistnok Datter af Kancellitjener 
Kristen Pedersen, hun begravedes samme Sted i December 
1666. Hans Søn Kristian Herman Helverskov og hans 
Datter Anne Margrete Helverskov, der var gift med Lands- 
dommer Peder Luxdorph, adledes 24. Maj 1688. Sønnen døde 
som Justitsraad og Ejer af Irup Hovedgaard i Thy, som han 
havde faaet med sin Hustru, der var Datter af Albert Itzen. 
ogsua en. anset kjøbenbavnsk Borger og en af de 32 Mænd, 
men han havde ingen Sønner, saa Navnet uddøde med 
ham ). 

3. Villum eller Vilhelm Fuiren (1660—64), er 
født 1603 og Søn af Henrik Fuiren den yngre. 1638 blev 
han Medlem af danske Kompagni. 1648 var han en af de 
udvalgte Borgere, der valgte Deputerede til Kongevalg, del- 
tog 1658 i Adresserne til Kongen i Anledning af Privi- 
legierne og blev 14. April 1659 en af de 32 Mænd. 13. 
Avg. 1660 blev han Raadmand, døde 16. Juli 1664 i sit 
61. Aur og blev begravet i S. Nikolaj Kirke. Da han kal- 
des Svoger af Griffenfeldts Fader, var hans Hustru Drude 
sikkert en Datter af Peter Motzfeldt ?); hun er begraven i 
S. Nikolaj Kirke 22. Marts 1649, hvor Sønnen Villum er 
begraven 1678 og Frederik 1691, ligesom Døtrene Drude 
1665 og Karen 1669; en Datter Mechtele var gift med 
Klavs Iversen (se Nr. 28), Datteren Maren blev i Ægte- 
skab med Johan Friman Oldemoder til de bekendte norske 
Digtere. Af undre Børn kendes Jørgen, Jonas, Henrik og 
Peter Fuiren, der 1668 nævnes som Ejere af Huse i Villum 
Fuirens Gang, der var en smal Gang, der forbandt Mikkel 
Bryggersgade og Kattesund og havde Navn efter ham. Han 


1) Wad, Meddel. om Dimitterede fra Herlufsholm S. 120. Pers. 
Tidskr. I. 204. 2?) D. Mag. 8 R. Il. 807, 811. 

ejede desuden nuv. Nr. 36 ved Gammelstrand, Peter Hvitfeldt- 
stræde Nr. 9, hvor der ogsaa var en Villum Fuirens Gang med 
Smaahuse, og Grønnegade Nr. 43, foruden en Have i S. Anne 
Stræde og en Frugthave ved Kongens Have, som han maatte 
afstaa paa Grund af de ny Fæstningsværker !). 

4. Peter Holmer (1663—72) var 1646—53 Forstander 
paa Herlufsholm, men var siden i kgl. Tjeneste i Kjøbenhavn. 
For sine Forstrækninger til Kongen fik han 1659 Pant i 
noget Jordegods. 12. Dec. 1663 blev han Raadmand. Han 
ejede Nr. 14 paa Amagertorv, hvortil hørte en stor Have. 
1665 købte han Store Ravusborg udenfor Nørreport, men 
1669 gjorde Dr. Kaspar Bartholin paa sin Myndling Mar- 
grete Mikkelsdatters Vegne Indførsel baade i denne Ejendom 
og i hans ,,Hovedgaard" paa Amagertorv, og han selv gik 
af som Raadmand 1l. Jan. 1672. I Anledning af hans Af- 
skedigelse skriver Resen: ,,Det er mærkeligt, at omtrent 8 
Dage førend han blev forløvet, da Kvinden, som tager Vare 
paa Raadstuen med at gøre der rent, havde toet Vinduerne 
og dem tillukket og sat Krogene paa og Baltzer Sechmand 
Raadmand var. deroppe at gennemse nogle Raadstuebreve, faldt 
en Sten-Vindueskarm ud tilligemed Vinduet, hvorudi Peter 
Holmers Vaaben stod, og Stenene slog Skuret derunder itu, 
som var over Brandstigen, og Vinduet faldt ned paa Gaden, 
uskadt i alle Maader, saa at ikke en Rude paa det hele 
Vindue var i ringeste Maader beskadiget, men hans Vaaben 
alene blev slaaet i mange Stykker", Han begravedes i S. 
Nikolaj Kirke 19 Nov. 1685. Han var gift med Verner 
Kloumands Datter Ingeborg Mecklenborg, der døde 1660 og 
med hvem han fik Gaarden paa Amagertorv. Det ses ikke, 
om han havde flere Børn end ét Barn, der døde 1660 og 
som han fik kgl. Bevilling til at begrave om Aftenen 2). 


1) Pers. Tidskr. I. 213. ?) Pers. Tidskr. I. 203. Melchior Efterr. 
om Herlufsholm 112—18. 

5. Baltzer Sechman (1664—72) se Borgmestrene. 

6. Jens Boyesen (1666—69), formodenlig en Sønder- 
jyde, var Toldskriver 1634, da han blev Medlem af det 
danske Kompagni, senere kaldes han Tolder og Toldforvalter. 
Under Belejringen var han flere Gange Medlem af Kommis- 
sioner om Garnisonens Underhold. For sine Forstrækninger 
til Kronen fik han 1660 Udlæg i Jordegods. 15. Feb. 1666 
blev han Raadmand og døde 9. Feb. 1669. Han blev be- 
graven i Holmens Kirke. 1645 bode han ved Stranden, men 
1631 fik han Skøde paa en Grund i Nærheden af 
Toldboden, som han dog ikke fik bebygget; dette blev 
imidlertid Tilfældet med en anden Grund i den ny Stad. 
Han ejede nemlig nuv. Nr. 33 i Store Kongensgade og fik 
1653 Tilladelse til at indrette den til en Bryggergaard med 
tilhørende Hestemølle, eftersom han havde ladet bygge god 
Købstedbygning. En Vandledning, der blev anlagt for Ny 
Kjøbenhavn, fik Navn efter ham og kaldtes længe Jens Boye- 
sens Vandkompagni. 

7. Hans Pedersen Klein (1666—67) var sikkert 
en Tydsker, idet han ofte kaldes Johan Peitersen Klein!). 
1650 blev han Medlem af det danske Kompagni og nævnes 
1654 som Formand for Tingmændene. Han deltog i Adresserne 
1658 i Anledning af Privilegierne og blev en af de 32 Mænd 
1659, hvis ene Formand han blev 1660. Under Belejringen 
udrustede han flere Kapere, ydede Øl til Hofetaten og laante 
Kongen Penge, hvorfor han fik Udlæg i Jordegods og ÅAn- 
visning paa Tolden i Norge, men den ene Fordring paa over 
5000 Rdl. indløstes af Biskop Svane2?). 1661 blev han 
Medlem af Købmændenes og Kræmmernes Kompagni. 15. 
Feb. 1666 blev han Raadmand, ved hvilken Lejlighed det 
omtales, at han var Købmand. Han døde 13. Dec. 1667 


1) Samtidig levede en Hans Pedersen Klein, der var Skræder. 
2) Jfr. Brasch, Vemmetofte I. 211—14. Hofmans Fund. X, 309. 

og er begraven i Holmens Kirke. Han ejede nuv. Nr. I i 
Snaregade (en Del af Assistenshuset) og nuv. Nr. 32 i 
Vestergade, foruden Grunde i Stormarn- og Ditmarskensgade. 
30. Sept. 1665 fik han Bevilling til at vies i Huset til Lene 
Nielsdatter, men det ses at han har været gift før med en 
Søster til Borgmester Hans Sørensens Hustru paa Kristians- 
havn. Efter hans Død var Enken, der mest kaldes Magdalene, 
indviklet i Dødsboets daarlige Omstændigheder, og det ses, 
at hun 1673 ikke opholdt sig i Kjøbenhavn, men hendes 
Gaard i Snaregade var pantsat til Kristine sal. Jens Movrid- 
sens. Hun var efter hans Død gift med Jokum Ernst Vol- 
cher, men var Enke igen 1675. 

8. Jørgen Fogh (1667—68) se Borgmestre. 

9. Hans Pedersen Bladt (1667—76) se Borg- 
megtre. 

10. Johan Lehn (1668—81) var Borger og Vinhandler 
i Kjøbenhavn 1640, da han købte et Gravsted i S. Petri 
Kirke til sin Svigerfader Rolant v. Dickelen, med hvis Datter 
Sara han 1633 havde haft Bryllup i Amsterdam. Det for- 
tælles, at det er Trediveaarskrigen, der har foranlediget 
ham tilligemed en anden navnkundig Vinhandler Nikolaj 
Edinger til at søge Tilflugt i Kjøbenhavn. Han kom tidlig 
i anset Stilling, idet han 1652 fik Bevilling til at købe to 
Daadyr fra Kongens Vildtbane, hvilket var en stor Begun- 
stigelse. 1653 ses han at være en af Mikkel Vibes Ar- 
vinger. Han deltog i Adresserne 1658 og blev 1659 en af 
de 32 Mænd. Under Belejringen var han en Tid Fændrik, 
men da han 1658 blev en af de Ældste ved S. Petri Kirke, 
fritoges han for denne Bestilling. For sine Leverancer til 
Hofholdningen fik han Gods i Pant 1659. 20. Avg. 1668 
blev han Raadmand og døde 4. Juni 1681, begravedes i S. 
Petri Kirke. 1645 bode han paa Nytorv, men 1661 ejede 
han Vinhuset Dyrkøb i Klædeboderne, der nød stor An- 
seelse. Af hans Børn blev 2 Sønner og 2 Døtre voksne, 

af Sønnerne bode Johan 1668 i Store Færgestræde, medens 
Abraham Lehn fortsatte Vinhandelen og blev en af de 32 
Mænd !). i 

ll. Frands Jonsen (1669—80) havde før Krigen med 
Karl Gustav været Slotsskriver paa Bahus, men var allerede 1661 
Ejer af nuv. Nr. 28 i Admiralgade, som hans Enke siden 
havde. 21. Jan. 1669 blev han Raadmand og døde 25. 
Nov. 1680. Et Fjerdingaar før sin Død giftede han sig 
med Enken Gertrud Trønner, Datter af Kristoffer Trønner; 
hun arvede ham og blev Ejer af over 12000 Rdl., hvilke 
hun 1699 testamenterede sine Slægtninge med Undtagelse af 
100 Rdl., der tilfaldt Vartov Hospital, forat hendes Slægt 
kunde komme særlig i Betragtning ved given Lejlighed. 
Han har vist været gift en Gang før, ti i S. Nikolaj Kirke 
er begravet hans Hustrus to første Mænd, den ene Peter 
Brun, den anden Hans Olufsen, der døde 1652; hvis der 
herved mentes Gertrud Trønner, vilde denne have været 
Enke i 28 Aar, førnnd huu ægtede ham, hvilket er lidet 
troligt. Hans Begravelsessted var i Trinitatis Kirke, hvor 
et Barn af ham nedsattes 1682 og hans Enke 29. Dec. 
17022). 

12. Bjørn Jakobsen (1669—79) var før Krigen 
med Karl Gustav Ridefoged i Malmøhus Len, blev Raad- 
mand 10. Marts 1669 og døde 11. Okt. 1679. Ellers vides 
intet om ham, med mindre han skulde være Fader til Ad- 
miral Jørgen Bjørnsen og Tolder Jakob Bjørnsen i Varde. 

13. Jakob Eilersen (1669—83) var Slotsskriver 
paa Kjøbenhavns Slot 1650, da han blev Medlem af danske 
Kompagni. 16. Dec. 1669 blev han Raadmand og døde 18. 
Jan. 1683. Han ejede 1661 en Gaard paa Gammeltorv, men 
fra 1668 til sin Død nuv. Nr. 4 ved Holmens Kanal; uden- 
for Vesterport havde han en Have før Belejringen. Han 





1) Hist. Tidskr. II 91—92, ?) Pers. Tidskr. I. 206, V. 33, 40. 

giftede sig 18. Okt. 1650 med Birgitte, Datter af Mag. 
Klavs Hansen, Præst i Vordingborg, og Søsterdatter af Raad- 
mand Morten Mikkelsens Hustru, i hvis Hus hun opholdt 
sig. Hun døde 19. Okt. 1690 og er ligesom sin Mand be- 
gravet i S. Nikolaj Kirke. Af deres 12 Børn overlevede 
dem kun 3 Sønner og 2 Døtre, og af disse kendes Mag. 
Hans Kristoffer Eilertsen, der blev Præst i Ringkøbing, en 
Datter Johanne var gift med Biskop Kristen Lodberg i 
Ribe og kaldes ved Moderens Død Margrete Møllers, var 
vistnok siden gift med Præsident Peder Kaasbøl i Kristiania; 
en i Kjøbenhavn 1721 afdød Assessor Eilertsen var vel 
hans Sønnesøn !). | 

14. Arent Berntsen (1670—80) er født i Bergen 
21. Maj 1610 og ifølge Indskriften paa hans Ligkiste Søn 
af Kyper Bernt Andersen?) og Maren Jensdatter.  Efterat 
have tjent forskellige Adelsmænd , blev han omtrent 1636 
Slotsskriver paa Varberg, men flyttede 1644 til Kjøbenhavn, 
hvor han købte en Gaard ved Gammelstrand og 1647 blev 
Raadstueskriver. Ved Siden af drev han Handel, ti 1652 
blev han Medlem af Købmændenes og Kræmmernes Kom- 
pagni. Allerede i Varberg drev han Teglbrænderi, han op- 
rettede ogsaa Teglværk i Skaane og et i Brønshøj, hvor han 
ejede en Gaard og udgravede Byens Gadekær, imod at be- 
nytte dette som Fiskepark. Han byggede vistnok selv to 
Gaarde ved Holmeus Kanal, det nuv. Erichsenske Palais, 
" hvor han bode i den sidste Del af sit Liv. Under Kjøben- 
havns Belejring var han Medreder af de to Kapere ,,Højen- 
hald" og ,den sorte Ørn" og forstrakte Kronen med større 
Summer, hvilket han alt havde gjort i Krigen 1643—45. 


em 





!) Ligprædiken over Hustruen af M. Mikael Henriksen. Pers. 
Tidskr. I. 199. Giessings Jubellærere II. 266. 3?) Bernt An- 
dersen tog Borgerskab 1607 (Bergens Borgerbog 1550—1751, 
udg. af N. Nicolaysen S. 22). 

16. Dec. 1670 blev han indsat som Raadmand, efterat have 
afstaaet sit tidligere Embede til sin Svigersøn Morten Hei- 
der, og døde 29. Dec. 1680. Han var første Gang gift 
med Karen Årentsdatter og etter hendes Død, 1. Sept. 1652, 
med Mette Lavridsdatter, i hvilke Ægteskøber. han havde 
17 Børn. Han er Forfatter af ,,Danmarks og, Norges frugt- 
bare Herlighed", der udkom 1650—56. Et varigt Minde 
om hans Skrivekunst er den Kjøbenhavns Jordebog; "som 
endnu findes i Raadhusarkivet og er forfattet 1656—59, 
meget nitid udført med mange Snirkler og Tegninger"). 
15. Ditmer Bøfeke (1672—81) er født 24. Maj 
1612 i Dortmund, kom 1625 til Kjøbenhavn og nedsatte sig 
siden som Kræmmer; allerede 1645 ejede han den store 
Gaard paa Amagertorv, nuv. Nr. 27, hvortil hørte Nr. 30 
i Læderstræde; noget senere var han tillige Ejer af den 
skraas over for liggende Nr. 26 i Vimmelskaftet lige ved 
Klosterstræde. Han deltog i Adresserne 1658 i Anledning 
af Privilegierne og blev 1659 en af de 32 Mænd, hvis For- 
mand han siden blev. 29. Jan. 1672 blev han Raadmand 
og døde 26. Avg. 1681 som ,en fornemme rig Mand og 
anselig Negotiant". Af det endnu bevarede Skifte 2?) ses 
det, at han efterlod i Obligationer 134932 Rdl. og i Skibs 
parter 12905 Rdl., hvilket paa den Tid var en stor For- 
mue. Ved Helligaands Kirke lod han opføre en firkantet, 
grundmuret Begravelse, hvori blev hensat hans egen og 
hans tredie Hustrus Kister tilligemed nogle af deres Børn. 
Han var nemlig første Gang gift med Cecilie Klavsdatter, 
anden Gang med Anne Multerpas og tredie Gang 1655 med 
Hans Nansens Datter Maren, der døde 23. Avg. 1677. Af 
første eller snarere andet Ægteskab havde han Sønnen 


1) En udførlig Levnedsbeskrivelse har nærværende Forfatter 
meddelt i Pers. Tidskr. 2 R. II. 257—79. ?) Geh. Ark. Aflev. 
fra Just. Min. Skab 20, 8. 

Jørgen (se nedenfor Side 451) og med Maren Nansen 3 Sønner 
og 6 Døtre, af hvilke Sønnen Hans som Hans Nansens 
Dattersøn blev adlet 1682, af Døtrene kendes Marie, Kri- 
stine og Anna Cecilie. Ditmer Bøfeke testamenterede 500 
Rdl. til Syge og Sengeliggende og 400 Rdl. til sin Begra- 
velses Vedligeholdelse !). 

16. Johan Høyer (1672—92), kgl. Hof- og Mund- 
Vinskænk, fik 1670 af Kongen Løfte paa den første ledige 
Bestilling enten som Raadmand i Kjøbenhavn eller som Tol- 
der i Ribe og Kolding; paa Tolderembedet i Ribe havde 
han iøvrigt tidligere faaet Ventebrev for sin lange og tro 
Tjeneste. 29. Januar 1672 blev han Raadmand og døde i 
Avgust 1692. Han ejede en Gaard paa Slotspladsen og fik 
1670 Skøde paa en Grund i Løngangsstræde. 

17. Bartholomæus Jensen (1676—77) se Borg- 
mestrene. . 

18. Hans Knudsen Legaard blev indskreven i 
Kræmmerlavet 1661. Senere blev han Overformynder. 9. 
Jan. 1670 udnævntes han til Stadskaptejn, blev Raadmand 
24. Nov. 1677, Medlem af Vanddirektionen 1679 og 1682 
af en Kommission til at revidere Grundtaxten. Han ejede 
først en Gaard paa Hjørnet af Vimmelskaftet og Badstue- 
stræde, men bode fra Treserne i nuv. Nr. 14 paa Gammel- 
torv; en Tid ejede han ogsaa Østergade Nr. 1 og Kongens 
Nytorv Nr. 23, ligesom en Gaard i Ny Hollænderby. Han 
ejede ogsaa en Tid Annebjerggaard i Ods Herred. For For- 
strækninger til Kronen fik "han 1660 Udlæg i Jordegods. 
Hans Enke hed Kirsten. ; 

19, Iver Kasparsen Schøller (1679—88) var 
først Borger i Køge og flyttede derfra til Kristianshavn, 
hvor han var Borgmester 1662—74 og ejede Nr. 32 i 


1) Bircherods Dagbøger S.211. Giessings Jubell. IL 2, 75. Hof- 
manns Fund. IX. 280, X. 313. 

Overgaden over Vandet og Nr. 21 i Dronningensgade. Senere 
blev han Assessor i Kommercekollegiet og 3. Dec. 1679 
Raadmand, fra hvilken sidste Stilling han blev afskediget 
1688 paa Grund af Alderdom og Svaghed men med Bi: 
beholdelse af Rang i Gang og Sæde og Raadmands Løn. 
1682 fik han under en Strid med Sognepræsten Rasmus 
Byssing Tilladelse til at søge Holmens Kirke. Han blev 
1643, medens han endnu bode i Køge, gift med Marine 
Rasmusdatter, Enke efter Borgmester Kristen Jostsen i Køge, 
men hun døde 1647”). 

20. Bendix Meese (1680—88) (Navnet skrives og- 
saa Meseng og Mesing), Søn af Ulrik Meese og Margrete 
Mule, var vistnok fra Mellem- eller Sydslesvig, men af dansk 
Talesprog, og var Fætter til Abel Kathrine, der oprettede den 
efter hende opnævnte Stiftelse. 20. Juli 1669 beskikkedes 
han til Stiftskriver i Sælands Stift og efterfulgte 1672 Abel 
Kathrines Mand Hans Hansen som Proviantskriver i Kjøben- 
havn. Han blev Raadmand 20. Dec. 1680 og 1684 en af 
Direktørerne for Børnehuset. Han døde 3. Juni 1688 og 
blev begravet i Holmens Kirke, skraas overfor hvilken han 
bode, idet han ejede nuv. Nr. 10 og 12 ved Holmens Ka- 
nal, som han havde faaet efter Abel Kathrines Død. Han 
havde i Holmens Kirke købt Niels Olufsens Gravsted og fik 
1687 kgl. Bevilling til paa dennes Epitafium at opsætte sin 
og sin afdøde Hustrus Kontrafejer istedenfor Niels Olufsens, 
uagtet den nyeste Begravelsesforordning havde forbudt at 
pryde Gravmæler med Portræter?). Hans Sønnedatter var 
gift med Etatsraad Georg Grund 2). 

21. Peter Motzfeldt (1681—1702), Søn af den ældre 
Peter M., der var Griffenfeldts Morfader. Han var ligesom sin 


1) Pers. Tidskr. IL 813. 2?) Foran S. 212. 2) Sal. Reg. XXVII, 
4838—84; Moller, die Fam. Ahlefeidt S.447; O. Nielsen, Abel 
Kathrines Stiftelse S. 3. 

Fader Vinhandler og bode i dennes Gaard, nuv. Nr. 46 ved 
Gammelstrand. 1659 var han en af de Vinhandlere, der 
for Leverancer til Kongen fik Afgiften af Ladegaardsmarken 
i Pant. 1658 deltog han i Adresserne om Privilegierne og 
blev senere en af de 32 Mænd, hvis Formand han var, da 
han 10. Jan. 1681 udnævntes til Raadmand. 8. Sept. 1671 
var han bleven Stadskaptejn (jfr. 8. 297) og blev 1672 Med- 
lem af en Kommission, der skulde fastsætte Priserne for 
Levnedsmidler. Han var Værge for S. Nikolaj Kirke 1671—84. 
Han døde 10. April 1702 og er begraven i S. Nikolaj Kirke. 
Hans Søn Nikolaj blev Generalmajor, en Søn Jokum nævnes 
foran 8. 255. Hans Datter var gift med Prof. 0. Torm!). 
22. Klavs Sohn (1681—88), Bendix Meeses Fætter, 
idet deres Mødre var Søskende. Hans Fader var Hofbager 
Hans Sohn, hans Moder Anna Mule. Klavs Sohn bavde for- 
modenlig tidlig Stilling ved Hoffet og blev tilsidst Hof- 
køkkenskriver. 1. Avg. 1679 bevilgede Kongen ham, der 
da kaldes ,forrige Hofkøkkenskriver, nu Indvaaner i Kjøben- 
havn", at nyde de samme Friheder og Benaadninger som , 
kgl. Betjente og at handle en gros uforment, saa længe han 
udgav Told, Accise, Kousumtion og anden Rettighed. Det 
gik imidlertid ikke altid heldigt med hans Handel, ti 1686 
blev der for en Udlænding gjort Udlæg hos ham i Brænde- 
vin og andre Varer og s. Aar fik han af Kongen Bevilling 
til at have Bryggeri i en Gaard paa Købmagergade, nuv. 
Nr. 50, paa Grund af den store Skade, han havde lidt til 
Søs. 3. Okt. 1681 blev han Raadmand, men afskedigedes 13. 
åvg. 1688 paa Grund af Svaghed, idet ban dog fik Til- 
ladelse til at beholde Løn, Gang og Sæde; han døde dog 
snart efter, ti 24. Sept. 1688 blev han begravet i S. Niko- 
laj Kirke. Af første Ægteskab havde han flere Børn, deri- 


') Pers. Tidskr. I. 197. Om hans Slægt se Giessings Jubellærere 
III. S. 344. 

blandt en Søn Hans, i Anledning af hvis Mødrenearv der 
1672 beskikkedes Peder Pedersen Lerche og Amtsforvalter 
Hans Hansen (Abel Kathrines Mand) til Kommissærer, men 
denne Søn blev begravet 1684. Anden Gang giftede ban 
sig med Raadmand Klavs Ravns Enke Katrine Riese!), der 
døde 31. Juli 1712 og er begravet i Trinitatis Kirke, med 
hvem ban havde Sønnerne Klavs Sohn, døde i Tydskland 
1701 eller 1702, Engelbrecht Sohn, faldt som Ritmester 1710, 
og Kathrine (f 1709) gift med Kaptejn i Flaaden Eggert 
Kristian Knuth (ft 1710). Sohns Enke synes at have bet 
paa den Gaard i Borup i Værløse Sogn, som i sin Tid var 
bevilget hendes første Mand. Klavs Sohns Broder Johan 
Sohn gjorde efter Abel Kathrines Død Fordring paa Filsted 
. Ladegaard ved Aalborg og kom i langvarig Proces med 
Hovedarvingen Nic. Briggemann, der 1678 gav ham Skøde 
paa Gaarden, der 1688 fik Navnet Sohngaardsholm efter 
ham. Han døde 1690, 51 Aar gammel, formodenlig ugift, 
ti den Anna Mule, der er begravet sammen med ham i 
Nørre Tranders Kirke, maa være hans Moder (hun var nem- 
lig født 1604). Klavs Sohns Børn var hans nærmeste År- 
vinger, men da deres Moder havde faaet Tilladelse til at 
sidde i uskiftet Bo og ikke vilde udsætte dem for at komme 
i Forlegenhed ved at gaa ind i Boet, overdrog hun 1692 
med sin Svoger og Lavværge Hans Nansens Samtykke til 
Renteskriver Hans Sørensen Bentzen den fulde Arv og Gæld 
for 500 Rdl., idet Gaarden var pantsat til Johan Adolf 
Clerque. Klavs Sohns Søster var formodenlig den Kathrine 
Sohn, der var Dronningens Kammerpige og 1671 af Kongen 
fik 1000 Rdl. til sit Bryllup ?). 


ne mee 


1) Hendes Brødre var Haus Povlsen og Kommissær Riese. 2?) Hof- 
mans Fund. III. 551. Abel Kathrines Stiftelse S. 7. Sæl. 
Tegn. XXXIX. 670. Sæl. Reg. XXXVII. 873—76. Pers. Tid- 
skr. II. 288. 

23... Hans Jensen Stampe (1682—94), Søn af 
Præsten Jens Stampe i Gislev i Fyn og Broder til Mag. 
Henrik Stampe, Stamfader for den friherrelige Familie 
Stampe, er født 1637. Han var Kæmner 1673 —79, blev siden 
Overformynder, og da han 1682 blev beskikket til Kvæsthus- 
forvalter, med hvilken Stilling der ingen Løn fulgte, ud- 
nævntes hau tillige til Raadmand og blev indsat 3. Marts 
1682. Han blev benyttet i en stor Mængde Kommissioner, 
ssaaledes blev han 1679 Medlem af Vanddirektionen og af 
Kommissionen for Gadeløgterne, 1680 af Brolægningskommis- 
sionen, 1682 af Kommissionen for forbedret Færdsel i Ga- 
derne, 1684 for Bolværkerne, 1687 af Direktionen for Brand- 
væsenet, 1688 af en Kommission, der skulde sørge for For- 
øgelse af Stadens Indtægter, 1689 for Indkvarteringen, og 
af flere andre. 1676 var han Sættedommer i Borgmester 
Jørgen Foghs Sag. 1689 havde han Prioritet i Rugaard 
ved Æbeltoft, der ejedes af Jørgen Arenfeldt. Han var gift 
med Bodil Nielsdatter, Enke efter Stadskaptejn Hans Just- 
sen og fik med hende Gaarden nuv. Nr. 45 paa Nørregade. 
Hun overlevede ham, der døde 1694, og efterlod sin ikke 
ubetydelige Formue til sine Døtre af første Ægteskab"). 
Hun døde i Avgust 1699. Ved sin Død skænkede hun 500 
Sletdaler til Vor Frue Latinskole og ligesaa meget til de 
Husarme 2). | 

24. Morten Nielsen (1682—96) er født i Næstved 
9. Sept. 1634, hans Fader Niels Nielsen var Købmand. Han 
kom i Huset hos Borgmester Peder Pedersen og gjorde for 


1) Maren var gift med Johan Syling, Birgitte med Henning 
Hjort (af hvilket Ægteskab 8 Sønner) og Ane med Hans Dit- 
levsen Schrøder (af dette Ægteskab 1 Søn og 3 Døtre). 
2) Giessings Jubell. III. 468. Skiftet 1699. Hofmans Fund. 
IX. 109. 

ham Rejser til Sydevropa. Da han paa Hjemrejsen kom til 
Helsingør, var denne By indtaget af Svenskerne og han blev 
taget til Fange, men udvekslet. Siden rejste han til Island 
i Bartholomæus Jensens Tjeneste. Han maa have modtaget 
videnskabelig Uddannelse, idet der er bevaret af ham en 
Oversættelse paa Vers af Ovids Metamorphoses og Asnats Historie 
fordansket af ham. Han var en Søstersøn af en Hans Johansen, 
der 1676 overdrog ham Del i en Ejendom i Kjøbenhavn. 
1665 blev han Medlem af Købmands- og Kræmmerkompaganiet, 
blev siden Overformynder og da han 1682 ligesom Hans Jensen 
Stampe blev Kvæsthusforvalter, udnævntes han samtidig til 
Raadmand og blev indsat 3. Marts. Han var 1688 Medlem 
af Brandkommissionen og blev 1692 Medlem af Kanal- 
direktionen (sml. S. 20), fordi han var saa velhavende, at 
han kunde staa i Forskud; 1696, blev han tillige Medlem af 
Direktionen for Gaderne. Han ejede Nr. 9 i Snaregade. 
Han blev 8. Dec. 1664 gift med Alhed Didriksdatter, Datter 
af Tolder Didrik Kristoffersen i Helsingør, og blev derved 
Bartholomæus Jensens Svoger; ved hendes Død 7. Maj 1692 
fik han Tilladelse til at lade hende begrave om Aftenen og 
lade Sangværket gaa en Time længer end sædvanligt. Anden 
Gang giftede han sig 23. Avg. 1693 med Magdalene Borne- 
mann, Datter af Borgmester Cosmus Bornemann. Han døde 
1696, hvorpaa hun giftede sig med Mag. Frands Thestrup. 
der døde som Biskop i Aalborg. I Ægteskabet med Morten 
Nielsen havde hun to Sønner, der begge bar Tilnavnet Bu- 
dolph, maaske efter Budolphi Kirke i Aalborg, hvor Stiv- 
faderen en Tid var Præst; den ene, Cosmus Budolph (født 
1695) døde 1712, den anden Morten Budolph (født 1697 
efter Faderens Død) døde i Udlandet 1725 og oprettede Bu- 
dolphi Stiftelse "). 








1) Giessings Jubellærere III. 408. Danske Selskabs Tilvæxt 8. 164. 

25. Lavrids Andersen (1685—1717) var Rente- 
skriver og blev Raadmand 11. Maj 1685, formodenlig sam- 
tidig med at han blev Kvæsthusforvalter; fra den sidste 
Stilling gik han af 1688. Han ejede Nr. 36 i Læderstræde 
og fik 1669 Skøde paa en Grund i Stormgade. Han om- 
tales iøvrigt kun sjelden og døde 25. Sept. 1717. 

26. Johan Drøge (1685—88), fornemme Handels- 
mand, er født i Westfalen 14. Maj 1620, kom 1648 til 
Kjøbenhavn, hvor han først var i Handelen hos Villum Vil- 
lamsen, siden hos Ditmer Bøfeke, men overtog sin egen 
Forretning 1645, var 1652 Medlem af Købmændenes og 
Kræmmernes Lav, deltog 1658 i Adresserne om Privilegierne og 
var allerede 1662 en af Forstanderne for den tydske Kirke. 
1666 blev han Stadskaptejn og senere en af de 32 Mænd, 
hvis Viceformand han var, da han 14. Maj 1685 blev ud- 
nævnt til Raadmand. Han var tillige en Tid Kvæsthus- 
forvalter. 1688 blev han paa Grund af Alderdom og Svage- 
lighed fritaget for sine Forretninger som Raadmand, men 
beholdt sin Løn, Gang og Sæde som saadan. Han ejede 
nuv. Nr. 38 i Klædeboderne (Skindergade). Han blev første 
Gang 1648 gift med Anne von der Weis, anden Gang blev 
han 28. Okt. 1668 gift med Margrethe Elisabeth Paulli, 
Datter af den bekendte Læge Dr. Simon Paulli; ved deres 
Bryllup skrev Anders Bording et Kvad, hvori omtales 
Legeren , Stegeren og Stadens Bydemænd. En Datter Ka- 
thrine Margrethe var gift med Prins Jørgens Konfessionarius 
i London Johan Joakim Mecken, der døde i Kbnh. 1711, og 
hendes Halvsøster Anne Kathrine var først gift med Køb- 
mand Niels Reimer og siden med Dr. Masius. To af hans | 
Børn omkom ved Amalienborgs Brand. Johan Drøge døde 28. 
Maj 1697 og oprettede paa sit Dødsleje en Seng i Vartov"). 


1) Universitetets Sørgeprogram.  Giessings Jubellærere II. 277. 
Bordings sml. Skrifter S. 148—50. Zwergius, det sælandske 
Kleresi S. 712. Hofmans Fund. X, 74. 

27. Kristen Vestesen (1688— ) var Tolder, 
Raadmand og 1684—88 Borgmester i Odense, blev 30. Juli 
1688 Raadmand i Kjøbenhavn og ejede 1689 Nr. 22 i 
Kompagnistræde. I Odense har han sandsynligvis opbygget 
det nuv. Løveapothek. Det er ubekendt, naar han døde"). 

28. Klavs Iversen (1688), Klædekræmmer, deltog 
1658 i Adresserne om Privilegierne og blev siden en af de 
32 Mænd. 31. Juli 1688 blev han Raadmand, men døde 
kort efter. Han ejede nuv. Nr. lå og 17 paa Amagertorv, 
hvortil børte Nr. 18 i Læderstræde, desuden nuv. Nr. 21, 
"23 og 25 i Gotersgade og i Grønnegade Nr. 39, 41 og 43. 
Han var gift tre Gange; med sin første Hustru havde han 
en Søn Jens Klavsen, der ved hans Død var Borger i 
Kjøbenhavn, den anden Hustru Mechtelle Fuiren var Datter 
af Villum Fuiren og døde 1677; med hende havde han en 
Søn Iver, der døde 1696, 27 Aar gl., en Søn Villum, der 
døde 1695, 24 Aar gl. og en Søn Henrik Clausen, der blev 
Præst i Stenderup og var Oldefader til Prof. H. N. Clausen; 
desuden var der to Døtre, Drude og Karen. Tredie Gaug 
giftede han sig med Sofie, Datter af Mag. David Kristeusen, 
Præst i Helsingør, og Enke efter Mag. Hans Hansen Seide- 
lin, Præst ved Holmens Kirke; med sin første Mand blev 
hun Stammoder til Familien Brinck-Seidelin m. fi., men med 
Klavs Iversen havde hun ingen Børn. Klavs Iversen er be- 
gravet 28. Avg. 1688 i S. Nikolaj Kirke og hans Enke 
mange Åar efter. Skiftet efter ham er endnu til, hvoraf 
ses hans vidtløftige Bo, dog kunde Overskudet med Fradrag 
af Gælden ikke komme højere end 12754 Sletdaler. Fra 
hans Svigerfader Villum Fuiren var der et Tilgodehavende 
hos Hertugen af Mecklenborg fra 1627—32 paa 10000 Rdl., 
der formodenlig aldrig er betalt 2). 


1) Engelstoft, Odense, S. 342, 579. 7?) Pers. Tidskr. L 207, 214, 
II. 243.  Giessings Jubell. IL 292. Af Skiftet fremgaar det, 

29. Søren Nielsen (1688—98) undertiden kaldet 
Møller, var Raadmand i Aarhus, da han 1. Avg. 1688 
blev Raadmand i Kjøbenhavn, hvor han døde 1698. 

30. Hans Trønner (1688—93), Søn af den fra Tydsk- 
land indvandrede Klædekræmmer Kristoffer Trønner!), var 1676 
Åcciseskriver paa Toldboden, blev siden en af de 32 Mænd og 9. 
Avg. 1688 Raadmand og Kvæsthusforvalter, fra hvilken sidste 
Post han afskediges 4. Avg. 1691 paa Grund af Svaghed. 
Han ejede nuv. Nr. 27 i Skindergade og døde i Maj 1693. 
Han havde Sønnerne Peter og Martinus (hvilken sidste 1693 
var i Polen) og Døtrene Inger Marie, gift med Mag. Hans 
Lønborg, Præst i Fruering, og Kristine med Apotheker i 
Nakskov Georg Jensen. Han var gift to Gange, ti 14. Maj 
1689 fik han kgl. Bevilling til efter sin ved Amalienborgs 
Brand omkomne Hustru Anne Sofie Bacher, med hvem han 
ingen Børn havde haft, at udlægge til hendes Arvinger de 
tre Fjerdedele af deres Arv i de samme Obligationer, som 
dem, hvori hendes Midler havde bestaaet 2). 

31. Jørgen Bøfeke (1688—99), 1652 Medlem af 
Kræmmerkompagniet, var en af de 32 Mænd, da han 9. 
Åvg. 1688 blev Raadmand og Kvæsthusforvalter. Han var 
Medlem af Kanaldirektionen og døde 1699. Han ejede nuv. 
Nr. 22 ved Holmens Kanal og nuv. Nr. 62 paa Østergade 
(Hjørnet af Købmagergade). Han var gift med Maren 
Vandal, en Datter af Biskop Vandal; efter hans Død giftede 
hun sig først med Oberst Hirschnach og tredie Gang med Oberst 


at Krambodsvenden fik 50 Sldlr. i Løn om Aaret, Kusken 18 
Sldir., Stuepigen og Kokkepigen 10 Sldlr.  Tjenestefolks 
Kost beregnedes til 4 Mk., Herskabets til 6 Mark hver 
om Ugen. Enken fik af Boet foruden det halve ogsaa 500 
Rdl. = 750 Sldlr. i Fæstensgave. Døtrene gik if. kgl. Be- 
villing i lige Arv med Brødrene. !") Om Familien se Pers 
Tidskr. V, 26—27. ?) Sæl. Reg. XXXVI. 90—91. 

Andreas Franck. Han stiftede en Seng i Vartov og gav 
900 Råal. til da Fattige i Petri Menighed !). 

32. Johannes Kristensen Meller (1692 —1713) 
blev Overpræsident 1713. 

33. Jens Pedersen Riber (1693—1709), sand- 
synligvis Søn af Peder Jensen Riber, en af de 32 Mænd, 
der døde 1689. Selv var han Medlem af samme Kollegium, 
da han 22. Maj 1693 blev Raadmand. Han havde ogsaa 
været Overformynder. 1687, blev han Medlem af Direk- 
tionen for Brand- og Løgtevæsen, 1688 af en Kommission 
for Forbedring af Stadens Indtægter, 1689 af Vandkommis- 
sionen, ligesom han var Medlem af Indkvarteringskommis- 
sionen. Han døde 26. April 1709. 

34. Jørgen Sechman (1694—96) er Borgmester Bal- 
thazar Sechmans Søn. 1693 blev han en af de 32 Mænd 
og 28. Marts 1694 Raadmand. Han døde 1696 og er 
begraven i 8. Nikolaj Kirke, og der er en Ligprædiken over 
ham af M. Mikael Henriksen, men uden Personalia; det ses 
dog, at han 2 Gange har været Enkemand. I Ligprædikenen 
hentydes ofte til hans Navn, idet der tales om Sørgesække 
og Benjamins Sæk, hvori Josef lagde Guldbægeret, og andre 
Steder i det gamle Testamente, hvor Sække nævnes. 

35. Kristian Simonsen (1695—1723) er vel den 
Mand af samme Navn, der 1662 var Toldbetjent paa Dragør. 
1690 var han en af Interessenterne i Glasmanufakturet paa 
Kristianshavn og Assessor i Kommercekollegiet. 30. Sept. 
1697 fremlagdes i Magistraten hans Bestalling som Raad- 
mand af 11.,Maj 1695, men han har vistnok ikke indtaget 
sit Sæde paa Raadstuen førend 4. Avg. 1704. Han døde 
18. Juni 1723. 

36. Lavrids Nielsen Fog (1693—1735) er vist- 
nok en Jyde og i Slægt med de andre Personer af samme 


1) Hofmans Fuud. IX. 197. 

Navn; hans Broder Kristen var Amtsforvalter over Åssens 
og Hindsgavl Amter og Broderen Mathias Tolder paa 
Samsø !). Han var først Brygger og ejede Gammeltorv 
Nr. 2 og Nygade Nr. 10. 1693 blev han en af de 32 
Mænd og 4. Okt. 1697 Raadmand. Siden 1695 havde han 
været Kvæsthusdirektør, som det nu hed istedenfor Kvæsthus- 
forvalter, og var det i en Snes Aar alene. Han døde 19. 
Nov. 17352). 

37. Jørgen Meulengracht (1698—1706) var for- 
modenlig Søn (eller Sønnesøn) af Hr. Jakob Bendixen, Kapellan 
ved 8. Nikolaj Kirke, hvis Hustru var født Meulengracht 
eller Møllengraff. Han var Acciseskriver ved den store 
Toldbod, blev 1695 en af de 32 Mænd og 6. Juli 1698 
Raadmand. Han døde 11. Sept. 1706 og er begraven i 
S. Nikolaj Kirke3). 


Det er et stort Savn, at de 32 Mænds ældste For- 
handlingsprotokoller ikke er bevarede, da vi deraf vilde have 
kunnet se Forsamlingens Betydning i den første Tid, der uden . 
Tvivl var større end senere, da den fremtræder som meget - 
afhængig af Magistraten. Det ses af deres første Forret- 
ningsorden 14. Sept. 1659, at de mindst en Gang om 
Maaneden skulde komme sammen og kunde sammenkaldes 
enten af Magistraten eller af Formændene, og den, der ikke 


… … mødte i rette Tid eller helt udeblev, skulde betale Bøder. 


Den, der aabenbarede, hvad der blev forhandlet, skulde ud- 
stødes. Angreb nogen en anden med fornærmelige Ord, 
skulde han idømmes Bøde, men var det ærergrige Ord, 
skulde han udstødes. Medlemmerne var valgte paa Livstid, 
med mindre de blev befordrede til højere Stillinger, og naar 


me 


!) Jydske Reg. XVII, 477. ?) Jfr. Kbnh. paa Holbergs Tid 
S. 8—9. 2) Pers. Tidskr. I. 200. 

nogen døde, skulde Magistraten i Forening med de 32 
Mænd og Borgerskabet vælge en anden Borger!). 

Da de 32 Mænd imidlertid ikke iagttog den Iver og 
Flid, som var overensstemmende med et velbestilt ordenligt 
Kollegiums Fremdragelse, vedtoges en ny Vedtægt 30. Nov. 
1661, der stadfæstedes af Magistraten, hvori det bl. a. blev 
paabudt, at enhver ,med god Fundament og Betænkende" 
skulde svare skriftlig eller mundtlig og ikke indfalde eller 
forhindre andre i deres Ord ,med Bulder eller Egensindig- 
hed". De deltes i visse. Klasser, hver under sine Borg- 
mestere eller Raadmænd, saaledes at der kunde haves nøj- 
agtig Underretning om hele Stadens økonomiske Tilstand 
og der paa hvert Maanedsmøde kunde gives fuldstændig 
Underretning om alt, hvad man ønskede Oplysning om til 
Stadens og Menighedens Bedste?). 

1659 blev der udnævnt ikke 32, men 31 Mænd af de 
fornemme Borgere, og desuden 5 Haandværkere, af hvilke der 
dog i Fremtiden kun skulde være 4, naar en af dem afgik 
ved Døden, og efter deres Tid skulde. hver Haandværker 
. kun være i Forsamlingen i 2 Aar, hvorpaa der skulde ud- 
vælges Folk fra andre Haandværk. Haandværkernes Betyd- 
ning blev dog kun liden, og allerede 1668 hedder det, at 
der af hvert Lav var udvalgt en eller to efter deres Stør- 
relse, der kunde give de 32 Mænd Oplysninger om deres 
Lav3), men disse var følgelig ikke Medlemmer af de 32 Mænd. 

De 32 Mænds Betænkninger sendtes først til Magi- 
straten, inden de sendtes til Kongen. 

28. Avg. 1671 søgte de 32 Mænd om særlig Adgang 
til Raadmandsposter og til andre kommunale Embeder. I 
deres Ansøgning fremstilles, at der var adskillige Bestillinger, 
som de fornemste af Borgerskabet ,,uforbigængelig maa lade 


1) K. D. I. 706—09. 2?) K. D. III 546—51. 2) K. D. V. 
749—50. 

sig imponere at betjene, saasom 32 Mænd til at overveje 
og andrage Stadens og Menighedens Bedste tilligemed Magi- 
straten, Overformyndere at have Inspektion med Umyndiges 
Værger, at deres Arv kan blive konserveret, Kirkeværger at 
drage Omsorg for Kirkernes Intrader, Overkøbmænd, at fore- 
tage alle imellem ind- og udlændiske Købmænd forefaldende 
Tvistigheder, Fattiges Forstandere, tilligemed Direktørerne 
at obagte de Fattiges Kapital, Interesse og anden Nødtørft, 
Kæmner, til at oppebære Stadens Indtægt og dens Udgifter 
efter Magistratens Ordres dispensere, med flere, af hvilke 
Bestillinger enhver især stor Omsorg, Flid og Forsigtighed 
udkræver, saafremt des Betjente Æventyr og Skade ellers 
undgaa skal, og derfor foraarsager, at de maa passe flittig 
paa dem og ofte til stor Skade forsømme deres eget, hvor- 
med de dog kunde have nok at bestille alligevel, medens, 
som der er iutet vissere, end samme Bestillinger ikke kan 
forvaltes af andre end forstandige og vederhæftige Borgere, 
saa synes det og ej at kunne have Gemenskab med Billig- 
hed, at nogle faa Borgere kunde tilpligtes bande at bære 
lige Kontributioners Last med de andre Borgere og endda 
desforuden forsømme deres egen Handel og sætte deres 
Formue i Æventyr ved samme Bestillinger, med mindre de 
sig enten Skattefrihed eller nogen sær mærkelig Befordring 
derimod kunde have at formode. Men da de 32 Mænds 
Embede bestaar udi at kende og andrage Stadens og Borger- 
skabets Lejlighed og Nødtørft, da kan det ikke unstaa dem 
at sollicitere om Skattefrihed for sig selv, efterdi Borger- 
skabet derved kunde faa Aarsag dem at beskylde for Egen- 
nyttige eller dem, der søgte sig selv at befri og deres Byrde 
at betynge. Løn kan de og ej heller af Byen begære, fordi 
de véd, at Staden er nu i Vidtløftighed nok alligevel. De 
indflyr derfor med den Bøn, at H. Majestæt af grundgod 
medfødt kgl. Mildhed og Naade vil betænke og benaade de 
32 Mænd og deres Efterkommere for deres store Busværing 

med det Privilegio, at naar nogen Raadmand gaar af, Borg- 
mestere og Raad da tilligemed de 32 Mænd maatte udvælge 
5 eller 7 af de 32 Mænd og overlevere E. K. M. deres 
Navne til naadigst Resolution, hvilken af dem E. K. M. vil 
anordne til at være Raadmand i den afgaaendes Sted og 
derhos naadigst perpetuere samme Privilegium til de 32 Mænd, 
saaledes at ingen andre end de og deres Efterkommere efter 
denne Dag maa nyde Raadmænds Bestillinger og hvis højere 
Grader, som samme Bestillinger successive efter Kapacitet 
plejer at følge, og ellers derforuden naadigst bevilge, at de 
Personer, som Raadstue- og Byskrivers samt andre Kbnh. 
Stad og Borgerskab angaaende og af Stadens egne Borgere 
hidindtil administrerede mærkelige Bestillinger herefter nyde 
skal,” ogsaa af Magistraten og de 32 Mænd altid efter denne Dag 
vælges maatte, de Bestillinger undtagne, som Magistraten allerede 
er af E. K. M. naadigst autoriseret alene over at dispensere, 
allernaadigst betragtende, at hverken E. K. M. eller Borger- 
skabet dog med andre end dem, som Stadens og dets Vil- 
kaar kender, til Øvrigheds eller andre Bestillings Mænd er 
betjent, tilmed kan de af Borgerskabet, som har Ingenia og 
dog ikke endnu lagt sig efter at blive kvalificerede Mænd 
til E. K. M.'s samt Stadens og Menighedens Tjeneste, ved 
dette Middel bevæges til deres Tid paa saadant med des 
større Lyst og Alvorlighed efter denne Dag at anvende." 
Noget senere opnaades dog tildels, hvad de ønskede. 
I Fundatsen for Kvæsthuset 13. Juli 1682 bestemtes det, at to 
af de 32 Mænd skulde være ulønnede Direktører for dette 
og til Belønning derfor have særlig Adgang til Raadmands- 
poster. 1693 stadfæstedes dette, naar de upaaklagelig 
havde været Direktører i 6 Aar"). 2. Maj 1691 resolverede 
Kongen, at Raadmændene herefter skulde tages af de 32 
Mæud, men derfor vilde Kongen, hedder det i Reskriptet 


!) K. D. VII, 11, 345—46, 418. 

til Magistraten, ,at I til bemeldte 32 Mænds Forretning 
ingen herefter udvælger og forordner uden deslige Personer, 
som ere af saadan Erfarenhed og Dygtighed, at de Raad- 
mands Embede her udi Staden tilbørligen kan betjene". 
Heraf synes det at fremgaa, at Magistraten fra den Tid af 
har valgt de 32 Mænd, og det ses ogsaa, at fra den Tid 
deres Navne ved ny Valg er inuførte i Raadstueprotokollen, 
hvoraf der ikke tidligere er Spor. 

Da Frederik III var død 9. Febr. 1670, lod Formanden 
Ditmer Bøteke de 32 Mænd tilsige at møde Kl. 2 i Sørge- 
klæder og lange Kapper i Helligaands Kirke, hvorfra de 
tilligemed Magistraten begav sig til Siottet, hvor de aflagde 
Hyldingsed næst efter Gehejmeraadet og de i Staden værende 
høje Betjente og Adelige og fik Tilladelse til at kysse Kon- 
gens Haand”). Da Kristian V. var død, foretoges Hyldingen 
næppe af alle de 32 Mænd paa såmme Maade; i det mindste 
udsiges i en Betænkning fra den Tid?), at det maatte anses 
for tilstrækkeligt, at Præsidenten, Politimesteren, der tillige 
var Borgmester, og de to ældste af de 32 Mænd, Lorens 
Kreyer og Bartold Stive, ydede Eden til Kongen selv, 
medens de øvrige Medlemmer af Magistraten, de 32 Mænd 
og Borgerskabet aflagde denne til Kansleren. Frederik IV. 
gøres tillige opmærksom paa, at hans Fader havde været af 
den Mening, at Troskabseden for den bevægelige og igno- 
rante Pøbels Skyld burde gentages mindst hvert 20de Aar 
og at han havde ønsket mere Ardeur hos de Herrer Raads- 
herrer. 


om e  — 


1) K. D. lIl. 769. ?) En Pakke, der ellers indeholder Kopier af 
Privilegier for Byerne i Sæland og S$maalandene 1648, med- 
delt af Registrator Krarup. 

Borgervæbning. Vægtere. Brandvæsen. Brandforsikring. Politi. 
Byfogden. Retter. Vandvæsen. Fattigvæsen. Skoler. Læger. 
Maal og Vægt. 


Borgervæbningen var i de første Aar efter Belejringen 
et rent militært Korps, der besørgede hele Vagttjenesten, 
men fra 1668 ophørte dette, saa den nu kun gjorde Tjeneste 
ved enkelte Lejligheder, og Garnisonen overtog nu den egent- 
lige Vagttjeneste!). Ved fornemme Gæsters Besøg og ved 
større Fester maatte Borgerne paradere paa Gaderne, og 
naar Garnisonen blev mønstret, besatte den Vagterne. Under 
Krigen 1675—79 gjorde Borgervæbningen i lange Tider 
Garnisonens Tjeneste. 1663 fik den ny Faner, og der blev 
opsat en særlig Faneed, som enhver maatte sværge”). Der 
bestod et Kompagni for hvert af Stadens Kvarterer, og 1674 
henlagdes Kristianshavns to Kompagnier under Kjøbenhavn. 
Borgervæbningen kommanderedes af en Stadsøverste, siden 
Belejringen af Frederik Thuresen, efter dennes Død 1675 
af Borgmester Jørgen Fogh, og efter dennes Fald 1676 af 
Niels Enevoldsen, der endnu var i Virksomhed Åar 
1700. Denne sidste kaldtes Stadthauptmand, medens de to 
foregaaende havde Titel af Stadsøverste eller Stadsoberst. 
Hvert Kompagni kommanderedes af en Kaptejn, der fik kgl. 
Udnævnelse, og alle Befalingsmænd lige til Korporaler og 
Gefrejdere fik 1670 Fritagelse for alle borgerlige og Byens 


1) K. D. VI. 444. ?) At Fanerne allerede da var prydede med 
Stadens Vaaben, ses af et Reskript af 8. Marts 1675, at Kr 
stianshavns Faner efter Inkorporationen i Kjøbenhavn ikke 
længer kunde bære Kristianshavns Vaaben. 





Borgervæbningen. 459 


Bestillinger"). Stadshauptmanden havde Frihed for 
Indkvarteringsskat, men da dette for Konsekvensens Skyld 
ansars for uheldigt, fik han 1693 en Godtgørelse af 48 Rdl. 
om Aaret, der skulde udbetales af Brandkassen. Der var 
allerede bevilget Fred. Thuresen en Adjutant til at exercere 
med Borgerskabet og en Mønsterskriver til at holde Rullerne 
vedlige, men disse har en Gang været afskaffede, ti de be- 
vilgedes paany 16762). 

Frederik Thuresen fik følgende kgl. Instrux 26. Maj 1663: 

1. For det første skal han i dette hans Embede af 
os dependere og af os selv eller af den, til hvilken vi 
ham udi vores Fraværelse henvisendes vorder, tage sin 
Ordre. 

2. For det andet skal han have Kommando over alle 
Stadskompagnier, som sig herudi vores kgl. Residens og fri 
Rigsstad Kjøbenhavn befinder, desligeste over alle de der- 
over forordnede Kaptejner og Officerer. 

3. For det tredie uaar en Kaptejns Plads hos Stads- 
kompagnierne vakerer, skal han os det straks tilkendegive 
og vores Forordning derom og, med hvem vi den ledige 
Sted vil have igen besat, underdanigst fornemme. Men 
naar en af de andre efterfølgende Officerer hos disse Kom- 
pagnier afgaar, skal ham staa frit for en anden dygtig Per- 
son af samme Kompagni i den afgangne Plads at ervehle og 
indsætte. : 

4. For det fjerde skal han have flittig Inspektion, at 
Borgerskabet bliver holdt i god Exercitie, paa det ingen 
Konfusion maa komme iblandt dem og enhver kunde være 
færdig at komparere paa den ham forordnede Sted, naar 
det paaæskendes vorder, hvortil ham ogsaa skal holdes en 
Adjutant, som Borgerskabet i deres Krigs-Exercitier kan 
undervise og derudi tilbørlig øve. 


en 





1) K. D. VI, 387, 647—48, 527—28. ?) K. D. VIL, 408, 671. 

5. Og eftersom enhver Kaptejn pligtig er til ham, 
naar han det begærer, at indgive Rullen af alle de, som 
bor under sin Fane, saa skal han selv formedelst den ham 
undergivne Mønsterskriver holde en Generalrulle over alt 
Borgerskabet, Indvaanere og Mandtal udi denne Stad og 
samme Rulle vel hos sig forvare, saa at han den ingen uden 
os eller hvem vi ham naadigst befalendes vorder, kommu- 
nicerer eller fremviser. 

6. Skal han saa vel de i denne vores Stad Kjøben- 
havn allerede gjorte Vagt- og Fyr-Ordinancer , saa og de, 
hvilke herefter gøres skal, holde i god Esse og lægge Vind 
paa, at saadanne maa vel observeres og bringes til god 
Exekution, paa det denne Stads Borgerskab og Indvaanere 
mdi Togt og Vagt, Op- og Anløb, Larm og Ildsnød maa 
holde god og tilbørlig Ordning. 

"4%. Saa skal han ogsaa hvert Aar en eller to Gange 
lade visitere Husene til at fornemme, om Indvaanerne med 
behørige Gevær og Munition er forsynede, desligeste om 
ved Kirkerne, Pladser og Husene de til at læske Ilden 
med tilforordnede Instrumenter og Kar er tilstede og dygtige. 

8. Adelen, som bor her i Byen og ikke er i vores 
Tjeneste, saa vel som ogsaa alle de Personer, som hører til 
Universitetet, og Andre bliver efter deres Huse og Kvarter 
under Stadskompagnierne sættet og afdelt efter Vagtordnings 
videre Formelding, men Hofbetjentene, i hvad Stand. de og 
monne være, bliver under Hoffanen og hører ikke til Stads- 
kompagnierne, men skal stille sig ved vores Slot imellem 
Stalden og Tøjhuset, desligeste ogsaa alle de, som betjener 
vores Flaade, staar ikke heller under Stadskompagnierne, 
men Admiralitetet, og stille sig paa Holmen. 

9. Hvad nu i denne vores Instruktion ikke er be- 
fattet og han, Stadsøversten, desforuden noget befinder, som 
til vores Gavn og Bedste kunde tjene, saa skal han efter hans 
Dexteritet og Skyldighed være forpligtet det at tage vel i 

Agt og os derom, saa og Borgerskabets Beskaffenhed og 
Anliggende underdanigst at referere. 

10. Og paa det sidste beholder vi os for, denne til 
vores Ntadsøverste udgivne Instruktion at forandre, for- 
mindske eller formere efter vores naadigste Velbehag !"). 

Niels Enevoldsens Instrux af 9. April 1676 stemmer i 
det hele overens med denne, men det ses, at nu stod ogsaa 
Brandmestrene og deres Undergivne under hans Befaling. 
Til Besættelse af Officersposter skulde han have Kongens 
Samtykke, men Posterne som Underofficer stod det ham frit 
for selv at besætte med dygtige Personer i Kompagniet; 
alle ny ansatte Officerer skulde han afkræve deres Tro- 
skabsed. 0Gagen til Adjutant og Mønsterskriver og Ud- 
giften til Trommeslagernes Underholdning og andre Udgifter 
skulde tilvejebringes af Magistraten af de til Stadens Politi 
forordnede Indkomster. Med Hensyn til Mandskabet ses 
det, at af enhver Gaard eller Hus skulde der skaffes en 
dygtig Person med tilbørlig Udrustning, som skulde holdes 
i Beredskab at møde under den Kaptejn, under hvis Kvarter 
Huset laa, og indstille sig, naar de blev tilsagte af Kap- 
tejnen til Tog, Vagt, Ildsnød, Allarm, Isning og andre Sa- 
ger, der vedkom Stadens almindelige Defeusion, dog skulde 
Kongens Hofbetjente beholde den dem forundte Frihed til 
at lade sig finde ved Slottet, og Kongens Baadsfolk og 
Flaadens Betjente skulde møde paa Holmen under deres 
Officerer ?). 

Ved Kronprinsesse Luises Bryllup 1695 beskrives Borger- 
væbniugen saaledes: ,Den 7. Dec. marcherede denne Stads 
Borgerskab, bestaaende udi 11 Kompagnier, i en meget 
skøn Mundering, ligesom de ved Indtoget vare munderede, 


1) Afskrift i gl. kgl. Sml. Fol. 908. 2?) Afskrift i Raadstue- 
arkivet. i 

fra Gammeltorv med Skalmejer og Trommer igennem Byen, 
Ny Kongenstorv og Slotsbroen her for Slottet" 1), 

Det kom i 1663 til Rivninger mellem Magistraten og 
Stadsobersten. Magistraten klagede til Kongen over, at 
Thuresen gjorde Indpas i dens Avtoritet, og den fremførte 
forskellige Klagepunkter, som Thuresen besvarede paa en 
meget beskeden Maade, idet han mente at maatte holde sig 
til den af Kongen givne Instrux, men bad Kongen befri 
ham for den Mistanke, at han selv havde givet Anledning 
til Klager, ,at jeg for saadan Tillæg og al anden Mistanke 
samt onde Tilfælde, som mig vel snarlig kunde heraf til- 
vokse, kunde befries og være foruden". En af Ankerne var, 
at han af egen Magtfuldkommenhed havde oprettet et 10de 
Borgerkompagni, hvormed det var gaaet saaledes til: Paa 
Grund af Forstædernes Ødelæggelse i Belejringen var det 
ene af Stadens Kompagnier gaaet ind, da det bestod af Be- 
boerne udenfor Nørre- og Vesterport, men 1662 samtykkede 
Magistraten i, at der blev forfærdiget 10 ny Faner, der 
efterhaanden, som de blev færdige, førtes op paa Raadhuset, 
og ved en given Lejlighed havde han sagt Magistraten, at 
det ny Kompagni skulde hedde Rosenborg Kompagni, da de 
fleste af de tidligere Beboere udenfor Portene var flyttede 
til Egnen omkring Rosenborg, og derimod havde ingen den 
gang gjort Indsigelse. 

Især besværede Magistraten sig dog over, at Thuresen 
ikke vilde lade den udtage Folk af Borgervæbningen til at 
besørge Nattevagten eller den lille Vagt?). i 

Herom gav Thuresen følgende Forklaring: ,, Nogen rum 
Tid forleden har Borgmestre og Raad af mig begæret, jeg 
Vagten saaledes vilde anstille, at en Del af Borgerskabet 
skulde give Penge og en Del holde Vagt, hvorpaa jeg den 


1) Extraordinaire Relationer. 2?) Se Kbnh. Hist. og Beskr. 
III. 278. 

har svaret, jeg ikke uden E. K. M.'s naadigste Ordre turde 
separere Folket under Kompagnierne fra hinanden, fordi 
Staden nu mere end udi forrige Tider er Perikel og Fare 
undergiven, formedelst den er en Grænsestad. Alligevel har 
Borgmestere og Raad mig uafvidende Stadens Kaptejner be- 
falet, at enhver af sit Kompagni en viss Del Folk skulde 
ordinere, som ugeulig til den liden Vagt skulde udgive, hvis 
dem godt syntes, hvilken Begæring de og have efterkommet 
og saaledes ført Kompagnierne og Folket i Konfusion, som 
jeg og saaledes har ladet passere indtil forleden imod de 
fremmede Herrers Tilkomst!), da jeg bekom E. K. M.'s 
naadigste Ordre, at Borgerskabet sig i deres Gevær skulde 
præsentere og hver Nat, saa længe de Fremmede var her, 
lade et Kompagni holde Vagt, efter hvilken højbemeldte E. 
K. Ms naadigste Befaling jeg Kaptejnerne befalede deres 
Kompagnier at komplettere, hvilket ikke uden stor Besvæ- 
ring og Tidsspilde kunde tilvejebringes. Siden da de frem- 
mede Herrer ere frarejste, har de Folket fra hinanden igen 
begæret at ville separere, hvorfor jeg dem har ladet forstaa, 
at jeg ikke uden E. K. M.'s Tilladelse saadant turde til- 
stede, eftersom jeg ikke vidste, hvilken Tid og Time, E. K. 
M. formedelst adskillig uformodenlig Tilfald Borgerskabet i 
Årmes igen kunde behøve". 

Kongen lod derpaa Magistraten vide 12. Jan. 1664, at 
Stadsoberstens Instrux maatte efterleves, da der nu forefaldt 
mere her i Staden at forrette end tilforn, eftersom den kgl. 
Residensstad nu var bleven en Grænsestad og Fæstning, men 
hvad den lille Vagt angik, da tilkom det Magistraten at 
anordne den paa bedste Maade. 10 Feb. 1668 bestemte 
Kongen, at der til dennes Underholdning aarlig skulde gives 
12 & af hver 100 Rdi.'s Grundtaxt og for disse Penge 
skulde der lønnes 32 dygtige og væragtige Karle, som under 


1) Se Side 307. 

Vagtmesterens Direktion og Opsyn, kunde fordele sig i hvert 
Kvarter og gennemgaa Gaderne om Natten. Kongen tog 
den lille Vagt i Beskyttelse, ,,saaledes at om nogen sig mød 
dem, naar de i saa Maade paa Vagt i vores og Byens For- 
retning omkring gaar, modvilligen opsætter og forulemper 
og fanger derover Skade, da være bemeldte Vagt derfor i 
alle Maader angerløs" "). | 

Åt den kgl. Beskyttelse nok kunde være nødvendig, 
ses af en Post i Kæmnerregnskabet 1673: ,betalt Mester 
Daniel Bartskærløn for Formanden for Raadstuevagten, som 
blev overfaldet og slaget paa Vejen til Børnehuset med en 
Delinkvent, som didhen skulde ledsages". I samme Regn- 
skab forekommer ogsaa: leveret Hans Jørgensen Vagt- 
mester til Krudt og Kugler og Lunter til Vagten, som med 
Overgevær og: Musketter blev beordret at beglejde det 
Kvindfolk, som blev rettet uden Vesterport"; det var nød- 
vendigt ved slige Lejligheder at kunne skyde skarpt. 

Raadstuevagten, der var forskellig fra den lille 
Vagt og ikke havde noget at gøre med Nattevagten, bestod 
af 12 Personer og en Vagtmester, de første lønnedes med 52 
Sldlr. om Aaret, den sidste med 150 Sldlr., og disse 13 
Personer udgjorde hele Politikorpset om Dageu. 

I Regnskabet for 1678 hedder det: ,,Vagtskat, som 
plejer af Borgerskabet at udgives til de 13 Raadhusvagters 
Besoldning, har hverken iaar eller ifjor været paabudt, for- 
medelst Borgerskabet selv gaar til Volds og Brandvagten 
baade hver Nat opvarter ved Raadhuset og patrouillerer paa 
Gaderne, tilmed er forskrevne 13 Vagter fra 5. Nov. af- 
skaffede". 

Dette skede i Krigstiden, da den store Vagt eller 
Borgervæbningen var under Vaaben. Paa Grund af Gader- 
nes Usikkerhed 16702) maatte Borgervæbningen hver Nat 


1) K. D. VI, 394, med Indlæg, 444. ?) Se foran S. 237. 

afgive 100 Mand, der fordeltes i tre Vagthuse, nemlig paa 
Raadhuset, paa Amagertorv og paa Købmagergade ved Klare- 
boderne !). 

Disse 100 Mand afgav Borgervæbningen paa Omgang, 
hvorved enhver kom paa Vagt hver 20de Nat. I sin Ind- 
stilling herom foreslaar Magistraten, at der kunde paa- 
lægges hvert Hus 1—4 Ø om Ugen, der kunde indkræves 
hver Lørdag af Vagten paa samme Maade, som den raa- 
bende Vagt, som Borgerskabet nu frivillig underholdt, 
indkrævede sine Vagtpenge, og for disse Penge kunde der 
oprettes et fast Korps paa 130 Personer, medens den raa- 
bende Vagt saa skulde afskaffes. Denne Afgift blev man 
imidlertid forskaanet for, da Borgerne selv overtog Natte- 
vagten.  Vagtkorpset paa 32 Mand var saaledes det samme 
som den raabende Vagt, der altsaa skulde have været afskaffet 
1670, men det er sikkert vedblevet og var i Kraft endnu 
1679. Dette ses af en Betænkning af de 32 Mænd om 
Gadeløgterne af 24. Sept. 1679, hvori der beregnes 1000 
Sletdaler om Aaret til ,20 Vægtere over al Staden, som 
baade skulle raabe sine Slette (Klokkeslet) saa vel som 
Lanternerne oppasse, antænde og udslukke, hver om Aaret 
50 Sletdaler, dermed de sædvanlige Ugepenge, som Vægterne 
gives, at ophøre”, 

Oprettelsen af et nyt Vægterkorps staar altsaa lige 
straks i nøje Forbindelse med Indførelse af Gadeløgter 2). 
I Forordningen om disse af 25. Juni 1681 omtales det, at 
Gadevægterne skulde have Tilsyn med, at Ingen gjorde Løg- 
terne Skade, men der er endnu ikke Tale om, at de skulde 
passe dem. Det ny Vægterkorps oprettedes dog først ved 
Från. 26. Juli 1683. 

Vægterne skulde antages af Inspektøren over Løgterne, 
skulde tage Borgerskab og aflægge Ed. De skulde hver 


ly K. D. VI, 556. ?) Se foran S. 98. 

Aften møde paa Raadhuset, inden de gik paa Vagt, og om 
Morgenen skulde de sammesteds afgive deres Rapporter. 
Foruden at passe Løgterne skulde de hindre og afværge 
Slagsmaal, Tyveri og Stratenrøveri, og hvis de ikke selv 
kunde bemægtige sig dem, der udøvede saadanne Ting, skulde 
de hente Hjælp fra nærmeste Soldatervagt. Hvis nogen kom 
til Skade eller blev dræbt ved saadanne Tilfælde, laa han 
paa sine Gerninger og Vægterne kunde ikke kræves til An- 
svar. De skulde ogsaa paase, at ingen Urenlighed blev kastet 
paa Gaderne eller i Kanalen. Enhver Vægter skulde ,raabe 
hvert Timeslag, fra han kommer i Vagten og til han gaar af 
Vagten, den sædvanlige Udraabning indtil Dagningen". Her er 
altsaa ikke Tale om Afsyngning af Vers, men Udraabning af 
Klokkeslettet er en Skik, der ogsaa brugtes af det ældre Vagt- 
korps, der, som ovenfor omtalt, kaldtes den raabende Vagt. 
Allerede paa Belejringens Tid raabte Taarnvægterne Klokke- 
slettet"). 

Det ses, at Vægterkorpset først maa være kommet i 
Stand ved Juletid 1683, ti det er først 24. Dec., at 49 
Vægtere tog Borgerskab. Deraf maa sluttes, at man begyndte 
med 49, ti 1684 tog aldeles ingen Vægtere Borgerskab. 

1686 udkom en lille Bog indeholdende , adskillige For- 
ordninger Politien angaaende", bvori findes et Udtog af For- 
ordningen af 1683 tilligemed Vægterversene, der betegnes 
som ,de Vers, som Vægterne ved hvert Klokkeslet om Natten 
skal synge". Samme Vers findes ogsaa i en anden Udgave 
fra samme Aar i en Tavle over, naar Gadeløgterne skal 
tændes og slukkes til Aarets forskellige Tider, tilligemed 
Vægternes Instrux, i hvilken det hedder, at enhver Vægter 
hvert Timeslag skal raabe den sædvanlige Udraabning ,0g 
de Vers, som dertil beskikkes". Det maa derefter antages, 
at Versene er tagne i Brug 1686. Der kan næppe 


1) Kboh. Hist. og Beskr. III. 287. 

være Tvivl om, at det er Kingo, der er Forfatter til 
Versene !). 

I Ildebrandstilfælde skulde Vægterne banke paa Dørene 
og hjælpe Folk med deres Flyttegods. Enhver var forsynet 
med en dygtig Kaarde med Gehæng foruden en Morgeu- 
stjerne eller en halv Lanse. 

Samtidig ophæves Befalingen om, at enhver, der færdedes 
paa Gaderne om Aftenen, skuide være forsynet med Haund- 
løgte; kun hvor der ingen Gadeløgter fandtes, skulde Væg- 
terne forhøre sig om, i hvilken Anledning man færdedes. 

Det ses, at Vægternes Tal 1688 var 682) og at de 
hver bavde en Løn af 6 Mk. om Ugen, som hver skulde 
indkræve i sit Distrikt. 1691 beklagede de sig over, at en 
Del fornemme Folk ikke vilde betale Vægterpenge, som dog 
tilkom dem ,udi vores haarde og besværlige Tjeneste med 
Nattens Opsigt for Tyvehaand, Ildebrand, Stratenrøveri og 
Løgternes Opvartning". 1689 bestemtes det, at i de 68 
Vægteres Tal skulde være iberegnet de 4 Vagter i Vor 
Frue og S. Nikolaj Kirketaarne. Hvad Afgiften af Husene, 
der vekslede fra 1 til 4 Skilling om Ugen, overskred de 
Summer, der medgik til Vægternes Løn, skulde bruges til 
hvert andet Aar at give hver en Regnkjortel og en Regn- 
hue af en særlig Farve og med et Tegn, ut de kunde ken- 
des fra anden Vagt, og til at lønne en Vagtmester og en 
Løjtnant, der om Aftenen kunde modtage og udsætte Vag- 
ten og patrouillere om Natten.  Stadshauptmanden, under 
hvem Vægterne stod, fik bevilget 150 Rdl. om Aaret til en 
Skriver og en Adjutant. 


mn 


1) Se V. Fausbøll, Vægterversene 2. Opl. S. 18  Smsteds 
S. 23—24 paavises det, hvorledes Traditionen om, at Kingo 
er Forfatteren, bestyrkes ved Sammenstilling af Udtryk i 
Vægterversene med dem i andre af hans Digte. 2?) Dette if. 
en Indberetning. Tallet faas ogsaa af Borgerskabsprotokollen, 
1683: 49, 1685: 14 og 1688: 5 = 68. E 

I Ildebrandstilfælde skulde de nærmeste Vægtere gøre 
Allarm i Gaderne og tænde Løgterne og da forføje sig til 
Raadhuset og gøre Melding, hvorpaa de der skulde nedsætte 
deres Gevær og Morgenstjerner, at de kunde hjælpe med 
Sprøjterne; de andre Vægtere skulde ogsaa sætte deres Ge- 
vær i Borgervagten eller nærmeste Huse og hjælpe med ved 
Slukningen. 1691 fik Politimesteren Overtilsynet med Væg- 
terne"). 

25. Avg. 1663 befalede Kongen Hans Schack, Frederik 
Ahlefeldt, Hans Nansen og Frederik Thuresen at opsætte en 
fornøden og tjenlig Brandordning til Kongens Stad- 
fæstelse, men det er ikke bekendt, om dette skede. En 
saadan ny Ordning blev først fuldført i Kristian V's Tid. 

Efter den betydelige Ildebrand 1680 (se S. 388) ud- 
kom en kgl. Frdn. 9. Nov. 1680, der tilholdt Husfædre og 
Husmødre tilligemed deres Tyende til at omgaas varlig med 
Iid og Lys og især have flittigt Tilsyn med, at der ikke 
skede Skade ved Maltgøren, Bryggeri, Bageri, Slagteri, Tvæt 
eller i anden Maade. Den, der forsætlig foraarsagede Ilds- 
vaade eller gav Anledning dertil, skulde straffes paa Livet 
og erstatte Naboer og Genboer al Skade, og den, som gav 
Anledning ved Skødesløshed og Uagtsomhed, skulde enten 
straffes paa Kroppen eller paa Livstid sættes paa Bremer- 
holm eller i Tugthuset. Desuden blev det forbudt at have 
større Oplag af Krudt, men saadanne Oplag maatte Borgerne 
lade forvare i Kongens Krudttaarne. Denne Forordning 
blev ikke alene oplæst paa Raadstuen, men fra alle Prædike- 
stole baade til Froprædiken, Højmesse, Tolvprædiken og 
Aftensang. 

At der ogsaa blev gjort noget forat hindre Ildebrand 
paa Grund af ulovlige Ildsteder, ses af følgende Beretning 
i Raadstueprotokollen : 

1) K. D. VII, 60, 126, 230, 264—65, 276—77, 363, 364—65. 

»4. Juli 1684 mødte Stadshauptmanden tilligemed samt- 
lige Stadens Brandmestere og Svende udi alle Kvarterer paa 
Raadstuen og gjorde Forklaring om deres Forretning med 
ulovlige Kakkelovne, Skorstene og Rør efter Magistratens 
Befaling at nedslaa, hvor da enhver ved Navn efter Rullen 
blev opraabt, beset og examineret, baade saa vidt deres Per- 
soner angaar som deres Gevær, og bleve mesten befundne 
færdige, dygtige og ungt Mandskab, og bleve de alvorligen 
paamindede og anbefalede, efterat deres Forretning var op- 
læst, med det allerforderligste, nemlig paa Mandag først- 
kommende at gøre Begyndelsen at omgaa allevegne igen og 
da at nedslaa igen, hvis ulovlige og utilhørlige endnu 
befandtes, og som ikke efter Advarsel vare reparerede og 
forbedrede, og hvor høje Personer vare, da endnu at ad- 
vare dem alvorligen deres Forretning at ske efter K. M.'s 
Villie, hvorom de inden 14 Dage udi det længste havde at 
forfærdige og indgive til Magistraten deres skriftlige Forret- 
ninger. Derforuden bleve de anmanede paa det alvorligste 
at være fyrige og arbejdsomme, naar nogen Ulykke, som 
Gud naadeligen afvende, paakom, og bleve derhos tilsagte 
at skulle nyde god Rekompence, enhver efter sin Tjenestes 
Beskaffenhed, naar de lade sig finde flittige, dristige, arbejd- 
somme og aarvaagne ved Faren, og de, som skulde faa 
nogen Skade, skulle paa Brandtavlens Bekostning læges og 
kureres og derforuden nyde god Diskretion, og dersom nogen 
kom til stor Skade at blive vanfør, da at nyde god Under- 
holdning derefter deres Levetid. Derefter blev Stadshop- 
mand ombedet af Magistraten, at han vilde gøre den An- 
ordning, at saa snart Klokken klemtede eller nogen Fare 
fornammes, da at ethvert Kvarters Brandsvende søgte sin 


Brandmester, at de saaledes tilsammen kunde komme til Aa= 


stedet, hvor Faren var, og Brandmesteren da kunde have 
sine egne Folk hos sig at kommandere, hvor fornøden 
gøres". 

Ved den Ildebrand, der 14. og 15. Nov. 1685 afbrændte en 
Mængde Huse i Vimmelskaftet og Badstuestræde, saa man, at 
der ingen ordenlige Poster eller Brønde var, saa Ilden ikke 
fra Begyndelsen af kunde blive dæmpet, hvorfor Politi- 
kommissionen 24. Nov. fik Befaling til i Forbindelse med 
O. Rømer at overlægge, hvorledes saadanne kunde tilveje- 
bringes i tilstrækkelig Mængde. 

16. April 1687 besluttede Kongen at oprette en særlig 
Kasse for Brand-, Løgte- og Vægtervæsenet og nedsatte 9. 
Juli en Kommission, der skulde give Forslag til en ny Ordi- 
nans for Brandvæsenet !). 

18. Okt. 1687 udkom det første Resultat af Kommis- 
sionens Virksomhed i nogle trykte Bestemmelser, der be- 
gynder saaledes: ,, Eftersom ved Ildsvaader her i Kjøben- 
havn stor Mængde af ørkesløse Folk plejer at omløbe paa 
Gader og Stræder, og snarest paa de Steder, hvor Ilden er, 
saa at dem, som til at redde og Ilden at slukke ere an- 
ordnede, største Hinder og Fortræd tilføjes, foruden at det 
ofte er befundet, at iblandt slig Mængde af Folk sig har 
indfundet adskillige onde og tyvagtige Mennesker, som ikke 
har undset sig for, deres i Ildsnød bestædte Jevnkristen ved 
den ulykkelige givne Lejlighed skammelig at bestjælef" , sas 
maatte herefter ingen ørkesløse Folk, Mands eller Kvindes 
Personer, smaa eller store, løbe om paa Gaderne, langt min- 
dre lade sig finde i de Gader, hvor Ilden var. Ej heller 
maatte nogen paa saadanne Tider i Karosser køre omkring 
til Hinder for Brandvæsenet. Hvis nogen satte sig op 
imod Politimesteren, der skulde have Tilsyn hermed, skulde 
denne have Magt til straks at sende vedkommende til 
nærmeste Vagt eller til Stadens Arresthus. Den Gade, hvor 
" Ilden var, og de nærmeste skulde holdes afspærret af Gade- 
vægtere og Brandvagten, som skulde forstærkes med nogle 

1) K. D. VI, 387, VII, 118, 127—28, 182, 184. 

Korporalskaber af Kvarterets Borgerkompagni. Det øvrige 
Borgerskab skulde, hver efter sin Kaptejns Ordre saavelsom 
Garnisonen og Holmens Folk møde paa deres Allarmpladser 
og ikke begive sig derfra uden Tilladelse. Dog maatte det 
ikke være forment Slægt og Venner at hjælpe de betrængte 
med at redde, naar de meldte sig hos Borgervagten paa 
Brandstedet, ligeledes maatte en Tjener eller et Bud paa 
sin Herres Vegne have Lov til at forhøre sig om Ildens 
Beskaffenhed, naar de straks forføjede sig hjem igen. Uved- 
kommende, der forresten blev trufne, skulde bøde 10 Rdl. 
til Brandvæsenet, naar de havde Midler, men andre gemene 
Folk skulde arresteres og Dagen efter straffes paa Kroppen, 
ti de, som intet havde at gøre ved Ilden, skulde blive 
hjemme og skaffe saa meget Vand i Tønder og Kar for 
deres Døre, som de kunde, og holde god Vagt og Tilsyn 
med deres Tag og Render. Da det ny indrettede Brand- 
værk endnu ikke var kommet i fuldkommen Stand, skulde 
det endnu i forestaaende Vinter forblive ved den gamle 
Brandordning med de gamle Brandmestere og Tilførsel af 
Vand ved Borgerskabets Heste"). 

Der var i de foregaaende Aar anvendt ikke lidet til 
Anskaffelse af ny Brandredskaber, nemlig 1685 og 1686 
5335 Rdl., der var tilvejebragte ved en Grundskat, og 1687 
var der betalt "/, p. C. af Grundskatten, men 1688 havde 
Branddirektøren og hans Folk ”/, Aars Løn tilgode, hvor- 
for Kongen 27%. Nov. paalagde !/, p. C. Grundskat, og des- 
uden skulde de, der bode til Leje, ogsaa Kældermænd og 
Logerende, uden Persons Anseelse sættes for noget vist, 
reftersom de Lejende saa vel som de Ejende har sig af disse 
Præparatorier i Ildsvaade Gavn og Tjeneste at formode", 
Næste Aar fattedes endnu"5 Sprøjter, af hvilke Vor Frue, 
S. Nikolaj og 9. Peders Kirkers Menigheder hver skulde 

1) K. D. VII, 196—98. 

bekoste sin, men de andre 2, der skulde til Kristiansnavn, 
og 18 Vandkar skulde betales af Brandkassen. Kongen be- 
falede 8. Juni 1689, at Magistraten skulde sørge for Op- 
førelse af 5 smaa Huse for Vandkarrenes Opbevaring, af 
hvilke Kongen vilde bekoste de 3, Gejstligheden skulde be- 
tale det fjerde og Brandkassen det femte. Direktøren ved 
Brandværket havde gjort Forslag om at udføre 3 Brønde, 
paa Nytorv, Amagertorv og i Regnegade, og skulde til en 
Prøve forfærdige den sidste, men paa den Betingelse, at 
hvis den ikke kunde bringes til den Fuldkommenhed, som 
han havde lovet, skulde Bekostningen derved afkortes i 
hans Løn!Y). Til Oprettelse af Brandkagsen skulde den om- 
talte Skat paa Husene beløbe sig til 5000 Rdl. aarlig, lige- 
som der til denne skulde indbetales, hvad der samledes i 
Brandtavlerne i Kirkerne 2). 

23. Juli. 1689 udkom en ny Brandforordning. Ved 
denne blev der givet mange Paabud, der skulde bindre Hu- 
senes Brandfarlighed. Der maatte ikke findes Træværk op 
ad Skorstenene, og disse maatte ikke gaa ud af Kældre paa 
Sidemurene, men skulde altid gaa ud gennem Taget. Alle 
ulovlige Ildsteder i Fjælleskur eller andensteds bag i Gaar- 
dene skulde afskaffes inden 2 Maaneder.  Bageres, Brænde- 
vinsbrænderes, Farveres og Pottemageres Ildsteder skulde 
efterses og i Fremtiden skulde Stadsbygmesteren have Til- 

1) Af en Betænkning af 5. Juni 1690 ses det, at Branddirektør 
Gerding vilde lade indrette en stor Vandbeholder i Regne- 
gade, hvortil Vandet skulde ledes fra den gamle og ej endnu 
aldeles opfyldte Grav i Kongens Køkkenhave (en Del af Rosen- 
borg Have), men dette ansaa man rigtignok for ugørligt, da 
den lange Vej vilde gøre Bekostningen for stor og da Vandet 
var urent stillestaaende Pølevand. Derimod havde Brand- 
direktøren foreslaaet at opsætte Pumper laugs Plankeværket, 
saa vidt den gamle Grav strakte sig. Heraf ses, at den gamle 
Stadsgrav i Gotersgade endnu ikke var opfyldt 1690. 2?) K.D. 
VII, 230, 239, 248—49, 263—67. 

syn med Indretningen af saadanne ny Ovne. Sæbesyderier 
og Oliemøller skulde indrettes i passende Huse, og Beg og 
Tjære maatte kun koges paa fri Plads, ligesom alle, der 
vilde koge og forarbejde Salpeter, Olie, Fernis, Terpentin 
og deslige, skulde omgaas forsigtig dermed. Brygger- og 
Bagersvende, saavelsom Maltgørere, ved hvis Uforsigtighed 
Ildsvaade opkom, kunde straffes med Arbejde paa Bremer- 
holm i deres Livstid, hvis de ikke kunde godtgøre Skaden. 
Ligeledes formanedes Købmænd (Hørkræmmere) og Reb- 
slagere til Forsigtighed, og det blev forbudt at have mere 
end 10 Pd. Krudt i sit Hus og det paa Loftet eller andre 
Steder øverst i Huset. 

Skorstenene skulde renses 2—4 Gange om Aaret, og 
Skorstensfejeren skulde hvert Aar give Fortegnelse over dem, 
der ikke var fejede. Han skulde holde saa mange Folk, at 
hele Byen kunde betjenes af dem og de skulde daglig lade 
sig høre og finde paa Gader og Stræder, at enhver, der be- 
høvede dem, kunde kalde dem ind. De i hvert Kvarter for- 
ordnede Brandmestre med nogle Brandsvende i Forening 
med nogle Borgerofficerer eller bosiddende Borgere i samme 
Kvarter skulde aarlig ved Mikkelsdagstid undersøge i hvert 
Hus, hvorledes Hø, Halm, Kul, Tørv og Brænde bevaredes 
paa Lofterne og ikke for nær ved Skorstenene. Ingen af 
de forordnede Brandmestre eller Brandsvende maatte uden 
Tilladelse forlade Byen, og Branddirektøren maatte aldrig 
rejse bort; den sidste formanedes desuden til et ædrueligt 
Levned. 

Tjenestetyende skulde formanes til Forsigtighed med 
Ild og Lys og til ikke at kline Lys paa Vægge, Borde eller 
Bænke; naar de i Mørke skulde færdes i Stalde, paa Lofter 
og andre farlige Steder, skulde de have Lys i tillukkede 
Løgter, hvilke Løgter ved det aarlige Syn skulde efterses, 
og der skulde bødes for hvert Horn, der fattedes deri. Der 
maatte ej heller smøges Tobak paa brandfarlige Steder. 

Enhver Ejendom skulde i Forhold til sin Grundtaxt 
have et vist Tal Læderspande, en lang, handelig Stige og 
en Brandhage, og hver Bager skulde mindst have 6 Læder- 
spande. Saadanne Brandredskaber kunde ikke pantsættes!). 
Ved hver Kirke og paa Raadhuset skulde haves Læder- 
spande, i alt 420, Vandkar, Stiger, Haandsprøjter (i alt 25), 
Brandhager og Økser, der skulde synes 2—4 Gange om 
Aaret. Desuden var der 8 ny indrettede Slangesprøjter, der 
var fordelte over hele Byen tilligemed 5 dertil hørende 
Vandkærrer, de sidste ved Nørrevold, Vesterport, Hoved- 
vagten pna Kongens Torv, Vagthusene paa Slotspladsen og 
paa Graabrødretorv 2), hvormed Branddirektøren skulde have 
særligt Tilsyn, og Politimesteren, et Medlem af Magistraten, 
Stadshauptmanden og 2 af de 32 Mænd skulde 2—4 Gange 
om Åaret være tilstede ved Prøverne. Direktøren skulde 
altid have hos sig visse Sprøjtemestere og 2 dygtige Brand- 
svende, hvilke ligesom Direktøren skulde bære et rødt Baand 
om Livet. 

Den, der var tilstede, naar en Ildsvaade paakom, skulde 
straks ,et stort Anskrig til Naboerne gøre", og Vægterne 
i Vor Frue og S. Nikolaj Kirketaarne klemte med Storm- 
klokkerne og om Natten hænge en stor tændt Løgte ud mod den 
Side, hvor Ilden var, paa en Stang. Vægterne anbefaledes det 
under Livsstraf flittig at give Agt derpaa og ikke forsømme 
det med Søvnagtighed; naar Ilden aftog, skulde der klemtes 
langsommere. I de andre Kirketaarne skulde Klokkerne og 
Graverne ligeledes klemte. Om Dagen skulde Taarnvægterne 
istedenfor Løgte udhænge en Fane eller et Flag, hvorfor 
ogsaa altid om Dagen en af dem skulde være tilstede. 

1) K. D. VII, 368. 2?) Sprøjtehuset ved Nørreport var opført af 
Magistraten, et Hus skulde Gejstligheden bekoste, men de 
andre 8 bekostede Kongen paa Hof- og Søetatens samt Tøj- 
husets Vegne. 

Nattevægterne skulde allesteder opvække Folk med Banken 
paa Dørene ,samt med et sært imellem sig sluttet Tegn og 
Støden udi Fløjten” tilkendegive Branden til de nærmeste 
Vægtere, idet de raabte Brand, Brand. Eu af de nærmeste 
Vægtere skulde give Underretning til Branddirektøren, Politi- 
mesteren og Stadshauptmanden og en til Kommandanten 
og Vagten paa Raudhuset; Løgterne paa Gaderne skulde 
straks tændes, om det end var Maaneskin; de, der bode i 
Gaderne nærved Branden, skulde desuden hænge Løgter uden- 
for deres Huse. 

Brandvagten paa Raadhuset skulde derpaa lade Allarm- 
trommen røre og med de 2 tilstedeværendr Korporalskaber 
af Borgerskabet besætte Pladsen omkring Ilden, Raadhus- 
sprøjten blev ført afsted uf de tilstedeværende Brandsvende 
og Vægterne. De andre Brandmestere og Svende tilligemed 
Øldragerne skulde, saa snart det klemtede, forføje sig til 
deres Sprøjter og føre dem til Ilden, Vognmændene hentede 
Kirkernes Varcdkar og Karrerne, og Bryggerne hentede Vand 
med deres Sluffer; det samme skulde de Bagere og Slagtere 
gøre, der holdt Heste, desuden skulde Vognmændene hente 
de andre Brandredskaber. Den, der kom med det første 
Vand til Ilden, fik 2 Rdl., den næste 1 Rdl. og den tredje 
4 Mk. Ogsaa Vandmestrene med deres Svende skulde møde 
ved Ilden forat aabne Vandhanerne, ej heller de maatte 
nogen Nat være fraværende fra Byen. Desuden skulde alle 
Indbyggere sætte mindst 1 Tønde med Vand foran deres Døre 
og straks fylde den igen, naar den var tømt. 

Borgervæbningens Kompagnier skulde hver møde ved 
sin Allarmplads, dels Kirkegaardene, dels Torvene og Nørre- 
port, at der deraf kunde udkommanderes den fornødne 
Styrke til at besætte Gaderne og forstærke Brandvagten. 
Foruden alle Væbningens Officerer, skulde Politimesteren, 
Stadens Kæmner og andre af Stadens Betjente forføje sig til 
Brandstedet. Der skulde gives Agt paa. nt Tyve ikke bort- 

tog noget, og hvor det reddede Gods blev ført hen. Det 
tidligere Forbud mod Uvedkommendes Tilstedeværelse blev 
gentaget. Ogsaa Garnisonen og Holmens Folk skulde møde 
hver paa sit anordnede Sted og maatte ikke forlade Pladsen 
under Branden. Som Hjælpere ved Sprøjterne befaledes 
derhos Favnsætterne, Korn- og Kalkdragerne at være til- 
stede, og Prammændene maatte møde med deres Pramme, 
naar Ilden var ved Vandet. 

Der udlovedes en god Beløgnning af Brandkassen for 
dem, der lod sig finde flittige og trolige; de, der kom til 
Skade, skulde tages først under Lægebehandling, og hvem, 
der ikke vandt sin Førlighed igen, skulde forsørges paa 
Livstid. De dræbte forundtes der en ærlig fri Begravelse 
og de efterladte fik en ,,Recompence" !). 

1694 bestemtes det, at den ovenfor paabudte Skat af 
5000 Rdl., der. oprindelig: foruden til Brand- og Løgte- 
væsenet ogsaa skulde anvendes til Afbetaling af Stadens 
Gæld, alene skulde bruges til de 2 første Indretninger, og 
der skulde beskikkes en af Raadmændene og en af de 32 
Mænd til at styre denne Kasse og afgive aarligt Regnskab 
derfor. 

Det ses, at 1695 blev Byens Sprøjter prøvede 2 Gange 
om Aaret, ved hvilken Lejlighed Tøjhusets Sprøjter ogsaa 
skulde give Møde. 

Brandvæsenet blev i denne Tid forbedret med en ny 
Opfindelse, om hvilken vi først vil anføre Henrik Gerners 
Lovprisning : 


»End vil jeg lægge til, hvad mer” er inventeret 

til Byens nyttig Gavn og hvad der er spenderet 

til Alles Frelse, naar en Vaadeild opstaar, 

hvordau den dæmpes kan, at den ej Fremgang faar. 


!) K. D. VII. 268—88. 

Det Paafund nyttigt er, det lader sig vel gøre, 

én Mand det ganske Værk ved Ilden kan fuldføre, 

ti med et enest” Rør han kan i Huset gaa, 

hvor Ilden stærkest er, og Vandet stænke paa, 

og det med saadan Force, at Ildens Magt maa falde. 
Det samme nyttig Værk man vil Vandslanger kalde, 
de mægtig lange er og sluger meget Vand, 

af beget Lærred gjort og dæmper Ildens Brand", 


En Tydsker, Løjtnant HermanGerding') var kommen 
hertil fra Bergen, hvor hans Broder Gert var Herbergerer, 
og blev af Politimester Klavs Rasch sendt til Amsterdam, 
forat Kjøbenhavn kunde faa Gavn af en ny Opfindelse i 
Henseende til Slukningsredskaber, der bestod dels i for- 
bedrede Sprøjter dels i Lærredsslanger, hvorom Gerding 
maa have givet Rasch en vistnok overdreven Skildring. 
8. Okt. 1685 skrev Gerding fra Amsterdam, at han havde 
sendt 7 Brandsprøjter med Tilbehør med Skibslejlighed, men 
de var rigtignok meget dyrere, end han havde beregnet, ti 
han havde opgivet den Pris, de havde for 2 Aar siden, men 
nu var de meget stærkere og bedre end dengang, saa de nu 
kunde sætte Straalen 100 Fod i Vejret. Han havde ogsaa 
forskrevet en Mand, der kunde forfærdige Sejldugsslanger, 
en, der kunde gøre Sprøjteslanger, og desuden en, der 
kunde lave den fornødne Olie. Mesteren for de 7 Sprøjter, 
der i 8 Aar havde gjort mange hundrede, haabede han og- 
saa snart vilde følge efter, saa han med Tiden kunde bringe 
alt i god Stand. 

I November samme Aar indgav han et Andragende til 
Gyldenløve, ved hvis ,Hof" hån iøvrigt da befandt sig, og 
bad denne om en Anbefaling til Kongen, saa han kunde faa 
Privilegium paa 12 Aar paa at forfærdige Vandslanger; han 


!) Saaledes skrev han sig selv, andre kalder ham Garding. 

kunde gøre dem ligesaa gode som i Holland og til samme 
Pris, Læderslangerne kunde han gøre tætte, fri for Skimmel 
og Ødelæggelse af Rotter og Mus. Ved Hjælp af sine Slan- 
ger kunde han fra Morgen til Aften vedligeholde en Vand- 
straale, der gik 20 Fod over S. Nikolaj Kirkes højeste Spir, 
og kunde bruge Vandet i Kanalen dertil !). 

Kongen nedsatte i Feb. 1686 en Kommission til at 
prøve Gerdings Forslag, der ikke haves fuldstændigt, men 
synes at have gaaet ud paa at slukke Ildebraude uden Hjælp 
af Vandsprøjter. Forslaget gav dog vistnok Anledning til 
den ny Brandordning og Gerding blev udnævnt til Brand- 
direktør 17. April 1686, med en Løn af 1600 Rdl., medens 
han dog selv skulde holde 2 Karle og 2 Heste, der altid 
skuldo staa beredte. Han fik desuden 20 Aars Eneret til at 
forfærdige en særegen Slags Sprøjter med tilhørende Red- 
skaber. 

Det ses af Skiftet efter ham, at han bl. a. til de kgl. 
Slotte havde leveret Sprøjter med Slanger baade af Læder 
og Lærred. 

Efter hans Død beskikkedes Gotfred Fuchs?) 6. Jan. 
1694 til Branddirektør med samme Løn og 10 Aars Eneret 
til at forfærdige Sprøjter af den ny Invention. Han var egent- 
lig Blikkenslager, hvoraf ses, at man lagde mest Vægt paa, 
at Branddirektørerne selv kuude forfærdige Sprøjter. Fuchs 
udgav 1701 en Beskrivelse over alle Ildebrande fra 1694— 
1700 forat vise sine Sprøjters Fortrinlighed. Han opfordrer 
i Slutningen af Bogen Folk til, istedenfor i Begyndelsen at 
skjule den opkomne Ildebrand, at give ham Underretning i 


mm 


1) Ny kgl. Saml. Fol. Nr. 888 c. 2?) Om Fuchs se Kbunh. paa Hol- 
bergs Tid S$. 384—85. 20. Okt. 1688 blev han tilligemed Stif- 
faderen til en Svend, der var i Fuchses Tjeneste og havde 
dræbt en anden, dømt til at betale fuld Mandebod og Pro- 
cessens Omkostninger, fordi de havde ladet Morderen und- 


slippe. 

hans Gaard paa Østergade eller melde det paa Raadhuset, 
hvor der om Sommeren var Brandvagt hver Nat fra Kl. 10 
til 4 og om Vinteren fra Kl. 9 til 4, idet han haabede, at 
enhver vilde holde sin egen og sine Naboers Velfærd kærere 
end en ringe Mulkt. I de 9 Aar var der i alt 60 Ilde- 
brandstilfælde, til hvilke Brandvæsenet mødte, og ingen af 
dem greb videre om sig. 

Forat holde Udkig efter Ildsvaade opholdt der sig to 
Kurer i Vor Frue og to i S. Nikolaj Kirketaarn. Hvorledes 
ogsaa Kirkebetjeuto kunde blive dragne til Ansvar paa Grund 
af Ildebrande, ses af følgende Sag. 

10. Marts 1679 mødte for Magistraten Klokkerne og 
Graverne ved Stadens 3 Kirker og de 4 Taarnvægtere i Vor 
Frue og Nikolaj Taarne, der hver for sig blev adspurgte, 
om det nogen Tid havde været dem forbudt enten af Præsi- 
denten eller af nogen af Magistraten at klemte med Klok- 
kerne i nogen Ildsfare, førend de havde faaet Ordre eller 
Bud fra Præsidenten eller den samtlige Magistrat, hvilket 
besvaredes benægtende. Dernæst blev der spurgt, om de 
forleden, da den store Ildebrand var til Sr. Hans Nau- 
sens ]), havde svaret de Folk, som gav Ildebranden tilkende, 
at de ikke torde klemte, førend de fik Ordre og Befaling 
fra Øvrigheden, hvilket de ogsaa benægtede; saa snart Ku- 
rerne blev Ilden var, klemtede de straks med Klokken, og 
Klokkeren og Graverne ved H. Gejstes Kirke lod straks 
klemte, saa snart de blev derom advarede. Klokkeren ved 
H. Gejstes Kirke bevidnede skriftlig, at da Ildebranden skede 
den 4. Marts, blev der ringet med Kirkens Klokker, der 
hang i Gaarden udenfor hans Hus, ,da vi alle, Pigen und- 
tagen, laa i første Søvn, og samme min Pige, efterat hun fik 
Lys, som saa vidt lykkeligen endda stod tændt paa Bordet, 
og Løgte i Haanden, item Nøgle til Porten at oplukke med 


') Hans Nansens Gaard paa Slotspladsen. 

og i Hast kom ud til Porten og da ikke kunde faa Porten 
op, hvorudover hun gennest mit Hus forbi udi aller største 
Hast løb hen til Graverens, som og alle der var gaaet i 
Seng, og fik dem op i Underklæderne, item op i Taarnet 
saa hastig, som allerhastigst ske kunde, at jeg da skal have 
svaret, det kom mig intet ved men Graveren, da skal saa- 
danne Ord af min Mund sagt aldrig findes i Sandhed og 
dersom de saa efter Angivende befindes, da vil jeg gærne og 
godvillig lide al den Straf, som mig Øvrigheden vil paa- 
lægge, ti jeg, som laa i det allerinderste Værelse sovende 
og vidste af ingen Ting, saa nemlig hverken af Ildebranden 
eller hvad ved Kirkeporten passerede; hvorledes kunde jeg 
svare enten et eller andet til den, jeg intet hørte tale, men 
om Pigen imod min Vilje og Videnskab har udbrudt af Ufor- 
stand med nogen saadanne Ord, det ved jeg intet af. Ellers 
der nu samme Pige kom igen tilbage fra Graverens og mig, 
efter jeg blev opvakt, da først alting beretter, da lod jeg 
hende udi allerstørste Il og Hast løbe til Porten igen, men 
der hun kommer ud, finder hun Porten aaben, som Gra- 
veren havde faaet op, og i det samme begyndte hans Tjener 
at klemte", 

Der maa dog have være noget i, at Kurerne kande tro, 
at de ikke maatte klemte uden Ordre, da de ellers ikke 
kunde bruge en saadan Undskyldning i følgende Tilrette- 
visning af 7%. Dec. 1691: 

»Samtlige Kurerne udi Vor Frue Kirke og S. Nikolaj Kirke 
vure tilstede og bleve tilspurgte og examinerede, hvorfor de 
ikke havde klemtet, der den Ild begyndtes, som var op- 
tændt udi Justitsraad Kruses Mølle!); da svarede de, at 
de klemtede, der de kunde ret se Ilden og at de ikke torde 
klemte, førend de fik Bud, men de blev strengeligen repri- 
menderede og anbefalede straks at klemte, naar de sas 





1) Se Side 41. 

nogen Ild eller Røg, og at raabe til Vægterne paa Gaderne, 
om hvad de kunde fornemme, og hvis de herefter fornum- 
mes at tage nogen Forsømmelse for sligt eller lade andre 
pasle op for dem, da skulde de straks afsættes fra deres 
Bestillinger og derforuden straffes efter Forseelsens Beskaffen- 
hed, men denne Gang skulde de give til Straf for denne 
deres befundne Nachlæssighed udi de Fattiges Bøsse "/, Rdl.” 

I denne Periode oprettedes to Brandforsikringssel- 
skaber, hvortil Gert Meyer var Ophavsmand. Det første, 
der kaldtes Skatkamrets Brandkompagni, er oprettet 1. Marts 
1681, det andet, Stadens Brandkompagni, 1. Okt. 1682). 
Det første havde 56, det andet 52 Interessenter.  Betin- 
gelse for Optagelse var, at Husene var af Grundmur. 
Brændte et Hus, skød i det første Selskab Medlemmerne 
sammen til en Erstatning, der ikke maatte overgaa 3000 
Sletdaler, i det andet gav hver 50 Sldlr. inden 8 Dage for. 
fuldstændig Ødelæggelse, ellers i Forhold til Skaden. En- 
hver Interessent var forpligtet til at have ordentlige Brand- 
redskaber i sin Gaard og til at komme de andre til Hjælp; 
man gav ogsaa ,Diskretioner" til Brandvæsenets Folk. 

Ved et Møde 10. Marts 1682 i det første Kompagni 
var der Tale om at sammensmelte de to Kompagnier, men 
man mente, at to var bedre end et, forat to forsikrede 
Gaarde ikke skulde være for nær ved hinanden. Ved den 
Ildebrand, som 8. Feb. 1682 havde ødelagt Grev Ahlefeldts 
Gaard bag Børsen, havde en af Interessenterne, Abraham 
Wuchter, der ejede en Del af den nuv. Kancellibygning, 
lidt Skade, men da Kongen ikke vilde tillade nogen Byg- 
ning paa dette Sted, idet Enkedronningen havde købt Wuch- 
ters Ejendom, blev Spørgsmaalet om Erstatning udsat. 

Interessen for Kompagniet bevaredes kun i kort Tid. 
Mag. Peder Fosses Gaard paa Nørregade brændte imellem 


1) K. D. III 757 fg. VII, 39 fg. 
31 

ll. og 12. Marts 1684, men da de fleste af Interessenterne 
paa den Tid var i Holsten hos Kongen, kunde intet blive 
afgjort om Erstatning til ham, og Sagen stod hen, indtil 
han havde opført en ny Gaard af Grundmur (nuv. Nr. 21), 
hvorpaa han bragte Sagen for Domstolene 1686, og For- 
manden P. Resen sammenkaldte et Møde, hvor det viste sig, 
at mange Medlemmer havde solgt deres Gaarde og andre 
var døde. Resen selv havde solgt sin Gaard og skriver, at 
han ikke i Skødet kunde forpligte Køberen til at forblive i 
Kompagniet, da dette ej endnu var kommet til sin Fuld- 
kommenhed. Man enedes derfor om, at hver Interessent 
eller hans Arvinger skulde betale Foss 50 Rdl., hvorpaa 
Artiklerne skulde omsendes til enhver Deltager, forat disse 
kunde erklære, om de vilde vedblive at være Medlemmer af 
Kompagniet. Endvidere skulde de søge at faa en anden 
Direktør, hvortil man vilde overtale Klovman. Mere findes 
ikke, saa det er klart, at Medlemmernes Mening var, at de 
50 Rdl. var de nødte til at udgive denne Gang, men 
det skulde ogsaa blive den sidste Gang, og derpaa op- 
løstes Kompagniet. Det Kompagni, der kaldtes Stadens, 
kom vistnok aldrig i Gang, uagtet det var stadfæstet af 
Kongen "). 

Polititilsynet om Dagen udførtes af Raadstuevagten, 
men især dog af Underfogden og Byfogdens Svende. I Privi- 
legierne af 24. Juni 1661 bestemmes det, at en Del af Indtægten 
af Bistrup Gods skulde anvendes til Politiets Forbedring. 1665 
var der Tale om Udstædelse af en ny Politiforordning, over 
hvilken Magistraten tilligemed Fabrikmesteren Jan Jansen 
skulde afgive Betænkning”). Der foregik dog ingen For 
andring førend 13. Dec. 1682, da Præsidenten i Nyborg 
Klavs Rasch blev beskikket til Politimester ikke alene for 


tm 


1) Raadstuearkivet. ?) K. D. VI, 405—06. 

Kjøbenhavn, men for hele Landet, hvorved der foregik en 
hel Omvæltning i Politivæsenet. 
24. Feb. 1683 udkom en Forordning, i hvilken Kon- 


"gen opfordrede alle og enhver til at andrage for ham selv 


eller for de deputerede i Politien deres Tarv og hvad tvivl- 
somt eller mørkt, der kunde forefalde i de kgl. Forordninger, 
ligesom til at indgive Forslag til Politiens Forbedring. Kongen 
havde nemlig bragt i Erfaring, at en Del af Forordningerne 
om Politien ikke rettelig blev forstaaet men blev vrangelig ud- 
tydet, som om de var til Undersaatternes Skade, medens det dog 
ikke havde været Kongens Mening at betage nogen hans 


. Næring og Indkomst, men ved en tjenlig Indrettelse af 


Politien at afskære de unyttige og kostbare Overdaadigheder, 
der paa adskillige Tider og Maader var indbragte til de 
flestes egen Fordærv, og hvorved der kunde lægges en 
Grundvold, hvorpaa Manufakturer og Handel des sikrere 
kunde indrettes. Det blev herved forbudt alle Øvrigheds- 
personer og andre Politiens Betjente ingenlunde at under- 
staa sig til efter sær Indbildninger vrangelig at udtolke 


— Forordningerne for ikke derved at give Anledning til Uenig- 
" hed og Misforstaaelse !). 


1 Fortalen til Danske Lov 1684 siges der i denne 


, at være udeladt alt, hvad der egenlig vedkom Politien, 
. hvorom der ikke kunde gøres saa stadige Love eller An- 
" ordninger, at de jo efter Tidernes Lejlighed kunde behøve” 


en eller anden Forandring, hvorfor der i en særegen Bog, 
der skulde kaldes Politiordning, skulde indføres slige for- 
anderlige Love og AÅnordninger, Denne udkom som bekendt 
aldrig. 

Allerede 30. Marts 1683 indkom Klavs Rasch med en 
Mængde Spørgsmaal om Forstaaelsen af Udtryk i nysnævnte 


') K. D. VII, 32—88. 
31% 

Forordning, navnlig i Henseende til Luxus, men ogsaa om andre 
Ting som hvorledes han skulde fremfåre mod dem, der kal- 
des kgl. Forordningers Overtrædere, om Kræmmere og Vin- 
tappere, der handlede en detail, Apothekere, Kirurger, Kunst- 
nere og Guldsmede skulde forstaas som fornemme Nego- 
tianter, om Lakajer maatte gaa med Stok osv.; det omtales 
ogsaa, at baade Soldater og andre forulempede Folk paa 
Gaden og spurgte dem ud, om hvilke Klædemon eller Knip- 
linger de bar, ja endogsaa rev Kniplingerne af, idet simple 
Folk saaledes tiltog sig Politimyndighed!).  Herpaa faldt 
nogle Dage efter kgl. Resolution og Rasch fik en Instrux 
af 23. Juni 1683. 

Ifølge denne skulde han paase, at alle kgl. Forordninger 
om Politiet blev efterkomne. Naar noget skulde konfiskeres 


eller der skulde udredes Bøder for Overtrædelser, skede | 
dette uden Dom, Proces eller Rettergang, og hvis nogen 


vægrede sig, skulde Rasch henvende sig til Generalfiskalen. 


1 Købstæderne skulde han meddele Byfogderne Instruxer, 
men i Kjøbenhavn skulde han foruden sine andre Forret: 


ninger paase, at Gaderne holdtes rene, og han skulde oppe- 


bære Skillingstolden i Portene til at lønne Folk med, der 
skulde holde alle Torve og publiqve Pladser rene. Med | 


Magistraten i Kjøbenhavn skulde han leve i god Enighed og 


Forstaaelse og de skulde flittig konferere med hinanden 


Han skulde begegne enhver efter hans Stand og Vilkaar med 
Finhed og Høflighed, hvorimod Kongen vilde beskytte ham 
og hans Betjente imod alle og enhver og ej tilstede, at 
nogen gjorde dem Ulempe. Han skulde ogsaa lade sig finde 
i den oprettede Politikommission. I Løn fik han 1200 Råal. 
foruden det halve af Bøderne, af hvilke Kvæsthuset skulde 
have den anden Halvdel. 


1) Denne mærkelige Indstilling er trykt i Fogtmans Reskripter I, 
229—32. 

For nærmere at blive knyttet til Magistraten blev han 
27. Sept. 1684 Borgmester, men hans selvraadige Adfærd 
og hans Embedes Indgriben i Magistratens Omraade bragte 
ham snart i Konflikt med denne. 1687 klagede den over, 
at han ikke konfererede med den, at han befattede sig med 
Sager, der afhang af Kontrakter og angik Gæld, som i 
første Instans hørte under Bytinget, og at han arresterede 
Folk, der ikke havde forset sig mod Politiets Anordninger. 
Han holdt Ret i sit eget Hus, hvorved Kongen og Byen 
mistede deres Indtægt af Sagefald, og vilde ikke opgive 
Politibetjentenes Navne for Magistraten. Han oppebar flere 
Portskillinger, end der tilkom ham, betyngede Torvesidderne 
med særlig Afgift, foruden hvad de gav til Staden, og hans 
Betjente trak Folk i Slutteriet, der med Magistratens Til- 
ladelse sad paa Torvene eller gik omkring og solgte), saa 
de ikke alene mistede. hvad de handlede med, men maatte 
udløse sig af Slutteriet med Penge. Han tillod ikke Skip- 
pere at losse uden sin Tilladelse og opslog under sin Haand 
Plakater med Taxter paa Kød og Brød, hvad Magistraten 


" hidtil havde gjort. 


I den Anledning blev der nedsat en Kommission, der 
udvirkede en kgl. Befaling af 7. Avg. 1687, der befalede 


') At Koner raabte paa Gaderne, ses af J. S. Sehesteds Digt 

»Kjøbenhavns ynkelige Klage": 
»Naar jeg engang lystvandre gaar 
paa nogen Rinskvinkælder, 
hvor Svend og Dreng tilrede staar, 
naar Redepenge gælder, 
da ser jeg tit med største Harm 
en Rendekærling løbe 
med Østerskurven paa sin Arm, 
som spørger: hvo vil købe, 
da leder jeg med største Flid 
i Lommer og i Fikker 
og finder knap en lumpen Hvid 
mer, end som jeg fordrikker." 

ham hver Tirsdag at konferere med Magistraten eller i det 
mindste give den skriftlig Meddelelse. Han skulde holde 
Protokol] over alt, hvad der angik Embedet og det blev 
ham forbudt at befatte sig med Justitssager, ligesom han 
skulde overgive Forbrydere til Byfogden.  Forat Betjentene 
kunde kendes, skulde de paa den venstre Side af Brystet 
bære et Tinskilt med Stadens Vaaben, og deres Navne skulde 
opgives for Magistraten. Skillingstolden (Portskillingen) skulde 
alene ydes af Vognmænd, Møllere, Bønder og andre, der kom 
til Kjøbenhavn med Læs og Fragt. I de andre Punkter fik 
Magistraten ogsaa fuldstændigt Medhold !). 

De paabudte Konferencer foregik alligevel yderst sjelden. 
Under en Sag 1695 opfordrede Magistraten Politibetjent 
Jakob Gad ,at ville lade Hr. Politimester vide, at det 
gjordes højt fornødent, at Magistraten og Politimesteren 
kunde derom mundtlig konferere, hvorfor de var begærende, 
at Hr. Politimester ved sin Lejlighed vilde engang komme 
op til dem". 

Alt tyder paa, at Rasch, i alle Fald i sine yngre Åar, 
var en energisk Mand, der tillige var i Besiddelse af en 
vis Humor, som det ses af forskellige af hans Indstillinger; 
foran er der ofte givet Prøver derpaa, navnlig i Kapitlet 
om Lavene, hvor han optraadte som en bestemt Haandhæver 
af Loven, hvortil man under Kristian V's vakkelvorne Re&- 
gering i høj Grad trængte, ti Regeringen kunde ellers ud- 
stæde en Forordning den ene Maaned og tilbagekalde den 
den. næste, ligesom der idelig blev bevilget enkelte Personer 
Undtagelser fra Loveus Paabud. Det maa ogsaa bemærkes, 
at Rasch var en dansk Mand, der skrev sit Modersmaal let 
og flydende. 

Han havde sikkert meget mere at varetage, end én 
Mand kunde overkomme, ti foruden de egenlige Politiforret- 


1) K. D. VII, 178, 188—90 med Indlæg. 

ninger bebyrdedes han med utallige Kommissioner, der paa 
en eller Maade angik Kjøbenhavn, især dog med alt hvad der 
angik Næringsvejene. Desuden havde han Overtilsyn med 
Gadeløgterne, Vægterne, Kanalerne og Bolværkerne, og var 
fast Medlem af Vandkommissionen og Kommissionen om Ga- 
dernes bedre Indretning. 1691 blev han ogsaa fritaget for 
at sidde i Højesteret og forat opvarte i Raadstuen som Borg- 
mester, medens han dog beholdt sin Løn i sidstnævnte Em- 
bede, forat han kunde have bedre Tid og Lejlighed til at 
forrette sin Bestilling som Politimester!). At han var meget 
lidet nøjeregnende med Hensyn til at erhverve sig Ind- 
tægter fremgaar af hans Opførsel mod Nyborg Købstad, af 
hvis Jorder han tilegnede sig en ikke ringe Del, som han 
lagde ind under sin Hovedgaard Raschenberg, nu Juels- 
berg?). Det ovenfor omtalte for ham uheldige Udfald af 
hans Strid med Magistraten havde til Følge, at der kom 
det Rygte ud, at han intet mere havde med Politivæsenet 
at gøre, saa Brandvæsenet ved en Ildebrand 1687 nægtede 
at følge hans Ordre; Kongen maatte derfor befale alle og 
enhver at erkende ham for Kongens Politimester og vise 
ham al Respekt og Høflighed%). I sine sidste Aar var han 
svagelig og fik 1701 J. B. Ernst til Medhjælper. Han døde 
paa Raschenberg 8. Jan. 1705). 

Det er ret mærkeligt at se, hvorledes han afleverede 
Årrestanter til Hververe og oppebar Hververpenge for dem. 
Dette var Tilfældet med de foran S. 282 omtalte arresterede 
Snedkersvende, og det fremgaar af følgende Sag: 

»Svend Jensen beklagede sig, at forleden Onsdag 8 Dage 
kom Underfogden Hans Hansen til forskrevne Svend Jensens 


1) K. D. VII, 865. ?) Under Forhøret over Griffenfeldt blev der 
ogsaa spurgt, hvilke Foræringer Præsidenten i Nyborg Klavs 
Rasch havde givet Griffenfeldt. Svaret lød: Rasch solliciterede 
ofte, men udvirkede intet og forærede intet. 2?) K. D. VII, 
198—99. +) Jfr. Pers. Tidskr. I 278—80. 

Hustru paa Gaden udenfor Hans Hansens Dør og hende 
først skammeligen overskældede og derefter tog hende og 
lod hende sætte i Raadhuskældren, og samme Aften gik 
Svend Jensen til Hans Hansen i hans Hus og begærede, at 
hans Kvinde maatte komme løs, og tilbød sig at blive i 
Stedet igen, hvor Hans Hausen da tog ham og lod ham 
sætte i Kældren hos hans Kone, hvor de begge i 5 Nætter 
og Dage blev siddende og ej maatte komme for nogen Ret. 
Men forleden Onsdag blev Svend Jensen udtaget og henført 
i Politimesters Hus, hvor Kaptejn Bruno var tilstede, hvor 
da Politimesteren blev givet af Kaptejnen 10 Rdl. og Politi- 
mesters Fuldmægtig et Sølvbæger for forskrevne Svend Jen- 
sen, at han skulde være Soldat, hvorefter Svend Jensen hen- 
gik til Kommandant Sten Andersen og beklagede sligt for 
ham, hvor han da skikkede Bud til Kaptejnen, hvorfor han 
havde givet Penge for ham og hvorfor han havde taget hans 
Pas fra ham, hvor da Kaptejnen havde svaret, at han havde 
givet Politimesteren Penge for ham, og leverede da Kap- 
tejnen ham sit Pas igen, og hans Hustru blev af Raadhus- 
kældren anden Dagen derefter løsgiven af Politimesters Fuld- 
mægtig" !). 

Denne Sag gav Anledning til Forordningen af 29. April 
1684, ved hvilken Politimesteren fik Tilladelse til at levere 
tjenesteløse Mænd til Officererne og ledige Kvindespersoner 
til Børnehuset ?). 

At Rasches Politibetjente, der ofte kaldtes Politimesters 
Fuldmægtige, var lidet hensynsfulde, ses af flere Sager. 
Saaledes sad en Kone 14 Dage før Jul 1684 paa Amager- 
torv, da Politibetjentene gik omkring forat søge efter, om 
nogen brugte de gamle afskaffede Bismere, og en af dem 
greb fat i hendes Bismer, men hun holdt fast og faldt pas 
Ryggen over en Kaalkurv; Betjenten satte sine Knæ for 


1) Raadstueprotokollen 25. Avg. 1688. 2?) K. D. VII, 69—70. 

hendes Bryst og rev Bismeren til sig, efter først at have 
stødt hende op og ned og tilføjet hende Stød i Brystet med 
Bismeren, saa hun døde deraf. Til Betjentens Undskyldning 
tjente dog, at hun først havde grebet ham i Haaret!). 
Rasch selv kunde ogsaa være brutal. Aar 1700 klagede en 
Slagter over, at Rasch i sit Hus havde slaaet hans frugt- 
sommelige Hustru, da hun kom forat faa Grunden at vide, 
hvorfor hendes Mand var bleven arresteret 2). 

Betjentene kunde dog ikke tillade sig alt. 1694 kom 
Lavrids Nielsen Fogs Arbejdsvogn kørende paa Nørregade, 
da to Politidbetjente tog fat hver i sin Hest og forlangte, at 
Kusken skulde køre til Avlsgaarden (i Lavendelstræde), men 
Karlene svarede, at de først vilde køre deres Husbondes 
Ærende. Da de kom udenfor Fogs Dør (Nygade Nr. 10), 
kom Niels i Cappadocia til og gjorde Betjentene opmærksom 
paa, at Kongens Krone var paa Tønderne, og da de fik det 
at vide, skyndte de sig bort det forteste de kunde, i det de 
nemlig havde trot, at Øltønderne paa Vognen ikke var forsynede 
med Stempel. Den ene af Fogs Karle gik efter den ene af Be- 
tjentene op ad Klædeboderne, tog ham i venstre Årm og 
trak ham til Raadhuset i Arrest, men Døren var lukket, 
hvorfor han førte ham hen til den Kælder, hvor Vagt- 
mesteren bode, og sagde: ,der skal I blive, til min Hus- 
bonde kommer bjem", men han rørte ham ikke til onde i 
nogen Maade. Fogs Karle blev siden arresterede, men fri- 
kendtes, hvorimod Politihetjentene kendtes at have handlet 
urigtigt, da de hverken havde haft Politimesterens skriftlige 
Ordre eller med Beskedenhed anmeldt, hvad deres Ærende 
var, og havde grebet Heste og Vogn an paa ulovlig MaadeZ). 

Det synes, som de indvandrede Udlændinge ikke var 
nemme at komme til rette med. 1689 klagede Rasch over, 


!) Mag. Domprotokol 1685 Bl. 524. 27) Sæl. Tegn. LII. 174. 
3) Mag. Domprotokol 21. Maj 1694. 

at nogle Frantzoser havde begegnet ham og hans Fuldmægtige 
under deres Inkvisitioner paa en utilbørlig Maade!) og 1699 
klagede Henrik Coulon over Politiets Opførsel, hvor det 
rigtignok synes, at han og hans Venner har gjort, hvad de 
kunde forat drille Politiet. Kongen lod dog Stadens Vagt- 
mester, der uden Politimesterens Ordre havde arresteret 
Coulon, straffes med 8 Dages Fængsel?). I Sagens Akter 
forekommer følgende: 

Da Mons. Coulon 15. April var i sin Lejekælder i 
Læderstræde forat fylde Vin i nogle Oksehoveder, kom Vagt- 
mesteren med to Betjente tilligemed en Vinforlatter ved 
Navn Samuel Sax og spurgte to Gange: er Mons. Coulon 
her? og de tre Soldater, der arbejdede i Kælderen, viste, 
hvor han var, hvorpaa Vagtmesteren sagde, at han skulde 
følge med paa Politikamret til Politimesteren. Coulon lod 
da Kældren lukke og vilde gaa hjem forat tage nogle af 
sine Folk med, da han ikke forstod Sproget, men i Højbro- 
stræde greb Vagtmesteren ham i Armen og førte ham med 
sig. Samtidig stod Oldermanden for Vinforlatterne Valter 
Hægemand paa Hjørnet af Læderstræde og sendte sin Dreng 
hen til Soldaterne forat spørge, hvem der havde arbejdet i 
Coulons Kælder, og han selv sagde til dem: ,1I Skælmer, 
jeg vil vel finde eder alle", og skældte en af dem ud for en 
sort Hund. Coulon blev nu ført paa Raadhuset, hvor han 
selv gav sin Kaarde fra sig, og blev indelukket i et Kam- 
mers ved den store Sal, hvor han sad i 3—4 Timer. Mons. 
Choppis gik da til Politimesteren og tilbød Kavtion, hvortil 
denne svarede, at han behøvede ingen. Coulon kom derpas 
ind for Politimesteren, der gav ham Haanden og sagde: 
»Hvor kommer I her, vi er gode Venner, I kan ikkun gas 
hjem, jeg har intet uden alt godt med eder at bestille". 
men da han først vilde vide Grunden til sin Fængsling, 


1) K. D. VII, 289. 2) K. D. VII, 560—61 med Indlæg. 

blev han vist ud og Kaarden blev kastet efter ham. Da 
Politiet vilde have fat i en Borger Peter Børgesen, for- 
børte man sig hos Coulon, men denne blev fortørnet og 
talte en Del ufornøjelige Ord, at de skulde pakke sig. Han 
havde paa sin Gang til Politikamret ,et temmeligt Følge- 
skab med sig af Frantzoser, og andre samledes, og derforuden 
blev bragt en Del Bouteiller Vin derhen, og som det gik 
ud paa en Drik, maatte Vagtmesteren lukke Døren for disse 
mange Franske". 

1691 oprettedes en Politikommission, bestaaende af 
Politimesteren, et Medlem af Magistraten, en af de 32 Mænd, 
et Medlem af Hofretten og et af Admiralitetsretten, der en 
Dag om Ugen eller om Maaneden paa Raadstuen skulde 
samles og forhandle om Sager, der angik Politivæsenet. 
Ved samme Lejlighed fik Politimesteren en ny Instrux, af 
hvilken man ser hvilke forskelligartede Sager, der stod under 
hans Omraade!). 1695 bestemtes det, at Kommissionen 
skulde tage de Personer i Forhør, der var anklagede for 
Tyveri. Inkvisitionskommissionen, der nedenfor er omtalt, 
var oprettet netop for saadanne Sagers Behandling, og Åaret 
efter bestemtes det, at det skulde blive ved det gamle For- 
hold 2). 

I Slutningen af Rasches Levetid gav en Franskmand en 
Betænkning til en Excellence, formodenlig Storkansleren, om 
Politiet. Den er skreven senere end Instruxen af 1691 og 
giver en Fremstilling af, hvorledes Politiet burde være, og 
indeholder derved en Kritik over Rasches Virksomhed. Det 
hedder deri bl. a.: Politimesteren bør være et retskaffent 
Menneske, som ikke har Interesser for andet end Publikums 
Bedste, saaledes at man let kan faa Adgang til ham; han 
maa være folkelig og venlig, maa høre paa enhver med 
Taalmodighed, men være streng og uden Eftergivenhed mod 


') K. D. VII, 354—64. >?) K. D. VII, 457, 490. 

dem, der er genstridige mod Kongens Befalinger. Han maa 
se igennem Fingre med visse Fejl, der begaas mod bedre 
Vidende eller tilfældig, og maa lade vedkommende slippe 
med Formaninger forat undgaa Skandale. Derimod maa 
han uden Barmhjærtighed straffe dem, der begaar Fejltrin 
med koldt Overlæg, især naar Forseelserne er store og an- 
gaar den offentlige Fred, hvorved Folk kan lære at forstaa, 
at Politiet alene er oprettet for at beskytte og lette samt 
yde Publikum et behageligere og lykkeligere Liv, naar intet 
ustraffet kan begaas mod den offentlige Sikkerhed og gode 
Sæder. Politimesteren bør vel have en absolut Myndighed 
til paa Stedet at give Ordrer om Ting, der ikke taaler Op- 
sættelse, men bør straks underrette Kongen eller den første 
Minister derom, forat Misbrug kan undgaas som Følge af, 
at han ikke gør Regnskab for sine Handlinger. 

I det Forfatteren omtaler de forskellige Ting, der ved- 
kommer Politimesterens Embede, fremkommer han med en 
skarp Kritik over mange Forhold. Hvis Gaderne blev holdt 
rene, skriver han, vilde den største Del af Borgerne kunne 
undvære Karosser og Heste og undgaa andre betydelige Ud- 
gifter baade til deres egne Personer og til deres Tjeneste- 
folk, som ikke kan gaa paa Gaderne, saadan som disse nu 
er, uden at ødelægge deres Klæder i meget kort Tid. Bor- 
gerne vilde ogsaa hurtigere bestemme sig til at skille sig 
ved deres Karosser og Heste, hvis de om Søndagen og andre 
Dage kunde leje Karosser, der var gode og nette, hvorfor 
Kongen burde bevilge et vist Tal privilegerede Karosser paa 
den Betingelse, at de var forspændte med gode og bekvemme 
Heste, og der var et vist Tal i hvert Kvarter. 

Fisketorvet langs Stranden, der ligger midt i Byen og 
lige for Hoffets Øjne, burde ikke være saa daarlig holdt, 
men burde sættes i Stand og tjene til Byens Prydelse. Fra 
Slagterboderne eller Vejerhuset og til Højbro skulde det 
brolægges og en Skranke opstilles, forat Fiskerkonerne kunde 

blive nødte til at holde sig paa den ene Side; videre burde 
der ved Hjælp af en anden Skranke skaffes en Gang, hvor 
2 Personer kunde gaa jevnsides, forat Køberne af Fisk kunde 
gaa i Sikkerhed for Karosser. Derved blev der Plads for 
3—4 Karogsser, og ved Brolægningen fjernedes den frygte- 
lige Stank paa dette Sted, der meget besværer Nabolavet. 

Den anden Del af Stranden burde ogsaa brolægges, 
forat Amagerbønderne og andre, der holdt foran og paa 
Husenes Fortov i Højbrostræde og der omkring, kunde have 
Holdeplads ved Stranden, hvor Grønttorvet burde være, 
hvilket vilde gavne Færdselen i Højbrostræde, som det 
næsten er umuligt at komme igennem paa Torvedage og 
hvor den ofte forekommende Trængsel jevnlig fremkalder 
ubehagelige Tilfælde. 

Man burde ikke længer taale Trapper, der gaar ud paa 
Gaden, eller at Folk bor i Kældere, med mindre de er lige 
med Gaden, ti, foruden at en saadan Bolig er usund, hin- 
drer den Forøgelsen af Husenes Tal. Man burde ogsaa ved 
ny Huse tvinge Folk til at gøre Forsiden af Mursten eller 
i det mindste beklædt med én Stens Mur. 

Istedenfor at det paa andre Steder paalægges frem- 
mede alene at betale deres Borgerskab, besværes her ny Bor- 
gere i det første Aar med Tusende Byrder, saa de intet 
Øjeblik har tilovers til at varetage deres Forretning, hvor- 
for de ikke kan bestaa og Stadens Forøgelse hindres, medens 
Borgerne de 4—5 første Aar burde være fritagne for offent- 
lige Hverv. Brændevinsbrændernes Tal var altfor stort og 
burde indskrænkes til en Fjerdedel, ligesom de burde have 
et Lav ligesom Bryggerne!). 


1) Indstillingen, der er uden Underskrift, har jeg ejet i mange 
Aar; den har i sin Tid tilhørt Raadmand Riis Lovson. Paa 
Omslaget er skrevet: Antiqvaria. 

Byfogden havde en Løn af 80 Dir., til en Klædning 
10 Dlr. og en Skriverdreng 13!/, Dir. 

Underfogdens Løn var 40 Dilr., og de 4 Foged- 
svende havde i Aarsløn, Klæder og Kostpenge tilsammen 
114 Dir. 1 Mk., Slutteren 50 Dir. 

Ved Reskr. 22. Jan. 1673 bestemtes det, at Bekost- 
ningen med Fangers Underhold eller Henrettelse skulde af- 
holdes af de Skyldiges Bo, eller, naar de ingen Midler 
havde, af Klageren, og hvis der ingen saadan var, skulde 
Bekostningen godtgøres Byfogden i hans Regnskab. Da 
Byfogedembedet paa Kristianshavn blev inddraget 1685, fk 
Byfogden i Kjøbenhavn foruden dennes Forretninger ogsaa 
dennes Løn, og fik to Fogedsvende og en Underfoged mere. 
1669 blev der ansat en særlig Underfoged for Ny Kjøben- 
havn. 

Følgende Byfogder var i Virksomhed i denne Periode: 

l. Jens Movridsen blev indsat 20. Avg. 1660). 
Han havde hidtil været Ridefoged i Helsingborg Len og 
Kontributionsforvalter ved Armeen i Skaane. Han døde 27. 
Maj 1672, 52 Aar gammel, og blev begravet i Vor Frue 
Kirke. Han var gift med Kirsten Andersdatter. Hans rige 
Indbo er omtalt foran S. 195. Da Skiftet efter ham holdtes 
1677, var hans Søn Movrids Jensen Studiosus, en … anden 
Søn Staller Jensen var i Helsingør, desuden var der en 8øn 
Jørgen og 4 Døtre, af hvilke Katrine var gift med Præsten 
Mads Hansen i Køge. 

2. Kristian Viborg 1672—75, havde tidligere 
været Kongens Fodermarskalk. Han døde 6. Jan. 1676. 

3. Peder Villumsen Deichmann 1675—84, Vin- 
handler, blev 1. Juni 1675 Formanden adjungeret paa Grund 


1) Om Ceremonierne ved hans Indsættelse se Kbnh. Hist. og 
Beskr. II, 246—47. Hertil henvises ogsaa med Hensyn til 
andre Ting vedkommende Retsvæsenet. 

af dennes Alder og Svaghed. Han begravedes 22. Dec. 1684 
i Trinitatis Kirke og efterlod 3 Sønner Peder, Albrecht og 
Evert, og en Datter Else Kathrine. 

4. Frederik Eisenberg 1685—1713. 

En hurtig Retsforfølgning indførtes 1686 ved Opret- 
telsen af Inkvisitionskommissionen. Da det nemlig 
ved de talrige Tyverisager var vanskeligt at faa fat paa 
Hælerne, der ofte hørte under forskellige Jurisdiktioner!), 
blev denne Kommission nedsat, bestaaende af en Dommer 
af hver Jurisdiktion, hvilken straks skulde optage Forhør 
over de skyldige og meddele Forhøret til den skyldiges 
Værneting, ligesom alle Hælere var forpligtede til at møde 
for Kommissionen. Da en Del trættekære Prokuratorer ofte 
førte Sager for Tyve og Hælere og søgte at befri dem med 
adskillige Rænker og Praktiker og derved forvirrede og for- 
drejede Retten, skulde herefter saadanne Folk holdes for 
Tyvs Medvidere og ikke mere have Tilladelse til at gaa i 
Rette for ærlige Folk. Det maatte ogsaa i Fremtiden kun 
være visse af Magistraten beskikkede Folk tilladt at gaa 
omkring og sælge eller pantsætte Godtfolks Tøj, medens 
andre, der gjorde dette, skulde arresteres ?). 

Somødet ses, kendte man paa den Tid Prokuratorer og 
det ikke altid fra den gode Side. Nogle fik Bestalling af 
Kongen og andre tog alene Borgerskab. 1691 blev Enevold 
Brochman Stadsadvokat, men det er vistnok alene en Titel, 
der skal klinge bedre end Prokurator. Allerede 1661 be- 
skikker Kongen Anders Jørgensen Bager til Prokurator baade 


1) Efter Enevældens Indførelse var der nemlig oprettet Hof- 
retten for fornemme Personer, Borgretten for ringere Per- 
soner, der hørte til Hoffets eller fornemme Personers Tjener- 
skab, ogsaa underordnede Kancelliembedsmænd og forskellige 
Andre, der havde særlige Privilegier paa at høre herunder, 
navnlig Udlændinge, desuden de to militære Retter. 2?) K. D. 
VII, 138—34. 

for Kjøbenhavn og Kristianshavn. 1 Aarene 1689—95 tog 
4 Personer Borgerskab som Prokurator; en af disse hed 
Hans Herfort. 

Paa Grund af de mange Skatter, der var vanskelige 
at inddrive, befaledes det 22. Feb. 1668 at anskaffe en 
Pantevogn, der havde dette Ord malet med gule Bog- 
staver paa alle Sider og som var forsynet med et rødligt 
Dække af Lærred. Denne Vogn ledsagede Skatteopkræverne, 
forat disse straks kunde tage Pant, naar nogen ikke havde 
Penge, medens man tidligere havde givet Udsættelse og 
aldeles forskaanet fattige Borgere, og medens Underfogden 
og Byens Tjenere tidligere havde besørget Indkrævning af 
Restancer, kom Pantevognen til at henhøre under Stadens 
Kæmner. Den blev dog vist snart igen afskaffet. 

Senere skede Exekution for Skatter ved Indkvartering 
af Soldater?). 

Bekendtgørelser foregik ved Udraabning af Byens Tromme- 
slagere 2). 

Der klagedes 1694 over, at Forbrydere tog deres Til- 
flugt til Gesandterne, hvis Huse var fredlyste!). 

Med Hensyn til Vandforsyningen, der under Be 
lejringen var kommen i Forfald, ansatte Frederik IN 10. 
Jan. 1668 i Anledning af Klagemaal over, at Vandrenderne 
var tilstoppede paa Grund af Vandmesternes Ukyndighed, 
Lorens Weiskopf til Inspektør og Direktør, men uden 
at det synes som denne har udrettet noget betydeligt. År 
bejderne paa Befæstningen var ikke heldige for Vandfor- 
syningen. Saaledes overskar Ruse 1665 Renderne til det 
østre Vandkompagni, og Kompagniet maatte selv bekoste 
dem omlagte. 1667 paalagde Kongen en Skat til at for- 
færdige ny Vandrender fra Peblingesøen og til Reparation 


1) K. D. V, 744—45, VI, 453. ?) D. S8ml. 2R. V. 139—40. 3) Se 
f. E. Beckers Saml. II, 188, 190. +") Secher, Danmark I, 168. 

af Ladegaardsdæmningen og andre Dæmninger; denne Skat 
skulde ydes til Kæmneren af enhver Gaard, der havde ind- 
lagt Pumpevandsrender. En anden Ulempe var den, at da 
Gravene blev uddybede, sank Vandet i Brøndene, saa der 
1671 blev indhentet Erklæring fra Statskollegiet, om der 
ikke kunde lægges Render til Brøndene fra Peblingesøen !). 

Dette gav Anledning til Nedsættelse af en Kommission 
3. Juni 1671, der skulde gøre Forslag om, hvorledes Sta- 
den altid kunde blive forsynet med godt Vand. Spring- 
vandet kom hverken Beboerne til Gode i den varmeste Tid 
af Aaret eller i Frostvejr og var tilmed saa ilde lugtende 
og stinkende, at man kunde frygte for, at det kunde frem- 
kalde Sygdomme ?). I en Indstilling fra Vandmesteren beretter 
denne, at der ikke siden 1644 havde været videre Tilsyn 
med Søernes Opstæmning, og han giver en sørgelig Skildring 
af disses Tilstand. Kommissionen indgav sin Betænkning 
25. Juli 1672. 

26. Maj 1677 nedsattes en ny Kommission, eftersom 
der var stor Mangel saavel paa Pumpe- som paa Springvand, 
Posterne og Brøndene paa Gaderne var affældige og uduelige, 
saa Stadens Indbyggere daglig maatte have ikke ringe Fare 
ogSkade at befrygte. 9. Nov. Aaret efter fik Kommissionen 
ny Befaling om at indkomme med sin Betænkning, da Kon- 
gen ikke havde erfaret noget om dens Virksomhed, og den 
paafølgende Januar forstærkedes Kommissionen med 4 Med- 
lemmer. Den afgav nu sin Betænkning 16. Sept. 1679, af 
hvilken det ses, at Kommissionen af 1671 intet havde ud- 
rettet og at Søerne var endnu mere tilgrode end før. Dette 
fremkaldte en kgl. Forordning af 27. Avg. 1679, der be- 
falede Oprettelsen af 4 eller flere Pumpevandskompagnier 
under Tilsyn af ikke mindre end 19 Direktører, der skulde 


1) K. D. III, 688, 660; VI, 407, 562. 2) K. D. VI, 567—68. 

overveje alt, hvad der gjordes fornødent til Springvandets, 
Pumpevandets og Brøndenes Vedligeholdelse. Aaret efter 
udkom en anden Forordning om Betalingen for Vandrenderne, 
og der paalagdes Kirkerne en særlig Afgift til at indrette 
Opstandere ved disse for Ildebrands Skyld "). 

20. Nov. 1680 udkom en Forordning om Pumpevandet 
med Instrux for de ved dette ansatte Vandmestere og 28. 
Avg. 1690 for Springvandet, der 1578 ved Render var ledet 
fra Emdrup Sø over Fælleden langs Sortedamssø gennem 
Nørrevold og Nørregade til Fontainen paa Gammeltorv. 
Der var paa den Tid kun 21 Deltagere i Springvandet, hvor- 
imod dette Værk nu skulde udvides 2). 

1680 blev der taget Syn over alle Vandvæsenets Søer 
og de mellemliggende Grøfter ligesom over, hvor højt Vandet 
kunde opdæmmes i Langvadsdam, Utterslev Sø, Emdrup Sø, 
Lersø, Peblingesø og Sortedam, hvilket for de førstnævnte 
Søers Vedkommende fremkaldte en Del Klager fra de om- 
boende Lodsejere, der endog ødelagde Vandløse Sluse ved 
Langvadsdam, hvorfor Kongen maatte true med Livsstraf 
eller Bremerholms Jærn paa Livstid 2). 

Da der 1685 klagedes over Vandmangel, fik Ole Rømer 
og [ans Stampe 22. Dec. kgl. Befaling til at undersøge 
alle Vandrenders Beskaffenhed, og Vandmesterne samt alle 
Indbyggerne maatte yde dem al tjenlig Underretning og Bi- 
stand. 30. Jnli 1689 blev der paany nedsat en Kommission 
til at undersøge Grunden til den store Vandmangel!). 

Det lyder ikke ret tiltalende med Hensyn til Pumpe- 
vandets Beskaffenhed, naar det i en Forordning 12. Nov. 
1687 hedder om Peblingesøen ,at gemene Folk ikke skal 


1) K. D. VI, 567—68, 688—89, 696, 698—99, 710—12, 719—21. 
2) K. D. VI, 758—63; VII, 316—21. 2) K. D. VI, 727—28, 
769, 791, 792—93; VII, 48—49, 348—49, 394, 398—99. +) K.D. 
VII, 121—22, 284—85. 

undse sig for derudi adskilligt urent at to samt Felberederi 
og Vogne, hvormed Urenlighed føres, at udskylle, ja 
endog døde Bæster deri at kaste, som Vandet ganske 
skal fordærve og Sygdom foraarsage." I saa Henseende 
henvistes Folk til S$S. Jørgens Sø, der ikke forsynede 
med Drikkevand, men var Udløb for Spildevandet fra Lade- 
gaardsaaen og kun holdtes opdæmmet for Befæstningens 
Skyld, hvorom der 5. Nov. 1674 var givet Befaling til Niels 
Rosenkrantz, hvorved det tidligere Kristoffer Gabel givne 
Skøde paa denne Sø blev frakendt Gyldighed (se neden- 
for S. 528)"). Da der beskikkedes en Politimester, blev det 
en af dennes mange Pligter at have Overtilsyn med hele 
Vandledningen. 

Af private Brønde i Gaardene var der 1679 487 og 
desuden var 181 ubrugelige; i Snarens Kvarter var 44 
blevne ubrugelige, siden Frederiksholms Kanal var bleven 
gravet. 

Angaaende Fortainen paa Gammeltorv berettes det, at 
Renden dertil gjordes i Stand 1681, efterat Vandet ikke 
havde sprunget i mange Aar; der var rigtignok anvendt 
Bekostning derpaa 1663, men uden Held. 

Af Fattigvæsenets Stiftelser maa her nævnes: 

Børnehuset, der er omtalt foran S. 155—61. 

Pesthuset, der istedenfor det ældre udenfor Nørre- 
port 1665 blev anlagt ved Kalvebodstrand og er det nuv. 
Belvedere. I Kristian V's Tid forekommer det af og til 
med Navnet S. Hans Hospital. Det var fra først af lige- 
som det ældre Pesthus bestemt for smitsomme Syge, men 
da det blev henlagt under samme Bestyrelse som Børne- 
huset, blev andre Fattige ogsaa indlagte her, saaledes at 


])) K. D. VI, 645—46; VII, 199—200. Om de offentlige Brønde 
se Kbuh. Hist. og Beskr. IV, 138—39 og foran S. 262. 

begge Huse 1685 siges at være helt opfyldte. En Tid fik 
det igen en særlig Direktion bestaaende af Klavs Rasch og 
Borgmester Bartholomæus Jensen, men 1696 lagdes det igen 
under Børnehuset, hvortil Grunden var, at det trængte til 
en Reparation, som skulde bekostes af Børnehusets Midler. 
Det ses, at det da havde en Spisemoder, en Barber, en 
Skriver og en Præst, men en Del af disse Embeder skulde 
i Fremtiden forrettes af Børnehusets Funktionærer; de fk 
saaledes fælles Præst og det tillodes Studenter at øve sig i 
at prædike her og i Vartov. Først 1697 befaledes det, at 
der i Pesthuset skulde indrettes bekvemme Steder, hvor af- 
sindige Mennesker kunde forvares. 

Med Hensyn til Vartov Hospital skal her kun be- 
mærkes, at efter Belejringen opholdt Lemmerne sig indtil 
16628 i et Hus i Pilestræde, men fra 1662—66 i Børne 
huset paa Kristianshavn. 7. April 1665 købte Hospitalet 
det meste af den Ejendom, som det har den Dag idag, af 
Joakim Frederik Vind til Gjerdrup; den siges i Skødet at 
ligge i Farvegade ved Vestervold med hosliggende Have og 
Plads, som strækker sig langs Byens Grave. Ejendommen 
kostede 3200 Rdl., af hvilke Penge Ellen sal. Jørgen Villum- 
sens gav 2500 Sletdaler. 

27. Dec. 1675 oprettedes den endnu bestaaende Abel 
Kathrines Stiftelse af Proviantskriver Hans Hansens 
Enke for 6 fattige Familier. Stiftelsen, der var opført af 
Abel Kathrine selv for 1000 Rdl., som hendes Mand havde 
testamenteret de Fattige, i Dronningens Tværgade, bestod 
af 6 Boliger i et langt enetages Hus, hver paa 2 Værelser 
og Køkken, hvilke oprindelige Lejligheder endnu benyttedes 
indtil Stiftelsens Salg for faa Aar siden, da der var blevet 
opført en bedre Bolig paa Vesterbro, men Lejligheden var 
oprindelig større end senere, nemlig inden der opførtes en 


1) K, D. VII, 113, 474, 475—76, 486—87, 508, 523. 

Etage ovenover, da Loitet efter Datidens Skik altid hørte 
til den underliggende Lejlighed. Da der var tiltænkt hvert 
Lem 1 Rdl. om Ugen, hvortil der var henlagt over 400 
Tdr. Hartkorn Bøndergods ved Aalborg, har Stifteren tænkt 
sig, at Stiftelsen vilde blive rigere forsynet, end det if. Tider- 
nes Ugunst blev Tilfældet. Der bode i Virkeligheden ogsaa 
13 Persøner i Abel Kathrines Boder ved hendes Død !). 

— At Fattigvæsenet endnu brugte de gamle Sjæleboder 


— som Friboliger for fattige, ses af en Motivering til at købe 


Pølseganrden i Mikkelbryggersgade 1676. Den bestod af 12 
Lejevaaninger, der gav i aarlig Husleje 208 Sldlr.; de 3 til 
Gaden kunde udlejes for 76 Sldlr. og de 9 i Gaarden kunde 
bruges til Sjæleboder, hvortil de Fattige var højt trængende, 
»eftersom i samme Gade befindes Sjæleboder paa Støtter, der 
staar ganske paa Fald og aldeles ikke kan repareres, som 
dog er besat med gamle Stakler". 

Af Legater mærkes Stadsoberst Frederik Thure- 
sens af 14. Juni 1667 paa 6000 Sldlr., af hvilke Magi- 
straten skulde uddele Renten af de 3000 til 9 Personer, 
Renten af de 2000 gik til 6 forældreløse Børn i Latiu- 
skolen og Renten af 1000 til 3 fattige Husarme og Senge- 
liggende ?). 

JensNielsen Hald testamenterede 5. Avg. 1693 21000 
Sletdlr. dels til Kirker, Skoler og Fattige, dels til Stadens 
Nytte3). 

I denne Periode fik Staden en ny Sognekirke, i det 
Trinitatis Kirke, til hvilken Universitetet 6. Juli 1658 
havde faaet Patronatsret, 14. Juni 1660 blev Kirke for den 
Menighed, der tidligere havde hørt til den runde S. Anne 
Kirke i Rigensgade; det var dog først efter mange For- 


1) Se O. Nielsen Eiterr. om Abel Kathriunes Stiftelse 1875. 2?) Hof- 
mans Fund. X, 314—16. 7?) Smsteds 362—67. 

handlinger, at der blev truffet en endelig Bestemmelse om, 
hvilke Gader, der skulde høre derunder "). 

Ved Holmens Kirke oprettedes 1686 et særligt 
Sognepræsteembede for de Hollændere af luthersk Tros- 
bekendelse, der havde sluttet sig til denne Kirke. Denne 
Præst, Mag. Jakob Andersen, skulde forrette Gudstjeneste 
om Søn- og Helligdage Kl. 12 og om Onsdagen Kl. 9, senere 
bestemtes Torsdag Kl. 8. 1688 forenedes Embedet med det 
i Ny Amager (Frederiksberg). Da Præsten 1694 kaldtes 
til Store Magleby paa Amager og det blev ham for besvær- 
ligt at betjene den hollandske Menighed, blev Mag. Lavrids 
Thura kaldet, der tillige blev Præst ved Ny Hollænderby. 
Det var paatænkt at opbygge en særlig Kirke for denne 
Menighed paa Hjørnet af Dronningens Tværgade og Adel- 
gade, men dette blev aldrig til noget. Da Thura 1703 blev 
Præst i Aurhus, nedlagdes Embedet: og Menigheden søgte 
S. Petri Kirke?). 

Den gamle Trækirke paa Kristianshavn ombyttedes 
med den nuværende, der indviedes 19. April 1696 3). 

Her kan endnu omtales det Uvæsen, der blev drevet 
af flere afsatte Præster, af hvilke nævnes en gammel Mand, 
der kaldte sig Jan eller Janus Jacobi, men egentlig hed 
Johan Klavsen Trenov, desuden Frands Strø, Petrus Lau- 
rentii Gram, Laurentius Petri Grenst. Disse Præster viede 
Folk, udstædte Ægteskabsbeviser og tog ikke Hensyn til, 
om vedkommende var gifte i Forvejen. Den værste var dog 
Søren Finche, hvis Præstehabit var fradømt ham 1696, men 
som dog bar sin Præstedragt med Kjol og Krave og ,et 


!) K, D. III, 479, 502. ?) K. D. VII, 149—44, 158, 164, 192—95, 
207, 422, 455, 488—89, 500, 512. Chr. V. Tageregister $. 117. 
Giessings Jubellærere i, 466. ?) Da man ventelig kan imødese 
en Række Skrifter om Kjøbenhavns Kirker, skal der her ikke 
gaas nærmere ind paa disses Forhold i denne Periode. Om 
de fremmede Menigheder er talt foran. 

meget anseligt Skæg". Han havde hos sig ,et ungt løs- 
agtigt Kvindfolk", der var viet til ham af en anden afsat 
Præst. Da Søren Finche var sat i Slutteriet, sagde han, 
nåt han var tilfreds, hvad man vilde gøre med ham, naar 
han ikkun kunde faa Føde og Ophold" 1), 

Ved Forordningen af 7. Nov. 1682 befalede Kongen, at 
der i Købstæderne skulde beskikkes et vist Antal Ligbærere, 
og Aaret efter blev 36 Mænd udnævnte hertil af Magi- 
straten. Hidtil havde de, der ikke var i noget Lav, brugt 
at leje et eller andet Lav til at bære, og især blev Kræm- 
merlavet benyttet hertil, hvilket gav en god Indtægt i Lavs- 
kassen. De beskikkede Ligbærere led dog Indpas i Næ- 
ringen af Studenter, hvilket ses af følgende Indstilling fra 
Klavs Rasch af 28. April 1690: 

»Disse Mænd (Ligbærere) har tit og ofte betjent baade 
af H. M.'s Ministre og andre fornemme Godtfolk med de 
afdøde Ligs Bortbærelse skikkelig og vel, saa man ej 
endnu har fornummet til nogen Klage over dem. Ikke desto 
mindre er dog en Del for nogen Tid kommen udi de Tanker, 
at de til saadant efter deres egen Vilje vil bruge Studenter, 
som og mesten overalt udi Staden sker og ved Studenter for 
Betaling, som er tvært imod H. K. M.'s allern. velmente 
udgivne Forordning, ti, om Gud forbyde, at nogen smitsom 
Sygdom udi Menigheden kunde tildrages, som hastig Døds- 
fald kunde foraarsage, hvor var da Studenterne? da skulde 
vel enhver vide at søge sin, Magelighed, men de anordnede 
Ligbærere var dog forpligtede til i saa Maader at betjene 
Staden. Studenterne er dog, paa det at de intet skulle 
have at klage, blevne definerede at maatte bære alle de Lig, 
som til Akademiet henhørte, hvilket dog ikke kan hjælpe, 
og ihvorvel jeg ofte har ladet dem advare og paaminde, at 
de udi denne Post skulle efter Forordningen sig rette, synes 


7) Indlæg til Reskript 19. Feb. 1698. 2?) K. D. VII, 56. 

det dog ligesom saadant for en Latter optages, og naar det 
kommer til Extremitet, forebringer en og anden Udflugter. 
Saadanne Kasus tildrager sig og med en Mands Lig ved 
Navn Anders Lavsen her fra Landet. Den sal. Mand er død 
her udi Staden og skal begraves i Aften, hans efterladte 
Hustru har ladet Liget staa over den Tid, Forordningen 
tillader, og har ladet gøre kostbare Ligkister med Beslag 
og ej dertil endnu fremvist Kongens Tilladelse. Hun har 
og bestilt Studenter til at bære Liget og forat bestyrke sit 
Forehavende tilsendt -mig sin opsatte Forklaring og Ed, som 
jeg dog ikke synes, at hun selv har underskrevet." 

Dette gav Anledning til et Reskript af 29. April 1690, 
hvori det forbydes Studenter at bære andre end gejstlige Lig. 

Af nogle endnu bevarede Reguskaber for Vor Frue 
Latinskole ses det, at Sinkelektien var delt i to Klasser 
og at der over denne var 7 Klasser, af hvilke den øverste 
hed Skolemesterens Lektie. Der maa have været stort 
Besøg i Skolen, ti i Aarene 1666—83 fik i Gennemsnit ca. 
170 Klæder udleverede, i den øverste Klasse af Klæde, i 
de andre af Vadmel; senere var det neppe de halve, der 
nød Klæder. Sinkelektien synes at have været meget talrig. 
1680 blev der ogsaa givet Klæder til en Hører, der lærte 
Ungdommen vel at skrive. Der uddeltes ogsaa Sko og 
Skjorter. Et Medlem af Magistraten var altid Skolens For- 
stander og førte Regnskabet over Stipendierne. 

Den Kommunen tilhørende Skrive- og Regneskole 
ved Helligaands Kirke!) var under den daværende Bestyrer 
Jens Jensen kommen i Forfald. Det ses, at man har været 
misfornøjet med ham, ti Revisorerne anker over, at han, der 
bor frit, ikke skal betale Jordskyld til Helligaands Kirke 
af Grunden, og 1677 skrev de ligefrem: ,,Var at ønske, her 
var en god Mester, som Ungdommen udi perfekt Regning 


mu mar. RR me RR re 


1) Om denne se Kbh. Hist. og Besk. III 324—30. 

og Skrivning samt praktisk Regning og Bogholderi kunde 
og vilde informere, som stilles i Magistratens gode Eragtende 
og Ermdring.” 

Istedenfor at forbedre Skolen opgav man det hele; 
1682 blev Ejendommen sat til Avktion og solgt for 4500 
Sletdaler, og Skolevæsenet blev nu overladt til privat Entre- 
prise!). Skolen havde dog udmærket sig fremfor mange 
andre ved at have Kakkelovne; i et Inventarium 1676 nævnes 
4 Jærnovne; desuden var der 13 lange ,Skiver" (Borde) og 
en firkantet Skive, 13 lange gemene dobbelte Bænke' og 3 
lange Kistebænke, alt tilhørende Byen, saa der har været 
Rum til mange Lærlinge. 

Foruden denne var der flere private Regne- og Skrive- 
skoler. I Midten af Aarhundredet var der den navnkundige 
David Reich paa Købmagergade, der endnu levede 1668 
og selv ejede sin store Gaard, der har bevaret hans Navn 
til Nutiden som David Skolemesters Gaard (nuv. Nr. 26). 
Hos ham gik saaledes den senere Præsident Hans Nansen 
den yngre og blev oplært i Tydsk, Regning og Skrivning; 
Nansen kalder ham i sine Optegnelser ,den berømte Regne- 
mester", Det ses af forskellige Optegnelser, at saadanne Skrive- 
og Regneskoler ansaas for finere end Latinskolerne, og at for- 
nemme Borgere, selv om de lod deres Børn opdrage til 
Handel, dog lod dem give privat Undervisning hjemme i 
Latin. Henrik Fuiren omtaler, at han i en Alder af 14—15 
Aar, 1678—79, gik i Regne- og Skriveskole hos Skolemesteren 
Nikolaj, der holdt en stor Skole og havde mange Disciple ?). 
Denne Mester Nikolaj er Nikolaj Hofmester, der ejede 
en Del af nuv. Nr. 23 i Klosterstræde og døde 16. Januar 
1693. Det ses af Skiftet efter ham, at der var 16 Fyrre- 


re me er een ns 


1) Den afskedigede Jens Jensen døde først 1694 (Pers. Tidsk. I 
208). ?) Pers. Tidsk. V 32. 

bænke og 6 Borde samt et Skilderi med en Haand; for 
Vinduerne hang der gule stribede ostindiske Katuns Gardiner. 

1693 tog Klavs Kaffen fra Lybæk Borgerbrev som 
Skoleholder. Hans Skole maa have haft et vist Ry. Mag. 
Johannes Plenge, der er født 1700, fortæller i sin Selv- 
biografi !), at han gik i tydsk Skole hos den velrenommerede 
gamle Klavs Kaffen i Lille Kongensgade (nuv. Nr. 26), ,der 
sad i sin Skole paa sit ophøjede Katheder ret ligesom en 
Konge paa sin Trone og excellerede den Tid og havde 
tvende Sønner, af hvilke den ene var Skrivemester i denne 
Skole og kom siden i samme Station hos en af de kgl. Prin- 
sesser.” Samme Plenge kom iøvrigt siden i Vor Frue 
Latinskole, som hans Fader maatte tage ham ud af, da han 
blev syg, fordi der ingen Varme var i Skolen om Vinteren. 

Istedenfor at man hidtil maatte rejse udenlands forat 
lære Bogholderi, fik man nu Lejlighed til at lære dette i 
Kjøbenhavn. 

16. Okt. 1672 skriver de 32 Mand til Magistraten: 
»En Person ved Navn Martinus Braesk, som skal være 
bosat her i Staden, sig angiver for en billig Løn at ville 
informere Ungdommen udi Regne-, Skrive- og Ridsekunsten, 
udi hvad Slags Skrift, være sig enten Italiensk, Fransk, 
Tydsk, Hollandsk, begæret vorder, saa og udi Italiensk Bog- 
holderi, saafremt ham et belejligt Sted dertil af Staden og 
Frihed for borgerlig Tynge gunsteligen maatte bevilges. Da 
som samme Person befindes adskillige Godtfolks Børn her i 
Staden en temmelig Tid at have opvartet og fra alle Steder 
en berømmelig Renommé for Flittighed og god Progres 
reporteret, slig en Person, som udi alle de ovenskrevne 
Poster er saa perfekt, at han en Profession deraf tør, kan 
og vil præsentere, har til denne Dag været rar at finde i 
Kjøbenhavn, formedelst hvis Manqvement mange Godtfolk 


1) Giessings Jubellærere II, 2, 360—61. 

har maattet skikke deres Børn udi fremmede Lande og 
baade har Bekymring for deres Fraværelse saa og anvende 
mange Penge til paa slig Information, der dog baade Bør- 
nene og Pengene nu formedelst den ene Person kan forblive 
her i Staden.” 

Martinus Brasch fik, med eller uden Magistratens Med- 
virkning, fast Fod i Staden, ti 20 Aar efter, 1692, tog han 
Borgerskab som Skrivemester "). 

Af saadanne Skrivemestere findes foruden ham Nikolaj 
Alvart 1691 og Hans Nielsen, der kaldes , Skriver eller 
Skoleholder", 1688. Som Bogholder, det vil sige Lærer 
i Bogholderi, nævnes -1685 Nicolaus Dibbern, ,,Bogholder og 
Kryderihandler", 21. Feb. 1688 døde Johan Samuel Rønnen- 
berger, Bogholder og Informator, ,,som gode Mænds Børn 
nøgen Tid her i Staden udi Bogholderi har undervist"; hans 
Enke og Børn, af hvilke Sønnerne alle var i Udlandet, gik 
fra Arv og Gæld. Han var ogsaa selv Udlænding. 

1695 tog Cort Danxst Borgerskab som Bogholder ?). 

Endnu fornemmere var det at søge til de fremmede 
Sprogmestere, af hvilke Jacqves Chevalier tog Borgerskab 1691; 
1673 begravedes i Holmens Kirke Sprogmester Dampierre, 
1677 nævnes i et Mandtal over Fremmede to franske Sprog- 
mestere, af hvilke den ene hed Lavatin, 1682 nævnes i et andet 
Mandtal over Katholiker, i Fortunen ved Stranden Sprog- 
mester Msr. Schauallie (Chevalier) og i Antonistræde Gert 
Sprogmester, der havde Kone og Børn. 

Af danske Skoleholdere, hvorved forstaaes dem, der 
holdt Pogeskoler, nævnes 1694 følgende: Morten Povlsen i 
Vestergade, Lars Pedersen i Fyrens Gang, Kristen Kri- 





1) 1690 holdtes Skifte efter Enken efter Skrivemester Johan 
Brask. 7?) Han er udførlig omtalt i Kbuh. paa Holbergs 
Tid S. 344—46. 

stensen!) i Store St. Clemensstræde, Peder Andersen i Studie- 
stræde, Jens Ebbesen i St. Pederstræde, Niels Mathiesen i 
St. Gertrudstræde, Johan Hansen i Fiolstræde, Anders Ulrik- 
sen i Skindergade, Ole Børgesen i Lille Helliggeststræde, 
Lars Lycke i Købmagergade, Anders Mikkelsen i Pilestræde, 
Johan Krøger i Antonistræde, Jens Jensen i Møntergade, 
Anders Svendsen i Landemærket, Bertel Sundt i Vognomager- 
gade, Mikkel Sørensen i samme Gade, Anders Kjeldsen i 
Norgesgade, Ernst Pedersen i Borgergade, Nikolaj Henriksen 
og Kristen Jensen i Adelgade. Paa Kristianshavn nævnes 
samme Aar Hans Lach og Jakob Kortsen i Kongensgade, 
Jens Hansen i S. Annegade, Hans Hansen i Dronningens- 
gade og i Prinsens Gade omtales en unævnt fattig Skoleholder. 

Fattige var de fleste af disse sikkert, hvilket ses af 
de Dødsboer, der er bevarede. En Peder Jensen, der bode 
paa Blegdamsvejen og døde 1695, havde af Bøger alene Kristian 
V's Bibel og tre andre ,,Kirkebøger", og skyldte efter Rega- 
skab paa Karvestok baade til Brygger og Brændevins- 
brænder, ligesom for Leje af Kakkelovn?). Den ovennævnte 
Anders Ulriksen eller rettere Andreas Ulrik døde 1699 og 
havde af Bøger en gammel tydsk Bibel, en gammel tydsk 
Huspostil, H. Millers Sparetimer og en liden Haandbog. 
Han holdt vel altsaa tydsk Skole. Hele hans Bo var vur- 
deret til 269 Rdl. 

I ovenstaaende Liste er ikke nævnt Frederik Schreiner 
Skoleholder, der dog maa være noget mere studeret end de 
forrige, ti han var gift med Dorthe Nielsdatter Hov, der var 
Søster til Præsten i Lynge og Uggeløse. 

Det ridderlige Akademi, der var oprettet, forat 
unge Mennesker kunde uddanne sig til Statstjeneste uden 


name 





1) Er vist den Kristen Nattergal, der nævnes S. 268, 2?) Det ses 
af flere Bemærkninger, at man mange Steder tog Kakkelovnen 
ned uvm Sommeren og satte den op igen om Vinteren. 

at rejse udenlands, blev indviet 15. April 1692 paa Kongens 
Fødselsdag i en Gaard paa Nytorv, der stod, hvor nu Raad- 
og Domhuset findes. Paa Indvielsesdagen var Gaderne om 
Aftenen illuminerede mellem Nytorv og Slottet. Under sin 
korte Bestaaen (til 1710) blev det kun besøgt af Adelsmænd 
og rige Borgeres Sønner og kun faa Kjøbenhavnere søgte 
dertil. En af disse faa var Vinhandlersønnen Anders Gam- 
borg, der her tilsatte sine Midler"). Den første Examen 
holdtes 1. Feb. 1693. 


19. Feb. 1668 beskikkede Magistraten Dr. Kaspar 
Kølichen til Stadens Physicus og Medicus, i hvilket 
Embede han skulde have Tilsyn med Apothekerne og med 
Bartskernes Examination. Han skulde desuden hindre Empi- 
rikere og Kvaksalvere i at tage Folk i Kur eller udstæde 
Recepter og paase, at Bartskerne ikke gjorde praktiserende 
Medici Indpas i deres Kure. Under epidemiske Sygdomme 
skulde han forblive i Staden og meddele dem Hjælp, der 
begærede det, dog skulde hver Patient lønne ham for hans 
Møje. Stadens Midler tillod ikke at give ham nogen Løn, 
men naar disse forbedredes, lovedes der ham en saadan; 
naar der indtraf smitsomme Sygdomme, skulde han derimod 
have en Løn, saa længe disse stod paa, beregnet efter 200 
Rdl. aarlig Løn?). Lønnen ses dog faa Aar efter at være 
sat til 150 Sletdaler aarlig. 


Kaspar Kølichen var en indvandret Tydsker. Det be- 
rettes vel, at Dr. Jens Foss 1664 var kaldet til Stadslæge i 


— 


1) Foruden i de trykte Regulativer omtales Akademiets Forhold 
i G. L. Wads Meddelelse af dets Matrikel i Pers. Tidsk. 2 
R. I Del og i flere trykte Skrifter, som Bircherods Dagbøger, 
Chr. V's Tageregister og flere. Ogsaa i Geh.-Ark. Aflev. fra 
Just.-Min. Skab 8, 191 og Ny kgl. Sml. i Kvart Nr. 688 paa 
det store xgl. Bibl. ?) K. D. VI, 467—69. 

Kjøbenhavn, men han har aldrig tiltraadt dette Embede!). 
Kølichen vur gift med Thyre Beate Borneman, Enke efter 
Slotsfoged Jokum Waltpurger, og døde 30. Dec. 1687. 

1699 udnævnte Kongen Dr. Philip Hacquart til Stads- 
physicus?). I de foregaaende 12 Aar har Embedet neppe 
været besat. 

Foruden de praktiserende Læger og Bartskerne fik under- 
tiden fremmede Læger kgl. Bevilling, saaledes fik Lavrids 
Olsen, der siges i 11 Aar at have studeret Medicina og 
Chirurgia, 1686 Tilladelse til at betjene alle og enhver, 
uagtet han ikke havde taget Graden, hvilket ellers var 
Betingelsen forat have Tilladelse til at udøve Lægepraxis. 
1689 fik Andreas Mikael de Lorme Bevilling til at helbrede 
for Tarmløb, da han kendte den hemmelige Kunst til denne 
Sygdoms Forebyggelse 2). 

Af Bartskere eller Kirurger var Adam Daniel 
Aspach den navnkundigste. Han ægtede 1655 Datteren af 
en anden anset Bartsker Morten Sixen von Møinichen og 
ejede det anselige Stenhus paa Hjørnet af Klædebodene og 
Nørregade, under hvilket der var Vinkælder, der efter hans 
Fødested fik Navnet Baccharach. Han skal have vundet 
særlig Navnkundighed ved at helbrede Biskop Mathias Foss 
for en Benskade?). 

Hvorledes Læger blev honorerede, ses af følgende Op- 
tegnelse i Skiftet efter en Brændevinsbrænder 1699: 

»Dr. Lahm 5), som den sal. Mand udi hans Sygdom paa 
2 Aars Tid haver opvartet og ham i det sidste Aar dag- 


1) Ingerslev, Danmarks Læger I 518. Giessings Jubell. III 409. 
Ved Skiftet efter ham 1693 levede følgende Børn: Filip Got- 
fred, Kaspar Joakim, Kristian, Hedvig Rosina, Thyra Beate, 
Anna Margrete og Susanne Barbara. Om disse se Giessings 
Jubellærere III 344. ?) K. D. VII, 554. 2) K. D. VII, 141, 
268. 1) Pers. Tidsk. II 151. Giessings Jubell. I 274. 5) Kri- 
stoffer Lahme se Ingerslev II. 56—57. 

ligen besøgt, betalt for sin Umage 24 Rdl. M. Daniel As- 
bach for tvende Aars Barberløn samt og for hans Opvart- 
ning og Besøgelse udi den sal. Mands Svaghed paa et Aars 
Tid 16 Rdl.” 

I Forbindelse med Lægekunsten skal alene her nævnes, 
hvad der vides om Badstuer i denne Periode. 

En tydsk adelig Frue, der skulde bruge Bade for Sund- 
hedens Skyld, skrev 1696, at dette kunde ikke ske, saa 
længe hun maatte bo i Kjøbenhavn, men om Somren rejste 
Folk af de højere Klasser til Udlandet især Aachen!). Der 
fandtes imidlertid Badstuer her; saaledes bode efter hin- 
anden i samme Hus i Løvstræde, hvilket Hus nu er en Del 
af Postgaarden, 1645 Adam Badstuemand , 1661 Jørgen 
Kruse Badstuemand, 1668 Povl Bader og 1685 Peder Mik- 
kelsen Bader, men i sidstnævnte Aar brændte Huset?). 

En anden Badstue var i Springgade, nu Nr. 68 i Pile- 
stræde, og tilhørte Johan Løve Badstuemand, efter hvis Død 
der holdtes Skifte 1681, af hvilket det ses, at der var Bad- 
stue i Baghuset (se foran $S. 89). Den Valentin Løve 
Bader, der 1689 bode i Lille Helliggeststræde, var vel 
hans Søn. 

1691 opnaade de 3 Badere Peder Mikkelsen Engel, 
Valentin Løve og Johan Pfeiffer?) kgl. Bevilling til, at 
ingen flere Badere maatte nedsætte sig og gøre dem Afbræk 
i deres Næring, da det vilde være til deres Ruin og For- 
dærvelse, om flere Personer ernærede sig af Baden og 
Koppen. Senere gjorde Bartskerne dem Indpas i Næ- 
ringen, men det ses, at endnu 1723 bode her en Badstue- 
mand Balthazar Gotlieb Kretschmer og 1726 tillodes det 
Bader Johan Heinrich Bechmann uhindret af Bartskeramtet 
at betjene Folk med at helbrede udvortes Skader). Men 


!)Y Secher, Danmark, I, 217. ?) K. D. VII, 115. 2) De to sidst- 
nævnte tog Borgerskab 25. April 1694. >) K. D. VII, 352, 
577, 637; VIL, 577, 676. 

disse Badstuer var formodenlig paa den Tid kun til at bruge 
i Sygdomstilfælde og benyttedes næppe af Standspersoner. 

Da Forordningen af 1. Maj 1683 havde paabudt ens- 
artet Maal og Vægt, blev det 26. Jan. 1684 tilladt 
Magistraten selv at lade forfærdige de Maal og Vægter, som 
Stadens Indbyggere behøvede, hvorfor der paa Raadstuen 
skulde være en Kopi af Originalerne i Kommercekollegiet. 
Det hlev derfor forbudt Kandestøberne at udarbejde eller 
sælge noget Slags Tinmaal uden til Magistraten under Straf 
af Borgerskabsfortabelse, hvilket Lavet tog Magistraten 
meget ilde op, og nogle Mestre erklærede, at de vilde 
arbejde for alle, som sligt Arbejde begærede af dem, men 
alle Mestrene blev 16. Sept. 1684 opkaldte paa Raadstuen 
og truede til at forholde sig rolige. Underfogderne gik om- 
kring og gjorde Hussøgning efter de gamle Maal og fandt 
197 gamle Maal, der blev slaaede itu. Undersøgelsen har 
dog ikke været grundig, ti 1690 siges de gamle og ny Maal 
at bruges i Flæng, hvorfor Salget af de ny Maal blev hen- 
lagt under O. Rømers Tilsyn, og Politiet fik Befaling om 
at gøre grundig Undersøgelse om ulovlige Maal. 1691 var 
Kandestøberne uvillige til at udføre Tinmaal for Rømer, 
fordi de ikke selv havde Lov til at forhandle dem, hvorfor 
der blev paalagt en høj Bøde for hvert enkelt Stykke, de 
forfærdigede paa egen Haand. 1696 fik Kjøbenhavns Magi- 
strat tilligemed 4 andre Byers Magistrater i Danmark og 
Norge Tilladelse til at sælge Vægt og Maal, hver i sit Di- 
strikt; under Kjøbenhavn hørte Sælands og Fyns Stift; 
først 1828 blev hele Landets Justeringsvæsen underlagt 
Kjøbenhavns Magistrat "). 


1) K. D. VII, 63—64, 813, 829, 338, 493. E. Bruun, Nogle Oplys- 
ninger om Justeringsvæsenet i Danmark fra 1698 til vore 
Dage (Industriforeningens Kvartalsskrift 1864 S. 185—231). 

IIL 


Kommunens økonomiske Forhold. Kæmnerregnskabet. Kæmneren. 
Raadstueskriveren. Udenbys Jorder. Veje. Raadhuset. Slutteriet. 


Som det ses af nedenstaaende Regnskabsuddrag, var 
Kommunen efter Belejringen i en Gæld af omtrent 18000 
Sletdaler == 42000 Kroner, og de aarlige Udgifter oversteg 
Indtægterne, saa der ikke var Udsigt til at komme ud af 
Gælden. Naar Tilstanden dog i Løbet af 40 Aar havde 
bedret sig saaledes, at Gælden 1699 var svunden til 6257 
Sletdaler, laa Grunden dertil i at Indtægterne blev forøgede, 
dels ved Salg af Ejendomme, dels ved kgl. Privilegier. 


Indtægter. Udgifter. Gæld. 
1660 4844 Sldl. 9181 Slål. 17956 Sldl. 
1661 16477 20764 — 22243 
1662 13369 17705. — 28361 
1663 13265 13682 — 28485 
1664 1900 9895 — 29980 
1665 6194 7756 — 25628 
1666 14985 19312 — 29415 
1667 13743 18704 — 29194 
1668 12127 112811 — 25866 
1669 10856 10689 — 24487 
1670 15508 16210 — 33731 
1671 14021 "14170 — 26129 
1672 8680 8675 — 24774 
1673 11904 8083 — 20959 
1674 14312 11624 — 20591 
1675 12204 9270 — 21547 
1676 14091 9783 — 19872 
1677 11600 12737 — 23317 

Indtægter. Udgifter. Gæld. 

1678 13879 Sldl. 15436 Sldl. 25738 Sldl. 
1679 9923 10216 — 26095 — 
1680 11614 12268 — 28560 — 
1681 7825 11004 — 34736  — 
1682 30423 31883 — 18656 — 
1683 8209 11166 — 18352  — 
1684 5554 — 8650 — 17972 — 
1685 5644 — 73536 — 18088 — 
1686 5131 — 6778 — 18881  — 
1687 6800 — 5348 — / 18041 — 
1688 7742 — 6832 — 16626 — 
1689 9581 — 7151 — ikke opført 

1690 6630 — 5247 — 16430 — 
1691 6509 — 6640 — 16245  — 
1692 5975 — 5960  — 16069 — 
1693 6411 — 6431 — 14208 — 
1694 12374 — 9340 — 11633 — 
1695 13313 — 11749 — 13103 — 
1696 8350 — 6390 — 8974 — 
1697 8625 — 7334 — 9644 — 
1698 8827 — 6250 — 7988 — 
1699 1135355  — 7267  — 6257 — 


Af Ejendomme solgtes det Skaanske Gods 1666 for 
3525 Sldlre"). | 

1671 solgtes AvIlsgaarden i Springgade for 3000 
Sldlr. til Trinitatis Kirke til Udvidelse af dens Kirkegaard 
og Indretning af en Indgang fra Springgade. Kongen var 
imidlertid misfornøjet med Salget, i det Avlsgaardens Stalde 
hidtil havde været brugte ved større Fester, naar fremmede 


1) Ovenfor S. 122 er det ved en Forglemmelse omtalt, at det 
skaanske Gods mistedes 1660. 





e 
Gældens Afbetaling. 515 


Herrer kom til Staden, og Magistraten maatte undskylde 
sig med Byens store Gæld og at Avlsgaarden kun sjelden 
behøvedes til ovennævnte Brug; hvis der skulde ske Ind- 
kvartering i Fremtiden af fremmede Herrers Heste, lovede 
Magistraten at gøre Udveje derfor !). 

1682 solgtes Stadens Værtshus Store Lækker- 
hidsken for 103531 Sldlr,?), to Huse i Kattesund for 
1350 Sldlr., den danske Skole i Vimmelskaftet?) for 
4500 Sldlr. og det danske Kompagnihus for 7065 Sldlr. 
Da det danske Kompagni stansede 1650, var dette Hus 
uæsten herreiøst. Saaledes skrev Magistraten 1671 i en 
Ansøgning til Kongen: ,Det danske Kompagnihus, hvis Ind- 
komst liden eller ingen er uden af de faa Brylluper derudi 
holdes, hvormed det næppe i sig selv kan repareres og ved- 
ligeholdes, end sige Skatter deraf at udrede, tilmed hører 
det ej til Byen, at den nogen Nytte eller Fordel deraf 
haver, og derfor ej uden som et publiqve eller andre Ed. 
Majestæts Huse kan eragtes". 30. Maj 1671 resolverede 
Kongen, at det indtil videre var skattefrit. 1676—79 be- 
nyttedes det til Bolig for de svenske Fanger. Der er ikke 
opbevaret nogen som helst Bevilling for Kommunen til at 
sælge dette Hus til Stadens Gælds Betaling, men det har 
ligesom fulgt af sig selv, at det ansaas som tilhørende 
Kommunen). 

I de følgende Aar solgtes 1694 Jødekirkegaarden for 
200 Sldlr. og 1698—99 frikøbtes Fæstejorder for 1147 
Sldlr., saa der i de 40 Aar er afhændet Ejendomme for 
31318 Slålr. 

Bistrup Gods eller Roskilde Len, som det da mest 
kaldtes, afgav ikke Indtægter i de første Aar efter Be- 





men 


1) Reg. 30, 2, 10 i Geh. Ark. 7) Se Kbnh. Hist. og Beskr. IV, 
332. 7) Se S. 505. 7”) Om Kommunens Ejendomsret til Kom- 
paguiets Ejendomme, se Kbnh. Hist. og Beskr. IV, 294. 

lejringen. 1665 opføres første Gang 548 Sldlr. af det 
skaanske Gods og Roskilde Len tilsammen.  Indtægten del- 
tes mellem Byen og Magistraten og den udgjorde i de 6 
Aar 1673—78 i Gennemsnit 1300 Sldlr. aarlig for hver 
Part. 

1660 tilkom en Skat, der kaldes Voldarbejdspenge, 
der kun blev oppebaaren i dette Aar og indbragte 1407 
Sldlr., men da den tilsvarende Udgift var 1811 Sldlr., kunde 
denne Skat ikke yde nogen Hjælp. Paa samme Maade for- 
holder det sig med en 1661 paabudt Skat til Byene Repa- 
ration, der dette Aar løb op til 7368 Sldlr. og vel blev oppe- 
baaren i flere Aar. En fast Indtægt var den tiende Del af 
Konsumtionen, som Kongen 19, Dec. 1660 bevilgede til 
lige Deling mellem Byen og Magistraten"). Denne Indtægt 
udgjorde 1661 1938 Sldlr., men senere ændredes den til en 
fast Afgift. 

1662 skænkedes der Staden af en Privatmand 1282 
Sldir.. til Vesterports Bro og 1665—83 oppebar Byen 
afvekslende alle eller en Del af Portpengene til Ren- 
holdelse af de offentlige Pladser?), i det første Aar 420 
Sldlr. 

22. Maj 1688 bevilgede Kongen Kopulations- og 
Græspenge, der hidtil havde været betalte paa Kongens 
Accisekontor, desuden Årvefaldsrettighed, Sagefald og Tiende- 
penge, som Byfogden hidtil havde oppebaaret3). Denne 
Indtægt var betydelig, ti Kopulationspengene var 


1688 509 Sldilr, 3 Mk. 88 


1689 1084 — 1 — 1 - 
1690 761 — 3 — 15 - 
1691 1245 — 1 — 15 - 
169282 833 — 5 — 5 - 


en 


1) K. D. III, 509. ?) Se foran S. 65—72, 3) K. D. VII, 231. 

1693 922 Sldlr. 3 Mk. 4 8 
1694 1087 — 5 1 - 
1695 1080 — 2 — 7 - 
1696 1008 — 1 —15 - 
1696 1062 — , —4- 
1697 926 — 3 — 6 - 
1698 1175 — , — 8- 
1699 80 — 3 — 7 - 


altsaa i Gennemsnit 900 Sletdaler aarlig. 

I Frederik IV's Tid steg Kopulationspengene betyde- 
ligt, især efter 1711, hvilket stemmer overens med ,,Den 
Stundesløses" Bemærkning til den foregivne Bedemand om 
de mange Brylluper i de Aar efter Pesten. 

Det var ogsaa aldeles nødvendigt at hjælpe den for- 
armede Kommune. Den Ansøgning fra Magistraten, der gav 
Anledning til Bevillingen af Kopulationspengene med mere, 
lyder saaledes: 

»Saasom denne E. K. M.'s Residens og Hovedstad tillige- 
med hosføjede Kristianshavn befindes en Tid efter anden dybere 
og dybere at hensynke udi stor Gæld og Vidtløftighed, saa 
foraarsages derved, at Stadens Indtægter ved adskillige paa- 
komne Forandringer meget ere forringede og formindskede, 
Udgifterne derimod daglig tiltager og forøges, ti Staden har 
af sine forrige Intrader maattet miste foruden Vagtskatten 
og Jordlejen af den gamle Forstads Grunde ogsaa Jordlejen 
af Skur og Boder her udi Staden, Græsgangspenge af de 
Pladser mellem Søerne og Gravene rundt omkring Stadens 
Befæstning , hvorudaf en Del Byen nu aldeles er betagen og 
af andre indhegnede, Jordskylden af de mange Pladser, som 
formedelst Stadens Forvidelse ere forvendte fornemlig udi 
St. Anne Kvarter, tilmed har ogsaa Staden lidt temmelig 
Skade ved Vandvæsenets Udenværker saa vel som de 4 
Stadens Pumpe- og et Springvands Kompagnis Vedlige- 
holdelse udi mange Aar indtil 1679, da Staden efter E. K. M.'s 


518 Voksende Udgifter. 


naadigste Forordning og ny Reglement derfra, undtagen de 
6 Springvands Portioner, blev entlediget, derforuden ophører 
nu ogsaa formedelst Grundskatten den Staden tilforn ved- 
kommende femte Parts Husleje af de udenbys Folk tilhørige 
Huse og Gaarde. iIndkomsten af Roskilde Len anlangende, 
da er den formedelst de høj paaløbende Rostjenester og 
Kontributioner, mange Durchmarcher, Misvækst og Hjem- 
søgelse paa Bøndernes Plovkvæg mærkeligen udi mange Aar 
aftaget og forringet, saavelsom Stadens Andel af Bøder og 
Sagefald, som Byfogden gør Regnskab for, men derimod 
fornemmes Stadens Udgifters aarlige Forøgelse baade ved 
store Rentepenges Erlæggelse af anselige Kapitaler, som 
af vores Formænd og i Sønderlighed udi de paa Belejringen 
næst efterfølgende Aaringer til en og anden Brug og paa- 
fulgte Udgifter paa Stadens Vegne paa Rente ere blevne op- 
tagne, saa vel som adskillige extraordinære paakommende 
Omkostninger paa gamle og ny anlagte publique Pladser og 
Torve, mange 'ny Gaders samt Rende-Stenenes Forandring 
og idelige Vedligeholdelse, Stadens adskillige umistelige Be- 
tjentes Formerelse og Løn, Broernes og Vejenes Reparation 
uden Staden, Lanternernes Underholdning paa Stadens sær 
Fortove, item Brandredskabets Vedligeholdelse, naar Brand- 
tavlens Indkomster ej kan tilstrække, med andet mere, for- 
uden endogsaa andre paahængende uforbigængelige Omkost- 
ninger med Raadhusets Bygnings tiltagende Brøstfældighed 
forderligst at remedere saa vel som Fontainens paa Gammel- 
torv og Stadens Rettersteds uden Porten nødvendige Reparn- 
tion", | 

Følgende Udgifter ses at komme til i Aarenes Løb 
foruden de almindelige: 

1663 Springvand til Fontainen 206 Sldilr. 

1666 Rytterholdspenge (af Bistrup Gods) 1538 Sldlr. 

1674 Rostjeneste (af Bistrup Gods) 1031 Sldlr. 

1680 Heste og Vogne til Renovation paa de publique 
Pladser 925 Sldir. 

1691 Raadhusets Reparation 3263 Sldir. 

1693 Stenbroernes Reparation udenfor Vester- og Nørre- 
port 2523 Slådlr. 

1694 ligeledes 2487 Sldlr. 

1695 Stenbroen paa Nørre Fælled 1668 Sldlr. 

1696 til den ny Vej og Stenbro fra Østerport til Accise- 
boden og Vejen paa Øster Fælled samt Broens Be- 
kostning 2043 Sldlr. 

1697 Broer og Veje uden Byen 2554 Sldlr. 

1698 Landevejen imellem Ryvangen og Gammel Vartov 
samt Broerne uden Portene 633 Sldlr. 

1699 Digerne, Stendæmningerne og Vejene, samt et nyt 
Bolværk om Peblingesøen 2037 Sldlr., i alt 2356 
Sldir. 1). | 


10. Febr. 1685 skede .følgende Fordeling af Nøglerne 
til de Kister, hvori Stadens Obligationer bevaredes, der til- 
hørte Kristian IV's og Peder Oxes Gaver: ,,Raadstuekistens 
Nøgler blev iblandt Magistraten saaledes delte, at Præsi- 
denten tog til sig den store Nøgle og den ene liden Nøgle 
Nr. 1, og den anden af samme Numer tog Borgmester Kri- 
sten Andersen til sig, den ene Nøgle af Nr. 2 tog Borg- 
mester Bartholomæus Jensen til sig og den anden af samme 
Numer tog Borgmester Rasch til sig, den ene Nøgle af 
Nr. 3 tog Borgmester Bornemann til sig og den anden af 
samme Numer tog Raadmand Iver Kaspersen til sig. Af de 
4 Raadstuesegls Nøgler tog Præsidenten og de 3 øverste 
Borgmestere hver sin til sig og Bøssen til Seglene indsat 


1) Oplysningerne om Stadens økonomiske Forfatning skyldes et 
Uddrag af Kæmnerregnuskaberne 1660—1720, der findes i 
Raadstuearkivet, hvilket Arbejde er foretaget if. kgl. Befaling 
af 26. April 1720 (K. D. VIII, 489). 

udi Præsidentens Skab". Der skulde saaledes 6 Medlemmer 
af Magistraten være tilstede samtidig, førend man kunde 
aabne Kisten. 

Af de faa fuldstændige Kæmnerregnskaber!) fra denne 
Tid, der er bevarede, gives her et Uddrag af det for 1673, 
af hvilket man kan se, hvorledes et Regnskab saa ud. 

Kæmnerkassens faste Indtægter var følgende: 


l. 


ll. 





Jordskyld af Ejendomme indenfor Portene 53 Sldlr. 
1 Mk, 4 8 2 Alb. 


. Afgift af Boder, Skur og Udbygninger udenfor Hu- 


senes Vandfald og Fodstykker: 258 Sldlr. 3 Mk. 
12 6. 

Afgift af Møllebakker, (3 udenfor Vesterport, 1 uden- 
for Østerport, 7 udenfor Nørreport): 49 Sldlr. 2 Mk. 
Jordskyld af Haver og Pladser udenfor Portene. 
1673 var disse Pladser alene i S. Anne Kvarter, 
medens der endnu ingen var udenfor de daværende 
Porte; i alt 13 Sldlr. 2 Mk. 2 8. 

Fæste og Afgift af Bryggervangen: 66 Slålr. 3 Mk. 
8 h. 

I ældre Tid havde Staden haft to Bundgarnsstader 
udenfor Gammel Vartov og et udenfor Ny Vartov, 
men disse var øde og ubrugelige. 

Afgift af Blegdammene 390 Sldlr. og af Urtegaards- 
mænd 175 Sldlr. 

Leje af Stadens Huse 532 Sldlr. 

Femtedelen af den Husleje, som udenbys Folk 
oppebar i Kjøbenhavn: 396 Sldlr. 1 Mk. 13 4. 
Vagtpenge med Restancer fra forrige Aar, 766 Sldlr. 
11 å. 

Græspenge af Fællederne 202 Sldlr. 3 Mk. 





1) De angaar Åarene 1673—78 og findes paa det store kgl. Bi- 
bliothek. 

12. Pumpevandspenge: 283 Sldlr. 2 Mk. 

13. Ny Pumpevandsledninger: 244 Sldlr. 2 Mk. 

14. De halve Bøder ved Bytinget: 373 Sldlr. 12 6. 

15. Sjettepenge af afdøde Udlændiges Bo. 

16. Det halve af 1500 Rdl., som Kongen aarlig havde 
deputeret Magistraten og Staden af Folkeskatten. 

17. Stadens Del af Accisekontorets Indtægt: 1410 Sldlr. 

18. Af Roskilde Ladegaard, der var forpagtet til Borg- 
mester Jørgen Jensen i Roskilde: 1200 Sldilr. 

19. Landgilde af Roskilde Len: 1293 Sldlr. 5 Mk. 128. 

20. Deponerede Årvemidler. 


Kæmnerkassens Udgifter var følgende: 


l. Renter: 1483 Sldlr. 7 6. 
2. Jordskyld og: Fortifikationsskat af Stadens Huse. 
3. Lønninger: 
Årent Berntsen Raadstueskriver .... 600Sldlr., Mk.,8 


Stadsphysicus Kasper Kølichen ..... 150 == g værge 
Byskriver Mikkel Klavsen ........ EO mr gs FE OR 
De 32 Mænds Skriver Peder Villadsen . 100 — , — +, - 
Underfoged Peder Jørgensen ...... 50 — 9 9" 
Underfogdens 2 Tjenere hver 25 Sldlr. DOVE , ge 
Underfogden i Ny Kbnh. ........ VO ge 
Vandmester Bent Knudsen. ....... FOG == gr 
Plidsfogeden .......200000 4 AR FS gs FRU GE 


Til et Par Støvler 4 Sldlr. og for Opsigt 

med Stadens Arbejdsfolk og Mate- 

rialier 15 3 om Dagen. ...... 69 — lå—,- 
Peder Mogensen for at tilsige de 32 Mænd 

og indkræve nogle Afgifter samt op- 

varte Overformynderne, i alt ... 117 — , — 9" 
Anders Olufsen, som stiller Raadhus- 

Værket 8 0 ha DSR al OR lå — 2 — 94" 


SÆR Kæmuerregnskabet. 


Markmand Jens Mogensen udenfor Nørre- 
POLE ed RR RR AVG 
Rotgiter Johan Graf forat vedligeholde 
den store Stadens Sprøjte og de 6 
SMAD sone en RG por ner 3 
Tilsynsmanden ved Raadmandsvangen for 
at udsætte Hyltebroens Led og sætte 
Stænget i Stranden ved Vartov .. 
Tilsyn med Slusen ved Langvadsdam . . 
Tilsyn med Slusen for Utterslev Sø . 
Skarpretter M. Johan Adolf Saltvedel . 
De tre Prammænd, som rense Praimnine 


og Kister ved Stranden ...... 
Slntter en 2 3, sa Bl se 
Vangemanden ved Borgmester og Raads 
NE ar SR GK KR 


Kæmneren istedenfor Teglgaardsvangen, 
der var tillagt ham, indtil den til 
Statholder Gabel blev solgt og af- 
høndet 32 2 ru RR EG ÆBLE 

Kæmneren i Løn for at føre Regnskabet 

Bogbinderen for 2 Regnskaber ..... 

Kæmneren for Blæk, Papir og Lys... 

Kæmneren for en Tjener til Kost og Løn 

Præsidentens to Tjenere hver. ..... 

Borgmester Titus Bilches to Tjenere hver 

Borgmester Fogh en Tjener....... 

Borgmester Sechmand en Tjener .... 

Disse 6 Raadstuetjenere desuden hver om 
Maaneden 9: 4 Uger i Kostpenge 7 
Sletdaler foruden hver en Klædning 
om Åaret, hver........... 

Søren Sørensen for Opvartning ved Raad- 
stuen som Fyrhøder ........ 


13 Sldlr. 


IR — 


bel 


Mk. ,$ 

10 Trommeslagere, 1 i hvert Kvarter, 


hver ........ aben ENE SE SØRGER 10 Sldlr.,, Mk.,6 
11 Gadefogeder, hver .......... 30 — ,7—9"- 
Portnerne ved de 3 Porte med 2 Mellem- 

liggere, i alt ........2+… 234 — 4 4" 
De ved Vesterport og Nørreport hver 

desuden i Husleje.......... 24 — 9 9" 
Præsidentens Nattevagt ......... 42 — I 94 - 
Borgmester Titus Bilches Nattevagt .. 42 — I —,- 
Borgmester Foghs Nattevagt. ...... 42 — I —,- 
Byfogdens Nattevagt. .......... 42 — I 9, - 
De to Kurer i Vor Frue Taarn i alt. . 1536 — , —,- 
Vagtmesteren ........... … ... 130 — , — +," 
12 Raadhusvagter, hver ......... 528 — , 9 - 
Tran, Lys og Ved til Raadstuen og Frue 

FS ERNE NER 8 — +, 7—,"- 
Natmesteren og hans Svende forat rense 

Slutteriet og bortføre Aadsler . . . 36 — 3 — ,- 

4. Søtøndernes Reparation, hvoraf Staden betaler en 
Sjettedel. 

3. Reparation paa Vandrenderne. 

6. Raadstuens Reparation. 

7. Avlsgaardens  — 

8. Slutteriets — 

9. Stadens Lejevaaningers Reparation.  Portenes Re- 
parationer. Løgter i hver Port. 

10. Bekostning paa Brønde, Pumper og Vandlemme. 
(Ny Lemme lagdes over Posterne, hvor de gamle 
næsten alle blev stjaalne). 

11. Bekostning paa Brandredskaber. 

12. Rendestenes Broer og Kister. 

13. Sluser og Overfald, Grøfter og Dæmninger. 

14. Broer og Veje. 

Kæmnerregnskabet blev 1673 revideret af 8, men fra 
1674 af 4 af de 32 Mænd, der udnævntes dertil af Magi- 
straten. 1679 godtgjordes der Kæmneren 6 Daler for hvert 
af de forløbne 6 Aar ,for Udgifter til Fortæring, naar de 
Deputerede af de 32 Mænd har efterregnet hans Regnskab". 

Følgende Kæmnere var ansatte i denne Periode: 

Peder Rasmussen Juel 1659—63.  Villam Danielsen 
1663—65. Peder Thuresen 1665—70. Kristian Beverlin 
1670—71. Niels Nielsen 1671—72 1). Arv Mikkelsen 
1672—73. Hans Jensen Stampe 1673—79. Søren Ras- 
mussen Hjortsbøj 1679—81. Hans Levesen 1681—84. Der 
er ingen Regnskaber for de følgende Aar, hvorfor man ikke 
kan tilvejebringe en fuldstændig Liste. 

Det var besværligt at være Kæmner. Hans Jensen 
Stampe klagede 1677 over, at han nu havde tjent som saa- 
dan i 5 Aar, hvilket var langt over den Tid, som bestemtes 
i Kristian IV's Reces. Han havde ofte søgt om at blive fri, 
da han havde samme Udgifter som de rigeste Borgere og 
mantte dog kedsommelig anvende sin meste Tid ulønnet i 
Stadens Tjeneste. De 32 Mænd indstillede ham til en aar- 
lig Løn, men Magistraten svarede ikke derpaa. Hvad der 
var endnu kedsommeligere ved denne Forretning, var, at 
Kæmneren ofte maatte staa i Forskud for Udlæg og ved 
sin Afgang havde store Summer tilgode hos den fattige 
Kommune. 

Der maatte tit anvendes Lønveje forat omgaa Militær- 
etatens Forbud. Saaledes skrives i Regnskabet 1674—75: 


1) I et Begravelsesvers af Dorus over Ellen sal. Niels Nielsens 
Stadskæmners i Kbnh., der døde 1682, hedder det: 
Hun var til Verden født af Rasmus Nielsens Lænder, 
fornemme Handelsmand, hvis Navn vel Holbæk kender, 
og Dorthe Jenses Barn hun hendes Moder var, 
som sexten hundred syv til Verden hende har. 
0. Wolff, Journal 1812, IV, 251. 








Kæmneren. Bestikkelse. Kag. Gabestok. 595 


»Givet Kommandantens Tjener 2 Mk. for en Seddel fra 
Kommandanten paa 5 Læs Sten at sanke i Graven og 
igennem Porten at indføre, ti flere, sagde han, ej formedelst 
Spølingen paa Gravbredden, som med Sten skulde bedækkes, 
at kunne mistes; formedelst 5 Læs forslog intet eller lidet 
til saa megen Bro (ved Materia)gaarden), hvor ingen Sten 
tilforn var, forsøgte jeg ved en Foræring at faa de Øvrige 
og derfor givet "”Konduktøren 4 Daler. Bekom jeg 90 Læs 
af Konduktøren Tyge, som han mig forundte og selv skaffede 
op af Graven. Foræret Vagten i Nørreport, formedelst 
de se igennem Fingre og lod passere saa mange flere 
Læs end Kommandantens Seddel om formeldte". ,Den 1l. 
Nov. forhvervet en Seddel hos Kommandanten paa 6 Læs 
Sten, for hvilke at indage betalt for Læsset, eftersom man 
tog dem i det største muligt var, 20 Sk." (ellers kostede 
Læsset 1 Mk.). 

Et andet Exempel paa, hvorledes Magistraten maatte 
bruge Bestikkelser, ses af Magistratens Regnskab 1699: ,, Efter 
Ordre betalt en Foræring paa 40 Dukater å 9 Rigsort til 
Renteskriver P. R.” (Peder Rasmussen). 

Ifølge Kæmnerregnskabet opsattes der 1677 paa Ny- 
torv et nyt Kag, der kostede c. 100 Daler. Herom for- 
tæller ,Maanedlige Relationer": ,21. Maj begyndte man for 
Raadhuset paa det ny Torv at bygge et nyt Kag, hvortil 
Tømmermændene, Mestere og Svende, droge op med deres 
Faner og Trommer, og efterat Byfogden havde gjort en 
Tale til dem, hvorfor samme skulde bygges, tog han en 
Økse og hug de tre første Hug, og næst efter ham Stads- 
kæmneren og Tingmændene hver et Hug i Bjelken, hvorpaa 
alle Tømmermændene lagde Haand derpaa, og der de om 
anden Dagen havde den færdig, ere de igen fra samme År- 
bejde med deres Faner og Trommer afdragne". 

I Regnskabet for 1673 findes følgende Poster: ,,27. Nov. 
ladet opsætte en Gabestok ved ny Nørreport til Afsky for 

dem, som der deres Urenlighed plejer et henlægge.”  ,,Givet 
for Stadens Halsjærn at opslaa ved Hjørnet af Esaias Apo- 
thekers Have uden gamle Østerport". I Raadstueproto- 
kollen hedder det under 14. Jan. 1695: , Efter Politimesters 
Missive blev besluttet, at Stadens Kæmner straks skulde 
beordres at lade forfærdige Gabestokken med sit Hals- 
jærn". 

Af de foregaaende Regnskabsuddrag ”ses det, hvilke 
underordnede Betjeningsmænd Magistraten havde. 

Følgende Raadstueskrivere, der var det samme 
som Kontorchefer under Magistraten, virkede i denne 
Periode : 

1. Arent Berntsen 1647—69, se Raadmændene. 2. Mor- 
ten Jørgensen Hejder 1670—77. 3. Kristen Pedersen Helt. 
20. Nov. 1667 forpligter Arent Berntsen, hvis Løn Magi- 
straten bavde forhøjet til 400 Rdl., sig til at udføre alle 
Mandtal og andre Skatteberegninger, hvoraf Tingskriveren 
hidtil havde gjort det halve; desuden skulde han forfærdige 
Kopier af kgl. og Magistrats-Befalinger, revidere Højesterets- 
stævninger og alle Domssager og forklare dem for Magi: 
straten, ligeledes skulde han forfatte Dommene, naar det be- 
faledes. Han skulde skrive alt, hvad der angik Roskilde 
Len og Raadstuen, foruden alt andet, hvad Magistraten be- 
høvede, og skulde selv lægge Papir til. 13. Nov. 1678 be- 
vilgedes der Raadstueskriveren !/, af alle Stevnepenge og 
1685 2 Mk. for enhver beskreven Dom"). 

Paa Grund af de ovenfor S$. 1 og 9 omtalte Forbud mod 
Bebyggelse udenfor Portene laa Jorderne indenfor Søerne 
hen som Marker. Der blev dog fra Tid til anden foruden 
Vejrmøller opført et og andet lille Hus, saa der 1682 var 
henved 50 Huse paa Byens Jorder og desuden Huse ved de 
16 Blegdamme. 


1) K. D. VII, 106. 

Udenfor Østerport, hvor Volden ved Vartov blev sløjfet 
1661"), blev, vistnok i Kristian V's Tid, anlagt Kongens 
Fiskerhus ved de Damme, der var opstaaede af de Afløb 
af Sortedamssø, der tidligere havde dannet en Del af Be- 
fæstningen ?); her bode en Fisker, der 1679 fik Bevilling 
paa at have Udskænkning af Øl og Vin og holde en Skyde- 
bane?). Ved Enden af Sortedamssø var den store og 
smukke Harboeske Have, der for en stor Del svarer til den 
senere Classens Have og er unlagt af Gehejmeraad Jens Har- 
boe, der 1688 frikøbte den af Staden"). Rosenvænget eller 
Rosenengen købtes 1688 af Jens Rosenheim, der vel har 
givet det Navn; han solgte det til Biskop Bagger ?). Søetatens 
Kirkegaard blev udlagt 1666, og det er sikkert, at Garnisons 
Kirkegaard er anlagt ved samme Tid, men uvist, om den 
er udlagt af Kastellets Yderværker eller Byens Grund. 

Udenfor Nørreport fik Johan Merhof udvist en Plads 
1661 ved Sortedamssø, med Tilladelse til at bygge et Hus, 
hvor han kunde udtappe dansk og fremmed Øl til Vej- 
farende '). Dette stødte vist op til Store Ravnsborg, hvis 
Grund Oversekretær Erik Krag 1662 købte af Hans Nansen 
og Borgmester Kristoffer Hansen, der her havde anlagt Fiske- 
damme. 1665 købtes Ravnsborg af Raadmand Peter Holmer, 
i hvis Bo der gjordes Indførsel 1669 og da ses her at være 


1) K. D. VI, 363. 2?) 28. Sept. 1685 toges Syn paa en Jord ved 
Kongens Fiskerdamme: ,den første Grøft er den Grav, som i 
forrige Tider har været om den daværende Fortifikation, som 
siden er hieven raseret, igennem hvilken Overfaldsvandet 
løber ned til Fiskedammene. Jorden er en Del af den gl. 
Fortifikation og de Udenværker, som siden er blevne ned- 
kastede, og til Saaland gjort bekvem", Ved Fiskerhuset var 
endnu en gammel Rundel tilsyne. (Raadstuearkivets div. Dok. 
Nr. 141). 2?) K. D. VI, 702—08. Om Fiskerhuset og dets 
Beliggenhed i den senere Classens Have se Kbnh. paa Hol- 
bergs Tid S. 271. 7) K. D. VII, 243—46. >) K. D. III, 814. 
6) K. D. III, 529. ' 

et Hus, der var udlejet til en Gartner. 1699 ejedes Ravns- 
borg af Kammerjunker Vind !). 

1691 købte Borgmester Bartholomæus Jensen en Grund 
mellem Sortedamssø og Fælledvejen langs nuv. 8. Hans- 
gade 2). 

1662 fik Kristoffer Gabel Skøde af Kongen paa S. Jør- 
gens Sø med Tilladelse til at gøre sig denne Plads saa 
nyttig, som han bedst vidste og kunde, og Resen optegner, 
at Gabel af Byen købte Teglgaardsvænget, det er den Mark, 
der laa langs Peblingesøen, idet det var hans Øjemed at 
erhverve sig Grundene omkring Ladegaarden og dens Mark"). 
Gabel udtørrede S. Jørgens Sø og brugte den som Eng- 
bund, men da man 1674 fik i Sinde at opdæmme Søen til 
Befæstning, erklæredes Skødet af 1662 for alene at angaa 
Fiskeriet — tvært imod Udtrykkene deri — og den blev 
uden videre frataget Gabels Arvinger og opdæmmet”). Skat- 
kamrets Erklæring herom er saalydende: 

»Vi har med tilbørlig Flid overvejet den Memorial, som 
E. K. M.'s Kommandant her i Staden underd. har overleveret 
ang. S. Jørgens Sø at maatte inden Vinter vorde med Vand 
opdæmmet, hvilken Opdæmning han især formener at være 
til Fortifikationens Sikkerhed hel nødvendig, saa og naar 
til Voldene Tørv behøvedes, at man da en Del af samme 
Sø kunde lade udløbe og den siden igen opdæmme. Og 
fornemme vi saaledes med bemeldte Sø at være beskaffet, 
at efterat Dæmningerne i sidste Belejrings Tid ere mesten- 
dels nedbrudte, har afg. Statholder Kristf. Gabel efter et 
E. K. M. Hr. Faders sal. og højl. Ihukommelse derpaa ham 
og hans Arvinger til Ejendom allern. givet Skøde ladet 
samme Sø indhegne og gjort den til en Engbund, uanset vi 
befinde, at Fundamentet til samme Skøde skal være den 


- 


1) K. D. III, 559, 776. ?) Se Kbnh. paa Holbergs Tid S. 249. 
3) K. D. III, 551, +) D. Sml. VI, 106. 5) K. D. VI, 645—46. 

Adkomst, som E. K. MJs Hr. Farfader Christianus IV, højl. 
Ihukommelse, d. 15. April 1619 af Magistraten paa Stadens 
Vegne bekommet ved en Transaktion og Forening, som er 
limiteret med denne formale Restriction, at denne St. Jør- 
gens Sø dog skulde tilligemed de andre udi samme Brev 
specificerede Søer her for Staden være og forblive Byens 
Grave, hvorudinden højstbem. Herre for sig og sine Efter- 
kommere Konger i Danmark vilde have aleneste Fiskeriet 
forbeholdt, hvoraf vi ikke kunne se eller slutte samme Sø, 
saa vidt dens Grund angaar, at være nogen Tid fra Byen 
afhændet eller abalieneret i Sønderlighed til nogen anden 
eller fremmed Brug, end den altid tilforn været har, men 
fast mere ved højstbem. E. K. M/s Hr. Farfaders Brev be- 
skikket stedse ved Byen at være og forblive. Derforuden be- 
tragte vi, at Vandet er en af de fornemste Poster, hvormed 
en By og særdeles denne E. K. M.'s Fæstning og folkerige 
Residensstad stedse bør være forsynet, hvorfor ogsaa de, 
som af Kongen var anbefalede at give Erklæring om Van- 
dets Indrettelse, har agtet dét fornødent, at Søen igen blev 
opdæmmet, det samme foregives til Fortifikationens Sikker- 
hed, og det derfor paa ingen Steder findes tilladeligt, at 
nogens partikulær Brug eller Nytte, i hvor god Adkomst 
man end dertil kan have, bør præjudicere eller komme det 
alm. Bedste til nogen Hinder eller Skade, hvorfor vi ikke 
heller kunne eragte, at det bemeldte K. Gabel meddelte 
Skøde kan tilstaa hans Arvinger den Brug, som de med 
Engbund har gjort af samme Sø, imod den almindelige 
Byens og Fortifikations Nytte, mere end at den Rettighed, 
som nogen E.K. M.'s Undersaatter af alle Stænder har haft 
baade ved Arv og Køb i deres Huse, har kunnet befri dem 
for samme deres Huse formedelst Fortifikationen, som de er 
befunden hinderlig at være, med deres største Skade endog 
uden noget Vederlag at afbryde". 
84 

Det er saaledes Kristoffer Gabel, der anlagde den senere 
saakaldte Blaagaard. 

Ladegaarden var 1661 bleven skødet til Kristoffer 
Gabel !), men den kom tilbage til Kronen igen. Saaledes 
udlejede Kristian V 1683 til kgl. Musikant Joh. Alter ,den 
nederste Stok af forrige Ladegaards Hus her for vor Køb- 
sted Kjøbenhavn fra det Gemak, som har været vor elske- 
lige kære Hr. Fader sal. Ihukommelse, hans Kammers, og 
langs ned igennem med den ganske Ladegaards Plads, som 
der nu forefindes med Volde, Grave og Parker", tilligemed 
det Græs, der voksede paa begge Sider af Vejen ved S. Jør- 
gens Sø?). Det ses heraf, at noget af den gamle Lade- 
gaardsbygning igen er opbygget efter Ødelæggelsen af Sven- 
skerne. Paa Ladegaarden holdtes ogsaa Beværtning og her 
bode Justitsraad Edvard Kruse til sin Død 1695, idet han 
havde forpagtet den af Kongen 3). 

Udenfor Vesterport laa Dronningens Have øde efter 
Krigen og blev 1668 og 1670 indtil videre overladt til Græs- 
ning og Høavl til Kristoffer Gabels Frue. 1682 brugtes den 
til Græsning for Livgardens Heste"). Langs Landevejen 
eller nuv. Vesterbrogade udstædtes Kroprivilegier: 1667 
til Jens Madsen paa det Sted, hvor Mikkel Vibes Kro 
havde staaet, og et lignende til Niels Erlandsen 1671. 
1676 udvistes en Plads til Gabriel Bauman til en Skyde- 
bane 3). 

Ved det nuv. Vesterbros Torv findes allerede 1682 den 
Magistraten tilhørende Reberbane, der brændte 1692 og 
derefter blev opbygget efter en af Politikommissionen be- 
stemt Plan ?). 





emmer 


1) K. D. Ill, 888. >?) D. Saml. VI, 307. 7?) 1686 bode Mathias 
Fischer paa Ladegaarden. Giessings Jubell. III, 849, Tab. 2. 
4) K. D. VI, 464, 580; I, 778. 9) K. D. III, 660; VI, 488, 
578, 664, 671—77. 8) K. D. I, 775; VII, 394, 396—97, 544. 

5. Nov. 1674 bevilgedes der Staden Jordskyld af alle 
- Grunde udenfor Vesterport, hvad enten de var Stadens 
Fæstegrunde eller bortskødede af Kongen, nemlig som Dele 
af den af Kristian IV købte Kalvehave. Denne Bestemmelse 
har i senere Tider fremkaldt ikke liden Forvirring med 
Hensyn til Ejendomsretten indenfor S. Jørgens Sø. 

Byen havde nær mistet alle Jorderne nærmest udenfor 
Kastellet og Stadens Grave, hvor der førend Belejringen havde 
ligget skønne Haver og Vænger. Da Ruse lod Kastellet op- 
føre, lod han indgrave en stor Plads forat bruge deune til 
Græsning for sine Arbejdsheste, men Magistraten erhvervede 
efter Kastellets Fuldendelse Frederik III's Brev 25. Maj 
1667, at denne Jord skulde vedblive at tilhøre Staden, dog 
saaledes, at den skulde slettes og jevnes og kun bruges til 
Græsgang for Staden, men ikke til Bebyggelse. Endnu 1672 
har denne Jevning ikke kunnet ske ,for Landfolkets aarlige 
Lejr og Arbejdet paa Fæstningen", som det hedder i en 
Besværing fra Magistraten fra dette Aar. Denne Besværing 
udrettede dog intet, Grunden blev ligefrem betragtet som 
Statsejendom, hvilket bl. a. ses af en Rentekammerskrivelse 
af 21. April 1682 om Leverance af 30 Tdr. Havre til at 
saa i ,Hans Majestæts Vang mellem Øster- og Nørreport 
indenfor Peblingesø". Da Rentekammeret 1697 ligefrem 
vilde udforpagte Jorden, gjorde Magistraten en kraftig Ind- 
sigelse; den gjorde opmærksom paa, at da Fortifikationen 
blev udvidet og lagt længer ud, mistede Blegmændene en 
Del af deres Jord og maatte flytte hinsides Sortedam. Da 
Stadsgravene blev fordybede, brugtes Jorden til de Material- 
heste, der arbejdede derved, hvilket kun skulde vare, til 
Arbejdet var færdigt, men Fortifikationsbetjentene havde 
alligevel betjent sig af Jorden, pløjet og saat noget og bort- 
lejet andet, hvorimod Magistraten vilde have gjort Ind- 
sigelse, ,men formedelst Enighed og Fredelighed i adskillige 

34r 

Maader endelig har maattet overse", 30. Marts 1697 resol- 
verede da Kongen, at Byen skulde beholde Gruvden!). 

Af en Fortegnelse fra April 1680 over Vænger og 
Haver indenfor Søerne ses det, at de alle lige fra Øresund 
til Kalvebodstrand laa øde og ubebyggede. Saa godt som 
al Bebyggelse blev nemlig for Fæstningens Skyld jevnet med 
Jorden. 1679 klagede Hr. Anders Hjørrings Enke Sidsel 
over, at hendes sal. Mand, der var Præst ved den Hellig- 
aands Hospital ,,0g tilliggende Annexer", i Belejringens Be- 
gyndelse med Hustru og smaa Børn havde maattet gaa fra 
Hugz og Gaard, som af Kongens Folk til Byens Frelse 
jammerlig blev lagt i Aske, uden at han fik ringeste Veder- 
lag. Det Vænge, hun endnu havde og som var det andet 
Vænge fra Østerports Landevej, havde hun pløjet og dels besaat, 
dels beplantet med Kaal, men nu havde hun af Stadsmajoren 
faaet Befaling om at rydde og nedrive et lille Hus, hvor de 
Folk bode, der havde Tilsyn med hendes Sæd og Avling. 
Hendes Mand havde købt Jorden 1647 og der bygget sig 
belejlig Bolig, der blev opbrændt i Belejringen. Komman- 
danten svarede hende, at dette skede if. kgl. Ordre, men 
hun udvirkede dog en kgl. Skrivelse, der befalede, at det 
skulde undersøges, om hendes Hus nødvendig maatte ned- 
brydes, og hvis det ikke kunde være andet, om hun da ikke 
kunde beholde Jorden?). 

Ovennævnte Fortegnelse over Vængerne er saa lydende : 

Paa den østre Side af Landevejen uden Østerport, der 
har været, som nu er øde og ubebygget: 1. Jens Boisens 
Møllestavn. 2. Henrik Rotgers Have og Bygning. 3. Ver- 
ner Kloumans Have og Byguing. 


1) Dokumenter i Raadstuearkivet. >?) K. D. VI, 722—23 med 
Indlæg. Allerede 80. Marts 1672 var der udstædt kgl. Be- 
faling om Nedbrydelse af alle Huse indenfor Søerne. (K,. D. 
VI, 590). 

Paa den vestre Side af Østerports Landevej befindes 
indhegnet: 1. Jens Søgaards Vænge, strækker sig fra Accise- 
boden for Østerport indtil Hr. Anderses Vænge af øster 
og udi vester 440 Alen, Bredden over den vestre Ende 228 
Alen, samme Vænge spidser sig til den østre Ende. 2. Nu 
begynder Hr. Andersens Vænge, Bredden i den østre Ende 
af sønder udi nør 228 Alen, Længden af øster og i vester 
indtil Licentiatus Lassons Ende 528 Alen. 3. Nu begynder 
Licentiatus Lassons Vænge og befindes Bredden i den østre 
Ende 248 Alen, Længden af øster i vester 328 Alen, Bred- 
den i den vestre Ende 408 Alen. 4. Nu begynder Trine 
Svends i Vandløse hendes Vænge, som Margrete sal. Borg- 
mester Peder Pedersens har i Pant og Peter Dorn har i 
Brug, Bredden i den østre Ende 408 Alen, Længden af 
øster i vester 230 Alen, Bredden i den vestre Ende 408 
Alen. 

Her er en dyb Revier, som gaar til Stadens Grave!). 
Imellem disse Vænger og Stadens Grave af sønder udi nord 
saavel imellem den Østre Ports Vej indtil forskrevne Revier 
har adskillige Haver og Bygninger været indhegnede og be- 
byggede, saasom: 1. Niels Destillerers Have. 2. Hans Mars 
Glarmesters Have. 3. Anders Vogt Urtegaardsmands Have. 
4. Hans Olsen Møllers Plads. 5. Klavs Skærs Urtegaards- 
mands Have. 6. Morten Jensen Urtegaardsmands Have, 
som nu alle er øde, undtagen Kirkegaarden, som der er 
anlagt. 

Indtil Acciseboden for Nørreport er nu en øde Plads, 
hvorpaa de Fattiges Kirkegaard endnu er saa vel som den 
Plads, som Lejren stod, der Fæstningen blev repareret. 
Tilforn har der været 8 Blegdamme saavel som Præstens 
Bygninger og Have. Dette er alt imellem Sortedam og 
Stadens Fæstning. 


1) Den siden saakaldte Peymans Rende. 

Nu følger den vestre Side af Acciseboden for Nørreport 
eller samme Ports Landevej, som gaar til Peblingebroen, 
hvorpaa har været afdelt adskillige Stræder og Gader, om 
hvis Deling nu ej kan haves nogen viss Kundskab, saasom: 
l. Stadens Pesthus med dets Tillæg. 2. Jomfru Mette 
Gøyes Plads. 3. Herman Isenbergs Plads og Dam. 4. Sam- 
son Silkevævers Plads. 5. Kristoffer Gabels Plads. 6. Dit- 
lev Wittes Plads. 7. Hans Stensens Plads. 8. Trine Mester 
Peders Plads. 9. Esaias Apothekers Plads. 6. Jakob Svart- 
zes Plads. 11. Samuel Meyers Plads med mange flere smaa 
Pladser og Delinger indtil den Aa, som gaar fra Lade- 
gaardens Dæmuing og faldt i Stadens Grave. 

Paa den sydvest Side af samme Aa har været: 1. Kon- 
gens Blegdam. 2. Rasmus Hellekandes Plads. 3. Jokum 
Slotsfogeds Plads. 4. Borgmester Kristoffer Hansens Plads. 
5. Jakob Henriksen Urtegaardsmands Plads. 6. Maren Flechs 
Plads. 7. Mag. Simon tydske Præstes Plads. 8. Villum 
Hes Urtegaardsmands Plads. 9. Jørgen Krandses Plads. 
10. Jene Bjørnsens Plads.  s1l. Lars Bomslutters Plads. 
12. Rasmus Munchs Plads. 13. Kristen Sangers Plads. 
14.. Trine Mag. Peders Plads, indtil den Landevej, som gik 
fra gamle Vesterport. 

Siden paa den søndre Side af denne Vej: 1. Karen 
Iver Povlsens Have. 2. Johan Mikkelsens Have. 3. Tydske 
Klavses Have. 4. Lavrids Hansen Urtegaardsmands Have. 
5. Esaias Apothekers Have. 6. Hans Mandixens Have. 
7. Dronningens Have. Alle disse Pladser er endnu ogsaa 
øde og ubebyggede. 

Tæt udenfor Nørreport optoges Pladsen i mange Aar 
at Soldaternes Lejr, og paa Fællederne raadede Militær- 
etaten uden Hensyn. I Kæmnerregnskabet 1676 skrives 
saaledes: ,Har hine mangfoldige militariske Heste, som en 
Tid lang ,vaccerede" frem og tilbage imellem Staden og 
Lejren (dette var en anden Lejr end den foran omtalte, 

den laa længer ude) i denne Sommer, været Stadens Fæl- 
led med Bed og Kørsel til overmaade Besværing og Af- 
bræk, foruden den største Del af Livgardens Heste, item 
hine mange Slagtestude, Faar og Lam, som og Vognmænds, 
Sandageres, Mølleres, Blegmænds og Urtegaardsmænds Heste, 
hvoraf Staden ingen Betaling nyder". 

1678 skrives i samme Regnskab: ,,Aarsagen , hvorfor 
Græsgangspengene ej i dette Aar beløber sig højere, er 
denne, at hverken Borgerskabet eller de udenbys boende 
har kunnet haft Heste paa Græs formedelst Livgardens Til- 
ladelse af forrige General Arenstorf, at de maatte lade deres 
Heste gaa paa Stadens Fæled og Fang uden Betaling, hvil- 
ken derfor blev mager og bar for Borgerskabets Kvæg". 
Der var imidlertid ogsaa andre, der ødelagde Græsningen: 
»Derforuden misbruger Slagterne deres Frihed og lader ej 
alene deres egne Stude mer endog andres under deres 
Hjorder i 100 Tal drive Nat og Dag, tilmed har Kongens 
Køkkenskriver samt mange fra Skaane fattige fordrevne Folk 
sig i Græsningen for deres Fæ og Kvæg i dette Aar gjort 
delagtige, som i alle Maader formedelst Medynk ikke har 
været at hindre, og vil jeg intet tale om de mange Stude, 
som mange af Kjøbenhavns Borgere i particulær saavel 
som Prangere i Almindelighed dette Aar har fra Skaane 
hidført og sneget sig til, somme længe, somme kort, at lade 
gaa paa Stadens Grund uden ringeste Betaling". 

At der var Exercerplads udenfor Nørreport, ses af 
følgende Optegnelse i ,Maanedlige Relationer" : Tredie Maj 
1686 har Kongen, Dronningen og Prinserne det Regimente 
af Fodgarden med stor Fornøjelse udi deres ny Mundering 
paa Mønsterpladsen udenfor Nørreport beset, og man maa 
sandelig bekræfte, at det er af de skønneste og bedste mun- 
derede Regimenter, som nogensteds kan findes". 

20. og 21. Feb. 1679 omtales sammesteds en Mønstring 
»udenfor Nørreport". Denne Mønsterplads kunde tænkes 

at have været indenfor Søerne, i Nærheden af det Sted, 
hvor Soldaternes Lejr var, men antageligt er det dog, at det 
var Nørre Fæled, hvor der altid senere er exerceret. Større 
Mønstringer holdtes længer borte, saaledes i Juni 1681 over 
8600 Mand hinsides Ny Amager"), 

Stadens Veje var i en maadelig Forfatning. Saaledes 
skriver Kongen 1663, at Stenbroerne paa Vejene til Ros- 
kilde og Køge var saa brøstfældige, at Rejsende ikke kunde 
komme frem uden med største Besværlighed, hvorfor Magi- 
straten skulde gøre sin Del deraf istand indtil Valby, lige- 
som ogsaa Vejen udenfor Nørreport skulde gøres bekvem og 
brugelig til at fare over med Kongens store Vogne og Ka- 
reter. 1662 klager Kongen over, at den alfare Vej til 
Frederiksborg baade straks udenfor Staden og paa den 
lange Stendam ved Hyltebro (Løgten) var meget brøstfældig, 
hvorfor Magistraten skulde lade sin Del af Vejen gøre istand 
med Træ- og Stenbroer samt Grøfter og anden Nødtørft. 

1673 klager Kæmneren over, at man vel havde sluttet 
Overenskomst med en Vognmand om at holde Vejen istand 
til Valby Bakke for 20 Sletdaler aarlig, men han havde 
forsømt den saaledes, at den ikke kunde istandsættes for 
under 100 Rdl. Derimod havde Kæmneren dette Aar ladet 
Vejen hrolægge fra Bommen til Acciseboden. Magistraten 
overtog nu selv denne Vej, saaledes blev der 1675 lagt en 
ny Bro over Graven udenfor Vesterport (ved nuv. Vester- 
bros Torv) og Vejen derfra til Acciseboden blev gjort istand, 
da den var ganske forkørt og fuld af Huller. 1676 blev 
Stenbroen over Nørre Fæled istandsat ?). 

1692 overdrog Kongen Tilsynet med Stadens Veje til 
0. Rømer og Klavs Rasch, men Aaret efter blev det dog 
igen overdraget Magistraten, der 26. April s. A. befalede 
Mellemliggeren i Vesterport, at da Stadens Stenbro og Vej 


1) Extraord. Relationer. ?) K. D, VI, 875—76. 381, 387. 

udenfor Vesterport behøvede Opsyn og Agt, eftersom den 
nu paany bliver anlagt og forfærdiget, skulde han have 
Tilsyn med, at Gødning, der blev udført af Staden, ikke 
blev lagt paa Stenbroen og Vejen som hidtil til Forhindring 
og Skade for Færdselen, men paa de Steder, hvor Kæm- 
neren anordnede det. Det ses af de foran S. 519 meddelte 
Uddrag af Kæmnerregnskaberne, hvor meget der i disse 
Aar blev anvendt paa Vejenes Forbedring. 

Om Peblingebroen vedtog Magistraten 4. Juni 1684, 
»at saasom H. K. Majestæt allernaadigst havde anbefalet 
Peblingebroens Forfærdigelse med det allerforderligste og 
der allerede var betinget adskilligt dertil behørigt Tømmer 
hos Klavs Byssing, saa godt som det her i Staden nu var 
at bekomme", saa vedtoges det ,at General-Bygmester tillige- 
med Steenvinkel skulle derom konsuleres først, eftersom det 
var et publiqve Værk, hvilket blev sluttet at skulle ske til 
imorgen Kl. 2, da vilde Magistraten tilligemed Klavs Bys- 
sing, Hans Levesen, Kristoffer Gros, Stadsbygmester, Kristen 
Nielsen og Hans Kaspersen, Tømmermænd, dem uden Nørre- 
port begive og derom deliberere, førend videre foretoges." 

Vi vil paa dette Sted ikke nærmere omtale Raadhuset2?), 
kun maa nævnes, at der 1674 plantedes 7 hollandske Linde- 
træer langs med den søndre Side ud mod Nytorv. I øvrigt 
prydedes Forsalen med 102 Portræter af de danske Konger 
fra Kong Dan til Kristian IV, der 1674 var skænkede af 
Griffenfeldt?). Samme Aar gav han til Raadstuen et stort 
islandsk Horn, paa hvilket Magistraten lod Guldsmed Jørgen 


CS 


1) K. D. VII, 895—96, 411—12. 3?) Det er beskrevet i Kbnh. 
Hist. og Beskr. IV, 362—65. Kbhn. paa Holbergs Tid 8. 
853—56. 3) 1674 opføres under 25. Marts i Kæmnerregn- 
skabet: ,Leveret Søren Sørensens Hustru til Lys, som blev 
forbrugt om Aftenen ved Tilsyn paa Raadhuset, da den hol- 
landske Ambassadeur lod brænde Frydenfeuer". 

Stilche gøre et Beslag, der kostede 10 Rdl. 2 Mk. Til 
Nyaarsgave gav han 1. Jan. 1676 et Sangværk, der hver 
Time spillede et Salmevers; dette stod i Forsalen, hvor der 
ogsaa var indmuret en Kugle og 2 Brandtænger, af dem, 
som man brugte i Belejringen til at gribe de gloende Kug- 
ler med. Her hang ogsaa 5 Messing-Lysekroner, der 1675 
var førte fra det danske Kompagni, da dette blev solgt. 

Paa den ene Væg i selve Raadstuen hang et Maleri, 
der forestillede Kong Salomons Dom, men hvor Kristian V 
var afbildet i Salomons Sted; det er vistnok dette Stykke, for 
hvilket Magistraten 1675 betalte Kontrafejer Henrik Ditmer 
50 Rdl. Af andre Mærkværdigheder havde Raadstuen 1673 
faaet af Raadstueskriver Morten Heider et Kyrads med Ka- 
sket, For- og Bagstykke, Handsker, AÅrme- og Laarskinner, 
samt et Slagsværd. Præsident Resen gav 1. Oktober et 
Slagsværd. 1674 gav Resen to Exemlarer af det af ham 
udgivne Kaaberstykke, der forestillede Kjøbenhavn i Fugle- 
perspektiv. 

Det ses, at Magistraten 1678 endnu sad paa Bænke, 
hvorover der var lagt Hynder, de saakaldte Bænkedyner, 
medens de 32 Mænd allerede 1674 havde faaet Stole. I 
Raadstuen stod en hvid Damaskes Standart, hvilket vistnok 
har været Byens Fane under Belejringen, medens 6 andre 
gamle spolerede Standarter stod paa Kæmneriet. 1682 
skænkede Oversekretair Bolle Luxdorph og M. Høyer hver 
et Sølv-Skrivetøj, hvilke endnu staar paa Magistratens Bord. 
Endnu er ogsaa bevaret et Exemplar af Danske Lov, ind- 
bundet i rød Fløjel, beslaaet med forgyldt Sølv, foræret 1683 af 
Kancelliraad Kaspar Schøller og forsynet med hans Vaaben. 
Derimod er 1859 Griffenfeldts Drikkehorn og Dronning Doro- 
theas Brudesmykke afgivne til den kronologiske Samling 
paa Rosenborg, ,dog kun saaledes, at disse Genstande ved- 
blivende anses som Staden Kjøbenhavns Ejendom og tilbage- 

leveres i uforringet Stand, naar saadant af Kommunens Be- 
styrelse maatte forlanges" !). 

Stadskælderen, eller Vinkælderen under Raadstuen, var 
en Tid udlejet til Peder Villumsen Deichman, der 1675 blev 
Byfoged. Det omtales, at i hans Tid havde Kælderen 
nværet meget ilde og slet med sit tilbørlige Forraad for- 
synet, Magistraten ej alene til liden Reputation, men endog 
til temmelig Skade". Han indrettede en Stue under Raad- 
husets Altan, ,hvorudi de, som vilde være for sig selv 
og drikke et Glas Vin, kunde have deres Magelighed". I 
selve Kælderen var der to Stuer, Kælderstuen og Skænke- 
stuen. 1685 udlejedes Stadskælderen paa 5 Aar for 300 Sldlr. 
om Åaret til Johan Daniel Klein paa de Betingelser, at han 
skulde forsyne Kælderen ligesom andre udenlandske repu- 
terlige Stadskældere med rinske, spanske og franske Vine 
saavel som andre Slags Vine og allehaande fremmed Øl, og 
hvis Magistraten i de 5 Aar kunde opnaa yderligere Privi- 
legier, var den ikke forbunden til at beholde ham som 
Lejer for samme Afgift. Lejen skulde betales Dagen før 
S. Thomæ Dag og da skulde hver Borgmester have "/, An- 
ker og hver Raadmhnd 10 Potter god Rinskvin. 1691 ud- 
lejedes Kælderen til Kristian Søbøtker paa samme Betin- 
gelser, men han opsagde Lejemaalet 1694 paa Grund af de 
daarlige Tider og de mange Værts- og Vinhuse i Nærheden, 
som daglig tiltog. Han vidste ikke, om den ringe Søgning 
»nkommer af en Frygtelse formedelst Deres Velbyrdigheder, 
som altid mesten er her i Nærværelsen og moksen kon- 
tinuerlig frem og tilbage passerer". Magistraten slog 50 
Dir. af i Lejemaalet, som Søbøtker 1697 overdrog til 
Johan Sohl 2). 


— me me 


1) Worsaaes Revers 14. April 1859. Om 2 Sølvbægre se Kbuh. 
Hist. og Beskr. IV, 298. ?) Dokumenter i Raadstuearkivet. 

Slutteriet var gammelt og forfaldent, saa Fangerne 
med Lethed kunde undslippe '). Byfoged Kristen Viborg 
lod derfor gøre et Overslag, over hvad Opførelsen af et nyt 
vilde koste, og søgte Kongen om Tilladelse til at lade det op- 
bygge, eftersom Magistraten og Staden betalte den halve 
Del af den Sum, hvortil Omkostningen var beregnet. Kor 
gen gav derpaa Skatkamret 21. Okt. 1674?) Ordre til at ud- 
betale 927 Rdl. 2 Mk., forat Bygningens Opførelse snart 
kunde gaa for sig. Skatkamret havde som sædvanligt ingen 
Penge, hvorfor Kongen beviigede 800 Rdl. (== 1200 Sldir.) 
af et konfiskeret Dødsbo, men der indkom i Virkeligheden 
kun 950 Sldlr. I Kæmnerregnskabet for 1678 nævnes det 
for første Gang: ,Slutteriet, som i: dette forledne Aar for 
sær Middel dertil deputeret, men den største Del paa Sta 
dens egen Bekostning er af ny forfærdiget". Det ses, at det 
kostede Byens Kasse 1350 Sldlr., foruden 350 Sldlr. Bøder, 
der var bevilgede dertil. 

Det ny Arresthus beskrives af Resen som 2 Loft højt, grund- 
muret forneden og Bindingsværk foroven, ,,hvorudi oven og 
under er meget gode Værelser for Honoratfolk, som er i 
Årrest for Skyld". Over Døren var Kongens Navnetræk 
udhugget i Sten tilligemed hans Valgsprog: Pietate et Ju- 
stitia. I Kæmnerregnskabet opføres følgende Post: , Efter 
gammel Vis og Vane givet Murmesternes Folk til Grund- 
slag, der de havde Slutteriet færdigt, 1 Td. Øl for 4 Rdl. 
4 Ø,. i lige Maade Tømmermændenes Svende og Folk deres 
ordinære Rejsetønde Øl 4 Rdl. 4 å og til et Fad Salt- 
mad 1 Rdl. 2 Mk. 

Dette Arresthus var vel bestemt for Stadens Borgere, 
men da Blaataarn paa Slottet ophørte med at være Årrest- 
hus, gav Kongen ofte Byfogden Befalinger om at modtage 


1) Jfr. foran 8. 232, hvor det omtales, at cn Slagter havde brudt 
Hul i Muren i det ny. 2?) K. D. VI, 644. 

AÅrrestanter, der havde Sager for Højesteret eller andre 
Retter, i Slutteriet, hvor de blev underholdte af de uvisse 
Indtægter !'). Et Reskript af 4. Marts 1684 paalægger By- 
fogden endog ligefrem at modtage Gældsarrestanter, af hvil- 
ken Stand de end var, naar de var dømte af Højesteret, 
»efterdi fornemmes, at udi Stadens Arresthus skal være ad- 
skillige Værelser efter Folks Kondition". Hvorledes det gik 
til i disse særlige Værelser ses af, at en Kreditor 16852) 
fordrede, at hans Skyldner skulde ,forvares i det Logemente, 
som saadanne Delinkventer tilkommer, og ikke sidde at 
drikke og spille i et Arresthus som i et andet Krohus og 
der i sin Ondskab styrkes". 

Paa Kristianshavn havde man Fængsel i Volden, hvorom 
Byfogden beretter i sit Regnskab 1668—72: ,Da Kristians- 
havns Volde for nogle Aar forleden blev reparerede, da blev 
det Fængsel udi Volden, som kgl. M.'s Byfoged paa Kon- 
gens og Magistraten paa Byens Vegne havde og brugte at 
indsætte og straffe mutvillige, fortrædelige og Voldsfolk med 
og udi, forvystet og øde og endnu er, saa her siden ingen 
Fængsel udi Staden findes, hvorudi man kunde indsætte og 
forvare Volds- og andre mutvillige fortrædelige Folk og Ge- 
sinde, som ikke paa anden Sted kan tvinges og gæmmeBs, 
hvorover mange Mænd og Kvinder tit og ofte maa lide For- 
træd og jeg selv alleroftest og mest". 1670 skriver han: 
»Føres til Udgift, som til Varetægt og Ophold er bekostet 
paa Jørgen N. Smedesvend, da han om Nattetide overfaldt 
og med sit Selskab hug, stak og forvundede nogle H. K. 
Majestæts Sadelmagersvende, saa man tvivlede om deres Liv 
og Førlighed". Da der intet Fængsel var paa Kristians- 
havn, maatte Byfogden Nat og Dag forvare og bevaage ham 
i sit eget Hus, indtil Byfogden i Kjøbenhavn forbarmede 
sig og annammede ham i Kjøbenhavns Stadsfængsel. 


1) K.D. VII, 450, 546. 7?) Magistratens Domprotokol 1685 Bl. 489. 

Broen udenfor Vesterport var ligesaa daarlig bygget 
som alt andet i denne Tid. I Extraordinaire Rela- 
tioner fortælles: ,,5. April 1684 nedfaldt en af de 
grundmurede Piller af Broen uden Vesterport, tvende 
Kvinder, som derover samme Tid vilde gaa, faldt ned 
og en deraf slog sig ihjel". 

Af Kæmnerregnskabet ses det, at Østerport var 
lukket 1675 for Fortifikationens Skyld. I Maaned- 
lige Relationer for April 1685 hedder det: ,Øster- 
port skal igen til bedre Magelighed og Bekvemhed 
for denne By forfærdiges og aabnes". Der er altsaa 
indrettet en foreløbig Port. 

1673 blev der if. Kæmnerregnskabet gravet en Rende 
langs midt ad Adelgade og Borgergade paa de Bor- 
geres Bekostning, hvis Fortov denne berørte. 

Om den nuv. Toldbodvej findes den Resolution i 
Søetatens Registratur 2. Juli 1685: at ikke alene 
den foreslagne Sti fra Nyboder til Toldboden skal 
foretages, men endog en Kørevej sammesteds an- 
lægges, hvortil H. Majestæt vil lade betale 800 Rdl. 


— 45—46. De omtalte Slagterboder paa Kongens Nytorv 


ved Sejlhuset maa være blevne nedlagte ved Salget 
af Charlottenborgs Grund, ti af Kæmnerregnskabet 
1673 ses det, at Magistraten sluttede Kontrakt med Jo- 
han Spigelberg ,om en øde Plads til nogle Slagter- 
boders Oprettelse", men da Admiral Niels Juel be- 
talte Magistraten den Sum, som 8pigelberg skulde 
have, har han formodenlig købt Grunden til Ud- 

videlse af sin egen Grund, og Slagterboderne er 


" saa ikke paany byggede. 


— 112. 


— 171. 
— 172. 


— 224. 


— 232. 


— 314. 


SEES 325. 


Købmagergade udvidedes 1682 ved Trinitatis Kirke 
formodenlig omkring Skindergade, se K. D. VII, 8. 
Det ses af et Andragende fra Slagterne af 4. Dec. 
1670, at det var lovet, at Konsumtionsaccisen kun 
skulde oppebæres i 3 Aar, ,derfor man og imidler- 
tid altid levede i den visse og faste Forhaabning, 
at den efter bemeldte trende Aars Forløb skulde 
enten vorde ophævet eller og en naadig Forlindring 
erlanget". 
I Indlæg til Reskr. af 21. Feb. 1682 findes flere 
Oplysninger om Sæbesyderierne pan Kristianshavn. 
I Kæmnerregnskabet 1674—75 nævnes Peter De- 
fract, Tobakspibemager, der bode paa den runde 
Kirkegaard. 
I maanedlige Relationer fortælles: ,Den 5. Juli 
1679 blev ved offentlig Trommeslag al Duelleren 
og Knivdragen ved Livsstraf forbudt", 
I nogle Dagbogsoptegnelser ses det, at Galgen paa 
Kongens Nytorv er rejst 1664, at man først trode, 
at den var oprejst som Trusel mod Borgerne, men 
siden saa, at den var til at straffe Soldater med 
(D. Saml. 2 R. II 131). 
Om Kvæsthusets Opførelse se ogsaa H. Gerners Digt 
af 1685. Det ældre Kvæsthus i Sejlhuset nævnes 
ogsaa i J. 8. Sehesteds ofte citerede Digt fra c. 
1670. 
Af Kommandantskabets Protokol 1664—71 har Hr. 
Kaptejn Meidell udskrevet følgende Gæstgivergaarde: 
Fløjten i Springgade, Kalvehovedet, Ritter St. Jår- 
gen, Prinsen paa Nørregade, Den gyldne Rose ved 
Stranden, Holger Danske i Badstuestræde, Nr. 7 
ved Holmens Kirke, Sorte Bjørn, Druen i Færge- 
stræde, Ole Parsbergs Gaard ved Stranden, Røde 
Kors ved 8. Nikolaj Kirke, Jydske Herberg i Lars- 
bjørnstræde, Vognmands Herberg i Springgade, Dra- 
bant Didrik Boldmester i Skipperboderne, Prins af 
Oranien i Nyboder. 

En anden Gæstgivergaard var Ordinarien, hvor Ove 
Juel 1674 tog ind og gav 21 Rdl. om Ugen; den laa 
tværs over for hans egen Gaard paa Købmagergade, 
som han havde lejet ud til Korfits Trolle. (Hist. Tidskr. 

3. R. III, 635, 637). Værten i Ordinarien hed 
Glæde (jfr. her foran 8. 225). Den Kusk, der 
nævnes foran S. 258, tjente ,i Ordinarie", hvilket 
ikke er medtaget, da jeg da ikke forstod dette Ud- 
tryk. 


8. 370. Af Extraordinaire Relationer Juni 1675 ser man, 


at Statholderens Kendetegn var en Guldstav; med 
en saadan blev nemlig Jørgen Bjelke benaadet ved 
sin Udnævnelse 7. Juni 1675. 


— 405. Det kunde have været omtalt, at Magistraten paa 


— 527. 


den Tid fastsatte Taxter for Fødemidler. I Bordings 
Danske Mercurius hedder det i Marts 1668: 

En visse Pris paa Vin og Kød og andet mere 

i Kjøbenhavn er sat for dem, som sligt baandtere, 

Raadstuens Øvrighed ej vel kan stede til, 

at hver maa sit sas dyrt udprange, som han vil. 
Garnisons Kirkegaard udenfor Østerport nævnes i 
Kommandantskabets Protokol 1664—71.  (Meddelt 
af Hr. Kaptejn Meidell). 

Uniformer 157—58, 160, 163. 

Unsenius, Dr. 220—21. 

Urmagere 184. 

Urne, Knud 47. 

Urtegaardsmænd 15l. 

Urup, Axel 12. 

Usædelighed 258—63. 

Utterslev Sø 522. 

Uægte Fødsler 262—63, 271, 
273, 279. 

Uærlige 2532—54. 


Prinsesse 


Vanben 189, 196. 

Vagt, store 376, 378. 
372—73, 463—64. 

Vagthuse 5, 465, 474. Vagt- 
klokke 228. Vagtmester 407, 
408, 464, 523.  Vagtskat 
464, 517, 3520. 


Lille 

Valby 141. Bakke 307. Kro 
429. 

Valentin, Mikkel 230—31. 

Valgesten, Thomas 97, 413. 

Valkemølle 156. 

Valkendorf, Kristoffer 25. 

Valleau, Pierre 137. 

Waltpurger, Jokum 510, 534. 

Waltz, Jokum 287—88. 


Vandal, Johan 348. Maren 
451. 

Vandhvælvingen 3, 48. 

Vandkunsten 51, 81, 150, 
172—73, 233. 

Vandhuset ved Amalienborg 
38, 39. 


Vandrender fra Huse ved Stran- 
den 79—80. 

Vandtmagere 163. 

Vandvæsen 98, 496—99, 517 
—18, 521, 523. 

Vang, Peder Larsen 220. 

Vangemænd 522. 

Wapen von Hamburg 325. 
von Holland 325. 

Vartov 440, 500. Gamle 519. 

Vartov Kilde 335. 

Vaterskovt 149. 

Vedbæk 434. 

Vedel, Anders 242. 

Wegener, Nikolaj Danielsen 
184. 

Weiberg, Kammertjener 350. 

Veje, udenbys 519, 536—37. 

Weidemann, Hans 222—24. 

Vejerhuset 17, 24, 52—53, 
82, 401. 

Weinman, Evert 396. 
grete Elisabeth 434. 
Vejrmøller 9, 404, 520. 
Weis, Anna von der 449. 
Weiskopf, Lorens 496. 

Veksel 147—48. 


Mar- 


Register. 


Velkomst 293. 

Welling, Baron 385. 

Vendersgade 3l. 

Venderstorv 31. 

Verdausie, Elie Papus de la 
183. 

Verdelman, Frederik 396. 

Werner, Andreas 124, 177. 
Kristian 163. 

Wesling, Nikolaj 149. 

Vestergade 76, 78, 81, Nr, 1, 
327, Nr. 9, 267, Nr. 25, 87, 
Nr. 43, 326, Nr. 2, 347, 
Nr. 10, 89, Nr. 12, 16, 
20, 327, Nr. 32, 439. 

Vesterport 2, 3, 5, 48, 360, 
516. Vagt 68. 

Vestertorv 151. 

Vestervold 85. 

Vestindisk Handel 124—25, 
130—31, 133, 138. 

Wetter, Trompeter 396. 

Wibe, Gehejmeraad 357, 394, 
421. Mikkel 439. 

Viborg, Kristian 494, 540. 

Wiedewelt, Hans 48. 

Wieland, Peder 137. 

Vigantsgade 50. 

Wilchen, Andreas 219. Filip 
173. Sekretær 395. 

Vildersgade 96, Nr. 46, 97. 

Vildmanden, Gaard 293. 

Vildpretgade 31. 

Vilkens, kgl. Kok 395. 

Villars, Marqvis de 345. 

Willast, Otto 182. 

Villum Danielsen 524. Klav- 
sen 450. Lydersen 35— 
36. Villumsen 171, 449. 

Vimmelskaftet 54, 76, 81, Nr. 
26, 442. 

Winberg, Hans 182. 
396. 


Peter 

Vind, Holger 23, 97%, 238, | Vosbein, Gert 26. Gunde 58, 
371, 411, 412, 528. Joa- 395. 
kim Frederik 500. Vragerbroen 53. 
Vinding, Povl 239, 412. Wuchter, Abraham 36, 481. 
Vingaardstræde 76. Wulf, Andreas 167. Andreas 
Vinhandlere 327— 28. Joakim 301. 
Vinterberg, Elisabeth 395. :; Wårger, Jokum 137. 





Frederik 328—29. Wartz, Feltmarskal 12. 
Vinterfeldt, Gehejmeraad 305. | Vægt og Maal 402. 

Kammerjunker 305. Vægtere 99, 230, 465—68. 
Vintre, strenge 386. Værn, Andreas 124, se Verner. 
Vinterlejeskibe 28. Værtshuse udenfor Portene 
Winther, Jens Hansen 96. | 9—10. 


Vippegalge 43,232—33, 543. | Wørner, Henrik 231 


Vise i 70—71. 
VAdaE JeaE 180; Yberwasser, Henrik 195. 


With, Albert Fogsen 240, 241. Ysendich, Didrik Cornelius 46. 


Vitken, Lyder 36. Zoega, Kristian 224. 
Vitriolgade 31. | Zunft 276—92. 
Witte, Ditlev 534. 
Wittenberg, Mgr. 36. Øde Grunde 83, 147, 162. 
Witzleben, Dr. 158. Øltappere 178—79, 180. 
Vognhus, Kronprinsens 59. Østergade 76, 78, 81, 92, 
Vognmagergade 86. 325, Nr. 1, 443, Nr. 15, 
Vognmænd 66, 71. Herberge | — 308, 327, Nr. 25, 97, Nr. 
325, 543. 57, 90, Nr. 22, 347, Nr. 
Vogt, Hans 533. 28, 324, Nr. 48, 95, Nr. 
Volcher, Johan Ernst 439. 50, 97, Nr. 52, 386, Nr. 
Voldarbejdspenge 516. 62, 451. 
Voldenes Afspærring 8, 296 ' Østerport 5—6, 13, 14, 31, 
—97. | 543, Vagt 247. 
Voldgaderne 56—58. Østerskoner 485. 
Wolf, se Wulf. Østersøsk Handel 124. 
Volrath, Løjtnant 395. Østertorv, Ny 150, se Kon- 
Worm, Dorthe 433. Jakob gens Nytorv. 
299. Justitsraad 351. Østervold, gamle 17. 








Rettelse. 


Side 438. If. Meddelelse fra Hr. Prof. V. Klein, der 
henviser til Kiuch, Ribe Bys Hist. efter Reformationen, 
S. 159—60, er Hans Pedersen Klein Søn af Peder Jakobsen 
i Odense og Sønnesøn af Biskop Jakob Madsen Vejle. 

